
ROMEO ŞI JULIETA 
Romeo and Juliet, 1595-1596 


Persoanele 


Prințul Escalus, domnitorul oraşului Verona 

Paris, tânăr nobil înrudit cu prinţul 

Montague, Capulet, copii celor două familii 
duşmane 

Un bătrân, făcând parte din familia Capulet 

Romeo, feciorul lui Montague 

Mercutio, rudă cu prinţul şi prieten cu Romeo 

Benvolio, nepotul lui Montague, prieten cu Romeo 

Tybalt, nepot al lady-ei Capulet 

Lorenzo, loan, călugări franciscani 

Balthazar, Slujitorul lui Romeo 

Sampson, Gregory, Slujitorii lui Capulet 

Peter, slujitor al doicii Julietei 

Abraham, Slujitorul lui Montague 

Un spițer 

Trei muzicanți 

Pajul lui Mercutio 


William Shakespeare 
Pajul lui Paris 
Alt paj 
Un ofițer 
Lady Montague, soţia lui Montague 
Lady capulet, soţia lui Capulet 
Julieta, fiica lui Capulet 


Doica Julietei 

Corul 

Cetățeni ai oraşului Verona; rude aparţinând 
ambelor familii; oameni mascaţi, guarzi, paznici, 
slujitori. 


Acţiunea piesei se desfăşoară în oraşul Verona şi o 
singură dată, într-una din scenele actului V, la 
Mantua. 


Prolog 


Corul: 
În falnica Veronă se înfruntă 
Două vechi neamuri. Ura nu se frânge. 
Şi iar porni-va duşmănia cruntă, 
Îşi vor păta iar mâinile cu sânge. 


1 Rareori Shakespeare îşi începe piesele cu un prolog, rostit de 
personajul numit  „chorus”, un actor comentând acţiunea 
principală a piesei apărând şi foarte frecvent în drama elisabetană. 
In afară de piesa Romeo și Julieta mai întâlnim prologuri şi la 
piesele Henric al V-lea, Henric al VIII-lea, Troilus şi Cressida şi 
Pericle. Prologul îmbracă forma unui sonet numai în cazul piesei de 
faţă, altminteri apare în versuri rimate. 

Actorul „chorus” era întotdeauna îmbrăcat în negru şi rostea 
prologurile (ca şi epilogurile), în numele autorului. 

În piesa de faţă, în mod excepţional, „chorus” mai prezintă un 
al doilea prolog şi anume la începutul actului al II-lea, tot în formă 
de sonet. 

Din sânu-acestei vrăjmăşii străvechi 
les doi îndrăgostiţi bătuţi de soartă; 

Pieirea tristă-a tinerei perechi 
Va potoli înverşunata ceartă. 

În două ceasuri” veţi vedea, pe rând, 
Destinul crud al dragostei fierbinţi 
Şi moartea-ndrăgostiţilor, curmând 

Neîmpăcata vrajbă-ntre părinţi. 

Ne-om strădui, de-avem îngăduinţă, 

Ce n-am brodit să dregem prin silinţă. 

(lese.) 


Actul | 


2 Prologul anunţă publicul că piesa va dura două ore. (Acelaşi 
lucru îl anunţă şi prologul în Henric al VIII-lea) de unde deducem că 
aceasta este durata maximă a unei piese de teatru, deoarece atât 
Romeo şi Julieta cât şi Hernic al VIII-lea sunt dintre piesele cele mai 
lungi ale lui Shakespeare. În Romeo și Julieta sunt peste 3.000 de 
versuri iar în Henric al VIII-lea aproximativ 2.700, ceea ce reclama 
un adevărat tur de forţă din partea actorilor, care erau de altfel 
ajutaţi de faptul că scena shakespeareană nu cunoştea 
schimbarea de decor iar diviziunile în acte sau tablouri nu erau 
marcate prin pauze. Nici împărțirile în scene nu sunt indicate în 
primele ediţii ale pieselor, acestea fiind introduse în ediţiile 
ulterioare, de diferiţii editori. 

Schimbarea locului acţiunii, în cazul scenelor respective, se 
indică prin cuvintele actorilor, îmbrăcarea unor pelerine, în 
scenele din exterior, sau aducerea unor scaune. 

Unii comentatori (de pildă T.J.B. Spencer) sunt totuşi de părere 
că durata de „două ore” trebuie interpretată într-un mod foarte 
aproximativ, cuvintele fiind folosite pentru a asigura spectatorii că 
piesa nu se va dovedi plictisitoare prin lungimea ei şi a preveni, 
totodată, impacientarea acestora spre sfârşit. Interpretarea se 
sprijină şi pe faptul că lungimea a numeroase piese ale vremii, al 
căror text s-a păstrat, de asemenea, arată că acestea necesitau 
mult mai mult de două ore pentru a fi jucate pe scenă. 

William Shakespeare 
Scena I 


Verona’. O piaţă publică. 
Intră Sampson şi Gregory, din casa Capulet, 
purtând săbii şi scuturi. 


Sampson: Nu, Gregory! Pe ce-am mai scump, n-o 
să le-ngăduim să ne ia în râs. Să nu te laşi! 

Gregory: Păi cum! Altfel am fi laşi. 

Sampson: Vom trage spada, nu-i aşa? - de-or 
cuteza să ne scurteze rangul. 

Gregory: Fireşte, însă ia aminte, prea sus fiind să 
nu ne-ajungă ştreangul. 

Sampson: Când mă-ntărât, nu stau pe gânduri, 
dau! 

Gregory: Dar stai pe gânduri până te-ntărâţi. 

Sampson: Javrele lui Montague mă-ntărâtă peste 


3 Cunoscutul oraş italian Verona - nu departe de Padova - apăruse 
deja în piesele precedente: Doi tineri din Verona şi Îmblânzirea 
îndărătnicei. 

Verona era al doilea oraş important după Veneţia, al vechii 
regiuni Veneţia. Fusese întemeiată de Gali. A devenit apoi o 
colonie romană, iar în evul mediu a fost reşedinţa principilor 
Lombardiei. A avut mult de suferit în secolele al XIII-lea şi al XIV- 
lea din cauza luptelor politice dintre Guelfi, susţinătorii autorităţii 
imperiale germane în Italia, şi Ghibelini, care se împotriveau 
acesteia. Presupusa casă la Verona a familiei Capulet este arătată 
şi astăzi turiştilor precum şi presupusul cavou al Julietei unde s-a 
petrecut ultima scenă a tragediei. Nu există însă nici un document 
doveditor al autenticităţii acestora, în afară de tradiţia locală. 
Opinia generală este totuşi că povestea tragică a Julietei şi a lui 
Romeo se bazează pe un fapt real, iar principele Veronei Escalus, 
este un personaj istoric, Bartolomeo della Scalla, care a murit în 
anul 1303. El domnea la Verona în perioada în care prozatorii 
italieni Luigi da Posto şi Matteo Bandello (care au scris în sec. al 
XVI-lea) situează povestea tragică a celor doi îndrăgostiţi. 

măsură. 

Gregory: Când te-aprinzi îţi arde pământul sub 
picioare; când eşti viteaz nu dai îndărăt. Se vede că 
de-aceea când te-aprinzi, tu o iei la fugă. 

Sampson: Când mă-ntărâtă vreo javră de-a lui 
Montague nu dau îndărăt. Am să dau de zid cu toţi 
bărbaţii şi toate femeile lui Montague. 

Gregory: Ai da dovadă de neputinţă. Numai cei 
neputincioşi se dau pe lângă zid. 

Sampson: Ai dreptate. De aceea femeile, vase 
gingaşe, sunt împinse mereu spre zid. Aşadar voi 
alunga de lângă zid pe toţi bărbaţii lui Montague, iar 
pe femei le voi înghesui în zid“. 

Gregory: Vrajba s-a iscat între stăpâni şi între noi, 
slujitorii. 

Sampson: Mi-e totuna. Cu mine şi-au găsit 
beleaua. După ce-oi sfârşi cu bărbaţii, le viu de hac 
fetelor. Am să le retez ţeasta. 

Gregory: Ţeasta fetelor? 

_ Sampson: Da, easta fetelor sau a fetiei lor. 
Inţelege cum vrei. 

Gregory: Cele ce-or pătimi au să-nţeleagă mai 
bine. 

Sampson: Pătimesc ele! N-avea grijă! Mi s-a dus 
vestea că-s flăcău zdravăn. 

Gregory: Ferice de tine că nu te-ai născut peşte. 
Ai fi fost batog afumat. Trage spada! Vin încoace doi 
de-ai lui Montague. 

(Intră Abraham şi Balthazar.) 

4 A avea dreptul de, a merge pe lângă zidurile caselor şi curților 
unde terenul era mai înălţat însemna a deţine o poziţie superioară 
între oamenii simpli, dat fiind condiţiile străzilor din acele vremuri, 


adesea pline de apă şi noroi. 
5 Se presupune că pentru a deosebi servitorii celor două familii 

William Shakespeare 

Sampson: Am tras spada! Dă-i drumul! Eu ķi- 
acopăr spatele. 

Gregory: Aşa! Vrei să-mi întorci spatele şi să-ţi iei 
tălpăşiţa? 

Sampson: Nu te teme! 

Gregory: Ba zău, mă tem c-o iei la sănătoasa! 

Sampson: Să rămânem la adăpostul legii. Lasă-i 
pe ei să-nceapă. 

Gregory: Când vor trece pe lângă noi am să- 
ncrunt sprânceana. Creadă ce-or vrea! 

Sampson: Ce-or îndrăzni, vrei să zici. Eu le dau cu 
tifla. Dacă s-or preface că nu bagă de seamă, ei se 
fac de râs. 

Abraham: Nouă ne dai cu tifla, senior? 

Sampson (aparte, către Gregory): Dacă spun; da! 
Legea-i de partea noastră? 

Gregory: Nu! 

Sampson: Nu, señior! Nu vă dau cu tifla, senior! 
Aşa-mi veni mie să dau cu tifla, senior. 

Gregory: Te mănâncă pielea, senior? 

Abraham: Pielea, señior? Nu, senior! 

Sampson: Dacă te mănâncă pielea, senior, îţi stau 
la dispoziţie; Stăpânul pe care-l slujesc e ca şi al 
dumitale de vrednic. 

Abraham: Nu-i mai vrednic. 

Sampson: Prea bine, senior. 

Gregory (aparte, către Sampson): Zi: mai vrednic. 
Vine o rudă de-a stăpânului. 

Sampson: Mai vrednic, sefior. 

Abraham: Minţi! 

Sampson: Trage spada, dacă te ţin baierile! 
Gregory, nu-ţi uita lovitura năprasnică. (Se /uptă.) 


rivale, aceştia purtau nişte semne distinctive la pălărie. 


n pa 


Opere Complete Volumul 3 

(Intră Benvolio.) 

Benvolio”: În lături, netoţilor! (Le dă jos armele.) 
Spadele-n teacă! Nu vă daţi seama ce faceţi! 

(Intră Tybalt.) 

Tybalt: 

Te-arăţi viteaz cu slugile fricoase? 
Benvolio, găteşte-te de moarte! 

Benvolio: 

Vream să-i împac. Deci vâră spada-n teacă. 
Dă-mi ajutor. Grăbeşte de-i desparte. 
Tybalt: 
Cu spada trasă îmi vorbeşti de pace? 
Urăsc cuvântul cum urăsc infernul 
Şi pe-ai lui Montague, pe tine! Hai, 
Fricosule, încrucişează lama! 

(Se luptă. Intră mai mulți oameni, apartinând 
ambelor case, şi se alătură luptei; apoi îşi fac 
intrarea cetățeni înarmați cu ciomege şi halebarde.) 

Un cetățean: 

Loviţi-i cu măciuci şi halebarde!' 
Jos Montague! Jos Capulet! Săriţi! 

(Intră bătrânul Capulet, în halat de noapte, însoțit 
de lady Capulet.) 

Capulet: 

Ce-i zarva asta? Daţi-mi iute spada! 


6 Benvolio nu apare în niciunul din izvoarele piesei lui 
Shakespeare, fiind o creație simbolică a dramaturgului, numele 
însemnând în italiană „a vrea binele” şi corespunzând, prin 
urmare, unui personaj care caută să facă pace între cei porniţi 
spre violenţă. 

7 În mod obişnuit în cazul încăierărilor de pe străzile Londrei, erau 
chemaţi ucenicii din ateliere, înarmaţi cu măciuci sau bâte, şi 
garda civică, înarmată cu halebarde, ca să despartă cetele de 
bătăuşi. 

Lady Capulet: 
Ba cârja, cârja! Spada la ce bun? 
(Intră Montague şi lady Montague.) 
Capulet: 
Ah, daţi-mi spada! Montague, bătrânul, 
Ridică sabia asupra mea. 
Montague: 
O, Capulet nemernic! Daţi-mi drumul! 
Lady Montague: 
Stai, stai pe loc! Să nu mai faci un pas! 
(Intră prințul Escalus cu suita.) 
Prințul: 
Supuşi rebeli, potrivnici păcii, voi 
Cu sânge de megieşi mânjiţi oţelul. 
Ce sunteţi? Oameni? Mai degrabă fiare 
Ce-şi potolesc văpăile mâniei 
Cu valul purpuriu ţâşnit din vine 
În chinul morţii. Sloboziţi din mâini, 
Însângerate, armele haine 
Şi-aflaţi porunca ducelui mâhnit. 
Bătrâne Capulet şi Montague, 
Iscat-aţi din senin, a treia oară, 
Încăierări pe străzile cetăţii. 
A treia oară tulburându-i pacea, 
Silit-aţi venerabili veroneji 
Să-şi lepede podoaba demnităţii, 
Şi mânuind, cu mâini tremurătoare, 
Străvechile lor sulițe tocite 
Şi roase de rugina tihnei lungi, 
Să se înfrunte pentru ura voastră - 


8 Epoca de îndelungată pace şi linişte a Veronei, datorită căreia 
armele cetăţenilor ajunseseră să ruginească este tulburată acum 
de conflictele violente ale celor două familii. 

Nevindecată rană. De vreodată 
Veţi cuteza să tulburaţi din nou 
Cetatea noastră, veţi plăti cu viaţa 
Primejduirea liniştei. Plecaţi! 
Plecaţi acum cu toţii! Capulet! 
Urmează-mă! Tu, Montague, să vii 
După amiază-n Libera Cetate,” 
În vechiul loc unde-ndeobşte dăm 
Sentința noastră. Vino să asculţi 
Ce-am hotărât în urma-ncăierării. 
lar voi plecaţi, dacă vi-i dragă viaţa. 
(les toţi, în afară de Montague, lady Montague şi 
Benvolio.) 
Montague: 
Nepoate, te aflai pe-aproape. Spune: 
Cum a-nceput şi cine vechea harță? 
Benvolio: 
Până s-ajung se şi-ncinsese lupta 
Între slujbaşii noştri şi ai lor. 
Vream să-i despart; dar în aceeaşi clipă 
Tybalt porni cu spada. O-nvârtea 
Deasupra creştetului, mânios, 
Tăind văzduhul care şuiera 
Nevătămat şi batjocoritor. 
Pe când ne hărţuiam şi ne-nghionteam 
Săriră mulţi, lăţind încăierarea, 
Când ducele sosi să-i potolească. 
Lady Montague: 
Pe unde-o fi Romeo? L-ai văzut? 
9 Numele castelului lui Capulet, Villa Franca, apare în izvoarele 
piesei lui Shakespeare. Dramaturgul preferă însă să considere 
locuinţa lui Capulet, în Verona, ca o casă de negustor bogat, iar 


numele castelului acestuia îl atribuie clădirii oficiale unde ducele 
împărțea dreptatea şi îşi proclama hotărârile. 

Ce bine-mi pare că n-a fost de faţă! 
Benvolio: 
Nu se-arătase, doamnă, sfântul soare 
În răsărit, la geamul auriu, 
Când zbuciumul m-a alungat din casă 
Şi-n crângul semănat cu sicomori!" 
Spre partea de apus a urbei noastre, 
Zării pe fiul vostru rătăcind 
În ceasul timpuriu al dimineţii. 
Pornii spre el, dar la vederea mea 
Se cufundă în liniştea pădurii. 
Ca mine socotindu-l, tulburat, 
Luând seama că se-ascunde de prieteni, 
Deşi sătul să mă preumblu singur, 
Eu mi-am văzut de drum şi l-am lăsat, 
La fel de bucuros pe cât era 
Şi-nsinguratul ce fugea de mine. 
Montague: 
Ades în zori de zi a fost zărit 
Îmbogăţind cu lacrima lui roua, 
Sporind cu norii jalei sale, norii. 
Dar când voiosul soare, tot suind 
Spre răsărit, spre patul Aurorii'! 


10 Sicomorul era asociat cu îndrăgostiţii melancolici, după cum 
apare şi în Othello (IV, 3). Unii comentatori văd un joc de cuvinte, 
propriu limbii engleze, în numele arborelui, explicând astfel 
asocierea de mai sus: sycamore sick (bolnav) + amor (iubire). 
11 Zeița zorilor zilei (în mitologia greacă Eos), fiica lui Hyperion şi 
căsătorită cu Tithonus, fratele regelui Priam al Troiei. La 
rugăminţile ei zeii i-au dat lui Tithonus nemurirea, dar nu şi 
tinereţea veşnică, de unde porecla Tithonus ajunse să însemne un 
bătrân decrepit. 

Aurora avea datoria să anunţe în zori apropierea soarelui, care 
o trezea dându-i la o parte perdelele patului în care se odihnea. 
Zeița urca apoi spre cer, din apa râului Oceanus, într-un car tras 

Perdelele de umbră le resfiră, 
Feciorul meu se furişează-n casă 
Nemângâiat şi, oblonind lumina, 
Se ferecă în fundul încăperii. 
Cu geamu-nchis cu storurile trase, 
Preface ziua-n noapte nefirească, 
ÎI doare sufletul. Tânjeşte. Poate 
Cu-n sfat i l-am tămădui, nepoate. 
Benvolio: 
Cunoşti pricina, venerate unchi? 
Montague: 
Nu, n-o cunosc. Și nici nu pot s-o aflu. 
Benvolio: 
Şi socoteşti c-ai stăruit destul? 
Montague: 
Destul şi eu, destul şi alţi prieteni. 
lubirii sale singur îi e sfetnic, 
Din cale-afară tainei lui fidel 
Şi-ascuns în tainiţele ei, asemeni 
Cu-n mugure de-un vierme rău străpuns 
Mai înainte de-şi desface-n soare 
Petalele lui fragede. De-ar fi 
Să-i dibuim durerea, la iuţeală 
Am căuta să-l lecuim de boală. 
Benvolio: 
Îl văd venind. Lăsaţi-mă cu el. 
Am să-l descos pân-oi afla ce-l doare. 
Montague: 
Ce fericire-ar fi-ntre patru ochi 
Să-ţi spună păsul! Ne retragem, doamnă! 
(Montague şi lady Montague ies din scenă.) 
(Intră Romeo.) 


de cai iuți, pentru a anunţa sosirea luminii soarelui. 

William Shakespeare 


Benvolio: 
Salut şi bună dimineaţa, vere! 

Romeo: 

E-aşa de dimineaţă? 
Benvolio: 

A bătut 

De nouă, adineauri. 

Romeo: 


Cât de lungi, 
Vai, cât de lungi sunt orele-ntristării! 
Nu tata, oare, se grăbea să plece? 
Benvolio: 
Chiar el. Dar ce mâhnire prelungi, 
Nemăsurat de mult, durata orei? 
Romeo: 
Mâhnirea care, de mi-ar fi aproape, 
Le-ar prescurta. 


Benvolio: 
Îndrăgostit? 
Romeo: 
Departe! 
Benvolio: 
De-a fi îndrăgostit? 
Romeo: 


De-a câştiga 

lubirea celei ce-o iubesc, departe. 
Benvolio: 

Păcat că dragostea, atât de blândă, 

Se dovedeşte vitregă şi rea. 

Romeo: 

Păcat că dragostea, la ochi legată, 

Nu rătăceşte drumul niciodată. 
Unde prânzim? Ce-a fost? Ce-ncăierare? 

Nu-mi spune! Ştiu! Ştiu tot ce s-a-ntâmplat! 
lubire răscolită de mânie! 
Ah! Dragoste şi ură pătimaşe 
Din mai nimic iscate la-nceput! 
Ah! Sprinteneală grea, orgoliu sec! 
Hău hâd în forme minunate! Fum 
Scăpărător, foc rece, fulg de plumb, 
Somn veşnic treaz, bolnavă sănătate! 
Trăieşti şi nu! E dragostea-mi tortură; 
Lingoare, jind amestecat cu ură. 
Nu râzi? 


Benvolio: 


Nu, vere. Mai degrabă plâng. 


Romeo: 


De ce, om bun? 


Benvolio: 


De crunta ta durere. 


Romeo: 


Ce vrei? Aşa-i iubirea, dragă vere.” 
Da: chinul dragostei îmi e povară. 
Dar sufletul mai mult o să mă doară 
Căci mi-l sporeşti şi-adaugi, prin iubire, 
Tristeţii mele de prisos mâhnire. 
lubirea-i fum ce-şi are-n plâns izvor. 
Curată-i pară-n ochii plini de dor; 
De-o tulburi, e o mare-n agonie. 


12 De la versul alb Romeo trece din acest moment la versurile 
rimate, Shakespeare vrând să evidenţieze astfel starea sufletească 
a îndrăgostitului nefericit din cauza dragostei respinse. Fiind foarte 
aproape de perioada în care îşi scrisese poemele şi sonetele în 
versuri, Shakespeare consideră versurile rimate ca fiind mai 
corespunzătoare unor exprimări lirice, dar în acelaşi timp poate şi 
superficiale, dragostea lui Romeo pentru Rosalina nefiind de fapt 
profundă, deoarece se îndrăgosteşte brusc de Julieta. 


= 14 = 


William Shakespeare 
Şi ce mai e? Cuminte nebunie 
Şi dulce fiere care prins te ţine... 
Rămâi cu bine, vere! 
(Pleacă.) 
Benvolio: 
Viu cu tine! 
Nedrept ai fi de m-ai lăsa în drum. 
Romeo: 
Vai! M-am pierdut! Nu sunt aici nicicum! 
Eu nu-s Romeo! A plecat în lume! 
Benvolio: 
să nu glumim! lubeşti pe cine-anume? 
Romeo: 
Vrei să mă vait spunându-ţi-o? Nu vreau! 
Benvolio: 
Nu, spune-mi fără va; şi fără au. 
Romeo: 
Pretinde muribundului să-şi scrie, 
În tihnă, testamentul pe hârtie, 
N-ai dovedi prea multă judecată. 
La drept vorbind, iubesc şi eu o fată. 
Benvolio: 
Am nimerit la ţintă, mi se pare. 
Romeo: 
Grozav ţintaş! Şi e frumoasă tare! 
Benvolio: 
S-atingi un ţel frumos, nu-i lucru greu! 
Romeo: 
Aici n-ai nimerit-o, dragul meu. 
Căci oricât Eros” şi-ar vrăji săgeata, 


13 În original Shakespeare foloseşte numele latin al lui Eros, 
anume Cupidon. Mai departe întâlnim numele zeiţei Diana 
(Artem's în mitologia greacă). Astfel în original avem numai 

Ar încerca-n zadar s-atingă fata. 
Nu-i nimeni fecioria să i-o sfarme; 
Ea are, ca Diana“, scut şi arme. 
N-o vatămă săgeata prea subţire, 
Şi nici cu vorbe dulci n-o scoţi din fire, 
Ochiadele aprinse n-o încântă, 
Nici aurul ce-ar ispiti şi-o sfântă. 
Bogată-n frumuseţe, e sărmană; 
Murind, averea-i piere de pomană. 
Benvolio: 
S-o fi jurat să moară fată mare! 
Romeo: 
Se risipeşte-n vânt, prin cumpătare. 
Stând zăvorâtă-ntre pereţii reci 
E stearpă frumuseţea pentru veci. 
Frumoasă-i - însă pregetă la faptă; 
Da, frumuseţea ei e prea-nţeleaptă. 
Pieirea mea o nalţă-n al ei gând; 
Să nu iubească, s-a jurat, nicicând, 
Şi jurământu-acesta mă îngheaţă. 


numele latine. Folosirea numelui grecesc Eros e cerută de 
necesitatea respectării metricii. Cupidon era denumit şi Amor de 
romani şi nu era inclus în numărul zeilor. in mitologia greacă Eros 
era fiul Afroditei (Venus). 

14 Diana este zeiţa luminii şi a lunii. Rădăcina numelui este 
aceeaşi cu a cuvântului dies (ziuă). In limba noastră numele Diana 
devine zână. Conform tradiţiei romane cultul Dianei a fost introdus 
la Roma de cel de al şaselea rege, Servius Tullius. 

Diana este zeiţa fecioară, niciodată învinsă de dragoste. 
Mitologia o confundă uneori cu Selene, personificarea lunii, care 
este, de fapt, zeitatea care se îndrăgosteşte de păstorul 
Endymion. Diana ştie să se apere de săgețile lui Cupidon şi nu 
cunoaşte sentimentul iubirii, motiv pentru care este zeiţa 
castităţii. Ca zeiţă şi a vânătoarei, vânează în pădurile din munţii 
Arcadiei, în tovărăşia nimfelor care constituie alaiul său. Are un 
car tras de patru cerbi cu coarne de aur. 

Vorbesc cu tine ca un mort în viaţă. 
Benvolio: 
S-o uiţi, s-o scoţi din gând ar fi firesc. 
Romeo: 
Învaţă-mă să uit să mai gândesc. 
Benvolio: 
Ridică-ţi ochii! Lasă-i să se-mbete 
Sorbind din frumuseţea altor fete. 
Romeo: 
De-aş face precum spui, mai cu temei 
Mi-aş aminti de farmecele ei. 
Sub masca-ntunecată ce-n extaz 
Sărută o femeie pe obraz, 
Ghicim paloarea chipului ascuns. 
Comoara de privire adunată. 
N-o dai uitării când eşti orb. O fată 
Frumoasă tu arată-mi. Ce-i mai mult 
Decât o filă-n care pot citi 
Că-s altele mai mândre? Bun rămas! 
N-ai leac pentru uitare! 


Benvolio: 
Nu mă las! 
Cu sfatul ăsta îţi rămân dator. 
Şi n-aş dori îndatorat să mor. 
(les.) 


Scena 2 


O stradă. 
Intră Capulet, Paris şi un slujitor. 


s17 


Opere Complete Volumul 3 


Capulet: 
Şi Montague, deopotrivă mic 
Îndură osândirea. S-ar cădea 
La bătrâneţi, acum, să ne-mpăcăm. 
Paris: 
Vă bucuraţi de cinste amândoi. 
Păcat c-atâţia ani v-aţi duşmănit. 
Ce spui de rugămintea-mi, nobil lord? 
Capulet: 
Ce-am spus mai înainte. Fata mea” 
Deprinsă nu e cu-ale lumii datini 
Nici n-are încă paisprezece ani. 
S-o pârguiască două veri, mai lasă, 
Până-o să fie bună de mireasă. 
Paris: 
Sunt mame şi mai tinere. 
Capulet: 
Da, ştiu. 
Dar prea se ofilesc de timpuriu. 
Mi-a înghiţit pământul toate cele 
Şi ea-i lumina bătrâneţii mele. 
Poţi să-ţi încerci norocul, se-nţelege. 
Dorinţa fetei pentru mine-i lege. 
lubite Paris, dacă-i eşti pe plac, 
Cum zice ea, întocmai am să fac. 
Ca-n orice an, deseară dau o masă. 


15 Întrucât Capulet foloseşte acum cuvintele „fata mea” nu vom 
întâlni numele Julietei decât în scena a 3-a. In mod asemănător 
vom afla că tânăra de care e îndrăgostit Romeo se numeşte 
Rosalina abia aproape de sfârşitul scenei a 2-a a acestui act. Ca 
urmare, spectatorii îşi pot imagina, în momentul de faţă, că 
obiectul dragostei lui Romeo este acelaşi cu al lui Paris, care cere 
lui Capulet mâna fiicei sale. 

Poftit-am mulţi prieteni, lume-aleasă, 
Şi bucuros aş fi, cu unul tânăr, 
Să pot spori, deseară, al lor număr, 
Vedea-vei în umilul meu cămin 
Mai mândre stele ca pe-un cer senin. 
Te vei simţi ca un zglobiu copil 
Când se grăbeşte-mpodobit April 
În urma iernii ce-şi târăşte pasul. 
Măsoare-le din ochi, ascultă glasul 
Bobocilor de fete şi te-n clină 
La floarea cea mai plină de lumină. 
Copila mea va fi-n mănunchi, boboc 
Ce-abia şi-a strâns petala la un loc. 
Să mergem dar. 
(Adresându-se servitorului.) 
Băiete, tu ai treabă! 
Cutreieră Verona! Află-n grabă 
j Pe toți cei scrişi aici. 
(li dă o hârtie.) 
Pe fiecare 
Pofteşte-l să ia parte la serbare. 
(Capulet şi Paris ies din scenă.) 


Servitorul: Află-i, de, pe toţi cei scrişi pe hârtie". 
Stă scris că ciubotarul să-şi vadă de metru, croitorul 
de calapod, pescarul de bidinea, zugravul de năvod. 
Pe mine însă mă mână să-i aflu pe toţi cei scrişi aici, 
şi nici măcar nu pot pricepe ce nume a pus pe hârtie 
ăl de le-a scris. Trebuie să caut un cărturar. la stai! 


Uite că s-a nimerit cum nu se poate mai bine. 
(Intră Benvolio şi Romeo.) 


16 De la patosul duios al lui Capulet când se referă la Julieta avem 
situaţia de bathos creată cu bruscheţă de stilul vorbirii servitorului, 


preocupat de aspectul banal al obligaţiilor sale cotidiene. 

Benvolio: 
Prin foc se stinge focul şi un chin 
De-o suferinţă mai adâncă-i şters, 
Suspinul jalei de un alt suspin. 
Se-nvârte capul? Te-nvârteşti invers! 
Cu ochii alt venin dacă-ai băut, 
Slăbeşti otrava jindului stătut. 
Romeo: 
O frunză de pătlagină-ar fi bună. 
Benvolio: 


La ce? 
Romeo: 
Păi la piciorul tău scrântit. 
Benvolio: 
Vai! Te-ai scrântit, Romeo? 
Romeo: 


Nu-s nebun. 
Dar mai cumplit legat decât nebunii, 
Închis în beci, flămând şi biciuit, 
La cazne pus şi... om bun, seară bună! 
Servitorul: 
Domniei-voastre seară bună! Oare 
Ştiţi să citiţi? 
Romeo: 
Da; vitregu-mi destin! 
Servitorul: 
Poate-aţi deprins citirea fără carte! 
Vă rog să-mi spuneţi; desluşiţi orice? 
Romeo: 
Da, când cunosc şi semnele şi graiul. 
Servitorul: 
M-am lămurit. Rămânetţi sănătos! 
(Dă să plece.) 

Romeo: 

Stai, omule! la dă hârtia-ncoace! 

(Citeşte) 

„Seriior Martino cu sofia şi cu fiicele; contele 
Anselme şi fermecătoarele sale surori; nobila 
văduvă, doamna Vitruvio; seriior Placențio şi 
gingaşele sale nepoate; Mercutio şi fratele său 
Valentin; Capulet, onoratul meu unchi, cu soția şi 
fiicele; frumoasele mele nepoate Rosalina şi Livia; 
senior Valenţțio şi vărul său Tybalt; Lucia şi grațioasa 
Helena.” 

Tot unul şi unul! Şi unde ai de gând să-i pofteşti? 

Servitorul: 

Păi, colo sus. 


Romeo: 
Sus? Unde? 
Servitorul: 
Păi, la cină. 
În casa noastră. 
Romeo: 
Casa cui? 
Servitorul: 
A lui, 
Casa stăpânului. 
Romeo: 


Da! Trebuia 
De la-nceput să te întreb aşa. 

Servitorul: Vă spun eu şi fără să-ntrebaţi; stăpânul 
meu e Capulet, bogătaşul vestit şi, dacă nu vă 
numărați printre cei din ceata lui Montague, poftiţi, 
rogu-vă, şi dumneavoastră deseară să daţi de duşcă 
un păhărel. Rămâneţi cu bine! 

(Pleacă.) 

Benvolio: 
La Capulet, ca în toţi anii, vine 
Şi Rosalina, iubită-atât de tine,” 
Şi tot ce e-n Verona mai ales. 
Te du acolo. Fără să-ţi pierzi firea 
Priveşte-le, măsoară-le. Încearcă! 
Am să-ţi arăt că lebăda-i o ţarcă. 
Romeo: 
De mi-ar trăda pioşii ochi iubirea 
Şi-ar consfinţi neadevărul sec, 
Să-mi fie lacrimile jar, iar ei, 
Ereticii scăpaţi de la înec, 
Pe rug să piară-n marea de scântei. 
Pereche n-are de frumoasă ce-i 
lubita mea, şi nici chiar mândrul soare, 
Ce vede tot, nu-i află-asemănare. 
Benvolio: 
Ascultă-mă; îţi pare fără seamăn, 
Căci ochii tăi răsfrâng doar chipu-i geamăn. 


17 Deşi numele Rosalina a fost citit de pe lista invitaţilor, pe care 
servitorul i-o înmânase lui Romeo, spectatorii nu-şi pot închipui că 
e vorba de aceea de care e îndrăgostit Romeo - chiar dacă acesta 
ar tresări auzindu-i numele - deoarece, în mod logic, spectatorii îşi 
închipuie că Romeo se referă, în rostirea cuvintelor sale de 
dragoste, la Julieta, al cărei nume apare în denumirea piesei. Abia 
acum, prin urmare, spectatorii află că aceea de care e îndrăgostit 
Romeo este Rosalina şi nu Julieta. 

18 Romeo se referă la practica medievală de a supune la proba 
aruncării în apă, cu mâinile şi picioarele legate, pentru dovedirea 
nevinovăţiei, a celor acuzaţi de a avea legături cu diavolul. In cazul 
în care acuzatul se menținea la suprafaţă era considerat că este 
ajutat de diavol şi era ars pe rug. Dacă se scufunda era imediat 
salvat de câţiva oameni care aşteptau să-i sară în ajutor, deoarece 
dovedise că era nevinovat. Romeo îşi doreşte aceeaşi pedeapsă 
pentru ochii săi dacă aceştia l-au înşelat văzând în Rosalina o 
frumuseţe fără pereche. 

Dar pune pe tipsia de cristal 
Alt chip de fată întâlnit la bal, 
Un alt luceafăr despicându-şi cale; 
Păli-va frumuseţea doamnei tale. 
Romeo: 
Mă duc. Dar nu să văd cercei şi rochii. 
Ci doar cu chipul ei să-mi umplu ochii. 
(les.) 


Scena 3 


O încăpere în casa lui Capulet. 
Intră lady Capulet şi doica. 


Lady Capulet: 

Unde mi-e, doică, fata? Cheam-o-ncoace. 
Doica!: 

Zău c-am chemat-o! Jur pe cinstea mea, 

La doisprezece ani neprihănită! 
Fetiţo! Puica maichii! Doamne sfinte! 
Unde-o fi fata asta? Julieta! 

(Intră Julieta.) 


Julieta! 

Mă cheamă cineva? 
Doica: 

Maică-ta! 
Julieta! 
Viu! 

Ce-i, scumpă mamă? 

Lady Capulet: 


lată ce e... Doică, 
Aş vrea să-i spun ceva. Ne laşi? Banu! 
Rămâi s-asculţi şi tu. Prea bine ştii 

Ce vârstă are fata mea. 


Doica: 
Păi cum! 
La ceas şi la secundă. 
Lady Capulet: 
N-a-mplinit 
Nici paisprezece ani. 
Doica: 


Aşa-i. Mă jur 
Pe paisprezece dinţi din gura mea - 
Cu toate că mi-au mai rămas doar patru 

Că n-a-mplinit nici paisprezece ani. 

Cât să mai fie până la-ntâi august! 
Lady Capulet: 

Vreo două săptămâni şi-o zi sau două. 

Doica: 

Oricâte-or fi - taman c-o-zi-nainte 
De ziua de-ntâi august, împlineşte 
Fetiţa noastră paisprezece ani. 

Că doar Suzana'”, odihneasc-o Domnul, 
Era de-o vârstă. A pierit cu zile. 

N-o meritam pesemne. Cum vă spun, 
În iulie, treizeci şi unu, seara, 
Fata-mplineşte paisprezece ani. 

Pot pune mărturie. Chiar aşa... 
Sunt unsprezece ani de la cutremur”. 
Atunci am înţărcat-o (n-oi uita 
Cât oi trăi). Şedeam la soare lângă 
Hulubărie, cu pelin pe sân. 


19 Suzana fusese fiica doicii şi se născuse în aceeaşi zi cu Julieta; 


doica astfel devenise doica Julietei. 

20 Unii comentatori consideră că doica se referă la un cutremur 
destul de serios, care avusese loc în Anglia în aprilie 1580. 
Datorită acestei referiri s-a socotit că piesa ar fi fost scrisă în 1591. 

La Mantua plecaseţi cu stăpânul. 
Ţin minte ca acum. Şi cum spuneam, 
Când luă în gură ţâţa amăruie 
De sucul de pelin, s-a bosumflat 
Prostuţa maichii, n-a mai vrut să sugă. 
A părâit hulubăria; „Fugi!” 

Şi fără asta tot o luam la fugă. 
Sunt tocmai unsprezece ani de-atunci. 
Pe sfânta cruce, se ţinea-n picioare 
Şi da fuguţa peste tot. Cu-o zi 
Mai înainte-şi cucuiase fruntea. 
Bărbatul meu - să-l ierte Dumnezeu, 
Că vesel om era - o luase-n braţe 
Zicându-i: „Cum căzuşi cu faţa-n jos? 
Păi nu-i mai înţelept să cazi pe spate?” 
Ţii minte, Julieta? Şi mă jur 
Pe Maica Precistă, c-atunci fetiţa 
A gângurit, oprindu-şi plânsul; „Da”. 
Vezi ce se poate-alege dintr-o glumă! 
Oi ţine minte de-aş trăi şi-un veac. 
l-a zis: „Nu, Julieta? Nu-i aşa?” 

Şi ea oprindu-şi plânsul zise: „Da!” 

Lady Capulet: 
Ajungă-ţi, doică, rogu-te! Mai taci! 
Doica!: 

Tac, cum să nu. Dar, zău, m-apucă râsul 
De câte ori îmi vine-n minte cum, 
Oprindu-se din plâns, ea zise: „Da!” 
Şi-avea pe frunte un cucui cât oul 
De găinuşe. Vai, cum mai plângea! 
„Vezi ce păţeşti când cazi cu faţa-n jos?” 
l-a zis bărbatu-meu. „Când oi fi mare 
Pe spate ai să cazi, nu, fata mea?” 

Şi ea-ncetându-şi plânsul zise: „Da!” 
Julieta! 
E timpul, doică, să-ncetezi şi tu. 
Doica: 
Ei, iaca tac. Şi să-ţi ajute Domnul! 
Prunc mai frumos ca tine n-am crescut 
Atât aş mai dori: să nu-nchid ochii 
Pân' te-oi vedea mireasă. 
Lady Capulet: 
Bine zici! 
Chiar despre asta-i vorba. Julieta, 
Copila mea, n-ai vrea să te măriţi? 
Julieta! 
Nici nu visez la cinstea asta! 
Doica!: 
Cinste! 
De n-aş şti că te-am alăptat, aş zice 
C-ai supt cu laptele deşteptăciunea. 
Lady Capulet: 
Gândeşte-te la măritiş. Sunt fete 
Mai tinere ca tine în Verona, 
De toţi cinstite, mame cu copii. 
La vârsta ta eram şi eu ca ele“ 
In două vorbe: Paris te-a petit. 


21 Spunând că era deja mamă la vârstă Julietei, Lady Capulet 
arată că are 28 ani deoarece atât Capulet, în scena a 2-a cât şi 
Lady Capulet, la începutul scenei de faţă, au spus că Julieta are 14 


ani. 


Capulet este, însă, înfăţişat ca un om bătrân în tot cuprinsul 
piesei. 

In unele variante ale legendei, Julieta are 16 sau chiar 18 ani. S- 
ar putea totuşi ca Lady Capulet să spună că era deja căsătorită la 
vârstă de 14 ani numai pentru a o convinge pe Julieta că este 
cazul să se gândească şi ea la o căsătorie, - în speţă cu contele 


Paris. 

Doica: 
Ce tânăr, fata maichii! Ce flăcău! 
Mai chipeş ca figurile de ceară. 
Lady Capulet: 
Nu-i în Verona floare mai frumoasă! 
Doica: 
Nepreţuită floare-ntr-adevăr! 
Lady Capulet: 
Ce spui de-acest bărbat de neam înalt? 
ÎI vei vedea deseară la serbare. 
Citeşte-i cartea feţei! Vei afla 
Ce-a scris cu drag, într-însa, frumuseţea. 
Priveşte-armonioasa îmbinare 
De trăsături şi vezi ce farmec are. 
lar ce ţi s-o părea neclar în pagini, 
Găsi-vei scris în ochii lui, pe margini. 
lubit răzleţ şi file care zboară! 
Prinde-n coperţi a dragostei comoară! 
Trăieşte-n mare peştele. Ascunde, 
În scump vestmânt, minunea de sub unde! 
Ochi mulţi s-au pironit pe mândra carte 
Cu basme-n copci de aur. Tu împarte 
Tezaurul nepreţuit cu el 
Şi n-ai să scazi în ochii tăi de fel. 
Doica!: 
Să scadă ea? Ba, va spori, fireşte. 
Lângă bărbat, femeia creşte, creşte... 
Lady Capulet: 
Îl vei iubi pe Paris? Spune! 
Julieta! 
Mamă, 
Am să mă uit la el şi-mi voi da seama. 
Dar ascultând cuvântul tău, în carte 

N-am să citesc o slovă mai departe. 

(Intră un servitor.) 

Servitorul: Doamnă, musafirii au sosit, masa e 
gata. Sunteţi chemată, domnişoara e aşteptată. 
Doica e ocărită la bucătărie şi toţi stau ca pe jeratic. 
Mă duc să servesc. Vă rog să pofti fără întârziere”. 

(lese.) 

Lady Capulet: 

Haidem! Te-aşteaptă Paris. 

Doica: 

Împreună, 
La zile dragi, tiviţi din nopţi cunună. 

(les.) 


Scena 4 


O stradă. 
Intră Romeo, Merecuţio, Benvolio. 
Vreo cinci-şase făclieri, câtiva mascaţi şi alții. 


Romeo: 
Să cerem scuze luând cuvântul, sau 
Să ne vedem de treabă fără scuze? 
Benvolio: 
Sunt demodate florile de stil 


22 Intervenţia în proză a servitorului constituie un contrast 
puternic cu exprimarea prețioasă a Lady-ei Capulet. 

Şi n-are rost, cu o basma la ochi, 
Cu-n arc bălţat ca de tătar”, Amor 
Să răspândească spaima-ntre femei 
Ca o sperietoare-n lan, şi nici 
să îndrugăm un lung prolog şoptit 
De altul la ureche“. Vom dansa 
Un dans sau două. De le-o fi pe plac, 
Au să-şi arunce ochii-asupra noastră. 
Romeo: 
N-am chef să ţopăi. Daţi-mi o făclie! 
Eu, mohorâtul, vreau s-aduc lumina. 
Mercutio: 
Ba ai să intri-n joc, Romeo dragă. 
Romeo: 
Nici gând. Voi sunteţi sprinteni. Vi-i uşor. 
Dar sufletu-mi de plumb mă ţintuieşte 
Şi nu mă pot urni de la pământ. 
Mercutio: 
Tu eşti îndrăgostit. Lui Amor cere-i 
Aripile şi-avântă-te-n tării. 
Romeo: 


23 Arcurile tătarilor şi ale luptătorilor asiatici, în general, aveau 
forma vechilor arcuri romane sau a arcului lui Cupidon, arcul 
grecesc, aşa cum apare pe medalii şi basoreliefuri, semănând cu 
conturul buzei superioare. Benvolio numeşte, dispreţuitor, arcul lui 
Cupidon arc tătar şi îşi exprimă satisfacția că nimeni nu se mai 
costumează la baluri în Amor (în textul original Cupidon), pentru a 
speria tinerele femei cu un arc inofensiv cu care le ameninţa. Arcul 
grecesc (sau oriental) era însă mult mai puternic decât arcul 
englez. 

24 Aluzia este la obiceiul ca şi oaspeţi neinvitaţi să poată participa 
la baluri, fiind anunţaţi, în acest scop, de un prolog, care solicita 
stăpânilor casei permisiunea de a lua parte la petrecere, mascaţi. 
Se considera ca o onoare această atenţie din partea unor 
asemenea oaspeţi. Romeo nu pătrunde astfel în casa lui Capulet 
furişându-se, ci conform legilor ospitalităţii. 

Şi-a-nfipt săgeata prea adânc. Nu pot 
Cu-aripile-i uşoare să mă-nalţ 
Peste durerea-mi surdă şi amară. 
M-ar prăvăli a dragostei povară. 
Mercutio: 
Pune-i povara-n spate şi-ai să birui, 
Căci gingaşă cum e, s-o sfărâma. 
Romeo: 
E gingaşă iubirea? Nu, e crudă, 
Vicleană, rea, te-nţeapă ca un spin”. 
Mercutio: 
Fii crud cu ea. Străpunge-o de te-nţeapă 
Şi-ai s-o învingi! O mască să-mi acopăr 
_ Obrazul. 
(Işi pune o mască.) 
Da: o mască pentru alta. 
De-mi vor zări sluţenia, ce-mi pasă! 
Roşi-va masca-n locul meu. 
Benvolio: 
Să batem 
În uşă, să intrăm şi-odată-ajunşi 
Să dăm, toţi, cât mai iute din picioare. 
Romeo: 
O torţă daţi-mi! Săltăreţii pot 
Să gâdile podeaua fără suflet. 
Eu voi, urma o vorbă din bătrâni; 
Stai locului şi uită-te la ei. 
Săltaţi cât vreţi! Eu am să stau pe loc. 
Mercutio: 


25 Potrivit unei vechi legende se presupunea că privighetoarea îşi 


cântă cântecele de dragoste apăsându-şi pieptul pe un ghimpe de 
trandafir, ceea ce explică tonul lor elegiac (vezi şi Oscar Wilde, 
Privighetoarea şi trandafirul). 

Stai! Stai pe loc! Cum zice poliţaiul. 
De nu vrei din băltoaca-ndrăgostirii 
În care zaci pân-la urechi să ieşi, 
Te-om scoate noi. Să mergem! Prăpădim 
Lumina zilei de pomană! 
Romeo: 
Cum? 
Mercutio: 
Ne pierdem vremea, zău, cum se scurtează 
În van lumina lămpii la amiază”. 
Ne-ndeamnă gânduri bune, ia aminte, 
Mai bune de cinci ori ca chici cuvinte 
De duh”. 
Romeo: 
De bune-s bune, asta spun 
Şi eu, dar ne dă ghes un gând nebun. 
Mercutio: 
Ce vrei să zici? 


Romeo: 
Azi-noapte am visat. 
Mercutio: 
Şi eu! 
Romeo: 
Da! Ce? 


26 Exprimând câteva idei lipsite de profunzime, Mercuţio trece la 
versurile rimate pentru ca împreună cu Romeo să poarte un scurt 
dialog în versuri stichomitice. 

27 Cele cinci cuvinte sunt cele cinci facultăți mintale care conform 
tradiţiei galenice (Galen, medic grec, sec. al ll-lea e.n.), sunt 
identificate de medicina şi psihologia medievală ca avându-şi 
sediul în creier: „sensus communis”, „phantasia”, „imaginatio”, 
„cogitatio” şi „virtus memoralia” (inteligenţa, fantezia, imaginaţia, 
gândirea şi memoria). Shakespeare face aluzie la acestea şi în 
altele din operele sale (cf. Mu/t zgomot pentru nimic, |, sc. 1, 
sonetul 141 etc.). 


cui E ei 

Mercutio: 
Că neadevărat 
Visează visătorii. 
Romeo: 
Scumpe văr! 
Ce li se-arată-n vis e adevăr. 
Mercutio: 


Pesemne că azi noapte te-a călcat 
Regina Mab”, care-i la zâne moaşă, 
De loc mai mare ca un bob de-agată 

Pe inelarul unui demnitar, 
lar peste nasul celor care dorm 
Sirepe pulberi îi împing trăsura, 
Cu spiţe: lungi picioare de păiang 
Şi coviltirul: aripi de lăcustă, 

Cu hamuri din păienjeniş subţire, 
Zăbale: raze umede de lună, 
Bici: picioruş de greier, şfichi: un fir 
De funigel, şi surugiu; ţânţarul, 
În sur vestmânt, nici jumătate cât 
E boaba unui gândăcel cules 
Cu somnoroase degete de-o fată. 
Trăsura ei: o coajă de alună 
Scobită de omida cea bătrână, 
Sau veverița, meşter ne-ntrecut, 


28 Origina numelui Mab este nesigură. Unii autori consideră 
cuvântul ca fiind de origine celtică, şi desemnând o zână de rang 
mai mare din folclorul irlandez. Legenda ei, sunt indicii, ar fi fost 
răspândită şi în Warwickshire, ţinutul lui Shakespeare. Titlul de 
„regină” îi este dat pentru prima oară de marele dramaturg în 
piesa de faţă, prezentând-o ca pe o făptură minusculă şi 
înconjurată de o atmosferă feerică, anunțând lumea zânelor din 
Visul unei nopți de vară. Ulterior lui Shakespeare „Regina Mab” 
apare în operele a numeroşi poeţi englezi. 


ci 32a 


William Shakespeare 
Dibaci rotari din moşi strămoşi la zâne. 
Cu-acest alai, în fiecare noapte, 
Prin creierul îndrăgostiţilor 
Aleargă în galop, şi ei visează 
De dragoste; peste genunchi rotunzi 
De curtezane trece şi atunci 
Visează plecăciuni, peste vreun deget 
De avocat şi-atunci arginţi visează, 
Pe buze de femei visând săruturi, 
Ades de Mab spuzite cu băşici, 
Căci le miroase-a dresuri răsuflarea; 
Peste vreun nas aleargă, de curtean, 
Şi el visează c-a săltat în ranguri, 
Sau gâdilă vreun popă, pe sub nas, 
Cu o codiţă de purcel de dijmă, 

Şi lui i se năzare-n vis pomeni; 
Peste vreo beregată de războinic 
De trece, el visează beregăţi 
Tăiate, salturi, săbii de Toledo, 
Butoaie de cinci stânjeni, răpăit 
De tobe-aude, sare ars din somn, 
Îngână speriat, o rugă, două, 
Şi-adoarme iar. Tot zâna Mab, la cai, 
Le-ncurcă, noaptea, coamele şi ciuful 
Soios al deocheatelor îl leagă 
De părul spiriduşilor. Păzea! 

Te paşte nenorocul de-l dezlegi! 

Şi tot ea, vrăjitoarea, când, cuminţi, 
Dorm fetele pe spate, le apasă 
Şi sarcina le-nvaţă cum s-o poarte 
Spre-a fi însărcinate. Şi tot ea... 

Romeo: 
Destul! Destul, Mercuţio! Ajunge! 

Baţi câmpii. 
Mercutio: 
Cred şi eu: vorbesc de vise - 
Progenitura unui creier leneş 
Împerecheat cu-nchipuiri deşarte, 
Plămadă străvezie, ca de aer, 
La fel de schimbătoare cum e vântul 
Ce-alintă sânul nordului de gheaţă 
Şi îşi întoarce fruntea, mâniat, 
Spre-mbălsămatul sud, scăldat în rouă. 
Benvolio: 
Ne suflă-n ciorbă vântul ăsta. Hai! 
Ospăţul s-a sfârşit. Sosim târziu. 
Romeo: 
Mă tem că prea devreme. Mintea mea 
Mă-ndeamnă să presimt că un dezastru, 
Ce spânzură de stele deocamdată, 
Dezlănţuit porni-va cu prilejul 
Nefast al balului din astă noapte. 
Că el va pune capăt unei vieţi 
Zadarnice, în pieptul meu închisă, 
Printr-un mijloc nedemn, şi c-am să pier 
În floarea vârstei. Însă ştiu că cel 
Ce cârmuieşte cursul vieţii mele. 
O să-mi îndrepte pânza. Să pornim, 
Voioşi prieteni! 
Benvolio: 
Tobe, răsunați! 
(les cu toții.) 


Scena 5 


Sală mare în casa lui Capulet. 
~ RA 


William Shakespeare 
Intră un taraf de muzicanți. Servitori. 


Servitorul I: Unde-i Tigaie? Nu se prea îndeasă la 
strânsul mesei. Păi cum? Să pună el mâna pe-o 
farfurie! S-o mai şi şteargă! Doamne fereşte! 

Servitorul II: Când toată buna cuviinţă încape pe 
mâinile câtorva oameni, şi alea nespălate, cum vrei 
să iasă lucru curat? 

Servitorul |: Strângeţi scaunele! Daţi la o parte 
bufetul! Şi fiţi cu ochii-n patru la argintărie! Ai grijă 
să-mi păstrezi o bucată de marţipan, şi dacă ţii un 
pic la mine zi-i portarului să le facă vânt înăuntru 
Suzanei Grindstone şi  cumnată-si, Nell. Hei, 
Antoane! Tigaie! 

Servitorul II: Acum îs gata! 

Servitorul |: Vă tot cheamă şi vă tot caută. Cică să 
veniţi că au nevoie de voi în sala cea mare. 

Servitorul III: Oameni suntem şi noi! Unde să ne- 
mpărţim mai întâi! Daţi-i zor, fraţilor! Daţi-i zor! Şi ăl 
de-o trăi mai mult ca toţi să se înfrupte din toată 
pomana! 

(Se retrag spre fundul încăperii. Intră Capulet cu 
Julieta şi alții, din casa lui, ieşind întru întâmpinarea 
musafirilor şi a celor mascaţi.) 

Capulet: 

Bine-ați venit, seniori! Veţi dănţuli 
Cu doamnele de bătături cruţate. 
Sunt tare curios dacă vreuna 
Se-ncumetează să mai zică nu! 

De s-o codi, vezi bine că le are! 

Ce ziceţi? V-am atins unde vă doare! 
Bine-aţi venit, sefiori! Purtam, cândva, 
Şi eu o mască şi-ndrugam şi eu, 

Frumoaselor, dulci şoapte la ureche, 
Dacă-mi plăceau. S-au dus acele vremi! 
S-au dus! S-au dus! Bine-aţi venit, sefiori! 
Incepeţi muzicanți! Loc! Faceţi loc! 
_ Voi, fetelor zglobii, începeţi dansul! 
(Incepe dansul în sunetele muzicii.) 
Sporiţi lumina, oameni de nimic! 
Daţi mesele deoparte! Stingeţi focul! 
E mult prea cald aici. Poftim! Poftim! 
Mă bucur că-mi faci cinstea! Stai, te rog! 
Stai, scumpe vere Capulet! Noi doi 
l-am cam pus cruce dansului! S-a dus! 
Hei! Cât o fi de când purtam şi noi 
O mască? 
Al doilea Capulet: 
Doamne sfinte! Să tot fie 
Treizeci de ani! 
Capulet: 
Ce spui? Nu cred! Prea mult! 
Păi de la cununia lui Lucentio, 
Oricât ar da Rusaliile zor, 
Sunt douăş' cinci de ani - şi mă mascasem... 
Al doilea Capulet: 
Ba e mai mult de-atunci! Băiatul lui 
E mai în vârstă, vere; împlineşte 
Treizeci de ani. 
Capulet: 
Prostii! Băiatul lui 
Acu doi ani era minor. 
Romeo (către un servitor): 
Ascultă! 
Ştii cine-i domnişoara ce cinsteşte 
Acelui cavaler, de colo, mâna? 


si Gai 


William Shakespeare 
Servitorul: 
Nu, domnule! 
Romeo: 
Ah, ochii! Cum învaţă 
Făcliile să răspândească viaţă! 
Atârnă ea, de-al nopţii chip, la fel 
Ca de-o ureche neagră un cercel 
De piatră scumpă, nestemat prea rar 
Ca cineva să-l poată lua în dar. 
Nu-s pământene-asemenea comorii 
Columbă albă într-un cârd de ciori - 
Aşa străluce printre celelalte. 
Ani s-o pândesc: cum o sfârşi să salte, 
S-ating cu mâna-mi aspră mâna.-i. Tu, 
Tu inimă, ai mai iubit? O, nu! 
Pe ochii mei mă jur că-ntâia oară 
Văzut-am frumuseţea-n astă seară. 
Tybalt: 
Un Montague s-arată, după glas. 
Băiete! Adu-mi spada! Îndrăzneşte 
Să vină-aici mascat ca o paiață” 
Să ia-n răspăr serbarea noastră? Cum? 
Pe cinstea mea şi-ăl neamului noroc, 
Nu fac păcat dacă-l ucid pe loc! 
Capulet: 
Pari mânios, nepoate. Ce te-apasă? 
Tybalt: 
Un Montague e, unchiule, în casă. 
Un ticălos şi un vrăjmaş, un ins 
Venit să ne stârnească dinadins. 
Capulet: 


29 Măştile purtate la baluri şi carnavaluri reprezentau adeseori 
chipuri comice sau groteşti. 

Nu-i tânărul Romeo? 
Tybalt: 
Ba chiar el! 
Un ticălos! 
Capulet: 
Nepoate, să te-astâmperi! 
Dă-i pace! E un om cuviincios! 
Verona-ntreagă laudă purtarea 
Acestui tânăr nobil dăruit. 
Pentru nimic în lume n-aş dori 
Vreun rău în casa mea să i se-ntâmple. 
Nu-l lua în seamă, deci, şi ţine-ţi firea. 
Aşa voiesc şi, voia-mi de-o-nţelegi, 
Alungă cu un zâmbet încruntarea 
Ce nu stă bine la un bal voios. 
Tybalt: 
Dar oaspe un mişel ca el stă bine? 
Nu-ngădui să rămână! 
Capulet: 
Ba eu, da! 
Îngădui să rămână, eu! Ce naiba! 
Stăpân aici sunt eu, sau tu? Poftim! 
Îi cauţi price! Doamne! Vrei să işti 
Gâlceavă între oaspeți? Vrei să fii 
Mai breaz ca alţii? Vrei să le arăţi 
Că eşti viteaz? 
Tybalt: 
Dar, unchiule,-i ruşine! 
Capulet: 
Pe naiba! Eşti obraznic, zău aşa! 
Şi poate să te coste scump, băiete! 
Vrei să mă superi? Dă-o-ncolo! Bravo, 
Copiii mei! Eşti un mucos, m-auzi? 


es POD 


William Shakespeare 
să taci, sau dacă nu... Sporiţi lumina! 
Lumină mai din plin! Ce Dumnezeu! 
Ţi-arăt eu! Mai cu viaţă, dragii mei! 
Tybalt: 
Răbdarea silnică, mânia oarbă 
Se-nfruntă şi în sânge-ncep să fiarbă. 
Mă duc. Însă mânia-n astă seară 
Înăbuşită, fi-va fiere-amară. 
(lese.) 
Romeo (către Julieta, prinzând-o de mână)? 
De profanez cu mâna-mi mâna-ţi sfântă, 
Voi ispăşi cu buzele, căci ele - 
Doi pelerini sfielnici - se avântă 
Cu-o sărutare vina mea s-o spele. 
Julieta! 
Nu-i vinovată mâna, pelerine!” 
Eşti aspru. Pelerinii, dacă vor, 
Pot strânge-n palme” mâinile divine. 
Strânsoarea asta e sărutul lor. 
Romeo: 
Dar pelerini sau sfinţi, n-au buze, gură? 
Julieta! 


30 Romeo şi Julieta îşi exprimă în dialogul care urmează marea 
tulburare sufletească de care sunt cuprinşi fulgerător, recurgând la 
versuri rimate şi stichomitice, care constituie, în totalitatea lor, un 
sonet. 

31 Julieta i se adresează lui Romeo numindu-l pelerin, deoarece, 
nefiind costumat, el îşi procurase, în grabă, o pelerină de felul 
acelora cu care se îmbrăcau credincioşii ce plecau în pelerinaj la 
Roma. Astfel se conformase şi el regulilor balurilor mascate şi 
costumate. În evul mediu, numele „Romeo” însemna „pelerin la 
Roma”. 

32 În original, joc de cuvinte între pa/m, frunzele de palmier cu 
care se întorceau pelerinii călătorind la lerusalim, pentru a se 
închina la mormântul lui lisus Christos şi pa/m, palma unei mâini. 

Da, pelerine, pentru rugăciune. 
Romeo: 
Mâini fie-ţi, sfânto, buzele! Te-ndură! 
Căci altfel deznădejdea mă răpune. 
Julieta! 
Primind chiar ruga, sfinţii stau pe loc. 
Romeo: 
Stai! Împlini-voi ruga mea de foc! 
De gura ta păcatul meu se-anină. 
(O sărută.) 
Julieta! 
Şi buzele-mi vor pătimi pe rug. 
Romeo: 
Din vina alor mele? Dulce vină! 
Dă-mi-o-ndărăt! 
(O sărută încă o dată.) 


Julieta! 
Săruţi cu meşteşug! 
Doica!: 
Vă cheamă mama, domnişoară! 
Romeo: 
Mama! 
Şi cine-i mama? 
Doica: 
Domnule, aflaţi 
Că e stăpâna casei, o cucoană 
Deşteaptă, bună, plină de virtuţi. 
Pe fata asta eu am alăptat-o, 
Şi cine-o izbuti să o peţească - 
Norocul lui! Avere berechet! 
Romeo: 


Se trage, deci din neamul Capulet? 
Plăti-voi scump! Mi-e zălogită viaţa 

Duşmanului! 
Benvolio: 
Nu vii? Se sparge balul. 
Romeo: 
Mă tem de clipa asta. Mă-nspăimânt. 
Capulet: 


Señiori, aşa curând ne părăsiţi? 
Nu vreţi să luaţi ceva? E gata masa. 
O masă foarte simplă. Cum? Plecaţi? 
Vă mulţumesc din suflet c-aţi cinstit, 
lubiţi seniori, serbarea! Noapte bună! 
Aduceţi facle! Haidem la culcare! 
Târziu s-a mai făcut, pe legea mea! 
Am ostenit. Mă duc. 
(les toți, în afară de Julieta şi doică.) 
Julieta! 
la spune-mi, doică, 
Cine-i seniorul? 


Doica: 
E moştenitorul 
Bătrânului Tiberio. l-e fiu. 
Julieta! 
Şi cel ce trece pragul? 

Doica: 

Parcă-ar fi 

Petruchio cel tânăr. 

Julieta! 

Cine-i cel 

Ce n-a dansat, din urma lui? 
Doica: 
Nu ştiu! 

Julieta! 


Du-te de-ntreabă! Dacă-i însurat 

Mormântul îmi va fi crivat de nuntă! 
Doica: 
Romeo-l cheamă. Singurul fecior 
Ce-l are Montague, vrăjmaşul vostru. 
Julieta! 
lubirea mea e-al urii mele fiu. 
Eu nu-l ştiam. Îl ştiu. E prea târziu. 
Sunt pedepsită să-ndrăgesc pe un 
Vrăjmaş ca el în loc să mă răzbun. 
Doica: 
Ce spui? Ce spui? 
Julieta! 
Un vers ce mi-l spunea 
Un dansator. 
(Cineva strigă din casă: „Julieta!”) 


Doica: 
Acuşi! Şi zi aşa! 
Hai, că ne-o fi şi nouă! Hai! In pat! 
Toţi musafirii noştri au plecat. 
(les.) 
Prolog“ 
Corul: 


Pe patul morţii-i vechiul dor, şi lin 
lubirea nouă îşi întinde mreaja. 
Frumoasa ce-i schimbase doru-n chin 
Îşi pierde-n faţa Julietei vraja. 
lubeşte şi-i iubit Romeo, dar, 


33 Actul II începe tot cu un prolog, ca şi actul | şi tot în formă de 


sonet. Fiindcă în ediţia operelor lui Shakespeare din 1623 cele 
două prologuri au fost omise, s-a pus întrebarea dacă ele îi aparţin 
lui Shakespeare. 

Sorbindu-se din ochi, cei doi se tem; 
El, că-şi deschide inima-n zadar, 
lar ea că-i urmărită de blestem. 
EI, ca vrăjmaş, putinţă n-o avea 
Să-i murmure iubirea nicăirea. 
îndrăgostită, greu găsi-va ea 
Prilejul să-i întâmpine iubirea. 
Dar pentru-a se-ndrăgi, nestinsul foc 
Al dragostei le află timp şi loc. 


Actul Il 
Scena 1 


Verona. O potecă lângă zidul ce ocoleşte grădina 
Capuleţilor. Intră Romeo. 


Romeo: 
Când inima-mi rămâne-aici, să plec? 
Lut greu, te-ntoarce, regăseşte-ţi centrul! 
(Se cațără pe zid şi sare în grădină.) 
(Intră Benvolio şi Mercutio.) 
Benvolio: 
Romeo! Vere! 
Mercutio: 
Ştie el ce face! 
A şters-o să se vâre-n aşternut. 
Benvolio: 
Ba a sărit, din fugă, zidul. Cheamă-l, 
Mercuţio! 
Mercutio: 
Prin vrajă îl menesc! 
Sminteală! Nazuri! Patimă! romeo! 

Răsai măcar sub formă de suspin! 
Destul să-ndrugi un vers! Destul să strigi; 
„Vai mie!” să rimezi „mi-e dor” cu „mor”, 
Destul să-i faci ochi dulci cumetrei Venus,“ 
Poreclă să-i scorneşti acelui orb 
Fecior al ei, Amor, ce-a tras dibaci 
Cu arcul lui, când regele Cophetua” 
S-a-ndrăgostit de-o cerşetoare! Nu! 
N-aude, nu tresare, nu clinteşte! 
Face pe mortul, maimuţoiul!** Hai, 
să-l chem prin altă vrajă. Hei! M-auzi? 
Pe ochii sclipitori ai Rosalinei, 
Înalta-i frunte, buzele-i de jar, 
Pe gingaşu-i picior, rotundu-i şold 
Şi dependinţele din preajma coapsei - 
Arată-te în propria ta formă! 
Benvolio: 
Se supără dacă te-aude. 


34 Iniţial zeiţa Venus a fost, la romani, zeiţa primăverii. Mai târziu 
ea o, fost identificată cu Afrodita, din mitologia greacă, preluând şi 
atribuţiile acesteia, ca zeiţă a iubirii şi a frumuseţii. A fost aleasă 
drept cea mai frumoasă dintre zeițe de Paris, fiul lui Priam, regele 
Troiei, care fusese desemnat de zei să hotărască în disputa dintre 
Hera (lunona), Atena (Minerva) şi Afrodita (Venus), pentru 
acordarea atributului de mai sus. 

35 Aluzie la legenda regelui african Cophetua care nu acordase 
nicio atenţie femeilor până în ziua în care întâlnind o tânără 
cerşetoare s-a îndrăgostit de ea şi a făcut-o regina sa. Legenda 
formează subiectul unei balade populare engleze, foarte 
răspândită, al cărei text apare scris, pentru prima oară, în anul 
1612. Aluzii la această baladă mai apar în piesele: Zadarnicele 
chinuri ale dragostei (act. | sc. 2 şi IV sc. 1), Richard al II-lea (act. 
V, sc. 3) şi Henric al IV-lea, Partea a 2-a (act. V, sc. 3). 

36 Aluzie la un spectacol frecvent la bâlciuri, în care se prezenta o 
maimuţă, dresată să se culce pe jos, făcând pe moarta, când i se 
cerea să execute ceva în numele papei sau regelui Spaniei, dar 
îndeplinea porunca făcută în numele reginei Angliei. 

Mercutio: 
Nu! 
S-ar supăra grozav de-aş invoca 
Vreun demon de o stranie natură 
În cercul dragei lui şi l-aş lăsa 
să-l amăgească ca şi să-l descânte. 
Atunci s-ar supăra. Dar vraja mea 
E dreaptă şi cinstită; spre-a veni, 
ÎI chem în numele iubitei sale. 
Benvolio: 
S-o fi ascuns printre copaci, râvnind, 
În starea lui, la umezeala nopții. 
lubirea-i oarbă, şi-i prieşte bezna. 
Mercutio: 
De-ar fi ea oarbă, n-ar fi bun ţintaş. 
S-o fi chircit sub vreun moşmon, gândind 
Că draga lui se-aseamănă cu poama 
De fete botezată drăgănea, 
Când chicotesc pe-ascuns. De-ar fi să fie, 
Romeo, ah, de-ar fi să fie ea 
Deschisă drăgănea et caetera - 
Tu, pară lunguiaţă. Noapte bună, 
Romeo! La culcuşul meu alerg! 
Prea rece aşternut e câmpul. Mergem? 
Benvolio: 
Să mergem! E-n zadar şi n-are rost 
să-l căutăm pe cel care se-ascunde. 
(les.) 


Scena 2 


Grădina Capuleţilor. 
Intră Romeo. 

Romeo: 
De răni îşi bate joc cel neatins. 
(Julieta se arată la fereastră, deasupra lui.) 
Ce licăr joacă în fereastră? Ah! 
Răsare ziua - Julieta-i soare! 
Te-nalţă soare dalb! Răpune luna 
Bolnavă, rea şi galbenă de ciudă 
Că tu, care-o slujeşti, eşti mai frumoasă! 
N-o mai sluji! Nu vezi? Te pizmuieşte! 
Vestmântu-i de vestală,” trist şi pal, 
Pentru neghioabe-i potrivit. Aruncă-l! 
Stăpâna mea! lubita mea! De-aş şti! 
Vorbeşte fără glas! Ei şi? Ce-mi pasă! 
Cu ochii îmi vorbeşte. Îi răspund! 
Sunt prea-ncrezut! Nu mie îmi vorbeşte. 
Doi aştri fără seamăn, din senin, 
Plecând cu treburi, roagă ochii ei 
să scapere până se-ntorc. Ce-ar fi 
Să-i scânteieze ochii, sus, pe boltă, 
Şi stelele pe chipu-i? Strălucirea-i 
Le-ar face de ruşine, cum lumina 
Semeaţă-a zilei ruşinează lampa. 
De-ar fi să fie ochii ei în cer 
Atât de tare-ar lumina văzduhul, 
Că păsările nopţii ar porni 
Să cânte toate ca în plină zi. 
Pe mână-şi lasă fruntea! O, stăpână! 
De-aş fi mănuşă, eu, pe alba mână, 
Ca să-ţi ating obrazul! 


37 Vestalele erau preotese ale Vestei, zeiţa căminului şi a 
castităţii, fiind asemănătoare  călugăriţelor din religiile 
contemporane. 

Julieta! 
Vai! 
Romeo: 
Vorbeşte! 
Vorbeşte, înger de luciri cereşti! 
Deasupra mea, în noapte, străluceşti 
Ca-naripatul sol trimis de ceruri 
Spre care muritorii uluiţi 
Înalţă ochii şi-şi sucesc grumazul 
Când trece, fără teamă, peste nori 
Pe cuhnile văzduhului! 
Julieta! 
Romeo! 
De ce şi pentru ce eşti tu Romeo? 
Reneagă-ţi tatăl! Leapădă-al tău nume! 
Sau dacă nu, să-mi juri că mă iubeşti, 
Şi n-oi mai fi o Capulet. 
Romeo (aparte): 
S-ascult? 
Să mai ascult, sau să-i vorbesc? 
Julieta! 
Duşman 
Doar numele îmi e, căci tu eşti tu. 
Nu eşti un Montague; eşti tu! Şi ce-i 
Un Montague? Nici mână, nici picior, 
Nici braţ, nici faţă, nicio altă parte 
Din trupul bărbătesc. Alege-ţi altul! 
Ce preţ are un nume? Trandafirul, 
Oricum i-ai spune, tot aşa-şi împarte 
Mireasma dulce. Astfel şi Romeo. 
De l-ar chema oricum, ar răspândi 
Aceeaşi dulce vrajă ca şi-acum, 
Când toţi îi spun Romeo. O, Romeo! 

Romeo, schimbă-ţi numele ce nu-i 
Nimic din tot ce ai, şi-n locul lui 
Mă ia întreagă! 
Romeo: 
Fac precum doreşti. 
Şi mă botez din nou de-mi spui „iubire”. 
De azi încolo nu mai sunt Romeo. 
Julieta! 
Cine eşti tu, ce-nvăluit de noapte, 
În tainele-mi pătrunzi? 
Romeo: 
O! După nume 
Nu ştiu să-ţi spun prea bine cine sunt. 
Urât mi-e numele ce-l port, iubito, 
Duşman fiindu-ţi, şi de l-aş avea 
Scris pe-o hârtie, în bucăţi l-aş rupe. 
Julieta! 
Ah! Nici măcar o sută de cuvinte 
De gura ta rostite n-a sorbit 
Urechea mea, şi-ţi recunoaşte glasul. 
Nu eşti Romeo, tu? Un Montague? 
Romeo: 
Niciunul nu-s nici altul, de nu-ţi place. 
Julieta! 
Cum de-ai pătruns aici şi pentru ce? 
E zidu-nalt, greu de sărit şi locul 
Acesta pentru tine-nseamnă moarte 
Dacă vreo rudă-a mea te va zări. 
Romeo: 
Mi-a dat iubirea aripi să m-avânt! 
Nu-i zid înalt să-i poată pune piedici! 
lubirea-nfrânge tot ce-i stă în cale; 
Nu pot să-mi facă niciun rău aităi. 

Julieta! 
De te zăresc pe-aici, îţi curmă viaţa. 
Romeo: 
E-n ochii tăi primejdie mai mare 
Ca-n douăzeci de spade de-ale lor! 
De m-ai privi cu drag, aş fi ferit 
De duşmănia lor. 
Julieta! 
Cu niciun preţ 
N-aş vrea să fii văzut. 
Romeo: 


M-ascunde noaptea 
Cu neagra-i mantă. Dar de nu ţi-s drag, 
Mai bine-ar fi să mă găsească-aici 
Şi să sfârşesc, răpus de ura lor, 
Decât s-aştept, urât de tine, moartea. 
Julieta! 
Dar cine te-a-ndrumat să vii aici? 
Romeo: 
M-a îndemnat iubirea s-o întreb. 
Ea m-a-udrumat, călăuzindu-mi ochii. 
Nu-s bun cârmaci şi, totuşi, dacă-ai fi 
La capătul pământului, un țărm 
Scăldat de-o mare pururi zbuciumată, 
Eu aş porni spre tine. 
Julieta! 
Masca nopţii 
Îmi ocroteşte chipul. Nu zăreşti 
Ce purpur îmi sădiră în obraji 
Cuvintele rostite adineauri. 
Le-aş lua-ndărăt, aş spune c-am minţit, 
De-aş fi robită bunei cuviinţe. 
Dar nu-s în stare! Spune-mi; mă iubeşti? 

Ştiu! Vei răspunde; Da! Şi-am să te cred 
Dar poate să te-nşeli, jurând, şi Zeus 
Işi bate joc de jurământul strâmb. 
Ah, dragul meu Romeo, spune-mi drept; 
ŢI-s dragă-ntr-adevăr, sau poate-ţi pare 
Că m-am lăsat prea lesne cucerită? 
Să te înfrunt, să-ţi spun ursuză; Nu! 
lar tu să-ţi dai silinţa să-mi câştigi 
lubirea, înfrângându-mi cerbicia. 
Atâta tot! O, dragă Montague, 
Vorbind cinstit, sunt prea îndrăgostită. 
Par, poate, uşuratecă puţin, 
Dar am să-ţi fac dovada-n viitor 
Că sunt de mii de ori mai credincioasă 
Decât mironosiţele viclene. 
E drept c-am întrecut măsura. Dar, 
Până să-apuc să-mi dau eu seama, tu 
Ai prins de veste cât de-nvăpăiată 
Îmi e iubirea. lartă-mă! Nu-mi lua 
Cuvintele ce-mi tălmăcesc pornirea 
Drept un capriciu înlesnit de noapte. 
Romeo: 
Iti jur pe raza preacurată-a lunii, 
Care-şi anină de copaci beteala... 
Julieta! 
O, nu jura pe-amăgitoarea lună 
Ce-n fiecare lună-şi schimbă discul. 
Nu vreau să fii ca ea de nestatornic. 
Romeo: 
Pe ce să jur? 
Julieta! 
Nu! Nu jura de loc! 
Sau dacă vrei, pe sufletul tău jură, 

Zeu bun la care în genunchi mă-nchin, 


Şi-am să te cred. 


Romeo: 
Dacă iubirea mea... 


Julieta! 
Nu, nu-mi jura! Atât de făr-de veste 
Se petrecură noaptea asta toate, 
Că nu pot să mă bucur de-al ei farmec, 
Temându-mă să nu se risipească 
Asemeni unui fulger care piere 
Până să zici: „un fulger!” Noapte bună, 
lubitul meu! Sub calda boare-a verii, 
Pân' ne-om vedea, va fi învoaltă floare 
Plăpândul mugur al iubirii. Du-te! 
Somn lin şi noapte bună! Dulcea pace 
Din sufletu-mi asupra ta coboare! 
Romeo: 
Pleci şi mă laşi, aşa, nemângâiat? 
Julieta! 
Ce mângâ.ieri să-ţi dau în astă noapte? 
Romeo: 
Să-mi juri, cum ţi-am jurat, că mă iubeşti. 
Julieta! 
Eu ţi-am jurat fără să-mi ceri. Şi totuşi 
Aş vrea să pot acum să-ţi jur din nou. 
Romeo: 
lei jurământul înapoi, iubito? 
Julieta! 
Doar ca să am ce-ţi da-napoi! Dar nu! 
Îmi e destul şi-atât cât am, spre-a fi, 
Asemeni mării, darnică; iubirea 
Adâncă mi-e ca marea; pe cât dau, 
Pe-atâta am mai mult de dăruit; 

Ca marea, n-are capăt. Mi se pare 
C-aud un zgomot. Du-te! Noapte bună, 
lubitul meu! 
(Se aude glasul doicii strigând din casă.) 
Da, doică! Vin! Păstrează-mi 
Credinţă cât lipsesc, drag Montague! 
Mă-ntorc îndată! 
(lese.) 
Romeo: 
O, divină noapte! 
Mă tem că totul nu-i decât un vis 
Scornit de noapte. Pare prea frumos, 
Prea dulce, ca să poată fi aievea. 
Julieta (se iveşte din nou, sus): 
O vorbă numai, şi-apoi; noapte bună! 
lubitul meu Romeo, de-i curată 

lubirea ta şi dacă-ntr-adevăr 
Vrei să ne luăm, eu voi trimite mâine 
Pe cineva să-mi spui în care zi 
Şi unde vrei să facem cununia - 
lar eu ţi-oi pune totul la picioare, 
Oriunde te-oi urma, stăpânul meu! 
(Glasul doicii. „Domnişoară”!) 
Viu, doică, viu! Dar dacă nu-i aşa, 
Atunci, te rog... 
(Glasul doicii. „Domnişoară”!) 
Îndată, doică! Viu! 
Mă lasă deznădejdii mele pradă! 
Aşteaptă mâine! Nu uita! 


Romeo: 
Mă jur 
Pe viaţa mea că mâine... 
Julieta! 
Noapte bună 
De mii de ori! 
Romeo: 


De mii de ori mai neagră 
Fără lumina ta. Ca un şcolar, 
Zbughind-o de la şcoală, năvăleşte 
lubirea spre iubire şi mai greu 
Ca un şcolar ce-abia-şi târăşte paşii. 
Spre şcoală, se desparte. 
Julieta (se retrage încet): 
Mă auzi, 
(Ivindu-se iar sus): 
Romeo? Ah! De ce n-am glas de şoim 
S-ademenesc, ca el, spre cuib perechea! 
Glas moale şi fricos îţi dă sclavia!“ 


38 Aluzie la supravegherea severă a tinerelor fete în acele 

Aş sparge grota unde doarme Echo” 

Şi vocea-i mult mai răguşită-ar fi 
Decât a mea rostind mereu; Romeo! 

Romeo: 
Mă cheamă viaţa mea pe nume. O! 
Cât de-argintiu şi blând răsună glasul 
îndrăgostiţilor în noapte! Nu-i, 
Pentru auz, o muzică mai dulce! 


Julieta! 
Romeo! 
Romeo: 
Da, iubito! 

Julieta! 

Când ai vrea 

să vie mâine? 
Romeo: 

Pe la ora nouă. 
Julieta! 


Vai! Pân-atunci sunt douăzeci de ani! 
lar te-am chemat şi mi-am uitat de ce. 
Romeo: 
Rămân aici până-ţi aduci aminte. 


vremuri. 

39 În mitologia greacă Echo fusese o oreadă, adică o nimfă a 
munţilor şi peşterilor. Pentru a o distrage pe Hera (Iunona) în timp 
ce el petrecea în tovărăşia nimfelor, Zeus (Jupiter) îi ceruse lui 
Echo să o ţină pe Hera de vorbă, fără încetare. Descoperind 
înşelătoria, zeiţa o pedepsi să nu mai poată vorbi decât dacă mai 
întâi îi vorbea cineva şi totodată să răspundă, în mod obligator, 
atunci când cineva îi vorbea. In Metamorfoze (cartea a IIl-a, 335- 
512), Ovidiu povesteşte că, în această stare, Echo se 
îndrăgosteşte de Narcis rare însă o respinge. Copleşită de durere 
şi ruşine nimfa se ascunde în văgăuni şi peşteri şi slăbeşte 
necontenit, până ce îi dispare fiinţa complet, rămânând din ea 
numai glasul. 


~ 54 ~ 


William Shakespeare 
Julieta! 
Dacă rămâi, am să-mi aduc aminte 
C-aş vrea să tot rămâi şi-am să tot uit. 
Romeo: 
Mă lasă-atunci să stau mereu aici 
Ca tu să uiţi mereu şi voi uita 
De oameni şi de lume! 
Julieta! 
Du-te! Du-te! 
Se luminează! Te-aş lăsa să pleci 
Cum lasă-n joacă pasărea, o fată, 
Din mâini să-i scape, ca s-o tragă iar 
De şnurul de mătase înapoi, 
În colivie, pizmuindu-i zborul 
Din prea mult drag. 
Romeo: 
Ca pasărea din laţ 
Aş vrea să fiu! 
Julieta! 
Şi eu aş vrea, iubitule! 
Te-aş omori cu sărutări! Şi-acum, 
Hai, du-te! Noapte bună. Despărțirea 
Imi e o suferinţă-atât de dulce, 
Că până-n zori ţi-aş spune; Noapte bună! 
(Pleacă.) 
Romeo: 
Aştearnă-ţi-se somnul lin, pe pleoape, 
Şi pacea blândul suflet să-ţi adape. 
Trec pe la schivnic să-i cer sfat şi faptă. 
Să-i spun de fericirea ce m-aşteaptă! 
(lese.) 

Chilia călugărului Lorenzo. 
Intră călugărul Lorenzo, ducând un coş. 


Lorenzo: 

Zorii surâd posacei nopţi şi-mbină, 
Spre răsărit, lungi panglici de lumină, 
În calea zilei bezna-şi face loc, 
Titan“ suind cu roţile-i de foc 
Împleticindu-se. Dar mai nainte 
Ca ochiul soarelui, aprins, să zvânte 
A nopţii rouă, negura s-o-nghită, 
Eu trebuie, în coşul de răchită, 
Flori preţioase cu anume suc 
Şi ierburi veninoase“! să apuc 
să strâng. La toate câte-n fire sunt 
Izvor le e ţărâna şi mormânt. 
Necontenit iveşte soiuri vii, 

Şi alăptează feluriţi copii 
La sânu-i nesecat; în toţi ea ţese 


40 Titanii au fost fiii şi fiicele lui Uranus, care, pentru a fi sigur de 
domnia sa asupra universului şi zeităților, îşi închise copiii în Tartar 
(lumea de sub pământ, denumită şi Hades). Titanii, aliaţi cu 
Ciclopii, s-au răsculat împotriva lui Uranus, l-au răsturnat şi l-au 
înlocuit cu Cronos. Numele de titani a fost, în mitologie, dat şi 
descendenților acestora ca, de exemplu, lui Prometeu, lui Selene, 
zeiţa lunii, şi lui Helios, zeul soarelui, la care se referă denumirea 
de titan, folosită de călugărul Lorenzo. 

41 Lorenzo este călugăr franciscan (ordin întemeiat de Sfântul 
Francisc de Assisi în sec. al XIII-lea). Interesul său pentru medicină 
şi preparate din ierburi binefăcătoare sau otrăvitoare pregăteşte 
spectatorul pentru mai târziu, când îi va da Julietei băutura care s- 
o aducă în stare de letargie. Personaje având asemenea 
preocupări sunt numeroase în piesele lui Shakespeare, începând 
cu Dr. Pinch din Comedia Erorilor şi sfârşind cu Prospero din 
Furtuna. 

Nebănuite însuşiri alese. 
Ce mari puteri se-ascund în blânde flori, 
În ierburi şi în pietre uneori! 
Din tot ce dă ţărâna, de mă-ntrebi, 
Netrebnic nu-i nimic, îndeosebi. 
Dar tot ce-i bun, când nu e socoteală, 
Se-ntoarce-n rău; virtutea se răscoală 
Şi se preschimbă-n viciu, iară viciu 
În faptă bună; fragedul caliciu 
De floare-ascunde-ntr-însul, bunăoară, 
Şi leacuri şi veninul ce omoară. 
Dacă-l miroşi te farmecă, pe drept, 
Însă de-l guşti stă inima în piept, 
În om şi-n ierburi doi duşmani se-nfruntă; 
Pornirea blândă şi voinţa cruntă - 
Şi când ce-i rău îşi face-n floare parte, 
Curând potirul c-nghiţit de moarte. 
(Intră Romeo.) 
Romeo: 
Părinte, bună dimineaţa! 
Lorenzo: 
Fii 
De ceruri ocrotit! De unde vii 
Să-mi dai bineţe-n zori, cu dulce glas? 
Să-ţi iei, în faptul zilei, bun rămas 
De la culcuş, se vede că te mână 
Vreun neastâmpăr. Inima-mi bătrână 
E argăsită-n rele şi necaz: 
Mă ţin şi noaptea gândurile treaz. 
Dar când eşti tânăr, zdravăn, n-ai habar! 
De aur îţi e somnul! Aşadar 
Cam ce-a putut, devreme, să te-ndemne 
să sări din pat? Neliniştea, pesemne. 

Sau dacă nu, şi cred că nu mă-nşel, 
Romeo-al nostru n-a dormit de fel. 
Romeo: 
Mai dulce-a fost odihna mea ca somnul. 
Lorenzo: 
Ai fost la Rosalina, te ierte Domnul! 
Romeo: 
Nu. Rosalina, ci chinul dinainte, 
Le-am dat uitării. S-a sfârşit, părinte! 
Lorenzo: 
Te ştiu băiat cuminte. Unde-ai fost? 
Romeo: 
Ţi-oi spune! Întrebarea n-are rost! 
Aseară-n casa duşmanului meu 
O fată m-a rănit. La fel de greu 
A fost şi ea rănită. Doar vreun leac 
Sfinţit să-i vină răului de hac. 
Vezi dar, părinte, eu, ca bun creştin, 
Mă rog pentru duşmanul meu hain. 
Lorenzo: 
Mărturiseşte-mi totul, nu pe sfert, 
De vrei să te dezleg şi să te iert. 
Romeo: 
Să-ţi spun atunci al inimii secret; 
Mi-e dragă fata cui? Lui Capulet. 
Şi eu i-s drag. Rămâne,-mi pare mie, 
să ne uneşti prin sfânta cununie. 
Când, unde, cum ne-am îndrăgit şi cât, 
Iti spun pe drum. E lucru hotărât; 
Să ne cununi chiar azi. Neapărat! 
Lorenzo: 
Pe sfântul Francisc!“ Tare te-ai schimbat! 


42 Sfântul Francisc fiind patronul ordinului franciscanilor, Lorenzo 

Dar Rosalina? Tinerii se-nşală; 
Se îndrăgesc din ochi, la repezeală. 
Şiroi de lacrimi ţi-au pătat lumina 
Şi-obrajii palizi pentru Rosalina. 
Sărată apă curs-a în neştire 
Să-ţi pritocească searbăda iubire. 
Răsună cerul de suspinul vechi 
Şi plânsul tău îmi hăuie-n urechi. 
De-atâtea lacrimi ce-au pornit să scurme, 
Pe chipul tău se văd şi astăzi urme. 
lar chin adevărat de-a fost, pricina 
Mâhnirii tale fost-a Rosalina. 
De te-ai schimbat, repetă pe de rost; 
Femeia piere când bărbatu-i prost. 
Romeo: 
C-am îndrăgit-o mă certai mereu. 
Lorenzo: 
Că idol ţi-o făceai, iubitul meu. 
Romeo: 
Ziceai să-ngrop iubirea sub pământ. 
Lorenzo: 
Dar nu să tulburi alta, din mormânt. 
Romeo: 
să nu mă cerţi! lubind pe-această fată 
Ea-mi dă, în schimb, iubirea-i drept răsplată 
Cealaltă nu. 
Lorenzo: 
Pesemne luase-aminte 
Că nu făceai decât să-nşiri cuvinte. 
Dar hai cu mine, tânăr nestatornic, 
Căci poate să te sprijin fi-voi vrednic. 


îi foloseşte numele în exclamaţiile în care, în mod obişnuit se 
folosesc alte denumiri invocând divinitatea. 

Şi între neamuri, trainica unire, 
Schimba-va ura veche în iubire. 


Romeo: 
Să mergem cât mai grabnic! 

Lorenzo: 

Mai domol! 

Te-mpiedici când alergi, şi calci în gol. 

(les.) 

Scena 4 

O stradă. 

Intră Benvolio şi Mercutio. 

Mercutio: 


Pe unde naiba bâjbâie Romeo? 
În noaptea asta o fi dat pe-acasă? 
Benvolio: 
De unde! Am vorbit cu pajul lui. 
Mercutio: 
Ah! Rosalina! Inimă de piatră! 
O să-l înnebunească, chinuindu-l. 
Benvolio: 
Ştii că Tybalt, din neamul Capulet, 
l-a şi trimis acasă o scrisoare. 


Mercutio: 
O provocare la duel, nici vorbă. 
Benvolio: 
Romeo-i va răspunde. 
Mercutio: 


Orice om 
Ce ştie carte i-ar putea răspunde. 
Benvolio: Va răspunde celui ce i-a trimis 

scrisoarea şi-i va plăti sfidarea cu sfidare. 

Mercutio: Vai, bietul Romeo! E ca şi mort. 
Străpuns de ochiul negru al unei pale fete. Îi ţiuie-n 
ureche un cântec de iubire şi inima îi e găurită, 
drept în mijloc, de săgeata arcaşului orb. Asta e om 
să lupte cu Tybalt? 

Benvolio: De ce nu! Cine-i Tybalt? 

Mercutio: Mai ceva decât prinţul pisicilor“. Ţi-o 
spun eu. O! E căpitanul temerar al complimentelor. 
Mânuieşte spada cum ai ţine tu isonul după o carte 
de rugăciuni, păstrând tactul, măsura şi pauza. 
Lungeşte nota, unu, doi - şi la trei ţi-a şi înfipt sabia- 
n piept. E-n stare să decapiteze şi-un bumb de 
mătase. Asta da, zic şi eu spadasin! Spadasin, nu 
glumă! De mâna-ntâi! Când te-a prins, nu mai scapi 
teafăr din mâna lui. Ah! Ce passado” fără pereche! 
Ce ponto reverso!'" Gata! Atins! 

Benvolio: Ce vrei să zici? 

Mercutio: Lua-i-ar dracu pe toţi pelticii ăştia, 
caraghioşi şi afectaţi, care-ţi vorbesc din vârful 


43 Deşi bun ţintaş, Cupidon era considerat orb în vechea mitologie 
a grecilor. 

44 In culegerea de povestiri satirice în versuri Roman de Renart 
(sec. XII-XIII) prinţul pisicilor se numeşte Tibert. Autorul dramatic 
Thomas Nashe, contemporan cu Shakespeare, îi transcrie numele 
ca „Tibault... Prince of Cats”, ceea ce explică şi ortografia Tybalt 
din piesa de faţă. In izvoarele italiene numele lui Tybalt apare ca 
Tebaldo. 

45 Mercuţio ridiculizează stilul duelului de modă italiană, cu spade 
lungi, devenit foarte obişnuit în Anglia în jurul anului 1590, spre 
deosebire de tradiționalul duel englez cu săbii scurte. Lovitura, 
prin împungere, denumită în text passado (termen spaniol; în 
italiană passata), consta dintr-un asalt viguros, atacantul făcând 
repede trei paşi înainte. 

46 Punta reverso consta dintr-o lovitură de pumnal, dată cu mâna 
întoarsă, după ce se para atacul de spadă al adversarului. 

limbii. „Fină lamă, pe-onoarea mea! Grozav bărbat! 
Straşnică muieruşcă!” Ah, dragul meu, nimic nu mi 
se pare mai jalnic decât să ne lăsăm pişcaţi de 
bărzăunii ăştia pripăşiţi pe-aici de cine ştie unde, de 
aceşti domni puşi la punct, de aceşti pardonnez- 
moi! Atât de lihniţi după tot ce-i nou, că nu le mai 
place nimic dm ce-i vechi. Mi-e lehamite de bons- 
bons-urile lor!“ 

(Intră Romeo.) 

Benvolio: lată-l şi pe Romeo! 

Mercutio: Parc-ar-fi o scrumbie sfarogită şi stoarsă 
de icre. Vai, carne, carne omenească, te-ai matofit 
şi te-ai uscat - eşti iască. A dat acum în pataramaua 
lui Petrarca“. Umblă cu lumânarea după rimele cele 
mai rare. Pe lângă iubita lui, Laura e o biată slujnică, 
deşi iubitul ei se pricepea s-o cânte în versuri ceva 
mai bine decât Romeo. Didona“, o zdreanţă, 


47 Mercuţio ridiculizează şi moda folosirii franţuzismelor şi politeţii 
exagerate, practici devenite foarte curente, în acea vreme în 
Anglia. 

48 Referire la marele poet liric al Renaşterii italiene, Francesco 
Petrarca din Arezzo (1304-1374), care glorifică în sonetele sale pe 
Laura de Noves, cântându-i frumuseţea şi virtuțile şi plângându-şi 
nefericirea, - dragostea poetului fiind neîmpărtăşită. Shakespeare 
se arată în mai multe rânduri împotriva convenţionalismului 
poeziei lirice a lui Petrarca, în special în Sonetu/ 130 în care afirmă 
că iubita lui nu este nici pe departe o frumuseţe în felul în care îşi 
descriu, în mod obişnuit, alţi poeţi fiinţa iubită. 

49 Didona, regina Cartaginei, care se sinucide când Enea trebuie 
să o părăsească, urmând porunca zeilor, de a-şi duce, mai 
departe, în Italia, troienii cu care se salvase din Troia, la cucerirea 
acestei cetăţi de către greci. 

Cleopatra, o ţigancă”. Helena”! şi Hero” nişte 
târâturi de duzină. Thisbe”, o fi avut ea ochi 
frumoşi, dar nimic altceva. Bonjour, senior Romeo! 
Te salut pe franţuzeşte, potrivit cu nădragii tăi 
franţuzeşti. Frumos ne-ai tras pe sfoară azi noapte! 
Romeo: Bună dimineaţa la amândoi. Cum v-am 
tras pe sfoară? 


50 Cleopatra, regina Egiptului (vezi tragedia Antoniu şi Cleopatra) 
este denumită aici ţigancă din cauza legendei venirii din Egipt a 
ţiganilor; în Anglia aceştia încep să vină în secolul al XVI-lea. De 
altfel denumirea engleză „9ypsy” (ţigan), ca şi cuvintele 
corespunzătoare în limbile italiană şi spaniolă, însemnează 
„egiptean”. 

Cleopatra era considerată de contemporanii lui Shakespeare ca 
având tenul şi părul de culoare foarte închisă, necunoscând 
originea ei pur macedoneană, ca descendentă a lui Ptolomeu |, 
fost general al lui Alexandru cel Mare. Conform legilor sacre ale 
Egiptului, faraonii se  căsătoreau numai cu surorile lor, 
descendenţii fiind astfel, exclusiv, membri ai uneia şi aceleiaşi 
familii. 

51 Aluzia este la Elena din Troia, cea mai frumoasă femeie a 
antichităţii eline. 

52 Eroina cunoscutei legende mitologice Hero şi Leandru, în care 
acesta din urmă trecea în fiecare noapte, înot, strâmtoarea 
Hellespont, între Grecia şi Asia Mică, pentru a se întâlni cu Hero, 
preoteasă la templul Afroditei. Intr-o noapte când marea era foarte 
agitată, nu a mai ajuns, însă, la malul unde îl aştepta Hero, 
înecându-se. 

53 Thisbe este eroina legendei tragice Pyramus şi Thisbe (cea mai 
frumoasă pereche de tineri din vremea lor) în care Pyramus, 
venind la locul întâlnirii cu Thisbe, găseşte, pe jos, vălul însângerat 
al iubitei sale şi crezând-o căzută pradă unei fiare, se înjunghie. 
Thisbe, însă, scăpase cu fuga de o leoaică, ale cărei bot şi labe 
erau pline de sângele unui bou pe care tocmai îl mâncase. Leoaica 
mânjise numai vălul lui Thisbe pe care aceasta îl pierduse în fugă. 
Revenind la locul întâlnirii şi găsindu-l pe Pyramus mort, se 
sinucise şi ea. Legenda este cuprinsă în cartea a IV-a a 
Metamorfozelor lui Ovidiu. Shakespeare prezintă într-un cadru 
comic această legendă în Visul unei nopți de vară (act. V, sc. 1). 

Mercutio: Ne-ai tras chiulul, domnule! Ne-ai tras 
chiulul! Nu pricepi? 

Romeo: lartă-mă, dragă Mercuţio! Am avut de 
îndeplinit ceva grabnic şi în asemenea împrejurări 
nu se cere să dai dovadă de prea multă curtenie. 

Mercutio: Vrei să spui că aveai nevoie de curtenie 
pentru treaba grabnică despre care vorbeşti, fiind 
obligat pesemne, să faci ploconeli până la pământ. 

Romeo: Zi mai bine: o reverență. 

Mercutio: Aici, să ştii c-ai nimerit-o! 

Romeo: O lămurire cât se poate de curtenitoare. 

Mercutio: Într-adevăr: o floare pe culmea 
curteniei. 

Romeo: O floare printre cavaleri. 

Mercutio: Bine zici! 

Romeo: Până şi pantoful meu e înflorit cu 
panglicuţe. 

Mercutio: Întocmai. Şi, ca să mergem mai departe 
cu potriveala de cuvinte, când pantoful ţi s-a făcut 
praf, adică atunci când singura şi unica lui talpă s-a 
tocit cu desăvârşire, gluma e singura şi unica 
mângâiere care ţi-a rămas. 

Romeo: Gluma cu o singură talpă, unică, singură, 
singulară şi calpă! 

Mercutio: Dragă Benvolio! Dă-mi o mână de 
ajutor! Mintea mea o ia razna! 

Romeo:  Plesneşte-o cu biciul şi strânge-o-n 
pinteni! Altfel pierzi alergarea. 

Mercutio: Dacă ţi-aleargă mintea ca la cursele de 
cai, atunci mă dau bătut. Într-un singur simţ de-al 
tău ai mai multă agerime decât am eu în toate cele 
cinci simţuri ale mele. Cum să mă iau la întrecere cu 
tine? 

Romeo: Te cunosc eu. Îmi dai mereu târcoale. N-ai 
astâmpăr: ţii morţiş să mi-o iei înainte. 

Mercutio: Pentru gluma asta te muşc de ureche! 

Romeo: Nu, cal de curse! Dezvaţă-te să muşti. 

Mercutio: Spiritul tău e un măr dulce şi totodată 
amar ca fierea. Un sos din cale-afară pipărat. 

Romeo: Tocmai bun pentru friptura de gâscă. 

Mercutio: Spiritul tău e ca pielicica din poveste, 
nici cât palma de mare, dar care se întinde şi se 
lăţeşte până ajunge lată de-un metru. 

Romeo: Dacă lăţesc sensul cuvântului „lat” şi-l 
pun alături de „gâscă”, se vede cât de colo că eşti o 
gâscă lată! 

Mercutio: la spune! Nu-i mai bună gluma decât 
scâncelile şi bocetele tale de îndrăgostit fără noroc? 
Acum eşti plin de voie bună. Eşti altul! Eşti Romeo! 
Aşa cum te-a făcut natura şi arta. Eşti ceea ce 
trebuie să fii. Dragostea ta copilărească parc-ar fi un 
nebun gonind cu limba scoasă de ici colo, doar, doar 
o găsi o gaură în care să-şi lepede sceptrul. 

Benvolio: Ajunge! Isprăveşte! 

Mercutio: Vrei să-mi isprăvesc povestea tocmai 
când am ajuns la coadă? 

Benvolio: Altfel ai lungi-o din cale-afară. 

Mercutio: Te-nşeli! Oricum, tot i-aş fi scurtat 
coada, pentru că-i dădusem de fund şi n-aveam cum 
să merg mai departe. 

Romeo: Altceva mai bun nici n-aveai de făcut. 

(Intră doica şi Peter.) 

Mercutio: O pânză! O pânză! O pânză-n 
depărtare!” 


54 Înfăţişarea doicii, purtând o îmbrăcăminte voluminoasă şi 
mergând încet, îl face pe Mercutio să o compare cu o corabie. 

Benvolio: Ba două, două; o iie şi-un surtuc. 

Doica: Peter! 

Peter: Ce doreşti? 

Doica: Dă-mi evantaiul, Peter! 

Mercutio: Dă-i-l, dragă Peter! Vrea să-şi ascundă 
faţa, având în vedere că evantaiul e mai arătos 
decât obrazul dumisale. 

Doica: Bună dimineaţa, domnii mei! 

Mercutio: Bună seara, graţioasă doamnă! 

Doica: De ce, mă rog, bună seara? 

Mercutio: Pentru că, după câte ştiţi şi 
dumneavoastră, nu mai e de mult dimineaţă. Limba 
dezmăţată de pe cadranul ceasornicului stă sculată 
la amiaza mare. 

Doica: Zău, nu ţi-o fi ruşine? Ce fel de om eşti? 

Romeo: Un om, doamnă, pe care Dumnezeu l-a 
zămislit spre propria lui pagubă. 

Doica: Că bine zici! Spre propria lui pagubă! Parcă 
aşa ziseşi? Dar rogu-vă, domnii mei, nu cumva ştie 
vreunul din dumneavoastră să-mi spună unde l-aş 
putea găsi pe tânărul Romeo?” 

Romeo: Ştiu eu. Dar tânărul Romeo va fi mai 
bătrân când vei da de el decât atunci când ai pornit 
să-l cauţi. Până una alta, eu sunt cel mai tânăr care 
răspunde la numele pomenit, în lipsa altuia mai 
vrednic. 

Doica: Bine zici! 

Mercutio: Cum? Ce e mai rău în lume la dumneata 
e bine? Frumos, frumos îţi sade! 

Doica: Domnul meu, dacă într-adevăr, dumneata 


55 Probabil că doica se preface că nu îl cunoaşte pe Romeo, 
deoarece, la întrebarea Julietei, când se sfârşise balul, îi spusese 
că tânărul, pe care îl vedea ieşind, era Romeo Montague. 

eşti Romeo, aş avea să-ţi spun ceva, siparat. 

Benvolio: Să ştii că-l pofteşte deseară la sipareu! 

Mercutio: O ţaţă! O codoaşă! O codoaşă! Păzea! 

Romeo: Şi ce-ai găsit? 

Mercutio: N-am găsit un iepure, domnule, se- 
nţelege. Sau poate da, dacă e vorba de iepurele 
făcut pateu în postul Paştelui, împănat şi râncezit 
înainte de a fi mâncat. 

(Cântă.) 

„Un iepure bătrân, eu blana sură, 
Un iepure bătrân, cu blana sură, 

De Pasii, în post, e bun să-l faci friptură. 
Dar dacă-i prea mult timp păstrat 
Bătrânul iepure-mpănat, 

Se strică pân’ să-l bagi în gură.” 

Romeo, te duci acasă? Venim şi noi la cină. 

Romeo: Luaţi-o înainte. Viu numaidecât. 

Mercutio: Adio, străveche doamnă! Adio! 

(Cântă.) 

„Donna, donna, donna”. 

(Mercutio şi Benvolio pleacă.) 

Doica: Adio, domnilor! Spune-mi,  rogu-te, 
domnule, cine-i negustorul acela de vorbe 
deocheate? 

Romeo: Un anume domn, doică dragă, căruia-i 
place să se audă vorbind, şi care într-o singură 
minută turuie mai mult decât ar fi în stare s-asculte 
o lună întreagă. 

Doica: Dacă l-o pune dracu să mai vorbească urât 
cu mine, apăi i-arăt eu lui. Cu mine nu-i merge, 
chiar de-ar fi mai breaz decât e, şi pe deasupra ca 
încă douăzeci de găgăuţi de teapa lui. De n-oi putea 
să-i vin eu de hac, o să se găsească alţii, să-i bage 

minţile-n cap... Auzi neruşinatul! Că doar n-o fi 
crezând că sunt una d-alea cu care-şi pierde 
dumnealui vremea, nici n-am mâncat cu el dintr-o 
strachină. (Întorcându-se către Peter.) Tu ce-mi stai 
cu mâinile-n sân? Cum de te rabdă inima să-l laşi pe 
orice necioplit să-şi bată joc de mine? 

Peter: N-am auzit pe nimeni să-şi bată joc de 
dumneata. Dacă-aş fi auzit ceva, trăgeam pe loc 
spada, zău aşa. Sar şi eu, ca oricare altul, dacă-i 
vorba de o pricină dreaptă şi dacă legea-i de partea 
mea. 

Doica: Pe sfântul Dumnezeu, mă cutremur toată! 
Auzi, ticălosul! (Către Romeo.) Cu voia dumitale aş 
vrea să-ţi spun o vorbuliţă. Cum ziceam: stăpâna 
mea cea tânără m-a mânat încoace să vă caut. Ce 
anume m-a rugat să vă spun, păstrez deocamdată 
pentru mine. Dar vreau să vă spun, înainte de toate, 
că dacă vi-i în gând numai s-o amăgiţi, cum zice 
lumea, ar fi un lucru cât se poate de urât, pentru că, 
vezi dumneata, nobila noastră domnişoară e foarte 
fragedă, aşa că dacă-aţi umbla cu şoşele şi momele 
ar fi, zău, o purtare cum nu se află alta mai josnică 
faţă de o domnişoară de neam bun şi, ca să zic aşa, 
neobrăzare curată. 

Romeo: Doică, te rog spune-i stăpânei dumitale că 
jur pe... 

Doica: Minunat, minunat, zău aşa. Îi spun eu, n- 
aveţi grijă. Doamne, Dumnezeule ce bine-o să-i pară 
când o auzi! 

Romeo: Dar, doică dragă, ce-ai de gând să-i spui? 
Nici nu m-asculţi. 

Doica: Am să-i spun, domnule, că v-aţi legat prin 
jurământ, ceea ce, după părerea mea, e o purtare 

demnă de un senior. 


Romeo: 
Azi după-amiază 
La spovedanie să-i spui să vie. 
Lorenzo, bunul frate, în chilie 
Ne şi cunună. lată, pentru trudă. 
Doica: 


Nu, domnule, nu iau măcar un sfant! 
Romeo: 
la, rogu-te! Nu-i mare lucru! la! 
Doica: 
Azi după-amiază? Vine ea, n-ai teamă! 
Romeo: 
Aşteaptă, doică,-n dosul mânăstirii. 
Cam într-un ceas, ți-aduce sluga mea 
O scară de frânghie. Am să urc, 
Pe ea, la miezul nopţii, spre semețul 
Catarg al fericirii mele. Doică, 
Ţi-oi răsplăti silința. Mergi eu bine! 
Şi spune-i domnişoarei ce ţi-am spus. 


Doica!: 
Să îţi ajute Domnul! Stai oleacă! 
Romeo: 
Ce-i, doică dragă? 
Doica!: 


Pajul dumitale 
Îşi ţine gura? Ştii zicala; Doi 
Păstrează taina când e unu-n groapă! 
Romeo: 
Fidel mi-e pajul ca şi spada mea! 

Doica: Prea bine, domnule. Stăpâna mea e cea 
mai dulce feţişoară din lume. Doamne, Doamne, mai 
ieri-alaltăieri era doar atâtica. Oh, dar ce voiam să 

spun? E în oraş un sefior pe care-l cheamă Paris. 
Tare ar mai vrea s-o-mbrobodească, dar ea, mânca- 
o-ar mama, s-ar uita mai degrabă la un broscoi, la 
cel mai slut dintre broscoi, decât la el. O mai 
necăjesc eu, câteodată, vrăjindu-i că Paris e bărbat 
chipeş ca nimeni altul şi că s-ar potrivi cu ea. Dar 
nici n-apuc să deschid bine gura şi ea, sărmănica, se 
face albă ca varul, să mă bată Dumnezeu dacă-ţi 
mint. Numele florii de-i zice rosmarin şi Romeo, 
numele dumitale, nu încep cu aceeaşi slovă? 

Romeo: Ba da, doică. Amândouă încep cu litera R. 
De ce întrebi? 

Doica: Ei, că hâtru mai eşti! Cu R s-ar brodi ele 
minune să-nceapă un nume de câine. Când zici R, 
parcă mârâi! Doamne, că slobodă sunt la gură! Nu, 
nu! Am luat eu seama că începe cu altă slovă! Vai, 
dacă-ai şti ce frumos vorbeşte de matale şi de 
rosmarin! Nu te-ai mai sătura ascultând-o! 

Romeo: Să-i spui stăpânei tale c-o salut. 

Doica: O, negreşit! De mii de ori! 

(Romeo iese.) 

Hei, Peter! 

Peter: Porunca! 

Doica: la-o-nainte! Ţine evantaiul! 


(les.) 
Scena 5 
Grădina lui Capulet. 
Intră Julieta. 
Julieta! 


Bătea de nouă când trimis-am doica. 

Zicea că vine-n jumătate ceas. 
Sau nu l-o fi găsit? Cu neputinţă! 
Abia se mişcă! S-ar cădea, iubirii 
Să-i fie gânduri solii, iuți ca raza 
De soare ce din râpi alungă ceata. 
lubirii-i trag columbe repezi brişcă, 
Şi-aripi mai iuți ca vântul Amor are. 
Urcat-a soarele nămiaza, culmea 
Cea mai de sus, iar de la nouă sunt 
Trei ore lungi pân-la nămiezi. Şi totuşi 
Ea nu s-a-ntors. De-ar fi îndrăgostită 
Şi sângele i-ar fierbe, ar zbura 
Mai repede ca mingea, între mine 
Şi dulcea mea iubire, repezită 
De vorbele schimbate între noi. 
Bătrânii parcă sunt lipsiţi de viaţă: 
Stângaci, înceţi, greoi şi suri ca plumbul. 
(Intră doica şi Peter.) 
O, Doamne! lat-o! Doică, ce-mi aduci? 
L-ai întâlnit! Zi-i servului să plece! 
Doica!: 
Aşteaptă lângă uşă, Peter! 
Julieta! 
Spune! 
Hai, spune, doică! Doamne! Ce te-ncrunţi? 
O, chiar de-i tristă vestea, fii voioasă! 
De-i bună, cu-o figură mohorâtă 
Nu-i frânge armonia, când mi-o cânţi! 
Doica: 
Sunt istovită! Stai, să-mi trag suflarea! 
Ce-am mai gonit! Mi-e trupul sfărâmat! 
Julieta! 


ŢI-l dau pe-al meu în schimbul ştirii tale. 

Zi, doică dragă! Spune! Te implor! 
Doica: 
Ce-i zorul ăsta, Sfântă Născătoare! 
Nu vezi că nu mai suflu? 
Julieta: 
Ba respiri! 
Cum poţi să nu mai sufli când respiri 
Şi vlagă ai să-mi spui că nu mai sufli? 
De când tot spui că n-ai puteri a spune 
Spuneai ce-aveai de spus. Veşti proaste, bune? 
Răspunde-mi dintr-o dată: da sau ba? 
Ai timp pe urmă pentru floricele. 
Ce veşti aduci? Răspunde: bune, rele? 
Doica: Păi de! Ai cam scrântit-o! Nu te pricepi s- 
alegi. Auzi colo! Romeo şi bărbat! Nu prea-mi vine 
să cred, deşi e mai frumos la chip, cu pulpe mai 
lungi decât mulţi alţii iar mâna şi piciorul, întregul 
trup, pe cât îmi dau eu seama, e fără asemuire. Nu-i 
el chiar culmea curteniei dar pot să jur că-i blând ca 
mielul. Aşadar, vezi-ţi de treabă, domnişoară, şi 
mulţumeşte-i Celui de Sus. la spune-mi: azi la prânz 
ai mâncat acasă? 
Julieta! 
Nu! Nu! Şi tot ce-mi spui acum, ştiam. 
Ce-a zis de cununie? Ce zicea? 
Doica: 
Vai, cum mă doare capul! Bietul cap! 
Zvâcneşte, gata-gata, să-mi plesnească! 
Ah, şi spinarea! Biata mea spinare! 
Cum ţi-o veni să mă alergi atât? 
Oh, nu mai pot! Zău, mă omori cu zile! 
Julieta: 
Imi pare tare rău că nu ți-e bine. 

Dar spune-mi, doică, ce zicea Romeo? 
Doica: 
Romeo, prea iubitul dumneavoastră, 
Senior cinstit, frumos, curtenitor, 
Cu suflet blând, şi-aş pune mâna-n foc, 
Plin de virtuţi, zicea... Dar unde-i mama? 
Julieta! 
Cum unde-i mama? Undeva, prin casă! 
Alt unde-ai vrea? Ah! Ce răspuns ciudat! 
„Romeo, preaiubitul dumneavoastră, 
Senior cinstit, frumos, curtenitor... 
Dar unde-i mama?” 
Doica!: 
Maică preacurată! 
Da' repezită eşti! Te superi, ai? 
Deci asta mi-e răsplata că mi-am frânt 
Picioarele? De astăzi înainte 
Să-ţi vezi, fetiţo, singură de treburi! 
Julieta! 
Mai lasă-mă cu mofturile! Spune-mi 
Ce-a zis Romeo? 


Doica: 
Oare azi ai voie 
Să mergi la spovedanie? 
Julieta! 
Da. Am. 
Doica: 


Te du-n chilia fratelui Lorenzo. 
Un mire vei găsi, să-i fii mireasă. 
Ptiu! Uite cum s-a-mbujorat la faţă! 
lau foc obrajii de-ţi mai spun ceva! 
Tu la sihastru du-te! Eu mă duc 
Să caut scara, scara de frânghie, 

Pe care, pe-nnoptate, păsărarul 
S-o căţăra în cuibul păsăricii. 
Eu duc tot greul ca să-ţi fie bine. 
La noapte, însă, tu vei duce greul. 
Cobor să-mbuc ceva. lar tu, fetiţo, 
Spre schit porneşte. 
Julieta! 
Zbor cât ai clipi! 
Alerg spre fericire, doică dragă! 


(les.) 
Scena 6 
Chilia călugărului Lorenzo. 
Intră călugărul Lorenzo şi Romeo. 
Lorenzo: 


Binecuvânte cerul sfânta slujbă! 
Feriţi să fiţi de griji şi de mustrări! 
Romeo: 
Amin! Dar orice grijă s-ar ivi, 
N-ar covârşi deplina fericire 
Ce-o simt când o privesc o clipă doar... 
Binecuvântă-aceste mâini unite, 
Şi vină moartea, dacă-o vrea. Eu ştiu 
Că e a mea, şi-atâta îmi ajunge. 
Lorenzo: 
Pornirile prea vii n-au lungă viaţă, 
Ca pulberea şi focul, mistuite 
De flacăra sărutului. Ţi-e greață 
Din miere de te-nfrupţi prea mult, şi dacă 
Mănânci fără măsură, ţi se-apleacă. 
lubirea o-ntăreşti prin cumpătare, 

Târziu ca melcu-ajungi, grăbind prea tare. 
(Intră Julieta.) 
Soseşte! lat-o! Pasul ei uşor, 
Pe-aceste lespezi vechi, aduce-a zbor! 
Pe pod ţesut de funigei coboară 
Indrăgostiţii-n nopţile de vară, 
Şi nu cad, nu - atât e de uşoară 
Deşertăciunea dragostei! 


Julieta! 
Părinte! 
Cu plecăciune! 
Lorenzo: 
Fiica mea! Romeo 
Ţi-o mulţumi pentru-amândoi”. 
Julieta! 


Şi eu. 
Căci altfel de prisos îmi mulţumeşte. 
Romeo: 
Ah, Julieta! De-a ajuns în pisc, 
Şi dacă bucuria ştii mai bine 
S-o zugrăveşti, văzduhu-mbălsămează 
Cu răsuflarea ta, dă glas adânc 
Deplinei fericiri ce ne-mpresoară 
In ceasul legământului visat. 
Julieta! 
Simţirea-i mai bogată-n corzi ca vorba! 
Mai mândră-i ea, decât podoaba ei! 
Doar cerşetorii-şi numără arginţii. 
lubirea mea-i prea mare. Nu-s în stare 
Să-i ştiu comoara nici pe jumătate! 
Lorenzo: 


56 Era în obiceiul timpului să se răspundă salutului unei femei, cu 
o sărutare. 

Veniţi cu mine! N-o să ţină mult. 
Singuri să staţi n-aveţi îngăduinţă, 
Cât slujba nu vă leagă-ntr-o fiinţă. 
(les.) 


Actul Ill 
Scena 1 


O piaţă publică. 
Intră Mercutio, Benvolio, un paj şi servitori. 


Benvolio: 
Mercuţio, să mergem. E zăduf, 
Şi Capuleţii au ieşit în stradă. 
Pluteşte-n aer lupta. Se-nfierbântă, 
Când e dogoare, sângele-aţâţat. 

Mercutio: Parc-ai fi unul d-ăia de-şi aruncă sabia 
pe masă, cum intră pe uşa cârciumii şi strigă din 
răsputeri: „deie Domnul să n-am nevoie de tine!” - 
dar nici n-apucă să tragă al doilea pahar, că se şi 
repede,  netam-nesam, cu sabia ridicată la 
cârciumar. 

Benvolio: M-asemui eu cu unul din ăştia? 

Mercutio: Lasă, lasă! Te aprinzi cât ai bate-n 
palme, ca orice june italian, eşti oricând gata să-ți 
ieşi din balamale şi, o dată ieşit, să te bălăbăneşti 
fără oprire. 

Benvolio: Cum aşa? 

Mercutio: Păi, dacă-ar mai fi unul ca tine, în scurt 
timp n-ar mai rămâne niciunul din voi, pentru că v- 
aţi face de petrecanie unul altuia. Zău dacă n-ai fi în 
stare să te iei de gât cu cine ştie cine, numai pentru 

că ar avea în barbă un fir de păr mai mult sau mai 
puţin decât ai tu. Te-ai lua la harţă cu cineva care 
sparge nuci, numai pentru că ochii tăi au culoarea 
cojii de nucă. Spune-mi: care alţi ochi, în afară de-ai 
tăi, ar putea găsi într-asta pricină de ceartă? [i-e 
plină scăfârlia de gâlceavă, cum e găoacea oului de 
gălbenuş, cu toate că, nu o dată, ţi-a plesnit capul, 
ca o coajă de ou, din pricina certurilor. Te-ai dat la 
unul care-a tuşit pe stradă şi ţi-a trezit câinele din 
somn. Nu i-ai căutat tu ceartă cu lumânarea unui 
pârlit de croitor pentru că îndrăznise să-şi îmbrace 
surtucul nou-nouţ înainte de Paşti?” Nu tot aşa, 
altuia, pentru că-şi legase încălţările noi cu şireturi 
vechi? Şi tocmai tu te-ai găsit să-mi ţii în frâu firea 
nepotolită! 

Benvolio: Ba dacă-aş fi ca tine de arţăgos şi pus 
pe râcă, zău că mi-aş scoate viaţa la mezat şi-aş 
vinde-o în folosinţă veşnică, oricui s-ar milostivi să- 
mi dea în schimbul ei nu mai mult de un ceas şi un 
sfert de viaţă neprimejduită. 

Mercutio: În folosinţă veşnică! Nu-i rău! 

Benvolio: lată! Vin Capuleţii! Pe viaţa mea! 

Mercutio: N-au decât! Puțin îmi pasă! 

(Intră Tybalt şi încă vreo câţiva.) 

Tybalt: Ţineţi-vă pe-aproape. Am ceva de vorbit cu 
dumnealor. Bună ziua, domnilor! O vorbă numai, cu 
unul dintre dumneavoastră. 

Mercutio: O vorbă numai, cu unul dintre noi? Mai 
daţi ceva pe deasupra! Să zicem: o vorbă şi-o 
lovitură! 

Tybalt: Sunt gata să  vă-mplinesc dorinţa, 


57 Anunţarea modei de primăvară se făcea de către croitori, 
purtând ei înşişi noile modele de îmbrăcăminte, înainte de Paşti. 

domnule, dacă-mi daţi prilejul. 
Mercutio: N-ai vrea să ţi-l iei singur, fără să ţi-l mai 
dăm? 
Tybalt: Mercutio, îi cânţi în strună lui Romeo... 
Mercutio: Îi cânt în strună? Ce? Crezi că suntem 
diblari? A, Dacă ţii cu tot dinadinsul să fim, o să-ți 
împuiem urechile cu note sparte. lată-mi arcuşul! 
Aşteaptă că te face el să joci! Ei, drace! Auzi! Îi cânt 
în strună! 
Benvolio: 
Pe-aicea trece lume. Să găsim 
Un loc mai dosnic. Luaţi-o mai domol. 
Sau hai să mergem. Toţi câţi trec pe-aici 
Holbează ochii. 
Mercutio: 
Lasă să-i holbeze! 
De ce au ochi în cap? De-aici nu plec 
De dragul nimănui. Aici rămân! 
(Intră Romeo.) 
Tybalt: 
Rămâi cu bine! lată omul meu! 
Mercutio: 
De-ţi poartă el livreaua, să mă spânzuri! 
Stârneşte-l şi-o s-o capeţi. Doar aşa 
E „omul” vostru, înălţimea-voastră. 
Tybalt: 
Romeo, ura ce ţi-o port, în vorbe 
S-ar tălmăci aşa: Eşti un netrebnic! 
Romeo: 
Tybalt, eu te iubesc dintr-o pricină 
Ce mă sileşte să-mi strunesc mânia 
Pricinuită de salutul tău. 
Nu-s un netrebnic. Deci, rămâi cu bine. 

M-asemuieşti cu altul. 


Tybalt: 
Hei, băiete! 
Atâta nu-i de-ajuns să-ţi iert ocara, 
Întoarce-te şi trage spada! 
Romeo: 


Jur 
Că-n viaţa mea nu te-am vorbit de rău. 
Şi-ţi spun că te iubesc cât nu gândeşti, 
Pân-o să afli pentru ce anume. 
Deci, scumpe Capulet - un nume drag 
Intocmai ca şi-al meu - te du în pace! 
Mercutio: 
Ce umilință josnică! Pe loc 
Am s-o răzbun cu ascuţişul spadei! 
(Trage spada.) 
Tybalt, spaima guzganilor!”* Păzea! 
Tybalt: 
Ce-ţi năzări? Ce-i mai fi vrând şi tu? 
Mercutio: Nimic mai mult, scumpe crai al pisicilor, 
decât una din cele nouă vieţi ale matale. Aştept cu 
desfătare să ţi-o iau. Şi dacă nu te porţi cum se 
cuvine, mă voi grăbi să ţi le smulg pe celelalte opt. 
N-ai vrea să tragi de ureche sabia? Dă-i zor, până n- 
apuc să-ţi retez urechile cu spada mea! 
Tybalt: 
Fie cum doreşti! 
(Trage spada.) 
Romeo: 


58 Metafora „spaima guzganilor” cu care i se adresează 
batjocoritor Mercuţio lui Tybalt este o aluzie la asocierea dintre 
numele acestuia şi numele Tibert, „prințul pisicilor” din Roman de 
Renart (vezi nota 44). 

Mercuţio! Jos spada! 


Mercutio: 
Ce aştepţi? 
Hai, domnule! Întoarce-te! Fandează! 
(Se luptă.) 
Romeo: 


Benvolio! Desparte-i! Nu-i lăsa! 
Sunteţi nebuni? Opriţi nelegiuirea! 
Tybalt! Mercuţio! Doar ştiţi că prințul 
Nu-ngăduie-n Verona înfruntări! 
Tybalt! Mercuţio! Staţi! 
(Tybalt şi însoțitorii lui ies.) 
Mercutio: 
M-a străpuns! 
Blestem pe neamurile voastre! Ah! 
M-a-mpuns şi-a şters-o teafăr! 
Benvolio: 
Eşti rănit? 
Mercutio: 
Nimic! O zgaibă! Aleluia! Drace! 
Dar unde-i pajul? Du-te după doctor... 
(Pajul pleacă.) 
Romeo: 
Nu-ţi pierde firea, omule! Spărtura 
Nu poate fi adâncă. Nu-i aşa? 
Mercutio: Aşa-i! Nu poate fi cât un puț de adâncă, 
nici largă cât, o uşă de biserică. E tocmai bună să 
mă dea gata. Dacă mâine aveţi nevoie de mine, mă 
găsiţi în coşciug! Pun prinsoare că mi-a sosit ceasul. 
Blestem pe neamurile voastre! Drace! Auzi cine s-a 


găsit să mă zgârie de moarte! O javră, un ghiorlan, 
un chiţcan, un cotoi! Un fanfaron, un ticălos care 


mânuieşte spada după toate regulile aritmeticii. 

Dracu te-a pus, să te vâri între noi? Pe sub braţul 
tău m-a-mpuns, Romeo! 
Romeo: 
Vream să te cruţ! 
Mercutio: 
Leşin! Du-mă-ntr-o casă 
Benvolio, mai repede! Blestem 
Pe neamurile voastre ce m-au dat 
Drept hrană viermilor! Rău am pâăţit-o! 
Rău, rău de tot! Ah, neamurile voastre! 
(Mercutio şi Benvolio ies.) 
Romeo: 
Acest brav tânăr, înrudit cu prinţul, 
Prietenul meu bun, din vina mea 
Rănit a fost de moarte, şi-al meu nume 
De Tybalt terfelit, de Tybalt care, 
De-un ceas mi-e rudă. Dulce Julieta! 
Mi-ai moleşit curajul! Un nevolnic 
Făcu din mine frumuseţea ta! 
(Benvolio se întoarce.) 
Benvolio: 
Romeo! O, Romeo! A murit 
Mercuţio cel brav. Ah, prea curând 
Sui la ceruri sufletu-i viteaz, 
Dispreţuind pământul! 
Romeo: 
Mult necaz 
O să ne-aducă nouă ziua asta! 
Va dăinui şi va spori năpasta! 
(Intră Tybalt.) 
Benvolio: 
Se-ntoarce Tybalt, furios. 
Romeo: 

Şi-ntreg! 
Mercuţio e mort! Îl înţeleg; 
Se-ntoarce să triumfe. O, blândeţe! 
la-ţi zborul către cer! Şi dă-mi poveţe 
Mânie, tu, cu ochi de foc şi pară! 
la-ţi înapoi cuvântul de ocară; 
„Netrebnic” de-adineaurea, Tybalt! 
Căci duhul lui Mercuţio pluteşte 
De-asupra capetelor noastre încă, 
Şi-aşteaptă să-l ajungă duhul tău. 
Tu, eu, sau amândoi i-om fi tovarăşi! 
Tybalt: 
Sărman băiat! Tu, ce i-ai fost prieten, 
ÎI vei urma. 
Romeo: 
Va hotărî aceasta! 
(Se luptă. Tybalt cade.) 
Benvolio: 
Romeo, fugi! Pe-aici stau ochi la pândă. 
Tybalt ucis e! Nu scapi de osândă! 
Căci prinţul te va osândi la moarte! 
Hai, du-te! Pleacă! Fugi cât mai departe! 
Romeo: 
Sunt jucăria soartei, vai! 
Benvolio: 
Fugi! Fugi! 
(Romeo pleacă. Intră mai mulți cetățeni.) 
Un cetățean: 
Pe unde-a luat-o crudul ucigaş 
Al lui Mercuţio? Unde a pierit 
Tybalt, nelegiuitul? 
Benvolio: 
Zace-aici! 

Acelaşi cetățean: 


Urmând porunca prinţului Veronei 
Îţi poruncesc, seiior, să mă urmezi. 
(Intră prințul cu suita, Montague, Capulet, cu 
soțiile, şi altii.) 
Prințul: 


Unde-s mişeii ce-au stârnit iar sfada? 
Benvolio: 


Mărite Doamne! Pot să vă descriu 
Desfăşurarea tristei întâmplări. 
Cel ce-a răpus pe scumpa voastră rudă 
Mercuţio cel brav, a fost răpus, 
La rândul lui, de tânărul Romeo - 
Şi zace la pământ. 
Lady Capulet: 


Nepotul meu! 
Tybalt, feciorul fratelui meu! Prinţe! 
Nepoate! O, bărbate! Sânge scump 
De frate s-a vărsat. O, fă dreptate, 
Măria-ta, şi fă să curgă sânge 
De Montague! Răzbună fărdelegea! 
Nepoate! Ah, nepoate! 
Prințul: 


la să-mi spui, 
Benvolio, cine-a-nceput, întâi, 
Această hartă sângeroasă? 
Benvolio: 


Tybalt, 

Ucis apoi de mâna lui Romeo. 
Romeo l-a-ndemnat cu vorbă bună. 
Să lase cearta şi i-a pomenit 
De hotărârea şi mânia voastră. 
Cu glas supus, cu ochii în pământ, 

Plecând genunchii i-a vorbit. Zadarnic! 
N-a fost în stare să-i strămute gândul, 
lar Tybalt, surd şi orb, s-a năpustit 
Cu spada-n pieptul bravului Mercuţio. 
Acesta, mânios, întoarse spada, 
Înlătură, plin de dispreţ, oţelul 
Aducător de moarte şi trimise, 
La rându-i, moartea înapoi, spre Tybalt, 
Care-i dădu pe loc răspuns dibaci”. 
Strigă atunci, din răsputeri, Romeo: 
„Opriţi! Opriţi, prieteni! La o parte!” 
Şi pân-să spună, sprintenul lui braţ 
Opri oţelul armelor, în aer. 
Dar pe sub braţul lui întors, 
Tybalt îşi petrecu, viclean, tăişul spadei, 
Răpuse viaţa bravului Mercuţio 
Şi-o luă la fugă. După scurt răstimp 
Se-ntoarse la Romeo, aţâţat 
Şi pus şi el acum pe răzbunare. 
Eu nici n-am prins de veste când se luară 
La luptă şi-nainte să-mi pot trage 
Din teacă spada, Tybalt fu ucis. 
Fugi Romeo! Am sfârşit cu asta. 
lar de-am minţit, să-mi stea-n țarină ţeasta. 
Lady Capulet: 
El şi cu Montague sunt rude bune; 
Ascunde adevăru-n tot ce spune”. 
Vreo douăzeci s-au năpustit: l-au prins. 
Ei douăzeci şi el un singur ins! 
59 Descrierea luptei presupune că Mercuţio şi Tybalt folosesc pe 
lângă spade şi pumnalele. 
60 Acuzaţia Lady-ei Capulet este în parte adevărată în sensul că 


Benvolio omite să arate că acela care a dorit de fapt duelul cu 
Tybalt a fost Mercuţio. 

Romeo l-a ucis pe Tybalt. Prinţe, 
E drept să piară cel ce moarte-aduce! 
Prințul: 
Romeo l-a ucis pe Tybalt. Bine. 
Dar Tybalt pe Mercuţio. Şi cine 
Plăteşte sângele ce-a curs în glie? 
Montague: 
Romeo şi Mercuţio, se ştie, 
Erau prieteni. Vinovat e, deci, 
Că a grăbit sentinţa dreptei legi. 
Prințul: 
să plece în surghiun! A fost să cadă 
Şi un vlăstar al casei mele pradă 
Bezmeticelor certuri. Veţi plăti 
Durerea ce mă-ncearcă-n astă zi. 
Pedeapsa mea va fi necruțătoare, 
Şi surd voi fi la orişice chemare: 
Nici rugi, nici lacrimi nu m-abat din drum 
Aţi încerca zadarnic. Şi acum 
Romeo să dea zor, căci i se curmă 
De-a pururi viaţa dacă-i dau de urmă. 
lertare nu-i! Sădeşte, mila, moarte, 
Când ucigaşilor le ţine parte. 


(les.) 
Scena 2 
Grădina lui Capulet. 
Intră Julieta. 
Julieta: 


O, armăsari de foc! Goniţi spre casa 

Lui Phoebus“! Phaeton“ de v-ar mâna, 
Cu pleasna lui, mai iute, spre apus, 
S-aduceţi, într-o clipă, neagra noapte! 
Resfiră-ţi vălul, noapte a iubirii, 

Ca ochii asprei zile să se-nchidă, 
Să-mi cadă-n braţe, nevăzut, Romeo. 
Prin frumuseţea lor zăresc, iubiții, 
Cum se-mplineşte al iubirii rit. 
lubirii oarbe-i place noaptea. Vino, 
Matroană-n haină-ntunecată, noapte 
Solemnă, şi mă-nvaţă cum să pierd, 
Spre-a fi-n câştig, un joc al cărui preţ 
Sunt două flori fecioare. Noapte! Noapte! 
Acoperă cu manta de-ntuneric 
Fricosul sânge ce-n obraji se zbate, 
Acoperă-l cu manta, până când 
Va cuteza sfioasa mea iubire 
Să nu mai vadă-n dragoste păcat. 

O, vino, noapte! Vino tu, Romeo, 


61 Epitet acordat lui Apollo şi însemnând „strălucitor”, „pur”. 
Homer deosebeşte clar pe Apollo de Helios, zeul soarelui din 
mitologia veche greacă. Mai târziu, însă, Apollo este considerat şi 
zeul soarelui pe lângă că este zeul profeţiei, al poeziei şi muzicii, 
conducătorul muzelor, apărător de rele, protector al turmelor şi 
cirezilor, al oraşelor etc. Se consideră că lui i-au datorat grecii 
toată dezvoltarea lor spirituală. Apollo nu apare ca zeitate la 
romani în perioada de început a istorici acestora, zeul fiind preluat 
mai târziu, cu toate atributele sale, de la greci. 

62 Phaeton, al cărui nume însemnează „strălucitorul”, era fiul lui 
Helios, zeul soarelui, de la care obţinu, prin mari rugăminţi, 
permisiunea de a-i conduce carul, prin ceruri, timp de o zi. Fiind 
prea tânăr, însă, pentru a putea stăpâni caii plini de foc ai lui 
Helios, aceştia aduseră carul atât de aproape de pământ încât 
acesta aproape luă foc. Pentru a scăpa lumea de un sfârşit 
dezastruos, Zeus îl lovi cu fulgerul său, omorându-l şi salvând 
astfel omenirea. 

Şi fă din noapte zi! Vei sta culcat, 


Pe aripile nopţii alb, mai alb 
Ca pe aripi de corb zăpada. Vino, 
O, noapte dulce, noapte fermecată, 
Cu fruntea neagră! Dă-mi-l pe Romeo! 
lar de-o muri vreodată, fă-i din trup 
O pulbere de stele, şi va fi 
Atât de mândră bolta înstelată, 
Că dând uitării orbitorul soare, 
Se va-nchina, întreaga lume, nopţii. 
Un loc i-am arvunit iubirii mele, 
Dar n-am intrat în stăpânirea lui. 
Deşi-s vândută, nu m-am bucurat 
De dragoste, şi ziua trece-ncet 
Ca noaptea din ajunul sărbătorii 
Pentru copilul care-abia aşteaptă 
Să-mbrace haine noi. Ah, vine doica! 
Mi-aduce veşti! Acel care rosteşte: 
„Romeo” numai, mie mi se pare 
Că-i înzestrat cu glas dumnezeiesc. 
(Intră doica ducând o scară de frânghie.) 
Ei, doică! Ce veşti noi? Dar ce-ai acolo? 
A, scara lui Romeo! 
Doica: 
Scara, da! 
(O aruncă jos.) 
Julieta! 
De ce-ţi frângi mâinile? Ce-o fi! Vai mie! 
Doica: 
Nenorocire! Mort! E mort! E mort! 
S-a isprăvit cu noi, fetiţa maichii! 
O, blestemată zi! E mort! Ucis! 
Julieta: 

Să fie ceru-atât de crud? 


Doica: 
Romeo! 
Nu cerul! El! Romeo! Ah, Romeo! 
Vai, cine-ar fi crezut! 
Julieta! 


Mă chinuieşti 
De parc-ai fi Satan. De-atâta chin, 
Şi cei din iad s-ar apuca să urle! 
S-a omorât Romeo? Spune: da! 
Zi: da - şi-ai să-mi împlânţi mai mult venin 
Ca baziliscu-al cărui ochi omoară”. 
Zi: da - şi mor pe loc. Închide ochii 
Şi-o să-nţeleg că-i da. De-a fost ucis, 
Zi: da! De nu, zi: nu! Atât. Destul 
Ca să-nţeleg de-i moarte sau e viaţă. 
Doica: 
Vai! Am văzut cu ochii mei spărtura 
Din pieptul lui vânjos! Pe crucea mea! 
Un leş, un jalnic leş însângerat! 
Şi vânăt, vânăt ca cenuşa! Plin 
De cheaguri roşii! Mi-a venit leşin! 


Julieta! 
Sfărâmă-te, tu, inimă orfană! 
În temniţă, ochi orb, în veci de veci 
Lipsiţi de raza zilei! Sterp pământ! 
Întoarce-te-n pământ şi putrezeşte! 
Scufundă-te în groapa lui Romeo! 
Doica: 


O, Tybalt! Tybalt! O, prieten bun! 
O, inimă de aur! Cum te-ai dus! 


63 Vietate fabuloasă clocită de un şarpe din oul unui cocoş, având 
trup de şarpe şi cap de cocoş şi putând ucide numai cu privirea. 

Cum m-a răbdat pământul ca s-apuc 


Să-ţi văd eu moartea! 
Julieta! 
Cum? Nebunul vânt 
De pretutindeni s-a pornit să bată? 
Romeo-a fost ucis? Tybalt e mort? 
lubitu-mi văr şi scumpul meu bărbat? 
Sunaţi atunci, înfricoşate trâmbiţi, 
să vină judecata de apoi! 
De ce să mai trăieşti şi pentru ce, 
Dac-au pierit ei doi din lumea asta? 
Doica!: 

Tybalt e mort. Romeo e-n surghiun! 
Romeo l-a ucis. L-au izgonit. 
Julieta! 
O, Doamne! Cum? Cu mâna lui, Romeo 
Vărsat-a sângele lui Tybalt? 
Doica!: 

Vai! 
Aşa e! Chiar aşa! Amar de noi! 
Julieta! 
O, chip frumos cu inimă de şarpe! 
Avut-a vreodată un balaur 
Bârlog mai minunat? Tiran frumos! 
O, demon îngeresc şi corb spurcat 
Cu pene de columb! Miel nesătul 
Şi rău ca lupul! Suflet ticălos 
În înveliş dumnezeiesc - eşti tocmai 
Pe dos de cum apari; becisnic sfânt, 
Şi sfânt becisnic! Ce făceai, natură, 
Şi unde-ţi fuse mintea, când, în iad, 
Ai resădit un suflet diavolesc 
În raiul pieritor al unui trup 

Pătruns de frumuseţe? Să fi fost 
Când va pe lumea asta vreo carte 
Cu basme mai urâte şi mai hâde, 
Şi-o legătură mai măiastră? Oh! 
A stat minciuna-ntr-un palat mai falnic? 
Doica: 
Bărbaţii n-au credinţă, n-au cuvânt 
Şi n-au un pic de cinste: sunt sperjurii 
Sunt răi, sunt mincinoşi, sunt prefăcuţi! 
Ah, unde-i servul? Dă-mi puţin rachiul 
Mă bagă în mormânt năpasta asta! 
Romeo e la fel! Ruşine lui! 
Julieta! 
Puşchea pe limbă-ţi, doică! N-a venit 
Pe lume, el, să-i fie rob ruşinii. 
Pe fruntea lui ruşinea s-ar sfii 
Să se aşeze. Fruntea lui e-un tron 
Pe care cinstea poate să vegheze 
Incununată ca monarh suprem 
Al globului întreg. Ce fiară-am fost 
să-l dojenesc! 
Doica!: 
Cum? Mi-l vorbeşti de bine 
Pe ucigaşul vărului tău, Tybalt? 
Julieta! 
Vrei să-mi vorbesc de rău bărbatul?! Cine 
Să-ţi spună numele cu glas curat, 
Sărmane soţ, când eu, ce de trei ceasuri 
Abia îţi sunt soţie, ţi-l blestem? 
De ce, bărbate, mi-ai ucis tu vărul? 
Dar altfel vărul meu nu-mi ucidea 
Bărbatul? Înapoi, nedemne lacrimi! 
Întoarceţi-vă la izvor! Durerea 

Iscat-a fiecare strop, şi rău 
V-aţi înşela jertfindu-l bucuriei! 
Bărbatul meu trăieşte, el pe care 
Tybalt l-ar fi ucis dacă putea. 
Tybalt e mort, el care de putea 
Imi ucidea bărbatul. Şi atunci? 
Noroc c-a fost aşa! De ce să plâng? 
Am auzit o vorbă mai cumplită 
Ca săvârşirea lui Tybalt din viaţă, 
Şi-această vorbă m-a lovit de moarte. 
O, ce n-aş da s-o uit! Dar, vai, m-apasă 
Ca pe-un nelegiuit o faptă rea. 
„Tybalt e mort, Romeo e-n surghiun.” 
„Surghiun”, cuvântul ăsta doar; „Surghiun” 
Ucide zece mii de Tybalţi. Ah! 
Mi-era destul să-l fi jelit pe Tybalt. 
Durerea însăşi caută tovarăşi. 
Ştiut e că necazul niciodată 
Nu vine singur. Când rostit-a doica: 
„Tybalt e mort”, de ce n-a adăugat 
Şi „mama”, „tata”, sau chiar amândoi, 
Pricinuindu-mi o durere-adâncă, 
Dar de-ndurat. Când a rostit că Tybalt 
S-a prăpădit, şi-apoi ca o urmare 
A morţii lui: „Romeo e-n surghiun” - 
Atunci ea m-a vestit că mama, tata, 
Romeo, Julieta, Tybalt, toţi 
Sunt morţi, ucişi. „Romeo e-n surghiun!” 
Ucigătoare vorbă! Fără capăt, 
Măsură şi-nceput. Pe-acest pământ, 
Durerea mea s-o spună, nu-i cuvânt! 
Dar unde-s, doică, tata, mama? 
Doica!: 

Plâng! 
ÎI plâng pe Tybalt! Vrei să mergi la ei? 
Julieta! 
Cu lacrimile lor să-i spele rana! 
Când le-or seca, jeli-voi, cu-ale mele, 
Surghiunul lui Romeo! Strânge scara! 
Sărmană scară! N-ai fost de folos! 
Eşti astăzi ca şi mine - de prisos. 
Romeo e-n surghiun şi nu mai vine. 
Cărare-a vrut să-şi facă, el, din tine, 
Spre patul meu! Muri-voi, biată scară, 
Neprihănită văduvă fecioară! 
la scara, doică dragă! Năsălie.-i 
Al nunţii pat! De floarea fecioriei 
Nicicând Romeo n-o să aibă parte! 
O s-o culeagă nemiloasa moarte! 
Doica!: 
Du-te-n odaia ta! Eu pe Romeo 
L-aduc să te mângâie. Ştiu eu un de-i. 
Romeo-al tău va fi aici diseară. 
Se-ascunde la călugăr în chilie. 
Julieta! 
Găseşte-l! Dă-i inelul! Zi-i să vie! 
Să vie pentru cea din urmă oară! 
(les.) 


Scena 3 


Chilia călugărului Lorenzo. 
Intră Lorenzo. 


Lorenzo: 
Fricosule! Romeo! Vino-ncoace! 

S-a-ndrăgostit de tine suferinţa 
Şi tu te-ai logodit cu piaza rea. 
(Intră Romeo.) 
Romeo: 
Ce veşti, părinte! Care mi-e osânda? 
Ce alt necaz pândeşte şi mă paşte? 
Lorenzo: 
Deprins eşti cu necazul, fătul meu! 
Ţi-i bun tovarăş. lată ce-a spus prinţul... 
Romeo: 
Osânda lui mai blândă e ca moartea? 
Lorenzo: 
Mai blândă e: nu moarte pentru trup, 
Ci doar surghiun! 
Romeo: 
Surghiun! O, fie-ţi milă 
Şi spune: moarte! E mai rău ca moartea, 
Mai trist surghiunul! Nu rosti: surghiun! 
Lorenzo: 
Doar din Verona te alungă. Lumea 
E largă, mare! 
Romeo: 
Se sfârşeşte lumea 
Dacă-ai trecut de porţile Veronei. 
E ispăşire, veşnic chin, gheenă! 
Gonit de-aici, sunt surghiunit din lume! 
Nu-i moarte asta? Zici greşit: „surghiun”, 
În loc de: „moarte”. Morţii-i zici surghiun, 
Şi-mi tai, cu un topor de aur, ţeasta, 
Zâmbind când cade la pământ. 
Lorenzo: 
Nu-i drept 
Ce spui acum! Cumplit păcătuieşti! 


= 93 — 


Opere Complete Volumul 3 
Greşealei tale legea-i zice moarte, 
Dar milostivul prinţ te-a ocrotit 
Şi-n bunătatea lui a strămutat 
Cuvântul sumbru: moarte în surghiun. 
Tu nici nu iei în seamă marea-i milă. 
Romeo: 
E chin, nu milă. Unde-i Julieta, 
Acolo-i cerul. Un sărman pisoi, 
Un câine, chiar un şoarec, cea din urmă 
___ Dintre fiinţe poate sta aici, 

In paradis, şi poate s-o privească. 
Numai Romeo, nu! Sunt mai de vază, 
Mai în câştig şi în mai mare cinste 
Decât Romeo, muştele de stârv, 
Căci ele pot, oricând, să se aşeze 
Pe alba mână-a Julietei mele, 

Şi de pe buzele-i neprihănite, 

Ca de vestală, dar arzând la gândul 
C-au sărutat, păcătuind, să-i soarbă 
Cereasca fericire. Ele pot! 
_Romeo însă, nu: e surghiunit. 

In voie zboară muştele. Dar eu, 

Eu sunt silit să zbor: sunt surghiunit 
lar muştele sunt slobode. Părinte, 
Cum poţi să spui că nu-i surghiunul moarte? 
N-ai un venin sau un jungher tăios, 
Ceva oricât de josnic, de năprasnic, 
Să mă ucizi, decât să mă omori 
Rostind: „surghiun! Surghiun!” În iad, părinte 
Cei osândiţi rostesc acest cuvânt 
Răcnind ca apucaţii. Cum te-nduri, 
Ca preot şi duhovnic ce dezleagă 
Păcatele, şi bun prieten mie, 

să mă striveşti cu-acest cuvânt: „surghiun”? 
Lorenzo: 
Neghiob mai eşti! Nu te pripi! Ascultă! 
Romeo: 
Ca iar să spui: surghiun! 


Lorenzo: 
Ba ca să-ţi dau 
O păvăză-mpotrivă-i. Află deci: 
Filosofia, lapte ce-ndulceşte 
Amarul, e-alinare şi-n surghiun. 
Romeo: 


Din nou: surghiun? Mai ducă-se la naiba 
Filozofia“ - doar de o născoci 
O Julietă, de-o schimba osânda, 
De-o strămuta oraşul, căci altfel 
La ce-ar fi bună? Lasă-mă! Dă-mi pace! 
Lorenzo: 
Nebunii n-au urechi! 


Romeo: 
La ce-ar avea, 
Când n-au ochi înţelepţi? 
Lorenzo: 
Să-ţi vorbesc 
De-amărăciunea ta. 
Romeo: 


Şi ce să-mi spui, 
Când nu ai cum s-o simţi? O, dacă-ai fi 
Ca mine tânăr, dacă Julieta 
Ţi-ar fi iubită şi abia de-un ceas 
Ţi-ar fi soţie, de l-ai fi ucis 


64 Călugării franciscani erau renumiţi pentru preocupările lor de 
ordin filosofic. Filosofii medievali Roger Bacon (sec. XIII), Duns 
Scotus (sec. XIV) şi William Ockham (sec. XIV) au fost franciscani. 

Pe Tybalt, dacă-ai fi îndrăgostit 
Cu-ntreaga ta fiinţă, precum sunt, 
Şi surghiunit, ca mine, da, atunci 
Ai şti cum să vorbeşti, ţi-ai smulge părul 
Şi te-ai întinde la pământ, ca mine, 
Să-ţi iei măsură pentru groapă. 
(Se aud bătăi în uşa care dă afară.) 
Lorenzo: 
Sus! 
E cineva! Ascunde-te, Romeo! 
Romeo: 
Ba nu m-ascund! Doar dacă m-o ascunde 
Răsuflul greu al gemetelor mele. 
Din inimă pornite, ca-ntr-o păclă. 
(Bătăi în uşă.) 
Lorenzo: 
Ascultă! larăşi bate! Cine e? 
Romeo, scoală! Te vor prinde! Scoală! 
(Bătăi în uşă.) 
Fugi dincolo-n odaie! Stai puţin! 
Aşteaptă! Viu îndată! Doamne sfinte! 
Ce nebunie o mai fi şi asta? 
(Bătăi în uşă.) 
Spargi uşa! Ce pofteşti! De unde vii? 
Doica (de afară): 
Dă-mi drumul şi-o să afli. M-a trimis 
Stăpâna, Julieta... 
Lorenzo: 
Intră, doică! 
Şi fii binevenită! 
(Intră doica.) 
Doica: 
Ah! Părinte! 

Nu ştii sfinţia-ta pe unde-o fi 
Soţul stăpânei mele? 
Lorenzo: 
Uite-l colea! 
Zace pe lespezi, îmbătat de lacrimi. 
Doica: 
Cum zace şi stăpâna mea! La fel! 
Lorenzo: 
Prea tristă potriveală; chin şi jale! 
Doica: 
Şi ea, sărmana, zace şi boceşte! 
Boceşte, plânge, plânge şi boceşte. 
Hai! Scoală! Scoală, dacă eşti bărbat! 
Ridică-te de dragul Julietei! 
De dragul ei ridică-te-n picioare! 
De ce te laşi în prada disperării? 
Romeo: 
Ah! Doică, doică! 
Doica!: 
Ce te vaiţi? Doar ştii 
Că pân’ la urmă moartea ne culege! 
Romeo: 
Vorbeai de Julieta mea. Ce face? 
Nu zice ea că sunt un ucigaş 
Când am mânjit cu sânge înrudit 
Abia-nceputa noastră fericire? 
Ce face? Unde-i ea? Ce zice ea, 
Soţia mea cea tainică, de jalea 
Ce-a spulberat iubirea noastră? 
Doica: 
Vai! 
Nimic nu zice. Plânge şi boceşte! 
Şi cade pe crivat şi iar se scoală 

Şi strigă: Tybalt! Strigă-apoi; Romeo! 
Şi cade iar! 
Romeo: 
De parca-ar fi ucisă 
De numele acesta, ca de-un glonte 
Ţâşnit din ţeava armei ucigaşe, 
Aşa cum blestematu-i braţ răpus-a 
Pe vărul ei! O, spune-mi tu, sihastre, 
În care loc mârşav din trupul meu 
Mi se ascunde numele? Hai, spune! 
Să nimicesc acel păgân lăcaş! 
(Trage spada.) 
Lorenzo: 

Opreşte mâna ta necugetată! 
Bărbat eşti tu?! Aşa te-arată chipul. 
Dar lacrimile tale-s de femeie. 

Şi te dezvălui în pornirea ta 
Turbată, ca o fiară hămesită. 
Muiere hâdă-n trup de om frumos! 
Amestec de monstruoasă lighioană. 
Mă îngrozeşti! Mă jur pe chiul meu! 
Eu te credeam un om cu judecată! 
L-ai omorât pe Tybalt? Vrei acum 
Să-ţi faci şi ţie seamă? Oare vrei 
Să bagi în groapă tânăra femeie 
Ce viaţa şi-a unit-o cu a ta? 

Cum necinsteşti pământul, viaţa, cerul, 
Când toate trei: pământul, viaţa, cerul, 
Se întrunesc în tine? Vrei, deodată, 
Să le stârpeşti pe câteştrei? Ruşine! 
Făcut-ai de ruşine frumuseţea 
Şi dragostea şi duhul! Cărpănos - 
Cum e zaraful ghiftuit de bani, 

Nimic nu foloseşti, din tot ce ai, 
Spre-a-mpodobi, aşa cum se cuvine, 
lubirea, frumuseţea, duhul tău. 
Tiparul tău frumos e chip de ceară 
Nevrednic de curajul bărbătesc. 
Deşertăciune-i sfântul legământ, 
Scornire ticăloasă, ce ucide 
lubirea juruită pentru veci. 
lar duhul tău, ce-ar trebui să fie 
Cârmaciul frumuseţii şi-al iubirii, 
la foc, din neghiobia ta, ca praful 
De puşcă agăţat la cingătoarea 
Unui soldat netot, şi te sfărâmă 
Chiar arma ce-o aveai să-ţi fie scut 
Ridică-te! Fii om cu-adevărat! 
Trăieşte Julieta! Julieta, 
De dragul căreia voiai să mori. 
Şi nu eşti fericit? L-ai omorât 
Pe Tybalt ce-ar fi vrut să te omoare. 
Şi nu eşti fericit? Fu milostivă, 
Cu tine legea, hotărând: surghiun 
În loc de moarte. Nu eşti fericit? 
Doar bucurii în jur. Îţi dă târcoale 
Norocu-mpodobit de sărbătoare, 
Şi tu faci nazuri ca o fată mare 
Trăită în răsfăţ. la bine seama: 
Cei năzuroşi sfârşesc, adesea, rău. 
Purcede la iubita ta, precum 
S-a hotărât, în încăperea-i urcă 
Şi adu-i mângâiere. Dar ai grijă 
să părăseşti oraşul mai-nainte 
De-a răsări pe uliţe străjerii. 

De vrei s-ajungi, la Mantua®, cu bine. 
Rămâi acolo până vom găsi 
Prilejul potrivit să dăm pe faţă 
Căsătoria, să-mpăcăm gâlceava 
Şi să-mbunăm pe prinţ să-ţi ierte vina. 
Te vei întoarec-apoi, mai fericit 
De mii de ori ca-n ziua despărțirii, 
la-o-nainte, doică. S-o saluti. 
Din parte-mi, pe stăpâna ta. Şi spune-i 
Să îi trimită, grabnic, la culcare 
Pe toţi ai casei - lucru lesnicios, 
Căci sunt sleiţi de jale. lar Romeo 
Te va urma. 
Doica!: 
O, Doamne! Aş fi stat 
O noapte-ntreagă să-i ascult povata. 
Ce-nseamnă să ai curte! 
(Către Romeo): 
Am să-i spun 
Stăpânei să te-aştepte. 


Romeo: 
Spune-i! Spune-i, 
lubitei mele, că de-abia aştept 
Să-mi dea dojana cuvenită! 
Doica: 
lată 
Acest inel din parte-i! E târziu. 
Nu pierde vremea! 
Romeo: 


Ah! Acest inel 


65 Cel mai important oraş din apropierea Veronei, la mai puțin de 
40 km depărtare, menţionat şi în Doi tineri din Verona şi 
Imblânzirea îndărătnicei. 

Îmi dă-ndărăt curajul ce-mi pierise! 
Lorenzo: 
Hai, du-te! Noapte bună! Vezi, ai grijă 
Să pleci mai înainte de-a ieşi 
Pe uliţi straja. Sau, de s-o-ntâmpla 
Să pleci în zori, să-ţi schimbi înfăţişarea. 
Nu te clinti din Mantua. lar eu, 
Prin pajul tău, îţi voi trimite veşti, 
Din când în când, de tot ce s-o ivi 
Pe-aici, prielnic ţie. Hai, dă-mi mâna! 
Şi să-ţi ajute Domnul! Noapte bună! 
Romeo: 
Mâhnit aş fi că mă despart de tine 
Dacă o fericire nesperată 
Nu m-ar chema! Mă duc! Rămâi cu bine! 
(les.) 


Scena 4 


O încăpere în casa lui Capulet. 
Intră Capulet, lady Capulet şi Paris. 


Capulet: 
Atât necaz ne-a năpădit, sefior, 
Că n-am găsit nici vreme s-o vestim 
Pe fiica noastră. Mult îl mai iubea 
Pe vărul ei, Tybalt - la fel ca mine. 
Ca să murim ne naştem. E târziu. 
Ea n-o să mai coboare astă-seară. 
De nu veneai, sefior, eram de-acum 
Un ceas în pat. 
Paris: 
Ştiu! Nu se potriveşte 

Ceremonia morţii cu peţitul! 
Deci noapte bună, doamnă. Salutaţi-o 
Din partea mea pe fiica voastră. 
Lady Capulet: 
Bine. 
Şi mâine-n zori am să-i vorbesc. Acum 
S-a-nchis la ea-n iatac să-şi plângă jalea. 
Capulet: 
lubite Paris, n-am nici o-ndoială 
Că eşti pe placul fetei mele. Cred 
C-o să m-asculte ca întotdeauna. 
Fii liniştit. Treci pe la ea, nevastă, 
Mai înainte să te culci, vesteşte-o 
Că fiul nostru, Paris, o peţeşte 
Şi spune-i - ia aminte bine - spune-i 
Că miercurea ce vine - dar, ia stai - 
Ce zi e astăzi? 
Paris: 
Luni. 
Capulet: 
Da, luni... Aşa! 
E prea devreme miercuri. Joi, să zicem. 
Să-i spui, atunci, că joi va fi mireasa 
Acestui nobil conte. Te-nvoieşti? 
Iti place graba asta? Fără zarvă; 
Doi, trei prieteni. Tybalt, pe cât ştii, 
Abia muri, şi s-ar găsi destui 
Să ne cârtească, de-am întinde nunta, 
Că ne-am uitat prea repede nepotul. 
Deci, vom pofti o mână de prieteni 
Şi-atâta tot. Ei, cum îţi pare: joi? 
Paris: 
Aş vrea să fie mâine joi. 
~ 102 ~ 


William Shakespeare 
Capulet: 


Prea bine. 

Aşadar: joi. Mă iartă că te las. 
Treci pe la Julieta, deci, nevastă, 
Mai înainte să te culci, şi spune-i 
Să se gătească pentru cununie. 
Cu sănătate, conte! Hei, băiete! 

la vezi de-o lumânare! Pic de somn! 

Şi s-a făcut aşa târziu, încât 

Peste puţin vom spune că-i devreme. 


Să mergem! Noapte bună! Noapte bună! 
(les.) 


Scena 5 


Intră Romeo şi Julieta, sus, în balcon. 
Julieta! 


Cum? Vrei să pleci? Dar nu e încă ziuă! 
Nu ciocârlia, ci privighetoarea 
_ Ţi-a săgetat auzul temător! 
In fiecare noapte cântă-n rodiu. 
Privighetoarea fu, iubitul meu! 
Romeo: 
N-a fost, iubita mea, privighetoarea, 
Ci ciocârlia, solul zilei noi. 
Nu vezi, în zare, raza jucăuşă, 
Tivind ca o dantelă-n răsărit 
Despicătura norilor? De mult 
Suflat-a noaptea-n candele! Se-arată, 
Pe piscurile sure, alba zi. 
De plec acum, trăiesc. De mai rămân, 
S-a isprăvit cu mine. 

Julieta! 


Ştiu eu bine 
Că nu-i lumina zilei! E-o fâşie 
De meteor“, însărcinat de soare 
Spre Mantua să-ţi lumineze drumul 
Cu facla lui. Mai stai puţin! De ce 
să te zoreşti când încă nu e ziuă? 
Romeo: 
să vină-atunci străjerii să mă prindă! 
Să mă ucidă! N-au decât! Nu-mi pasă, 
Dacă aşa vrei tu. Să zicem, deci, 
Că raza de lumină jucăuşă 
Nu-i ochiul zilei, ci un pal reflex 
Răsfrânt de fruntea Cynthiei!“' Să zicem 
Că pasărea care-şi avântă glasul 
În slăvile cereşti nu-i ciocârlia! 
Mi-e-atât de dor să mai rămân cu tine, 
Că-n veci n-aş mai pleca. O, vino, moarte, 
Dacă aşa doreşte Julieta! 
Fii binecuvântată. Tu ce spui, 
lubita mea? Nu spui nimic? Nu vrei 
Să stăm de vorbă? Nu e încă ziuă! 
Julieta! 
Ba da! E ziuă! Pleacă! Du-te! Fugi! 

E glasul ţipător al ciocârliei! 
Cică-ar avea glas dulce, ciocârlia, 
Dar cum să-l aibă dacă ne desparte? 
Şi cică broasca slută şi-a schimbat, 


66 Conform credinţei timpului meteorii erau emanaţii ieşind din 
pământ şi aprinse de căldura soarelui. 

67 Denumire dată zeiţei lunii, Diana (Artemis), după numele 
muntelui Cynthus, din insula Delos, unde s-a născut. Pentru acelaşi 
motiv şi Apollo era cunoscut sub denumirea Cynthius, fiind născut 
tot în insula Delos, odată cu Diana. 

Cândva, cu ciocârlia, ochii. Ah! 
Ce n-aş fi dat să-şi fi schimbat şi glasul! 
Căci iată, glasul ei ne-nfricoşează 
Şi ne desparte, glasul ei ne-alungă 
Şi trâmbiţează zorile. Oh! Du-te! 
Izvorul zilei creşte şi sporeşte 
Izvorul negru-al deznădejdii noastre. 
(Intră în cameră doica.) 


Doica: 
Stăpână! 
Julieta! 
Ce e, doică? 
Doica: 
Maică-ta 
Porni să vie-ncoace. Vezi, luaţi seama 
S-a luminat! 
(lese doica.) 
Julieta! 
Deschide-te, fereastră! 
Şi intră albă zi! la-ţi zborul, viaţă! 
Romeo: 
Rămâi cu bine! Încă-o sărutare! 
Cobor. 
Julieta! 


Ai Şi plecat, iubitul meu, 
Prietene, stăpâne, soţul meu? 
Să-mi dai de ştire-n orice ceas al zilei, 
Căci clipele sunt zile lungi. De-aş sta 
Să socotesc aşa, voi fi bătrână 
Pân-l-oi vedea, din nou, pe dragul meu! 
Romeo: 
Rămâi cu bine! N-am să pierd prilejul 
Să-ţi dau de ştire cât de dragă-mi eşti! 

Julieta! 
Ne-om mai vedea vreodată noi, iubite? 
Romeo: 
Curând, iubito! Ne-om gândi, zâmbind, 
La toate suferinţele de-acuma! 
Julieta! 
O, Doamne, Doamne! Negre presimţiri 
Îmi tulbură fiinţa! Parc-ai fi, 
Aşa cum te zăresc, acolo, jos, 
Un mort într-un mormânt! Mă-nşală ochii, 
Sau eşti tu palid? 
Romeo: 
Şi obrajii tăi 
Sunt albi ca varul. Nemilosul chin 
Ne soarbe sângele. Rămâi cu bine! 
(Pleacă.) 
Julieta! 
O, soartă nestatornică, şi-atât 
De lesne schimbătoare, ce-ai să faci 
Cu el care-i atâta de statornic 
În neclintita lui credinţă? Soartă! 
Fii schimbătoare, precum ştiu că eşti, 
Şi dă-mi nădejdi, o, soartă, că-n curând 
Mi-I vei trimite, teafăr, înapoi! 
Lady Capulet (dinăuntru): 
Ce-i, fata mea? Te-ai şi sculat? 
Julieta! 
E mama? 
E glasul ei! O fi vegheat azi-noapte? 
Sau s-a sculat cu noaptea-n cap? Ce vânt 
O mână-ncoace? 
(Intră lady Capulet.) 
Lady Capulet: 

Ce faci, Julieta? 
Julieta! 
Nu mi-e prea bine, mamă! 
Lady Capulet: 
Ce-l tot plângi 
Pe vărul tău? Ce-ai vrea? Să-i speli ţărâna 
De pe mormânt cu lacrimi? S-a sfârşit! 
Nu-l mai învie lacrimile tale! 
Astâmpără-te! Stăvileşte-ţi plânsul 
De vrei să dovedeşti că l-ai iubit. 
Să-l tot jeleşti mereu, e-o nerozie. 
Julieta! 
Prea grea e pierderea! De-aceea plâng! 
Lady Capulet: 
Zadarnic! Nu-l întorci pe cel plecat. 
Julieta! 
O, mamă! Pierderea-i atât de grea, 
Că nu-ncetez să-l plâng pe cel ce-i dus. 
Lady Capulet: 
Nu-i plânge moartea, fata mea! Să plângi 
Că ticălosul ce i-a dat lui moartea 
E încă-n viaţă! 
Julieta! 
Care ticălos? 
Lady Capulet: 
Romeo! Ticălosul! 
Julieta (aparte): 
E departe 
De-un ticălos, ca cerul de pământ. 
(Tare): 
Să-l ierte Dumnezeu, precum îl iert 
Şi eu, din toată inima. Şi totuşi 
Nu-i om în lume care să-mi mâhnească 

Mai mult ca dânsul inima. 
Lady Capulet: 
Vezi bine! 
Trăieşte, doar, mişelul! 
Julieta! 
Da, trăieşte! 
Păcat că-i prea departe. De-aş putea 
Să dau de el, atunci, cu mâna mea 
Aş răzbuna uciderea lui Tybalt. 
Lady Capulet: 
L-ajunge răzbunarea! N-avea teamă! 
Nu mai boci! Am să-i trimit eu vorbă 
Cuiva, la Mantua, acolo unde 
S-a pripăşit tâlharul, ca să-i dea 
Să soarbă o licoare, ştii, ceva 
Care-o să-l facă să-şi ia grabnic zborul 
Lângă Tybalt - şi-ai să te-mpaci atunci. 
Julieta! 
Am să mă-mpac atunci când l-oi vede 
Eu pe Romeo... mort... atât îmi e 
De-ndurerat sărmanul suflet. Mamă! 
Dacă-ai găsi pe cineva să-i ducă 
Otrava, eu aş şti s-o pregătesc 
Aşa încât, cum o sorbi, s-adoarmă 
Pentru vecie. Inima mă doare, 
Că numele-i aud şi nu-s în stare 
S-alerg la el şi să răzbun iubirea 
Ce i-o nutream lui Tybalt. 
Lady Capulet: 
Află tu 
Un mijloc, şi-apoi lasă că găsesc 
Eu omul potrivit. Acum dă-mi voie, 
Copila mea, să-ţi fac o bucurie. 

Julieta! 
Un strop de bucurie-ar îndulci 
Amarul meu. Ce veste, dragă mamă? 
Lady Capulet: 
Fetiţo, ai un tată iubitor. 
Ca să-ţi mai uiţi necazul, izbuti 
Să-ţi afle un prilej de bucurie 
Cum n-ai gândit şi, drept să-ţi spun, nici eu 
N-aş fi gândit vreodată. 
Julieta! 
Când va fi 
Să se-mplinească bucuria, mamă? 
Lady Capulet: 
Chiar joi, copila mea! Chiar joi, în zori, 
Semeţul, mândrul, tânărul de neam, 
Contele Paris fericit va fi 
Să se cunune-n domul Sfântul Petru 
Cu tine, fericita lui mireasă. 
Julieta! 
O, nu! Mă jur pe domul Sfântul Petru, 
Şi, dacă vreţi, pe Sfântul Petru chiar, 
Că nu-i voi fi mireasă fericită. 
Mă miră graba asta şi nu văd 
Cum aş putea să mă mărit c-un om 
Pe care-abia îl ştiu din auzite 
Să-i spui, te rog, iubitului meu tată 
Că nu-s de măritat şi dacă-ar fi 
să mă mărit acum, m-aş mărita, 
Decât să-l iau pe Paris, cu Romeo, 
Vă jur, chiar cu Romeo, cu Romeo, 
Pe care ştiţi cât îl urăsc de mult. 
Nu te-aşteptai la asta, nu-i aşa? 
Lady Capulet: 

Vine şi taică-tu. Să-i spui şi lui. 
Grozav o să se bucure! 
(Intră Capulet şi doica.) 
Capulet: 
Poftim! 
Când soarele apune, glia stoarce 
Doar stropi de rouă, însă la apusul 
Nepotului meu, plouă cu găleata, 
Ce ai, copilă? Eşti havuz de lacrimi? 
De ce tot plângi? De unde-atât potop? 
Eşti la un loc: furtună, mare, luntre. 
Sunt ochi-ți plini de lacrimi ca o mare 
În flux şi în reflux; ţi-e trupul luntre 
Plutind pe-acest ocean sărat; furtună 
Îţi sunt suspinele care se luptă 
Cu lacrimile tale-n timp ce ele 
Se luptă cu suspinele, şi dacă 
N-ai să le potoleşti în graba mare, 
O să-ţi răstoarne trupul zdruncinat 
De vijelie. l-ai vorbit, nevastă? 
l-ai spus ce-am hotărât? 
Lady Capulet: 
l-am spus, cum mu? 
Îţi foarte mulţumeşte! S-a prostit! 
S-ar mărita mai bine cu mormântul! 
Capulet: 
la stai, nevastă! Fă-mă să-nțeleg! 
Adică cum: îmi foarte mulţumeşte? 
Cum? Nu e mândră? Nu e fericită, 
Nevrednica de ea, c-am izbutit 
S-o logodim c-un om atât de vrednic? 
Julieta! 
Nu-s mândră de alegere. 

Vă sunt îndatorată doar că m-aţi ales. 
De ura mea nicicând nu pot fi mânară. 
Şi totuşi vă rămân îndatorată. 
Că dragostea din ură s-a ivit. 
Capulet: 
Auzi, lisuse, ce minunăție! 
Auzi: „Nu-s mândră”, „Sunt îndatorată” 
Şi iarăşi: „mândră”, iar „îndatorată”! 
Ce-ai căpiat? Ce-i asta? Fii cum vrei: 
Îndatorată, mândră - te priveşte! 
Eu una-ţi spun: fii gata de pe-acum 
Ca joia viitoare, mă-nţelegi, 
Să-ţi iei, fără fasoane, la spinare 
Frumoasele matale picioruşe, 
Şi să-mi pofteşti, alăturea de Paris, 
La domul Sfântul Petru. Chiar aşa! 
lar dacă nu, am să te duc cu targa! 
Să piei din faţa mea, copil netrebnic! 
Neruşinato! Spurcăciune! Piei! 
Lady Capulet: 
Nu ţi-e ruşine! Ce-ai înnebunit? 
Julieta! 
lubite tată! Rogu-te-n genunchi, 
Pleacă-ţi urechea şi m-ascultă! 
Capulet: 
Proasto! 
Du-te la necuratul, zăpăcito! 
Şi bagă-ți bine-n cap: joi - auzit-ai? - 
Joi mergem la biserică. Altfel, 
Să piei din ochii mei pentru vecie! 
Nu vreau să mai aud nimic! Să taci! 
Taci! Mă mănâncă palma! Vezi, nevastă? 
Dădeam har Domnului când ne-a trimis 

Pe fata asta, singurul copil. 
Dar seamă iau, acum, c-a fost blestem 
Trimis pe capul nostru. leşi afară! 
Afară, secătură! 
Doica: 
Cel de Sus 
S-o aibă-n pază. Vai, urât, stăpâne, 
Aţi beştelit-o! Nu se cade, zău! 
Capulet: 
De ce,-nțeleapto? la mai ţine-ţi clanţa! 
Fii mare sfetnic în bucătărie, 
Cu slugile! Hai! Du-te! Ce mai stai? 
Doica!: 
Că doar n-am spus blestemăţii! 


Capulet: 
Ascultă! 
Dă-mi pace! Pleacă! 
Doica!: 
Dar ce-am spus, stăpâne? 
De ce-mi bagi pumnu-n gură? 
Capulet: 


Du-te, toanto! 
Şi toarnă-ţi balivernele când stai 
Cu ţaţele la cină! Mă scuteşte! 
Lady Capulet: 
Prea te-ai pornit! 
Capulet: 
Îmi vine să turbez! 
Oricând, oriunde, singur, cu prieteni, 
La treburi, la petreceri, peste tot, 
Nu mi-am cruțat puterile să-i aflu 
Bărbat deschis la minte, procopsit, 
Şi-acum, când i-am găsit un gentilom 

De neam înalt, cu creştere aleasă, 
Deştept, cu acareturi şi moşii, 
Şi, după cum îi merge vestea, plin 
De nobile-nsuşiri, frumos la chip 
Că-l pizmuiesc bărbaţii toţi, acum, 
Copilul ăsta fără dram de minte, 
Nechibzuita pusă doar pe bocet - 
Ce face-acum? Îşi tânguie norocul 
Şi-auzi ce-mi spune: „Nu-s de măritat”, 
„Prea jună sunt”, „Nu pot iubi”, „lertare”. 
Nu vrei să te măriţi? lertare vrei? 
lertare, ai? Te du din casa mea 
Unde-i vedea cu ochii! Să nu crezi 
Că-mi arde de glumit! E-aproape joia. 
Căzneşte-te să judeci aşadar: 
De eşti copila mea, îl iei pe Paris. 
De nu, ia-ţi câmpii! Cere de pomană! 
Sau spânzură-te! Jur pe viaţa mea 
Că n-o să-ţi las nimic din ce-i al meu. 
Mai cugetă! Să ştii că-mi ţin cuvântul. 
(lese.) 
Julieta! 
Nu-i oare milă-n ceruri să privească 
Până-n adâncul jalei mele? Mamă! 
Nu mă lăsa! Amână cununia 
Cu-o lună sau cu-o săptămână doar! 
_ De nu, gătiţi-mi patul nupţial 
In fundul gropii unde zace Tybalt! 
Lady Capulet: 
Nu-mi spune mie! N-am cum să te-ajut! 
Fă cum ţi-e voia! Am sfârşit cu tine! 
(lese.) 
Julieta! 


~ 113 — 


Opere Complete Volumul 3 

O, Doamne! Doică, spune-mi: ce să fac? 
Mi-e soţul pe pământ. Credinţa-n ceruri. 

Şi cum să-ntorc credinţa pe pământ, 

Cât timp nu mi-o trimite el, din ceruri, 

Lăsând pământul? Dă-mi curaj! Un sfat! 

Ajută-mă! Vai, cum se-ndură cerul 

să chinuiască o fiinţă slabă? 
N-ai nicio vorbă bună, dragă doică? 
N-ai nicio mângâiere? 
Doica: 
lată ce-i: 

Romeo e-n surghiun. Pun rămăşag 

Pe ce vrei tu, că n-o să mai cuteze 

Să se întoarcă-aicea, să te ceară. 

De-o fi să vie, vine într-ascuns. 
Aşa fiind, ascultă sfatul meu 
Şi ia-l pe conte. N-o să-ţi pară rău: 
Bărbat ca el mai rar printre bărbaţi. 
Pe lângă el, Romeo e o cârpă. 

Nici vulturul, fetița mea, nu are 
Ochi mai frumoşi, mai ageri şi mai verzi 
Ca Paris. Şi să fiu afurisită 
De nu te-o face-al doilea bărbat 
Prea fericită. Află că-l întrece 
Pe cel dintâi. Şi chiar de nu-i aşa, 
Primul e mort sau, dacă nu, mai bine 
Ar fi să fie mort decât trăind, 

În preajma ta să nu îşi afle locul. 

Julieta: 
Din inimă vorbeşti? 
Doica: 
Ba şi din suflet! 
să mă trăsnească Dumnezeu! 

Julieta! 

Amin! 
Doica: 

Cum? 
Julieta! 


Doică, mulţumesc de mângâiere. 
Te du şi-arată-i mamei c-am plecat, 
Cu suflet greu, că-l supărai pe tata, 
Să-mi spun păcatul fratelui Lorenzo, 
Să-l rog să mă dezlege! 
Doica: 
Bine faci! 
Mă duc să-i spun. 
(lese doica.) 
Julieta! 
Femei, ticăloasă! 
O, diavoliţo! Când mă-nveţi să-mi calc 
Cuvântul dat, nu faci păcat de moarte? 
Şi nu-i păcat de neiertat, bărbatul 
Să mi-l vorbeşti de rău cu-aceeaşi gură 
Ce-l ridica în slăvi de mii de ori? 
Afară, prefăcuto! N-am nevoie 
De sfatul tău! Eu mă reped să-i cer 
Sfat şi-ajutor cucernicului pustnic, 
Şi de-oi da greş, să-mi fie moartea sfetnic! 
(lese.) 


Actul IV 

Chilia călugărului Lorenzo. 
Intră călugărul Lorenzo şi Paris. 


Lorenzo: 
Joi, conte? Joi aţi spus? E prea curând! 
Paris: 
Aşa vrea tata socru. Nu mă-ndur 
S-amân nici eu, când văd atâta grabă. 
Lorenzo: 
Spuneaţi că nu ştiţi gândul fetei. Nu-i 
De laudă! Şi nu-i cărare dreaptă! 
Paris: 
Ea îşi boceşte vărul. Aşadar, 
De dragoste prea mult n-am stat să-i spun. 
Într-un cămin cernit, nu râde Venus. 
Te mai vestesc că tatăl ei se teme 
De jalea fără margini a copilei, 
Şi, înţelept cum e, grăbeşte nunta 
Spre-a stăvili acest potop de lacrimi, 
Gândind că-nsingurata ei durere 
S-o alina, când va intra în lume. 
Acesta e temeiul grabei noastre. 
Lorenzo (aparte): 
Ce bine-ar fi, de n-aş şti pentru ce 
Nu-ncape grabă! 
(Tare): 
Conte! Domnişoara 
Spre schit se-ndreaptă. 
(Intră Julieta.) 
Paris: 
Bun venit, soţie, 


~ 116 ~ 


William Shakespeare 
Şi scumpă doamnă! 


Julieta! 
Numai după nuntă 
Ar fi aşa, de poate fi aşa! 
Paris: 
Da, „poate fi” şi trebuie să fie. 
Şi joi va fi, iubita meal 
Julieta! 
Va fi 
Ce trebuie să fie! 
Lorenzo: 
Bine zici! 
Paris: 
Venit-ai să te spovedeşti? 
Julieta! 
De-ar fi 
să fie-aşa, duhovnic v-aş alege. 
Paris: 


Atunci să nu-i ascunzi că mă iubeşti. 
Julieta! 
M-aş spovedi în faţa dumitale 
Spunânduc-ţi că-l iubesc. 


Paris: 
Deci n-ai s-ascunzi 
Duhovnicului tău că mă iubeşti. 
Julieta! 
Preţ ar avea dacă-aş putea să-i spun 
Când nu ai fi de faţă. 
Paris: 


Biata fată! 
Urât te-a mai schimbat la faţă plânsul! 
Julieta! 
Nu prea. Era urâtă şi-nainte. 

Paris: 

Acest răspuns îţi urâţeşte faţa 

Mai mult ca lacrimile. 
Julieta! 
Adevărul 
N-a urâţit pe nimenea, sefior, 
Şi mie-mi place să îl dau pe faţă. 

Paris: 

Ba slut e când îţi urâţeşte faţa 

Care-i a mea. 

Julieta! 


O fi, căci nu mai e 
De mult a mea. Cucernice părinte, 
Ai timp de mine-acum, sau să mă-ntorc 
Diseară, la vecernie? 


Lorenzo: 
Am vreme, 
Mâhnita mea copilă! Te-aş ruga 
să ne laşi singuri, conte! 
Paris: 


Se-nţelege. 
Ferească Dumnezeu să tulbur taina. 
Aşadar, Julieta, joi, în zori, 
Te voi trezi din somn. Rămâi cu bine. 
Primeşte-acest nevinovat sărut! 
(lese Paris.) 
Julieta: 
Inchideţi uşa şi veniţi să plângeţi 
Cu mine-alături! Totu-i năruit! 
Lorenzo: 
Ah, Julieta! Îţi cunosc durerea. 
Sunt fără margini întristat. Aflat-am 
C-au hotărât să-l iei pe conte, joi. 


~ 118 ~ 


William Shakespeare 
Julieta! 
În loc să-mi spui, părinte, ce-ai aflat, 
Arată-mi cum să scap. De nu-i în stare 
Înţelepciunea ta să mă ajute, 
Să-mi spui de-i bună hotărârea mea, 
Şi, cu acest pumnal“, voi împlini-o. 
Inima mea şi-a lui Romeo, Domnul 
Le-a-mpreunat, iar mâinile chiar tu. 
Mai înainte ca această mână, 
Pe care ai unit-o cu alui, 

Să poată face alte legăminte, 

Şi inima mea plină de credinţă 

Să-i fie dată altuia, trădându-l, 

lată cu ce o-mpiedic. Dă-mi un sfat! 
Eşti înţelept şi ştii, văzut-ai multe. 
Sau dacă nu, jungheru-nsângerat 

Să hotărască, el, acolo unde 

Înţelepciunea ta şi anii mulţi 
Nu-ntrezăresc scăpare. Te ascult. 

Şi dacă nu-i nimica de făcut, 

Nu-ntârzia să-mi spui: mi-e dor de moarte. 
Lorenzo: 

Nu te pripi, copilă. Mi se pare 
Că-ntrezăresc o rază de nădejde, 
Însă-mplinirea e la fel de cruntă 
Ca fapta ce-ncercăm s-o stăvilim. 
Dar dacă ai destulă vlagă-n tine 

Decât să-l iei pe Paris mai degrabă 
Să te omori, eu cred c-ai fi în stare 
să-nfrunţi chiar moartea spre-a goni ocara 
Deci, ca să scapi, te vei uni cu moartea, 


68 Julieta se referă la faptul că femeile purtau în acea vreme un 
pumnal la cingătoare. 

Şi dacă te-nvoieşti, îţi spun eu cum. 
Julieta! 
Decât să-l iau pe Paris, porunceşte-mi 
Să sar din vârful turnului de ici, 
Să rătăcesc pe drumuri cu tâlharii, 
Cu şerpii veninoşi să mă-nsoţesc, 
M-aruncă-n hruba urşilor sălbateci, 
Inchide-mă în fiecare noapte 
In bolniţa cu stivele de oase 
Ce huruie ciocnindu-se-ntre ele, 
Ciolane împuţite, cranii hâde, 

Cu rânjete lugubre, porunceşte-mi 
să mă strecor sub giulgiul celui mort 
Şi-abia culcat în groapă. Tremuram 
Când auzeam de-asemenea primejdii, 
Dar nu m-aş teme, uici n-aş pregeta 
Să le înfrunt, dacă-aş putea rămâne 
Soţie credincioasă şi curată 
Preascumpului meu soţ. 

Lorenzo: 
Prea bine! Du-te, 
Cu sufletul voios acasă. Zi-le 
Că-l iei pe Paris. Mâine, miercuri noaptea, 
Fă-i doicii vânt din încăperea ta. 
Dormi singurică. la sticluţa asta 
Şi dă pe gât licoarea-i străvezie 
Când te-i culca. Simţi-vei, în curând, 
Cum te cuprinde-o moleşeală rece, 
lar pulsul tău va înceta să bată. 
Nici arşiţa din trup, nici răsuflarea 
Nu vor adeveri că mai trăieşti. 
Trandafirul din obraji şi buze 
Păli-va ca cenuşa, ochii tăi 

Şi-or obloni ferestrele aşa 
Cum moartea obloneşte raza vieţii, 
Şi fiecare mădular, pierzându-şi 
Din mlădiere, va-ngheţa treptat, 
Înţepenind ca mort. Aşa vei zace, 
Ca moartă, patruzeci şi două ceasuri” - 
Trezindu-te ca dintr-un somn adânc. 
Când mirele veni-va să te scoale 
Din pat, joi dimineaţa, fi-vei moartă. 
Deci, cum e-n obicei, într-un coşciug 
Descoperit” te-or aşeza, în straie 
De sărbătoare, şi-apoi te-or purta 
Până la cripta,-n care odihneşte 
Tot neamul Capuleţilor. lar eu, 
În vremea asta caut lui Romeo 
Să-i dau de ştire ce-am pus noi la cale. 
El va goni încoace. Împreună 
Pândi-vom clipa când te vei trezi, 
Şi în aceeaşi noapte te va duce 
La Mantua, Romeo. Ai să scapi 
Cu cinstea nepătată, numai dacă 
N-o să-ţi ştirbească nestatornicia 
Şi teama femeiască din curaj. 
Julieta! 
Dă-mi! Dă-mi sticluţa! Lasă-ncolo teama! 
Lorenzo: 
Deci, ia-o! Mergi cu bine! Şi fii tare 
În hotărârea ta. Trimit, în grabă, 


69 K. Deighton, unul din comentatorii piesei, propune să se 
corecteze „patruzeci şi două ceasuri”, în „cincizeci şi două”, 
pentru a corespunde cu ora 3, în dimineaţa în care urma să se 
trezească Julieta, din starea sa letargică. 

70 În Italia s-a păstrat şi astăzi obiceiul de a duce mortul la cimitir 
în coşciug descoperit. 

La Mantua, un frate cu-o scrisoare 
Pentru Romeo. 


Julieta! 
Dă-mi puteri, iubire! 
Ajută-mă să scap! Rămâi cu bine! 
Îţi mulţumesc, părinte milostiv! 
(les.) 


Scena 2 


O încăpere în casa lui Capulet. 
Intră Capulet, lady Capulet, doica şi doi servitori. 


Capulet (către unul din servitori): 

Să mi-i pofteşti pe toţi cei scrişi aici! 

(lese primul servitor.) 

Băiete! Douăzeci de bucătari”! 
De mâna-ntâi aleargă şi-mi tocmeşte! 

Al doilea servitor: N-aveţi nicio grijă, stăpâne. N-o 
să fie niciunul de mâna doua. Că eu am să iau 
seama, mai întâi, dacă se pricep să-şi lingă 
degetele. 

Capulet: Ce dibăcie o mai fi şi asta? 

Al doilea servitor: Aflaţi, stăpâne, că numai un 
bucătar de a doua mână nu se pricepe să-şi lingă 
degetele. În privinţa asta n-am nicio îndoială, şi 
aflaţi, stăpâne, că la de-alde ăştia nici nu 
catadicsesc să mă uit. 

Capulet: 


71 Deşi declarase în actul III, sc. 1, că va invita la nunta Julietei 
numai vreo jumătate de duzină de prieteni, Capulet are nevoie 
acum de douăzeci de bucătari, pentru a pregăti mâncărurile 
necesare unui număr mult mai mare de oaspeţi. 

Haide, haide! Du-te odată! 
(lese cel de-al doilea servitor.) 
Nu prea e timp să pregătim serbarea! 
Cum, fiică-mea-i la schivnic? 
Doica: 
Da, stăpâne. 
Capulet: 
Poate să aibă-o-nrâurire bună. 
Că tare-i îndărătnică şi rea! 
Doica: 
la uite ce voioasă mi se-ntoarce! 
(Intră Julieta.) 
Capulet: 
De unde vii, copil ne-ascultător? 
Julieta! 
Din locul unde-am învăţat s-ascult, 
Şi să mă ruşinez de marea vină 
Că m-am împotrivit poruncii tale. 
Mi-a poruncit cucernicul părinte, 
Lorenzo, în genunchi să-ţi cer iertare, 
Îndură-te şi iartă-mă! De azi 
Ţi-oi împlini, supusă, orice vrere. 
Capulet: 
Pe conte cheamă-l, deci. Vorbeşte-i. Mâine, 
În zori de zi, să facem cununia. 
Julieta! 
L-am întâlnit la schit pe mândrul conte 
Şi, fără-a îndrăzni să-ntrec măsura, 
l-am dat a înţelege ce înseamnă 
O dragoste curată. 
Capulet: 
Tare bine! 
Ridică-te! Bine-ai făcut! Mă bucur! 

Trimiteţi după conte! Se aude?! 
Să mi-l aduceţi fără-ntârziere! 
Pe Dumnezeul meu! Oraşu-ntreg 
S-ar cuveni să-l laude pe schivnic! 
Julieta! 
Hai, doică! Vino-n cameră la mine. 
Ajută-mă s-aleg, dintre găteli, 
Ce crezi că mâine-ar fi mai potrivit. 
Lady Capulet: 
Că doar nu-i mâine joi. E timp! 
Capulet: 
Ba du-te! 
Ajută-i, doică! Facem nunta mâine!” 
(les Julieta şi doica.) 
Lady Capulet: 
Nu vezi că-i noapte? Când ne pregătim? 
Capulet: 
__ Tu las’ pe mine, c-o să iasă bine! 
li dau eu zor, nevastă, n-avea teamă! 
Ajută-i fetei să se-mpodobească. 
Stau eu de veghe noaptea asta! Ei! 
Să fiu măcar o dată gospodină! 
Ce-i? Au plecat cu toții? Păi atunci 
Sunt nevoit să merg chiar eu la conte 
Şi să-l vestesc că mâine-i cununia. 
Mi-e inima uşoară. Ai văzut? 
S-a cuminţit copilul îndărătnic! 
(les.) 


Scena 3 


72 Capulet schimbă data nunţii cu o zi mai devreme decât 
hotărâse iniţial şi anume miercuri în loc de joi. 

Camera Julietei. 
Intră Julieta şi doica. 


Julieta! 
Da, rochia asta-mi vine de minune! 
La noapte, doică, te-aş ruga să dormi 
În altă parte. Vreau, prin rugăciuni, 
Să-ntorc iar mila cerului asupră-mi. 
Cum bine ştii, mi-e zbuciumată viaţa 
Şi plină de păcate. 
(Intră lady Capulet.) 
Lady Capulet: 
Ai sfârşit? 
De mine n-ai nevoie? 
Julieta! 
Nu. Nu, mamă. 
Ales-am tot ce-mi trebuieşte mâine, 
Pentru ceremonie. Aşadar 
Mă lasă singură, de vrei, şi ia-o 
Cu tine şi pe doică, să-ţi ajute. 
Cu zorul ăsta, nu încape vorbă, 
Aveţi destule treburi. 
Lady Capulet: 
Noapte bună! 
Şi cată să te odihneşti, că mâine 
Ai să doreşti odihna, fata mea! 
(les lady Capulet şi doica.) 
Julieta! 
Adio, mamă! Ştie Dumnezeu 
De ne-om vedea vreodată. Simt prin vine 
Fiorul rece. Calda undă-a vieţii 
E-aproape stinsă. Parcă le-aş chema 
să mă aline! Doică! N-are rost! 

Nu! Trebuie eu singură să joc 
Spăimântătoarea scenă. Hai, sticluţă! 
Ce-ar fi să sorb licoarea în zadar? 
În zori aş fi mireasă. Nu! Nu! Nu! 
Mă va opri acesta! Stai colea! 
(Pune pumnalul pe pat, lângă ea.) 

Dar dacă-i în sticluţă vreun amestec 
Pus de călugăr să-mi răpuie viaţa 
Ca nu cumva această cununie 
Să-i surpe cinstea, pentru că tot el 
M-a cununat şi cu Romeo? Doamne! 
Mi-e teamă că-i aşa! Dar judecând 
Temeinic, cred că n-are cum să fie, 
Căci pururea om sfânt s-a dovedit. 
Ce-ar fi dacă-n cavou m-aş deştepta 
Mai înainte de-a sosi Romeo? 
M-apucă groaza! N-o să mă sufoc 
În zimnicul pe-a cărui hâdă gură 
Un firicel de aer nu pătrunde, 

Şi n-o să mor înăbuşită, oare, 

Mai înainte de-a veni Romeo? 

Şi dacă, totuşi, mai rămân în viaţă, 
Nu s-ar putea-ntâmpla ca-nspăimântată 
De apăsarea morţii şi a beznei, 
De-ntunecimea sumbrului lăcaş 
Sub bolta căruia de veacuri zac 
Străbune oseminte îngropate 
Şi trupu-nsângerat al lui Tybalt, 
Abia-nhumat, în giulgiu putrezeşte, 
Pe unde cică stafii se arată 
La miezul nopţii - vai de mine, vai! - 
Nu s-ar putea-ntâmpla ca, prea curând 
Trezită de duhoare şi de urlet - 

Cum urlă mătrăguna * ce-nspăimântă 
Pe muritori, din brazdă când o smulgi - 
Să-mi sară minţile, împresurată 
De spaimele hidoase, şi să-ncep 
să dăânţui, ca nebună, peste vraful 
De oseminte, şi să sfâşii giulgiul 
Ce-acoperă pe Tybalt, sângerat? 
Şi n-o să-ncerc, în furia-mi smintită, 
S-apuc ciolanul cine ştie cărui 
Strămoş ilustru, ca pe o măciucă, 
Zdrobindu-mi ţeasta? Ah, zăresc stafia 
Lui Tybalt alergând după Romeo 
Ce i-a străpuns cu vârful spadei pieptul! 
Stai, Tybalt, stai! Romeo! Viu la tine! 
Romeo, beau în sănătatea ta! 
(Se prăbuşeşte pe pat de partea cealaltă a 
perdelei.) 


73 Mătrăguna era o plantă renumită în medicină unde era folosită 
ca narcotic, şi considerată ca piază-rea, în credinţa populară. 

Având rădăcina bifurcată, uneori arată oarecum ca un trup 
omenesc, ceea ce a dus la legenda că mătrăguna ţipă atunci când 
e smulsă din pământ, pentru că fiind bine înfiptă în sol, ruperea 
numeroaselor fire ale rădăcinii produce un zgomot puternic. Se 
credea totodată că buruiana îl făcea pe acela care o 
dezrădăcinează să-şi piardă minţile sau chiar îi aducea moartea, 
dacă îi auzea ţipătul. Pentru a se feri de asemenea urmări, cel ce 
dezrădăcina planta lega o sfoară de trupul unui câine care era 
apoi silit să tragă mătrăguna afară din pământ. In Anglia se credea 
că această buruiană creşte sub spânzurători şi alte locuri unde 
aveau loc execuţii. O varietate de mătrăgună era folosită, într-o 
anumită doză, de vechii greci drept anestezic, în cazul efectuării 
operaţiilor chirurgicale, băutura respectivă fiind numită „vinul 
morţii”. Pe cât se pare această varietate, preparată ca o licoare şi 
provocând o moarte aparentă, a fost dată Julietei de călugărul 
Lorenzo. 

Scena 4 


O sală în casa lui Capulet. 
Intră /ady Capulet şi doica. 


Lady Capulet: 
la cheile şi scoate mirodenii! 
Doica: 
Imi cer mereu curmale şi gutui. 
(Intră Capulet.) 
Capulet: 
Dați zor! Dați zor! Că iacă-a doua oară 
A trâmbițat cocoşul. Vestitorii 
Bat clopotele. Hai! E ora trei! 
Ai grijă de plăcinte, Angelica!“ 
Nu te zgârci! 
Doica: 
Stăpâne! La culcare! 
Lăsaţi gospodăria-n seama noastră, 
Că mâine o să zaceţi de nesomn. 
Capulet: 
Ba nicidecum! Pierdui destule nopţi 
În viaţa mea, şi n-am bolit din asta. 
Lady Capulet: 
Ai fost un crai în tinereţe! Azi 


74 După toate aparențele, Angelica este numele doicii, care, 


precum ştim, are sub controlul său cămara (act. |, sc. 3). 


Numele Angelica nu se mai întâlneşte folosit de nimeni în 


Anglia, în afară de Shakespeare, în piesa de faţă. Capulet, numind- 
o Angelica pe doică, efectul trebuia să fie comic, deoarece acesta 
este numele prinţesei saracene din poemul lui Ludovico Ariosto 
(1474-1533), Orlando Furioso, care, fiind de o rară frumuseţe, 
sădeşte discordia între principii franci. Infăţişarea doicii este 
departe de a corespunde, prin urmare, numelui său. 

Veghez eu pentru tine! 
(Lady Capulet şi doica ies.) 
Capulet: 
E geloasă! 
(Intră trei sau patru servitori, ducând frigări, 
buşteni de lemne şi coşuri.) 
Ce tot căraţi, băieţi? 
Întâiul servitor: 
Păi ştim şi noi! 
Le cerc bucătarul! 
Capulet: 
Mai cu râvnă! 
(lese întâiul servitor.) 
la adu tu, băiete, vreo câțiva 
Buşteni uscați. O să-ţi arate Peter 
În ce loc sunt. 
Al doilea servitor: 
Îi aflu cu şi singur! 
Atâta cap oi fi având, stăpâne! 
(lese.) 
Capulet: 
Ei, bravo! Eşti băiat isteţ! Te fac 
Mai marele buştenilor!... E ziuă! 
Acuşi soseşte contele urmat 
De muzicanți, c-aşa spunea. 
(Se aude muzică.) 
Auzi-i! 
Nevastă! Doică! Ce-aţi surzit? Hei, doică! 
(Intră doica.) 
Hai! Scoală fata! Du-te de-o găteşte! 
Mă duc să-ntâmpin mirele! Grăbiţi! 
Grăbiţi, grăbiţi că mirele-i în casă! 
Nu-mi staţi cu mâna-n sân! 

(les.) 
Scena 5 
Camera Julietei. 
Intră doica. 
Doica: 


Stăpână! Ei, stăpână! Julieta! 
Da' straşnic doarme! Mieluşica mea! 
Stăpână! Dormi buştean! Nu ţi-e ruşine? 
Fetiţo! Sufleţelule! Mireaso! 
Cum? Taci? Păi da! Ştiu! Vrei să-ţi scoţi pârleala! 
Să dormi o săptămână, că la noapte 
N-o să te lase contele să-nchizi 
Măcar o clipă ochii, Doamne iartă! 
O, Sfântă Născătoare! Straşnic somn! 
O scol, n-am încotro! Stăpână dragă! 
Vrei să te scoale contele din pat? 
Te scoală el, te scoală, n-avea grijă! 
(Trage perdeaua şi o vede pe Julieta zăcând pe 
pat, nemişcată.) 
Cum? Imbrăcată? S-a gătit, pesemne, 
Şi s-a culcat la loc. Sus! Sus, stăpână! 
Stăpână mea! Stăpână! Vai! Vai mie! 
Săriţi! Săriţi! S-a prăpădit stăpâna! 
O, lua-m-ar moartea! Ce-am ajuns să văd! 
Nişte rachiu! Stăpâne! Doamnă! Doamnă! 
(Intră lady Capulet.) 
Lady Capulet: 
Ce-i gălăgia asta? 
Doica: 
Neagră zi! 

Lady Capulet: 
Ce este? 
Doica: 
Uite-o! Uite-o! Zi cumplită! 

Lady Capulet: 

Vai mie! Viaţa mea! Copila mea! 

Trezeşte-te sau ia-mă şi pe mine! 

Vai! Strigă să ne-ajute! Ajutor! 
(Intră Capulet.) 
Capulet: 
Neobrăzare! Mirele aşteaptă! 
Ce face Julieta?! 
Doica: 
A murit! 

E moartă! Moartă! Zi nenorocită! 

Lady Capulet: 
Vai nouă! Vai! E moartă! Moartă! Moartă! 

Capulet: 

Lăsaţi-mă s-o văd! E rece gheaţă! 

Şi sângele i-a stat. E-nţepenită! 
Ah! De pe buze i-a zburat de mult 
Suflarea vieţii! Pogorât-a moartea 
Asupră-i ca îngheţul timpuriu 
Pe floarea cea mai mândră a câmpiei! 
Doica: 
O, neagră, neagră zi! 
Lady Capulet: 
Amarnic ceas! 
Capulet: 
Cumplita-i moarte-mi încleştează limba 
Şi-mi zăvorăşte plânsul! 
(Intră călugărul Lorenzo şi Paris, urmați 
muzicanți. ) 

Călugărul Lorenzo: 
Gata-i oare 
Mireasa să pornească la altar? 
Capulet: 
E gata ea, părinte, să pornească 
Pe drumul fără-ntoarcere. O, Paris! 
O, fiule! Chiar în ajunul nunţii 
Îngerul morţii ţi-a peţit mireasa! 
Priveşte! Zace ici, frumoasa floare, 
De moarte prihănită! Fata mea 
S-a cununat cu moartea şi eu mor 
Lăsându-i totul! Moşteni-va moartea 
Nădejdile şi viaţa, tot ce am! 
Paris: 
Cu nerăbdare aşteptat-am zorii, 
Şi iată ce-mi arată zorii noi! 
Lady Capulet: 
O, blestemată, neagră zi de jale! 
O, crâncen ceas, mai plin de deznădejde 
Ca toate câte-n lume s-au ivit. 
Atât aveam: o fragedă mlădiţă, 
O copilită, singurul izvor 
De bucurie şi de mângâiere! 
Mi-a secerat-o coasa morţii! Vai! 
Doica!: 
Vai, vai şi-amar! Spăimântătoare zi, 
Cum n-a mai fost vreodată-n omenire! 
O, zi, o, zi, o, zi întunecată 
Cum n-a mai fost vreodată pe pământ! 
O, zi, zi blestemată! Zi de jale! 
Paris: 
Trădată, dezbinată, chinuită, 
Lovită şi ucisă! Moarte, crunt 

Te-ai răzbunat şi-n ne-ndurarea ta 
Prea repede mi-ai luat-o! O, iubito! 
O, viaţa mea răpită-acum de moarte! 
lubirea mea închisă în mormânt! 
Capulet: 
Jignită şi hulită, ţintuită 
Pe cruce şi ucisă! Ceas cumplit! 
De ce te-ai abătut să ne cutremuri 
Şi să ne spulberi toată bucuria? 
Copila mea! Lumina vieţii mele! 
Mi-ai luat-o, moarte! Mi-a pierit odorul! 
Mi-a înghiţit mormântul fericirea. 
Lorenzo: 
să nu jeliţi! Luaţi seama: nu prin jale 
Supuneţi jalea! Voi aţi zămislit, 
Şi cel din ceruri, dulcea ei făptură. 
La ceruri a urcat sărmanu-i suflet 
De jale mistuit, căci partea voastră, 
Tiparu-i pieritor şi frământat 
Din lut, în lut se-ntoarce, pe când viaţa-i 
Fără de moarte a urcat la cer. 
Aţi fi dorit-o cât mai sus în lume, 
Râvneaţi să se înalțe cât mai sus, 
Şi-acum, când s-a-nălţat mai sus ca norii, 
Mai sus cu bolta cerului - jeliţi? 
Vai, vai! Deşartă vă era iubirea 
Jertfită-acestui prunc, dacă acum, 
Când fericită e, vă smulgeţi părul. 
Căci nu stă fericirea unei fete 
În timpul îndelung cât vieţuieşte 
Lângă bărbatul ei, ci, deseori, 
Mai fericită e-n căsătorie 
Când tânără se stinge. Aşadar 

Lăsaţi bocitul! Puneţi pe-acest trup, 
Înmărmurit în moarte, rămurele 
De rosmarin”, cum pravila ne-nvaţă, 
_Şi-apoi purtaţi-o spre lăcaşul sfânt 
In strai de sărbătoare. Firea noastră, 
Miloasă, ne îndeamnă să jelim, 
În vreme ce zâmbeşte, mintea noastră, 
De lacrimile firii. 
Capulet: 
Moartea schimbă, 
_ Tot ce-am gătit pentru serbarea nunţii, 
In trist comând de-ngropăciune. Schimbă 
În dangăt trist de clopot zvonul strunei, 
În jale veselia, şi urarea 
__ Deviaţă lungă-n bocet, lămâăiţa 
In floare de mormânt! S-a-ntors pe dos 
Ce-am pus la cale - totu-i dimpotrivă! 
Lorenzo: 
Duceţi-vă, señior! Plecaţi cu dânsul 
Şi dumneavoastră, doamnă. Conte Paris, 
Te du şi dumneata! Fiţi gata, toţi, 
să însoţiţi frumoasa noastră moartă 
Până la racla ei. S-a-ntunecat, 
Deasupra voastră cerul. Nu-l stârniţi, 
Nu-l mâniaţi mai mult, călcându-i vrerea, 
(les Capulet, lady Capulet, Paris şi călugărul 
Lorenzo.) 
Primul muzicant: Pe cinstea mea! Ar trebui să ne 
strângem catrafusele şi s-o luăm din loc. 


75 Fiind un arbust veşnic verde şi socotit ca întăritor al memoriei, 
rosmarinul era folosit în mod obişnuit ca podoabă pentru cel mort 
şi un semn de dragoste veşnică din partea acelora care îl 

Doica: 

Vai, strângeţi-le, dragii mei! Plecaţi! 
Doar ştiţi ce greu am fost loviți de soartă! 

(lese doica.) 

Primul muzicant: Zău, mult as da să dreg ce s-a 
stricat! 

(Intră Peter.) 

Peter: Muzicanţilor! Hei, muzicanţilor! la să-mi 
ziceţi, rogu-vă: „Veselă mi-e inimioara, veselă mi-e 
inimioara!” De nu vreţi să mor de inimă rea, 
înduraţi-vă şi ziceţi-mi: „Veselă mi-e inimioara!” 

Primul muzicant: Şi de ce numaidecât „Veselă mi- 
e inimioara!?” 

Peter: Of, muzicanţilor! Pentru că inima îşi zice ea 
singură: „inimă de jale plină!” Aşa că, rogu-vă, daţi-i 
drumul la un cântec vesel, să-mi mai uit amarul. 

Primul muzicant: N-o să-ţi zicem nici de jale, nici 
de chef. Nu-i timpul potrivit. 

Peter: Care va să zică nu vreţi în ruptul capului? 

Primul muzicant: Nu! 

Peter: Atunci aşteptaţi că vă dau eu vouă! 

Primul muzicant: Ce ne dai? 

Peter: A, nu! N-aşteptaţi să vă dau parale. Am să 
vă dau câteva după ceafă, aşa cum trebuie să te 
porţi cu nişte scripcari. 

Primul muzicant: O să mă port şi eu cu tine cum 
trebuie să te porţi cu slugile. 

Peter: Vă crăp ţeasta cu cuţitoiul. Nu-nghit şi nu 
admit bădărăniile voastre. Vă dau eu acu nişte re-uri 
şi fa-uri pe spinare de-o să mă pomeniţi! Notează, te 
rog! 

Primul muzicant: Dacă-i vorba de re-uri şi fa-uri, 
notează dumneata. 

Al doilea muzicant: Bagă-ţi cuţitoiul în teacă şi 
scoate-ţi mintea din cap. 

Peter: Bine. Atunci o să vă bat cu mintea. Vă bat 
măr: am o minte de oţel. Acestea fiind zise, pot să- 
mi bag oţelul în teacă. Şi acum, fraţilor, să stăm de 
vorbă ca între prieteni. 

„Când inima rănită-n piept ne doare 
Şi mintea întristată e pustie, 
O, muzică cu voce argintie... 

De ce: „voce argintie?” De ce: „muzică cu voce 
argintie?” Ce răspuns ne dai, fârtate Simion Lăută? 

Primul muzicant: Apăi ce-aş putea să răspund? 
Sună precum ziseşi pentru că arginţii sună dulce-n 
ureche. 

Peter: M-ai procopsit! Matale ce-ai de zis, cumetre 
Vasile Cobză? 

Al doilea muzicant: După cât îmi dau eu cu 
părerea, ar veni cam aşa: „voce argintie”, 
adicătelea muzicanţii cântă pe arginţi. 

Peter: Asta-i şi mai boacănă! la să te-auzim şi pe 
matale, nene lonică Scripcă! 

Al treilea muzicant: Habar n-am, crede-mă! 

Peter: lertare! lertare! De-o mie de ori iertare! 
Matale doar venişi aici cu dibla să ne cânţi. Eşti 
muzicant. Aşa că răspund eu în locul dumitale. Se 
zice: „muzică cu voce argintie” pentru că cei ce 
scârţâie din strune n-au aur ca să-l facă să răsune. 

„O, muzică cu voce argintie, 
Tu ne aduci, în grabă, alinare...” 


77 


(lese.) 

Primul muzicant: Mare zurliu şi băiatu-ăsta! 

Al doilea muzicant: Ducă-se pe pustii! Hai mai 
bine să ne oploşim colea, aşteptăm până se-ntorc 

bocitoarele şi să ne-nghesuim la pomană”. 
(les.) 


Actul V 
Scena 1 


O stradă în Mantua. 
Intră Romeo. 


Romeo: 

De-ar fi să cred măgulitorul vis, 
Primi-voi, în curând, o veste bună. 
Monarhul ce în inimă-mi domneşte 

Uşor pe tronu-i şade, şi un duh 
Necunoscut peste pământ mă duce 

Cu aripi mari de gânduri. Draga mea 
Parcă venise-n visul meu, aici 

Şi mă găsise mort. Gândeam, în vis, 

Deşi murisem! Straniu vis! Şi parcă 

Sărutul ei aprins, pe gura mea, 

Atâta viaţă răspândise-n mine, 
Că m-am trezit, deodată, împărat. 

O, Doamne, cât de dulce mi-e iubirea, 
Când numai umbra ei îmi dăruieşte 
Comori de fericire! 
(Intră Balthazar încălțat cu cizme.) 


76 Scena de faţă a fost mult discutată de comentatorii 
Shakespeare, ca fiind în totală contradicţie cu atmosfera de jale 
cumplită care cuprinsese casa lui Capulet. Credem că ne putem 
alătura, totuşi, acelora care consideră că Shakespeare nu face 
altceva decât să arate indiferența lumii faţă de suferinţele altora 
oricât ar fi acestea de zdrobitoare pentru cei direct loviți de 


nenorociri. 

Balthazar! Ştiri din Verona! Balthazar, vorbeşte! 
N-aduci scrisoare de la, schivnic? Spune: 
Ce face doamna mea? Ce face tata? 
E sănătoasă Julieta mea? 
Te-ntreb din nou; nimic nu merge prost 
Când ei îi merge bine! 
Balthazar: 
Fiţi pe pace! 
Îi merge bine. Aşadar nimic 
Nu merge prost! În cripta strămoşească 
Îi doarme trupul muritor, şi duhul 
Nemuritor la ceruri a urcat 
Alăturea, de îngeri. Am văzut 
Cu ochii mei când au culcat-o-n raclă, 
Şi-am alergat să te vestesc. Mă iartă! 
E tristă vestea, dar mi-ai dat poruncă 
Să nu-ţi ascund nimic. 
Romeo: 
Aşa! Atunci, 
O, stele, vă desfid! Ştii unde stau. 
Te du şi adu-mi pană şi hârtie. 
Tocmeşte cai de poştă. Plec diseară! 
Balthazar: 
Stăpâne, rogu-te-n genunchi - răbdare! 
Eşti tras la faţă, ochii-ţi ard, de parcă 
Ar prevesti o pacoste! 
Romeo: 
Te-nşeli! 
Fă ce-ţi spusei! Şi zi, nu mi-a trimis 
Călugărul scrisoare? 
Balthazar: 
Nu, stăpâne! 
Romeo: 


~ 138 ~ 


William Shakespeare 
Fie şi-aşa! Fă rost de cai! Te-ajung 
Din urmă. Du-te acuma! 
(lese Balthazar.) 
Julieta! 

La noapte voi dormi în racla ta. 
Fac eu ce fac! Năpastă! Ca săgeata 
Pătrunzi în gândul celui greu lovit! 
Căci iată-mi vine-n minte un spiţer 

De prin vecini, pe care l-am zărit 
Mai ieri-alaltăieri umblând pe-aici, 

Cu ochii în pământ, posac, sleit 
De post îndelungat, doar os şi piele, 
S-adune buruieni de leac. De grinzi, 

Atârnă-n prăpădita lui dugheană, 
Spoite cu un strat de praf, o broască 
Ţestoasă, nişte piei de peşti monstruoşi, 
Un crocodil umplut cu câlţi - pe rafturi 
Urcioare verzi de lut, băşici, seminţe 
Mucegăite, capete de sfoară, 

Cutii desperecheate, acadele, 

Şi alte fleacuri, puse la iveală. 
Văzându-l zdrenţăros, lihnit de foame, 
Mi-a fulgerat prin gând că dacă-ar fi 
Să aibă cineva, cumva, nevoie 
În Mantua de niscaiva otravă - 
Ştiut fiind că îl aşteaptă moartea 
Pe cei de-o vinde - nevoiaşul ăsta 
Pe loc i-ar face rost. Aşa-mi spuneam. 
Şi parcă gândul mi-a ghicit nevoia, 
Căci astăzi eu sunt nevoit să cumpăr 
Otrava lui. Pe cât îmi amintesc, 
Aicea stă. Da, asta îi e casa. 

Dar azi e sărbătoare şi dugheana 

E-nchisă. Hei! Spiţerule! M-auzi! 
(Apare spițerul.) 
Spițerul: 
Că n-oi fi surd! Ce strigi aşa? 
Romeo: 
la vino 
să stăm puţin de vorbă! Am văzut 
Că n-ai niciun câştig şi-abia-ţi duci viaţa. 
la, colea, patruzeci de galbeni”. la-i, 
Şi dă-mi în schimb o doză de otravă, 
Ca fulgerul să năvălească-n vine, 
Trăsnit să cadă cel sătul de viaţă 
Şi să-i ţâşnească ultima suflare 
Din piept, precum străfulgera un tun 
Vărsând grăbit din măruntaie moartea. 
Spițerul: 
Otrăvuri am destule. Dar aici, 
În Mantua, cel care-i prins că vinde 
E osândit la moarte. 
Romeo: 
Eşti sărman, 
Gol, prăpădit şi te mai temi de moarte? 
Ţi-e scrisă-n faţă foamea şi în ochi 
Ţi-e scris noianul grijilor, ţi-atârnă 
De umeri deznădejdea sărăciei, 
Duşmană ţi-e orânduirea lumii 
Şi lumea-ntreagă; nu e nicio lege 
Să-ţi facă ţie parte. Calcă legea 
Şi lasă sărăcia! Fii bogat! 
la banii! la-i! 


77 Patruzeci de galbeni reprezentau o sumă foarte mare în acele 
timpuri. Curtezana din Comedia Erorilor spune că inelul său cu 
diamant valorează patruzeci de galbeni. 

Spițerul: 
Nevoia, nu voinţa 
Mă-ndeamnă să primesc! 
Romeo: 
Atunci nevoia 
Şi nu voinţa ta primi-va plata! 
Spițerul: 
Aşadar, ţine ici! Răstoarnă asta 
În orice băutură vrei şi soarbe-o. 
Te năruie-ntr-o clipă, chiar de-i fi 
Cât douăzeci de zdravăn. 
Romeo: 


Uite: aur! 

Otravă mai cumplită pentru oameni 
Şi săvârşind în lumea noastră slută 
Mai multe fărdelegi, mai multe crime 
Decât această biată băutură 
Pe care te codeşti s-o vinzi! la seama: 
Eu ţi-am vândut otrava, nu tu mie! 
Rămâi cu bine! Hai venin! Hai leac 
Izbăvitor! Să mergem! Să pornim 
Spre cripta Julietei şi o dată 
Ajunşi acolo, să-ţi arăţi puterea! 

(lese.) 


Scena 2 


Sihăstria călugărului Lorenzo. 
Intră fratele /oan. 

loan: 
Deschide, sfinte schivnic! Eu sunt, frate! 
(Apare călugărul Lorenzo.) 
Lorenzo: 
E glasul fratelui loan! Pofteşte! 
Bine-ai venit din Mantua! Ce face 
Romeo? Scrisu-mi-a? la dă-mi scrisoarea! 
loan: 
Fusei să-mi iau tovarăş pe un frate 
Desculţ, din cinul nostru, ce-i aici 
Samaritean la cei bolnavi. Cu greu 
Am dat de el, iar straja bănuind 
Că-i molipsit căminu-n carc-am fost 
De molimă, pecetluit-a uşa 
Oprindu-ne plecarea poruncită'*. 
La Mantua n-am mai ajuns. 
Lorenzo: 
Şi cine 
A dus scrisoarea lui Romeo? 
loan: 
lat-o! 
E-aici! Căci în zadar am căutat! 
N-am mai găsit pe nimeni să i-o ducă, 
Înfricoşaţi fiind de molipsire. 
Lorenzo: 
O, soartă rea! Pe sfântul nostru cin! 
Cu scrisorica asta nu-i de glumă. 
E lucru mare şi se pot ivi 
Nenorociri de-ntârzie primirea. 
la cată-mi, frate, o vergea de fier 


78 Conform practicii vremii, în Londra se ferecau şi se pecetluiau 
în timp de molimă casele celor atinşi de boala molipsitoare 
respectivă, pentru a se respecta carantina. 

Şi adu-mi-o-n chilie! 
loan: 
Bine, frate! 
(lese.) 
Lorenzo: 
Sunt nevoit să intr-un criptă singur. 
Mai sunt trei ceasuri până se trezeşte 
Din somnu-i Julieta. Maică, Doamne! 
O să mi-o capăt rău când o afla 
Că nu i-am dat de ştire lui Romeo! 
Îi scriu din nou la Mantua, şi până 
Se-ntoarce el o ţiu ascunsă-aici. 
Sărmană moartă vie pusă-n groapă! 
(lese.) 


Scena 3 


Cimitirul în care se află cavoul Capuleţilor”?. 
Intră Paris şi pajul lui, ducând flori şi o faclă. 


Paris: 
Băiete! Dă-mi făclia! Stai deoparte! 
Pândeşte, ici, sub chiparoşi. Lipeşte 
Urechea de pământ şi ai s-auzi 
Pe oricine-o călca prin cimitirul 
Străpuns de cruci şi spintecat de gropi. 
la seama bine; dacă vine-ncoace, 
Vesteşte-mă c-un şuier. Fă întocmai 


79 Unii comentatori ai piesei consideră că Shakespeare preluase 
de undeva ideea că scena pe care o prezintă trebuia să se fi 
desfăşurat în cimitirul Sfânta Maria din Verona unde se afla şi 
monumentul familiei ducilor de Scalla. Comentatorul Hunter afirmă 
că în Anglia nu există nicăieri vreun cavou care să poată 
corespunde desfăşurării celor întâmplate în scena care urmează. 

Precum ţi-am spus, dă-mi florile şi du-te. 
Pajul (aparte): 
M-apucă groaza singur să rămân 
Printre morminte - însă n-am ce face! 
(Se retrage.) 
Paris: 
O, dulce floare! Nupţiala vatră 
Cu flori o-ncing. În fiecare noapte 
Îţi voi scălda în lacrime şi şoapte 
Lăcaşul tău de pulbere şi piatră, 
Cu flori îmbălsămându-l viaţa toată“, 
lubita mea, de-a pururi neuitată! 
(Pajul fluieră.) 
Băiatu-mi dă de ştire! Cine-o fi 
Nelegiuitul ce s-abate-acum 
Să-mpiedice pioasa rugăciune 
A dragostei curate? Văd o faclă! 
M-ascunde-n sânul tău, o clipă, noapte! 
(Se retrage. Intră Romeo, întovărăşit de Balthazar 
care poartă o faclă, un drug şi o cazma.) 
Romeo: 
Dă-mi ranga şi cazmaua! la scrisoarea, 
Şi înmâneaz-o tatii mâine-n zori. 
Dă-mi facla. Orişice vei auzi 
Sau vei vedea, să nu clinteşti. Poruncă! 
Să nu mă tulburi în ce fac. Scobor 
În cuibul morţii, să-mi mai văd o dată 
lubita, dar cobor şi ca să iau 
De pe-ngheţatu-i deget un inel 
De mare preţ, ce mi-e de trebuinţă. 


80 Scurta elegie în versuri a lui Paris apare ca exprimând o durere 
superficială prin contrast cu disperarea lui Romeo care se 
otrăveşte. 

Acuma du-te! Dar dacă te-ntorci 
Să iscodeşti ce fac, pe sfânta cruce, 
Te rup bucăţi şi semăn cimitirul 
Acesta lacom. Ceasul e cumplit! 
Şi gândul meu nenduplecat, mai crâncen 
Ca tigrul însetat de sânge, crâncen 
Ca urletul oceanului. 
Balthazar: 
Mă duc! 
Mă duc, stăpâne! Nu-ţi stau împotrivă! 
Romeo: 
Aşa-mi vei dovedi că-mi eşti prieten. 
Şi iată, bani. Fii fericit, băiete! 
Trăieşte în belşug! Rămâi cu bine! 
Balthazar (aparte): 
Şi totuşi n-am să plec. M-ascund p-aici! 
Nu pot să-l cred. Privirea-i mă-nspăimântă. 
(Se retrage.) 
Romeo: 
Spurcată gură! Pântec hâd al morţii! 
Ai înghiţit ce-a fost mai mândru-n lume! 
Îţi descleştez eu putredele fălci, 
Şi-n ciuda ta am să te-ndop cu hrană! 
(Deschide cu forța uşa cavoului.) 
Paris: 
A, Montague fălosul, surghiunit 
Că l-a ucis pe vărul Julietei, 
Strivind dumnezeiasca ei fiinţă - 
Căci din durere i se trage moartea - 
Nu-şi află, văd, astâmpăr; a venit 
Să pângărească morţii. N-o să-mi scape! 
(Înaintează. ) 
Opreşte, Montague nelegiuit! 

Înlătură fărădelegea! Cum? 

Te războieşti şi dincolo de moarte? 
Nemernic surghiunit, te arestez! 
Urmează-mă, căci eşti sortit pieirii! 

Romeo: 
Da, sunt sortit pieirii. Pentru asta 
Venit-am eu aici. Nu ispiti 
Un om fără nădejde! Du-te, pleacă, 
Oricine-ai fi, şi lasă-mă! Priveşte 
La morţii dimprejur şi te-nspăimântă! 
Nu mă împinge să-mi încarc c-un nou 
Păcat sărmanul suflet! Du-te, du-te, 
Şi nu mă mai stârni! Eu te iubesc 
Mai mult decât pe mine însumi. lată: 
Sunt pentru mine sculele acestea! 
Ţi-o jur! Sunt pentru mine! Du-te! Pleacă! 
Trăieşte-n pace şi cândva, târziu, 
Să spui că ai ajuns la bătrâneţe 
Din mila unui biet nebun! 


Paris: 
Ajunge! 
Păstrează-ţi mila! Eşti un ucigaş! 
Te arestez! 
Romeo: 


Mă pui la încercare? 
Atunci, băiete, haide, trage spada! 
(Se luptă.) 


Pajul: 
Se bat! O, Doamne! la să chem străjerii! 
(lese pajul.) 
Paris: 
Ah! M-ai ucis! 
(Cade.) 

De ai un pic de milă 
Deschide cripta şi mă culcă-alături 


De Julieta! 
(Moare. ) 


Romeo: i 
Iti făgăduiesc! 
Aş vrea să-l văd la față! Ah! E Paris! 
Contele Paris, rudă cu Mercuţio! 
Ce-mi spuse oare pajul când goneam 
Pe cai, încoace, mult prea tulburat 
Ca să-l ascult? Mi-a spus că Julieta 
Fusese vorba să se logodească 
Cu Paris? Mi-o fi spus sau am visat? 
Sau mintea mea nebună-a născocit 
Povestea asta când îl auzii 
Vorbind de Julieta? O, dă-mi mâna! 
Dă-mi mâna, frate întru nenoroc! 
O groapă glorioasă îţi va fi 
Lăcaşul veşnicului somn! O groapă? 
Ba foişor cu brâuri de lumini! 
Acolo zace Julieta mea 
Şi frumuseţea ei preschimbă hruba 
Într-un palat scânteietor! Te culcă 
Şi-ţi dormi acolo veşnica odihnă, 
Mort coborât în groapă de un mort. 
(II culcă pe Paris în cavou.) 
Eşti vesel, uneori, în preajma morții. 
lar cei care veghează spun c-ar fi 
Un fulger scurt ce prevesteşte moartea. 
Să-i zic şi eu tot fulger? O, iubito! 
Soţie scumpă! Moartea ţi-a sorbit 
__ Dulceaţa răsuflării, dar n-a fost 
In stare să-ţi răpească frumuseţea. 

Ea nu te-a-nfrânt! Stindardu-nvăpăiat 
Al frumuseţii tale arde încă 
Pe buze şi-n obraji, căci nu şi-a-nfipt, 
Acolo, flamura cernită, moartea! 
Tybalt, tu zaci în giulgiul sângerat? 
Ah! Ce răsplată ţi-aş fi dat mai mare, 
Decât, cu mâna ce ţi-aduse moartea, 
Să secer tinereţea celui care 
Ţi-a secerat-o? lartă-mă! Şi tu, 
De ce-ai rămas, o, scumpă Julieta, 
Atât de minunată? Ce să cred? 

Că moartea te-a-ndrăgit? Că monstrul hâd 
Şi descărnat te ţine-aici, în beznă, 
Să-i fii iubită?“ Nu ştiu, dar mă tem. 
Şi voi rămâne lângă tine-n veci, 

În hruba morţii, în palatul beznei, 
Cu viermii care slugi ţi-or fi, aici, 
Pe patul meu de veşnică odihnă, 
Smulgându-mi trupul prea sătul de viaţă 
De sub povara stelelor duşmane. 
Priviţi-o încă-o dată, ochi! Voi, braţe, 
Cuprindeţi-o în ultima strânsoare! 
Voi, buze, poarta vieţii şi-a suflării, 
Pecetluiţi cu-o sărutare lungă 
Eternul târg ce-l încheiai cu moartea 
Cea lacomă! Hai, vino, călăuză 
Necruţătoare! Călăuză cruntă 
A deznădejdii, sparge chiar acum, 
De stâncile nimicitoare, barca 
Sătulă de-a pluti pe mare! Vino! 
lubito, beau în sănătatea ta! 


81 Comparaţie întrucâtva forţată, între moarte şi Pluto, care o 
răpise pe Proserpina, ducând-o în Infern, pentru a o face soţia lui. 

(Bea.) 
Spiţer dibaci! M-a fulgerat otrava! 
Mi-a fost destul o sărutare! Mor! 

(Moare. Din cealaltă parte a cimitirului intră 
călugărul Lorenzo, ducând un felinar, o rangă şi o 
lopată.) 

Lorenzo: 

O, sfinte Francisc, dă-mi puteri! Mereu, 
Bătrânele-mi picioare, noaptea asta, 
Se-mpiedică de gropi! Cine-i acolo? 

Balthazar: 

Om bun şi bun creştin! 

Lorenzo: 

Cerescul tată 
Te aibă-n pază! Nu ştii oare-a-mi spune 
Ce faclă răspândeşte în zadar 
Lumină peste viermi şi oarbe cranii? 

E-n cripta Capuleţilor aprinsă? 

Balthazar: 
Acolo e, părinte şi acolo 
Mi-e şi stăpânul ce vă este drag. 
Lorenzo: 
Cum? Ce stăpân? 


Balthazar: 

Romeo. 
Lorenzo: 

Şi de când 
Se află-n criptă? 
Balthazar: 
Preţ de-o jumătate 

De ceas. 

Lorenzo: 


Coboară-acum cu mine-n criptă! 

Balthazar: 
Părinte, nu cutez! Stăpânul meu 
Mă crede dus de-aici. Mi-a spus că dacă 
Rămân să iscodesc, îmi taie capul. 
Lorenzo: 
Aşa! Atunci merg singur. Mă-nspăimânt! 
Mi-e tare teamă de-o nenorocire! 
Balthazar: 
Am aţipit sub chiparos şi-n vis 
Stăpânul parcă se lupta c-un om 
Pe care l-a ucis. 
Lorenzo: 
Romeo! 
(Înaintează. ) 
Vai! 
Ce să însemne urmele de sânge 
Pe lespedea din pragul porţii? Vai! 
Şi spadele acestea părăsite. 
Muiate-n sânge, ce-or fi căutând 
Într-un lăcaş al păcii? 
(Intră în cavou.) 
Ah! 
Romeo! 
Ce galben e! Şi cine încă? Paris! 
Scăldat în sânge! Doamne! Ce-am făcut 
De ne-ai lovit cu-atâta nendurare? 
Stai! A mişcat copila! 
(Julieta se trezeşte din somn.) 
Julieta! 
Oh! Părinte! 
Unde mi-e soţul, bunule duhovnic? 
N-am dat uitării locul întâlnirii! 
Şi iată-mă! Romeo unde e? 

(Se aude zgomot.) 
Lorenzo: 
Aud un zgomot! Fata mea, grăbeşte 
Să fugi din cuibul molimei, al morţii 
Şi-al silnicului somn! O-nfricoşată 
Putere a surpat tot ce-am clădit. 
Nu-i sta-mpotrivă! Vino! Zace mort, 
Colea, bărbatul tău. La fel şi Paris. 
Deci vino! Şi afla-vei adăpost 
În chinovia unor sfinte maici. 
Nu sta să mai întrebi! Sosesc străjerii! 
Hai, fata mea. 
(Se aude zgomot.) 
Mă tem să mai rămân. 
Julieta! 
Fugi! Du-te! Eu rămân aici! 
(lese călugărul Lorenzo.) 
Ce văd?! 
Romeo tine-o cupă-n mână! Da! 
Otrava i-a grăbit sfârşitul! Of! 
Băiat cu suflet rău! Să-mi fi lăsat 
Şi mie cel puţin o picătură! 
Mult bine îmi făceai! Dar ia să văd! 
N-a mai rămas pe buza ta un strop 
Să-l sorb cu-o sărutare şi să mântui? 
(Îl sărută.) 
Fierbinte-i gura ta! 
Întâiul străjer (afară): 
Hai, hai, băiete! 
Arată-ne-ncotro s-o luăm! 
Julieta: 
Un glas! 
Mai repede! Pumnal trimis de soartă! 

(Apucă pumnalul lui Romeo.) 
Aici ţi-e teaca! 
(Se străpunge.) 
Rugineşte-acolo 
Dar adu-mi moartea! 
(Cade peste Romeo şi moare. Intră straja şi pajul 
lui Paris.) 
Pajul: g 
Asta-i locul! Colo, 
Unde i aprinsă facla. 
Întâiul străjer: 
Peste tot 
Pământu-i plin de sânge! Daţi o raită, 
Prin cimitir, câţiva, şi înhăţaţi 
Pe oricine-oţi găsi. 
(Câţiva străjeri pleacă.) 
Ce grozăvie! 
Contele mort! Ucis! Şi Julieta 
Scăldată-n sânge, mai e caldă încă, 
Deşi de două zile zace-aici! 
Daţi fuga şi-l vestiți pe prinţ! Apoi 
Abateţi-vă pe la Montague 
Şi Capulet! Vestiţi pe toată lumea! 
(Pleacă iar câtiva străjeri.) 
Aflat-am locul jalei. Dar ce jale 
Iscat-a jalea jalnicului loc, 
O vom afla când vom afla pricina. 
(Intră câţiva străjeri cu Balthazar.) 
Al doilea străjer: 
lată-l pe servitorul lui Romeo! 
L-am prins în cimitir. 
Întâiul străjer: 
Păziţi-l bine 

Pân-o veni măria-sa. 
(Intră un străjer cu călugărul Lorenzo.) 
Al treilea străjer: 
Un popă! 
Se vaită, plânge, tremură! leşea 
Din cimitir cu drugul şi lopata. 
Abia putui să i le smulg din mâini. 
Întâiul străjer: 
Cam dă de bănuit! Păziţi-l bine! 
(Intră prințul cu suita.) 
Prințul: 
Ce jalnică-ntâmplare prea curând 
Ne tulbură odihna dimineţii? 
(Intră Capulet, lady Capulet şi alții.) 
Capulet: 
Ce-o fi de strigă toţi în gura mare? 
Lady Capulet: 
În stradă strigă oamenii: „Romeo!” 
O parte: „Julieta!”, alţii: „Paris!” - 
Şi spre cavoul nostru se-mbulzesc. 
Prințul: 
Ce zvon de spaimă ne-nfioară-auzul? 
Întâiul străjer: 
Mărite Doamne! Zace-aici, ucis, 
Contele Paris. Şi Romeo-i mort. 
lar Julieta, ce fusese moartă, 
Ucisă iarăşi, doarme caldă-n criptă. 
Prințul: 
să cercetaţi şi să-mi aflaţi făptaşii 
Acestei fărdelegi! 
Întâiul străjer: 
În cimitir, 
Am prins pe servitorul lui Romeo 

Şi pe-un călugăr. Am găsit la ei 
Anume scule care-s de folos 
La deshumarea morţilor. 
Capulet: 
Nevastă! 
O, Doamne! Ai văzut cum sângerează 
Copila noastră? N-a mai nimerit 
Pumnalu-n teacă! Teaca zace goală 
Pe spatele lui Montague! S-a-nfipt, 
Greşindu-şi teaca,-n sânul fetei noastre. 
Lady Capulet: 
Vai! Ce zăresc e dangăt trist de clopot 
Ce-mi cheamă bătrâneţea în mormânt! 
(Intră Montague şi alții.) 
Prințul: 
Hei, Montague! Devreme te-ai sculat 
Să vezi vremelnicul sfârşit al celui 
Ce fiu ţi-a fost şi drept moştenitor. 
Montague: 
Azi-noapte jalea după fiul dus 
Mi-a doborât nevasta, duce! Oare 
Ce alt necaz mai unelteşte-acum 
Să-mi surpe bătrâneţile? 
Prințul: 
Pliveşte, 
Şi vei vedea! 
Montague: 
Copil neobrăzat! 
Cum de-ndrăzneşti să te cobori în groapă 
Luând-o-naintea tatălui tău? 
Prințul: 
Stai! 
Nu blestema cât timp n-am lămurit 

Aceste triste fapte încâlcite. 
Şi până n-om afla de unde vin 
Şi cine le-a scornit. Atunci, abia, 
Eu fi-voi călăuz restriştei voastre, 
Ducându-vă până la moarte chiar. 
Dar până-atunci răbdaţi-vă durerea 
Şi n-o daţi în vileag! Înfăţişaţi-mi 
Pe cei ce-s bănuiţi! 
Lorenzo: 
Întreaga vină 
O iau asupră-mi, eu, ce n-am putut, 
Nevolnicul de mine, să-mplinesc 
Ce-a fost de împlinit. S-au ridicat 
Toate-mpotrivă-mi. Merit bănuiala! 
Mă-nvinuiesc, mă osândesc eu însumi 
Şi gata sunt să-mi împlinesc osânda. 
Prințul: 
Mărturiseşte-ndată tot ce ştii! 
Lorenzo: 
Mi-s numărate ceasurile vieţii, 
Deci n-am cum s-o lungesc. Vorbi-voi scurt, 
Romeo, care zace colo, mort, 
Era bărbatul Julietei. Fata, 
De-asemeni moartă, fu nevasta lui 
Cea plină de credinţă. Eu, chiar eu, 
l-am cununat. Fu ziua nunţii lor, 
Ţinută-n taină, cea din urmă zi 
A lui Tybalt; năprasnica lui moarte 
ÎI surghiuni pe mire. Julieta 
Nu după Tybalt, după el plângea. 
Ca să-şi aline jalea, v-aţi gândit 
Să-i daţi bărbat pe Paris, cu de-a sila, 
Atunci, veni cu spaima-n ochi la mine, 

Rugându-mă să-i aflu eu un leac 
Să scape de năpaste, sau de nu, 

În sihăstria mea îşi face seama. 
Sun priceput în leacuri, deci i-am dat 
O băutură care s-o adoarmă, 

Şi, cum era de aşteptat, sorbind-o, 
Căzu-ntr-un somn adânc, asemeni morţii. 
Eu scris-am lui Romeo, între timp, 
să vină-aici în noaptea asta cruntă, 
S-o scoatem din mormântul de-mprumut 
Când băutura-şi va slăbi puterea. 
Dar nişte întâmplări neaşteptate 
Zădărniciră fratelui loan 
Plecarea din oraş, şi-n neputinţă 
De-a înmâna scrisoarea, mi-o aduse, 
Nefolosită, noaptea ce trecu. 
M-am hotărât să intru-n hrubă singur, 
La ceasul când ştiam că-şi vine-n fire, 
să o ridic din cripta strămoşească 
Şi s-o ascund în chilioara mea 
Până i-oi da de ştire lui Romeo. 
Dar când sosii, cu-o clipă înainte 
Să se trezească, iată că văzu, 
Zăcând nensufleţiţi, pe credinciosul 
Romeo şi pe Paris, mândrul conte. 
Când îşi veni-n simţiri am implorat-o 
Să iasă din mormânt, să-şi întărească 
Sărmanul suflet ca, supus, să-ndure 
Voința cerului. Un zgomot însă 
Îmi dete ghes să părăsesc cavoul, 
lar Julieta,-n deznădejdea ei, 

N-a vrut să mă urmeze, şi se pare 
Că singură-şi luă viaţa. Eu atât 

Avui de spus. De cununia, fetei 
Ştia şi doica. Şi de socotiți 
Că-s vinovat cât de puţin, jertfiţi-mi 
Bătrâna viaţă, fără-a mă scuti 
De-asprimea dreptei judecăţi şi-a legi 
Cu-o oră mai devreme. 
Prințul: 
Eu te ştiu 
Om sfânt şi fără pată. Să vedem 
Ce spune pajul lui Romeo. Unde-i? 
Balthazar: 
Când am aflat de moartea Julietei, 
Am alergat stăpânul să-mi vestesc, 
lar el porni din Mantua, în goană, 
Şi se opri aicea, la cavou. 
Mi-a dat scrisoarea asta s-o-nmânez 
Cinstitului său tată, poruncindu-mi 
Să plec şi nu cumva să iscodesc 
Când o intra în criptă, căci, altfel, 
M-aşteaptă moartea! 
Prințul: 
Dă-mi să văd şi eu 
Ce scrie. Aduceţi-mi-l pe pajul 
Lui Paris, ce chemat-a straja. Spune, 
Băiete, pentru ce venise-aici 
Stăpânul tău? 
Pajul: 
Ca să presare flori 
La cripta Julietei. Poruncindu-mi 
Să stau deoparte, l-ascultai, când, iată, 
Veni un om cu-o faclă şi-ncepu 
Să spargă uşa hrubei, iar stăpânul 
Sări la el, cu spada, să-l oprească. 

Văzându-i, am fugit după străjeri. 
Prințul: 

Răvaşu-adevereşte tot ce-a spus 
Călugărul. Stă scrisă-aici povestea 
lubirii lor şi vestea despre moartea 

Sărmanei Juliete, şi mai scrie 

Romeo-aici c-a târguit otravă 

De la un biet spiţer, cu gând s-o bea 

Să moară-n raclă, lângă Julieta. 

Ei, Montague şi Capulet, duşmani 

Neîmpăcaţi, văzut-aţi ce blestem 

Clocea în ura voastră? Cel de Sus 

Cu dragostea găsit-a să vă bată. 

N-am stăvilit la timp smintita vrajbă 

Şi-acum plătesc tribut de sânge. Greu 
Am fost loviți cu toţii! 
Capulet: 
Montague! 
Dă-mi mâna, frate! lată zestrea fetei! 
Mai mult nu pot să-ţi cer! 
Montague: 
Eu însă pot 
Să-ţi dau mai mult! Din aur voi dura 
Statuie“? fiicei tale, şi cât timp 
Va dăinui Verona şi-al ei nume 
Preacredincioasei Julieta nimb 
Strălucitor îi va urzi în lume! 
Capulet: 
Eu lui Romeo-i voi dura, măiastră 
Statuie lângă-a ei, spre-a fi-mpreună: 
Sărmani iubiţi, răpuşi de ura noastră! 


82 Montague se referă la practica obişnuită de a se aşeza statui 
culcate pe sarcofagele celor morţi. 

Prințul: 
Amară pace-aduce dimineaţa. 
Trist, soarele-şi ascunde-n pâclă faţa. 
Vom mai vorbi de-amarnica-ntâmplare. 
Vor fi osânde, fi-va şi iertare“. 
Nicicând n-a fost, şi nu cred a greşi, 
Mai jalnică poveste-n lumea-ntreagă 
Decât povestea lui Romeo şi 
A Julietei ce i-a fost lui dragă. 
(les cu toții.) 


Romeo şi Julieta 
Comentarii 


Tragedia Romeo şi Julieta a fost scrisă probabil în 
1595-1596. Un text imperfect a apărut într-o primă, 
ediţie in-cvarto în 1597 (se presupune că la acesta 
se referă Francis Meres în 1598), o a doua ediţie jn- 
cvarto, „corectată, augmentată şi îmbunătăţită” 
(dar conţinând numeroase erori) s-a tipărit în 1599, 
apoi în alte două rânduri până la prima ediţie in-folio 


83 În unele din izvoarele piesei se spune că doica a fost izgonită 
din Verona, servitorii Balthasar şi Peter iertaţi, spiţerul torturat şi 
spânzurat, iar călugărul lăsat să se retragă la un schit, făcându-se 
sihastru şi murind cinci ani mai târziu. 

din 1623. Nu se ştie când a fost jucată întâia oară 
(în orice caz înainte de 1597), dar din referirile 
contemporanilor lui Shakespeare reiese limpede că 
versiunea sau versiunile originale s-au bucurat de 
mult succes - sublinierea e necesară întrucât după 
numeroase adaptări (D'Avenant, 1662, James 
Howard, 1670, Otway, 1679, Theophilus Cibber, 
1741 etc.), textul original a fost reluat în Anglia abia 
în 1847, de către Phelps. 

Cu alte nume proprii, povestea nefericită a celor 
doi îndrăgostiţi din Romeo şi Julieta apărea încă în 
1476 în Novellino de italianul Masuccio. În Historia 
novellamente ritrovata di due nobili amanti de Luigi 
da Porto, acţiunea se petrece la Verona, eroii sunt 
Romeo Montecchi şi Giulia Cappulletti (numele de 
familie sunt împrumutate din Dante, Purgatoriul, VI) 
etc., elemente reproduse şi pe alocuri modificate 
sau întregite de Gherardo Boldieri în poemul 
L'Infelice Amore de due Fedelissimi amanti Giulia e 
Romeo (1553), de Matteo Bandello în Novelle (1551) 
şi de Luigi Grotto în tragedia clasică La Hadriana 
(1579). 

Versiunea în proză a lui Bandello (folosită de 
Girolamo da Corte în /storia di Verona, 1594, unde 
întâmplările sunt înfăţişate ca reale) a fost tradusă 
în franceză de Boaistau şi tipărită în /Histoires 
tragiques de Belleforest (1559). Or, tocmai din 
această traducere s-a inspirat Arthur Brooke în 
poemul The Tragicall Historye of Romeus and Juliet 
(Tragica istorie a lui Romeus şi a Julietei, 1562), 
sursa principală a lui Shakespeare [dintre sursele 
secundare merită a fi amintită culegerea de 
povestiri The Palace of Pleasure (Palatul plăcerii) de 

William Painter, 1575, precum şi - posibil - o piesă 
preshakespeariană scrisă în stil senecan şi 
specificată de Brooke]. 

La o confruntare a color două texte, printre 
primele lucruri care rețin atenţia este acela că în 
timp ce în poemul lui Brooke acţiunea se extinde pe 
o perioadă de 9 luni, în piesa lui Shakespeare ea 
ţine numai cinci zile; sau că anotimpul rece e 
înlocuit prin canicula din iulie (ceea ce, evident, 
intensifică atmosfera mediteraneană). 

În răstimpul celor cinci zile, evenimentele se 
succed potrivit unui plan reconstruit astfel de A.].]. 
Radcliffe“: 


5 
Z DISONANTĂ s 
q E CRESCINDĂ AL DOILEA TS 
goe Catastrofa (V, 5) 
i E 
mort (IV, o) 
& SCENA BALCONULUI 
= 
Bj Julieta soarbe pofiuneca 
Z IV, 3) 
= 
mi Homeo o cunoaşte Se căsă- 
pe Julieta tarese 
| (1, 5) (UI, © 
MA 
PRYS IUNE JA 2-a SECȚIE A 3a SECŢIUNE] A 4a SECTIUNE 
7 scene UNE 8 scene 5 seene 
5 Scene - 
Duminică ora 9 a.m. —————— 5 ZILE —————— Vineri dimineaţă 


Prin contrast cu poemul prolix al lui Brooke, 
acţiunea din Romeo şi Julieta se caracterizează prin 
precipitare: 

„ totul este brusc în această piesă. Rapiditatea 
este la fel de mare ca aceea din Macbeth. ”* 

„Senzațiile de rapiditate şi străluminate, ambele 


84 Romeo and Juliet, edited by A.].]. Radcliffe, London, 1946, p. 
114. 

85 Mark van Doren, Shakespeare, 1939, Doubleday, New York, 
1953, p. 53. 

însoțite de primejdie şi nimicire, sunt subliniate tot 
timpul. ** 

„Cursul acţiunii o vertiginos: iţi sugerează viteza 
unui expres şi primejdia unei deraieri”." 

Într-o replică a Julietei câteva versuri pun pripa în 
prim plan, metaforic, prin referirea la fiul lui 
Phoebus, Phaeton, care, urcând în rădvanul tatălui, 
a mânat caii atât de repede încât rădvanul s-a 
răsturnat: 

„Galopați iute, armăsari cu picioare de foc,/Spre 
lăcaşul lui Phoebus: Phaeton însuşi/Şi nu alt vizitiu o 
să vă dea bice ca să goniti spre asfinţit/Şi să aduceți 
neîntârziat înnourata noapte” (III, 2, 1-4).”* 

La bal, Romeo uită brusc de Rosalina şi se 
îndrăgosteşte de Julieta, care îi răspunde fără să 
şovăie o clipă; precipitată este atât cererea în 
căsătorie a lui Paris cât şi cununia îndrăgostiţilor, 
oficiată de călugărul Lorenzo; uciderea lui Mercuţio, 
apoi a lui Tybalt, exilarea lui Romeo etc., au un 
caracter năprasnic. 

Dar întâmplările din Romeo şi Julieta nu se 
precipită într-o ordine indiferentă ci gradat, pentru a 
atinge culminaţii: 

„(Planul) prevede o succesiune de întâmplări 
interesante de importanță crescândă (ca niște 
valuri), cu foarte multe elemente de surpriză 
(moartea lui Mercutio), cu suspens (efectul poțiunii), 
anticipare (că iubirea lui Romeo va sfârşi prin 


86 Caroline Spurgeon, Shakespeare's Imagery and what it tells us, 
1935, Cambrifge, 1965, p. 312. 

87 |. Botez, /ubire tragică: Romeo, Julieta, Othello, în Shakespeare 
şi opera lui, ELU, Bucureşti, 1964, p. 520. 

88 In Comentarii traducerile citatelor din textul shakespearian 
aparţin lui Leon D. Laviţchi. 

catastrofă, după replica lui prevestitoare (I, 4, 104- 
111) ŞI schimbarea soartei (moartea 
îndrăgostiţilor)”.** 

Din textul poetic al lui Brooke, Shakespeare 
reţine, aşadar, elementele  narativ-dramatice, 
elimină ceea ce consideră a fi balast şi, potrivit 
propriului său plan dramatic, condensează, precipită 
şi gradează. Totuşi, scăderea şi împărţirea sunt 
întregite, în vederea sporirii dramatismului, de 
adunare şi înmulţire. 

În primul rând, Shakespeare-dramaturgul 
introduce scene noi, cum ar fi despărțirea în zori a 
îndrăgostiţilor (III, 5), apariţia lui Paris în cavou (V, 
3) sau interludiile bufone care aduc un element de 
pitoresc şi contrast. Faţă de unele din aceste 
adaosuri s-au exprimat multe proteste. F.T. Prince 
vorbeşte chiar despre „o lipsă a economiei 
dramatice”: 

„... Corul de la finele actului |I, explicațiile prea 
amănunțite de la finele actului V, anumite clovnerii 
inutile...” 

În al doilea rând, dramatismul este sporit prin 
prezenţa contrastelor de tot felul, evidente de la 
prima lectură sau, dimpotrivă, discrete. Atât 
cantitativ cât şi calitativ ele depăşesc până şi 
opoziţiile dintr-o piesă ca Zadamicele chinuri ale 
dragostei. 

Numai despre opoziţiile lexicale - antinomie - şi 
încă s-ar putea scrie studii ample care să 
stabilească în ce măsură este Shakespeare tributar 


89 A.].]. Radcliffe, Op. cit., p. 146. 
90 F.T. Prince, A Note on Romeo and Juliet, în „Shakespeare: The 
Great Tragedies”, 1961, Longman Group, 1966, p. 34. 

„figurilor de opoziţie” din retorica epocii sale, modul 
specific în care le foloseşte ca distribuţie şi putere 
de impresionare, locul ocupat de Romeo şi Julieta 
din punctul de vedere al antonimelor în drama 
shakespeariană din prima perioadă etc. Pentru că 
exploatarea lor maximă într-o piesă a conflictului 
permanent face impresia unei preocupări obsesive a 
scriitorului, ceea ce reiese, printre altele, din cele 
două „liste” de oximoroane din piesă, ostentative ca 
două exerciţii de retorică. Una îi aparţine lui Romeo, 
cealaltă Julietei: 
„Ce-ncăierare-a fost? 
Nu-mi spune - ştiu. Aici e multă ură 
Dar şi mai multă dragoste. Atunci - 
Iubire strâmbă! Ură drăgăstoasă! 
Orice zidit alt'dată din nimic! 
Uşurătate grea! Deşertăciune 
Cu greu temei! Atotputernic haos 
De-ntruchipări ce par imbietoare! 
Pană de plumb, fum lucitor, foc rece, 
Bolnavă sănătate! O, somn treaz 
Ce nu eşti nicidecum ce eşti! 
Aceasta-i dragostea ce simt, dar, zău, 
Eu nu simt dragoste în toate-acestea.” 
(I, 1, 180-192). 
„O, inimă de şarpe, tăinuită 
Sub chip de floare! A mai stat balaur 
În peşteră atât de minunată? 
Tiran frumos! Angelic diavol! Corb 
Cu pene de porumb! Miel hrăpăreț! 
Miez putred sub cerească-nfățişare! 
Duşman a ceea ce-ai părea că eşti - 
Sfânt osândit, cucernic ticălos!” 

(III, 2, 73-80). 

O anumită funcţionalitate scoate aceste două 
replici din condiţia de simple „exerciţii de retorică”. 
Alături de alte procedee stilistice, paradoxurile lui 
Romeo reflectă exprimarea convenţională, 
petrarchistă şi eufuistică a îndrăgostiţilor englezi 
nobili de la sfârşitul secolului al XVI-lea, o 
caricaturizează prin  îngroşare şi subliniază 
imaturitatea sentimentelor lui Romeo faţă de 
Rosalina - „durerea  pozată” (Kirschbaum), 
exprimată zgomotos, deci, poate încă de pe acum, 
împotriva preceptelor senecane discutate, câțiva ani 
mai târziu, în Hamlet. Pe de altă parte, replica lui 
Romeo scoate în relief şi condamnă duşmănia dintre 
familiile Montague şi Capulet şi anticipează parcă 
desfăşurările tragice ulterioare. E o originală 
îmbinare de tragic şi comic: 

„Romeo: Nu râzi? 

Benvolio: Nu, vere, mai degrabă plâng.” ||, 1, 
193). 

Cât despre replica Julietei, ea oglindeşte un acut 
conflict sufletesc, iar expresia formală e un exemplu 
de mimetism lingvistic motivat prin identificarea 
eroinei cu Romeo. 

Antonimia fundamentală a piesei, cu multiple 
ramificări în diferite sensuri (opoziții sinonimice, 
antiteze) este cea dintre /umină (light) şi intuneric 
(dark). Caroline Spurgeon arăta: 

„=. în Romeo şi Julieta imaginea dominantă este 
lumina cu fondul ei de întuneric”. 

„... aici Shakespeare imaginează iubirea ca lumină 


91 Caroline Spurgeon, Op. cit., p. 213. 

într-o lume întunecoasă”. 

Până şi puţin ortodoxul shakespeariolog van 
Doren recunoaşte prevalenta opoziţiei „lumină- 
noapte”, deşi o accentuează mai mult pe aceasta 
din urmă: 

„Noaptea este mediul prin care trăim piesa şi în 
care îndrăgostiţii sunt în largul lor - noaptea, 
împreună cu unele focuri ce strălucesc în adâncurile 
ei pentru contrast şi atmosferă romantică”. 

Deplasarea de accent sugerată de van Doren 
invită la un scurt popas. Care este, până la urmă, 
imaginea  „dominantă”, lumina sau întunericul? 
Statistica mecanică nu poate oferi un răspuns 
convingător. Interpretate, deci puse într-un context 
lărgit, imaginile oferă următorul tablou. 

Noaptea, în sensul concret al termenului, este, 
paradoxal, singurul „mediu” în care două firi 
pronunţat solare „se simt în largul lor”. Noaptea îi 
uneşte, îi identifică, îi alină, îi scapă de hidoşeniile 
zilei. Nu este noaptea care, în pădurea de lângă 
Atena, îi zăpăceşte pe îndrăgostiţii din Visul unei 
nopți de vară, nici noaptea din Hamlet (|, 1), 
prielnică apariţiei duhurilor chinuite, nici cea din 
Venus şi Adonis: 

„O, Noapte, chip de beznă şi gheenă, 

Izvod al hulei şi al desfrânării, 

A tragediilor cumplită scenă, 
Genune de păcat, liman ocării, 
Codoaşă, leagăn al neruşinării, 

Tu, hrubă-a morții, rea, uneltitoare, 


92 Ibid., p. 18. 
93 Mark van Doren, Op. cit., p. 54. 

Tâlhar de rând şi tainică trădare.” (X). 

În opera shakespeariană, aşadar, noaptea dispune 
de însuşiri antitetice, ca floarea călugărului Lorenzo 
(„În coaja de-abia  înfiripată a acestei flori 
plăpânde/Îşi au sălaşul şi otrava şi puterea 
tămăduitoare” - Il, 3, 23-24) sau ca muzica 
(„Adesea muzica, are puterea fermecată/De a 
preface răul în bine şi de a îndemna binele să 
săvârşească răul” - Măsură pentru măsură, |N, 1, 
16-17). 

Pentru Romeo şi Julieta, noaptea are „putere 
tămăduitoare” ca „mediu”; figurat, însă, sugerează 
conotaţii negative: „noaptea” urii dintre cele două 
familii, bezna ignoranței  („Benvolio:  Puneţți-vă 
săbiile în teacă; nu ştiţi ce faceți” - |, 1, 68) etc. 

Ca „mediu” dar şi ca „imagine” cu tâlcuri noaptea 
este folosită într-o replică a Julietei - în scena 
despărțirii ei de Romeo, când repetă obsesiv: 

„Dragul meu, noapte bună!” (II, 2, 120) „Noapte 
bună, noapte bună!” (123) „... şi noapte bună cu 
adevărat!” (142) „De mii de ori noapte bună!” (154) 
„Noapte-bună,  noapte-bună! Despărțirea e o 
mâhnire atât de mare/Încât voi spune noapte-bună 
până când se vesteşte ziua de mâine”, (184-185). 

Pentru spectatorul din zilele noastre, „noapte- 
bună” din fragmentele de mai sus este o formulă 
firească în contextul respectiv, atât că este 
subliniată emoţional prin repetare. Pentru 
spectatorul contemporan cu Shakespeare, formula 
putea avea însă şi o valoare conotativă şi de 
anticipare, întocmai ca în Hamlet (vezi Studiul 


94 Traducere de Nicolai Chirică şi Dan Grigorescu, în Shakespeare, 
Sonete şi poeme, DPT, Bucureşti, 1974. 

introductiv din vol. |, cap. II, 3, b) - ştiut fiind că 
baladele „de rămas bun” sau „de noapte-bună” 
(good-night ballads), compuse pentru a deplânge un 
condamnat la moarte, se bucurau de o largă 
răspândire în epoca elisabetană. 

Despre imaginea luminii am amintit în legătură cu 
„precipitarea”; dar aici mi se pare indicată o altă 
perspectivă. Ca şi noaptea, ziua apare şi sub forma 
de „mediu” - „nefavorabil”, spre deosebire, de 
exemplu, de Hamlet (în |, 1) - ziua se petrec vărsări 
de sânge etc. La un moment dat, chiar dacă Romeo 
vorbeşte despre „voioasa zi” care „stă în vârful 
degetelor pe crestele înceţoşate ale munților” (||, 5, 
9-10), ea „este subiectul cântecului de despărțire al 
îndrăgostiților”, după cum reiese şi din durerosul 
răspuns pe care Romeo îl dă Julietei, subliniind 
contrastul dintre ziua ce se vesteşte şi adânca lor 
durere: „Tot mai multă, mai multă lumină, tot mai 
întunecate suferințele noastre”, (III, 5, 50)*. 

În ambele replici, totodată, ziua/lumina ilustrează 
tipica metaforizare shakespeariană, mai pregnantă 
încă într-o replică anterioară a Julietei care îl chema 
pe Romeo cu cuvintele: „vino, Romeo! Vino, zi în 
noapte!” (III, 2, 17). 

Soarele e adesea folosit figurat, de pildă într-o 
replică a lui Romeo: „... ce lumină pătrunde prin 
fereastra aceea ?/E răsăritul, iar Julieta e Marele”, (M, 
2, 2-3). E personificat prin Phoebus şi Phaeton (III, 2, 
1-4), iar într-unul din ultimele versuri ale tragediei el 
participă la durerea oamenilor: „Prinţul: Soarele, de 
durere, nu-şi va arăta capul”, (V, 3, 306). 


95 Caroline Spurgeon, Op. cit., p. 314. 

Deosebit de interesantă mi se pare observaţia lui 
C. Spurgeon: 

„Extraordinara susceptibilitate a lui Shakespeare 
la sugestie şi extraordinara promptitudine cu care 
împrumută este bine ilustrată în această imagine 
constantă. A preluat ideea dintr-o sursă la care ne- 
am fi aşteptat cel mai puțin, din negrăitoarea şi 
imperfecta poezie a lui Brooke, iar embrionul ei e în 
versul monoton în care Brooke descrie atitudinea 
îndrăgostiților: 

«For each of them to other is as to the world the 
sun.» 

«Pentru că fiecare din ei este față de celălalt aşa 
cum este pentru lume soarele. »”” 

Pentru Julieta, logodna lor este „... ea fulgerul care 
încetează de a mai fi/Ínainte ca cineva să poată 
spune  <fulgeră»” (I, 2, 119-120); imaginea 
scapărului distrugător al prafului de puşcă e folosită 
atât de Romeo cât şi de Lorenzo etc. 

Poate prins de iradierile metaforice din piesă, 
Ridiey o denumeşte „însorită, pentru simplul motiv 
că nu există nimic rău în ea”*. 

Stauffer îşi refuză generalizarea metaforică, dar 
nu ne va fi greu să recurgem la metaforă înlocuind 
cuvintele  „iubire” prin „lumină” şi „ură” prin 
„întuneric” în concluzia tranşantă de mai jos: 

„... în această piesă iubirea devine învățătorul 
societății. Niciodată nu a fost Shakespeare profesor 
într-un mod mai evident ca atunci când, repetat, 
moralizează susținând că iubirea trebuie să distrugă 
ura... Lecţia morală este astfel organizată formal 


97 Ibid,. pp. 314-315. 
98 M.R. Ridiey, Shakespeare's Plays, Dent, London, 1937, p. 69. 

încât devine tema principală a dramei”. 

Asemenea puncte de vedere fac din lumină un 
fundal şi din întuneric un accident, cu alte cuvinte, 
aparent, contrazie afirmaţia lui C. Spurgeon că „... 
aici Shakespeare imaginează iubirea ca lumină într- 
o lume întunecoasă”. Aparent, pentru că Spurgeon 
(ca şi alți  exegeţi) vede în  predominarea 
întunericului o realitate („lumea așa cum este”, ca 
să folosesc expresia lui Samuel Johnson), iar Ridley 
sau Stauffer (şi alţii) văd în victoria luminii o 
necesitate („lumea aşa cum ar trebui să fie”). 
Romeo şi Julieta s-ar încadra astfel în chip organic în 
concepţia fundamentală a scriitorului, care: 

„... Vede în el (în rău) o stare urâtă şi coruptă sau 
o excrescență produsă de rânduiala lumii, totuşi 
străină de lume, aşa cum este boala pentru 
corp..." 

Rezolvarea în acest sens a ascendentului luminii 
asupra întunericului sau, dimpotrivă, a întunericului 
asupra luminii, poate fi de ajutor şi în interpretarea 
altor antonime şi antiteze din piesă, eventual: 
părinţi-copii, tineri-bătrâni, esenţă-aparenţă, viață- 
moarte, otrava propriu-zisă şi otrava „reală”, 
figurată (banul) etc. 

Relaţia bărbat-femeie este înfăţişată printr-o serie 
de protagonişti care, într-o anumită măsură, se 
manifestă sau gândesc „antitetic”: nerăsplătita 
pasiune a lui Romeo pentru Rosalina e mai curând 
imaginară decât adevărată, dragostea dintre Romeo 
şi Julieta este reală şi profundă, pe bătrânul Capulet 


99 Donald A. Stanffer, Shakespeare's World of Images, 1949, 

şi Paris nu-i interesează sentimentele Julietei (care îi 
socoteşte „contractanți de căsătorii” - van Doren), 
Mercuţio crede numai în pasiunea erotică, îl 
ironizează pe Romeo pentru că suspină după 
Rosalina, „are mâna rece ca de gheață”; doica dă 
dovadă de un oportunism amoral (Stauffer), pentru 
slugi, femeile trebuie „înghesuite la perete”, (|, 1, 
15-17). 

Fără a fi net opuse unele altora (ca, de exemplu, 
în Cei doi tineri din Verona), personajele sunt 
caracterizate şi prin trăsături contrastante. În cazul 
lui Romeo, în afară de anumite „opoziţii” faţă de alţii 
(Mercuţio, Julieta), antiteza apare în el însuşi, în 
evoluţie: o iubeşte pe Rosalina cerebral, imaginativ, 
apoi deplin, sincer, pe Julieta, cu o dragoste care l-a 
maturizat, făcându-l să renunţe la visare şi să 
acţioneze în numele sentimentului, iar într-o ultimă 
fază, când află despre moartea Julietei, „... se 
transfigurează, simte că viața pentru el s-a sfârşit, 
priveşte lumea de sus ca un bătrân înțelept; în 
cavou îl consideră pe Paris «tânăr»”."! 

Ca un Berowne (Zadarnicele chinuri ale dragostei) 
care nu are timp să teoretizeze, Romeo evoluează 
clar în plan lingvistic - de la exprimarea artificioasă 
la cea firească. Reproduc din comentariul lui 
Kirschbaum: 

„Nu că sentimentele lui Romeo pentru a doua 
doamnă nu ar folosi un limbaj hiperbolic şi romantic. 
Dar stilul său de mai târziu nu face din paradox un 
scop în sine, nu recurge la poză, este exagerat dar 
nu bombastic, e individualizat, nu-şi mai împrumută 


101 A. Smirnov, în postfaţa din Şekspir, traducere în limba rusă a 
operei complete în 8 volume, vol. III, Moskva, 1958, pp. 522-523. 

imaginile dintr-un fond banal de semnificații, 
atitudini şi expresii, ci dintr-o inimă ce nu cunoaşte 
stăvili. Până şi distihurile rimate sau sonetele nu 
aduc a paralelism retoric convențional. Exprimarea 
se mulează în permanență, perfect, după ipostazele 
adevăratei pasiuni romantice şi se deosebeşte, în 
esență, de rostirile privitoare la Rosalina aşa cum 
Ziua se deosebeşte de noapte”"”. 

La fel de evidentă este şi evoluţia Julietei, pe care 
aceeaşi dragoste bruscă şi puternică o transformă 
dintr-o copilă într-o femeie energică şi curajoasă: 

„Ca toate femeile lui Shakespeare, ea ştie ce vrea 
şi, ca toate femeile sale cele mai bune, are curajul 
necesar ca să-şi realizeze scopul. Dintre toate 
eroinele ea este cea mai înfocată şi, de fapt, eu 
excepția Cleopatrei şi cu posibila şi nu întru totul 
plăcuta excepție a Helenei, singura care face 
dragoste”, 

Pasiunea ei intensă „... îi trezeşte gândirea. 
Fetişcana căreia până mai adineaori i se spune 
«oiţă» și «buburuză» începe să cugete asupra vieții. 
Shakespeare ne înfăţişează o Julietă care gândeşte. 
«Tu eşti tu însuţi», judecă ea când o singură, «nu un 
Montague. Ce e Montague? Nu e nici mână, nici 
picior,/Nici braţ, nici faţă, nici vreo altă parte a 
omului. O, ia-ţi un alt nume!/Ce este într-un nume? 
Ceea ce numim noi trandafir/Ar mirosi la fel de suav 
dacă ar purta un alt nume» (Il, 2, 39-44). După cum 
vedem, Julieta afirmă prioritatea realității față de 
nume, dărâmând, ca să folosim expresia lui Bacon, 


102 Leo Kirschbaum, Character and Characterization in 

«idolul numelui» 9, 

Ar mai fi de adăugat că asemenea Mirandei din 
Furtuna („În lături, ruşinoasă viclenie!/Învață-mă tu, 
simplă şi sfântă neprihănire!” - II, 1, 81-82; „Mă 
iubeşti?” - ibid., versul 67), ea îşi exprimă 
sentimentele direct, cu deplină sinceritate (II, 2, 88- 
90). 

Bunul călugăr Lorenzo e călugăr numai cu numele, 
fiind de fapt un filosof (a fost comparat cu Francisc 
din Assisi şi cu Giordano Bruno). 

După Clemen: 

„„.. el se caracterizează... prin imaginile sale 
sentențioase şi pedante, prin larga cuprindere a 
felului său de a vorbi, înflorat şi adesea 
descriptiv”, 

Pe Mercuţio Coleridge l-a definit drept: 

„Un spirit veşnic treaz, o fantezie activă şi prolifică 
asemeni unei insecte, curaj, o minte vioaie care, 
lipsită de griji proprii, este oricând dispusă să râdă 
de grijile altora şi totuşi să fie preocupată de ele”. 

lar doctorul Olaru îl consideră (de altfel ca şi pe 
Benvolio şi Tybalt) „un psihopat exploziv”. 

În mod inevitabil, o seamă de elemente 
evidenţiate până acum ca inovaţii dramatice faţă de 

Românesc, Craiova, 1976, p. 184. 


~ 173 — 


Opere Complete Volumul 3 
poemul lui Arthur Brooke nu au putut fi despărțite 
de tematică; dar contribuţia lui Shakespeare- 
gânditorul reclamă şi o abordare „frontală”. 

Prefaţa lui Brooke - din care citez mai jos - nu 
poate fi în niciun caz reprodusă ca pagină de 
frontispiciu pentru tragedia Romeo şi Julieta: 

„... dragă cititorule, această istorie tragică... îti va 
arăta o pereche de îndrăgostiți nenorocoşi, robiti de 
dorințe condamnabile, care au nesocotit autoritatea 
şi sfatul părinților şi prietenilor şi şi-au găsit 
principali povățuitori in cumetre beţive şi monahi 
superstițioşi (cele mai  nimerite arme ale 
necumpătării), trecând prin tot soiul de aventuri şi 
riscuri pentru a-şi astâmpăra poftele...” 

Dacă Zadarnicele chinuri ale dragostei este în 
primul rând o pledoarie şi o satiră împotriva 
ascetismului, Romeo şi Julieta este în primul rând un 
imn închinat dragostei fireşti dintre bărbat şi femeie, 
care poate atinge supreme culmi ale frumuseţii şi 
împlinirii: dragostea dintre Romeo şi Julieta „nu 
caută la ale sale”, ci urmăreşte fericirea fiinţei dragi, 
nu cunoaşte conflicte  lăuntrice,  nesocoteşte 
primejdiile din afară şi „trebuie să distrugă ura” 
(Stauffer). 

Deznodământul tragic al piesei a fost şi mai este 
încă explicat în felurite chipuri. 

După Ridley: 

„Nu are niciun rost să căutăm în propriile lor 
caractere (ale eroilor) «vina tragică» prin care să se 
explice şi, într-un sens, să se justifice nenorocirea 
Op, 

Pentru Stauffer, vina nu este numai a destinului, ci 


108 M.R. Ridley, Op. cit., p. 69. 

şi a eroilor înşişi, pentru că sunt prea pripiţi şi 
neînţelepţi: 

„(Romeo) a dat dovadă de «furia nebunească a 
unei fiare»; şi-a trădat chipul omenesc... Nu mai 
puțin, aşadar, decât în ura caselor învrăjbite, «furia 
nebunească» se poate manifesta şi în dragoste. lar 
concepția morală a lui Shakespeare răspunde 
filosofiei acestei aşa-zise «tragedii a soartei» prin 
afirmația directă a călugărului: 

«De ce dai vina pe naşterea ta, pe cer şi pe 
pământ?/Devreme ce naşterea, cerul şi pământul, 
toate trei se întâlnesc/Dintr-o dată în tine; şi tu ai 
vrea să le pierzi, dintr-o dată, pe toate.» (III, 3, 118- 
120). 

Omul nu poate scăpa de autopilotaj chiar dacă se 
proclamă «măscăriciul soartei» ”**. 

Corson nu recunoaşte niciun fel de cauze 
subiective: 

„Toate calamitățile care se abat asupra dragostei 
sunt înfăţişate ca exclusiv tributare unor cauze 
obiective, externe”". 

În Romeo şi Juliela problemele filosofice şi etice nu 
formează obiectul unor „dezbateri” ca, de pildă, în 
Troilus şi Cresida (II, 2 etc.), dar ele există, nu numai 
ca ilustrări (fapte, întâmplări, atitudini, pilde), ci şi 
ca generalizări care aşteaptă opţiuni finale din 
partea spectatorilor. În orice caz, în problema 
agentului malefic, spectatorul sau cititorul este un 
participant de frunte la dezbatere, şi el, în sinea lui, 
trebuie să hotărască. 


109 Donald A. Stauffer, Op. cit., p. 67. 
110 Hiram Corson, An /ntroduction to the Sludy of Shakespeare, 
London, 1907, p. 128. 

Generalizările privind cauza  deznodământului 
tragic sunt numeroase în Romeo şi Julieta şi 
încriminează trei factori: întâmplarea, accidentul, 
destinul (în sistemul „corespondenţelor” 
elisabetane,  macrocosmul), părinţii şi familiile 
(poate „corpul politic”) şi eroii înşişi (microcosmul). 
lar ceea ce trebuie reţinut cu precădere este 
caracterul lor convingător în egală măsură - 
aceasta, datorită contextului minimal şi lărgit, 
precum şi  accentuării puternice prin mijloace 
lingvistice a conţinutului. lar ceea ce criticul nu este 
îndreptăţit să facă, după părerea mea, sunt 
diferenţierile nete de pondere ale factorilor 
implicaţi, pe care le face, de pildă, Smirnov când 
afirmă: 

„Este adevărat, există momente de fatalism, mai 
ales la Romeo. Când se pregăteşte să se ducă la 
balul Capuleţților (|, 4), el o stăpânit de negre 
presimţiri; când îl omoară pe Tybalt, exclamă: «Sunt 
măscăriciul soartei» (III, 1); când Julieta îl vede pe 
Romeo plecând în exil, ea spune: «Mi-e sufletul 
apăsat de prevestiri» (III, 5)". 

Punerea în penumbră a ideii de fatalitate prin 
concesivul „E adevărat...” etc. nu este justificată, 
după cum reiese din ilustrările citate din text, la 
care s-ar putea adăuga concluzia teoretică a lui 
Lorenzo: 

„O putere prea mare pentru ca noi să i ne putem 
împotrivi/A zădărnicit intențiile noastre” (V, 3, 163- 
154), ca o confirmare a aprehensiunilor lui Romeo şi 
ale Julietei. 

Vina părinţilor este că se urăsc între ei (din cauza 


111 A. Smirnov, Op. cit., p. 520. 

numelui, cum spune Morozov). Prologul la actul | 
este categoric când susţine că piesa va înfățișa: 

„Două familii, la fel de respectate/În frumoasa 
Veronă.../Dintr-o străveche ură se iscă noi certuri/În 
care sângele cetățenilor mânjeşte mâinile lor./Din 
coapsele fatale ale acestor doi duşmani/Se nasc doi 
îndrăgostiți pe care îi vitregesc aştrii/Şi care, după 
multe întâmplări  nefericite,/Prin moartea lor 
îngroapă vrajba părinților”, (Prolog, 1-8). 

lar în cavou, la sfârşitul piesei, într-o replică a 
prinţului auzim sentinţa: „Capulet! Montague!/Priviţi 
ce pedeapsă a primit ura voastră!” (V, 3, 291-292). 

După cum s-a mai arătat, vina eroilor stă în aceea 
că se pripesc în tot ceea ce întreprind. Julieta, mai 
înţeleaptă decât Romeo, e conştientă că logodna „E 
prea pripită, prea imprudentă, prea bruscă” (\, 2, 
117). lar Lorenzo avertizează: „Aceste năprasnice 
desfătări sfârșesc năprasnic” etc. (II, 6, 11) şi, 
inspirat poate de proverbul „/jubeşte-mă puțin dar 
iubeşte-mă multă vreme”, înregistrat în 1518 în 
Cronica lai Hall („Love me little and love me longe”), 
îi sfătuieşte pe îndrăgostiți: „/ubiți-vă, dar, 
cumpătat; dragostea îndelungată aşa face”, (versul 
14). 

Romeo şi Julieta se depărtează de poemul lui 
Brooke nu numai ca gândire, structură şi 
caracterizare, ci şi ca poezie - uneori 
„nedramatică”, de pildă în descrierea „crăiesei Mab” 
făcută de Mercuţio (|, 4, 55-95). 

După cum se subliniază adesea, tragedia este una 
dintre cele mai muzicale creaţii shakespeariene: 

„... O piesă în care înruditele enunţuri lirice ale 
sonetului, aubadei, epitalamului şi elegiei sunt 

întrepătrunderi muzicale ale unei simfonii”? 

„.„.forma în Romeo şi Julieta este cea a unui 
menuet întrerupt. Cei doi îndrăgostiți apar pentru 
prima oară împreună într-un dans ||, 5) şi este de 
remarcat că primele cuvinte ce şi le adresează 
îmbracă forma  sonetului. Un dans, un sonet: 
acestea sunt simboluri ale unui întreg formal, 
rotunjit. Acest întreg este amenințat încă de la 
început. ””? 

Sonetele prezente ca procedeu dramatic trimit la 
Zadarnicele chinuri ale dragostei, iar ca poezie la 
Sonete şi Poeme, pentru că, în afară de versificaţie, 
procedee poetice cu caracter retoric sau imagini 
caracteristice, ele conţin şi un mare număr de 
cuvinte compuse oferind rezultante poetice inedite. 
De altfel, întreaga piesă abundă în asemenea 
cuvinte compuse care devin o componentă notabilă 
a lirismului ei: death-mark'd love (dragoste care 
poartă pecetea morții), all-cheering sun (soarele 
care înveseleşte toate), well-apparel'd April (bogat 
înveşmântatul april), field-bed (patul câmpului), etc. 

Un alt procedeu poetic amplu reprezentat în 
Romeo şi Julieta este metafora dezvoltată: 
„Dragostea lui e oarbă şi se potriveşte de minune cu 
întunericul”, (Il, 1, 32); „Pilot nu sunt; dar dacă ai fi 
departe/Ca nesfârşitul țărm scăldat de cea mai 
depărtată mare,/M-aş incumeta să navighez pentru 
a ajunge la o asemenea nestemată”, (Il, 3, 82-84) 
etc. 


112 F.E. Halliday, The Poetry of Shakespeare's Plays, 1954, 
Duckworth and Company, London, 1964, p. 88. 

113 John Wain, The Living World of Shakespeare, Macmillan, 
London, 1964, p. 107. 

Din punct de vedere dramatic şi tematic, 
principalele imagini din piesă sunt /umina şi 
întunericul. Din punct de vedere poetic, ele rămân la 
fel de importante atât prin simplă repetare cât şi 
prin bogăţia sinonimelor: lumina este concretizată 
prin ochi (cf. Zadarnicele chinuri ale dragostei), 
soare, Phoebus, Phaeton, zi, dimineaţă, stele, fulger, 
scânteie, torţe; întunericul, prin noapte, seară, 
eclipsă, beznă, smoală, cavou, mormânt, moarte. 
Dar nu mai puţin semnificative sunt frecventele 
imagini din lumea naturii exterioare (după C. 
Spurgeon, 30 de imagini; 23 de personificări ale 
naturii; 21 de imagini zoologice). Ca în toate 
tragediile de mai târziu, în Romeo şi Julieta ele au şi 
o funcţionalitate psihologică şi tipologică în sensul 
adecvării la vorbitor, atât că, deocamdată, aşa cum 
subliniază W.H. Clemon, această funcţionalitate se 
limitează la cei doi eroi (dovadă că şi din acest 
punct de vedere piesa este incă o lucrare de 
tranzitie). Atât de convingător şi de interesant mi 
se pare modul în care Clemen analizează scena 
grădinii şi a balconului sub raportul imaginilor încât, 
nesocotind economia de spaţiu, voi cita amplu; 
gândul mă duce la deschiderea pe care o mijloceşte 
oricărui viitor shakespeariolog: 

„=. Faptul că, pentru prima oară, în Romeo şi 
Julicta Shakespeare a dat iubirii omeneşti o formă 
atemporală conferă acestei piese un loc important 
nu numai în ceea ce priveşte evoluţia lui 
Shakespeare, ci şi evoluția dramei elisabetane. 
Această experiență fundamentală a iubirii profunde 
şi pătimaşe stă la baza întregii drame; în aceste 


114 Wolfgang H. Clemen, Op. cit., pp. 72-73. 

două scene ea iși găseşte expresia cea mai 
autentică. Pentru că aceste scene reproduc dialogul 
tainic al îndrăgostiților, eliberaţi de conventionala 
lor ambianţă şi de distragerea atenției, dar în unison 
cu inima naturii. Căldura şi tandrețea acestor scene 
ridică exprimarea la o  inălțime şi bogăție 
neîntrecută în opera lui Shakespeare, iar imaginile 
întrec prin complexitatea lor tot ce a existat până 
acum: 

«O, vorbeşte iar, înger luminos! Pentru că tu 
eşti/La fel de strălucitor faţă cu noaptea aceasta, 
fiind deasupra capului meu,/Cum este un trimis 
înaripat al cerului/Pentru ochii cu albeaţa lor 
întoarsă în sus de uimire/Ai muritorilor care se 
apleacă pe spate ca să-l privească/in timp ce el 
încalecă pe norii ce plutesc alene/Şi alunecă pe 
pieptul văzduhului» (II, 2, 26-32). 

Judecând după stil, acestea mai sunt încă, într- 
adevăr, imagini descriptive, mânuite cu grijă, 
bogate în epitete. Dar modul în care imaginea e 
legată de situație şi personaje este nou: ea 
izvorăşte în intregime din situaţie şi nu conţine 
nimic extraneu, pe câtă vreme până acum imaginile 
erau ilustrate prin comparații din alte sfere. De data 
aceasta însăşi situația are o natură atât de 
metaforică încât permite o dezvoltare organică a 
imaginii - Romeo stă dedesubt în grădina 
întunecoasă deasup-a căreia norii ce plutesc încet 
se mişcă pe un cer presărat cu stele...; Julieta apare 
deasupra, la fereastră, Romeo trebuie să-şi ridice 
privirile ca să vadă aştrii... Când, în primele versuri, 
ochii iubitei îi par lui Romeo «două dintre cele mai 
frumoase stele de pe cer», expresia nu e 

convențională, fiind bazată pe realitatea 
momentului, pe faptul că dânsul şi-a ridicat ochii 
spre cer şi spre Julieta în acelaşi timp. De 
asemenea, când Julieta îi apare... ca «trimis înaripat 
al cerului», imaginea izvorăşte din caracterul 
metaforic al situaţiei însăşi. În consecință toate 
elementele din această imagine au o funcție dublă: 
norii şi trimişii cerului pot reprezenta o realitate şi, 
totodată, sunt simboluri. Natura profund organică a 
acestei imagini rezultă şi din faptul că, în calitate de 
element poetic, augmentativ, ea coincide cu spiritul 
elevat extatic al lui Romeo. Sugestivitatea imaginii 
aparține exclusiv acestui moment; iar acest moment 
simbolic a dat cuvintelor lui Romeo forța de a se 
ridica deasupra nivelurilor de exprimare realizate 
până acum. În această imagine se contopesc trei 
funcţii pe care în mod obişnuit le întâlnim separat: 
ea este expresia dilatată a propriei naturi a lui 
Romeo, o caracterizează pe Julieta (lumina, cel mai 
important element pentru ea, se întâlneşte aici) şi 
umple cerul cu nori şi stele, croind atmosferă”.!* 
Concluziile lui Clemen merită, cred, să fie reţinute 
până şi de criticii literari care, dintr-un motiv sau 
altul, minimalizează analiza lingvistică a textelor. 
Grefată pe adecvarea lingvistică (sau pe 
inadecvarea lingvistică deliberată, ambele prezente 
adesea şi în piesele shakespeariene de până acum), 
adecvarea poetică înţeleasă ca exprimare a 
personajelor în imagini concordante cu psihologia şi 
atitudinile lor conferă tragediei farmecul ei deosebit. 
Se înţelege de la sine, valoarea adecvării poetice 
apare într-un fragment oarecare în adevărata ei 


115 /bid., pp. 66-67. 
~ 181 — 


Opere Complete Volumul 3 
lumină atunci când se ţine cont de toţi factorii 
implicaţi: ritm, pauze, melodie, armonie. Şi câte mai 
sunt... 

Leon D. Leviţchi 
RICHARD AL II-LEA 
Richard II, 1595-1596 


Persoanele 


Regele Richard II 

John de Gaunt, duce de Lancaster, unchi al regelui 

Edmund de Langley, duce de York, unchi al regelui 

Henry supranumit Bolingbroke, duce de Hereford, 
fiul lui John de Gaunt, mai târziu regele Henry IV 

Ducele de Aumerie, fiul ducelui de York 

Thomas Mowbray, duce de Norfolk 

Ducele de Surrey 

Contele de Salisbury 

Contele Berkley 

Bushy, Bagot, Green, unelte ale regelui 

Contele de Northumberland 

Henry Percy, supranumit Hotspur, fiul lui 

Lordul Ross 

Lordul Willoughby 

Lordul Fitzwater 

Episcopul de Carlisle 

Starețul de Westminster 

Lordul mareşal 

Sir Pierce de Exton 

Sir Stephen Scroop 

Căpitanul, unui steag de gali 

Regina 

Ducesa de Gloster 

Ducesa de York 

O doamnă, din suita reginei 

Lorzi, heralzi, ofițeri, soldați, grădinari, paznicul, 
curierul, rândaşul şi alti slujitori. 


Acţiunea se petrece, pe rând, în Anglia şi în Ţara 
Galilor. 


Actul | 
Scena 1 


Londra. O încăpere în palat. 
Intră regele Richard, însoţit de John de Gaunt şi 
alți nobili". 


Richard: 
Cinstite John de Gaunt şi Lancaster" 
Adus-ai, deci, precum fu legământul, 
Aici, pe Henry Hereford, fiul tău''*, 
Să-şi sprijine-ndrăzneaţa-învinuire 
Ce n-am avut răgaz să cercetăm, 


116 În Richard al II-lea Shakespeare prezintă, aproximativ ultimii 
doi ani ai domniei acestui rege (1377-1399). Personajele şi 
evenimentele fiind bine cunoscute publicului englez din acea 
vreme, piesa s-a bucurat de mult succes. 

117 Ducele de Lancaster, numit şi John of Gaunt, fiindcă se 
născuse în oraşul Ghent (Gand) din Flandra, era al 3-lea fiu al 
regelui Edward al Ill-lea. Shakespeare îl numeşte „bătrân”, în 
original, pentru a-l pune în contrast cu tinereţea nesocotită a lui 
Richard al II-lea. In 1398, când începe piesa, ducele are 58 de ani. 
118 Henry Hereford, fiul cel mai mare al ducelui de Lancaster, şi, 
prin urmare, vărul regelui, este cunoscut în istorie sub numele de 
Henry Bolingbroke, deoarece se născuse în castelul Bolingbroke 
aparţinând tatălui său, în comitatul Lincolnshire, în anul 1367. 
După abdicarea lui Richard al II-lea devine regele Henric al IV-lea. 

Privind pe Thomas ducele de Norfolk? 
Gaunt: 
Adus-am, sire. 
Richard: 
Mai spune-mi, încă, dacă-l iscodişi, 
Sfidarea lui e-o pricină mai veche, 
Ori, ca un credincios supus, cuvântu-i 
Loveşte-n trădătorul dovedit? 
Gaunt: 
Pe câte-aflai, e vorba de-o primejdie 
Ce-ameninţă pe înălţimea voastră 
Şi nu-i o vrajbă-a lor mai de demult. 
Richard: 
Atunci, să ni se-aducă aici, de față, 
Şi cel pârât, şi cel ce pâră-aduse, 
Să-i ascultăm vorbindu-ne deschis. 
(Câțiva slujitori ies.) 
Ce dârji mai sunt, ce foc le-a dat mânia; 
Mai surdă decât marea!" li-i trufia! 
(Revin slujitorii cu Bolingbroke şi Norfolk.) 
Bolingbroke: 
Mulţi-ani de fericire, maiestate, 
Slăvite şi iubite suzeran! 
Norfolk: 
Mereu tot mai ferice să trăieşti 
Până veni-va clipa când şi cerul 
Te va slăvi cu noi cununi, cereşti. 
Richard: 
La fel, vă mulțumim. Deşi din voi 
E unul care minte - cum apare 
Din toate câte zis-aţi amândoi - 


119 Marea, ca element al naturii, nu dă ascultare chemărilor 


oamenilor. 

Şi-acela-i vinovat de grea trădare. 


Vorbeşte, vere'“" Hereford, împotriva 
Lui Norfolk, Thomas Mowbray, ce-ai de spus? 
Bolingbroke: 
Întâi - şi cerul mi-este mărturie - 
Eu, credincios vasal, sunt azi aici, 
De vicleşug să-mi apăr seniorul. 
Şi făr' de vreo străină ură-n suflet! 
Ca pârâtor mă aflu-aici, la curte. 
Acuma, Mowbray, mă întorc spre tine 
Şi seama ia, căci pentru ce-am de spus 
Cu braţul meu, pe loc, chezăşui-voi, 
Ori, sus la ceruri, da-voi socoteală. 
Eşti un sperjur şi eşti un trădător. 
Cu-atât mai rău, cu cât, de neam, eşti bun; 
Căci dacă ceru-i nepătat, albastru, 
Cu-atât mai negri-s norii lângă astru, 
Şi iarăşi spun, spre ştiinţa tuturor, 
Drept în obraz îţi strig; laş trădător! 
Pe loc aş vrea - mă iartă, domn slăvit! - 
Să dovedesc cu spada ce-am rostit! 
Norfolk: 
Cuvântu-mi potolit nu-i stinsă ură; 
Dar nu-i o păruială de muieri, 
Şi nu împunsături de-amare vorbe 
Pot azi să stea chezaşe la giudeţ. 
l-i prea fierbinte sângele, cel care 


120 Regele şi Bolingbroke, Ducele de Hereford, sunt într-adevăr 
veri drepţi. Termenul de „văr” este însă deseori folosit şi când un 
suveran se adresează unui alt suveran, unei rude apropiate sau 


chiar vreunui alt mare senior. 


121 Bolingbroke ţine să precizeze că nu este condus de niciun fel 
de sentimente de ură personală împotriva lui Thomas Mawbray, 


ducele de Norfolk. 

Va trebui să se răcească-aici. 
Nici eu nu pot, nepăsător, răbda 
să fiu spurcat cu vorba şi să tac, 
Ci doar respectul ce vă port mă ţine 
Să nu dau frâu şi pinteni la cuvinte 
Ce s-ar grăbi asupră-i, să-i întoarcă 
De două ori învinuirea-n gât. 
Uitând, acuma, osul său domnesc 
Şi înrudirea cu stăpânul meu, 
Eu îl desfid aici şi-l scuip în ochi 
Pe-acest defăimător şi ticălos. 

Aşa. Primesc s-aleagă dânsul lupta, 
De-ar fi, spre a-l întâlni, să-alerg pe jos 
Hăt până în Alpii veşnic zăpeziţi, 

Ori peste mări şi ţărmuri nebătute 
De pasul vreunui călător englez. 
Dar până-atunci eu voi să-mi apăr cinstea 
Şi jur că-nşelătoru-acesta minte! 

Bolingbroke: 

Priveşte, laş nemernic, zvârl mănuşa'”, 
Şi las deoparte înrudirea-naltă, 
Nesocotindu-mi sângele de regi, 

De care frica, nu evlavia-ţi, ştie. 
lar dacă vinovata groază-iţi lasă 
Puterea de-a răspunde cinstei mele, 
Te-apleacă şi ridică gajul. Eu 
Prin datina cavalerească-s gata, 
Cu spada-n spadă, să-ţi adeveresc 


122 Conform obiceiurilor cavalereşti, provocarea la duel se făcea 
prin aruncarea la picioarele celui provocat a unei mănuşi sau 
mănuşi de fier sau chiar a unei glugi. Provocatorul se angaja astfel 


să întâlnească în arena pentru turniruri pe acela care ridica 
obiectul aruncat, acesta putând fi însă şi un alt cavaler gata să 
lupte în locul celui provocat. 

William Shakespeare 
Ce-am spus şi ce-ai putea să tăinuieşti. 
Norfolk: 
Eu o ridic. Şi jur pe-această spadă, 
Cea care titlul mi l-a pus pe umeri, 
Că-s gata să răspund oricând şi-oriunde, 
Ca orice cavaler, la judecată: 
Să nu descalec viu, odată-n şea, 
Ori de-am trădat, ori legea de-oi călca! 
Richard: 
Ne spune, vere, Mowbray ce făcu 
Atât de rău, încât de strâmbătate 
Să ne gătim a-l acuza deodată? 
Bolingbroke: 
Pun capul pentru ce-am de spus, şi iată: 
Ca să plătească solda oastei voastre 
Opt mii de galbeni'** Mowbray a primit, 
Şi-i tăinui pe toţi, cu plan ascuns 
De ticălos şi trădător făţarnic. 
__ Pe lângă asta, zic şi-oi dovedi 
In luptă - aici sau orişiunde-n lume, 
La vreun liman pierdut de ochi englez - 
Că nu-i, de optsprezece ani'“, trădare 
123 În textul original „nobles”, monede de aur valorând o treime 
de liră sterlină (6 şilingi şi 8 peni - livra având atunci 20 şilingi sau 
240 peni; în prezent 1 liră = 100 peni). Opt mii de „nobili” 
reprezentau o sumă considerabilă pentru acele vremuri. 
Ducele de Norfolk era comandantul garnizoanei engleze din 
oraşul Calais, care aparţinea pe atunci regelui Angliei. 
124 Bolingbroke se referă la cei aproape optsprezece ani care 
trecuseră de la răscoala lui Wat Tyler, din 1381. In acel an, ţăranii 
ocupară Londra timp de trei zile jefuind şi dând foc caselor unor 
mari sefiori. Regele Richard având atunci numai 14 ani se oferi să 
asculte doleanţele ţăranilor şi să stea de vorbă cu Wat Tyler, dar, 
când acesta veni în faţa regelui, fu ucis prin trădare, după care 
oastea ţăranilor se risipi, numeroşi capi ai răscoalei fiind apoi 
urmăriţi şi spânzurați. 

Şi nu-i complot ori intrigă prin ţară 
să nu fi fost mocnită-întâi de Mowbray. 
Şi-apoi mai spun - şi-oi spune-o şi mai tare, 
Pe capul lui nemernic, drept chezaş - 
Că ducelui de Gloster'“”, moartea-i dete 
Tot el, uneltitor între făptaşi; 
Deci el, fricosul trădător, de faţă, 
Scăldat-a-n sânge sufletul curat, 
Precum jertfitul Abel; acest sânge 
Mă cheamă-acum din amuţite hăuri 
Cerându-mi răzbunare şi dreptate'”. 
Ci jur pe mândrul nume care-l port 
Să-i împlinesc chemarea, viu sau mort. 
Richard (aparte): 
El vrerea-şi trâmbiţează prea de sus! 
Thomas de Norfolk, spune, ce-ai de spus? 
Norfolk: 
Maria voastră, rog, întoarne-şi faţa 


125 Ducele Mowbray primise în paza sa pe Thomas de Woodstock, 
Duce do Gloucester (Gloster), fratele mai mic al ducilor de 
Lancaster şi de York şi prin urmare unchiul regelui Richard şi el. 
Gloucester, care fusese arestat fiind acuzat de complot 
împotriva lui Richard, murise în anul precedent (septembrie 1397) 
în împrejurări neclare, motiv pentru care se răspândise zvonul că 
fusese ucis din porunca regelui, fiind înăbuşit în pat. Prin acuzaţia 
pe care o aduce lui Mowbray, Bolingbroke îl acuză, indirect, şi pe 
Richard de moartea lui Gloucester. Faptul că şi-ar fi însuşit banii 
primiţi pentru plata oastei şi că regele nu se sesizează de aceasta, 
apare ca o plată a lui Mowbray pentru crima săvârşită. 
126 Conform legendei biblice cei doi fraţi Cain şi Abel, fiii lui Adam, 
aducând jertfe lui Dumnezeu, jertfa lui Abel a fost bine primită 
spre deosebire de cea a lui Cain. Infuriat, acesta şi-a ucis fratele şi 
atunci Dumnezeu i-a spus lui Cain că sângele lui Abel îl strigă 
cerându-i răzbunare. In mod asemănător Bolingbroke declară că 
sângele unchiului său ucis îi cere lui să-l răzbune, ca rudă foarte 
apropiată. 

William Shakespeare 
Şi fie ca urechea-i să nu-audă 
Această scârbă-adusă stirpei sale 
De-ăst mincinos, urât de cer şi lume. 
Richard: 
Nici ochii noştri, Mowbray, nici auzul 
Nu-s pătimaşi, chiar fratele să-mi fie, 
Ori chiar moştenitor - iar el nu-mi este 
Decât doar fiul unchiului meu bun”. 
Mă leg dar pe-acest schiptru de domnie 
Că mult apropiata-ne-nrudire 
Nu va s-atârne cumpăna spre el, 
În dreapta, neclătita-mi judecată; 
Ne eşti vasal, cu dânsul deci de-o seamă, 
Grăieşte dară, Mowbray, fără teamă! 
Norfolk: 
Ei bine, află, Bolingbroke, că joasă 
Pe cât ţi-e inima, e şi minciuna; 
Căci trei pătrimi din ce primii atunci 
Le-am împărţit, ca solde, la Calais, 
Armatelor măriei sale, toate, 
lar ultima pătrime, încuviinţată, 
Eu mi-o păstrai, o dreaptă rămăşiţă 
Din banii ce-am împrumutat odată 
Mariei sale, când am fost în Franţa 
Întâia dată, să-i aduc regina!'* 


127 Regele manifestă unele rezerve faţă de legătura sa de rudenie 
cu Bolingbroke folosind perifraza „fiul unchiului meu bun” ca fiind 


mai îndepărtat decât „vărul meu bun”. 


128 Prima soţie a lui Richard al II-lea, Anna de Boemia, a murit în 
anul 1394, iar în anul următor, 1395, Norfolk a fost trimis în 
Franţa, împreună cu ducele de Rutland (personajul ducele de 
Aumerle, fiul ducelui de York şi văr al regelui, din piesa de faţă), 
pentru a fixa căsătoria lui Richard cu Isabel, fiica regelui Franţei, 
Carol al VI-lea, şi a o însoţi la Calais. Călătoria costase 300.000 


mărci, - o sumă considerabilă. 

Şi-acum, înghite-ţi vorba! lar pe Gloster 
Nu l-am ucis, se ştie; totuşi vina 
Nu-mi iert, de-a nu fi stat la datorie'*, 
Dar vouă, nobil lord de Lancaster, 
Cinstit părinte-al duşmanului meu, 
Vă pregătii cândva-ntr-o ambuscadă 
O lovitură; cugetul mi-e greu, 
Deşi mărturisit-am la spovadă, 
Precum iertare nu uitai să-ţi cer 
Şi tot nădăjduiesc că mi-a fost dată, 
Aceasta mi-este vina'“. lară restul, 
Scorniri de zavistie şi otravă 
De ură păgânească, vinovată, 
Potrivnic căror sta-voi, fără pată. 
La rându-mi, iată, îi arunc zălogul 
Acestei cutre nemaipomenite, 
Spre-a dovedi credinţa-mi neclintită 
Cu spada asta în inimă.-i înfiptă. 
Vă rog, fierbinte, sire, cât de îndată 
Sorocul să ni-l daţi de judecată. 
Richard: 
Mult învrăjbiţi, seniori, mă ascultati. 
Deşi nu-s vraci, anume v-aş prescrie 


129 Norfolk respinge acuzaţia că l-ar fi ucis pe Gloster, personal. 
Recunoaşte însă că nu şi-a îndeplinit datoria, în sensul că nu l-a 
îngrijit astfel încât să nu dea ocazie la niciun fel de bănuieli. Unii 
dintre cronicarii timpului şi dintre comentatorii piesei consideră că 
Norfolk a animat cât a putut executarea ducelui, decapitându-l în 
cele din urmă sau trimițând asasinii noaptea în încăperea unde era 
deţinut Gloster. Faptele nu s-au putut stabili exact din punct de 
vedere istoric. 

130 Norfolk îşi recunoaşte de asemeni vina de a fi vrut să ucidă, 
într-o ambuscadă, pe John Gaunt ducele de Lancaster, tatăl lui 
Bolingbroke, dar adaugă că ducele l-a iertat pentru aceste gânduri 
ucigaşe. 

Să nu luaţi sânge pentru orice fleac, 
Căci briciul, mânuit cu duşmănie, 


Nu-i vremea - doctori zic - să-l dăm de leac... 


Uitaţi, iertaţi, şi vă-mpăcaţi mai bine. 
lubite Lancaster, struneşte-ţi fiul, 
lar noi pe Norfolk vom căta a-l ţine. 


Gaunt: 
Şi anii mei cei mulţi la pace înclină. 
Tu, fiule, dă-i înapoi zălogul. 
Richard: 
Tu Norfolk, dă-i pe-al tău! 
Gaunt: 


Ei, Harry, doară 
N-ai vrea să-ți poruncesc a doua oară! 
Richard: 
Hai, Norfolk, fă ce te-ndemnarăm noi! 
Norfolk: 
Vi-i dreptul să vă dau, slăvite rege, 
Viaţa mea, dar cinstea mi-aparţine, 
Pe cea dintâi v-o datorez, prin lege; 
De-ocară numele nu se cuvine 


Să-mi fac - căci până dincolo de moarte 


Un nume bun ne străjuieşte-n veac - 
Şi-a-l necinsti, măria ta nu poate. 
Năpăstuit de-ocări şi de batjocuri, 
Crunt săgetat de viespea defăimării 
Eu alt balsam nu ştiu acestor focuri 
Decât cel roş, ţâşnit din el. 
Richard: 


131 Conform regulilor practicii medicale din acea 


vreme, 


tratamentul prin flebotomie (sângerare) avea loc numai în anumite 
perioade de timp, cunoscute de doctori sau publicate în 


almanahuri şi legate de horoscopul pacientului. 

Mâniei 
Să-i pui doar capăt. Haide, uită greul. 
Pe leoparzi îi îmblânzeşte leul!'** 
Norfolk: 
Aşa-i, dar nu-i şi curăţă de pete. 
Îmi ia ocara şi voi fi de-acord. 
O cinste fără pată-i tot ce-mi dete 
Mai scump viaţa, mult iubite lord. 
Ce-i omul? Ţărnă, poleită humă! 
Pe când onoarea de viteaz e-n piept 
Ca nestemata-nchisă într-un sipet 
Cel care cinstea-mi ia, viaţa-mi curmă; 
Îngăduiţi-mi, suveran iubit, 
Să mor precum trăii, luptând cinstit. 
Richard: 
Dă-i gajul, vere. Hai, fă primul pas! 
Bolingbroke: 
De-acest păcat să mă ferească sfântul, 
'Naintea tatii cum aş prinde glas, 
Căzând astfel şi prăbuşind avântul 
Înalt al spiţei, pentru un obraznic 
Calic ce-a îndrăznit să mă înfrunte? 
Decât grăbita limbă să cuteze 
Osânda cinstei a-mi rosti-o, dinţii 
Vor şti spurcata-i frică să reteze 
Şi, încă sângerândă, s-o şi scuipe 
Lui Mowbray drept în frunte, cu dispreţ. 
(Gaunt iese.) 
Richard: 
132 Regele, dezaprobând duelul, ordonă celor doi adversari să-şi 
restituie reciproc mănuşile, respingând astfel provocările. 
Referirea la leu şi leopard este legată de faptul că regele are ca 
armoarii, pe scutul său, imaginea unui leu, iar Norfolk poartă pe 
creasta coifului un leopard auriu. 

Noi nu ştim a ruga; noi dăm poruncă; 
Pe cât vi-i duşmănia de adâncă 
Fiţi gata - ori cu capul veţi răspunde - 
La Coventry, în ziua de Sfânt Lambert'”, 
Când spadele şi lancea vor pătrunde, 
Arbitri într-o pricină de ură 
În care ochii noştri nu văzură 
De partea cui dreptatea-i. lzbândească 
Atunci, în lupta cea cavalerească! 
Lord mareşal!“*, heralzii fie gata 
A urmări-ndeaproape judecata. 
(Toţi ies.) 


Scena 2 


Londra. O încăpere în palatul ducelui de 
Lancaster. 
Intră Gaunt şi ducesa de Gloster. 


Gaunt: 
Împărtăşesc din sângele lui Woodstock 
Destul, spre-a mă porni, mai mult ca jalea-ţi, 
Asupra celor ce ni-l căsăpiră; 
Dar câtă vreme ispăşirea şade 
În mâna chiar ce merită pedeapsa, 
Nădejdea noastră s-o-ndreptăm spre cer. 
El ştie-acolo când veni-va ceasul 
Să-i ploaie cu pârjol de răzbunare. 
Ducesa: 
De ce nu-ţi dă frăţia pinten? Oare 


133 La 17 septembrie. 
134 Lordul mareşal avea atribuţia de a se îngriji de procedura 
duelurilor judiciare. 

lubirea-ţi de bătrân şi-a stins văpaia? 
Voi, şapte fii eraţi la riga Edward'”, 
Din sângele-i cel sfânt pocale şapte, 
Ca şapte mlade dintr-o rădăcină'”. 
Din aste şapte vreuna s-a uscat, 
O soartă!“ crudă altele a tăiat; 

Dar Thomas, viaţa mea, stăpânu-mi, Gloster, 
Din sângele slăvit prea plină cupa, 
Măreţ lăstar din mândra rădăcină, 

Zdrobit mi-a fost. Licoarea-i minunată 

S-a risipit; iar muguru-i uşure 
Pe care-l veşteji pizmaşa mână, 
Căzu, de-a ucigaşului secure. 

O, Gaunt, e sânge dintr-al tău; acelaşi 
latac şi sân şi inimă, un singur 
Tipar v-a plăsmuit pe amândoi, 

lar dacă tu răsufli şi eşti viu. 

Prin el eşti mort, ba chiar şi moartea tatii 
O-ncuviinţezi, că stai, când bietu-ţi frate 
l-ucis, cel mult iubit de tatăl tău. 
Aceasta n-o numi răbdare, Gaunt, 

Ci deznădejde, moartea-i dac-o suferi 
Deschis-ai drum şi către viaţa ta. 


135 Din cei şapte fii ai lui Edward al Ill-lea patru muriseră de 
moarte naturală. Al cincilea, Gloucester, pierise din porunca 
regelui, după cum afirmă ducesa de Gloucester şi Gaunt în scena 
de faţă. 

136 In mod obişnuit, încă din epoca preelisabetană, arborele de 
familie era înfăţişat ca un copac având imaginea fondatorului la 
rădăcină şi imaginile descendenților aşezate pe ramurile 
copacului. 

137 Aluzia este la cele trei Parce din mitologia clasică, la care 
Shakespeare face adeseori aluzie (de ex. în Visul unei nopți de 
vară). Una toarce firul vieţii, alta îl înfăşoară pe fus şi alta îl taie. 
Aici fiind vorba de un arbore, ceea ce se tăia sunt ramurile. 


~ 194 ~ 


William Shakespeare 
Pe-omorâtor l-înveţi să te ucidă, 
Răbdare-i asta doar la cei de rând, 
La nobili, e curată mişelie. 
să-ţi spun mai mult; îţi aperi viaţa ta 
Pe-ucisul Gloster de-l vei răzbuna! 
Gaunt: 
De sus veni năpasta, Domnul unse 
Pe-acel ce-n scaun stând ne-aduse jalea. 
lar vina lui doar domnul ştie-i seamă; 
Ci eu prin legea dreaptă nu pot spada 
S-o aridic protivnic celui uns'*. 
Ducesa: 
Atuncea, unde, cui m-aş jelui? 
Gaunt: 
La cer, vădana plânsul şi-l îndreaptă. 
Ducesa: 
Şi eu dar. Bun rămas, bătrâne Gaunt. 
Te du la Coventry să-l vezi luptând 
Pe vărul Hereford cu vrâăjmaşul Mowbray 
Şi fă ca trupul celui dus s-apese 
Şi el când Hereford îşi va înfige lancea 
Adânc în pieptul hâdului casap! 
lar dacă scapă teafăr prima oară 
Păcatele să-l tragă-n jos ca plumbul, 
Sireapu-uspumegăt să i-l deşele, 
Ca să-l azvârle-n praf de-a berbeleacul, 


138 Gaunt exprimă aici doctrina politică universală proclamată în 
epoca Renaşterii, conform căreia regele era reprezentantul lui 
Dumnezeu pe pământ şi nu avea de dat socoteală pentru faptele 
sale decât înaintea lui Dumnezeu. Putem presupune că 
Shakespeare se raliază indirect acestei doctrine, prin spusele lui 
Gaunt, pentru a-şi salva piesa faţă de autorităţi, care nu puteau 
privi cu ochi buni reprezentarea detronării unui rege, deşi fapt 


istoric. 

Umilă pradă spadei lui Hereford. 
Adio, Gaunt; îţi fui cândva cumnată, 
Acum mi-e dat să plâng ce-am fost odată. 
Gaunt: 
Adio, soră. Vreau, din Coventry, 
La bune veşti să poţi nădăjdui. 
Ducesa: 
O vorbă doar. Durerea-mi lung răsună, 
Dar nu-n deşert, ci zguduind din greu. 
Mă duc şi n-am cuprins să povestesc 
Ce vream. Căci jalea n-are margini. Eu 
Te rog lui York:* să-i reaminteşti de mine. 
Atât. Ba nu. Mai am ceva să-ţi spun. 
Aşteaptă numai, să-mi aduc aminte. 
Să-i spui... Ah, da! Că-l rog să fie bun 
Să treacă grabnic pe la noi, la Plashy'“ 
Prea multe n-o să vadă el acolo, 
Bătrânul York, la casa mea pustie; 
Cămări deşarte, ziduri părăsite 
Şi lespezi neumblate cine ştie 
De când. lar bun venit, priviri cernite 
l-or da la noi. Aşa să-i spui. Anume 
Că nu de jale-i lipsă acolo-n casă: 
Nemângâiată trece-voi prin lume. 
Adio, deci. Durerea mea te lasă. 
(les.) 


Scena 3 


139 Ducele Edmund de York era al 4-lea fiu al lui Edward al III-lea. 
140 Sau Pleshy, reşedinţa din acea vreme a ducilor de Gloucester, 
în comitatul Essex, lângă Felstead, la sud-est de Londra. 

Câmp deschis, lângă Coventry. Arena e pregătită; 
un tron regal, heralzi şi curteni. 
Intră /ordul mareşal şi Aumerle. 


Lordul mareşal: 

Mylord Aumerle, e Hereford înzăuat? 

Aumerle: 

E gata; dornic să s-avânte-n luptă. 

Lordul mareşal: 

lar ducele de Norfolk, aprig, arde 
S-audă semnul de-nceput al luptei. 

Aumerle: 

Potrivnicii-s dar gata şi n-aşteaptă 
Decât venirea maiestăţii sale. 

(Semnal de trâmbiţe. Intră regele Richard, care se 
aşază pe tronul său. John de Gaunt şi alți nobili 
curteni îşi ocupă locurile. Sună o trâmbiţă şi alta îi 
răspunde. Atunci intră Norfolk, în armură, precedat 
de un herald.) 

Richard: 

Lord mareşal, pe-acest oştean întreabă-l 
De ce-a venit în zale, dinainte-mi; 
Întreabă-l cine-i'” şi, precum se cade, 
Să jure, pune.-l, că e-aici pe drept. 
Lordul mareşal: 
Pe Cel de Sus şi-n numele lui Richard 
Ne spune, dar, ce pricină te-aduse 
Şi cine eşti, leit astfel în fier, 
Potrivnic cui şi pentru care price; 
Grăieşte drept, cavalereşte, jură, 


141 Întrucât combatanții apăreau îmbrăcaţi în armură, iar coifurile, 
deşi cu vizoarele ridicate, le acopereau faţa, identificarea lor făcea 
parte din ceremonialul duelurilor. 

Şi-apoi, te cruţe cerul şi virtutea-ţi. 
Norfolk: 
Sunt ducele de Norfolk, Thomas Mowbray. 
Pe jurământul meu de cavaler 

(Ferească Domnul, cineva să-l calce) 

Venii să-mi apăr vorba şi credinţa 
În Dumnezeu, în rege şi-n urmaşu-i, 

Chemat potrivnic ducelui de Hereford. 
Prin mila Domnului şi braţul meu 

Luptând să-mi apăr cinstea, dovedi-voi 
Că-i trădător, faţă de cer şi rege, 

Şi-n lupta dreaptă, cerul să-mi ajute. 
(Îşi ia locul. Suită trâmbițele. Intră Bolingbroke, 
acuzatorul, în armură, precedat de un herald.) 
Richard: 
Lord mareşal, pe cavaleru-acesta 
În zale, întreabă-l cine-i, ce-l aduce 
'Nainte-ne, venind de luptă gata 
Precum îi pravila în aste trebi, 
Să-şi apere dreptatea vrerii sale. 
Lordul mareşal: 

Ne spune cum te cheamă, ce te-aduce 
'Naintea tronului lui Richard-Rege; 
Potrivnic cui şi pentru care price? 

Grăieşte drept şi te-aibă ceru-n pază. 

Bolingbroke: 
Harry de Hereford, Lancaster şi Derby 
Mă cheamă; şi de luptă-s astăzi gata 
Spre a dovedi, prin Cel de Sus, şi spadă, 
Că Thomas Mowbray, ducele de Norfolk, 
E un laş şi-un trădător primejdios 
Faţă de cer, de Richard şi de mine. 
În lupta dreaptă, Domnul să-mi ajute. 

Lordul mareşal: 
Cu moartea se va pedepsi acela 
Ce-o cuteza de-aceşti ţăruşi să treacă, 
Afar’ de mareşal şi ofiţerii 
Meniţi să-ndrume dreapta judecată. 
Bolingbroke: 
Lord mareşal, îngăduie ca mâna 
Slăvitului stăpân să i-o sărut 
Şi-n faţa lui smerit să plec genunchiul, 
Căci Mowbray şi cu mine trecem astăzi 
Ca doi hagii, spre triste hagialâcuri; 
Îngăduie-ne dar rămasul bun, 
Cu drag să-l luăm acum de la prieteni. 
Lordul mareşal: 
Împricinatul slavă vrea s-aducă 
Mariei voastre, mâna s-o sărute. 
Richard: 
Voi cobori, să-l strâng la pieptul meu. 
Vere Hereford, de ţi-este dreaptă pâra 
Să-ţi fie norocoasă lupta mândră. 
Te du, dar, sânge dintr-al meu! lar partea 
De jale ne-o vom lua de-o fi să-l verşi; 
Dar moartea, noi nu ţi-o vom răzbuna-o. 
Bolingbroke: 
O, fruntea-ţi-naltă jalea, să n-o-ncrunte 
De-o fi să pier de lancea lui Mowbray, 
În astă luptă zbor, sunt şoim de munte 
Vânând o biată pasăre, uşor. 
(Către lordul mareşal): 
lubite lord, 
Rămasul bun mi-l iau. 
Şi de la lord Aumerle, slăvitu-mi văr, 
Deşi mă joc cu moartea, nu sunt frânt, 

Ba dimpotrivă-s vesel, tânăr, cânt! 
Ca-n ospăţul englez, păstrai la urmă 
Îmbucătura dulce'”, care-l curmă; 
(Către Gaunt): 
Spre tine, tatăl pământesc, mă-ndrept 
Al cărui vajnic duh ce port în piept 
De două ori mai dârz mă-nvaţă treapta 
Izbânzii care va să mă-ncunune, 
lar ruga ta, mai tare facă-mi zaua 
Şi oţelească vârful lăncii mele 
să intre-n coasta şubredă-a lui Mowbray, 
Ca numele lui John de Gaunt să crească 
În slavă, prin dârzia mea de fiu. 
Gaunt: 
ÎN dreapta-ţi luptă, te-aibe Domnu-n pază! 
Fii iute ca un fulger la izbândă, 
lar când ăi da-n vrăjmaş, izbeşte zdravăn, 
De două ori, prin cască să-l trăsneşti, 
Să-ţi fiarbă-n vine focul tinereţii, 
Te du. Să fii viteaz. Şi să-mi trăieşti. 
Bolingbroke: 
Virtutea-mi şi Sân-George'“ să m-ajute! 
(Îşi ia locul.) 


Norfolk (ridicându-se): 
Oricare ar fi să-mi fie soarta, Doamne, 
'Nainte-ţi, va trăi ori va pieri 


142 Ospăţul englez se încheia cu dulciuri alese şi bogate, care se 
întreceau să apară ca produse ale unei înalte arte culinare. 

143 invocând pe Sfântul Gheorghe, sfântul patron al Angliei, 
Bolingbroke îşi consideră cauza pentru care luptă ca însăşi o cauză 
a Angliei. Un istoric francez afirmă chiar că pe scutul lui 
Bolingbroke era o cruce roşie, la fel ca aceea de pe scutul 
Sfântului Gheorghe, cum apare în vitraliile bisericilor. 

Un credincios al tronului lui Richard. 
N-a fost pe lume rob să-şi sfarme lanţul 
Şi neatârnarea mândră să-şi câştige, 
Mai fericit, de cum sărbătoreşte 
Azi inima-mi, bătaia cu vrăjmaşul. 
Mărite domn, prieteni şi curteni, 
Eu tuturor de-aici vă spun; mulţi ani. 
Voios şi liniştit ca la plimbare, 
Mă duc la luptă. Dreptul, teamă n-are! 
Richard: 
Te du, milord; eu sunt încredințat; 
Citesc în ochii tăi un duh curat. 
Lord mareşal, poruncă dă să-nceapă! 
(Regele şi lorzii se trag către jețurile lor.) 
Lordul mareşal: 
Harry de Hereford, Lancaster şi Derby 
Primeşte-ţi lancea'““, Domnul o s-aleagă! 
Bolingbroke (ridicându-se): 
Mai dârz decât un turn, eu zic; amin. 
Lordul mareşal (către un ofițer): 
Dă-i lancia asta ducelui de Norfolk. 
Primul herald: 
Harry de Hereford, Lancaster şi Derby, 
E gata pentru Dumnezeu şi rege 
Şi cinstea lui, a-şi pune cinstea-n joc 
Pe Norfolk, trădător să-l dovedească 
Faţă de cer, de rege şi de el. 
Şi acum la luptă vrea să se-ncumeată. 
Al II-lea herald: 
Şi Thomas Mowbray, ducele de Norfolk, 
E gata azi a-şi pune cinstea-n joc, 


144 Lordul mareşal măsura lăncile înainte de a începe lupta, 
pentru a se asigura că au aceeaşi lungime. 

În apărarea sa, şi a-l dovedi pe 
Henry de Hereford, Lancaster şi Derby, 
Necredincios faţă de cer şi rege; 
Şi el de luptă dornic, nenfricat, 
Aşteaptă doară semnul, ca să-nceapă. 
Lordul mareşal: 
'Nainte dar; să sune trâmbiţaşii! 
(Se sună asaltul.) 
Staţi, regele zvârlitu-şi-a toiagul. 
Richard: 
Să-şi lase amândoi lancea şi coiful 
Şi îndărăt, pe jeţuri, să s-aşeze. 
Veniţi aici. Să sune trâmbiţaşii 
Pân' ce le-oi spune ducilor porunca. 
(Fanfară.) 
V'apropiaţi. 
(Către cei doi luptători): 
Şi ascultați ce-am hotărât cu Sfatul: 
Spre-a nu mânji a ţării noastre glie 
Cu-un sânge drag, hrănit de ea odată, 
lar ochii noştri nedorind măceluri 
De fraţi, tăiaţi în spade-ngemănate, 
(Fiindcă socotim că vultureasca 
Trufie cu prea-nalte năzuinţe 
Şi pizma rea, v-au aţâţat la ură, 
să turburaţi din leagăn buna pace 
A ţării noastre, prunc neprihănit) 
lar dobele bătând pe-aici mai aprig 
Şi trâmbiţe sunând prelung, a spaimă, 
Şi ciocnetul iscat din fier şi spade 
Ar izgoni din ţară dalba pace 
Scăldându-ne din nou în sânge-frate!””, 


145 Regele întrevede posibilitatea ca rezultatul duelului să ducă la 

Vă surghiunim de pe tărâmul nostru; 
Tu, vere Hereford, vei plăti cu capul, 
De te-oi întoarce-n aste mândre ocini 
Pân' ce de două ori cinci veri n-or trece; 
Printre străini cestimp vei sta-n surghiun. 
Bolingbroke: 
Facă-se voia ta, ăst gând mă-mbună, 
Că soarele ce vă-ncălzeşte drumul 
Va străluci şi-asupra-mi şi că raza-i 
De aur îmi va polei surghiunul. 
Richard: 
lar ţie, Norfolk, soarta ţi-e mai crudă, 
Şi greu îmi vine eu s-o hărăzesc, 
Căci şirul lung, de ceasuri, care zboară, 
N-o sta vreodat' surghiunul să ţi-l curme. 
lar vorba grea; să nu te-ntorci nicicând, 
Ţi-o spun, de nu, cu capul vei plăti. 
Norfolk: 
Maria ta - năprasnică pedeapsă, 
Şi tocmai gura voastră s-o rostească! 
Din mâna voastră altfel de răsplată 
Chiteam să aflu decât grea năpasta 
De-a fi zvârlit astfel în lumea largă 
lar limba ce de patruzeci de ani!" 
O ştiu, engleza mea, s-o dau uitării. 
Zadarnică mi-a fi de-acu vorbirea. 
Ca alăuta'“', harpa, fără strune, 
Ori încuiată, sau lăute bune 
Ce-au încăput pe mâini nepricepute 


declanşarea unui război civil. 

146 Norfolk avea de fapt numai 33 de ani în 1398. 

147 Alăuta la care se referă Norfolk era un instrument cu trei până 
la şase strune, pe care se cânta cu arcuşul. 

A zice dulci cântări, şi-n veci stau mute; 
Aşa îmi ferecarăţi limba-n gură 
Cu două gratii; buzele şi dinţii, 
lar temnicer punându-mi neştiinţa, 
Făr' de simţire-n veci să mă păzească. 
Sunt mult prea vârstnic să m-alinte o doică, 
Sunt prea bătrân să-ncep a fi şcolar. 
Prin ăst cuvânt nespusă moarte-mi dai 
Lipsindu-mă de-al ţării mele grai. 
Richard: 
Ei, jeluirea nu-ți prea şade ţie; 
Am zis, de-acu jaloba e târzie. 
Norfolk: 
De la lumina țării dar m-oi duce 
Viaţa-mi calea nopţii s-o apuce. 
(Se retrage, gata de plecare.) 
Richard: 
Vă înturnaţi, să faceți legământul; 
Pe spada-mi puneţi mâna surghiunită!"* 
Şi pe credinţa voastră-n Cel de Sus 
(Cea către mine-i în surghiun, cu voi) 
Să ţineţi jurământul ce vi-l cer; 
Aşa să vă ajute Dumnezeu 
Că nu vă veţi uni întru surghiun, 
Că niciodată nu veţi mai da faţă, 
Nici vă veţi scrie, da bineţe, nici 
Veţi potoli aprinsa vrăjmăşie, 
Nici veţi chiti a vă-ntâlni cu rost, 
Urzi, găti ori îndemna la rele 
148 Regele cere celor doi surghiuniţi să jure cu mâna pe spada lui 
că vor respecta jurământul de a nu unelti nimic împotriva lui, din 
străinătate, lama spadei şi apărătoarea mânerului formând 


împreună o cruce, astfel încât jurământul era considerat perfect 
sacru. 

Protivnic nouă, statului sau ţării. 
Bolingbroke: 
Jur. 
Norfolk: 
Mă leg şi eu. 
Bolingbroke: 
Norfolk, eu ţi-am vorbit ca la vrăjmaş. 
Acuma, de-ar fi vrut măria-sa, 
Din doi, un duh la cer ar fi zburat 
Pribeag, din şubredul locaş al cărnii, 
Cum trupul pribegi-ne-va, de-aici. 
Mărturiseşte-ţi vina, căci departe 
De ţară ai de mers, să nu mai duci 
Povara unui suflet păcătos. 
Norfolk: 
Nu, Bolingbroke, de-aş fi trădat vreodată 
Să-mi fie semnul şters din cartea vieţii 
lar eu din cer gonit, ca azi de-aici, 
Dar ce eşti tu, o ştim şi noi şi cerul, 
Mă tem că, prea curând, va şti-o riga. 
Vă las cu bine, Doamne. Calea-mi meargă, 
Din Anglia oriunde-n lumea largă. 
(lese.) 
Richard: 
Unchiule, ochii-ți oglindesc mâhnirea; 
Adânca voastră jale smulse patru 
Din anii-i de surghiun; doar şase ierni 
(Către Bolingbroke): 
Şi-apoi vei fi binevenit acasă. 
Bolingbroke: 
Ce-amar de vreme într-un mic cuvânt, 
Că patru lâncezi ierni şi primăveri 
Zglobii încap în el. Aşa pot regii. 

Gaunt: 
Eu, Doamne, mulţumesc, că pentru mine 
Scurtarăţi patru ani din ăst surghiun. 
Dar mie nu-mi căşună mare bine; 
Lungi, şase ani, cât el va fi pe drum, 
Şi-or depăna-n văzduh rotunde zodii, 
Ci candela-mi ce pâlpâie şi-acum, 
S-a stinge-ncet în noaptea cea adâncă. 
Feştila-i pe sfârşite; oarba moarte 
Nu va ierta s-apuc să-l mai văd încă. 
Richard: 
Dar, unchiule, ani mulţi ai să trăieşti. 
Gaunt: 
Tu, rege, nu poţi să mi-i hărăzeşti. 
Doar să-i împuţinezi, prin suferinţi, 
Albindu-mi nopţi, fără de-a-mi da o zi. 
Tu poţi grăbi doar vremea să-mi brăzdeze 
Obrajii, însă nu o poţi opri; 
Cuvântul tău aleargă să m-omoare, 
Dar, mort, nu-mi poate schiptrul da suflare. 
Richard: 
Nu-l surghiunirăm noi de flori de măr, 
Ba chiar şi tu ai pus o vorbă-aici, 
De-acest giudeţ de ce ti-ar fi urât? 
Gaunt: 
Ce-i dulce-ntâi, se-ntoarce aeru-n gât. 
M-aţi pus să şed cu voi la judecată, 
Când eu voiam să m-ascultaţi ca tată. 
O, de-ar fi fost străin, nu fiul meu, 
Nu l-aş fi osândit atât de greu. 
să nu fiu pătimaş n-am fost ferit 
Şi viaţa-mi însăşi cu mi-am osândit. 
Cum v-aşteptam s-aud zicând că-s rău, 

Că-s prea hapsân, lovind în ce-i al meu, 
Dar slobod m-aţi lăsat să tot vorbesc 
Ca cu în mine singur să lovesc. 
Richard: 
Cu bine, vere - unchiule, aşa; 
Pe şase ani, surghiun. Şi va pleca! 
(Surle. lese Richard cu suita.) 
Aumerle: 
Cu bine, dar; de ai ceva de spus, 
Ne scrie de pe unde-ai fi ajuns. 
Lordul mareşal: 
Mylord, eu nu-mi iau bun rămas încă: 
Te-oi însoţi, călare, pân’ la țărm. 
Gaunt: 
De ce te-arăţi atât de scump la vorbă 
Şi nu le-ntorci bineţea la prieteni? 
Bolingbroke: 
Am prea puţine vorbe de plecare, 
Căci limba mea n-ar şti să mai rostească 
Decât adânca inimii-întristare. 
Gaunt: 
Dar lipsa ta de-aici e trecătoare'“”. 
Bolingbroke: 
Ca bucuria, când tristeţea-i mare. 
Gaunt: 


149 Versurile stichomitice care urmează (constând din dialoguri, în 
care fiecare din cei doi interlocutori rosteşte câte un singur vers), 
sunt considerate de către John Dover Wilson - unul din 
comentatorii de mare prestigiu ai lui Shakespeare - ca fiind 
folosite aci pentru a da un aspect de convorbire banală dialogului 
dintre tată şi fiu, din scena de faţă, pentru a ascunde astfel 
sentimentele adânc dureroase, care îi încearcă - o trăsătură 
puternică, adaugă Wilson, a caracterului englez. Versurile 
stichomitice apar în teatrul clasic grec şi au fost mult timp preţuite 
ca ornament stilistic de mare calitate. 

Ce-s şase ierni? Şi lotul se sfârşeşte. 
Bolingbroke: 
La fericiţi!... Tristeţea le-nzeceşte. 
Gaunt: 
Închipuie-ţi că umbli să petreci. 
Bolingbroke: 
Ar şti să-mi spună inima rănită 
Că drumeţia asta e silită. 
Gaunt: 
Socoate drumu-acesta trist, ca un 
Inel în care-apoi vei încrusta 
A revenirii piatră nestemată. 
Bolingbroke: 
Nu, fiecare pas mi-ar aminti 
Mâhnirea rătăcirii de cei dragi 
De-aceste-ndepărtate nestemate, 
Îndelungata mea ucenicie!” 
Printre străini, la ce mi-ar folosi? 
Când, la soroc, voi fi acasă, slobod, 
Să ştiu c-am fost pribeag pe căi pustii? 
Gaunt: 
Oriunde ochiul cel ceresc priveşte, 
Pentru-nţelept e schelă şi liman 
De adăpost; nevoia să te înveţe. 
Mai abitir ca ea, nu ştiu virtute. 
Nu zice; regele m-a surghiunit: 
Ci tu, pe rege. Căci mai grea-i mâhnirea 
Când cel lovit n-o ştie a răbda. 
Tu zi că te-am trimis după izbânde, 
Şi nu că el te-mpinse-ntru surghiun; 


150 Conform obiceiului timpului ucenicii îşi petreceau un an şi 
chiar mai mulţi călătorind prin diferite locuri, pentru a-şi 
perfecționa meseria, mai înainte de a-şi înfiinţa atelierul propriu. 

Ori că holera bântuie prin ţară 
Şi c-ai zburat spre alt pământ, mai bun. 
Inchipuie-ţi că ce-ai mai scump pe lume 
Te-aşteaptă-n cale, nu că-l laşi aici, 
Că muzicanți sunt pasări cântătoare, 
Că iarba câmpului ţi-ar fi covoare, 
lar florile, domniţe; iară paşii 
Că ţi-ar sălta în dulci măsuri de dans. 
Necazul nu mai este muşcător 
Când râzi de el şi-l iei peste picior. 
Bolingbroke: 
Aş vrea să-l văd pe-acel cu mâna-n jar 
Gândind la-n veci gerosul Caucaz, 
Ori săturând pe cel înfometat 
Cu închipuirea unor mari ospeţe. 
Ori despuiatu-n gerul Bobotezii 
Gândind ce cald e-n luna lui Cuptor. 
O, nu. Nu e mai mare suferinţa 
Ca amintirea binelui, la rău. 
Necazul muşcă mult mai veninat 
Când nu vezi rana unde te-a muşcat. 
Gaunt: 
___Hai, fiule, te-oi duce-n calea ta; 
In locul tău de-aş fi, eu n-aş mai sta. 
Bolingbroke: 
Pământ al ţării mele, bun rămas; 
Tu, mamă, doică scumpă,-acum te las. 
Pribeag, oriunde, dar neumilit, 
Rămân un bun englez, chiar surghiunit. 
(Toţi ies.) 


Scena 4 

Londra. O odaie în castelul regelui. 
Intră regele Richard, Bagot şi Green pe o uşă, 
apoi Aumerle pe alta. 


Richard: 
Văzut-am tot. Vere Aumerle, 
Şi cât l-ai însoțit pe-naltul Hereford? 
Aumerle: 
ÎI însoții pe-naltul - cum îi ziceţi, 
Pe Hereford până ajunse-n drumul mare. 
Richard: 
la zi, şi-atunci vărsat-aţi multe lacrimi? 
Aumerle: 
Zău, nu, dar vântul de la miazănoapte 
Suflându-ne-n obraji, trezitu-ne-a 
Vreun guturai mai vechi şi aşa făcu 
Să cetluim cu lacrimi despărțirea. 
Richard: 
lar vărul nostru ce-a zis la plecare? 
Aumerle: 
„Cu bine”. 
Cum însă inima nu mă lăsa 
„Drum bun” să-i spun, la rându-mi m-a-nvăţat 
să mă prefac atât de copleşit, 
Încât să-ngrop sub lespedea mâhnirii 
Cuvintele; şi, măre, dacă vorba 
„Drum bun” i-ar fi sporit cu ani surghiunul, 
l-aş fi slujit noianuri de „drum bun”; 
Dar cum nu poate, nu i-am spus nimic. 
Richard: 
E vărul nostru, vere; dar nu cred 
Că, la sorocul înturnării sale, 
S-apuce ruda noastră să-şi mai vadă 

Prea mulţi prieteni. Doar şi noi, şi Bushy, 
Şi Bagot, Green, văzut-am bine cum 
Norodului umbla să-i cânte-n strună, 
Bătându-se cu slugile pe burtă, 
Cu linguşiri şi ploconeli smerite, 
Şi încântând pe bieţi meşteşugari, 
Cu zâmbetele lui meşteşugite, 
Le arăta ce dârz îşi rabdă soarta, 
Că inima le-o ia-n surghiun cu el. 
O ploconeală către-o pescăreasă; 
Doi cărăuşi îi spun; „Ajute-ţi Domnul” 
Şi el c-o plecăciune le răspunde; 
„lubiţi compatrioți, vă mulţumesc!” 
De parcă Anglia noastră-i e moşie, 
lar el moştenitorul aşteptat. 
Green: 
Ei, ducă-se cu el şi-aceste temeri, 
Acum la răzvrătiţii din Irlanda 
O oaste să trimiţi, măria ta, 
Ca nu cumva zăbave noi să-i lase 
Protivnic vouă noi, pateri s-adune. 
Richard: 
Chiar eu voi merge la acest război. 
lar fiindcă visteria-i cam sleită 
De cheltuiala curții şi de daruri, 
Sunt hotărât să-mi iau din scurt supușii; 
Venitul dobândit mi-ar cam ajunge; 
Şi dacă tot n-acopere nevoia, 
Locţiitorii-or face cum or şti 
Să stoarcă aur de la cei avuţi 
Şi-apoi să ni-l trimită când le-om cere, 
Căci vreau să plec curând înspre Irlanda. 
(Intră Bushy.) 

Bushy, ce ştiri ne-aduci? 
Bushy: 
Milord, bătrânul Gaunt e rău bolnav, 
Deodat-aşa şi vă trimite ştire, 
Rugându-vă să mergeţi să-l vedeţi. 
Richard: 
Şi unde zace? 
Bushy: 
La Ely-House'”. 
Richard: 
Ajută-i Doamne, minții vraciului, 
Să-l vindece de viaţă mai curând! 
A cuferelor sale căptuşeală 
Mi-ar echipa ostaşii la război. 
Grăbiţi dar, lângă el aş vrea să fiu; 
S-ajungem - deie Domnul - prea târziu! 
(les.) 


Actul II 
Scena 1 
Londra. O încăpere la Ely-House. 


Gaunt, întins pe crivat; ducele de York 
şi alții stau pe lângă el. 


151 Reşedinţa la Londra a Episcopului de Ely. 

Gaunt: 
Veni-va regele? Să-i dau, cu limbă 
De moarte,-un sfat zburdalnice-i juneţi . 
York: 
Prea mult te zbaţi şi te frămânţi zadarnic; 
Ce-i spui, îi iese pe urechea-ailaltă. 
Gaunt: 
Pe patul morţii, glasul altfel sună; 
Chemând ca o adâncă armonie. 
Când vorba-i scumpă, rar răsună-n van; 
Căci drept grăiesc acei ce-s la aman. 
Spre-acela ce va amuţi curând, 
Mai mult îţi iau urechile aminte 
Decât la tineri zdraveni turuind; 
Mai mult iei seama, decât mai-nainte, 
La ce se stinge: amurgul, sau cântarea, 
(Ca-mbucătura dulce de la urmă) 
Întipărite-n noi, înfrâng uitarea. 
„Deşi din s-pusa-mi nu ţinu el multe, 
In ceasul morţii mele o să m-asculte. 
York: 
Nu: el şi-ascultă doar linguşitorii 
Ce-i cântă schiptrul. Şi ascultă ode 
În ritmu-agale-al cărora veninul 
Şi-l picură-n ureche tineretul, 
Purtat după italiene mode”? 
Pe care le maimuţărim, cu-ncetul 
Pe urma lor păşind sontăc, slugarnic. 
Scorneşte lumea vreo deşertăciune, 
(Oricât de joasă-ar fi; dar numai nouă) 


152 Cronicarul Stowe relatează într-adevăr că Richard al II-lea 
iubea fastul; Shakespeare, însă, îi atribuie moda elisabetană, (n. 
tr): 

să nu i-o sufle unul la ureche? 
Deci orice sfat îi dai e nepereche, 
Căci nu-i găseşte calea către minte; 
De capul lui, de tine, n-o să-i ardă; 
Păstrează-ţi vorba care-o să te piardă. 

Gaunt: 

Simt cum grăieşte-n mine un proroc. 
Pe pat de moarte-oi spune ce-i prezic; 
Nu-i trainică pripeala lui focoasă 
Căci vâlvătaia mare arde-n grabă; 
Furtuna trece, ploaia-nceată ţine, 
Prea desul pinten istoveşte calul, 
Înfulecând se-năbuşă mâncăul. 
Deşertăciunea-i cormoranul lacom 
Ce, isprăvindu-şi hrana, se sfâşie. 
Regescul tron şi-acest ostrov măreț, 
Ast colţ de rai, sălaş iubit de Marte!'”, 
Cetate ridicată de natură, 
Să-ntâmpine năvale cu războaie, 
Această seminţie de voinici, 

O mică lume,-o piatră nestemată 
'N argintul mării prinsă, ce-i stă zid 
Şi meterez de ape, s-o păzească 
De poftele vecinilor săraci, 
Pământul ăsta sfânt, acest regat, 

Şi mamă, Englitera făcătoare 
De crai regeşti, slăviţi ca-naltă spiţă, 
Viteji temuţi, departe peste mare, 


153 Marte, zeul războiului la romani, nu putea decât să 
îndrăgească o ţară care dăduse lumii acelor timpuri un mare 
număr de cavaleri cunoscuţi în întreaga Europă pentru faptele lor 
de arme, îndeosebi participarea la cruciade (deşi Anglia avea a se 
teme cel mai puţin de arabi şi mai târziu de turci). Henric al IV-lea 
va făgădui, de altfel, să pornească şi el într-o cruciadă. 

(Ca mândri cavaleri, în cruciade) 
In Palestina, la mormântul sfânt 
Al fiului Mariei prea-curate, 
Ea, ţara vitejească, ţara dragă, 
De toţi slăvită azi în lumea-ntreagă, 
E pusă la mezat!” (se sperie gândul) 
Ca o moşie, sau o şandrama. 
Britania cuprinsă-n apa mării 
Cu stânci menite a-ntâmpina vrăjmaşul 
Asalt al lui Neptun'”, e-acum cuprinsă 
De zapise murdare şi de silă. 
Cuceritoarea Engliteră ajuns-a 
Să-şi cucerească sieşi doar ruşine. 
O, de-ar pieri cu mine odat’, necinstea-i, 
Cât de-mpăcat aş trece-atunci din viaţă. 
(Intră regele Richard şi regina'**: Aumerle, Bushy, 
Green, Bagot, Ross şi Willoughby.) 
York: 
E regele; vezi ia-l cu binişorul. 
Căci cocoşeii iute sar la harţă. 
Regina: 
Ce face unchiul nostru Lancaster? 
154 Pentru a-şi procura banii, necesari atât luxului extravagant al 
curţii sale cât şi expediției în Irlanda, Richard vânduse la mezat 
drepturile de a percepe impozitele cuvenite regelui. In felul acesta 
el realiza impozitele anticipat, dar bineînţeles, sume substanţial 
mai mici decât impozitele ce se încasau efectiv de către aceia care 
îi cumpăraseră drepturile. 
155 Zeul mărilor în mitologia romană (Poseidon la greci), având 
puterea să dezlănţuie furtunile pe mare. 
156 Regina Isabel avea numai zece ani când se desfăşura acţiunea 
din scena de faţă. Căsătoria ei cu Richard fusese un act politic, cu 
doi ani mai înainte, când era în vârstă de opt ani. Shakespeare se 
conduce însă, în piesa sa, după poemul „Războaiele civile” 
(publicat în 1595), al poetului Daniel, în care Regina Isabel este 
înfăţişată ca o femeie matură. 

Richard: 
Ei, cum îi merge moşului, lui Gaunt? 
Gaunt: 
Da, Gaunt'"'-firavul; mi se potriveşte! 
Bătrânul Gaunt, uncheşul slăbănog. 
Durerea m-a ţinut la negru post, 
Şi care nemâncat nu-i slăbănog? 
Eu tot vegheat-am somnul Engliterei, 
lar veghea multă-aduce slăbiciune; 
Postii-ndelung de bucurii de tată, 
Adică aceea de-a-mi vedea copiii, 
Silindu-mă la post, tu m-ai slăbit; 
Slăbit de moarte, firav ca mormântul 
Ce-mi va-nghiţi doar oasele în loc de trup. 
Richard: 
Bolnavii nu se joacă-astfel cu vorba! 
Gaunt: 
Mizeria schimbă jocul în batjoc; 
De când ai vrut să mă stârpeşti de nume, 
Râzând de el, te linguşesc pe tine. 
Richard: 
De când murinzii-i laudă pe vii? ™’ 
Gaunt: 
Ba nu, cei vii pe cei ce trag să moară! 
Richard: 
Dar tu, ce mori, mă linguşeşti pe mine. 
Gaunt: 
O, nu! Mori tu, cu toate că eu zac. 
Richard: 


157 Adjectivul „gaunt” are sensul de firav, slăbănog - în limba 


engleză, (n. tr.). 

158 Richard şi Gaunt folosesc versuri stichomitice pentru 
exprimarea unei altercaţii foarte viguroase, în cazul de față, (vezi 
nota 34). 

Eu-s teafăr, precum văd, iar tu boleşti. 


Gaunt: 
Şi cerul ştie tot că tu boleşti, 

Că ţara ţi-este, Doamne, năsălia 
Pe care zace bunul tău renume. 
lar tu - prea-ncrezător bolnav te laşi 
Pe mâna celor ce te-au bolnăvit; 
Linguşitorii, mii, roiesc în jurul 
Coroanei tale strâmte, de pe cap; 
Adăpostiţi sub bolta ei măruntă, 
Năpasta lor îţi bântuie regatul. 
Bunicul tău'” de-ar fi putut să vadă 
Cum îi va nimici nepotul fiii, 
Te-ar fi făcut să simţi ruşinea asta 
Dezmoştenindu-te-nainte chiar 
Ca, moştenind, să te dezmoşteneşti. 
Ei, vere, de-ai fi tu regent al lumii, 
Ruşine-i să scoţi ţara la mezat. 
Dar cum întreaga-ţi lume-i ţara asta, 
Nu-i ruşinos s-o necinsteşti astfel? 
Vechil al Engliterei eşti, nu rege, 

Domnia ta de pravili e legată 


Şi... 
Richard: 
Şi tu eşti un zănatec slab la minte, 


Întemeiat pe aiureala bolii, 

Cutezi să-mi zvârli mustrarea rece-n faţă 
Făcând să-i piară sângele; de furii, 
Regeasca noastră inimă se strânge; 

159 Adică Edward al Ill-lea, Richard fiind fiul primului fiu al regelui, 
numit tot Edward, şi Principe al Ţării Galilor, supranumit „Prinţul 


Negru” în vremea luptelor din Franţa din cadrul „Războiului de 100 
de ani”. A murit la vârsta de 46 ani, nemaiajungând să 


domnească. 

De n-ai fi tu odrasla rigăi Edward, 
Această limbă care-ţi zburdă-n gură 
Grozav zbura-ţi-ar capul de pe umeri. 
Gaunt: 
Nu mă cruța, nepot, al rigăi Edward, 
Pentru că sunt al tatălui tău frate; 
Din sângele acesta ai tot supt 
Ca pelicanul'“” şi te-ai îmbătat; 
Cu frate-meu, blajinul, bunul Gloster 
(Să-l hodinească cerul printre îngeri) 
Intâi ai fost purces a da dovadă 
De cât slăveşti tu sângele lui Edward; 
Fă una dar, cu boala ce mă seacă, 
Cruzimea ta va fi atunci custura 
Ce taie-o floare mult prea veştejită. 
Trăieşte-ntru necinste, dar necinstea 
Să-ţi supravieţuiască. Aste vorbe 
Călăi să-ţi fie-n veci, de-aci-nainte 
Duceţi-mă pe pat, şi-apoi la groapă 
lubească viaţa aceia ce s-adapă 
Din dragoste şi-o cinste nepătată. 
(lese dus de ai săi.) 
Richard: 
Şi piară bătrâneţea nesărată, 
Căci este tocmai bună pentru groapă. 
York: 
Măria-ta, vorbirea lui s-o pui 
Pe seama bolii, şi a vârstei lui. 
De fapt, i-eşti drag - pe viaţa mea, să ştii, 
Ca Harry de Hereford, de-ar fi aci. 
Richard: 
160 Conform legendei populare pelicanul îşi rupe cu ciocul pieptul 


pentru a-şi hrăni puii cu sângele său. 

Că bine zici, ca Hereford; din plin 
Li-s drag, cât mi-s de dragi şi ei. Amin. 
(Intră Northumberland. ) 
Northumberland: 
Măria-ta, pe moşul Gaunt sloboade-l! 
Richard: 
Ce vrea? 
Northumberland: 
Acuma nu mai vrea nimic; 
l-e gura alăută fără strune, 
Căci amuți bătrânul Lancaster. 
York: 
De-ar fi, ia fel să fie York lovit; 
Sireaca moarte, multe-a ostoit. 
Richard: 
Când poama-i coaptă cade; - aşa şi el 
S-a fost sfârşit noi tindem spre alt țel, 
Destule vorbe. Acuma în Irlanda, 
Ţepoşii, dârjii Kerni'” îi voi stârpi, 
Ei sunt mai veninoşi cu-atât mai rău, 
Cu cât doar ei mai au venin pe-acolo'”. 
Aceste trebi măreţe costă mult. 
În sprijinirea lor, vom pune mâna 
Pe banii, argintăria, tot avutul 
Ce stăpânit-a unchiul nostru Gaunt. 
York: 
Cât timp voi mai putea răbda? Ah cât 
Mă va sili o dreaptă datorie 
Să sufăr nedreptatea? Nici măcar 
Ucisul Gloster, Henry surghiunitul, 


161 Denumire dată pedestraşilor irlandezi înarmaţi uşor. 
162 Aluzie la legenda izgonirii viperelor din Irlanda de către Sfântul 
Patrick, patronul Irlandei. 

Prădatul Gaunt, nici strâîmbătatea-n ţară 
Nici Bolingbroke oprit să se însoare'“, 
Căderea mea din slavă, n-au făcut 
Obrajii-mi răbdători, să nu mai rabde 
Şi să se încrunte-n faţa regelui! 
Dintr-ai lui Edward fii sunt cel din urmă 
Din care-ntâi fu prinţul, tatăl tău. 
În bătălii ne-nduplecat ca leul: 
La pace, blând, mai blând ca mieluşelul. 
Aşa era acest cocon domnesc. 
Leit la boiu îi semeni, chiar aşa 
Era şi dânsul pe la vârsta ta 
Dar crunt căta el numai spre francezi, 
Nu la prieteni; iară mâna lui 
A dobândit ce risipit-a, dară 
N-a risipit agoniseala tatii. 
Pătată mâna lui, de sânge frate 
N-a fost, ci numai de-al vrăjmaşilor. 
O, Richard, York lăsatu-s-a purtat 
De-obidă, altfel nu te-ar fi comparat. 
Richard: 
Ei, unchiule, ce ţi-a venit? 
York: 
O, Doamne, 
De vrei mă iartă, iar de nu, te rog 
să nu mă ierți, tot bine o fi şi-aşa. 
Chiteşti să iei, să prazi cu mâna ta 
Avutul drept al surghiunitului? 
Gaunt n-a murit? Şi Hereford nu trăieşte? 


163 În timpul exilului său în Franţa, Bolingbroke căutase să ia în 
căsătorie pe o vară a regelui Franţei, dar în urma intervenţiei lui 
Richard, regele Franţei, care era socrul lui Richard, nu a autorizat 


căsătoria. 

N-a fost Gaunt drept? Ori Hereford credincios? 
Nu merită moştenitori bătrânul? 
Nu-i e moştenitorul merituos? 
Hrăpind lui Hereford dreptul, e tot una 
Cum vremii însăşi i-ai hrăpi hrisovul, 
Ca şi cum mâine n-ar urma lui azi; 
Mai poţi fi oare tu, mai poţi fi rege, 
Când ai urmat prin drept de moştenire? 
Pe bunul Dumnezeu (0, de-aş minţi!) 
De-ai jecmăni pe Hereford de dreptatea-i 
Dacă primind scrisori de-adeverire 
Prin împuterniciţii săi, diata'” 
Respingi şi dreptul de-a-şi păstra avutul, 
Primejdii mii aduni asupră-ţi singur, 
Şi mii de inimi credincioase-ţi pierzi, 
Pe mine împingându-mă la gânduri 
Ce nu cutez, cinstit, a le gândi. 
Richard: 
Gândeşti ce vrei, iar eu voi pune mâna 
Pe bani, argintărie şi pământuri. 
York: 
De faţă n-am să fiu. Te las, stăpâne, 
Ce-o fi să fie, nu ştiu, doar socot 
Că răul - şi asta ştie orişicine - 
Doar rău aduce, niciodată bine. 
(lese.) 
Richard: 
Mergi, Bushy, drept la Contele de Wiltshire, 
Şi spune-i să ne-adaste-n Ely-House 
Spre cele cuvenite; şi-apoi mâine 


164 În original, „His livery” - actul prin care regelui i se face 
cunoscut că moştenitorul este apt a lua în primire moştenirea sa, 
(n. tr): 

'N Irlanda vom pleca; venit-a vremea, 
Şi-n lipsa noastră întăresc în jet 
Pe unchiul York să guverneze Anglia 
Fiindcă-i drept şi pururi ne-a iubit. 
să mergem, doamnă; mâine plec departe; 
Acum de bucurie s-avem parte. 
(Trâmbiţe. les regele, regina, Bushy, Aumerle, 
Green şi Bagot) 
Northumberland: 
Lorzi, ducele de Lancaster e mort. 
Ross: 
Şi-i viu, de-asemeni, prin feciorul său. 
Willoughby: 
Cu numele, dar nu şi cu avutul. 
Northumberland: 
Cu amândouă, de mai e dreptate. 
Ross: 
O piatră-am pe inimă şi nu pot 
Răbda să tac şi nu voi să cârtesc. 
Northumberland: 
Vorbeşte dară, spune ce-ai pe suflet, 
Şi mut să fie cel ce te-o pâri. 
Willoughby: 
Vrei să vorbeşti de ducele de Hereford? 
Atunci, îndată, omule, cutează, 
Că-mi place să-l aud vorbit de bine. 
Ross: 
De bine n-am ce-i face, numai dacă 
Zici bine milei mele pentru el, 
să-l văd prădat astfel de bunul său. 
Northumberland: 
Ruşine, că-s asemeni răi pe lume 
Lovind un prinţ regesc, ca el, şi încă 

Mulţi nobili, în căzuta noastră ţară. 
Nu porunceşte craiul, ci o şleahtă 
De-amăgitori, şi tot ce-i bagă-n cap 
Din ură numai, împotriva noastră, 
El, regele, hursuz, o ia de bună, 
Izbind în noi şi în copiii noştri. 
Ross: 
Norodu-mpovărat de angarale 
Nu-l mai iubeşte, şi nici nobilimea, 
Pe pricini vechi, amarnic jecmănită. 
Willoughby: 
Şi zilnic alte biruri mai scorneşte, 
Scrisori în alb, plocoane'“, nu ştiu ce, 
Ce-o mai ieşi din toate astea, Doamne? 
Northumberland: 
În lupte n-a pierdut, căci n-a luptat, 
Ci totul risipi, la târguială, 
Ce-au dobândit strămoşii prin războaie 
Mai mult pierdu, la pace, singur el'“*. 
Ross: 
De Wiltshire luată-i Anglia-n arendă. 
Willoughby: 
lar regele a ajuns la faliment. 
Northumberland: 
Îi bat la uşă sila şi prăpădul. 
Ross: 


165 În original „benevolences” (plocoane). Prin glasul lui 
Willoughby, Shakespeare îl acuză pe Richard că ar fi introdus 
sistemul unor daruri silite, în bani, făcute regelui, sistem de fapt 
inaugurat mai târziu, de regele Edward IV de York (1461-1483). 
166 În 1396 Richard a cedat portul Brest, în peninsula Bretagne (în 
nord-vestul Franţei), ducelui de Bretagne, fapt care a constituit 
motivul conflictului dintre rege şi unchiul său, ducele de 
Gloucester. 

Alţi bani nu are pentru irlandezul 
Război; în ciuda birurilor grele, 
Decât ce-l jefui pe surghiunit!”. 
Northumberland: 
Slăvita-i rudă. Josnic, josnic rege! 
Dar lorzi, s-apropie curând furtuna 
Şi nu cătăm un loc de adăpost; 
Ne umflă vântul pânzele şi nu 
Le coborâm, ci ne gătim de moarte? 
Ross: 
Ne-ameninţă primejdia pierzării 
Şi nu putem nimic, căci îndurarăm 
Pricina ăstor rele prea-ndelung. 
Northumberland: 
Nu prea; cu ochii goi ai morţii încă 
Pândesc la viaţă. Nu cutez să spun 
Ce-aproape ne e ceasul mântuirii. 
Willoughby: 
Ne spune ce gândeşti, doar tu ne ştii. 
Ross: 
Deschis grăieşte dar, Northumberland. 
Cu tine una suntem; vorba ta 
Ne şade nouă-n cuget. Lămureşte. 
Northumberland: 
Atuncea iată; eu din Port le Blanc'“* - 
Un port breton - am fost primit o ştire, 
Că Harry de Hereford, Reignold lord Cobham 
(Fiul lui Richard Conte de Arundel) 
Certat cu ducele de Exeter, 
167 Prin confiscarea averii ducelui de Lancaster, Richard l-a 
deposedat de drepturile sale legitime pe Bolingbroke, deoarece 
surghiunirea temporară (şi chiar pe viaţă) nu implica şi confiscarea 
bunurilor prezente şi viitoare ale aceluia pedepsit. 
168 Mic port în Bretagne. 

Frăţine-său, cel de la Canterbury, 
Sir Thomas Erpingham, sir John Ramston, 
Sir John Norbery, sir Robert Waterton şi Francis 
Quoint 
Cu toţi armaţi de duca de Bretania 
Pe opt corăbii, cu ostaşi trei mii, 
Se-ndreaptă-n grabă spre tărâmul nostru, 
Curând s-atingă malul pe la nord; 
Şi-ar fi ajuns, de n-ar fi fost s-aştepte 
Plecarea regelui către Irlanda. 
Atunci, de vrem ca jugul de robie 
să-l scuturăm, o pană voi s-adaug 
Zdrobitei aripe a ţării noastre! 
Răscumpăra-vom schiptrul cel vândut, 
Şi-om şterge greul colb de pe coroană, 
Înapoindu-i-nalta strălucire. 
'Nainte dar, cu mine, 'n Ravenspurgh'”. 
De şovăiţi, ori de vă vine greu, 
Rămâneţi, ţineţi taina, merg doar eu. 
Ross: 
Pe cal, pe cal! La alţii spune de-astea. 
Willoughby: 
De-o ţine calul, eu primi-voi oastea. 
(les.) 


Scena 2 


Aceiaşi. O odaie în palat. 
Intră regina, Bushy şi Bagot. 


169 Mic port în estuarul Humber, în nordul Angliei. În secolul XIV 
era foarte important, A fost însă, cu timpul, micşorat de nisipul 
adus de maree, pierzându-şi astfel importanţa. 

Bushy: 
Prea tristă sunteţi mărită doamnă; 
Făgăduit-aţi regelui plecat 
Să lepădaţi durerea de pe suflet 
Şi-n voioşie vremea să petreceţi. 
Regina: 
Pe plac să-i fiu, aşa făcui; dar mie 
Să-mi fiu pe plac, nu pot. Şi nu ştiu cum 
Aş găzdui cu bun venit durerea, 
Când oaspelui cel drag i-am zis drum bun, 
Lui Richard; şi pe lângă toate-mi pare 
Că-n sânul soartei o durere nouă 
A-nmugurit şi către mine creşte. 
Tresar mereu, mai mult de alte spaime 
Decât de lipsa dragului stăpân. 
Bushy: 
Durerea are zeci de-nfățişări 
Aidoma cu ea, dar e doar una; 
lar ochiul ei înrourat de lacrimi, 
Îţi face dintr-un lucru, multe alte; 
Ca pozele acelea, ce, privite 
Din față-s otova, dar, pe de lături 
Au chip; la fel măria voastră, doamnă, 
Privind pieziş la lipsa regelui, 
În locul lui aflați dureri ascunse, 
Pe care, drept în ochi de le-aţi privi, 
Ar fi doar umbre ale nefiinţei. 
Aşa, slăvită doamnă, doar plecarea 
Stăpânului s-o plângi: nimic mai mult. 
Altfel, de vină-s ochii care plâng 
De-a binelea, dureri închipuite. 
Regina: 
Se poate; dar îmi spune inima 


~ 226 — 


William Shakespeare 
Că nu-i aşa. Oricum ar fi, nu pot 
Mâhnirea să mi-o-nfrâng. l-atât de greu, 
Încât - deşi nu cuget la nimic - 
M-apasă-n cuget ăst nimic, mereu. 
Bushy: 
Curată născocire, dragă doamnă. 
Regina: 
Nimic curat; asemeni născociri 
Se iscă din dureri de mult uitate. 
A mea-i scornită din nimic, sau poate 
Ceva scorni nimicul ce mă doare. 
Pe dos se-ntâmplă cu mâhnirea mea, 
Dar ce-i cu ea nu ştiu, nici n-aş putea. 
(Intră Green.) 


Green: 
Te aibă ceru-n pază, maiestate! 
Domnilor, bun găsit. Nădăjduiesc 
Că regele nu-i încă în Irlanda. 
Regina: 
De ce? Mai bine ai spera să fie; 
Doar se grăbea s-ajungă, cu nădejde; 
De ce-ai nădăjdui să nu fi-ajuns? 
Green: 


Fiindcă el, nădejdea noastră, încă 
S-ar înturna să sfarăme nădejdea 
Unui vrăjmaş ce-a dat năvala-n ţară; 
Căci Bolingbroke se-ntoarce din surghiun 
Şi viu-nevătămat, cu multă oaste, 
Sosi la Ravenspurgh. 
Regina: 
Ferească sfântul! 
Green: 
E prea adevărat, slăvită doamnă. 

Mai mult: Northumberland, fiu-său Henry Percy, 
Şi lorzii Ross, Beaumont şi Willoughby, 
Şi-ai lor puternici prieteni, sunt cu el. 
Bushy: 
Făţiş să-i fi-nfierat, că sunt cu toţii, 
Northumberland şi ceilalţi, răsculați 
Şi trădători. 
Green: 
Întocmai; şi-atunci Worcester!” 
Şi-a frânt toiagu-naltei sale slujbe 
Trecând cu slujitorii toţi ai casei 
La Bolingbroke. 
Regina: 
Ei, Green, eşti moaşa piazei mele rele, 
lar Bolingbroke îmi e al jelei prunc; 
Acum născu şi sufletu-mi minunea.-i, 
lar eu, lăuză istovită încă, 
Mi-e inima doar jale şi suspin. 
Bushy: 
Nu deznădăjduiți! 
Regina: 
Ai să mă-mpiedici? 
Voi duşmăni nădejdea-amăgitoare. 
Ne măguleşte, iarba rea, şi ţine 
Departe-aripa morţii, care altfel 
Ce lesne-ar rupe caierele vieţii 
Prin care zăbovim sperând mereu. 
(Intră York.) 
Green: 
Soseşte ducele de York. 


170 Contele de Worcester, fratele lui Northumberland, era 
intendent (steward) al Casei Regale, aşa că frângerea toiagului său 
era un gest însemnând că părăseşte această funcţie. 


~ 228 ~ 


William Shakespeare 
Regina: 
Cu-nsemne de război pe gâtu-i vârstnic!'!; 
Şi cât de îngrijorată i-e privirea! 
Unchiule, 
Ne zi de bine, pentru Dumnezeu. 
York: 
De-aş face aşa, n-aş spune ce gândesc; 
E bine-n cer; noi suntem pre pământ, 
Tărâm de griji, de Golgotă şi jale, 
Bărbatul vostru apără moşia 
Departe, iar aici i-o luară alţii; 
Rămas-am numai eu să-i fiu propteaua, 
Dar, gârbovit, de-abia mă ţin eu singur; 
Venit-a ceasul plăţii după fapte; 
Linguşitorii soţi să şi-i încerce. 
(Intră un slujitor.) 
Slujitorul: 
Stăpâne, fiul tău era plecat. 
York: 
Plecat? De ce? Ah, ducă-se cu toate! 
Fug nobilii, comunele nu mişcă, 
Mă tem că vor să ţină cu Hereford. 
Băiete, 
Te du la Plashy, sorei mele Gloster 
Să-i spui degrabă să-mi trimită-o mie 
De pfunzi; stai, ia inelul!" 
Slujitorul: 
Stăpâne, am uitat să spun că azi, 
Venind încoace, am trecut pe-acolo - 
171 York poartă desigur un colan de fier în jurul gâtului, ceea ce 
era un privilegiu al militarilor, când apăreau îmbrăcaţi în haine 
civile. 
172 York îi dă slujitorului inelul cu pecetea sa pentru a putea 
dovedi ducesei de Gloucester că aducătorul a fost trimis de el. 

Dar o să v-amărască ce-am să spun... 


York: 
Ci spune, ticăloase! 
Slujitorul: 
Abia de-un ceas, ducesa răposase. 
York: 


Vai, Doamne sfinte! Ce noian de rele 
Au năpădit pe biata noastră ţară. 
Nu ştiu ce să mai fac; de ce, o Doamne, 
Nu mi-a tăiat şi mie capul riga, 
Ca pe-al lui Gloster - totuşi, fără vină. 
Plecară curierii spre Irlanda? 
De unde scoatem banii de război? 
Hai, soră - vară, vreau să zic - mă iartă. 
(Către slujitor): 
Mergi dar acasă, cată nişte care, 
Şi adă armele aflate-acolo. 
(lese slujitorul.) 
Domnilor, v-adunaţi de grabă oamenii; 
Credeţi-mă că nu ştiu cum să duc 
Aceste trebi ce mi-au căzut pe cap. 
Mi-s rude amândoi; stăpân mi-e unul, 
Jurata datorie mă îndeamnă 
să-l apăr; celălalt îmi e nepotul. 
De rege oropsit, iar cugetu-mi 
Şi înrudirea noastră-i dă dreptate. 
Ei, încotro s-o luăm? Hai, verişoară, 
La adăpost! Domnilor, v-adunaţi oamenii 
Şi la castelul Berkley ne întâlnim. 
Ar trebui să trec şi pe la Plashy - 
Dar nu am când, căci s-a umplut paharul, 
lar treburile merg cum pică zarul. 
(York şi regina ies.) 

Bushy: 
E vântul bun de veşti către Irlanda 
Dar nu de-adus. A ridica o oaste 
Să fie pe-a vrăjmaşului măsură, 
Nu e cu neputinţă. 
Green: 
Şi-apoi, al nostru prieteşug cu riga 
Înseamnă ura celor ce-l urăsc. 
Bagot: 
Adică-a nestatornicelor târguri; 
lubirea lor le şade doar în pungă, 
Oricine caută să le-o golească. 
Le umple inima de neagră ură. 
Green: 
Atuncea regele e osândit. 
Bagot: 


Şi noi cu el, de-o fi s-aleagă, gloata; 
Căci pururi lângă rege ne-au ştiut. 
Green: 
Eu la castelul Bristol plec de grabă, 
La adăpost. Şi Wiltshire e acolo. 


Bushy: 
Vin şi en, îndârjitele comune 
Hatârul ne vor face, ca dulăii 
să ne sfâşie-n mii de bucățele. 
Nu vii cu noi? 
Bagot: 


Nu. Eu mă duc la rege, în Irlanda. 
Adio. Parcă-mi spune inima; 
Ne despărţim, spre-a nu ne mai vedea. 
Bushy: 
De nu l-o bate York pe Bolingbroke. 
Green: 

Ei, bietul duce, sarcina ce-şi ia, 
Mai grea-i de cât a bea oceanul sau 
A număra nisip." În bătălie 
Cu el stă unul, dar o şterg o mie. 
Bushy: 
Deci bun rămas, de-apururi, înc-odată. 
Green: 
Ne-om mai vedea. 
Bagot: 
Mă tem că niciodată. 
(les.) 


Scena 3 


În ţinuturile sălbatice din Glostershire. 
Intră Bolingbroke şi Northumberland, cu oaste. 


Bolingbroke: 
lar pân' la Berkley, mult mai e, mylord? 
Northumberland: 
Mă credeți, nobil lord, 
Nu-s de pe-aici, din Glostershire, aceste 
Sâlhui coline, drumuri neumblate 
Ne fac mai lungă fiecare leghe; 
Cu toate că plăcuta voastră vorbă 
Mi-a fost la drum mai dulce decât mierea, 
Mă bate gândul cât de greu le-a fost, 
Din Ravenspurgh la Cotswold, singurei, 


173 Expresii proverbiale. 

Lui Ross şi Willoughby, fără de voi, 
Căci m-aţi făcut să uit de oboseală 
Şi greul marşului, precum spuneam, 
lar ei nădăjduiesc la bucuria 
De-a vă-ntovără-şi, ca mine-acum. 
Ne bucură nădejdea bucuriei, 
Ca bucuria celei împlinite; 
Răbda-vor, dar, şi lorzii, tot la gândul 
De-a vi s-alătura curând, ca mine. 
Bolingbroke: 
Tovărăşia mea nu preţuieşte 
Aceste dulci cuvinte. 
Cine vine? 
(Intră Henry Percy.) 
Northumberland: 
E Henry Percy, fiul meu, trimis 
De Worcester, frate-meu, nu ştiu de-unde. 
Ei Henry, ce ne spune unchiul tău? 
Percy: 
Credeam, mylord, că domnia ta 
Îmi vei da veşti despre dânsul. 
Northumberland: 
Cum, nu e cu regina? 
Percy: 
O, nu, mylord, s-a lepădat de curte, 
Şi-a frânt toiagul-naltului său cin 
Şi i-a lăsat pe toţi. 
Northumberland: 
Dar pentru ce? 
Căci nu se hotărâse, când vorbisem. 
Percy: 
Domniei tale-ți zis-au trădător, 
Atuncea el s-a dus la Ravenspurg, 

să intre-n slujba ducelui de Hereford; 
Pe mine m-a trimis să trec prin Berkley 
să aflu câtă oaste are York, 
Urmând să ne-ntâlnim la Ravenspurg. 
Northumberland: 
Pe ducele de Hereford, l-ai uitat? 
Percy: 
Cum aş putea uita ce n-am ştiut, 
De vreme ce nu ştiu să-i fi văzut. 
Northumberland: 
Ei, află, acesta-i ducele, băiete! 
Percy: 
Maria ta, al vostru slujitor 
Stângaci şi ne-nvăţat şi mult prea tânăr," 
Pe care vremea-l creşte să ajungă 
Mai priceput şi mai folositor. 
Bolingbroke: 
Îţi mulţumesc şi află, dragă Percy, 
Că nu cunosc mai mare fericire 
De cât prietenia, să ţii minte; 
Şi-avutul de-mi va creşte, cu credinţa 
Ce-mi dovedeşti, va şti a-ţi da răsplata-i. 
Mă leg s-o fac; iar braţul mi-i chezaşul. 
Northumberland: 
Mai este pân-la Berkley? Şi ce face 
Bătrânul York cu oastea lui pe-acolo? 
Percy: 
Castelul, iată-l colo, lângă crâng; 
Cu trei sute de oameni înlăuntru, 
174 Henry Percy, supranumit Hotspur, era de fapt cu doi ani mai 
învârstă decât Bolingbroke. El e prezentat aici ca foarte tânăr 
pentru a corespunde situaţiei în care se găseşte în piesa Henric a/ 


IV-lea, partea |, în care apare ca fiind de o vârstă cu fiul lui 
Bolingbroke, prinţul Hal. 

Cu ei, pe câte ştiu, sunt lorzii York, 
Berkley şi Seymour, dintre cei de neam. 
(Intră Ross şi Willoughby.) 
Northumberland: 
Venit-au lorzii Ross şi Willoughby, 
În goana calului, îmbujoraţi. 
Bolingbroke: 
Domnilor, bun venit; prietenia 
Aţi dăruit-o unui trădător 
Al cărui surghiunit avut vă-mbie, 
Cu mulţumiri doar, însă îmbogăţindu-l, 
Va şti strădania să v-o răsplătească. 
Ross: 
Prezenţa voastră ne îmbogăţeşte. 
Willoughby: 
Şi truda, pe deplin, ne-o răsplăteşte. 
Bolingbroke: 
Cu mulţumiri, din nou! E visteria 
Sărmanului, iar până când avutul 
Mi-o creşte mare, ea v-o răsplăti. 
Dar cine vine? 
(Intră Berkley.) 
Northumberland: 
Parcă-i lordul Berckley. 
Berckley: 
Mylord de Hereford, vin c-o însărcinare. 
Bolingbroke: 
Ascult, mylord. Mă cheamă Lancaster!” - 
Ăst nume m-a adus în Englitera, 
175 Bolingbroke subliniază că s-a întors în Anglia în calitate de 
duce de Lancaster, ca moştenitor al tatălui său, nemaifiind, prin 
urmare, ducele de Hereford, care fusese exilat, cu doi ani mai 
înainte; - aşadar, se putea întoarce în Anglia fără permisiunea 
regelui. 

Cu titlu-acesta ţin să fiu chemat, 
'Nainte de-a-ţi răspunde la cuvânt. 
Berckley: 
N-am vrut să-ţi spun altminteri, nici nu voi 
Să şterg vreun titlu care te cinsteşte; 
Deci vin, mylord (lord - cum vreţi să vă cheme) 
Trimis de York, regentul ţării noastre, 
să aflu ce pricină v-a-ndemnat 
Să folosiţi plecarea celui lipsă, 
Spre-a tulbura frăţeasca noastră pace. 
(Intră York, însoțit.) 
Bolingbroke: 
Nu face să-mi mai mijlocesc prin tine 
Vorbirea. lată-l vine. Nobil unchi! 
(Îngenunchează.) 


York: 
Tu inima smereşte-ţi, nu genunchiul 
Să-ţi pleci, înşelător şi prefăcut. 
Bolingbroke: 
Bunule unchi! 
York: 


Nu, nu! 

Nu mă-mbunezi cu bunul, nici cu unchi, 
Nu-s unchiul unui trădător; iar bun 
De-mi spune o smintită gură, minte. 
De ce, anume, talpa-ţi surghiunită 
A cutezat s-atingă glia ţării? 

Şi iarăşi, cum de-a îndrăznit să-i calce, 
Pe-atâtea leghe, paşnicul ei sân, 
Înspăimântându-i târguri, cu războiul, 
Şi asmuţind norodul la răzmeriţi? 
Vii, oare, doar că unsul ţării-i lipsă? 
Nesocotit băiat, lipseşte dânsul, 

Dar schiptrul său se reazimă pe mine. 
De-aş fi şi azi la anii mei cei tineri, 
Ca-n vremea când cu taică-tău, cu Gaunt, 
Scăparăm Prinţul Negru''*, tânăr Marte, 
Din ghiarele oştirii franţuzeşti, 
O cât de grabnic ştire-ar braţul ăsta, 
Acum uscat de boală, să lovească, 
Şi cuvenita plată să-ţi plătească! 
Bolingbroke: 
Bunule unchi, aş vrea să-mi ştiu greşita; 
Cu ce-am păcătuit şi întrucât? 
York: 
Cu totul şi-ntru totul, cea mai rea; 
Răzmeriţă şi mârşavă trădare, 
Eşti surghiunit şi te-ai întors aici 
'Nainte de sorocul hotărât, 
Gătit să-n frunţi cu arme sefiorul. 
Bolingbroke: 
Plecat-am în surghiun ca Hereford, 
Dar m-am întors aici ca Lancaster. 
Şi, nobil unchi, mă rog domniei-tale, 
Să-mi judeci răul fără părtinire! 
Precum un tată-mi-eşti; îl văd în tine 
Pe Gaunt trăind; atuncea, dragă tată, 
Ingădui oare-osânda să mă poarte 


176 Edward (tatăl lui Richard al II-lea), supranumit Prinţul Negru, 
din cauza armurii sale negre, fusese în mare primejdie în bătălia 
de la Crecy (1346). Deşi avea numai 16 ani s-a purtat deosebit de 
vitejeşte, primind pentru aceasta pe câmpul de luptă, titlul de 
cavaler. A murit cu un an înaintea regelui, tatăl său, rămânând 
însă în istoria Angliei ca unul dintre cei mai de seamă eroi ai ţării, 
pentru faptele sale de arme şi în special victoria de la Poitiers 
(1356), în care a făcut prizonier pe însuşi regele Franţei, Jean al Il- 


lea (vezi nota 44). 

Pribeag prin lume; iară dreptul meu, 
Să-mi fie luat cu sila şi-mpărţit 
La cei mişei? De ce m-am mai născut? 
Cum? Vărul meu e rege-n Englitera; 
Sunt ducele de Lancaster, la rându-mi. 
Ai un fecior, pe Aumerle, iubita-mi rudă; 
De-ai fi murit, iar el era lovit, 
Ar fi găsit în Gaunt un tată bun, 
să-l scape de năpăşti şi să-l răzbune. 
Eu sunt oprit să-mi caut dreapta parte, 
Ce după pravili, azi mi se cuvine; 
Avutul tatii, risipit, vândut, 
Îl cheltuiesc ş-i-l strică tot mişeii. 
Ori, ce-ai fi vrut să fac? Căci m-am plecat, 
Pravilnic aşteptând: dar legea tace; 
Nu mi-a rămas decât să-mi fac dreptatea 
Eu însumi, şi să-mi apăr moştenirea. 


Northumberland: 


Prea mult năpăstuitu-l-au pe duce. 


Ross: 


Vă stă-n putinţă dreptul să i-l daţi. 


Willoughby: 


Jefuitorii lui se-mpăunează. 


York: 


Prea nobili lorzi, îngăduiţi să spun, 
Că m-a durut de tot ce-i căşunară, 

Şi m-am zbătut să-i apăr dreapta parte. 
Dar năpustit astfel, cu arma-n mână, 
Croindu-şi singur calea către lege, 
Prin fărdelege tocmai, asta nu! 
lar voi, ce-l ajutaţi întru răscoală 
Răscoală faceţi, toţi sunteţi rebeli. 


Northumberland: 

Slăvitul duce a jurat că luptă 


Ca dreptul să şi-l ia; iar noi pe drept 
l-am juruit deplinul ajutor; 
Şi piară cel ce-şi calcă jurământul! 
York: 
Da, văd izvorul răzmeriţei voastre, 
Şi nu o pot opri; mărturisesc. 
Putere n-am şi-n jur e totul şubred; 
Dar de-aş putea, pe Dumnezeul meu, 
V-aş aresta pe toţi şi v-aş aduce 
'Naintea judecății regelui. 

Dar cum nu pot, şi-o ştiţi şi voi prea bine, 
Neutru voi rămâne. Treaba voastră! 
Poftiţi, de vreţi, 'năuntru, în castel, 

Să înnoptaţi şi să vă odihniţi. 
Bolingbroke: 
Poftirea, unchiule, o vom primi; 
Cu voia dumitale,-am vrea să vii 
Cu noi la Bristol, unde mi s-a spus 
Că şade Bushy, Bagot şi ai lor, 
Aceste coropişniţi ale ţării, 
Pe care m-am jurat să le zdrobesc. 
York: 
Cu voi porni-voi, s-ar putea. Banu, 
Rămân. Păstra-voi pravilele ţării. 
Nu-mi sunteţi nici prieteni, nici vrăjmaşi. 
Ce-a fost s-a dus, dar nici nu vi-s părtaş. 
(les.) 


Scena 4 


O tabără în Wales. 
Intră Sa/isbury şi un căpitan. 

Căpitanul: 
Mylord de Salisbury, este-a zecea zi 
De când tot stăm, şi greu mi-a fost să-i ţin 
Pe-ai noştri; nicio ştire de la rege. 
Pleca-vom deci la vatră. Bun rămas! 
Salisbury: 
Mai stai o zi, eşti velşul credincios, 
Pe care pus-a regele temei. 
Căpitanul: 
De rege umblă vorba că e mort, 
Noi nu mai stăm. La noi sunt veştezi bozii, 
Din cer cad ploi de stele-nspâimântate, 
Şi luna-ngălbenită varsă sânge, 
lar prorocii dau zvon de vremuri grele. 
Bogaţii-s trişti, iar nevoiaşii saltă; 
Căci unii aşteaptă păgubi şi necazuri, 
lar alţii să se-nfrupte, la război. 
Aşa se prevestesc pieiri de regi” 
Cu bine! Toţi ai noştri au fugit, 
Convinşi că Richard-Regele-a murit. 
(lese.) 
Salisbury: 
O, Richard, greu mi-e sufletul să văd 
Cum gloria-ţi apune ca o stea 
Din cer, spre ţărna noastră prăbuşită. 
Plângând ţi-apune astru-n asfinţit, 
Prevestitor de rele şi furtuni. 
Prietenii trecut-au la vrăjmaşi, 
Protivnic ţi-e destinul, rău piezaş. 


177 Conform credinţei populare, plină de superstiții, a poporului 
din Wales, semnele cereşti neobişnuite prevesteau întotdeauna 
căderea unor principi sau oameni de seamă. 

(lese.) 


Actul Ill 
Scena 1 


Tabăra lui Bolingbroke la Bristol. 
Intră Bolingbroke, York, Northumberland, Percy, 
Willoughby şi Ross. Îi urmează ofițeri 
aducându-i pe Bushy şi Green prinşi. 


Bolingbroke: 
Aduceţi-i aici! Bushy şi Green, 
Eu nu voi sufletul să vi-l mai tulbur 
Vorbind de păcătoasa voastră viaţă, 
Acum, când se va despărţi de trup; 
Ar fi necreştinesc; dar voi să-mi spăl 
AIl vostru sânge de pe mâini!'* aici, 
În văzul lumii, povestind pricina 
Pieirii voastre. Aţi stricat un prinţ, 
Un rege bun, un gentilom de rasă, 
Nenorocit de voi şi schilodit. 

Cu dezmăţate ceasuri prin iatacuri, 
L-aţi despărţit de blânda lui regină, 
Mânjit-aţi cinstea patului regesc, 
Şi-aţi ofilit obrajii ei frumoşi 
Cu lacrimi; câte ticăloase fapte! 

Pe mine chiar, un prinţ din mosi-strămoşi, 
Şi înrudit cu regele prin sânge 
Şi dragostea-mi - ce l-aţi deprins s-o uite - 


178 Aluzie la gestul guvernatorului roman Ponţiu Pilat, care s-a 
spălat pe mâini în public atunci când l-a condamnat pe lisus 
Hristos să fie răstignit. 

M-aţi copleşit sub mârşavă ocară, 
Ca duhul să mi-l dau prin zări străine, 
Mâncând amara pâine-a pribegiei! 
În vreme ce îmi înghiţeaţi moşia 
Şi parcurile, şi-mi tăiaţi pădurea, 
Blazonul mi-l smulgeaţi de la ferestre’, 
Ştergeaţi deviza, vrând să-mi ştergeţi urma; 
Dar sângele-mi şi lumea-ntreagă ştie 
Că sunt de neam. Aceste şi-alte multe, 
De două ori mai multe decât toate, 
Vă osândesc la moarte. Hai, luaţi-i 
Şi-i daţi pe mâna gâdelui şi-a morții. 
Bushy: 
Mai primitoare-i moartea pentru mine, 
Ca ţara pentru Bolingbroke. Cu bine! 
Green: 
Mă mângâie că ne primi-va cerul, 
lar pe nedrepţi îi va trimite-n iad. 
Bolingbroke: 
Mylord Northumberland, ia-i, dar, în grijă! 
(les Northumberland şi alții, cu prinşii.) 
Zici, unchiule, regina e acasă 
La dumneata; să o îngrijeşti cu drag; 
Să-i spui din parte-mi numai vorbe bune, 
Şi vezi ca aste vorbe să-i ajungă. 
York: 
C-un om de-al casei am trimis degrabă 
Răvaşul vostru plin de prietenie. 
Bolingbroke: 
Îţi mulţumesc, iubite unchi. Să mergem, 


179 Reşedinţele nobililor aveau deseori reprezentate pe vitralii 
blazoanele familiilor respective. 

Asupra lui Glendower'“ şi-a lui şleahtă, 
La luptă, deci! Ne-om odihni pe urmă. 
(les toti.) 


Scena 2 


Pe coastă, în Wales. Un castel în zare. 
Fanfare, surle şi tobe. 
Intră regele Richard, episcopul de Carlisle, 
Aumerle şi ostaşi. 


Richard: 
Castelul cel de colo-i Barkloughly? +° 
Aumerle: 
Da, Doamne. Cum vă mai simţiţi aici, 
După-acest drum, pe-o mare-aşa de rea? 
Richard: 
Ar trebui să plâng de bucurie, 
C-am pus piciorul iar în ţara mea. 
În mână îi cuprind cu drag pământul 
Deşi vrăjmasii-l calcă sub copite. 


180 Comandantul velşilor, Owen Glendowner sprijinea pe Richard 
şi era ostil lui Bolingbroke, luptând în continuare contra acestuia 
din urmă şi după ce devenise rege (vezi piesa Henric al IV-lea, 
Partea 1). Istoria nu atestă însă nicio ciocnire armată între cei doi. 
In anul 1399, când are loc scena de faţă, Henric pornind asupra lui 
Glendowner abia în anul următor, după ce luase coroana. 

181 Barkloughly este de fapt castelul Harlech din Wales, al cărui 
nume fusese greşit transcris în cronica lui Holinshed, de unde a 
luat Shakespeare numele castelului. 

Ca muma despărțită de copil 
Ce plânge şi surâde când îl vede, 
La fel eu plâng şi râd şi-ţi dau bineţe 
Şi te cinstesc prin mâna mea regească, 
Pământ al meu. Tu nu hrăni vrăjmaşii 
Domniei mele; pofta hrăpitoare 
Să nu le-adăpi cu dulcea-ţi mângâiere; 
Păianjenii ce-ţi sug veninul, numai, 
Şi broaştele râioase să-i petreacă; 
Să-mpiedice picioarele mişele 
Ce trec uzurpatoare peste tine. 
În calea lor presară doar ciulinii, 
Şi de-ar cerca din piept să-ţi rupă-o floare, 
Strecoară o năpârcă dedesubt, 
Cu limbile-i să fulgere de moarte 
Pe duşmanii stăpânului tău bun. 
Nu râdeţi, lorzi, de rugăciunea asta, 
Pământul simte, stâncile aceste 
Vor da oşteni, pe rege să şi-l scape 
De lovitura josnicei răscoale. 
Episcopul: 
Fiţi fără teamă. Acela ce vă unse, 
Va şti să vă proteguie, oricum, 
să luăm din plin, să nu lăsăm deoparte 
Puterile ce ni le lasă cerul; 
De nu, noi vom respinge darul său, 
Adică mântuirea şi puterea. 
Aumerle: 
Milord, suntem prea lăsători, el spune, 
lar Bolingbroke adună tot mai multe 
Oştiri şi arme, devenind mai tare. 
Richard: 
O, deznădăjduite vere, nu ştii 

Că ochiul cerului când îşi coboară 
Lumina către lumile de jos, 
La jaf şi la omor ies ucigaşii 
Şi hoţii, pe-ntuneric, pe la noi; 
Dar când de după globul pământesc 
El poleieşte culmile de brazi, 
Zvârlind lumini prin peşteri necurate, 
Mişeii, ucigaşii, păcătoşii, 
Învăluiţi în haina grea a nopţii, 
Se află dezgoliţi şi-nfricoşaţi? 
La fel şi hoţul Bolingbroke, mişelul, 
Ce-a făptuit atâtea-n umbra nopţii, 
Pe când eu rătăceam la antipod'”, 
Ne va vedea cum răsărim, pe tron, 
Trădarea îi va-mpurpura obrajii, 
Căci nu va izbuti să stea-n lumină, 
Înfricoşat în sine de păcat. 
Nici toată apa mării-nfuriate 
Nu şterge mirul unui rege uns; 
Suflarea pământenilor nu poate 
Să darme pe alesul Domnului; 
Şi orice om ridică Bolingbroke, 
Cu fierul său spurcat să dea-n coroana-mi 
De aur, împotriva-i va avea 
Un înger, dat de Domnul, pentru Richard. 
Când intră-n luptă îngeri, muritorii 
Se-nchină; dreptul şi-are păzitorii! 
(Intră Salisbury.) 
Bine-ai venit, mylord. Departe-i oastea-ţi? 
Salisbury: 
Nu mai departe, Doamne, decât aste 


182 Comparându-se cu soarele Richard asemuieşte absenţa sa, 
fiind plecat în Irlanda, cu poziţia soarelui la antipod. 

Firave braţe; temerile-mi leagă 
Vorbirea şi rostesc doar; deznădejde! 
O, nobil lord, o zi de-ntârziere 
Ţi-a nourat pe veci a tale zile; 
Dac-ai putea să-l chemi-napoi pe ieri, 
Douăsprezece mii de-oşteni ţi-ar da, 
Dar azi, nenorocită zi, târzie, 
Răpitu-ţi-a prieteni, fericire, 
Avere şi regat, căci cei din Wales, 
Crezându-te răpus, s-au risipit 
Trecând la Bolingbroke. 
Aumerle: 
Maria ta, 
Curaj! De ce-ai pălit? 
Richard: 
Până acum 
Vai, sângele a douăzeci de mii'** 
De oameni îmi îmbujora obrazul, 
Şi a pierit! Şi până nu s-o-ntoarce, 
Cum să nu fiu mai galben ca un mort? 
Să fugă de la mine cine vrea 
Să scape. Vremea stinge steaua mea. 
Aumerle: 
Curaj, măria ta! Uiţi cine eşti? 
Richard: 
De mine chiar uitasem. Nu-s eu rege? 
Trezeşte-te din lene, maiestate, 
Nu face-un rege zeci de mii de nume? 


183 Câteva momente mai înainte Salisbury vorbise de 
douăsprezece mii de oşteni velşi, care se risipiseră crezându-şi 
regele mort; iar acum Richard vorbeşte de douăzeci de mii, ceea 
ce apare ca o contradicție. Probabil însă că Richard se referă la 
totalul oştenilor pe care l-ar fi avut împreună cu englezii pe care îi 

La arme dară, nume-al meu; un biet 


Supus al tău izbeşte măreţia, 
lar voi, suita-mi-naltă, fruntea sus! 
Şi gândul vă-nălţaţi; doar ştim că York 
Destulă oaste are, să ne-ajute. 
Dar cine vine? 
(Intră Stephen Scroop.) 


Scroop: 
De multă sănătate să te bucuri 


Şi fericire, cât nu-ţi poate-aduce, 
Măria-ta, răuvestitoarea-mi limbă. 
Richard: 
Te-ascult şi inima mi-e pregătită; 
Alt rău, decât lumesc, nu-mi poţi aduce. 
la spune, mi-am pierdut regatul? Grijă-i 
Purtam; atuncea m-ai scăpat de-o grijă, 
Încearcă Bolingbroke să mă ajungă? 
Mai sus n-ajunge; de-o sluji pe Domnul, 
Şi eu sluji-voi, şi vom fi de-o seamă. 
Supuşii se răscoală? Ce pot face? 
Îşi calcă jurământul către Domnul 
Şi către mine; jale, prăbuşire! 
Doar moartea-i rea, iar moartea nu-mi dă ştire. 
Scroop: 
Mă bucur că măria voastră-i tare 
Şi rabdă greaua cumpănă-a durerii. 
Ca ceasul rău, pe vreme de furtună, 
Ce scoate fluviul argintiu din matcă, 
De parcă lumea s-a topit în lacrimi, 
Aşa s-a ridicat de sus mânia 
Lui Bolingbroke, înfricoşându-ţi ţara, 
Cu fier călit şi inimi tot ca fierul. 
Albele bărbi şi-au încoifat pleşuva, 

Uscata ţeastă, împotriva voastră; 
Băieți cu glas subţire, şi-l îngroaşă, 
Îşi pun armuri pe firavul lor trup 
Şi se gătesc coroana să înfrunte; 
Chiar capelanii tăi şi-ncoardă arcuri 
De tisă blestemată'“, împotrivă-ţi. 
Muierile, ieşite de la crătiţi, 
Topoare ruginite-nvăârt şi ele, 
Tot împotriva scaunului tău. 
Bătrâni şi tineri, toţi s-au răsculat; 
E rău, mai rău, decât pot spune eu. 
Richard: 
Ba spui prea bine-un basm atât de-amar. 
Dar unde-s Wiltshire, Bagot, Bushy, Green? 
Cum de-au lăsat nestingherit duşmanul 
Să-mi calce ţara-n lung şi-n lat? De-oi pune 
Pe dânşii mâna, "i voi scurta c-un cap. 
Mă prind că au trecut la Bolingbroke. 
Scroop: 
Ce-i drept, trecut-au, Doamne-n buna pace. 
Richard: 
Mişei, năpârci, de-a pururi blestemaţii, 
Căţei lingăi, oh, şerpii de la sân'”, 
Trei iude, de trei ori mai răi ca luda!'** 
În bună pace? ladul să le-nghită. 


184 Arborele tisă era considerat de două ori blestemat deoarece 
boabele îi sunt otrăvitoare, iar din lemnul său se confecţionează 
arcuri, care aduc moartea. 

185 Comparaţia se referă la legenda foarte populară în Anglia 
potrivit căreia un călător găsind în drumul său un şarpe îngheţat l- 
a pus în sân pentru a-l încălzi. Indată însă ce s-a dezmorţit, şarpele 
l-a muşcat şi ucis pe binefăcătorul său. 

186 luda este apostolul care l-a trădat pe lisus Hristos soldaţilor 
romani veniţi să-l aresteze. Cuvântul „iudă” a ajuns apoi sinonim 
cu „trădător” în lumea creştină. 

Spurcatul suflet, pentru mişelie. 
Scroop: 
Văd dragostea cum se preschimbă-n ură, 
De moarte; sufletul să nu le blestemi, 
Făcut-au pace dându-şi numai capul 
Dar nu şi braţul. Blestemaţii tăi 
Primiră lovitura grea a morţii 
Şi zac înmormântați în fundul gliei. 
Aumerle: 
Sunt morţi? Şi Bushy, Green şi Earl de Whiltshire? 
Scroop: 
La Bristol, capul le-au tăiat la toţi! 
Aumerle: 
Dar unde-i tata, ducele, cu oastea-i? 
Richard: 
Nu-mi pasă. Vană-i orişice nădejde. 
Vorbiţi de groapă, viermi şi epitafuri! 
Cu ploi de lacrimi, pergamentul ţărnii 
Să-l înmuiem scriind „durere” numai, 
S-alegem legatari de testamenturi, 
Dar nu prea mult, căci ce-aş putea lăsa, 
Afar’ de trupul aruncat pe jos? 
Pământuri, vieţi, le are Bolingbroke; 
De moarte doar pot zice că-i a mea, 
Şi pumnul de țarină ce slujeşte 
De trup şi de tipar acestor oase. 
Să ne-aşezăm dar, pentru Dumnezeu! 
Şi-om spune basme, despre cum mor regii! 
Cum unii-s mătrăşiţi, ucişi sunt alţii 
În luptă, alţii-s bântuiţi de duhul 
Acelor maziliţi; cum de nevastă 
Sunt alţii otrăviţi, ucişi în somn, 
Toţi omorâţi; coroana ce încinge 

Regeasca frunte muritoare este 
Palat al morții; şuia stă acolo, 
Şi dă cu tifla tronului şi pompei; 
I-ngăduie-o suflare, micul rol 
De rege prea temut şi de tiran, 
Lăsându-l în zadar să se încreadă, 
Ca şi cum carnea ce purtăm în viaţă 
Ar fi din bronz de nepătruns. Dar când 
S-a săturat de şagă, ia un bold, 
Străpunge zidul şi - adio rege! 
Acoperiţi-vă şi nu mai râdeţi, 
Cu-atâtea ploconeli, de-o biată carne. 
Lipsiţi-mă de slava voastră; fastul, 
Şi protocolul, toate-s doar batjocuri. 
Mănânc ca voi, râvnesc, ori simt durerea. 
Nevoia de prieteni, ca şi voi. 
Când sunt aşa, se cheamă că sunt rege? 
Carlisle: 
Măria-ta, un înţelept nu plânge 
O pacoste prezentă, ci prezentul 
Îl foloseşte spre a nu mai plânge. 
De temi duşmanul, teama te răpune, 
ŞI-I întăreşti pe el, nesăbuinţa 
Te frânge. Teme-te şi vei muri. 
Luptând, nimic mai rău nu poate fi; 
De mori luptând, prin moarte moartea-nfrângi, 
Ci tremurând, te laşi răpus, pe brânci. 
Aumerle: 
O oaste are tata, haide-ncearcă 
Să faci un trup întreg din mădular. 
Richard: 
Mă-mbii frumos. Trufaşe Bolingbroke, 
Găteşte-te de ziua judecății. 


~ 250 ~ 


William Shakespeare 
S-a isprăvit cu tremurul de frică, 
E lesne-a dobândi ce este-al tău. 
Ei, Scroop, pe unde-i unchiul meu cu oastea-i? 
Deşi ţi-e chipu-amar, vorbeşte dulce! 
Scroop: 
Privind la cer zic oamenii că află 
De fi-va vreme rea, ori vreme bună; 
Aşa, privindu-mi chipul mohorât, 
Poţi şti povestea grea ce va s-o spună. 
Călăul sunt, ce schingiuie cu-ncetul; 
Păstrai la urmă ce-i mai rău de spus. 
York, unchiul tău, s-a dat cu Bolingbroke; 
Castelele-ţi din miazănoapte-s luate, 
lar gentilomii tăi din sud, trecuţi 
Cu arme tot la el. 
Richard: 
Destule-ai spus! 
(Către Aumerle): 
Afurisit să fii că mi-ai răpit 
Dulceaţa deznădejdii mele, vere. 
Ce născoceşti, să mai mă-mbărbătezi? 
ÎI voi urî pe veci pe-acela care 
Mai umblă să mă-mbărbăteze încă. 
La Flint m-oi duce, să sfârşesc acolo. 
Sub al nenorocirii jug, regeşte 
să cad. La vatră, restul oastei mele, 
Să are un ogor, mai de nădejde 
Decât al meu. Să nu cercati vreun sfat 
De-nduplecare; sunt nestrămutat. 
Aumerle: 
Maria ta, o vorbă! 
Richard: 
Mă răneşte 

De două ori, vreun nou linguşitor. 
La vatră, toţi! Din noaptea mea să treceţi 
La Bolingbroke, spre luminoşii-i zori. 
(les.) 


Scena 3 


Wales. Dinaintea castelului Flint. 
Intră, cu tobe şi stindarde, Bo/ingbroke cu oastea; 
York, Northumberland şi alţii. 


Bolingbroke: 
Precum aflat-am, Velşii-s risipiţi, 
lar Salisbury l-întâmpină pe rege, 
Aici pe coastă, cu câţiva prieteni. 
Northumberland: 
Milord, e-o veste bună, Richard dară, 
Se află-ascuns pe-aici în vreun bârlog. 
York: 
Mai bine ti-ar şedea, Northumberland, 
Spunându-i rege. Vai de ceasul când 
Un rege uns se-ascunde-ntr-un bârlog. 
Northumberland: 
Vă cer iertare, n-aţi înţeles bine, 
Uitai de titlu doar vorbind pe scurt. 
York: 
Cândva de-ai fi vorbit la fel de scurt, 
Tot scurt, te-ar fi scurtat şi el cu-un cap. 
Bolingbroke: 
Ei, unchiule, nu-ntinde prea mult coarda. 
York: 

Vezi tu, de nu te-ntinde, nepoţele, 
Mult prea departe; Dumnezeu te vede! 

Bolingbroke: 

Da, ştiu, şi voii sale mă supun. 

Dar cine vine? 
(Intră Percy.) 
Harry, bun venit, 
Castelul nu voieşte-a se preda? 


Percy: 
Castelul, din porunca regelui, 
Se-mpotriveşte. 
Bolingbroke: 
Numai din poruncă? 
Dar regele? 
Percy: 


Şi el e-acolo, Doamne, 
Printre zidiri adastă riga Richard; 
Cu el sunt lorzii Aumerle şi Salisbury, 
Sir Stephen Scroop, şi unul în sutană, 
Un sfânt părinte, nu ştiu cine e. 
Northumberland: 
O fi episcopul de Carlisle, poate. 
Bolingbroke (către Northumberland): 
Nobile lord, 
Spre zidurile-acestui vechi castel 
Te du şi sună trâmbiţa de-aramă, 
În dărâmatele-i urechi, cu spusa; 
Harry Bolingbroke, 
Lui Richard-rege îi sărută mâna 
Îngenunchiat; şi cu credinţa-n suflet, 
Cu plecăciune, vine către rege 
Să-i pună la picioare armele, 
Dar numai dacă-i mântuie surghiunul, 

Pământurile i le-napoiază, 
Chezăşindu-i libertatea. Însă 
De nu, îmi voi desfăşura puterea 
Spălând această pulbere de vară. 
Cu ploi de sânge din englejii-ucişi. 
De Bolingbroke departe-i gândul ăsta, 
Puhoiul roşu să inunde plaiul 
Cel verde-al rigăi Richard. Voi s-arăt 
Adânca-mi supuşenie şi iubire. 

Mergi dar de-i spune. Între timp păşi-vom 
Pe-acest covor de iarbă al câmpiei. 
Mărşălui-vom fără zvon de tobe 
Ca de pe-aceste biete metereze 
Cuvântul nostru bine să-l priceapă. 

Eu cred că riga Richard şi cu mine 
Ne-om întâlni cu-aceeaşi hainie 
Ca focul şi cu apa dârz izbite!” 

Atunci când lăcrimează-n ceruri norii; 

El furios, iar eu ploindu-mi apa 
Spre glie; către ea şi nu spre el. 

'Nainte, să vedem ce face Richard. 
(Răsună trâmbița  trimisului, căreia o alta îi 
răspunde din castel. Fanfară. Apar pe ziduri regele 
Richard, episcopul de Carlisle, Aumerle, Scroop şi 

Salisbury.) 
York: 
Priviţi, se-arată Richard regele, 
Ca soarele îmbujorat de furii, 
Pe poarta aurorii-nvăpăiate, 
Când vede norii, negrii pizmătareţi, 
Asupră-i năvăliţi să-i adumbrească 


187 Conform credinţei medievale furtunile cu fulgere şi tunete se 
datorau ciocnirilor dintre foc şi apă în ceruri. 


~ 254 ~ 


William Shakespeare 
Măreţul drum pe cer spre asfinţit. 
Arată tot a rege; iată-i ochii 
De şoim, lucind de mândră maiestate, 
Vai, nenoroc, cum poate vreo năpastă 
Lovi frumoasa frunte ce se-arată! 
Richard: 
Suntem înmărmuriţi; noi aşteptarăm 
Genunchiul temător să ţi-l îndoi 
(Către Northumberland): 

Fiindcă tot credeam că-ţi suntem rege; 
De suntem, cum şi-ngăduie genunchiu-ţi 
Să-şi uite cuvenita-ndatorire? 

De nu, arată-ne prea sfânta mână 
Ce de pe tron ne-a coborât. Noi ştim 
Că n-ar putea vreo pământească mână 
Să ne atingă schiptrul; numai dacă 
N-ar fi a unui hoţ uzurpator. 

Deşi tu crezi că toţi, la fel cu tine, 
S-au depărtat cu sufletul de mine, 
Că-s părăsit şi fără de prieteni, 
să ştii, că Domnul, cel atotputernic 
Ocrotitor al meu, adună-n nouri 
Oştirile de ciumă, să lovească 
Pe-ai voştri prunci, născuţi şi nenăscuţi, 
Vasali ce-aţi cutezat s-ameninţaţi 
Şi capul şi coroana-mi glorioasă. 

Lui Bolingbroke să-i spui (e colo-mi pare) 
Că fiecare pas al lui prin ţara-mi 
Trădare-i. A venit să cerceteze 
Diata sângerosului război; 

Dar mai-nainte de-a purta cu pace 
Coroana asta, zece mii de alte 
Coroane-nsângerate de feciori 

Ai mamelor engleze înflori-vor, 
Schimbând paloarea feciorească-a păcii 
În roşie mânie şi-adăpa-vor 
Cu sânge frate, plaiul Engliterei'**. 
Northumberland: 

Ferească regele din cer, ca regele 
Stăpânul nostru, armele să vadă 
Vrăjmaşe ridicându-se-mpotrivă-i. 
Harry Bolingbroke, nobilul său văr, 
Smerit sărută mâna şi îţi jură 
Pe-acel mormânt în care odihnesc 
Ale strămoşului slăvite moaşte!*; 
Pe sângele regesc, ce deopotrivă 
Vă leagă, izvorât dintr-un izvor; 
Pe braţul de războinic al lui Gaunt 
Cel răposat; pe cinstea lui întreagă; 
Îţi jură pe orice şi pe oricine, 

Că n-a venit cu-alt gând aici decât 
Să-şi cate dreptul său şi slobozirea 
Pe loc, să ceară în genunchi. Aceste, 
Odată dobândite de la rege, 
Armurile şi le-o lăsa ruginei, 
Sirepii înzăuaţi, la grajd; iar el 
Şi-o pune inima în slujba voastră. 
El jură, pe dreptate, ca un prinţ, 


188 Pentru publicul englez cuvintele lui Richard apăreau ca 
profetice deoarece originea războaielor celor două roze (între Casa 
de York şi Casa de Lancaster, în perioada 1455-1483) se găseşte în 
detronarea lui Richard al II-lea şi luarea coroanei Angliei de către 
Hernic Bolingbroke. 

189 Northumberland se referă la mormântul lui Edward al IIl-lea 
aflat în catedrala Westminster, bunicul lui Richard şi Bolingbroke. 
A jura pe mormântul unui înaintaş însemna un legământ deosebit 


de sacru. 

lar eu, ca gentilom, îi dau crezare. 
Richard: 
Northumberland, să-i spui răspunsul meu; 
Bine venit e vărul regelui 
Şi tot ce cerc i se va-mplini, 
Fără crâcnire. Cum eşti bun de gură, 
Din partea mea du-i numai vorbe bune. 
(Northumberland se întoarce la Bolingbroke.) 
(Către Aumerle): 
la spune-mi, vere, nu m-au înjosit 
Smerenia-mi şi vorba cea blajină? 
să-l chem dar pe Northumberland să-i ducă 
Mişelului sfidarea-mi, şi să pier? 
Aumerle: 
Mai bine, Doamne, cu dulceaţa vorbei; 
lar vremea ne-o da oameni, şi ei, săbii. 
Richard: 
O Doamne sfinte, tocmai limba asta 
Ce i-a rostit sentința de exil 
Obraznicului, să-l recheme astăzi 
Cu vorbe dulci! De ce nu-i tot atâta 
De mare cât durerea-mi, ori mai mic 
De cât mi-e numele. De ce nu uit 
Ce-am fost, ori ce-am ajuns la vremea asta! 
Te zbaţi trufaşă inimă; te las 
Ca slobodă să baţi, când ne bat alţii. 
Aumerle: 
Northumberland se-ntoarce de la Bolingbroke. 
Richard: 
Şi ce să facă riga? Să se plece? 
Se va pleca. ŞI fi-va detronat? 
Va pierde dară numele de rege? 
Ei, ducă-se. Schimba-voi pe-o târsână, 

Bogate giuvaeruri, iar pe-un schit 
Castelul. Haine scumpe, pe o ţoală 
De cerşetor; tacâmul meu pe-un hârb, 
lar schiptrul pe-un toiag de pribegie; 
Supuşii, pe vreun chip săpat în lemn 
Regatul meu, pe-un biet mormânt sărman, 
Un biet, pierdut mormânt; ori să mă-ngroape 
Pe drumul mare, lumea să mă bată; 
Supuşii să mă calce în picioare. 
Precum zdrobescu-mi inima acum. 

De ce plângi, vere drag, Aumerle? Cernim 
Cu lacrimile noastre neştiute 
Aceste vremi; zăporul lor va trece 
Prin holde să le-nece şi la foame 
Să osândească ţara răzvrătită? 

Ori ne-om juca cu lacrimile astăzi 
Făcând un rămăşag cu soarta rea 
să le vărsăm pe-un loc, pân-o săpa 
Gropi două cu acelaşi epitaf; 

„Zac două rude-aici, ce şi-au săpat 
Cu propriile lacrime mormântul”. 
Voioşi ne-o face, astfel, suferinţa. 

Eu văd că spun prostii, mă fac de râs. 
Milord Northumberland, mărite prinţ, 
Ce spune riga Bolingbroke? Primeşte 
Măria sa ca Richard să trăiască 
N Până ce Richard moare? Faţa ta 
Inseamnă: Bolingbroke a zis că da. 

Northumberland: 
Milord, v-aşteaptă-n curtea cea de jos. 
De vreţi, să coborâti. 
Richard: 

Cobor, cobor, precum Pha&ton'” însuşi 
„Neputincios să-şi strune nărăvaşii, 
In curtea cea de jos? Scoboară regii 
_Să-ntâmpine trădarea şi s-o ierte, 
In curtea cea mai josnică scoboară; 
Jos, rege! Noaptea cucuvele ţipă, 
Pe unde ziua zboară ciocârlia. 
(Pleacă de pe metereze.) 
Bolingbroke: 
Ce spune regele? 
Northumberland: 
Tristeţea-adâncă 
Il face să grăiască într-aiurea; 
Dar iată-l. 
(Intră Richard şi suita.) 
Bolingbroke: 
Staţi deoparte, şi-arătaţi-i 
j Supunere, Slăvite... 
(Ingenunchează.) 
Richard: 
Nu-ţi pleca 
Genunchii princiari ca sluta ţărnă 
Să fie mândră că i-a sărutat. 
Mai bine-ar fi în inimă să simt 
Căldura dragostei ce-mi porţi, decât 
Rănitu-mi ochi să-ţi vadă plecăciunea. 


190 În mitologia clasică Phaeton era fiul lui Helios, zeul soarelui. 
După repetate rugăminţi reuşi să capete permisiunea tatălui său 
de a-i conduce carul timp de o zi. Neputând însă struni caii, aceştia 
se apropiară atât de mult de pământ încât carul ameninţa să-l 
pârjolească. Pentru a salva omenirea Zeus îl lovi pe Phaeton cu 
trăsnetul său, prăbuşindu-l la vărsarea în mare a râului Po (Italia). 
Surorile lui Phaeton, care înhămaseră caii, au fost transformate în 
plopi, iar lacrimile lor în chihlimbar. 

lubite vere, haide, te ridică, 
Ţi-e inima înaltă, ştim, pe-atâta, 
(Îşi arată fruntea.) 
Chiar dacă te arată scund genunchiul. 
Bolingbroke: 
Mărite lord, vin pentru dreptul meu. 
Richard: 
Al meu e-al tău, şi eu, şi toate cele. 
Bolingbroke: 
Alăturea să-mi fiți, temute rege, 
Pe cât, din plin, o merită credinţa-mi. 
Richard: 
Din plin o meriţi, tu şi toți acei 
Ce vor să şi-o câştige prin putere! 
Dă-mi mâna, unchiule. Şi nu mai plânge. 
Dovada dragostei nu-i leac de rele. 
Sunt, vere, mult prea tânăr, să-ţi fiu tată, 
lar tu prea vârstnic ca să-mi fii fecior”. 
Ce vrei să ai, ţi-oi da de bunăvoie, 
Căci nu te poţi împotrivi puterii. 
Pornim spre Londra, - vere, vrei aşa? 
Bolingbroke: 
Da, Doamne. 
Richard: 
Şi eu cată să zic; da. 
(Trâmbițe. les.) 


Scena 4 


Langley. Grădina ducelui de York. 
Intră regina şi două doamne. 


191 De fapt, atât Richard cât şi Bolingbroke erau de o vârstă, 
având treizeci şi trei de ani. 

Regina: 
Ce joc să născocim aci-n grădină, 
Ca grijile să le mai depărtăm? 
l-a doamnă: 
Popice, doamnă. 
Regina: 
Nu, căci mă va face 
să cuget cât de zgrunţuroasă-i lumea 
Pe care soarta-mi se rostogoleşte. 
l-a doamnă: 
Să dănţuim, dar. 
Regina: 
Nu pot ţine pasul 
În bucurie, când pierdui măsura 
În suferinţă. Deci nu danţuri, dragă. 
l-a doamnă: 
să povestim istorii. 


Regina: 
Mai glumeţe, 
Sau triste? 
l-a doamnă: 
De-amândouă. 
Regina: 


Nu, nu voi, 
De-or fi glumeţe, tot m-or întrista 
Ştiind că nu am drept la veselie, 
lar cele triste vin să mă-ntristeze 
Mai rău; ce am nu vreau de două ori 
Şi fără rost să plâng ceea ce n-am. 
l-a doamnă: 
Cânta-voi, doamnă. 
Regina: 

Dacă ai de ce; 
Mai mult mi-ai place, dac-ai jelui. 
l-a doamnă: 
Jeli-voi, doamnă, dacă vă alină. 
Regina: 
Şi eu m-aş jelui, de-ar fi aşa, 
Şi nu ţi-aş cere lacrimi pentru asta. 
Ascultă. Vine grădinarul. lute 
Să ne ascundem, să aflăm ce spune. 
Pun rămăşag pe-a mea nenorocire, 
Că iarăşi tăinui-vor despre stat 
Aşa e când se schimbă lumea. Vine 
Năpastă grea să-ntâmpine năpasta. 
(Regina şi doamnele se retrag.) 
(Intră grădinarul şi doi servitori.) 
Grădinarul: 
Legaţi cu grijă zarzării de colo, 
Căci, precum fiul cel risipitor, 
Împovărează părinteasca mână; 
Daţi sprijin ramurilor ce se pleacă. 
lar tu, precum călăul, vezi de taie, 
Lăstarilor prea mari, degrabă, capul. 
Egalitatea cată să domnească 
Pe-acest meleag, iar eu, în vremea asta, 
Voi merge buruienile să smulg, 
Căci sug degeaba vlaga florilor. 
I-ul servitor: 
De ce-am umbla să facem rânduire 
La noi aci, cercând a da o pildă, 
Când doar grădina-ntreagă-a ţării noastre, 
De mare-nconjurată, ca zăplaz, 
De buruieni, sărmana-i cotropită, 
Când florile-i se-năbuşă prin straturi, 

lar pomii de omidă-s plini; prăpădul 
Domneşte-n ea, şi bunele-i legume 
Sunt roase, din adânc, de coropişniţi. 
Grădinarul: 
Acuma fii pe pace, căci huzurul 
Zăludei primăveri se desfrunzeşte 
Şi iarba rea ce-i sprijinea umbrarul, 
Sugându-i viaţa pe ascuns, plivită-i 
De Bolingbroke. Vorbesc de buruieni 
Ca Earl de Wiltshire, Bashy, şi ca Green. 
I-ul servitor: 
Sunt morţi, adică? 
Grădinarul: 
Da, iar Bolingbroke 
A pus pe rege mâna. Ce păcat 
Că n-a ştiut de ţară să grijească 
Cum noi grădina. Când le vine vremea, 
Noi spintecăm, în scoarţa pomilor, 
Atâta cât să curgă sucul sevei 
Ce-ar otrăvi, cu-a lui grăsime, trunchiul. 
De-ar fi făcut la fel cu cei trufaşi 
Ar fi păstrat întreaga roadă-a lor 
Şi s-ar fi bucurat de ea în tihnă. 
Noi retezăm şi crăcile mai sterpe, 
Ca ramurile bune să rodească. 
De-ar fi făcut la fel, purta coroana 
Şi n-ar fi fost silit s-o piardă astăzi, 
Din pricina prea multei nepăsări. 
I-ul servitor: 
Şi crezi că riga fi-va detronat? 
Grădinarul: 
A fost îngenuncheat şi, fără vorbă, 
Că fi-va detronat! Sosi scrisoare 

Azi noapte la un prieten de-al lui York 
Cu-amare veşti. 
Regina: 
Mă-năbuşă nevoia 
De a vorbi!... Tu, care, ca Adam, 
Eşti pus aicea şă-ngrijeşti grădina'”, 
Cum cutezaşi să-aduci asemenea veşti, 
Cu limba-ţi rea? Ce Evă, ori ce şarpe, 
Te-a îndemnat să zici de blestematul 
Căzut? De ce spui că fu detronat? 
Cum îndrăzneşti, nevolnică ţărână, 
să prevesteşti căderea lui Richard? 
De unde eşti? Vorbeşte, ticăloase! 
Grădinarul: 
lertaţi-mă, slăvită doamnă, dară 
Nu-i nicio bucurie-n vestea mea; 
Dar adevăr grăit-am! Riga Richard 
E-n mâinile lui Bolingbroke căzut. 
În cumpănă li-i pusă soarta azi. 
Tipsia regelui îl ţine numai 
Pe el şi câteva deşertăciuni 
Ce mai curând îl trag în sus; cealaltă 
Tipsie-i grea de Bolingbroke, puternic 
Îngreunat de pairii Engliterei; 
Pierdută-i partea regelui Richard. 
Plecaţi la Londra şi-oţi afla acolo, 
Ceea ce lumea-ntreagă a aflat. 
Regina: 
Nenorocire iute de picior, 
Nu către mine ştirea ta se-ndreaptă, 


192 Conform legendei biblice Adam a fost nu numai primul om dar 
şi primul grădinar, aşa după cum apare şi în unele proverbe 
engleze. 

De vreme ce o aflu cea din urmă? 
Ai vrut s-o aflu astfel, ca-ndelungă 
Mai mult să-mi fie suferinţa 
Decât oricui. Veniţi dar doamnelor, 
La Londra, - pe-al ei rege să-l întâmpin 
În nenoroc. De-aceea m-am născut, 
Durerea mea să-mpodobească slava 
Lui Bolingbroke? Pentru această veste 
Pe veci, doresc altoiul, grădinare, 
Să nu-ţi mai deie roadele prin pomi. 
(lese regina cu doamnele.) 
Grădinarul: 
Biată regină! Soarta să nu-ţi fie 
Făr' de noroc, eu închina-voi ţie 
Măiestru-mi meşteşug. Şi-n acest loc 
În care-ai plâns o lacrimă amară, 
Sădi-voi strat de flori de lăcrămioară; 
Va creşte iute-n floare dorul strâns, 
Spre-a aminti de tine, care-ai plâns. 
(les.) 

Actul IV 
Scena 1 


Londra. Westminster Hallt”, 

Lorzii ecleziastici stau de-a dreapta tronului. 
Lorzii laici de-a stânga. Comunele sunt jos. 
Intră Bolingbroke, Aumerle, Surrey, 

Northumberland, Percy, Fitzwater, alt lord, 
episcopul de Carlisle, starețul de Westminster 
şi curtea. Ofițerii, în urmă, aducându-l pe Bagot. 


Bolingbroke: 
să vină Bagot! 
Vorbeşte, Bagot, desluşit, şi spune, 
Moartea lui Gloster cine i-a urzit 
Cu regele-mpreună, şi făptaşul 
Năprasnicei sfârşiri ne spune cine-i? 
Bagot: 
Atunci, de faţă-aduceţi pe lord Aumerle. 
Bolingbroke: 
În faţă, vere, vino să-l priveşti. 
Bagot: 
Milord Aumerle, cutezătoarea-ţi limbă 
N-o să dezmintă ce-a rostit odată, 


193 Printr-o coincidenţă nefastă pentru Richard, reconstruirea sălii 


Westminster Hall a fost începută, conform ordinelor sale, în 1397 
şi terminată în 1399, în preajma evenimentelor din ultimele acte 
ale piesei de faţă. Ca urmare, prima şedinţă a parlamentului în 
acest nou edificiu a fost aceea în care Richard a renunţat la 
coroana Angliei în favoarea lui Bolingbroke. 

În vremea crudă, când ţintit fu Gloster, 
Te-am auzit spunând; „Nu-i braţul meu 
Atât de lung s-ajungă la Calais, 
La capul unchiului!” Şi alte vorbe 
Rostişi, de pildă; „O mie de coroane 
Regeşti aş lepăda decât s-ajungă 
În ţară iarăşi, Bolingbroke” şi-apoi; 
„Ce fericire-ar fi pe Englitera 
De-ar fi să moară el”. 
Aumerle: 
Prea nobili lorzi, 
Ce să răspund acestui josnic om? 
să mă scobor, la fel plătindu-i şi eu, 
Căci altfel necinstit de el aş fi, 
De mârşavele-i buze; 'ţi zvârl zălogul 
De moarte. Şi în inimă-ţi înfig 
Această spadă-a mea, cu toate că 
Ţi-e sângele spurcat şi mi-o pătează, 
Şi-oi dovedi scornirea şi minciuna. 
Bolingbroke: 
Bagot, eu nu-ţi îngădui să-l ridici. 
Aumerle: 
Afar' de unul aş fi vrut, oricare 
Din ăst sobor, să-mi stea la provocare. 
Fitzwater: 
Virtutea-ţi dacă cere-un sânge nobil. 
Pentru zălogul tău ţi-l zvâri pe-al meu. 
Aumerle, pe soarele ce luminează 
Mă jur c-am auzit cum te mândreai 
Că pricina uciderii lui Gloster 
Eşti tu. lar dacă negi, eşti mincinos 
Şi-ţi voi 'plânta în inimă minciuna 

Cu vârful spadei mele'”. 


Aumerle: 
Nu cutezi 
S-ajungi, mişele, ziua ceea tu. 
Fitzwater: 
Pe viaţa mea, aş vrea să fie azi. 
Aumerle: 


Fitzwater, iadul ţi-e răsplata dreaptă. 
Percy: 
Aumerle, tu minţi. lar cinstea-i n-are pată, 
Aşa cum eşti nedrept în toate tu. 
De-aceea-ţi zvârl zălogul meu, dovada 
S-o-nfig în pieptul tău. Ridică-l, dar. 
Aumerle: 
De nu-l voi ridica, să-mi putrezească 
De-apururi mâinile şi niciodată 
Să nu mai tragă-n coifuri de duşman. 
Un lord: 
Pe glia asta jur că minţi, Aumerle, 
Şi te desfid pe tot ce e pe lume 
Şi-ţi strig pe faţă că eşti trădător, 
Din zori de zi şi până-n fapt de seară. 
Poftim zălogul. la-l, dacă cutezi. 
Aumerle: 
Cine doreşte încă-a mă desfide? 
La toţi răspund. În pieptul meu pulsează 
Inimi o mie gata să înfrunte 
Pe douăzeci de mii de inşi ca voi. 
Surrey: 
194 Spadele, în sensul armelor folosite în duel pentru a împunge 
adversarul (în original „rapier”), au fost introduse în Anglia abia în 


vremea lui Shakespeare, adică aproape la două sute de ani după 
evenimentele din piesa de faţă. Spada se deosebeşte şi de floretă 


şi de sabie. 

Milord Fitzwater, eu ţin minte bine 
Când cu Aumerle şedeaţi, atunci, de vorbă. 
Fitzwater: 
E drept, eraţi, milord, pe-atunci de faţă; 
Mărturisiţi că spus-am adevărul. 
Surrey: 
Ba nu-i adevărat; priveşte cerul. 
Fitzwater: 
Minţi, Surrey! 
Surrey: 
Copile fără cinste, vorba asta 
Va cântări prea greu în răzbunarea 
Cu care te voi îngropa-n țarină 
Pe tine şi minciuna-ţi dimpreună, 
În groapa unde zace tatăl tău. 
Dovadă, iată, zvârl zălogul cinstei, 
Şi pune-l la-ncercare, de cutezi. 
Fitzwater: 
O, tu dai pinteni calului cel iute! 
Aşa cum îndrăznesc să mă hrănesc, 
Să beau, ori să răsuflu, să trăiesc, 
La fel aş îndrăzni să-l prind pe Surrey 
Oriunde şi să-l scuip, pentru minciuna.-i, 
Căci minte, minte; şi mă leg s-o spun 
Că-ţi voi plăti năprasnică răsplată. 
Aşa cum cred în mântuirea mea 
Aci sau pe cea lume, cred că Aumerle 
E vinovat. De-altfel mi-a spus-o însuşi 
Norfolk cel surghiunit precum că tu, 
Aumerle, ai fi trimis doi inşi în Franţa, 
Pe duce să-l omoare, la Calais. 
Aumerle: 
Să-mi împrumute un creştin zălogul, 

Dovadă să arăt că Norfolk minte. 
Dar iată unul. Îl azvâri în cazul 
Că Norfolk va veni s-adeverească. 
Bolingbroke: 
Aceste lupte voi să se amâne 
Până ce Norfolk se va-ntoarce-n ţară, 
Căci se va-ntoarce, chiar duşman de-mi este, 
Şi-i voi înapoia tot ce-i al său, 
Avere şi onoruri. Şi-i voi cere 
Să-ndrepte mărturia lui Aumerle. 
Episcopul: 
Ci ziua-aceea nu va fi în veci. 
Carlisle: 
De multe ori, pe surghiunitul Norfolk 
Vrăşmaşii crucii l-au văzut luptând 
În ţara sfântă pentru Crist. Şi valuri 
De sânge-n fost vărsat printre păgâni. 
Pe urmă-n tihnă în Italia dânsul 
S-a potolit, murind pe țărm venet 
Şi-i îngropat acolo, iară duhul, 
lisus Cristos i l-a primit în ceruri, 
Căci pentru dânsul mult s-a războit. 
Bolingbroke: 
Episcope, cum, Norfolk a murit? 
Carlisle: 
Ştiu că e mort cum ştiu că eu sunt viu. 
Bolingbroke: 
În pace odihnească dar, la sânul 
Lui Abraham!" Lorzi, pricina se-amână 
Până ce hotări-voi judecata. 
(Intră York şi suita lui.) 


195 Conform unui verset din Biblie, sufletele celor binecuvântaţi se 
odihnesc, în ceruri, în braţele lui Avraam. 

York: 
Slăvite duce de Lancaster, viu 
Din partea lui Richard, nefericitul, 
Care de bună voie te adoptă 
Moştenitor şi-ncredinţează schiptrul 
Regeştii tale mâini. Pe tron te urcă 
Ca drept moştenitor al său. Trăiască 
Regele Henry, al patrulea pre nume! 
Bolingbroke: 
În numele lui Dumnezeu, sunt rege! 
Carlisle: 
Ferească sfântul! Dacă-ntreg soborul 
Acesta înţelege strâmb vorbirea-mi, 
Dar adevărul, totuşi, îl voi spune. 
Şi-orice nobil din acest sobor 
Ce-ar judeca cinstit pe bunul Richard, 
Îndată s-ar feri de-un greu păcat. 
Cum poate un supus să-l judece 
Pe rege?!” lară dintre cei de faţă 
Supuşi suntem cu toţii rigăi Richard. 
Când orice fur este chemat să-şi spună 
Cuvântul înainte de sentinţă, 
Cum s-ar putea să lepădăm dreptatea, 
Când este vorba de-un ales de Sus, 
Sfinţit prin mir şi-ncoronat de mult, 
Să-l judece cei mai prejos de el 
Şi încă dânsul nefiind de faţă? 
Nu iartă Dumnezeu ca-n ţări creştine 
Înţelepţite inimi să primească 
196 În cele ce urmează, Shakespeare expune prin cuvintele 
Episcopului de Carlisle doctrina regalității de drept divin. 
Atitudinea dramaturgului se poate datora şi dorinţei de a linişti 


autorităţile de cenzură şi represiune din vremea sa, dat fiind că 
piesa pune problema silirii unui rege să abdice. 

A făptui o negrăită faptă 
De hainie neagră şi necinste! 
Vorbesc unor supuşi, ca un supus 
Şi-s hotărât să-mi apăr regele! 
Milord de Hereford ce-l numirăţi rege, 
Pe regele lui Hereford îl trădează, 
lar de-l încoronați, vă prorocesc 
Că sângele englez va umple glia, 
Viitorimea-n veci de veci va plânge 
Această crimă. Pacea va fugi 
La turci şi sarasini să-şi afle locul, 
Lăsând în ţara asta doar tărâmuri 
De lupte şi războaie între fraţi; 
Dezordinea şi ura şi răscoala 
Ssălăşlui-vor pururi pe aici, 
O Golgotă'” va fi, de hârci o ţară, 
De ridicaţi o casă contra altei, 

O cruntă duşmănie-o să se işte 
Cum n-a mai fost pe-o ţară blestemată! 
Feriţi-vă de răul ăsta mare, 
Împotriviţi-vă din răsputeri 
Ca nu cumva din tată-n fiu, urmaşii 
să strige către voi; „Nenorocire!” 

Northumberland: 

Vorbit-aţi bine, sir. lar pentru trudă 
Vă arestez ca trădător, pe loc, 
Milord de Westminster, te-nsărcinez 
Să-l ţii închis până la judecată. 
Binevoiţi, milorzi, să aprobaţi 


197 Golgota era înălţimea de lângă lerusalim unde avea loc 
răstignirea condamnaților şi unde a fost prin urmare răstignit şi 
lisus Hristos. Cuvântul înseamnă „craniu” şi este precizat în Biblie 
ca fiind locul craniilor morţilor. 

A Camerei Comunelor dorinţă? 


Bolingbroke: 
Pe Richard mergeţi de-l aduceţi, faţă 
Cu toată lumea să abdice, astfel 
Ca fără de bănat să fie totul. 


York: 

Chiar eu îi voi sluji de călăuză. 
(lese.) 
Bolingbroke: 


Lorzi, voi, cei arestaţi, vă pregătiţi 
Zălogul, pentru ziua judecății. 
(Către Carlisle): 
lubirii tale nu suntem datornici, 
Şi n-aşteptăm nici sprijin de la tine. 
(Intră iarăşi York, cu regele Richard şi ofițerii 
purtând coroana.) 


Richard: 
Vai, pentru ce am fost chemat la rege, 


'Nainte de-a mă lepăda de gânduri 
Regeşti de-odinioară? N-am deprins 
Nici linguşirea, nici îngenuncherea; 
N-avu durerea vreme să mă-nveţe 
să fiu supus. Mi-aduc şi-acum aminte 
De toţi aceşti curteni. Erau ai mei. 
Nu ei strigau în cor; „mărire ţie” 
Ca luda către Crist? Din doisprezece, 
Pe el doar unul singur l-a trădat, 
Pe când pe mine toţi, din multe mii. 
Trăiască regele! N-aud pe nimeni, 
Eu strig şi eu răspund. Atunci, trăiască! 
Atâta timp cât cerul tot mai ştie... 
Şi pentru ce am fost chemat aici? 


York: 

Să faci, de bunăvoie, ceea ce, 
Sătul de tron, te-ai oferit să faci; 
Ca statul şi coroana să le laşi 
Lui Henry Bolingbroke. 
Richard: 
Daţi-mi coroana. lată, vere, ia-o; 
De-o parte ţine-o tu, de alta, eu. 
lar ea, la mijloc, e ca o fântână, 
Căldările-i în cumpănă ținând; 
Când cea de sus e goală şi coboară, 
Se urcă-ncet, dar plină, cea de jos. 
Eu, vadra mea de lacrimi mi-am băut-o; 
Acuma urcă spre-nălţime tu. 
Bolingbroke: 
Credeam că vrei s-o laşi de bunăvoie. 
Richard: 
Coroana, da. Dar nu mă lasă încă 
Durerea mea. Regatul mi-l poţi lua, 
Dar nu-mi poţi lua durerea cea adâncă. 
Bolingbroke: 
Din griji îmi dai o parte, cu regatul. 
Richard: 
Acelea nu-mi răpesc pe celelalte. 
Căci grija mea e că-mi pierd grijile; 
Pe când a ta e să le dobândeşti. 
Mă-ngrijorează grijile pierdute 
Odată cu coroana ce-mi răpeşti. 
Bolingbroke: 
Deci tot nu te-nvoieşti să laşi coroana? 
Richard: 
Ba da şi nu; da - nu; eu nu-s nimic, 
Deci nu şi nu, căci nu am ce să-ţi las. 
Dar voi să lepăd de la mine totul; 

Alung daraua asta de pe cap, 
Şi las din mână schiptrul ăsta greu, 
Şi-mi smulg din piept trufia mea regească, 
Cu lacrimi sfântul mir mi-l şterg din frunte, 
Cu mâna mea mă lepăd de coroană, 
Cu limba mea, mă las de ţara-mi sfântă, 
Şi vă dezleg de strâmbul jurământ, 
Şi părăsesc tot fastul maiestăţii, 
Conacele şi rentele şi totul; 
Abrog statute, acte şi decrete, 
Şi Dumnezeu să-mi ierte trădătorii, 
Să ţi-i păstreze ţie credincioşi... 
Pe mine, cel ce n-am nimica, domnul 
să nu mă-ncarce cu păreri de rău. 
lar ţie, că ai totul, să-ţi mai dea 
Din tot ce vrei, mai mult decât poţi duce, 
să tot domneşti pe scaunul lui Richard, 
lar Richard să se-mpace c-un mormânt. 
Regelui Henry, îi va zice Richard 
Ce nu mai este rege; la mulţii ani 
Şi zile luminoase să domnească!... 
Mai e ceva? 
Northumberland: 
_ Nimic, doar să citeşti. 
(li dă o hârtie.) 
Aceste-nvinuiri şi-aceste crime 
Ce-ai făptuit domnia-ta şi-ai tăi 
Protivnici propăşirii ţării-aceste, 
Urmează-aci să le mărturiseşti, 
Să ştie lumea că pe drept cuvânt 
Ai fost ieşit din scaunul domniei. 
Richard: 
Să fac eu asta? Vrei să deapăn eu, 

Urzeala unor nebunii trecute? 
Northumberland, de-aş trece-n catastif 
Trecutele-ţi greşeli, i-ar fi ruşine 
Să le auzi rostite-aici, de faţă 
Cu-această adunare prea aleasă. 
Aş însemna, de pildă, laolaltă 
Cu detronarea unui rege uns, 
Călcarea jurământului depus, 
Şi-aş însemna pătatul rând acesta, 
Trecut în cartea cerului cu roşu. 
Şi mulţi din câţi priviţi acum la mine 
Şi-mi contemplaţi năprasnica durere, 
Chiar dacă unii, ca acel Pilat!*, 
Păreţi miloşi, spălându-vă pe mâini, 
Voi, ce m-aţi răstignit, să ţineţi minte; 
Nu-i apă să vă spele de păcat. 
Northumberland: 
Milord, citiţi degrabă, cele scrise. 
Richard: 
Mi-s ochii plini de lacrimi şi de vise; 
Dar sarea lor nu m-a orbit destul 
Ca să nu-i pot vedea pe trădători. 
Mă uit la mine-ntâi şi văd trădarea, 
Căci am răbdat să detronaţi un rege, 
Să-l jefuiţi de glorie, o sclavă 
Să faceţi din slăvita-i maiestate, 
lar din stăpânul ţării, un argat. 
Northumberland: 
Milord... 
Richard: 
Nu-s lordul tău, trufaş obraznic, nu-s 


198 Vezi nota 63. 

Al nimănui. N-am titlu, n-am nici nume'”. 
Mi-a fost uzurpat totul. Vai, ce zi 
Cernită apucai, să treacă anii 
De ierni şi să nu ştiu cum mă numesc. 
Sunt doar un rege de zăpadă, pus 
La soarele lui Bolingbroke, să piară 
Ridicol, strop cu strop. Mărite rege, 
Dacă mai am vreo trecere, fii bun 
Şi-ngăduie s-aduc o oglindă, 
Ca să-mi arate chipul unui rege 
Ce şi-a pierdut regatul la mezat. 
Bolingbroke: 
Să i se-aducă una de cleştar! 
(lese un curtean.) 
Northumberland: 
Dar pân-atunci, citeşte acuzarea. 
Richard: 
Nici n-am murit, şi-ncepi să mă sfâşii! 
Bolingbroke: 
Nu-l mai zori, milord Northumberland. 
Northumberland: 
Comunele vor fi neliniştite. 
Richard: 
Vor fi prea liniştite, căci citi-voi 
Chiar eu un lung pomelnic de păcate 
Şi-acela-s eu. 
(Intră omul cu oglinda.) 
Privindu-mă de-aproape; 
Hai, dă-mi oglinda, şi vi-l voi citi. 


199 Unii comentatori ai textului shakespearian văd în aceste 
cuvinte o aluzie la faptul că duşmanii lui Richard răspândiseră 
zvonul că acesta nu ar fi fost fiul Prințului Negru, ci al unui amant 
al soţiei acestuia. 

Cum, n-am obrajii plini de zbărcituri? 

Din câte palme-mi trase suferinţa, 
Nici urmă n-a lăsat? Minciună. 
Linguşitoare-oglindă, cum curtenii 
În vremea mea cea bună, aşa mă minţi; 
Acesta-i chipul celui ce-altădată 
Îşi găzduia o mie de curteni? 

E chipul ce orbea de-atâtea raze, 
Cum se spunea, chiar soarele din cer? 
E cel ce s-a zvârlit în jocuri proaste 
Şi-a fost zvârlit şi el de Bolingbroke. 
Ce aburos e-al gloriei pahar 
Şi mai firav decât acest cleştar... 

(Trânteşte oglinda de podea.) 

S-a sfărâmat în zeci de cioburi, iată, 
Din asta, rege care taci, învaţă 
Cum strică suferinţa orice faţă. 

Bolingbroke: 
A suferinţei umbră ţi-a stricat 
A feţei tale umbră... 
Richard: 
Cum ai spus; 
A suferinței mele umbră? Ha! 
E foarte-adevărat că suferința-mi 
Pe dinăuntru roade, iar suspinul 
Şi bocetul sunt numai biete umbre 
Ale durerii mele nevăzute. 
Acolo, în tăcere, e substanta, 

Şi-ţi mulţumesc de bunătate, rege, 

Că nu-mi dai numai pricina durerii, 

Dar mă şi-nveţi s-o aflu şi s-o plâng. 

Mai vreau ceva şi-apoi nu te mai tulbur. 
Ai să-mi acorzi? 

Bolingbroke: 
S-aud, iubite vere. 
Richard: 
lubite vere, zici? Deci sunt mai mare 
Decât un rege chiar, de vreme ce 
Pe când domneam cândva, linguşitorii 
Mi-erau supuşi; iar eu supus fiind, 
Mă linguşeşte-un rege; nu mai am 
Nimica de cerşit, căci prea sunt mare. 
Bolingbroke: 


Ba spune. 
Richard: 
Şi mi-o vei îngădui? 
Bolingbroke: 
Da. 
Richard: 
Lasă-mă să plec, acuma. 
Bolingbroke: 
Unde? 
Richard: 
Oriunde vrei, departe doar de tine. 
Bolingbroke: 
Atunci, să-l ducă cineva la turn. 

Richard: 


să-l ducă”... Cu şoşele şi momele, 
V-aţi cocoţat pe drepturile mele. 
(les Richard, câtiva lorzi şi garda.) 
Bolingbroke: 
Pe miercuri vom plini încoronarea”. 


200 În original, un calambur. Bolingbroke zice: Go some of you, 
convey him to the tower. lar „convey” însemnează şi „a conduce” 
şi „a trage pe sfoară”, (n. tr.). 

201 Abdicarea lui Richard al II-lea a avut loc la 29 septembrie 1399 


iar încoronarea lui Henric al IV-lea la 13 octombrie, acelaşi an, prin 

Lorzi, să fiţi gata, să ne bucurăm. 
(les toți, afară de starețul de Westminster, 
episcopul de Carlisle şi Aumerle.) 
Westminster: 
La trist spectacol ne-a fost dat să stăm. 
Carlisle: 
Nenorocirea va veni pe urmă, 
lar pruncii nenăscuţi o vor simţi 
Mai ascuţit ca spinul cum înţeapă. 
Aumerle: 
Prea cuvioase feţe, nu se poate 
Cumva să ne scăpăm de la pieire 
Regatul? 
Westminster: 
Mai-nainte de-a vă spune 
Deschis, aş vrea să-mi juruiţi aci 
Că taina veţi păstra-o neclintit 
Şi că-mi veţi împlini oricând porunca. 
Vi-i fruntea-ngândurată, inima 
Vi-i grea de-obidă şi nemulţumire. 
Veniţi la mine, să cinaţi. Acolo 
Un tainic plan al meu vă voi supune, 
Făcut să ne aducă vremi mai bune. 
(les.) 


Actul V 


Scena 1 


urmare nu imediat după abdicare. 

Londra. O uliţă spre turn. 
Intră regina şi doamnele. 


Regina: 
Pe-a ici va trece regele. E drumul 
Spre turnul rău durat“ de luliu Cezar, 
La sânu-i cel de cremene, în care 
Stăpânul meu e prins de Bolingbroke. 
Să ne mai odihnim o clipă, dacă 
Pe-acest pământ rebel mai e odihnă 
Pentru soţia unui rege drept. 
(Intră regele Richard ca garda.) 
Încet, priviţi, sau nu, nu mai priviţi 
Această ofilită floare, ochi, 
Uitaţi-vă şi vă topiţi în rouă, 
să-l răcoriţi cu lacrămi de iubire. 
Ah, tu, mai pustiit ca vechea Troie””*, 
A cinstei pildă, tu, mormânt de rege, 
Nu Richard rege, fu, palat frumos, 
De ce să găzduieşti durerea hâdă, 


202 Conform legendei transmise de-a lungul secolelor şi relatată 
de numeroşi scriitori din timpul Renaşterii, Turnul Londrei a fost 
construit, într-o primă formă (radical schimbată de William 
Cuceritorul, după 1066), de către luliu Cezar, care a făcut două 
debarcări în Anglia în anii 55 şi 54 î.e.n. Regina îl numeşte „rău 
durat” din cauza folosirii lui ca închisoare şi loc de execuţii. 

203 Troia era în vremea Renaşterii simbolul unei măreţii căzută în 
ruine, din care nu mai rămăsese decât conturul zidurilor sale, care 
amintea un trecut glorios. In mod asemănător Richard mai 
păstrează numai forma a ceea ce a fost când era rege. Memoria 
Troiei era vie în cultura Renaşterii engleze datorită în acelaşi timp 
şi legendei potrivit căreia Londra ar fi fost construită pentru prima 
oară de refugiaţi troieni ajunşi în Anglia după căderea Troiei (1184 
î.e.n.). Aceştia i-au dat numele de Troinovant (după cum afirmă 
poetul modern Henry Newbolt, citat de comentatorul lui 
Shakespeare Peter Ure). 

Când în tavernă-i oaspe azi triumful? 
Richard: 

Nu te uni, frumoasa mea soție, 
Cu-ndurerarea, să-mi grăbeşti sfârşitul. 
Deprinde-te să crezi, o, suflet blând, 
Că tot ce-a fost n-a fost decât un vis, 
Din care ne-am trezit aflând ce sunt 
În adevăr; al trebuinţei frate, 

Cu care m-am legat de-acum pe veci. 
În Francia te du, pe la vreun schit, 
Sfinţenia vieţii noi să-ncununeze 
O viaţă rea ce ne-a pierdut coroana. 

Regina: 

Cum, al meu Richard s-a schimbat atât, 
Slăbind la chip, şi suflet, dintr o dată? 
Ţi-a detronat şi mintea Bolingbroke? 

Şi inima ţi-a luat? Murindul leu“ 
Tot îşi mai zvârle gheara, sfâşiind 
Pământul şi nu vrea să-ngenuncheze; 
lar tu ca un şcolar îţi iei papara? 
Săruţi vergeaua? Te smereşti primind 
Bătaia lor de joc, tu, leul, rege 
Al fiarelor sălbatice? 

Richard: 
Chiar rege 
Al fiarelor; de n-ar fi fost aşa, 
Aş fi şi-acuma rege, peste oameni. 
Regina mea cea bună de-altădată 
Găteşte-te să pleci acum în Franţa; 
Gândeşte c-am murit şi că de-aici, 
Pe patul morţii, bun rămas ţi-am spus. 


204 Comparaţia monarhului cu leul era ceva obişnuit în literatura 
epocii lui Shakespeare. 

În nopţi de iarnă lungi, vei sta la foc, 
Cu oameni mai bătrâni ce povesti-vor 
Poveşti din vremi de jale, de demult; 
Şi când va fi să-ţi zică noapte bună, 
Să-i răsplăteşti supunându-le şi tu 
Povestea tristă a căderii mele, 
Ca, lăcrămând, să plece la culcare. 
Butucii din cămin te-or asculta 
Cu drag, de milă unii se vor stinge, 
să plângă, cu cenuşă””, iară alţii 
Se vor cerni cu negrul lor cărbune, 
Aflând cum a căzut un rege drept’, 
(Intră Northumberland, cu suita.) 
Northumberland: 
Milord, azi Bolingbroke s-a răzgândit: 
La Pomfret?” vei fi dus şi nu la turn. 
Şi, doamnă, am poruncă să vă spun 
Că va să mergeţi cu grăbire-n Franţa”. 
Richard: 
Northumberland, tu, scara cea pe care 
Urcat-a Bolingbroke la tronul meu, 
Nu multe ceasuri depăna-va vremea 


205 Referire la obiceiul biblic de exprimare a căinţei şi jelaniei prin 
acoperirea capului cu cenuşă. 

206 In original a rightful king = un rege legitim, care a moştenit 
tronul, (n. tr.). 

207 Adică la castelul Pontefract, în Yorkshire. 

208 Regina Isabel nu a fost trimisă imediat înapoi în Franţa, după 
detronarea lui Richard, aşa după cum reiese din mesajul adus de 
Northumberland. Dimpotrivă, a fost reţinută încă mult timp în 
Anglia, deoarece englezii au căutat să întârzie cât mai mult 
restituirea dotei la care erau obligaţi conform contractului de 
căsătorie. Cronicarul francez Froissart spune însă că Henric 
Bolingbroke a trimis înapoi în Franţa, imediat ce a luat coroana, pe 
toţi slujitorii francezi ai Isabelei. 

Şi-al tău păcat de moarte, ce-nfloreşte, 
Va putrezi-nainte de-a da-n pârg; 
_lar dacă azi cu tine-mparte ţara, 
Iti dă puţin, căci tu i-ai dat lui totul; 
Dar socoti-va, prea curând, că omul 
Ce poate face regi pe căi cotite, 
li poate şi răsface, la o toană; 
Prietenia răilor prieteni 
Aduce după ea şi frica, frica 
Devine ură şi-apoi îi asmute 
Pe unul, sau pe amândoi, la rele 
Şi-i duce la o moarte meritată. 
Northumberland: 
Pe capul meu să cadă tot păcatul, 
Şi gata. Bun rămas îţi ia, să mergem. 
Richard: 
O dublă despărțenie? Răi oameni, 
Ce rupeţi două sfinte legături; 
Cea între mine şi coroana mea 
Şi-apoi căsătoria! 
(Către Regină): 
Înapoiază-mi 
Sărutul ce ne-a juruit iubirea, 
Deşi sărutul e făcut să lege” 
Desparte-ne, Northumberland. Eu plec 
Spre miazănoapte, unde gerul aspru 
Cu boli pândeşte clima. lar soţia 
In Franţa se călătoreşte, - acolo 
De unde mi-a sosit, împodobită, 
Ca dulcea lună mai, şi alungată-i 
Ca luna lui noiembre-nnegurată. 


209 Sărutul era un act care făcea parte obligatorie din 
ceremonialul căsătoriei. 

Regina: 
Dar cum să mă despart? De ce să plec? 
Richard: 
lubirea mea, da, vor să ne despartă 
Şi mâinile şi inimile-odată. 
Regina: 
Trimite-ne-n surghiun pe amândoi. 
Northumberland: 
Ar fi blândeţe fără-nţelepciune. 
Regina: 
Pe rege unde-l duci, mă duc şi eu. 
Richard: 
Alături vom avea de jeluit 
O singură durere. Plângi în Franta, 
lar eu voi plânge-aici! Mai bine-aşa, 
Decât mai rău. Te du, dar, şi măsoară 
Cu plâns şi bocet, calea ta şi-a mea. 
Regina: 
O nesfârşită cale de suspine 
Mi-e drumul lung. 
Richard: 
La fiecare pas, 
De două ori voi plânge, să nu-mi fie 
Mai scurt al meu. Logodna-ntru durere 
Să ne-o scurtăm cu-această cununie; 
Acest sărut ce gura ne-o uneşte 
Inima mea ţi-o dă şi-mi da pe-a ta. 
(O sărută.) 
Regina: 
Dă-mi inima-ndărăt. Ar fi rău schimbul 
Să ţi-o păstrez pe-a ta, ca s-o ucid. 
(Se sărută iarăşi.) 
Acuma, când mi-am luat-o, de plecare, 

Te du, să mă cufund în disperare. 
Richard: 
Ne chinuim mai tare, amânând. 
Adio, iarăşi; e-al durerii rând. 
(les.) 


Scena 2 


O încăpere în palatul ducelui de York. 
Intră York şi ducesa. 


Ducesa: 
Milord, când lacrimile ne-au oprit, 
Făgăduiseşi parcă-a-mi povesti 
Ce s-a-ntâmplat cu cei doi veri“' la Londra. 
York: 
Unde-am rămas? 
Ducesa: 
La acel trist pasaj 
În care, mâini de mitocan zvârleau 
Lături, de la fereştri, pe Richard-rege. 
York: 
Precum spuneam, măritul Bolingbroke 
Călare pe un iute armăsar 
Ce se lăsa strunit ca de-un stăpân, 
Trecea la pas, dar mândru, înainte, 
lar toţi strigau; „Trăiască Bolingbroke!” 
~ Şi-ai fi zis că nu era fereastră 
In târgul tot, să nu se-arate-n stradă 


210 Ducesa se referă la Richard şi Bolingbroke pe care îi numeşte 
veri, deşi îi erau nepoti, fiind nepoţii soţului său. Termenul „veri” 
era folosit într-un sens foarte larg pe atunci, desemnând şi rude de 
alt rang, (vezi nota 6). 

Zgâindu-şi mii de ochi, bătrâni şi tineri, 
Şi cu pereţii cei împodobiţi”"! 
să strige-n cor: „Bolingbroke, bun venit!” 
lar el privind la dreapta şi la stânga, 
Cu capul gol, plecându-se mai jos 
De coama armăsarului, zicea 
La rândul său: „Compatrioţi iubiţi, 
Vă mulţumesc!” Şi-o lua de la-nceput, 
Cu-alaiul petrecându-l mai departe. 
Ducesa: 
Vai, bietul Richard! Şi el ce făcea? 
York: 
Precum la teatru™?, ochii celor mulți, 
Când un actor iubit din scenă iese, 
Privesc pieziş la cel ce intră-n urmă-i, 
Gândind ce plicticos va fi-n tiradă, 
Ba chiar mai rău, în silă l-au primit 
Pe bietul Richard, când s-a-ntors acasă 
Şi nicio limbă bun venit nu-i spuse; 
Cu pulbere-i zvârleau în cap golanii, 
În timp ce el se scutura c-un zâmbet 
De-amărăciune, stăpânindu-şi plânsul. 
De n-ar fi oţelit, cu gând anume, 
A oamenilor inimi, Dumnezeu, 
Toţi ar fi fost mişcaţi, barbarii înşişi 
L-ar fi jelit pe Richard. Cerul însă 
A vrut să fie-aşa şi ne plecăm. 


211 În vremea lui Shakespeare era obiceiul ca la anumite 
festivități, cu ocazia procesiunilor regale sau la întâmpinarea unor 
oaspeţi regali, să se împodobească fațadele caselor cu perdele 
pictate, având pe ele figuri omeneşti din gura cărora ieşeau scrise 


saluturi şi cuvinte de slavă la adresa înalţilor oaspeţi. 


212 Din punct de vedere istoric, teatrele au apărut în Anglia abia 


în a doua jumătate a secolului al XVI-lea. 


~ 287 ~ 


Opere Complete Volumul 3 
Lui Bolingbroke îi suntem azi supuşi, 
lar eu îi recunosc această cinste. 
(Intră Aumerle.) 
Ducesa: 
E fiul meu, Aumerle. 
York: 
Aumerle a fost; 
Dar nu mai e, ca prieten al lui Richard; 
Deci, doamnă, Rutland să-l numeşti acum?”. 
Şi pentru-a lui credință-n noul rege 
Eu chezăşie-i sunt, în Parlament. 
Ducesa: 
Bine-ai venit, băiete; cine sunt 
Acuma, toporaşii ce smălţează 
Rochiţa verde-a noii primăveri?" 
Aumerle: 
Eu nu ştiu, doamnă, şi nici nu-mi prea pasă; 
De-i unul sau mai mulţi, să-i ştie cerul. 
York: 
Vezi cum te porți cu primăvara asta, 
Să nu te pierzi-nainte de-a-nflori. 
Ce-i nou la Oxford? Sunt serbări acolo? 
Aumerle: 
Pe câte-am auzit, milord, mai sunt. 
York: 
Te duci şi tu? 


213 Ducii de Aumerle, de Surrey şi de Exeter au fost deposedaţi de 
titlurile lor, îngăduindu-li-se să-şi păstreze numai pe acelea 
inferioare, de conți (de Ruthland, Kent şi Huntington), fiindcă au 
fost dintre curtenii cei mai apropiaţi şi mai devotați ai lui Richard, 
(n. tr.). 

214 Aluzie la nobilii, diferiţi de cei de până atunci, care se 
îngrămădeau în jurul noului rege, căutând să-i câştige favorurile şi 
constituind o nouă curte regală. 

Aumerle: 
Dacă vrea Domnul, poate. 
York: 
Ce-i cu pecetea care-ţi iese colo?” 
De ce-ai îngălbenit? la, dă-mi scrisoarea. 
Aumerle: 
Milord, nimica. 


York: 
Dă-mi-o, deci, s-o văd. 
Aumerle: 
Eu vă implor să nu mi-o cereţi, totuşi; 
E-un lucru nensemnat, dar am motive 
Să nu voiesc s-o vadă careva. 
York: 
Şi pentru-aceleaşi pricini, eu ţi-o cer, 
Căci, domnule, mă tem... 
Ducesa: 
De ce te temi? 
E negreşit vreun zapis iscălit 
De dânsul pentru haina de paradă. 
York: 
Un zapis iscălit de el? Ce fel 
De zapis tăinuit în sân?*'* Nebuno! 
Băiete, dă-mi scrisoarea. 
Aumerle: 


Cer iertare, 


215 În evul mediu şi în epoca Renaşterii şi chiar şi mai târziu, 
peceţile scrisorilor, contractelor şi documentelor oficiale nu erau 
aplicate direct pe acestea, ci pe o panglică de pergament - ataşată 
documentului respectiv. 

216 York respinge explicaţia oferită de ducesă în sensul că fiul lor 
probabil contractase un împrumut, întrucât, în acest caz zapisul 
respectiv ar fi trebuit să fie în mâinile creditorului şi nu ale lui 
Aumerle. 

Dar nu pot s-o arăt. 
York: 
Îţi poruncesc! 
Hai, dă-mi-o! 
(l-o smulge şi citeşte.) 
Trădare! Trădător nebun! Nemernic! 
Ducesa: 
Milord, ce este? 
York: 
Hei, un slujitor! 
(Intră un slujitor.) 
Să-mi înşăueze calul! Doamne sfinte, 
Ce mişelie! 
Ducesa: 
Ce e? Ce se-ntâmplă? 
York: 
Să mi se-aducă cizmele! Mai iute! 
Pe cinstea şi pe viaţa mea, mă duc 


să-l spun pe ticălos. 


Ducesa: 
Dar ce se-ntâmplă? 
York: 
Să taci, femeie fără minte! 
Ducesa: 


Nu tac, 
Băiete, ce e? Ce-nsemnează asta? 
Aumerle: 
Fii liniştită, mamă. Nu-i nimic, 
Cu viața voi plăti. 
Ducesa: 
Cu viaţa, ce? 
(Intră slujitorul cu cizmele.) 

York: 
Dă-mi cizmele. Vreau să mă duc la rege. 
Ducesa (arătânau-l pe slujitor): 
Loveşte-l, Aumerle. Ce-ai înmărmurit? 
Hai, ieşi, mişele. Piei din ochii mei! 
York: 
Dă-mi cizmele, ţi-am spus. 
Ducesa: 
York, ce-ai de gând? Nu vrei s-ascunzi greşeala 
Copilului? Mi-e singurul copil. 
Un altul nu voi mai putea avea, 
Căci vremea a trecut. Vrei să lipseşti 
De singurul copil, bătrâna-mi viaţă? 
Şi numele de mamă să mi-l iei? 
Nu-ţi seamănă, nu-i şi copilul tău? 
York: 
Eşti o nebună. Poţi tu tăinui 
O conspiraţie-atât de ticăloasă? 
Doisprezece din ei s-au juruit 
Şi-au iscălit cu toţii legământul 
De-a-l omori pe rege, la Oxford!“ 
Ducesa: 
Nu se va duce. Îl vom ţine-aici. 
Şi ce-o să poată face? 


York: 
Înapoi! 
De-ar fi al meu, de douăzeci de ori, 
Şi tot l-aş da-n vileag! 
Ducesa: 


217 Faptul că fiul lui York a intrat într-o conspirație împotriva 
noului rege arată îndeplinirea celor prevăzute de episcopul de 
Carlisle, în sensul începerii unor lupte fratricide în Anglia în urma 
detronării lui Richard, (v. act. IV, sc. 1). De altfel împărţirea în două 


tabere apare în însăşi familia regelui. 

De-ai fi răbdat, 
Pe cât am suferit, ca mamă, eu, 
Mult mai milos ai fi! Acum pricep. 
Mă bănuieşti că n-am fost credincioasă, 
Şi că-i copil din flori! lubite, York, 
lubitul meu bărbat, nu crede asta, 
Îţi seamănă ca nimenea pe lume. 
Nici mie şi nici altor dintr-ai mei 
Nu-mi seamănă şi totuşi îl iubesc! 
York: 
În lături, îndărătnică femeie! 
(lese.) 
Ducesa: 
Aumerle, fugi după el, încalecă, 
Dă pinten ca s-ajungi întâi la rege 
Şi cere-i mila, până să te-acuze. 
Nici eu nu-ntârzii; cât sunt de bătrână, 
Voi călări, cu York, cât pot de iute; 
Şi nu mă voi mai ridica de jos 
Până ce Bolingbroke nu te-o ierta. 
Hai, du-te. Pleacă! 
(lese.) 


Scena 3 


Windsor. O încăpere a palatului. 
Intră Bolingbroke, ca rege; Henry Percy şi alți lorzi. 


Bolingbroke: 
Cine-ar putea afla pe unde umblă 
Neisprăvitul meu de fiu?“'* Trecut-au 


218 Anacronism. La data aceea, prinţul Hal, fiul lui Henric al IV-lea, 
abia împlinise doisprezece ani, deci nu se putea afla în banda de 

Mai bine de trei luni de când nu ştiu. 
Nu-i pacoste mai grea pe capul nostru. 
Să deie Domnul, teafăr să-l găsim; 
La Londra întrebaţi, pe la taverne; 
Se spune că pe-acolo-şi face veacul, 
Cu fel de fel de păcătoşi, pierdut; 
Se mai întâmplă, zice-se, să şadă 
La pândă prin coclauri mai ferite, 
Să jefuiască trecătorii noştri. 
lar el, băiatul ăsta muieratic, 
Îşi face-o cinste din a întreţine 
Această liotă de vagabonzi. 
Percy: 
Milord, pe prinţ, acum vreo două zile 
L-am întâlnit. Şi l-am chemat la Oxford. 
Bolingbroke: 
Şi ce-a răspuns stricatul? 
Percy: 
A răspuns... 
Că se va duce într-o casă rea 
Şi de la cea din urmă târâtură 
Va lua mănugşa, şi-n onoarea ei, 
Va răsturna pe orice cavaler. 
Bolingbroke: 
Stricat fără nădejde; totuşi, sper 
O licărire de schimbare-n bine, 
Pe care-o văd crescând în viitor. 
Dar cine vine? 
(Intră Aumerle, grăbit.) 


cheflii a lui Sir John Falstaff, cum vom afla mai târziu din cele două 
părţi ale piesei Henric al IV-lea. Prinţul e viitorul Henric al V-lea. 
Conform legendelor curente privitoare la tinereţea sa, prinţul îşi 
petrecea timpul în chefuri prin tavernele din Londra, (n. tr.). 

Aumerle: 
Unde-i regele? 
Bolingbroke: 
Ce-nseamnă, vere, spaima asta mare? 
Aumerle: 
Vă aibă ceru-n pază, maiestate! 
Vreau să vă spun ceva, în patru ochi. 
Bolingbroke: 
Retrageţi-vă, singuri ne lăsaţi. 
(Percy şi lorzii ies.) 
Aumerle: 
Să-mi prindă rădăcini genunchii-n ţărnă, 
(Îngenunchează.) 
lar limba să mi se lipească-n gură 
De mă ridic, ori de vorbesc, 'nainte 
De-a îi iertat. 
Bolingbroke: 
Greşeala-i făptuită, 
Sau pusă doar la cale? Dacă nu-i. 
Atunci, oricât de grea ar fi, te iert, 
Ca prieteni să ţi-o dobândesc. 
Aumerle: 
Atunci îngăduiţi-mi cheia asta 
S-o răsucesc în broască, să nu intre 
Nimeni 'nainte de-a vă spune totul. 
Bolingbroke: 
Fă precum vrei. 
(Aumerle zăvorăşte uşa.) 
York (de afară): 
Stăpâne, nu te-ncrede. Fii de veghe, 
Că dinaintea ta e-un trădător. 
Bolingbroke (trăgând sabia): 
Mişele, n-ai să-mi scapi. 

Aumerle: 
Îţi stăpâneşti 
Răzbunătoarea mână. Nu te teme. 
York (de afară): 
Deschide uşa, rege prea semeţ! 
De dragul tău, vrei să-ţi trădez credinţa? 
Deschide uşa-ndată, sau o sparg! 
(Bolingbroke deschide uşa. Intră York.) 
Bolingbroke: 
Ce-i unchiule? Vorbeşte. Stai, răsuflă, 
Şi spune-ne, primejdia cât de-aproape-i 
să ne putem, la vreme, apăra. 


York: 
Priveşte-acest înscris şi vei afla 
Trădarea ce nu pot să ţi-o spun eu, 
De osteneală. 
Aumerle: 


După ce citeşti, 
Să-ţi aminteşti ce mi-ai făgăduit. 
Eu mă căiesc. Nu citi-al meu nume 
Pe-acest răvaş, căci nu-i tot una mâna 
Cu inima. 
York: 
Ba da, când iscălişi, 
Era tot una, ticăloase! lată 
Înscrisul; i l-am smuls din sân, şi-acuma 
Căinţa-i izvorăşte doar din frică 
Nu din credinţă! Uită-ţi milostenia! 
Să nu hrăneşti la sânul tău un şarpe”. 
Bolingbroke: 
Cutezătoare, cruntă şi mârşavă 
Trădare! Tată bun, cu fiu mişel! 


219 Vezi nota 70. 

Izvor de-argint, cu undă prea curată, 
Din care un pârâu murdar se scurge, 
Murdar şi el şi murdărind pe alţii! 
Prisosul tău de cinste a rodit 
Necinste, dar curata-ţi bunătate 
Greşeala lui de moarte-acum i-o iartă. 
York: 
Virtutea mea-i mijlocitoarea lui, 
Îmi cheltuieşte cinstea, pe necinste, 
Ca fiii cei risipitori averea 
Părinților prea strângători. Onoarea 
Nu-mi va rămâne decât prin pieirea 
Dezonoratului, sau viaţa lui 
Va fi ruşinea vieţii mele. Sire, 
Lăsându-i viaţa, mă omori pe mine, 
Ucizi un om cinstit, pentr-un mişel. 
Ducesa (de afară): 
Stăpâne, pentru Dumnezeu, dă-mi drumul. 
Bolingbroke: 
Dar cine strigă-acolo atât de tare? 
Ducesa: 
Sunt o femeie, care ţi-e mătuşă, 
Mărite rege. Eu sunt. Fie-ţi milă! 
O cerşetoare care azi cerşeşte 
Întâia oară!... 
Bolingbroke: 
Ni se schimbă scena; 
La Regele şi Cerșetoarea”” trecem, 


220 Rostind cuvântul „cerşetoare”, ducesa de York îi reaminteşte 
lui Bolingbroke de balada „Regele Cophetua şi cerşetoarea”, în 
care acest rege, din Africa, după ce arătase întotdeauna o 
indiferenţă absolută pentru toate femeile, sfârşeşte prin a se 
îndrăgosti de o cerşetoare, pe care o face regina lui. Cum baladele 
populare erau considerate în acea vreme ca încercări literare 


~ 296 ~ 


William Shakespeare 
să ne jucăm. Hai, văr primejdios, 
Dă-i drumul mamei tale înlăuntru; 
Cred c-a venit să-ţi ceară mântuirea. 
York: 
De-l vei ierta, oricine ţi-ar mai cere-o, 
lertarea asta cheamă noi păcate, 
Când mădularu-i obrintit, îl taie, 
Să scape celelalte sănătoase. 
(Intră ducesa.) 
Ducesa: 
O, rege să nu-l crezi pe-acest hapsân. 
Acela ce pe el nu se iubeşte, 
Pe nimeni nu iubeşte. 
York: 
Tu, femeie, 
Ce vrei, aici? Ori sânul tău bătrân 
Vrea să-l mai alăpteze pe-acest şarpe? 
Ducesa: 
lubite York, fii bun 
(Îngenunchează.) 
Stăpâne, ascultă. 
Bolingbroke: 
Ridică-te, mătuşă. 
Ducesa: 
Nu, te rog! 
Aşa vreau să rămân şi niciodată 
Nu voi mai şti ce este fericirea 
De nu mi-o vei fi dat, iertând pe Rutland, 
Copilul meu cel vinovat. 
inferioare, care stârneau numai hazul, cuvintele lui Bolingbroke 
constituie o trecere de la situaţia încordată, provocată de 
dezvăluirea conspirației lui Aumerle, la o atmosferă de destindere, 
creată de referirea glumeaţă pe care i-o ocazionează cuvintele cu 
care i se adresează ducesa. 

Aumerle (îngenunchind): 
Adaug 
La rugămintea mamei, pe a mea. 
York (ingenunchează): 
Îndoi genunchii-aceştia credincioşi 
Cerându-ţi să n-asculţi cerința lor; 
Greşeşti, dacă te laşi înduplecat. 
Ducesa: 
Vorbeşte el din inimă? Priviţi-l! 
În ochii lui nu-s lacrimi. Într-o doară 
Dă drumul vorbelor din gură, rege, 
Pe când vorbirea noastră e din suflet. 
Din vârful buzelor se roagă, parcă 
Dorind să nu-l asculte nimeni, iară 
Noi ne rugăm din inimă, din viaţă. 
Slăbite mădularele-i ar vrea 
Să se ridice din îngenunchiere; 
Pe când genunchii noştri prea plecaţi 
Ar prinde rădăcini pe-aceste lespezi. 
Se roagă din făţărnicie, doamne, 
lar noi adânc şi din credinţă dreaptă. 
Prin rugămintea noastră, cade-o alta; 
Pogoară deci iertarea ta înaltă. 
Bolingbroke: 
Ridică-te, mătuşă. 
Ducesa: 
Nu, nu spune 
Ridică-te, ci mai-nainte; iert! 
De ţi-aş fi fost eu doica, să te-nvăţ 
Vorbirea, mai întâi te-aş fi-nvăţat 
Cuvântul; iert. Hai, iartă, rege bun! 
Azi mila să te-nveţe a-l rosti. 
E scurt cuvântul, dar cu-atât mai dulce. 


~ 298 ~ 


William Shakespeare 
Nu-i altu-n lume potrivit cu tine 
Decât cuvântul ăsta, de iertare. 
York: 
Rosteşte-l franţuzeşte; Pardonnes-moy” 
Ducesa: 
lertarea vrei s-o faci neiertătoare, 
Tu, crud bărbat şi nemilos stăpân, 
Şi vorba vrei s-o-ntorci să-şi stea-mpotrivă. 
Zi-i, iert, precum se iartă-n ţara noastră; 
Cum înţeleg francezii noi nu ştim. 
În ochii tăi citesc cuvântul drept. 
Rosteşte-l dar. Ascultă-ţi inima; 
Ne-ai auzit plângând şi implorând, 
Şi ne milostiveşte cu iertarea. 
Bolingbroke: 
Ridică-te, mătuşă. 
Ducesa: 
Nu cer să mă ridic; eu cer să ierți. 
Bolingbroke: 
Îl iert, cum Dumnezeu mă va ierta. 
Ducesa: 
Ferice de genunchiul ce se pleacă. 
Dar tot mă tem. Mai spune înc-odată. 
Spunând de două ori, ierţi doar odată, 
Dar, mai temeinic ierţi. 
Bolingbroke: 
Îl iert, mătuşă. 
Din inimă. 
Ducesa: 
Un zeu eşti, pe pământ. 


221 Pardonnez moy (moi) se folosea cu două sensuri; şi acela de 
„Sscuzaţi-mă” şi cu acela de „îmi pare foarte rău (dar trebuie să vă 
refuz)”. 

Bolingbroke: 
Cât despre-al nostru credincios cumnat””, 
Abatele de Westminster şi ceilalţi 
Din tagma lor cu care s-a-nhăitat, 
Distrugerea-i va urmări, ca umbra. 
Unchiule York, trimite deci la Oxford 
Destule oşti să-i prindă, unde sunt. 
Jur că nu vor scăpa cu viaţă-n lume, 
De-i voi afla. Grăbeşte, unchiule. 
Adio, vere. Bine s-a rugat 
Măicuţa ta. Fii bun, cu-adevărat. 
Ducesa: 
Copilul meu cel vechi, hai vino-acasă, 
Şi Dumnezeu să mi-te reînnoiască. 
(les.) 


Scena 4 
Intră Exton şi un slujitor. 


Exton: 

Ai auzit cum a spus regele; 

„N-am oare-un prieten să mă scape-odată 
De-această spaimă vie?” Nu-i aşa? 
Slujitorul: 
Ba chiar aşa a spus. 

Exton: 

„N-am, oare, un prieten?” 

A spus de două ori şi-a stăruit. 


222 Bolingbroke se referă la contele de Huntington, soţul surorii 
sale Elisabeta, care făcea şi el parte din conspirația de la Oxford. 

Aşa e? 
Slujitorul: 
Chiar aşa. 
Exton: 
Şi când a spus, 
La mine s-a uitat, zicându-mi parcă; 
Aş vrea să fii acela ce mi-ar smulge 
Din inimă această spaimă vie; 
Şi se gândea la regele din Pomfret. 
Al regelui prieten sunt. Curaj, 
Să mergem. Voi să-l scap de-acel vrăjmaş. 
(les.) 


Scena 5 


Pomfret. Turnul castelului. 
Intră regele Richard. 


Richard: 

Tot cercetat-am, cum aş compara 
Această temniță cu lumea largă; 
Dar cum atâția oameni sunt pe lume, 
Şi-aici un singur om, şi-acela-s eu, 
N-am izbutit să făuresc un gând. 
Creierul meu e soţul minţii mele 
Şi pot s-o dovedesc; el este tatăl 
Şi amândoi îmi tot puiesc odrasle 
De gânduri care-mi populează lumea, 
Această mică lume, răsculată, 

Că nu-i vreun gând cu altul să se-mpace. 
Chiar cele mai înalte, despre lucruri 
Divine, se înfruntă, se ciocnesc; 

Le zici: „Hai, gânduri mititele, treceţi” 

Apoi, din nou: „Mai greu vă e să treceţi, 
Decât cămilei prin urechi de ac”. 
Semeţe gânduri pun la cale fapte 
Miraculoase, ca şi cum aş vrea 
Cu-aceste slabe unghii să-mi fac cale 
Prin zidul gros al lumii mele mici, 
Această închisoare. Apoi pier, 
În sumeţia lor neputincioasă. 
lar cele ce tânjesc la fericire 
Se bucură că nu-s cele dintâi 
Şi nici cele din urmă prăbuşite, 
Precum fac cerşetorii, la butuc, 
Când rabdă, socotind că sunt şi alţii 
Ce-au suferit, sau suferă ruşinea 
Şi-s parcă uşuraţi la gândul ăsta. 
Aşa joc şi eu, singur, pe mai mulţi”, 
Dar toţi nemulţumiţi; fie că-s rege, 
Şi-atunci trădarea face să doresc 
să fiu un cerşetor - aşa cum sunt; 
Fie că sărăcia mă îndeamnă 
să cred că tot mai bine era rege, 
Şi iar sunt rege; tot aşa mereu, 
Mă duce gândul tot la Bolingbroke 
Şi că nimic nu sunt. Dar orice-aş fi. 
Şi orice om, de nu-i mai mult ca om. 
Nu poate fi vreodată mulţumit, 


Decât, doar când nu va mai fi nimic. 
(Muzică.) 


223 Referire la parabola biblică după care „mai lesne este să 
treacă cămila prin urechile acului decât să intre un bogat în 
împărăţia lui Dumnezeu”. 

224 Unii comentatori văd în rândurile care urmează aceeaşi idee 


exprimată de Jacques în celebrul său monolog din Cum vă place 
(act, Il, sc. 7). 

Cum, muzică? Ha! Ascultaţi măsura; 
Ce neplăcută-i muzica frumoasă. 
Măsura când lipseşte şi acordul! 
La fel e şi cu muzica vieţii. 
Aci mi-aţin urechea la greşeli, 
Dar când aveam puterea, nu aveam 
Urechi s-aplec la lipsa de măsură! 
leri vremea mi-o pierdeam, iar astăzi vremea 
E-aceea ce mă pierde; ea îşi face 
Din mine orologiul care bate; 
Minutele sunt gândurile mele, 
lar ochii-mi sunt cadranul de suspine 
Pe care degetul, ca un ciocan, 
L-atinge, când îmi şterge lacrimile! 
Acuma, sir, bătaia orei este 
Suspinul ce-mi izbeşte-n inimă 
Ca-n clopote; iar lacrima şi plânsul 
Arată ceasul, ceasul meu cel rău, 
Adus de-nvingătorul Bolingbroke, 
Trufaş de bucurie-n timp ce eu 
Stau ca un prost, făcând pe orologiul””. 
Această muzică mă-nebuneşte, 
As vrea să tacă; poate că pe unii 
Nebuni îi face oameni înţelepţi; 
Cu mine-i tocmai altfel. Dar, oricum, 
Blagoslovit să fie cel ce-mi cântă! 
E-un semn de dragoste, iar dragostea 
Faţă de Richard e un juvaer 
Ce nu mai e la modă-n lumea asta. 
(Intră un rândaş.) 
Rândaşul: 


225 Aluzie la figurina, de multe ori comică, de pe orologiile din 
vechime, care bătea sferturile de oră. 

Mărire ţie, prinţule regesc! 
Richard: 
Îţi mulţumesc, nobile sfetnic; cred 
Că cel mai ieftin preţ ce ni se cade 
E mult prea scump. la spune, cine eşti? 
Şi ce te-aduce aicea, unde nimeni 
Nu vine, decât amărâtul câine 
Ce-mi dă tainul, să-mi lungească soarta. 
Rândaşul: 
Eram un biet rândaş la grajduri, rege, 
Când eraţi rege; şi m-am dus la York, 
lar el mi-a-ngăduit să viu să-mi văd 
Stăpânul de-altădată. Rău mi-a fost, 
La Londra, când văzui, la-ncoronare, 
Pe Bolingbroke, călare pe Barbary”*, 
Ştiţi, armăsarul ce-l încălecaţi, 

Pe care eu, cu trudă, l-am strunit. 
Richard: 
Pe Barbary? Prietene, ia spune-mi, 

Şi calul cum mergea sub el? 
Rândaşul: 
Semet; 

Nici n-atingea pământul cu copita. 
Richard: 
Semet, că-l călăreşte Bolingbroke!... 
Din palma mea regală-i dam grăunte; 
Mârţoaga, şi-am cinstit-o mângâind-o, 
Cum, n-a sărit? Nu s-a trântit pe jos? 

(Căci semeţia cade câteodată). 
Şi gâtul nu i-a frânt trufaşului 


226 Numele armăsarului arab al lui Richard, originar din Berberia 
(Africa de Nord), pe care îl încălecase Bolingbroke în cadrul alaiului 

Uzurpator, înţepenit în şa? 
Îţi cer iertare, calule! De ce 
Ţi-aş cere să fii altfel, când menit 
Ai fost să fii ţinut în frâu de om? 
Eu nu sunt cal şi totuşi duc povara, 
Ca un măgar, strunit de Bolingbroke. 
(Intră paznicul, cu un blid.) 
Paznicul (către rândaş): 
Mergi, mergi, prietene; nu-i loc de tine. 
Richard: 
De ţii la mine, vremea e să pleci. 
Rândaşul: 
Ce limba nu cutează, inima 


Va spune. 
(lese.) 
Paznicul: 
Nu vreţi să mâncaţi, milord? 
Richard: 


Nu-ncep până nu guşti, ca-ntotdeauna””. 
Paznicul: 

Milord, n-am voie; azi sir Pierce de Exton, 

Trimis de rege, nu vrea să mă lase. 

Richard: 

Pe Henry de Lancaster?” lua-l-ar dracul! 

Şi tu? M-am săturat de când tot rabd! 
(Îl bate pe paznic.) 
Paznicul: 
Ajutor! Ajutor! Ajutor! 

(Intră Exton şi slujitorii, înarmați. ) 


227 La curte exista întotdeauna un servitor care gusta din toate 
mâncărurile aduse regelui la masă, pentru a se constata dacă erau 
otrăvite sau nu. 

228 Richard se referă la Bolingbroke numai ca duce de Lancaster. 

Richard: 
Ce vreți? Aici pe cine cată moartea? 
Nemernice, unealta tu mi-ai dat-o. 
(Smulge o sabie de la un slujitor şi-l ucide.) 
Şi tu, te du să-ţi cauţi locu-n iad. 
(Ucide un altul, atunci Exton îl străpunge.) 
Această mână care m-a străpuns, 
De-apururea va arde-n focul Gheenei. 
Exton, un rege mâna-ţi azi omoară 
Pătând cu sânge-a regelui tău ţară, 
Te-înalţă, suflete, ia-ţi locul sus, 
Că muritoarea carne a apus. 
(Moare. ) 
Exton: 
Şi sânge şi virtuţi de rege-avut-a; 
| le-am pierdut, cu viaţa lui, pierdută. 
Făcut-am bine? Ce m-a-mpins s-o fac 
Îmi spune-acum că-n iad va fi să zac. 
Cu mortul rege, la cel viu, degrabă, 
Pe ceştilalţi să-i luaţi de-aici, la groapă! 
(les.) 


Scena 6 


Windsor. O încăpere în castel. Trâmbiţe. 
Intră Bolingbroke şi York, cu lorzi şi suite. 


Bolingbroke: 
lubite unchi, aflat-am că rebelii 
Ar fi dat foc oraşului Cicester 
În Gloucestershire. Dar dacă fost-au prinşi, 
Sau au scăpat, nu ştiu. 
(Intră Northumberland. ) 

Bine-ai venit, 
Milord, ce veşti ne-aduci? 
Northumberland: 
Întâi de toate, 
Urez măriei-tale fericire; 
Apoi vestesc că am trimis la Londra 
Capul lui Salisbury, Spencer, Blunt şi Kent; 
lar cum i-am prins, e-aici, în document. 
Bolingbroke: 
Percy, îţi mulţumim de străduinţă; 
Pe drept, ne-ai dobândit recunoştinţa. 
(Intră Fitzwater.) 
Fitzwater: 
Milord, din Oxford am trimis la Londra 
Capul lui Brocas şi-al lui sir Bennet Seely; 
Doi trădători care-au urzit la Oxford 
A voastră răsturnare de pe tron. 
Bolingbroke: 
Fitzwater, truda nu-ţi va fi uitată. 
Nici răsplătirea, binemeritată. 
(Intră Percy, cu episcopul de Carlisle.) 
Percy: 
Conspiratorul, stareţ de Westminster, 
De remuşcări muncit şi-amărăciune, 
S-a pogorât în moarte. Dar Carlisle, 
E viu şi l-am adus să deie seamă 
De-a lui trufie, lângă tronul tău. 
Bolingbroke: 
Carlisle, ascultă ce ţi-am hărăzit; 
să-ţi afli undeva vreun loc ferit 
În care să trăieşti cum vrei mai bine, 
În pace şi să mori cum se cuvine. 
Mi-ai fost vrăjmaş, de când ne-am cunoscut; 

Dar cinste meriţi, cinste ţi-am făcut. 
(Intră Exton, cu suita, ducând un CoŞciug.) 
Exton: 
Mărite rege, în acest coşciug 
E frica-nmormântată;-al vieţii crug 
| s-a sfârşit lui Richard de Bordeaux: 
Duşmanul vostru-nverşunat e-aici. 
Bolingbroke: 
Exton, nu-ţi mulţumesc. Ai făptuit 
O cruntă faptă, fără de iertare, 
Năpastă şi pe mine şi pe ţară. 
Exton: 
Am făptuit-o, dar ai vrut s-o vreau. 
Bolingbroke: 
Otrava n-o iubesc acei ce-o dau, 
Nici eu ce-ai făptuit; deşi am vrut, 
Urăsc pe-acela ce l-a omorât. 
Adânca vină n-o vei ispăşi, 
Dar nici favoruri n-ai de ce primi; 
Cu Cain” să pribegeşti prin umbra nopţii, 
Să nu mi mai calci vreodată pragul porţii, 
Lorzi, mă-nfior, cu sufletul cernit, 
Că drumul mi-e de sângele-i stropit. 
_Să mergem, să jeliţi cu mine-odată. 
In negru-i ziua-aceasta-nveşmântată. 
În Ţara Sfântă voi pleca smerit, 
Să-mi spăl de sânge mâna vinovată. 
Veniţi acum, cerniţi, asemeni mie, 
Să plângem jertfa asta timpurie. 


229 Richard al II-lea se născuse la Bordeaux (Franţa). 


230 Conform legendei biblice, Cain a fost condamnat să 
rătăcească peste tot pământul, toată viaţa, ca pedeapsă pentru 
uciderea fratelui său, Abel, (vezi nota 11). 

Richard al ll-lea 
Comentarii 


Caracterul aproximativ al datării piesei istorice- 
tragedie Richard al II-lea este, ca în alte câteva 
cazuri, deosebit de supărător pentru că nu ne 
îngăduie să urmărim evoluţia gândirii 
shakespeariene într-o perioadă, de cântări care îşi 
vor pune mai târziu amprenta pe opere ca Troilus şi 
Cresida, Hamlet, Regele Lear. La prima vedere 
faptul că, după câte se pare (!), piesa a fost 
compusă în 1595-1596, deci cam în aceeaşi vreme 
cu Romeo şi Julieta şi cu Visul unei nopți de vară, iar 
succesiunea acestora nu se cunoaşte, nu are 
importanţă decât pentru reconstituirea evoluţiei 
scriitorului din alte puncte de vedere (stil, structura 

pieselor etc.); dar implicaţiile tematice sunt afectate 
în primul rând. Ca să dau o singură ilustrare, rolul 
imaginaţiei în procesul cunoaşterii şi autocunoaşterii 
personajelor este analizat pe multiple feţe atât în 
Richard al II-lea cât şi în Visul unei nopți de vară. 
Este Richard un „exemplum” pentru „poetul” despre 
care vorbeşte Tezeu în tirada oamenilor stăpâniţi de 
imaginaţie (alături de îndrăgostiți şi nebuni, 
concretizaţi, spre deosebire de poet, în Visul?) Dacă 
este, anticipează generalizarea lui Tezeu sau îi 
urmează? Şi aşa mai departe... 

Întrucât în prezenta ediţie a operelor lui 
Shakespeare am acceptat cronologia propusă de 
F.E. Halliday, să acceptăm virtual şi plasarea 
„Ccronicii”: după Romeo şi Julieta şi înainte de Visul 
unei nopți de vară; cu inconvenientele ce vor reieşi 
şi din confruntarea respectivelor postfeţe... 

De fapt, singura dată certă este anul 1597, când a 
fost tipărită prima ediţie /n-cvarto sub titlul The 
Tragedie of King Richard the second. A doua şi a 
treia ediţie /n-cvarto au apărut în 1598, a patra în 
1608, a cincea în 1615. În lista lui Francis Meres din 
1598 piesa este prima din tragediile menţionate, iar 
în ediţia in-folio din 1623 ocupă locul al doilea între 
piesele istorice, după King John. 

Izvoarele piesei sunt numeroase: cronicile lui 
Holinshed (1586-1587), Hali (1548) şi Froissart 
(1523-1525), precum şi o cronică anonimă franceză 
(cca. 1400); piesa anonimă Thomas of Woodcock, 
cunoscută şi ca 1 Richard II, care descrie prima 
parte a domniei monarhului şi conţine elemente 
presupuse a fi bine cunoscute de spectatorii piesei 
lui Shakespeare (vezi şi Studiul introductiv din ediţia 

de faţă, vol. I. p. 21); The Mirror for Magistrates 
(diferite ediţii între 1555 şi 1587); poemul The First 
Fowre Bookes of the civile warres between the two 
houses of Lancaster and Yorke (1594) de Samuel 
Daniel (vezi mai ales actul V al piesei). Despre 
vestita scenă a „grădinarilor” (III, 4) s-a afirmat că 
este o contribuţie shakespeariană cu trimiteri la 
elemente tradiţionale (o parabolă biblică reluată în 
literatura engleză din Evul Mediu etc.), dar şi că se 
bazează pe o cuvântare a lui John Ball, reprodusă de 
Holinshed şi Stowe. Scena detronării lui Richard al Il- 
lea împrumută o serie de elemente din scena 
detronării lui Edward al II-lea din piesa cu acelaşi 
nume a lui Christopher Marlowe. 

Scena detronării nu apare în primele ediţii jn- 
cvarto ale piesei, deşi a fost jucată la teatrul The 
Globe la 7 februarie 1601, în ajunul rebeliunii lui 
Essex; şi cum a fost inclusă numai în ediţia /in-cvarto 
din 1608, respectiv în prima ediţie publicată după 
moartea reginei Elisabeta (1603), s-a tras concluzia 
că anumite paralelisme ale acestei piese „alegorice” 
şi domnia reginei (încurajarea  favoritismului, 
expediţia din Irlanda şi mai ales scena incriminată) 
puteau periclita viaţa autorului şi a altora. 

Dacă şi în ce măsură a fost implicat Shakespeare 
în „conjuraţia lui Essex” nu a fost încă lămurit pe 
deplin“; dar se poate afirma fără ezitare că în 
Richard al II-lea Shakespeare discută legitimitatea 
detronării unui monarh. Spectatorul şi cititorul 


231 V. Richard II, edited by Peter Ure, „The Arden Shakespeare”, 
1956, Methuen, London, 1970, p. LVII şi urm, şi Mihnea Gheorghiu, 
Replici şi scene din lumea lui Shakespeare, în Shakespeare şi 
opera lui, Bucureşti, 1964, p. 604 şi urm. 

elisabetan sunt parcă atraşi în discuţie pentru a-şi 
formula propriile lor concluzii, deşi, după unii 
comentatori, punctul de vedere shakespearian ar fi 
clar exprimat: 

„Morala piesei... o poate vedea oricine. Regele 
este locţiitorul lui Dumnezeu... Oricât de slab, corupt 
şi ineficient ar fi el, niciun supus, nici chiar o rudă de 
sânge regesc, nu avea dreptul să se ridice asupra 
lui. Dacă aceasta se întâmplă, atunci se prăbuşeşte 
complicatul sistem al ordinii şi ierarhiei pe care se 
întemeiază întregul regat şi întregul univers". 

După Henric al VI-lea (3 părţi) şi Richard al III-lea, 
Richard al II-lea deschide cea de a doua tetralogie 
shakespeariană (Richard al II-lea, Henric al IV-lea - 
două părţi - şi Henric al V-lea), sprijinind aceeaşi 
concepţie: regii legiuiţi trebuie să guverneze, 
altminteri vor fi detronaţi. De data aceasta, însă, 
problemele sunt abordate artistic: 

„Simplele veniri şi plecări anunțate de trâmbiţa 
vestitorului în primele piese sunt înlocuite acum 
printr-o complexitate cu adevărat omenească. Dacă 
Henric al VI-lea era doar slab şi curtenitor, Richard 
al II-lea este zugrăvit la modul complicat şi 
neprevăzut, dar întrutotul credibil. Dacă Richard al 
III-lea este un tipic megaloman renascentist, Henric 
al V-lea simte aceeaşi atracție a puterii, dar o tine 
sub control printr-o calculată conducere statală. 
Dacă primele piese nu au practic o intrigă 
secundară, cele din a doua tetralogie cuprind acțiuni 
paralele imaginate bogat...” 


232 E.F.C. Ludowyk, Understanding Shakespeare, Cambridge, 
1962, p. 92. 
233 John Wain, The Living World of Shakespeare, London, 1961, p. 

Cu piesă istorică, Richard al II-lea urmează în linii 
mari informația oferită de cronici, deşi din 
considerente dramatice şi tematice apar unele 
abateri sensibile (John of Gaunt, un om ambițios, 
egoist şi intrigant, prost conducător de oşti şi 
administrator, este înfăţişat de Shakespeare ca un 
bun patriot, luptător şi sfetnic; regina avea numai 
doisprezece ani când începe acţiunea piesei, dar 
Shakespeare o prezintă ca femeie, moartea ducesei 
de Gloucester e antedatată etc.) şi sunt introduse 
fie scene originale, fie scene preluate din surse 
neistorice (dialogul dintre Richard şi muribundul 
Gaunt, |, 1, scena din grădina ducelui de York, III, 4, 
scena detronării, IV, 1, despărţirea lui Richard de 
soţia sa, V, 1 etc.). 

In viziunea lui Shakespeare Richard al II-lea apare, 
prin proastă cârmuire, ca un monarh comparabil cu 
Henric al VI-lea şi Richard al III-lea, ca un „/ocțiitor al 
lui Dumnezeu” care „strică ordinea” prin aceea că 
se comportă pe tron: „... de parcă nu ar îi supus 
vremii şi îşi poate îngădui s-o nesocotească pur şi 
simplu”. 

Anumite trăsături de caracter ale monarhului sunt 
permanent accentuate în piesă ca determinări ale 
prăbuşirii sale. Richard este: 

„... în primul rând un om în care influența 
sentimentului predomină în dauna rațiunii şi a recii 
judecăți... 

„Îi lipseşte caracterul, fermitatea voinței, precizia 
scopului, încrederea în sine; se lasă cu uşurinţă 


39. 
234 M. A. Bart, Şekspir i istoria, editura Nauka, Moskva, 1976, p. 
64. 

condus de favoriţii săi... 

„„„sentimentul i-a slăbit puterea de judecată... 

... Vede lucrurile mai degrabă aşa cum ar dori ca 
acestea să fie decât aşa cum sunt în realitate şi se 
abandonează visurilor pitoreşti şi introspecțiilor 
vagi... 

„„„La el, ca şi la Hamlet, darul elocinței a devenit 
un blestem, paralizându-i facultatea de a acţiona... 
mai întâi acţionează la întâmplare, iar atunci când 
soarta îi devine potrivnică, nu mai acţionează în 
niciun fel...” 

Cauzele care aveau să ducă la căderea 
monarhului sunt amintite de mai multe personaje în 
diverse momente ale piesei: bătrânul Gaunt îl acuză 
că se comportă ca un tiran, că este „vătaf al Angliei, 
nu rege” (Il, 1, 113); din discuţia lui Gaunt cu 
ducesa de Gloucester aflăm că Richard l-a ucis pe 
unchiul său Thomas Gloucester (|, 2, 37-39); York îl 
socoteşte  „tânăr” şi vede în detronarea lui 
intervenţia voinţei divine; Salisbury crede că s-a 
întors prea târziu după campania din Irlanda; 
grădinarul îl califică „rege risipitor”. 

Richard însuşi îşi va da seama până la urmă că, 
rege fiind, nu a folosit vremea cum trebuie, nu a fost 
în pas cu ea sau nu i-a simţit pulsul - cumulare de 
sensuri în „/ wasted time (îmi pierdeam/iroseam 
vremea) and now doth time waste me” [iar acum 
vremea e aceea care mă pierde/mă dă pierzării, V, 
5, 49; vezi şi întregul context). 

Regele „uns”, Richard, nu a ştiut să guverneze şi a 
fost detronat; Henry Bolingbroke care se va urca pe 


235 A.W. Verity, în prefața la „Shakespeare, Ring Richard II”, 1899, 
Cambridge University Press, 1912, pp. XXII-XXIII. 

tronul Angliei în locul său ca Henric al IV-lea este un 
uzurpator („încoronarea sa nu este dreaptă, iar 
uciderea lui Richard o transformă în cea mai 
cumplită nedreptate”), dar are toate calităţile unui 
rege care ştie să guverneze: e curajos, abil, 
inteligent, se pricepe să-şi atragă poporul de partea 
sa, e realist, „prudent şi stăpânit în momentele sale 
de succes”, „nu face niciun pas greşit". 

Figuri centrale ale „cronicii”, atât Richard cât şi 
Bolingbroke nu au decât de câştigat de pe urma 
antitezei în ceea ce priveşte caracterizarea, cu 
explicabila pondere în favoarea lui Richard (Henric 
va fi analizat în amănunţime în următoarele două 
piese ale tetralogiei). 

Pe fundalul a/egoriei politice rolurile celor doi 
protagonişti sunt cercetate atent în introducerea 
semnată de Peter Ure în ediţia Arden a piesei, cu 
schiţarea următoarelor etape: 

1. Actul I, scena 1 - actul II, 1, v. 223. Richard ca 
rege; este incompetent în rezolvarea problemelor 
guvernării, dar ocazional se achită cum trebuie de 
rolul de monarh. 

2. Actul II, scena 1, v. 224 până la sfârşitul primei 
scene din actul III. Preluarea puterii de către 
Bolingbroke. 

3. Actul III, scena 2, până la sfârşitul primei scene 
din actul V. Abdicarea lui Richard: începutul 
tribulațiilor sale; despărțirea de Isabela., 
întemnițarea în castelul Pomfret. 

4. Actul V, scena 2 până la sfârşitul piesei. 


236 A.P. Rossiter, Richard Il, în Angel with Horns, 1961, Longman 
Group, London, 1970, p. 36. 
237 A.W. Verity, Op. cit., p. XXV. 

Bolingbroke ca rege, capabil să facă față unei crize 
politice. Richard este omorât în scena 5.** 

Dar, aşa cum arată Chambers: 

„E aproape de prisos să spunem că antiteza 
Richard-Bolingbroke depăşeşte cu mult sfera 
politicului; ea se sprijină pe una din deosebirile 
ultime care definesc omenirea, cea dintre 
temperamentele practice şi artistice, dintre oamenii 
de actiune şi oamenii viselor şi fanteziilor. >? 

Într-adevăr: nu este nici prima, nici ultima oară 
când Shakespeare foloseşte materialul documentar 
avut la îndemână (în cazul de faţă, materialul istoric 
sau cvasi-istorie) pentru a ni-l înfăţişa ca punct de 
plecare pentru generalizări care în ultimă instanţă 
vizează omenescul suprem (metoda folosită e, în 
definitiv, cea baconiană, „inductivă”). 

Pe de altă parte, după cum contrastarea a două 
tipuri de monarhi se subsumează contrastării a două 
tipuri funciare de oameni, tot astfel aceasta din 
urmă se subsumează unor generalizări tematice 
privind cunoaşterea umană. Henry Bolingbroke 
cunoaşte viaţa şi lumea şi, indiferent de caracterul 
intenţiilor sale, ştie foarte bine ce are de făcut 
pentru a le realiza; Richard de abia începe să înveţe 
catehismul realităţii: 

„Richard al lIl-lea este o tragedie a cunoaşterii 
(knowledge) dobândite prin experiență. Cu puțin 
înainte de a fi precipitat în abis, regele detronat 
atinge măreţia lui Lear”. 

238 Peter Ure, Op. cit., pp. LXII-LXXXIII. 
239 Edmund Chambers, Shakespeare, A Survey, London, 1935, p. 
91. 


240 lan Kott, Shakespeare Our Contemporary, Doubledav, New 
York, 1954, p. 35. 

In evoluţia lui Richard ca erou tragic Şvedov 
deosebeşte trei etape fundamentale. In prima etapă 
(când este în mai multe rânduri caracterizat de alte 
personaje) el este îmbătat de putere - cu un singur 
gest el poate schimba cursul evenimentelor. In 
etapa următoare, îşi dă seama de realitatea 
amenințării ce planează deasupra coroanei, se 
trezeşte treptat, reapreciind valorile şi recunoscând 
că este un om ca toţi ceilalţi. In etapa a treia devine 
erou tragic, înțelegând că Bolingbroke va distruge 
toate forţele care au fost de partea sa. Eroismul său, 
pasiv, este eroismul suferinţei; dar în suferinţă 
caracterul său se întăreşte. Totodată, Richard îşi 
schimbă, concepţia despre lume, devenind filosof. 
Cugetă atât la soarta sa proprie cât la soarta 
altora.“ 

Pentru un motiv sau altul, dar în primul rând din 
cauza absenței unei definiţii general acceptate 
astăzi a termenului, caracterizarea piesei ca 
„tragedie” a fost uneori contestată (astfel, Rossiter: 
„Cred că un asemenea personaj nu poate fi tragic; îi 
lipseşte, categoric, claritatea care face logică 
acțiunea tragică” „... trebuie să mărturisesc că el 
ar putea fi cu greu definit ca personaj tragic şi că, 
totuşi, dacă este o figură tragică, aceasta se 
datoreşte faptului că este atât de mare căderea sa 
din prosperitate în protivnicie”® ..) 

Richard este un mare visător, un poet „alcătuit din 
închipuire”, trăind în şi din plăsmuirile acesteia; 
241 |.  Şvedov. /storiceskie hroniki Șekspira,  lzdatelstvo 
Moskovkovo Universiteta, 1964, pp. 1.000-1115. 

242 A.P. Rossiter, Op. Cit., p. 25. 


243 A.C. Bradiey, Shakespearean Tragedy, 1904, Macmillan, 
London, 1971, p. 15. 

„devine un spectator preocupat de propria sa ruină, 
înveşmântând-o în expresii revelatoare şi imagini 
nemaipomenite”, „cuvintele fi slujesc ca un fel de 
înlocuitor al realității, orbindu-l în faţa asprimilor 
vieții”; „gândeşte în imagini”; „imaginea devine 
modul caracteristic al exprimării eroului”; în 
închisoare „încearcă să scape de realitate într-o 
lume iluzorie pe care şi-a creat-o singur, populată de 
un neam de gânduri veşnic râvnitoare»”"". 

S-a discutat mult despre înzestrarea poetică a lui 
Richard. Pentru Verity, de pildă, eroul este „un poet 
extraordinar”, pentru Mark van Doren „un mare 
poet minor”, pentru Herford „un diletant în poezie 
ca şi în exercitarea prerogativelor regale”. 
Bineînţeles, diversitatea aprecierilor se poate 
explica lesne prin inerenta diversitate a gusturilor 
celor ce receptează actul poetic; dar întrucât este 
vorba de cercetători ai operei lui Shakespeare, se 
poate presupune că aprecierile sunt determinate şi 
de factori „mai puţin subiectivi” în sensul că sunt 
polarizaţi în jurul unui anumit punct de vedere 
teoretic: judecarea lui Richard-poetul prin prisma 
poeziei renascentiste engleze, prin prisma poeziei 
shakespeariene în întregul ei sau în contextul 
restrâns al perioadei când a fost scrisă piesa, din 
punctul de vedere al esteticii poetice a secolului al 
XX-lea, confundarea lui Richard-poetul cu poetul 
Shakespeare (în definitiv, după cum se susţine 


244 Edmund Chambers, Op. cit., p. 51. 

245 W.H. Clemen, The Development of Shakespeare's Imgery, 
1951, Methuen, London, 1966, p. 59. 

246 Ibid., p. 54. 

247 Anne Righter, Shakespeare and the Idea of A Play, 1962, 
Penguin, Harmondsworth, 1967, p. 113. 

adesea, piesa cuprinde artificialităţi şi imperfecţiuni 
ce amintesc de Cei doi tineri din Verona, după cum 
cuprinde şi culminaţii ale artei shakespeariene, 
prezente încă în Richard al III-lea). Exprimându-ne 
cu toată claritatea părerea personală că nu numai 
Richard dar şi alte personaje din „cronică” rostesc 
pagini poetice de neasemuită frumuseţe, să ne fie 
îngăduit să adoptăm şi „un punct de vedere” şi 
anume că Richard trebuie disociat de Shakespeare 
sub raportul înzestrării poetice, că este un personaj 
ca oricare alt personaj de seamă din opera 
dramaturgului şi că, în ciuda văditei simpatii pe care 
i-o poartă („afecțiunea lui Shakespeare față de eroul 
noii sale piese istorice este în afară de orice 
îndoială””**), Shakespeare l-a detaşat cu bună ştiinţă 
de propria sa identitate. 

Richard al II-lea nu este numai o piesă istorică şi o 
tragedie, ci şi o „dezbatere”, una din temele 
principale (în afară de problema  legitimităţii 
monarhului sau cea a cunoaşterii şi autocunoaşterii) 
fiind modul poetic al existenţei umane, ilustrat atât 
prin variante ale genului (poezia artificioasă, poezia 
adevărată, poezia lirică, poezia dramatică etc.) cât 
Şi prin personaje: 

„Piesa abundă de poeți care işi exersează stilurile 
şi, din când în când, se imită unul pe altul””. 

Regina, fire extrem de  imaginativă şi 
sentimentală, intervenind scenic numai în clipe de 
cumpănă, este „o soață potrivită pentru Richard” 
(Verity). Sub raportul „cunoaşterii“ îl depăşeşte pe 


248 Mark van Doren, Shakespeare, 1939, Doubleday, New York, 
1953, p. 68. 
249 Ibid., p. 72. 

acesta pentru că are un suflet „profetic”, întrezărind 
instinctiv viitorul (II, 2 sau Ill, 4), ca Hamlet sau 
Casandra (Troilus şi Cresida). Bătrânul Gaunt este şi 
el un „suflet profetic” ca Hamlet („îmi pare că sunt 
un profet cu suflu nou”, Il, 1, 31), gândeşte 
metaforic, îşi exprimă patriotismul prin mijloace 
poetice de tip amplificativ (când vorbeşte despre 
Anglia în II, 1, 40 şi urm.), recurge cu precădere la 
concetti şi antonomasie (de pildă în binecunoscuta 
serie de calambururi legate de numele său, Gaunt - 
„emaciat”, „slab”, „slăbit”, „epuizat” etc. - şi viitorul 
ţării sale; vezi şi Studiul introductiv din vol. |, p. 84- 
85). Ducele de York îi atrage lui Gaunt atenţia că 
regele e „veşnic gata, ca tinerii, să-și plece 
urechea/La sunetele otrăvite ale versurilor lascive”, 
(II, 1, 19-20) - este, cu alte cuvinte, implicat în 
dezbaterea temei poetice, la care participă şi prin 
exprimare retorică, mai ales patetică (de exemplu, 
II, 1, 163 şi urm.). Thomas Mowbray, duce de 
Norfolk, dă glas patriotismului său prin versuri 
înflăcărate la adresa limbii engleze, pe care, exilat 
fiind, va trebui s-o uite (|, 3, 154 şi urm.). În puţinele 
sale luări de cuvânt foloseşte imagini muzicale. 

Până şi Bolingbroke este capabil de imagini 
poetice (în general „masculine”, ca în IIl, 3, 31-67) şi 
efuziuni retorice (atunci când, părăsind Anglia, o 
numeşte „mamă” şi „doică”, |, 3, 307). Pe de altă 
parte, nu este lipsit de interes să observăm că, 
asemenea lui Tezeu (conducător realist şi înţelept), 
el nu înţelege „să trăiască din imaginaţie”. Gaunt îi 
recomandă ca în timpul surghiunului să nu se mai 
gândească la ceea ce a lăsat în urmă, ci la ceea ce ÎI 
va întâmpina de aici înainte, să-şi închipuie 


~ 320 ~ 


William Shakespeare 

(imagine, |, 3, 286) că „păsările cântătoare sunt 
muzicanți,/larba pe care calci este sala tronului, 
aşternută cu papură” etc., ibid., 288 şi urm.), iar 
Bolingbroke răspunde prin versurile antologice: 

„Vai, cine e în stare să ţină foc în mână/Cu gândul 
la Caucazul îngheţat?/Sau să ştirbească tăişul 
flămând al poftei/Închipuindu-şi doar (by bare 
imagination) un ospăț?/Sau să se tăvălească gol prin 
zăpada din Decembrie/Gândindu-se la închipuita 
(fantastic) arşită a verii?/Vai, mi, închipuirea 
(apprehension) binelui nu face decât să sporească 
sentimentul lucrurilor mai rele pe care le 
îndurăm./Colţul fiarei care este durerea face ca 
rănile să puroiască cel mai mult/Când ea muşcă fără 
să taie rana adâncă a bisturiului”, (|, 3, 294-303). 

Din grupul acestor „poeţi” cu stiluri mai mult sau 
mai puţin individualizate (imaginaţia ne poate purta 
spre întrecerile maeştrilor cântăreţi din Evul mediu), 
Richard se desprinde ca personaj poetic prin 
excelenţă şi, totodată, ca personaj poetic care 
evoluează concomitent cu evoluția sa ca personaj 
dramatic. 

În linii generale, evoluţia lirică a lui Richard este 
de la poezia „făcută”, retorică, până la un punct 
gratuită (în primele două acte) la poezia adevărată, 
convingătoare (în actele IIl-V); de la poezia- 
divertisment la poezia dramatică autentică în care, 
chiar dacă se menţin multe din vechile procedee 
stilistice şi imagini, se trădează la fiecare pas 
aceeaşi fire pronunţat imaginativă. Ca personaj liric 
Richard este comparabil cu Berowne din Zadarnicele 
chinuri ale dragostei şi cu Romeo, întrucât toţi 
evoluează de la exprimarea artificială spre 

exprimarea firească (relativ firească, evident, 
pentru că poezia dramatică renascentistă îşi are 
canoanele ei care o deosebesc de monologul şi 
dialogul cotidian) şi aceasta, ca rezultat al evoluţiei 
lor spre cunoaştere şi autocunoaştere (determinate 
de dragoste la Romeo şi Berowne şi de vicisitudinile 
soartei la Richard). 

Pe lângă unele „constante” amintite până acum, 
de pildă faptul că „gândeşte în imagini”, să reținem 
folosirea frecventă a metaforei (de fapt, cred că ar fi 
mai potrivit termenul de tropi) care, aşa cum arată 
Caroline Spurgeon, ni-l face pe erou mai atrăgător: 

„Unul din numeroasele lucruri remarcabile în 
această piesă este modul cum ne este câştigată 
simpatia pentru regele slab şi şovăielnic, atât de 
egoist şi indolent în acţiune şi atât de elocvent în 
vorbă. Shakespeare ne face să simțim din plin 
farmecul său personal şi demnitatea sa regească, 
jar dacă cercetăm atent, ne dăm scama că, în parte, 
aceasta se datoreşte metaforei””". 

In acest cadru o constantă o alcătuieşte imaginea 
soarelui, importantă în întreaga dramaturgie 
shakespeariană ca simbol al regalității şi deosebit 
de importantă pentru piesa Richard al ll-lea şi 
pentru concepția fundamentală a eroului cu privire 
la „dreptul divin” al monarhului legal. 

„Corespondenţa” rege (la nivelul „corpului 
politic”) - soare (la nivelul „macrocosmului”) 
rămâne nealterată în esență la Richard chiar după 
abdicare, respectiv după ce el a devenit „un rege de 
zăpadă” care „stă în fața soarelui lui Bolingbroke”, 


250 Caroline Spurgeon, Shakespeare's Imagery and what it tells 
us, 1935, Cambridge University Press, 1965, p. 233. 

(IV, 1, 261-262). Schimbarea e atât de dureroasă 
încât în dramatica scenă a oglinzii (oglinda nu este o 
imagine constantă, dar capătă o semnificaţie aparte 
în contextul operei integrale a lui Shakespeare - v. 
şi Postfaţa la Îmblânzirea îndărătnicei, vol. 1) 
Richard se îndoieşte de realitate (cf. îndoielile 
asemănătoare ale lui Troilus în Troilus şi Cresida, 
actul V, scena 2) când îşi vede faţa reflectată: 

„A fost acesta chipul/Care asemeni soarelui îi 
făcea pe privitori să-şi închidă pleoapele?.../(Sparge 
oglinda trântind-o pe duşumea) ” - IV, 1, 283-284). 

Deşi incredibilă, răsturnarea situaţiei fusese 
întrevăzută de Richard încă în actul III, scena 2, 
unde pe fondul general al imaginilor acustice din 
piesă (cuvânt, muzică, limbă, limbaj etc. - după 
Mark van Doren, tongae este un cuvânt-cheie) 
apare  leit-motivul numelui (name) disociat de 
„dreptul divin” al monarhului, practic înlocuindu-l. 
Când, pe coasta Ţării Galilor, Salisbury îl vesteşte pe 
Richard că douăzeci de mii de soldaţi l-au părăsit, 
regele exclamă: 

„Trezeşte-te,  fricoasă maiestate!  Dormi.../Nu 
valorează numele de rege douăzeci de mii de 
nume?/Înarmează-te, înarmează-te, nume al meu! 
Un supus nevrednic loveşte/În mare slava ta!” (III, 2, 
84-87). 

Pentru Julieta numele nu era decât o aparenţă; 
conta esenţa, fondul, identitatea reală a omului („Ce 
este într-un nume”? Etc., Romeo şi Julieta, ||, 2, 43 şi 
urm.); pentru Richard numele devine de acum 
înainte singura realitate, iar procesul desprinderii de 
această „umbră” este lent şi dramatic, sfârşind cu 
meditaţiile filozofic-poetice din scena închisorii (V, 

5). 

Organic legată de evoluţia lui Richard spre 
cunoaştere şi autocunoaştere precum şi spre starea 
poetică trăită efectiv este şi evoluţia sa ca om de 
teatru în dublă ipostază - de regizor şi de actor. 

Cât timp este încă pe tron, Richard este capabil să 
pună în scenă o piesă-în-piesă (atunci când, cu 
premeditare, opreşte duelul dintre Bolingbroke şi 
Mowbray, |, 3), dar după prăbuşire, viziunea sa 
scenică se restrânge la anticiparea rolului pe care 
noul regizor Bolingbroke îl va sili să-l joace („Să 
vorbim despre morminte, despre viermi şi epitafuri” 
etc., III. 2, 145 etc.). Într-adevăr, dacă exceptăm 
episodul cu oglinda unde Richard se abate de la 
rolul impus: „Scenele (inclusiv scena abdicării) în 
care Richard apare în a doua jumătate a piesei sunt 
regizate de Bolingbroke în sensul că puterea şi 
hotărârile sale prescriu limitele actiunilor lui 
Richard... Bolingbroke e tăcutul régisseur care 
intervine doar când şi când pentru a modifica 
desfăşurarea piesei.” 

Mult mai pregnantă, desigur, este calitatea de 
actor a lui Richard, manifestată de-a lungul întregii 
piese: 

„Istrionic până în măduva oaselor, el este veşnic 
absorbit de propriul său joc actoricesc, indiferent de 
rolul pe care se întâmplă să-l interpreteze. 
Sensibilitatea sa este extraordinară, dar ea nu se 
concentrează decât asupra propriei sale persoane. 
Nu e nici urmă de dragoste, milă sau admiraţie 
pentru altcineva. Faţă de sine însuşi, manifestă din 
plin aceste trei sentimente. Egotismul său, dacă 


251 Peter Ure, Op. cit., pp. LXXIX-LXXX. 

facem abstracţie de faptul că se îmbină cu 
narcisismul şi nu cu cruzimea, face casă bună cu 
acela al lui Richard al lll-lea >. 

lar dacă în perioada sa de domnie, Richard joacă 
teatru faţă de alţii (poate fi făţarnic până la duritate: 
bătrânului Gaunt îi arată compătimire când, de fapt, 
îi vrea moartea), ulterior interpretează - actor 
excelent ca aceia pe care îi va lăuda Hamlet - rolul 
propriei sale vieţi zdruncinate din temelii: 

„... pe lângă că este un poet şi un visător, Richard 
este şi actor; cunoaşte cele mai subtile valori ale 
efectului teatral; fiecare nouă situație în care se află 
capătă  printr-insul dimensiunile unui spectacol 
dramatic... lar atunci când spunem că joacă în 
permanență, nu înseamnă că se preface sau că se 
mărgineşte să interpreteze un rol. Îşi susține rolul 
propriu cu toate implicaţiile constrângerii tragice de 
a suferi tot ceea ce îi pretinde scenariul ”>. 

În monologul-sinteză din închisoare, Richard joacă 
„multe roluri”: „Astfel joc eu într-o singură persoană 
rolul multor oameni/Și niciunul nu e multumit” (|, 5, 
31 şi urm.). Joacă „multe roluri”, dar pe o scenă 
goală, în faţa unei săli goale, singurul spectator fiind 
el însuşi, el care ţinea să fie „aplaudat” - ca orice 
actor  vanitos, darămite ca rege!  Observaţia 
compătimitoare făcută de York la începutul actului V 
concordă cu autozugrăvirea lui Richard ca actor: 

„Tot aşa cum la teatru privirile oamenilor/Se 
îndreaptă spre actorul care intră pe scenă,/După ce 
actorul precedent, foarte bun, se retrage./Tot astfel, 
socotind de prisos vorbăria acestuia,/Cu şi mai mult 


252 John Wain, Op. cit., p. 40. 
253 W.H. Clemen, Op. cit., p. 55. 

dispreț, ochii oamenilor/L-au însoțit pe Richard. 
Nimeni nu a strigat «Dumnezeu să-l aibă în pază!»” 
(V, 2, 23-28). 

lar îndepărtarea treptată a spectatorilor de 
„regele-actor” l-a făcut pe acesta să şi-i creeze, 
însufleţind obiectele din jur, după cum observă F.E. 
Halliday: 

„=. în restrişte Richard se adresează rareori 
oamenilor, vorbeşte lucrurilor, pământului, coroanei 
sau, mai bine zis, începe prin a le vorbi, dar când ele 
şi-au îndeplinit menirea de a înjgheba o imagine, 
regele le uită în vălmăşagul gândului care se 
dezvoltă. Fantasticul duce în mod firesc la calambur 
și întocmai ca şi Constance în Regele loan, e/ se 
agaţă de orice cuvânt sau expresie care îi oferă 
prilejul unei stranii înflorituri... 

„Obiceiul lui Richard de a se adresa lucrurilor 
atrage inevitabil după sine «aberaţia patetică» (the 
pathetic fallacy), investirea obiectelor neînsufleţțite 
cu sentimente omeneşti... Acest joc al fanteziei 
este... caracteristic pentru esența piesei Richard al 
II-lea”. 

Leon D. Leviţchi 


254 F.E. Halliday, The Poetry of Shakespeare's Plays, 1954, 
Duckworth, London, 1964, pp. 81-82. 

VISUL UNEI NOPȚI DE VARĂ 
A Midsummer Night's Dream, 1595-1596 


Persoanele 


Theseu, ducele Atenei 

Egeu, tatăl Hermiei 

Lysander, Demetrius, îndrăgostiţi de Hermia 

Philostrat, maestru de ceremonii la curtea lui 
Theseu 

Gutuie, dulgher 

Blânau, tâmplar 

Jurubiță, ţesător 

Flaut, cârpaci de foaie 

Botişor, căldărar 

Subțirelu, croitor 

Hipolita, regina amazoanelor, logodnica lui Theseu 

Hermia, fiica lui Egeu, îndrăgostită de Lysander 

Helena, îndrăgostită de Dometrius 

Oberon, regele zânelor 

Titania, regina zânelor 

Puck, zis şi Robin-Băiat-Bun 

Fir-de-Păianjen,  Măzăriche,  Fluturaş,  Bob-de- 
Muştar, zâne 

Alte zâne şi spiriduși din alaiul lui Oberon şi al 
Titaniei. 

Suita lui Theseu şi a Hipolitei. 


Acţiunea se petrece la Atena şi într-o pădure din 
apropierea oraşului. 


Actul | 
Scena 1 


Atena. O încăpere în palatul lui Theseu. 
Intră Theseu, Hipolita, Philostrat şi suita. 


Theseu?™: 


255 Erou legendar antic şi fiu al regelui Atenei căruia i-a urmat la 
tron. Printre marile sale fapte eroice, una din cele mai vestite este 
uciderea minotaurului, un monstru jumătate om jumătate taur. 
Atenienii, învinşi de Minos, regele insulei Creta, fuseseră obligaţi 
să trimită, în fiecare an, 7 tineri şi 7 tinere, care serveau drept 
hrană minotaurului, închis în labirintul construit de Daedalus. 

Cu pas grăbit, frumoasă Hipolita, 
Se-apropie al nunţii noastre ceas. 
Vor trece patru zile“ fericite 
Ce vor aduce iar o lună nouă”. 
Dar luna veche scade-atât de-ncet 
Şi împlinirea dorului mi-amână, 
Precum o mumă vitregă sleieşte 
Averea-ntreagă-a fiului nevârstnic!*** 
Hipolita: 
Dar zilele se vor topi în noapte, 
Şi cele patru nopţi vor face timpul 
Să lunece asemeni unui vis. 
Şi luna, arc de argint, se va-ncorda 
Să lumineze noaptea nunţii noastre. 


Pentru a scăpa Atena de acest tribut Theseu a mers în Creta, ca 
unul din cei 7 tineri şi pătrunzând în labirint a ucis minotaurul, cu 
ajutorul fiicei lui Minos, Ariadna, care se îndrăgostise de Theseu. 
Ariadna i-a dat totodată acestuia un ghem de aţă pentru a-l 
desfăşura, înaintând în labirint, şi a-şi putea găsi astfel drumul la 
înapoiere. Theseu a fugit apoi din Creta, împreună cu Ariadna, 
pentru a scăpa de mânia lui Minos, dar a părăsit-o în insula Naxos. 
Ca rege al Atenei Theseu organizează o expediţie împotriva 
amazoanelor, capturând-o pe Antiope, sora reginei, cu care s-a 
căsătorit. După o altă legendă, Antiope era regina amazoanelor, 
iar Hipolita era sora ei care a venit să o scape din captivitate, dar 
a fost învinsă de Theseu. Shakespeare se conduce, în piesa de 
faţă, după legenda relatată de poetul Geoffrey Chaucer in 
Povestirile din Canterbury (1386), în care Hipolita este regina 
amazoanelor şi nu Antiope. Fiind învinsă de Theseu, se 
căsătoreşte cu el. 
256 Deşi Theseu îi spune Hipolitei că mai sunt patru zile până la 
ziua nunţii lor, nunta va avea de fapt loc chiar a doua zi, după 
întâmplările din noaptea care urmează scenei de faţă. 
257 Luna, sub influenţa căreia se desfăşoară întreaga piesă, apare 
ca imagine dominantă din primele replici ale personajelor. 
258 Aluzie la faptul că din moştenirea fiului i se plătea mamei sale, 
sau mamei vitrege, o pensie viageră, ceea ce micşora averea 
moştenită. 

Theseu: 
Mergi, Philostrat“*, şi-ndeamnă la petreceri; 
Întreaga tinerime din Atena, 
Trezeşte duhul viu al veseliei 
Şi dă tristeţea-n seama-ngropăciunii: 
Nu-i oaspe potrivit serbării noastre. 
(lese Philostrat.) 
Te-am cucerit cu spada, Hipolita””, 
Şi dragostea ţi-am câştigat-o-n lupte, 
Dar vreau să-mi fii mireasă-n bucurie, 
În falnice şi vesele serbări. 
(Intră Egeu, Hermia, Lysander şi Demetrius.) 
Egeu: 
Fii fericit, slăvite crai, Theseu! 
Theseu: 
Preabunule Egeu, îţi mulţumesc! 
Ce veşti aduci? 
Egeu: 
Cu sufletul mâhnit, 

De Hermia venit-am să mă plâng. 
Demetrius, apropie-te! Doamne, 
Pe-acesta l-am ales să-i fie soţ. 

Lysander, te apropie! Acesta, 
Stăpâne bun, mi-a fermecat copila. 


259 Numele personajelor sunt luate de Shakespeare din diferite 
izvoare. Theseu şi Hipolita se întâlnesc la Chaucer, North, Plutarh 
etc. Philostrat apare în opera lui Chaucer, Povestirile din 
Canterbury. Din traducerile lui Thomas North a împrumutat 
numele Egeu (Egeus), Peregina (Perigenia), Egleea (Aegles) şi 
Antiope (Antiopa) (Act II, sc. 1). Numele personajelor Lysander şi 
Demetrius erau foarte răspândite, dar probabil sunt luate tot din 
opera lui Plutarh. 

260 Pentru a sublinia identificarea eroului său cu personajul 
mitologic, Shakespeare îl înfăţişează pe Theseu reamintindu-i 
Hipolitei că a cucerit-o cu spada. 

Căci tu, Lysander, stihuri dulci i-ai scris 
Şi i-ai trimis zăloage de iubire, 
Şi la fereastra ei, în nopţi cu lună, 
I-ai îngânat, cu glasu-ţi mincinos, 
Cântări ale iubirii mincinoase. 
Şi cu inelele din părul tău, 
Cu giuvaeruri, flori şi cu zorzoane, 
Tot soiul de nimicuri şi cofeturi 
(Soliile duşmanului puternic 
Al tinereţii), cu acestea toate 
Tu i-ai furat şi inima şi visul, 
Schimbând în oarbă îndărătnicie 
Supunerea ce-mi datora. Slăvite, 
De n-o să-l vrea aici, în faţa voastră, 
Pe cel ce l-am ales să-i fie mire, 
Voi cere, după legile Atenei 
Ce-mi dau asupra ei destule drepturi, 
Sau s-o cunun cu tânărul acesta, 
Sau morţii să o dau, cum spune legea”. 
Theseu: 
Tu, Hermia, ce spui? Să cugeţi bine! 
Să-l socoteşti pe tatăl tău un zeu: 
Căci frumuseţea el ţi-a zămislit-o. 
Tu eşti asemeni unui chip de ceară 
Pe care el l-a plămădit şi poate 
Ori să-l păstreze-ntreg, ori să îl strice. 
Demetrius e-un tânăr plin de haruri. 
Hermia: 
Lysander e la fel. 


261 Conform uneia din legile lui Solon (arhonte la Atena, - cca. 
610-558 î.e.n. - şi autorul binecunoscutei constituții democratice a 
acestei cetăți), tatăl avea drept de viață şi de moarte asupra 
copiilor. 

Theseu: 
Nu mă-ndoiesc. 
Având de partea sa pe tatăl tău, 
Mai plin de haruri este celălalt. 
Hermia: 
Cu ochii mei aş vrea să vadă tata. 
Theseu: 
Mai bine-ar fi ca ochii tăi să vadă 
Cu mintea lui’®?, 
Hermia: 
lertare cer, stăpâne, 
Dar nu ştiu ce putere mă îndeamnă 
Să fiu cutezătoare şi să-nfrâng 
Sfiala ce m-ar fi oprit a-mi spune 
Întregul gând aici, în faţa voastră; 
Plecată, însă, rogu-vă, mărite, 
Dezvăluiţi-mi răul ce m-aşteaptă 
De nu-l iau pe Demetrius de soţ. 
Theseu: 
Vei fi sau dată morţii, sau gonită 
Pe veci dintre făpturile-omeneşti. 
Deci, Hermia, întreabă-ţi tinereţea, 
Dorinţele şi sângele năvalnic: 
Vei fi în stare, înfruntânduc-ţi tatăl, 
Să-mbraci veşmântul aspru-al schivniciei, 
Închisă-ntr-o chilie-ntunecată 
să-nalţi în cinstea lunii reci şi sterpe“ 


262 O primă aluzie la faptul că piesa arată în repetate rânduri 
contradicții între datele furnizate de simţuri şi rațiune. 

263 In Grecia antică nu existau călugăriţe şi mănăstiri, instituţii 
care au apărut de-abia în Evul Mediu. Dar membrele unor 
comunităţi de femei celibatare din antichitate puteau fi denumite 
călugăriţe de contemporanii lui Shakespeare, pentru a folosi un 
termen binecunoscut tuturor. În scopul înţelegerii unor asemenea 

Tânguitoare cântece de slavă? 
De trei ori fericite sunt acelea 
Ce, stăpânind al sângelui îndemn, 
Urmează-alaiul sfintelor fecioare. 
Dar pe pământ e mult mai fericit 
Un trandafir ce-şi dăruie mireasma, 
Decât cel ce-n sihastră bucurie 
Trăieşte, creşte, si-apoi se usucă, 
Vegheat de feciorelnicii săi spini. 
Hermia: 
Ca el vreau să trăiesc şi să mă sting, 
Decât să-mi fie trupul prihănit 
Purtând povara unui jug nevrednic: 
Nu! Inima nu-l vrea stăpân pe-acesta. 
Theseu: 
iți dăm răgaz să te gândeşti mai bine! 
Când luna nouă va pecetlui 
Nuntirea mea cu draga-mi Hipolita, 
Tu, fiică răzvrătită, vei muri 
Sau vei primi să te măriţi cu-acela 
Pe care tatăl tău ţi l-a ales, 
Sau ascultare vei jura Dianei, 
Unindu-te pe veci cu schivnicia. 
Demetrius: 
O, Hermia, supune-te! Lysander, 
situaţii în lumea veche, Thomas North, traducătorul lui Plutarh, 
recurge la denumirea „călugăriţe”, pentru fecioarele vestale 
slujind templul zeiţei Vesta la Roma. 

Diana, zeiţa lunii şi a vânătorii, primind de la tatăl său Jupiter 
aprobarea de a nu se căsători niciodată, căpătase şi atributul de 
zeiţă a castităţii şi devenise, prin urmare, ocrotitoarea femeilor 
celibatare. Făcând-o şi stăpâna pădurilor, Jupiter îi dădu Dianei un 
cortegiu de nimfe pentru a o însoţi pretutindeni şi a o ocroti. 
Theseu o numeşte rece, deoarece nu cunoaşte sentimentul cald al 
iubirii şi stearpă din cauza castităţii pe care şi-a impus-o. 

Părelnice sunt drepturile tale, 
lar ale mele-s legiuite-n totul. 
Lysander: 
Pe tine te-ndrăgeşte tatăl ei, 
Însoară-te cu el şi lasă-mi mie 
Pe Hermia, că ea mă-ndrăgeşte. 
Egeu: 
Îţi râzi de noi! Da, eu i-am dat iubirea, 
Şi tot ce am iubirea-i dă în dar. 
Cum fata e a mea, i-o dăruiesc. 
Lysander: 
Măria-ta, de neam sunt ca şi el, 
Nu-s mai sărac, mai caldă mi-e iubirea. 
Şi nici în însuşiri nu-s mai prejos, 
(Ba, poate-l şi întrec). Un lucru, însă, 
E mai de preţ decât aceste vorbe: 
Eu, numai eu i-s drag acestei fete. 
De ce, dar, dreptul meu să nu mi-l apăr? 
Demetrius, i-o spun acum în faţă, 
Pe mândra fiică-a lui Nedar, Helena, 
Cu vorbe-amăgitoare-a fermecat-o. 
Sărmana, ea-l adoră ca pe-un idol 
Pe omu-acesta crud şi nestatornic”“. 
Theseu: 
Mărturisesc, am auzit acestea 
Şi vrut-am pe Demetrius să-l chem. 
Împovărat de treburile mele, 
Uitat-am gându-acesta. Hai, Egeu! 
Demetrius, să vii şi tu cu noi. 


264 Unii comentatori văd în dragostea până la idolatrie a Helenei 


pentru Demetrius ceva asemănător cu dragostea Phedrei pentru 
fiul său vitreg Hippolytus, în drama lui Seneca, cu acelaşi nume, în 
care Phedra se hotărăşte să-l urmărească pe Hippolytus oriunde s- 
ar duce, cum îl urmăreşte şi Helena pe Demetrius. 

Vreau să vă dau o tainică poruncă. 
Tu, Hermia, cu tine însăţi luptă 
Şi te supune vrerii părinteşti; 
Altminteri, legea aspră din Atena 
(Pe care n-avem dreptul s-o-mblânzim) 
Sau morţii te va da, sau schivniciei. 
să mergem, Hipolita, draga mea. 
Urmaţi-ne, Demetrius, Egeu! 
Ne sunteţi amândoi de trebuinţă 
La sărbătoarea noastră; vă voi spune 
O taină care, ştiu eu, vă priveşte. 
Egeu: 
Cu dragoste supusă vă urmăm. 
(les Theseu, Hipolita, Egeu, Demetrius şi suita.) 
Lysander: 
De ce e draga mea atât de pală 
Şi rozele-n obraji au vestejit? 
Hermia: 
Au însetat de ploaia care-adastă 
Din ochii-mi întristați să se reverse. 
Lysander: 
Din câte ştiu, din câte-am auzit 
Sau am citit vreodată în istorii, 
Nicicând nu-i dat iubirii-adevărate 
Să curgă lin şi fără tulburare; 
Sau se ivesc nepotriviri de rang... 
Hermia: 
Ce chin! Cel mic legat de cel înalt! 
Lysander: 
Sau vârsta nu le e deopotrivă... 
Hermia: 
Ce trist! Bătrâni uniți cu tinerețea! 
Lysander: 

Sau cei din jur în locul tău aleg... 
Hermia: 
Ce iad! Cu ochii altuia s-alegi! 
Lysander: 
Sau când iubirea-n toate-i potrivită, 
Războaie, molimi, moartea o-mpresoară 
Şi o preschimbă-n zvon nedesluşit, 
Fugar precum o umbră, scurt ca visul, 
Asemeni unui fulger care-n beznă 
Dezvăluie şi cerul şi pământul, 
Dar pân' să strigi: „Priveşte!”, s-a şi stins, 
Şi l-a-nghiţit pe veci gâtlejul nopţii: 
Tot ce luceşte e sortit pieirii. 
Hermia: 
Dacă-i aceasta legiuirea soartei, 
Să aibă parte dragostea de chin, 
Să îndurăm ursita împăcaţi. 
lubirea e-mpletită cu durerea, 
Cum e şi cu suspinul şi cu visul, 
Cu lacrima, cu gândul, cu dorinţa. 
Lysander: 
Cuminte sfat! Ascultă, deci, iubito: 
Am o mătuşă văduvă, bogată, 
Ce niciodată n-a avut copii, 
De-aceea mă iubeşte ca pe-un fiu. 
Ea stă la şapte leghe de oraş“; 
Acolo ne putem căsători 
La adăpost de legile Atenei. 
Deci, de ţi-s drag, cum spui, te furişează 
Din casa părintească mâine noapte, 
Şi vino-n codru, unde te-am văzut 
Odată, când veniseşi cu Helena 


265 Măsura de lungime egală cu aproximativ 5 kilometri. 

S-aduceţi slavă zorilor de mai”“. 
Acolo te voi aştepta. 
Hermia: 
Lysander, 
Pe arcul cel mai tare al lui Amor, 
Şi pe săgeata lui cu vârf de aur?” 
Şi pe-al lui Venus porumbel preasfânt”*, 
Pe-al inimilor rodnic legământ, 
Pe rugul ce pe Dido mistuit-a 
Când Eneas şi-a părăsit iubita””, 


266 Sărbătorirea zilei de Întâi Mai era foarte răspândită în epoca 
elisabetană şi avea loc în pădurile din vecinătatea oraşelor, fiind 
însoţită de jocuri, cântece şi veselie, spectacole rudimentare de 
bâlci etc. 
267 În mitologia greacă Cupidon (Amor) are două feluri de săgeți: 
unele de aur cu care provoacă dragostea şi altele de plumb, 
datorită cărora cei loviți resping dragostea. Legenda se întâlneşte 
în Metamorfozele lui Ovidiu, Cartea |, 468, bine cunoscute de 
Shakespeare, după cum rezultă din numeroasele legende preluate 
din Metamorfoze. 

Nu este exclus însă ca Shakespeare să fi fost influenţat de 
poemul lui Christopher Marlowe Hero şi Leandru. 
268 După cum carul lunonei era tras de păuni, carul lui Venus era 
tras prin înălțimile cereşti de porumbei argintii îndrăgostiţi, care se 
sărutau între ei. Shakespeare se referă la porumbeii lui Venus şi în 
strofa finală din poemul Venus şi Adonis, scris în 1593, cu un an 
sau doi mai înainte de a scrie Visul unei nopți de vară. 
269 Didona era fiica regelui din cetatea Tyr (pe coasta Liban-ului). 
Soţul fiindu-i ucis, ea a jurat să nu se mai recăsătorească şi a 
părăsit Tyr-ul însoţită de mai mulţi nobili, întemeind cetatea 
Cartaginei (pe coasta Tunisiei), şi devenind regina acesteia. Cum 
regele vecin, Hiarbas, a căutat să-i impună să se căsătorească cu 
el, amenințând Cartagina cu război, şi cum poporul cartaginez era 
favorabil acestei căsătorii, Didona a înălţat un rug-funerar, pe care 
s-a înjunghiat pentru a nu-şi călca jurământul. Virgiliu, în Eneida, 
schimbă legenda în sensul că după căderea Troiei, Enea, în drum 
spre o nouă ţară, ajunge la Cartagina, unde este bine primit de 
regina Didona, care se îndrăgosteşte de el. Zeii însă, hotărând 
altfel destinul lui Enea, îi poruncesc să-şi continue călătoria şi 

Pe jurământul care mai ales 
Bărbaţii l-au călcat atât de des, 
La ceasul hotărât îţi jur că vin, 
Fără să şovăi câtuşi de puţin””. 
Lysander: 
Să-ţi ţii cuvântul... lat-o pe Helena! 
(Intră Helena.) 
Hermia: 
Să fii de zei, frumoaso, ocrotită! 
Helena: 
O, lasă vorba-aceasta nerostită! 
Demetrius pe tine te socoate, 
Frumoasă, mai frumoasă decât toate”. 
Sunt stele“? ochii-ţi, glasul tău îmbie 
Mai dulce ca un tril de ciocârlie 
Pe care îl ascultă un cioban 
Când grânele se leagănă în lan, 


atunci acesta părăseşte Cartagina, ceea ce o determină pe Didona 
să se sinucidă de disperare. Din punct de vedere istoric însă, între 
căderea Troiei (1184 î.e.n.) şi întemeierea Cartaginei (853 î.e.n.) 
sunt mai mult de 300 de ani. 

270 Hermia foloseşte în replica sa versul iambic rimat. De altfel, 
numărul versurilor împerecheate se ridică la peste patru sute, în 
întreaga piesă, Shakespeare găsindu-le în acea perioadă a creaţiei 
sale literare ca fiind cele mai potrivite pentru conţinutul lor 
sentimental. În piesele sale de mai târziu el preferă versul alb 
pentru situaţii asemănătoare acelora din piesa de faţă. 

271 Din schimbul de replici tăioase dintre Hermia şi Helena în act. 
III, sc. 2, aflăm că Helena este înaltă şi blondă iar Hermia măruntă 
şi brunetă. Faptul că atât Lysander cât şi Demetrius sunt amândoi 
îndrăgostiţi de bruneta Hermia ar putea fi o aluzie la farmecul 
nefast pe care l-a exercitat „doamna brună” din sonete privitor la 
prietenia dintre Shakespeare şi acela căruia îi dedică sonetele 
sale. 

272 În original este vorba de o comparaţie cu steaua polară, 
comparaţia implicând ochi strălucitori, călăuze, în acelaşi timp 
pentru îndrăgostiţi, ca steaua polară pentru corăbieri. 

Şi păducelul se îmbracă-n floare. 
Vai, frumuseţea nu-i molipsitoare! 
Nici glasul dulce, nici privirea ta, 
Nici pletele nu ţi le pot lua. 
Aş vrea să dau în dar întreg pământul 
(Doar pe Demetrius al meu păstrându-l), 
Primind în schimb întreaga-ţi frumuseţe. 
Vreau de la tine ochii mei să-nveţe 
Ce vrăji cu meşteşug ţes ochii tăi 
Robindu-i ale inimii bătăi. 
Hermia: 
Mă-ncrunt şi-i sunt din ce în ce mai dragă?”. 
Helena: 
Surâsul meu ar vrea să te-nţeleagă. 
Hermia: 
l-arunc mustrări, iubirea mi-o dă el. 
Helena: 
O, rugile nu îl clintesc defel. 
Hermia: 
Eu îl urăsc, el tot îmi iese-n cale. 
Helena: 
Eu îl iubesc, el ură-mi dă, şi jale. 
Hermia: 
Ce vină am că mintea şi-o pierdu? 
Helena: 


273 Dialogul care începe între Hermia şi Helena foloseşte 
stichomitia, o tehnică prozodică dramatică preluată din teatrul 
antic grecesc. Aceasta consta dintr-un schimb de replici scurte, de 
câte un singur vers. Versul iambic pentametric, caracteristic 
pieselor lui Shakespeare, este păstrat şi în cazul stichomitiei, 
devenind însă uneori vers rimat. 

Versurile stichomitice sunt folosite deseori pentru exprimarea 
unui dezacord puternic sau a unui conflict între două personaje, 
deşi pot ajuta şi la obținerea unor efecte comice, de exemplu în 
Comedia Erorilor. 

De vină-i frumuseţea ta, nu tu! 
Această vină-asupra mea să cadă! 
Hermia: 
Fii liniştită, n-o să mă mai vadă: 
Pleca-voi cu Lysander din cetate... 
Ce şiruri lungi de ceasuri fermecate 
Mi-a dat Atena dintru început! 
Când însă pe Lysander l-am văzut, 
Din clipa-aceea, al iubirii crai 
Mi-a preschimbat în iad întregul rai. 
Lysander: 
Părtaşă fii, Helena, tainei noastre; 
Când mâine, din tăriile albastre 
Zeita cea cu plete aurii?‘ 
Mărgăritare-n ierbi va risipi 
Şi se va oglindi senină,-n unde, 
La ceasul ce pe-ndrăgostiţi i-ascunde, 
Pleca-vom din Atena pe furiş. 
Hermia: 
Vom căuta-n pădure ascunziş, 
Acolo, unde-n brazdele de flori, 
Noi două stam de taine-adeseori”"”. 
Eu şi Lysander, într-al nopţii ceas, 
Atenei îi vom spune bun-rămas, 
Găsi-vom, poate, şi prieteni noi... 


274 Metaforă desemnând zeiţa lunii, care în textul original apare 


sub numele de Phoebe, alt nume dat zeiţei Artemis (Diana), ca o 
formă feminină a numelui lui Phoebus (Apollo), fratele ei. Se pare, 
totodată, că Shakespeare se referă la o lună plină oglindindu-se în 
apa lacului, deşi la începutul piesei situează scena ca având loc în 
faza de lună nouă (replica Hipolitei). 

275 Referirea Hermiei la vremea strânsei sale prietenii cu Helena 
apare ca o pregătire pentru scena străbătută de o ironie crudă a 
certei care va izbucni între ele, în act. III, sc. 2. 

Adio! Şi te roagă pentru noi! 
Pe dragul tău să-l vezi curând că vine 
Adus de soarta bună către tine. 
Lysander, nu-ţi uita cuvântul dat! 
Aşadar, până mâine pe-nserat 
Lăsa-vom setea aprigă-a privirii 
Râvnind după izvoarele iubirii. 
Lysander: 
Da, Hermia! 
(Hermia iese.) 
Helena, cât aş vrea, 
Cel ce ţi-e drag iubirea lui să-ţi dea! 
(lese.) 
Helena: 
Sunt unii fericiţi cum alţii nu-s... 
Ea nu e-n frumuseţe mai presus! 
Doar singur el, Demetrius, nu vrea 
Să desluşească frumuseţea mea. 
A Hermiei privire l-a orbit, 
Aşa cum el privirea mi-a robit. 
lubirea schimbă-n limpezi frumuseți 
Tot ce-i mărunt şi fără niciun preţ”. 
Ea vede nu cu ochii, ci cu dorul; 
De-aceea Cupidon, luându-şi zborul, 
Precum un orb, aşa-i înfăţişat”'... 
Copil nechibzuit, într-aripat. 
Aripa-i semn că graba îi dă ghes, 
De-aceea se înşeală-atât de des. 
Pentru ştrengari, o joacă e minciuna, 


276 Cuvintele Helenei constituie o aluzie ironică, deşi inconştientă, 
la îndrăgostirea Titaniei de Jurubiţă, în actul II. 

277 |n perioada veche a mitologiei greco-romane, Cupidon e 
considerat orb. 

El legământu-şi calcă-ntotdeauna. 
Demetrius, pe vremuri, înainte, 

O grindină vărsa, de jurăminte. 
Acum, privirea lui, ca o văpaie, 
Aceste grindini le-a schimbat în ploaie. 
Merg să-l vestesc de fuga dragei lui, 

O va urma-n adâncul codrului. 

De-o vrea să-mi mulţumească pentru veste, 
Ce scump o să plătească toate-aceste! 
Dar ştiu c-aleanul meu s-o domuoli, 
Văzându-l şi întorcându-mă aci! 

(lese.) 


Scena 2 


Atena. Casa meşterului”'* Gutuie. 
Intră Gutuie, Blânau, Jurubiţă, Flaut, Botişor şi 
Subțirelu”"?. 


Gutuie: S-a adunat toată trupa?” 


278 În traducerea operei lui Plutarh, Thomas North arată că 
meşteşugarii erau cea mai numeroasă şi mai puţin avută dintre 
cele trei clase sociale în care Theseu îi împărţise pe atenieni: 
aristocrații, agricultorii şi meşteşugarii. 

279 În desfăşurarea acţiunii legendei antice, Shakespeare 
introduce aceste personaje, umili meşteşugari ai vremii sale. 
Pentru a accentua caracterul contemporan al acţiunii susţinute de 
ele, dramaturgul le dă nume englezeşti. Am tradus numele proprii 
(aşa cum de altfel au făcut-o tălmăcitorii în rusă şi germană), 
întrucât ele echivalează clar cu câte o poreclă. Shakespeare a 
relevat umorul scenelor cu meşteşugari şi prin acest procedeu 
onomastic, (n. tr.). 

280 Aşa după cum apare în mod obişnuit în piesele lui 
Shakespeare, ca şi în alte piese din epoca elisabetană, personajele 

Jurubiță: Mai bine-ai striga după listă, în general, 
unul câte unul. 

Gutuie: Uite, aici sunt trecuţi toţi actorii din Atena 
pe care i-am crezut vrednici să joace la nunta 
ducelui şi a ducesei. 

Jurubiţă: Înainte de toate, bunule Peter Gutuie, 
spune-ne cuprinsul piesei, pe urmă citeşte numele 
actorilor şi apoi să luăm o hotărâre. 

Gutuie: Ei, bine, piesa se cheamă Prea trista 
comedie şi prea tragica moarte a lui Pyram şi-a 
Thisbeii”*", 

Jurubiță: Pe cinstea mea, e o piesă grozavă şi 
foarte veselă. Acum, Gutuie dragă, strigă-i pe actori 
după listă. Meşterilor, staţi la locurile voastre. 

Gutuie: Răspundeţi când vă strig! Nick Jurubiţă, 
ţesătorul. 

Jurubiță: Aici! Spune-mi ce rol mi-ai pregătit, şi 
mergi mai departe. 

Gutuie: Tu, Nick Jurubiţă, o să-l joci pe Pyram. 

Jurubiță: Cine-i Pyram, ăsta? Un tiran, sau un 
amorez? 

Gutuie: Un amorez care se omoară într-un chip 


de rang social inferior vorbesc întotdeauna în proză. 

281 Titlul scenetei constituie o ironie la adresa titlurilor pompoase 
ale unor piese contemporane, ca de exemplu aceea lui Thomas 
Preston (cca. 1570): Prea trista tragedie, în care se găsesc şi scene 
pline de plăcută veselie, şi care conține viața regelui Cambyse al 
Persiei, 

In ceea ce priveşte legenda lui Pyram şi a lui Thisbe, aceasta 
era bine cunoscută publicului englez, constituind şi tema unei 
balade populare, pe lângă aceea a mai multor povestiri şi 
dramatizări foarte răspândite în evul mediu şi în epoca Renaşterii 
în Europa occidentală. Tragica poveste este relatată de Ovidiu în 
Metamorfoze (Cartea a IV-a, 55-115) şi a fost inclusă de Geoffrey 
Chaucer (sec. XIV) în Legenaa bunelor femei. 

foarte vitejesc. 

Jurubiță: Pentru asta o să fie nevoie de câteva 
lacrimi. Dacă îmi daţi mie rolul, publicul va trebui 
să-şi păzească bine ochii. O să stârnesc adevărate 
furtuni, o să mă tângui tocmai cum trebuie. Da' 
plăcerea mea a mai mare sunt tot rolurile de tirani. 
Pot să-l joc grozav pe lIrcule“*; sau să mă vedeţi în 
rolul lui Rupe-Pisică“*, se cutremură pământul, nu 
altceva. 

Stâncile-nfuriate, 
Ploile-nspumate 
Rupe-vor lăcale, 
Porţi de închisoare; 
Fibus“** să se-ntarte 
Strălucind departe, 
Veşhnic o să poarte 
Soarta schimbătoare. 


282 Eroul mitologic Hercule, considerat semizeu, ca fiu al lui Zeus, 
era vestit în legendele mitologice pentru cele douăsprezece munci 
supraomeneşti pe care a trebuit să le îndeplinească în urma 
poruncii primite din partea preotesei Pythia, când a cerut 
oracolului de la Delphi să-l îndrumeze cum să ispăşească o crimă 
comisă în stare de nebunie. 

Hercule era un personaj foarte popular într-un mare număr de 
producţii dramatice din acea vreme, popularizat în special de 
traducerea piesei lui Seneca: Hercules Octacus, efectuată de J. 
Studley (1581). 

Aluzia lui Shakespeare este însă considerată să fie la o piesă 
care s-a pierdut şi în care Hercule avea un rol violent şi zgomotos. 
283 Personajul Rupe-Pisică apare în comedia lui Thomas Dekker şi 
Thomas Middleton Fata furtunoasă, publicată în anul 1611, mult, 
prin urmare, după ce Shakespeare scrisese Visul unei nopți de 
vară. Sunt însă toate indiciile că dramaturgul se referă la o sursă 
folclorică în piesa de faţă, unde, în original, se vorbeşte de un 
personaj care joacă un rol în care rupe o pisică. 

284 Fibus = Phoebus - Apollo, zeul soarelui (în pronunţarea lui 
Jurubiţă). 

Ce minunate erau astea! Ei, acum strigă-i pe 
ceilalţi... Astea sunt lucruri făcute pentru Ircule, 
pentru un tiran. Un amorez e mai plângăreţ. 

Gutuie: Francis Flaut, cârpaci de foale! 

Flaut: Aici-s, Gutuie! 

Gutuie: Tu o să te îndeletniceşti cu rolul lui Thisbe. 

Flaut: Cine-i Thisbe ăsta? Un cavaler rătăcitor? 

Gutuie: E doamna pe care trebuie s-o iubească 
Pyram. 

Flaut: Nu, zău, te rog nu mă pune să joc un rol de 
femeie”*”. Uite, îmi dau tuleiele. 

Gutuie: Nu-i nimic! O să ai mască şi o să-ţi poţi 
subţia glasul cât vei pofti. 

Jurubiță: Dacă-i vorba de mască, lasă-mă pe mine 
s-o joc pe Thipsea. Îmi potrivesc o voce 
nemaipomenit de subţire: „Thipse! Thipse!”, „Ah, 
Pyram, iubitul meu! lubita ta, Thipse, draga ta 
iubită!” 

Gutuie: Nu, nu! Tu o să-l joci pe Pyram şi Flaut pe 
Thisbeea. 

Jurubiță: Bine; mai departe! 

Gutuie: Robin Subţirelu, croitorul! 

Subțirelu: Aici, Peter Gutuie! 

Gutuie: Tu o să joci rolul mamei lui Thisbe. Tom 
Botişor, căldărarul! 

Botişor: Aici-s, Gutuie! 

Gutuie: Tu, pe al tatălui lui Pyram. Eu, pe al tatălui 
Thisbeii“**. Blându, tâmplaru! Tu o să fii Leul. Şi cred 


285 În vremea lui Shakespeare şi încă mult timp după el, femeile 
nu erau acceptate să facă parte din trupele de teatru. Ca urmare 
rolurile feminine erau interpretate de băieţi sau bărbaţi foarte 
tineri. 

286 Personajele: mama lui Thisbe, tatăl lui Pyram şi tatăl lui Thisbe 
nu apar în scena respectivă din actul V. Probabil Shakespeare 

că fiecare a primit rolul potrivit. 

Blându: N-ai pe undeva scris rolul ăsta al meu? 
Dă-mi-l, te rog! Eu nu prea am tinere de minte. 

Gutuie: N-o să ai nimic de făcut, decât să răcneşti 
ca leul. 

Jurubiță: Lasă-mă pe mine să-l joc pe Leu! O să 
răcnesc, de-o să fie mai mare dragul! O să rag aşa 
de bine, că parcă-l aud pe duce: „Bis, Leul! Bis, Leul! 
Răcneşte înc-o dată!”. 

Gutuie: Dacă o să răcneşti prea tare, o să le sperii 
pe ducesă şi pe doamne, o să le faci să ţipe de 
groază. Şi pentru asta, ne putem trezi spânzurați. 

Toți: Crezi că pentru asta-i poate spânzura pe fiii 
mamelor noastre? 

Jurubiță: De asta puteţi fi siguri. Dacă le veţi 
speria cumva pe doamne, ele nu vor sta pe gânduri 
şi ne vor trimite la spânzurătoare. Dar vă făgăduiesc 
să-mi îngroş vocea, să scot un răget mai dulce decât 
un gungurit de porumbel. Pot să rag aşa, încât să 
credeţi că auziţi o privighetoare. 

Gutuie: Nu poţi juca un alt rol decât pe-al lui 
Pyram. Pentru că Pyram e un om cu obraz frumos, 
un om bine făcut, aşa cum ţi-ar plăcea să vezi într-o 
zi de vară un cavaler frumos, încântător. Vezi, deci, 
că-i bine să-l joci pe Pyram. 

Jurubiță: Bine, o să-l joc. Ce barbă e mai potrivită 
pentru rolul ăsta? 

Gutuie: Poţi să-ţi pui orice fel de barbă. 

Jurubiță: O să-mi iau o barbă galbenă ca paiul, sau 
una  portocaliu-aprinsă, sau d-aia franţuzească, 


intenţionase să-i facă să apară numai ca figuranţi contemplând 
sfârşitul tragic al eroilor dramei. 

galbenă, galbenă de tot“. 

Gutuie: Barbă franţuzească? Unele tidve de 
franţuji sunt spâne ca-n palmă“. Vrei să joci fără 
barbă? Acum, iubiţi meşteri, am terminat. Astea 
sunt rolurile voastre. Vă rog, vă implor, vă 
poruncesc să le învăţaţi ca pe apă până mâine 
seară. O să ne întâlnim în pădurea de lângă palat, la 
o milă de oraş, când o să răsară luna. O să facem o 
repetiţie. Dacă repetăm în oraş, ne pomenim cu o 
grămadă de gură-cască pe capul nostru şi toată 
lumea o să ne afle planul. Între timp, vă fac eu o 
listă cu lucrurile de care mai are trebuinţă piesa 
noastră. Vă rog să veniţi la timpul hotărât. 

Jurubiță: Nicio grijă. O să venim la vreme, să 
putem repeta în voie. Daţi-vă silinţa să fiţi fără 
cusur. Adio! 

Gutuie: La stejarul ducelui. Acolo să ne întâlnim. 

Jurubiță: Destul! Venim, orice s-ar întâmpla”. 

(les). 


Actul Il 
Scena 1 


O pădure în apropiere de Atena. 


287 În vremea lui Shakespeare bărbaţii îşi vopseau, în mod 
obişnuit, bărbile. 

288 Aluzie la chelia datorată bolilor venerice (Corona Veneris), pe 
care englezii din acea vreme le considerau foarte răspândite în 
Franţa. 

289 În original „oricum ar fi coardele arcurilor, rupte sau întregi”. 
Străjile Londrei aveau uneori obiceiul să se scuze când nu veneau 
la o întâlnire, invocând motivul că „li s-a rupt coarda la arc”, (n. 


tr.). 

Puck şi o zână intră din două părţi diferite”. 


Puck: 
Hei, duh sprinţar! Pe unde rătăceşti? 
Zâna: 
Peste dealuri şi văi”, 
Prin tufişuri şi spini, 


290 În scena de faţă apar zânele şi spiriduşii care conform 
legendelor populare pun stăpânire, noaptea, pe întreaga natură, 
creând o atmosferă de magie şi visare, care tulbură profund 
mintea oamenilor. In special această atmosferă atinge gradul său 
de intensitate cel mai înalt în noaptea miezului de vară, adică la 
23 iunie. Este acea noapte a anului stăpânită de vrăji şi spiriduşi, 
în care tinerii îşi puteau afla, conform credinţei populare, ursita, - 
anume cu cine aveau să se căsătorească - şi care sugerează 
totodată visele cele mai fantastice, care pot străbate o minte 
omenească. Credem că ideea prezentării pe scenă a lumii zânelor 
şi duhurilor pădurii probabil că încolţise în mintea lui Shakespeare 
în timp ce scria Romeo şi Julieta, motiv pentru care Mercuţio 
rosteşte tirada privitoare la Regina Mab (act. |, sc. 4), prezentată 
ca o regină a zânelor, fără nicio legătură, de altfel, cu piesa de 
faţă, în afară de referirea la aceeaşi lume a fantasticului. 

291 Personajul Puck este prezentat ca un drăcuşor sau michiduţă 
poznaş şi deseori răutăcios. Numele său este preluat din vechea 
mitologie scandinavă, în care apare în forma púki (în engleza 
veche puca, formă înrudită cu pixy-pixies, duhurile răufăcătoare 
din folclorul celtic din Cornwall, în sud-vestul Angliei). 

Puck este întâlnit şi în vechile legende engleze, în care se 
comportă ca un spiriduş făcând tot felul de glume poznaşe, fără să 
apară, totuşi, ca un duh de care oamenii trebuie să se teamă. In 
folclorul englez el este cunoscut, mai obişnuit, sub numele de 
„Robin-Bun-Băiat”, după cum rezultă din prezentarea pe care i-o 
face zâna, în scena de faţă. Shakespeare îi atribuie unele din 
calităţile lui Mercur, după cum apreciază Stanley Wells, unul din 
comentatorii piesei. Credem totuşi că, mai curând, îi atribuie unele 
din trăsăturile zeului scandinav Loki, omologul lui Mercur în 
mitologia veche germanică, Puck şi Loki făcând amândoi parte din 
aceeaşi lume nordică de fiinţe supranaturale. Menţionăm totodată 
că în piesa lui John Lyly, Galathea (scrisă înainte de 1588), 
întâlnim un Cupidon autor de pozne răutăcioase, care împrumută 

Prin puhoaie, văpăi, 
Prin livezi şi grădini’, 
Tot văzduhul îl măsor, 
Globul lunii""-ntrec în zbor; 
Doamnei zânelor, în cale 
l-aştern rouă-n iarba moale, 
Nalbele-o slujesc ades; 
In veşmântul lor se ţes 
Scânteieri de nestemate, 
Sucurile-nmiresmate. 
Anin aici de fiecare floare 
Cercei de rouă, mici mărgăritare”. 


şi el ceva din trăsăturile lui „puca”. Nu se poate însă spune că 
personajul lui Lyly l-ar fi influenţat pe Shakespeare. 

292 Dialogul în versuri rimate cu care începe actul Il, urmăreşte să 
constituie un contrast izbitor între lumea meşteşugarilor, cu care 
se încheie actul |, şi lumea zânelor şi spiriduşilor din actul II, cu 
atât mai mult cu cât în teatrul din epoca elisabetană nu existau 
antracte şi nici decoruri. 

293 Ideea esenţială a cântecului zânei este că întreaga natură 
aparţine lumii fiinţelor supranaturale şi prin urmare acestea 
colindă după voie în parcurile şi terenurile îngrădite, deşi sunt 
proprietate particulară, strict ocrotită de legile Angliei. 

294 Globul („sfera”) lunii, în sistemul cosmic al lui Claudiu 
Ptolomen (sec. Il e. n.), - care situa pământul în centrul universului 
- era sfera cea mai apropiată din cele nouă sfere care înconjurau 
globul terestru. Termenul „sferă” (sphere) apare, în textul 
shakespearian, în concordanţă cu concepţia acelor vremuri, 
conform căreia luna era fixată într-o sferă cristalină găunoasă care 
se învârtea în jurul pământului. Referirile la univers, din opera lui 
Shakespeare urmează să fie înţelese în lumina celor de mai sus. 
Galileo Galilei, de aceeaşi vârstă cu dramaturgul, şi-a publicat 
opera prin care demonstra că pământul şi planetele se învârtesc în 
jurul soarelui, abia în 1632, mult după moartea lui Shakespeare. 
295 Lumea elegantă, atât bărbaţi cât şi femei, purtau bijuterii în 
urechi. Mărgăritarele erau de regulă asociate cu picăturile de rouă, 
din care se considera că puteau proveni, după cum afirmă Pliniu 
(23-79 e. n.) ca şi alţi autori antici. 

Duh bădăran””, te las, îmi văd de drum! 
Regina, spiriduşii vin acum. 
Puck: 
La noapte craiul nostru va sosi 
Şi o serbare o să dea aici. 
să fii cu ochii-n patru, nu cumva 
Regina să răsară-n calea sa. 
E foc şi pară craiul, mânios 
Că în alaiul ei e-un prunc frumos, 
Din India răpit, de la un rege. 
Lui Oberon?” i-e ciudă, se-nţelege... 


296 Puck este cel mai puţin eteric dintre duhurile lumii zânelor. 
297 Oberon, regele zânelor şi spiriduşilor, nu e un personaj 
mitologic antic. Arătând că vine la Atena, din India, spre a ursi o 
căsnicie fericită lui Theseu şi Hipolitei, se pare că Shakespeare 
vrea să îl atribuie mitologiei indiene, deşi îi întâlnim numele pentru 
prima oară în literatura Renaşterii franceze, sub forma Auberon, 
desemnând un pitic, mare maestru în magie, a cărui origine poate 
fi căutată în legendele germanice în care apare piticul Alberich, 
regele spiriduşilor. Acesta domneşte într-o pădure unde face să se 
rătăcească toţi cei ce o străbat, arătându-şi în diferite feluri 
puterea faţă de ei. Nu este exclus ca anumite trăsături ale lui 
Oberon să provină şi din vechile legende celtice ale populaţiei 
băştinaşe din Anglia, legende care s-au păstrat în folclorul 
irlandez. 

În orice caz, personajul Oberon (rege al zânelor, făcând şi el 
călătorii înnoptaţi să se rătăcească în pădure, supunându-i apoi 
vrăjilor sale) este preluat din povestirile francezului Huon de 
Bordeaux, traduse în Anglia de lordul Berners, in jurul anului 1534. 
Berners îi stabileşte şi ortografia engleză. 

Inainte de Shakespeare, regele Oberon apare în poemul lui 
Edmund Spenser, Crăiasa zânelor şi, cam în acelaşi timp, într-una 
din piesele dramaturgului Greene, James IV, unde e denumit 
Oberam, regele zânelor. Oricum, Oberon, ca şi Titania au, în piesa 
de faţă, unele manifestări şi trăsături care îi apropie de 
romantismul medieval şi de zeitățile clasice şi au puteri mari 
asupra naturii şi oamenilor, pe care le exercită, însă, spre binele 
acestora. 

Pe lume un copil mai mândru nu-i 
Şi vrea morţiş să-l ia-n alaiul lui, 
Cu el să plece-n codru-ntunecat. 
Dar ea din ochi îl pierde pe băiat, 
Cu flori îl încunună, şi-l răsfaţă. 
Când se-ntâlnesc, de-aceea, faţă-n faţă, 
Prin pajişti, prin dumbrăvi, lângă izvoare, 
Sub stelele în veci scânteietoare, 
Cu-atâta duşmănie se sfădesc, 
Că elfii-n cupa ghindei se pitesc. 
Zâna: 
De nu mă-nşeală chipul, glasul tău, 
Eşti spiriduşul năzdrăvan şi rău, 
Numit de lume „Robin-Bun-Băiat””*; 
Tu le-ngrozeşti pe fetele din sat, 
Şi laptelui smântâna toată-o iei; 
Laşi numai zer acriu în putinei - 
Degeaba se munceşte biata babă, 
Că nu s-alege untul, nicio boabă! 
Opreşti din fiert şi mustu-n zăcători, 
În noapte-i rătăceşti pe călători, 
Şi râzi apoi de ei; dar cei ce-ţi spun 


298 Servindu-se de o veche baladă, privitoare la poznele şi farsele 
lui Robin-Bun-Băiat, poetul şi autorul dramatic Ben Jonson, 
prezintă un portret complet al popularului spiriduş. Supus ordinelor 
lui Oberon, el este de faţă la jocurile nocturne la care participă cu 
nenumărate pozne. Dacă întâlneşte călători întârziaţi îi face să se 
rătăcească prin păduri sau locuri mocirloase. Li se înfăţişează când 
ca un peşte, când ca un bou sau un cal sau un câine. Dacă 
descoperă tineri şi tinere ospătându-se, le mănâncă plăcintele şi le 
bea vinul. Incurcă fuioarele şi firele de lână, in şi cânepă fetelor 
leneşe, mincinoase şi guralive, povesteşte tuturor clevetirile şi 
minciunile pe care le rostesc acestea etc. Poetul Michael Drayton 
(1563-1631) prezintă un portret asemănător al spiriduşului, pe 
care îl numeşte Puck în poemul Wymphidia (1627). 

„Năstruşnic spiriduş” sau „Puck-cel-Bun”, 
Au parte de-ajutorul lor pe veci, 
Şi cu noroc prin viaţă îi petreci. 
Aşa e? 
Puck: 
Ai ghicit. Eu sunt un duh 
Ce zbor întreaga noapte prin văzduh; 
Pe Oberon îl fac să râdă-ades, 
Când ca o mânză sprintenă nechez, 
Momind pe nărăvaşul armăsar. 
M-ascund la vreo cumătră în pahar, 
Sub chip de măr răscopt; şi, când la gură 
Ea dă să ducă-ntâia sorbitură, 
O-mproşc pe sânul veşted. Altă dată, 
Când deapănă-o poveste-nfricoşată, 
Mătuşa crede că-s un scăunel, 
Şi cată să se-aşeze-ncet pe el; 
Eu fug, ea pe podea se prăvăleşte, 
Ţurloaiele îşi saltă şi tuşeşte. 
Ceilalţi, înveseliţi de-aşa năpaste 
Icnesc de râs, ţinându-se de coaste, 
Şi jură că nicicând n-au petrecut 
Un ceas atât de vesel şi plăcut... 
Dar, fugi! Priveşte, Oberon se-arată! 
Zâna: 
O, de-ar pleca! Stăpâna-mi vine, iată! 
(Oberon intră, dintr-o parte, urmat de alaiul său; 
din partea cealaltă, Titania şi alaiul ei.) 
Oberon: 
Titanic’? trufaşă, nu mă bucur 


299 Titania este una din denumirile Dianei, întâlnită în 
Metamorfozele lui Ovidiu (Cartea a Ill-a, 2, 43) (în Cartea a XIV-a, 
5, 358 şi 364 el acordă însă aceeaşi denumire şi lui Circe). 


~ 352 ~ 


William Shakespeare 
Că te-ntâlnesc sub strălucirea lunii. 
Titania: 
Da, iată-l deci pe Oberon gelosul! 
Să mergem, zâne dragi! Nu-i mai cunosc 
Tovărăşia lui, nici aşternutul. 
Oberon: 
Nesocotit-o, stai! Nu-ţi sunt eu soţ? 
Titania: 
Aşa cum s-ar cădea să-ţi fiu eu soaţă. 
Dar ştiu cum, furişându-te din ţară, 
Furat-ai chipul lui Corin“, păstorul; 
Stăteai întreaga zi cântând din fluier 
Sau îngânând Philidei drăgăstoase 
Dulci stihuri de iubire. Pentru ce 
Te-ntorci din munţii Indiei, silhui? 
Doar pentru amazoana-nfumurată, 
Comedianta-n straie de războinic, 
Ibovnica-ţi mătăhăloasă, care 
Curând se însoţeşte cu Theseu. 
Vii nunta să le-o binecuvântezi? 
Oberon: 
Cum n-ai ruşine-astfel să ponegreşti 
Prietenia mea cu Hipolita, 
Ştiind că-ţi ştiu iubirea cu Theseu? 
Nu tu l-ai smuls în noaptea înstelată 


Asemenea Dianei, însoţită de un cortegiu de nimfe, Titania este 
însoţită de un cortegiu de zâne şi spiriduşi. Numele Titaniei 
înseamnă descendentă a Titanilor şi era atribuit şi altor zeițe. 
Probabil Shakespeare alege această denumire vagă a Dianei 
pentru a-i putea da Titaniei un cortegiu de însoţitoare şi a nu 
contrazice faptul că Diana nu a fost niciodată căsătorită. Astfel 
Titania putea fi şi denumirea, împrumutată aici, a vreunei alte 


zeițe din mitologie. 


300 Corin şi Philida, nume convenţionale pentru a denumi păstorul 


îndrăgostit şi păstoriţa iubită în poemele pastorale. 

Din braţele-nşelatei Perigina?" 
Nu l-ai silit s-o mintă pe Egleea, 
Pe Ariadna şi pe Antiopea? 
Titania: 
Bolnave născociri de om gelos! 

De câte ori, din miezul verii-ncoace, 
Ne-am întâlnit pe dealuri, în vâlcele, 
În codru,-n câmp, lângă izvor, prin trestii. 
Sau pe-ale mării ţărmuri nisipoase, 
Când vântul fluiera şi noi dansam, 
Avan te-ai repezit ţipând la noi 
Şi jocul ni l-ai tulburat. lar vântul 
S-a mâniat că ne cânta-n zadar; 
Sorbind din valuri păcle otrăvite, 
Le-a risipit pe câmp. Firave gârle, 
Umflându-se trufaşe, an spart matca. 
Zadarnic boii au trudit sub jug 
Şi oamenii au asudat din greu; 

Că spicul nici n-a dat tuleie-n barbă 
Şi a murit. Dumblăvile-s pustii, 
Câmpia înecată, numai corbii 
Se-ngraşă, hulpav ciugulind din leşuri. 
Şotroanele-s de mâl acoperite, 
Potecile ce şerpuiau prin ierburi 
Sunt neumblate, nu se mai cunosc. 
Colindele“” şi basmele-s uitate 


301 Enumerarea maliţioasă a iubirilor lui Theseu este preluată din 
Plutarh. Perigina era fiica unui vestit tâlhar, Sinis, ucis de Tezeu. 
Egleea era o nimfă, Ariadna era fiica regelui Minos şi îl ajutase, pe 
Theseu să ucidă Minotaurul (North, traducătorul lui Plutarh, afirmă 
că părăsirea Ariadnei de către Theseu nu ar fi adevărată) iar 
Antiope era regina amazoanelor şi sora Hipolitei, (vezi şi nota 1). 
302 Aluzie la obiceiul că în noaptea de Crăciun ţăranii să meargă 
de la o casă la alta pentru a cânta imnuri şi colinde. 


~ 354 ~ 


William Shakespeare 
Şi cântecul de slavă sau de joc. 
lar luna, doamna valurilor mării, 
De furie pălind, văzduhu-l udă 
Şi răspândeşte aburi reci şi umezi 
Ce-aduc dureri încrâncenate-n oase. 
Întregul crug al vremii se răstoarnă: 
Căruntul ger se lasă peste roze, 
Cununa de omăt şi sloi a iernii 
E-mpodobită azi cu flori şi muguri, 
Şi anotimpurile vin de-a valma, 
Că nimeni nu le mai cunoaşte rostul“. 
Năvala-aceasta de nenorociri 
A izvorât din certurile noastre. 
Părinţii lor noi suntem, amândoi. 
Oberon: 
Numai de tine-atârnă să le-opreşti, 
Titania de ce să-l mai înfrunte 
Pe Oberon al ei? Eu nu îţi cer 
Decât un băieţaş pierdut, pe care, 
Vreau pajul meu“ să-l fac. 
Titania: 
Te linişteşte! 
Întreaga ţară-a zânelor nu poate 
Să cumpere copilul de la mine. 
Căci maică-sa era din tagma mea, 
Şi-adesea,-n Indii,-n noaptea cu miresme, 
Stătea în preajma mea sporovăind, 


303 Aluzia ar fi la faptul că în anii 1593 şi 1594 avuseseră loc 
grave tulburări meteorologice în Anglia, menţionate de istoricii şi 


cronicarii care descriu evenimentele an de an. 


304 Instituţia pajilor de onoare (numiţi „henchmen”), care erau fii 
de nobili şi însoțeau monarhul pretutindeni, a fost desfiinţată de 


regina Elisabeta la sfârşitul anului 1595. 

Sau, pe nisipul lui Neptun” culcate, 
Râdeam de pânza navelor, rotundă 
Sub dezmierdarea vântului şăgalnic 
Precum un pântec rodnic de femeie, 
Apoi, asemeni lor, se legăna 
(Era pe-atuncea grea cu-acest copil), 
Părând că pe nisipul cald pluteşte; 
Pleca râzând şi iar venea spre mine, 
Ca nava încărcată cu scumpeturi. 
Era sărmana, însă, muritoare: 
Se stinse-n ceasul când născu băiatul. 
De dragul ei acum îi cresc copilul, 
De dragul ei nu mă despart de el. 
Oberon: 
Cât ai de gând să stai aci,-n pădure? 
Titania: 
Plec, poate, după nunta lui Theseu. 
De vrei în jocul nostru să te prinzi, 
Sau să priveşti cum dănţuim sub lună, 
Poţi să rămâi. De nu, pe-aci ţi-e drumul. 
Oberon: 
De-mi dai copilul, te-nsoţesc oriunde. 
Titania: 
Nici gând! Să mergem, zânelor, de-aci; 
Dacă rămânem, sfada va porni. 
(lese Titania cu suita ei.) 
Oberon: 
Drum bun! Dar nu vei părăsi pădurea 
Nainte de-a-mi plăti ocara asta. 
Apropie-te, Puck! Ţi-aduci aminte, 
Stăteam cândva pe-o stâncă, lângă mare, 


305 Neptun (Poseidon la greci) era zeul suprem al mărilor la 
romani. Conform mitologiei Neptun crease primul cal. 

William Shakespeare 

Când răsună un cântec de sirenă, 

Atât de dulce, că-nspumatul val 

S-a domolit; şi stele lunecat-au 

S-asculte viersul ei“. 
Puck: 
Mi-aduc aminte. 
Oberon: 
Şi am văzut - tu n-ai putea vedea 
Pe Àmor înarmat plutind sub lună; 
Ţinti-n vestala mândră,-nscăunată 
Pe-un tron din Soare-apune, slobozind 
Din tolba lui săgeata cea mai iute, 
De parcă ar fi vrut ca dintr-o dată 
Vreo zece mii de inimi să străpungă, 

Dar am văzut săgeata-nflăcărată 
Stingându-se în raza rece-a lunii. 

Nevătămată a trecut fecioara, 

Netulburată-n gândurile ei. 

Săgeata a căzut atunci pe-o floare 


306 În aceste versuri ca şi în titlurile omagiale din replica 
următoare a lui Oberon: „vestala mândră-nscăunată pe-un tron din 
soare-apune” şi „fecioara netulburată” (în original „fecioara 
imperială”), mulţi comentatori văd un omagiu adus reginei 
Elisabeta, care ar fi fost de faţă la prima reprezentaţie a piesei. 
Romancierul Walter Scott o imaginează, în legătură cu cele de mai 
sus, pe regina Elisabeta, în romanul Keni/wor/k, cerând curteanului 
poet Walter Raleigh să-i citească pasajele pe care le vedea 
închinate ei, din cele două replici ale lui Oberon. 

Cei mai mulţi comentatori consideră, de altfel, că piesa Visul 
unei nopți de vară a fost compusă în onoarea, unei nunţi, într-o 
mare familie nobilă, la care se ştia că va fi prezentă şi Elisabeta, 
motiv pentru care Shakespeare a compus versurile rostite de 
Oberon. În favoarea acestei interpretări se invocă numeroasele 
expresii, întâlnite în cuprinsul piesei, referitoare la serbarea unei 
nunţi. Nu există însă niciun fel de alte dovezi în sprijinul 
interpretării de mai sus. 

Ce-n purpură-şi schimbă pe loc albeaţa, 
Şi fetele-i spun „dragoste”?” de-atunci. 
Să mi-o aduci; o ştii, ţi-am arătat-o. 
Cei cărora pe genele-adormite 
Le picuri sucul florii fermecate 
Se-ndrăgostesc de cea dintâi făptură 
Pe care-o văd când se trezesc din somn. 
Deci, adu-mi-o; să vii atât de grabnic, 
Încât Leviatanul, în răstimp, 
Să nu apuce-o leghe să înoate. 


Puck: 
Pământu-l voi încinge cu un brâu??? 
În mai puțin de-un ceas. 
(lese.) 
Oberon: 


Voi aştepta Titania s-adoarmă-ntr-un târziu; 
Pleoapele cu floarea-i voi atinge. 
Fiinţa ce-o să-i iasă-ntâi în cale, 

(De-o fi leu, maimuţoi, urs, lup sau taur) 
O să-i aprindă flacăra iubirii. 
Şi până-o s-o dezleg din vraja-adâncă 
(Aceasta e-n puterea altei ierbi) 
O voi sili copilul să mi-l dea. 
Dar cine vine-aici? Sunt nevăzut”. 


307 În original... „Love-in-idleness” = pansea (Viola tricolor). 
Dragostea = plantă erbacee cu flori purpurii (Sedum fabaria), (n. 
tr.). 

308 Printre diferitele steme ale epocii figurează şi o imagine a 
globului terestru încins cu o cingătoare având unul din capete fixat 
de prora corăbiei Căprioara de aur, în care Francis Drake a făcut 
ocolul pământului (între 1577 şi 1581), celălalt capăt e ţinut de 
Dumnezeu, care, astfel, îl călăuzeşte. 

309 Puck şi Oberon vorbesc adesea în scenă, fără să li se 
menţioneze intrarea. Invizibili sau vizibili, după voie, ei par a nu 
tine seama de regulile scenice, (n. tr.). 

Deci pot s-ascult în voie ce-şi vor spune. 
(Intră Demetrius şi Helena, urmărindu-l.) 
Demetrius: 
Nu te iubesc. Deci nu-mi aţine calea! 
Unde-s Lysander, Hermia cea mândră? 
ÎI voi ucide! Dânsa m-a ucis... 
Mi-ai spus că-n taină au fugit aici; 
Zadarnic însă răscolesc pădurea - 
Pe Hermia cea dragă n-o găsesc. 
Dă-mi pace! Nu umbla în urma mea! 
Helena: 
Dar tu mă chemi necontenit spre tine, 
Tu, inimă de adamant; nu fierul, 
Ci inima-mi statornică, de-oţel, 
Tu o atragi... De-ţi pierzi puterea-aceasta, 
Putere n-o să am să te urmez. 
Demetrius: 
Cum? Eu te chem? Îţi spun cuvinte dulci? 
Nu ţi-am strigat în faţă adevărul 
Că nu-mi eşti dragă, nici nu poţi să-mi fii? 
Helena: 
De-aceea-mi eşti din ce în ce mai drag; 
Eu câine credincios îţi sunt; mă baţi, 
Şi cu mă gudur... Doar atât îţi cer; 
Ca pe un câine-alungă-mă, dă-n mine, 
Dar să-mi îngădui să-ţi păşesc în urmă. 
Ce loc mai oropsit să-ţi cer în suflet 
(Dar pentru mine-i loc de-naltă cinste) 
Decât să mă socoţi precum un câine? 
Demetrius: 
Nu-mi aţâţa mânia! Sunt bolnav 
Când te privesc. 
Helena: 

Bolnavă sunt şi eu 
Când nu te văd. 
Demetrius: 
N-ai bună-cuviinţă, 
Ai părăsit cetatea, te-ai dat prinsă 
În mâna unui om ce te urăşte, 
Şi porţi comoara fecioriei tale 
Pândită de primejdiile nopţii, 
De sfatul rău al unui loc pustiu. 
Helena: 
Mi-e cinstea ta o pavăză; nu-i noapte 
Când pot obrazul tău să ţi-l zăresc. 
Nu cred că noaptea neagră mă-nconjoară, 
Pădurea nu îmi pare-un loc pustiu, 
Că tu, în ochii mei, eşti lumea-ntreagă. 
Cum pot să spun că-s singură, când lumea 
Asupra mea privirea-şi aţinteşte? 
Demetrius: 
Fug în desiş, de tine să m-ascund; 
Te las în seama fiarelor. 
Helena: 
Niciuna 
Nu-i mai nemilostivă decât tine. 
Fugi unde vrei! Povestea, deci, se schimbă; 
Apollo fuge, Dăphne:""-l urmăreşte, 
310 Conform unei legende mitologice, Cupidon lovise cu o săgeată 
de aur (vezi nota 13) pe Apollo făcându-l să se îndrăgostească 
pătimaş de nimfa Daphne, fiica zeului unui râu din Tesalia. În 
acelaşi timp el o lovise pe Daphne cu o săgeată de plumb pentru a 
o face să respingă dragostea lui Apollo. Căutând să scape cu fuga 
de urmărirea lui Apollo şi fiind ajunsă din urmă, Daphne s-a rugat 
tatălui său să o salveze, acesta preschimbând-o în acel moment în 
dafin (laur), arbore care a devenit după aceea, în dorul lui Daphne, 


arborele favorit al lui Apollo, zeul împodobindu-se, întotdeauna, cu 
o cunună de lauri (Ovidiu, Metamorfozele, |, 456-566). 

Sau uliul gonit de porumbiţă, 
Un tigru-nspăimântat de-o ciută blândă; 
Sfiala cum să-nvingă voinicia? 
Demetrius: 
Nu mă opresc să te ascult. Dă-mi drumul! 
Şi dacă după mine te mai ţii, 
Te fac de râs aicea, chiar în codru. 
Helena: 
În templu, în cetate,-n câmp, vai mie, 
Mereu îţi râzi de mine. Ce ruşine! 
Tu înjoseşti astfel femeia însăşi. 
Bărbaţii-n lupte cuceresc iubirea; 
Pe noi altcum ne plămădeşte Firea; 
Ni-e dat ca noi iubirea s-o iscăm 
Şi nu după iubire s-alergăm. 
(lese Demetrius.) 
Vin după tine. Fac un rai din iad 
De-o fi de mâna celui drag să cad". 
(lese.) 
Oberon: 
Fii sigură; de-aici nu va scăpa 
Nainte de-a cerşi iubirea ta. 
(Intră Puck.) 
Bine-ai venit, hoinarule!... Şi floarea? 
Puck: 
Uite,-am adus-o! 
Oberon: 
Dă-o-ncoa', te rog. 
E-un țărm umbrit de flori de caprifoi, 
Cresc toporaşii cu petale moi, 
Răsuri şi cimbru se apleacă-n vânt... 


311 Disperarea Helenei se exprimă într-un mod asemănător cu al 
Phaedrei în Hippolytus, (vezi nota 10). 

Titania se-opreşte când şi când. 
Şi după joc, adoarme ostenită. 
Şopârla-şi lasă pielea smălțuită 
Să se-nveşmânte zânele cu ea; 
Titaniei, cu floarea-aceasta-a mea, 
O să-i trezesc aprinse năluciri... 
Tu cată în desiş să te prefiri; 
E-o fată din Atena, alungată 
De-al ei iubit... Ai grijă, deîndată 
Ce-adoarme el, să-i picuri suc pe pleoape 
Dar fă astfel, ca ca să fie-aproape, 
Pe ea s-o vadă-ntâi la deşteptat, 
În strai atenian e-nveşmântat; 
Îl vei ghici. la seama, însă,-oleacă; 
lubirea lui pe-a ei să o întreacă. 
La cântători“'* să mi te-ntorci aci. 


Puck: _ 
Intocmai vrerea ta se va-mplini. 
(les.) 
Scena 2 
Un colţ al pădurii. 
Intră Titania, urmată de a/aiul ei. 
Titania: 


Acum, rosti-vom dansuri, vom cânta. 
Şi, âpoi, veţi pleca într-o clipită; 
Voi să ucideţi viermele din muguri, 
Voi aripa liliacului s-o smulgeţi, 


312 Conform unei credinţe populare, probabil universale, duhurile 
nopţii trebuie să se ascundă de lumina zilei, - cocoşul anunțând 
apropierea zorilor fiind acela care dă semnalul retragerii lor. 


~ 362 ~ 


William Shakespeare 
Veşminte pentru elfi croind din ea. 
Voi bufnița să o goniţi din preajmă, 
Că prea cu jale cântă când ne vede. 
Să-mi îngânaţi un cântec pân-adorm, 
Şi-apdi plecaţi să vă-mpliniţi menirea. 
(Zânele cântă)?” 
„Voi, şerpi cu limbile-nfurcate, 
Arici țepoşi, ascunşi să stati! 
Sopârle şi omizi* vrâstate, 
Al doamnei somn nu-l tulburați. 
Viersul tău, privighetoare, 
Somnul cald să-i infăşoare. 
Nani, nani, nani, nani, 
Aici primejdie, nici vrajă 
Lângă ea să stea de strajă. 
Noapte bună, nani, nani, 
Tu paing cu lungi picioare, 
Țese-ți pânza-n altă parte. 
Melci cu casa la spinare, 
Cărăbuşi, fugiți departe. 
Viersul tău, privighetoare, 
Somnul cald să-i înfăşoare, 
Nani, nani, nani, nani.” 
O zână: 
A adormit... Să nu rămână 
În preajma ei decât o zână. 
(les zânele. Titania doarme. Intră Oberon, care 


313 Zânele cântă folosind strofe de şase versuri, rimând ca în 
sonetul  shakespearian, şi catrene rimate, constituind, luate 
împreună, un fel de sonet răsturnat şi urmărind obţinerea unor 
efecte lirice deosebite. 

314 Deşi vietăţi dovedite inofensive, conform credinţei vremii 
şopârlele şi omizile erau considerate veninoase şi folosite în 
fierturile pregătite în cazanele vrăjitoarelor (cf. Macbeth, IV, 1, 14). 

atinge pleoapele Titaniei cu floarea.) 


Oberon: 
Cel ce-ntâi ţi s-o ivi 
Când din somn te vei trezi 
Dragostea ţi-o va stârni. 
Tigru, pardos, bunăoară, 
Urs, mistreţ sau altă fiară 
Ce-nainte-o să-ţi răsară 
Ţie-ndată o să-ţi pară 
Că-i frumos din cale-afară. 
(les. Intră Lysander şi Hermia.) 
Lysander: 
Ai ostenit de drum, iubita mea, 
Am rătăcit cărarea, mi se pare... 
Să poposim aici, vom aştepta 
Peste păduri să urce mândrul soare. 
Hermia: 
Să fie precum vrei! Aşterne-ţi pat, 
Eu dorm aci,-n frunzişu-nmiresmat. 
Lysander: 
O să ne facem pernă din trifoi. 
Un pat, un gând, un suflet amândoi. 
Hermia: 
De-i drept ce spui, că eu ţi-s dragă foarte, 
Te rog, fă-ţi aşternutul mai departe. 
Lysander: 
Doar cinstea mea îi dă imbold vorbirii, 
În veci iubirea e tâlmaci iubirii, 
Am spus că inima-mi de-a ta-i legată 
Că laolaltă s-au pornit să bată, 
Şi că suntem uniţi prin legământ 
Că-n suflete trăieşte-acelaşi gând. 
Dă-mi voie lângă tine să mă-ntind, 

Că nu mă-ntind prea mult, să ştii, nu mint”. 
Hermia: 
Cimilituri gingaş meşteşugite! 
Dar n-aş putea nicicând să cred, iubite, 
Că spui minciuni. Te rog cu stăruinţă, 
Cum îi îndeamnă buna-cuviinţă 
Pe-o fată şi-un flăcău ea să se poarte, 
Întinde-ţi aşternutul mai departe. 
lubitul meu, acuma, noapte bună! 
Cât vei trăi, iubirea-ţi să n-apună! 
Lysander: 
Amin! Să se-mplinească ruga ta! 
Şi viaţa să-mi sfârşesc de voi trăda. 
Să te dezmierde somnul lin... Cu bine! 
Hermia: 
Urarea ta aş vrea s-o-mpart cu tine! 
(Amândoi adorm. Intră Puck.) 
Puck: 
Codru-ntreg l-am răscolit, 
Pe flăcău nu l-am găsit, 
Să-i aprind cu-această floare 
Dragostea mistuitoare. 
Linişte şi beznă oarbă... 
Cine doarme-aici în iarbă? 
Strai atenian... Aha! 
Craiul meu aşa-mi spunea, 
C-o alungi pe biata fată; 
Ea acolo doarme, iată”". 


315 În original întâlnim aici un joc de cuvinte între două verbe 
omonime to lie „a minţi” şi „a se culca, a se întinde pe jos, pe un 
pat” etc. 

316 Puck foloseşte versuri trohaice, rimate, pentru vraja pe care o 
rosteşte. El rosteşte versuri asemănătoare şi pentru alte vrăji, 
după cum procedează în ocazii asemănătoare şi Titania şi Oberon. 

N-a-ndrăznit, copilă dulce 
Lângă tine să se culce... 
Te voi fereca, tâlhare, 
Pururea cu-această floare, 
Somnul n-o să mai îmbie 
Geana ta până-n vecie. 
De cum plec, să-ţi fugă somnul; 
Eu mă duc să-mi caut domnul. 
(lese. Intră Demetrius şi Helena alergând.) 
Helena: 
Ucide-mă, dar nu mai alerga! 
Demetrius: 
Te du, nu mai umbla în urma mea! 


Helena: 
Nu mă lăsa aici, în bezna asta! 
Demetrius: 
De nu rămâi, o să-ţi găseşti năpasta! 
(lese.) 
Helena: 


Am alergat în van, am ostenit; 
Eu l-am rugat, şi el m-a bruftuit. 
O, Hermia, ce fericită eşti! 
lubirea chemi cu ochii tăi cereşti... 
Nu lacrima le dete strălucire, 

Eu mult mai des am lacrimi în privire. 
Nu, nu! Sunt slută ca o lighioană, 
Când fiarele mă văd, o iau la goană. 
Deci lui, mai crud ca fiara din pădure, 
Cum pot să-i cer în preajmă să mă-ndure? 
M-ai îndemnat, oglindă mincinoasă, 

Să cred că-s tot ca dânsa de frumoasă. 
Ce văd? Lysander? Inima se frânge... 

E mort? Sau doarme? Nu văd strop de sânge. 

Lysander! Mă auzi? Eşti viu? Răspunde! 
Lysander (trezindu-se): 
Prin foc merg pentru tine orişiunde... 
Prin pieptu-ţi diafan zăresc - minune! - 
Cum inima îţi bate... însă spune, 
Demetrius pe unde-i? Ce tâlhar! 
Cu spada asta moartea-i dau în dar! 
Helena: 
Te rog, Lysander, nu vorbi aşa! 
Ce-ţi pasă că i-e dragă draga ta? 
Ei numai tu-i eşti drag... Fii fericit! 
Lysander: 
Ba-mi pare rău de timpul irosit 
În preajma ei. Nu Hermia mi-e dragă; 
Helenei îi închin iubirea-ntreagă! 
Cum să nu schimbi un corb?” pe-o hulubiţă? 
Dar gându-ndrumă-a omului voinţă”!:; 
Şi gândul meu îmi spune răspicat 
Că tu frumoasă eşti, cu-adevărat. 
Orice rodire vremea ei şi-aşteaptă; 
Aşa nici mintea mea nu era coaptă. 
Acum, că am atins desăvârşirea, 
Voinţei călăuză-i e gândirea; 
Şi ca-ntr-o carte,-n ochii tăi mi-arată 
Poveşti cum n-au fost scrise niciodată. 
Helena: 
De mine râdeţi toţi necontenit; 
Cu ce, Lysander, oare ţi-am greşit? 
Nu e de-ajuns că el... nu e de-ajuns 
317 Aluzie răutăcioasă la faptul că Hermia e brunetă. 
318 lronia spuselor lui Lysander rezultă din aceea că se crede 
condus de rațiune în schimbarea sentimentelor sale de dragoste, 


şi, prin urmare, în declaraţia pe care o face acum Helenei, deşi, 
precum ştim, totul se datorează vrajei lui Puck. 

Că el dispreţu-amar nu şi-a ascuns? 
Cuvinte bune nu mi-a spus deloc... 
Să-ndur acum bătaia ta de joc? 
Îţi râzi de mine, da, îţi râzi de mine... 
Te porţi urât... N-aş fi crezut... Ruşine! 
Adio, dar... Deci, totu-i de prisos... 
Eu am crezut că eşti mai omenos... 
Cu-o fată alungată de iubit 
Nu te-ai purtat precum s-a cuvenit... 
(lese.) 
Lysander: 
Pe Hermia nu a văzut-o... Lasă! 
În cale Hermia nicicând să-mi iasă!... 
Gustând numai cofeturi şi dulceaţă, 
La urmă te cuprinde-o mare greață. 
Cei care-o erezie părăsesc 
Mai aprig decât toţi o duşmănesc. 
Pe tine, Hermia, ca pe-un eres, 
Cu toţi te vor uri - eu, mai ales. 
Tu, inimă, puterea ta deplină 
Helenei fă-o scut şi i-l închină! 
(lese.) 
Hermia (trezindu-se): 
Lysander! Ajutor! Vai, ajutor! 
Pe sân se urcă-un şarpe-ngrozitor! 
Ucide.-l, fie-ţi milă... Ah, ce vis! 
Vai, tremur, deşi ochii i-am deschis... 
De inimă un şarpe m-a muşcat, 
Tu surâdeai privindu-l nemişcat... 
Lysander! Unde eşti?! Cum? Nu răspunde? 
Ce? M-a lăsat, şi a plecat? Dar, unde? 
În numele iubirilor, vorbeşte! 
Vai, spaima neagră simt cum mă zdrobeşte! 

Plec să te caut... Nu mai eşti aci! 
Pe tine sau mormântu-mi voi găsi. 
(lese.) 


Actul Ill 
Scena 1 


Alt colţ al pădurii. Titania doarme. 
Intră Gutuie, Blânau, Jurubiţă, Flaut, 
Botișor şi Subțirelu. 


Jurubiță: S-a strâns toată lumea? 

Gutuie: Toţi în păr! Aici e un loc grozav pentru 
repetiție.  Pajiştea asta o să fie scena, 
mărăcinişurile de colo vor fi culisele; o să jucăm 
piesa, ca şi cum am fi în faţa ducelui. 

Jurubiță: Gutuie!... 

Gutuie: Ce vrei, fălosule? 

Jurubiță: Sunt unele lucruri în comedia asta, a lui 
Pyram şi a Thisbeii care n-au să placă. Mai întâi de 
toate, Pyram trebuie să scoată o sabie şi să se 
înjunghie. Şi doamnele nu pot îndura aşa ceva. Ce ai 
de spus? 

Botişor: La dracu! Asemenea treabă o să le sperie, 
ceva nemaipomenit! 

319 În scena de faţă, în care vedem nivelul modest al pregătirilor 
pentru prezentarea scenetei în faţa lui Theseu şi a Hipolitei 
Shakespeare face aluzie la numeroasele trupe de actori ignoranţi 


şi săraci trăind din expediente, care se străduiau zadarnic să 
câştige favoarea publicului. 

Subțirelu: Eu zic să lăsăm chestia asta la urmă de 
tot, când s-o termina piesa. 

Jurubiță: Da’ de unde! Ştiu eu un şiretlic, ca să 
iasă toate bine. Scrieţi-mi un prolog, şi scrieţi în 
prologul vostru că spadele astea nu ne pricinuiesc 
niciun rău şi că Pyram nu se omoară de- 
adevăratelea. Şi ca să vă creadă toată lumea, 
spuneţi-le că eu, care-l fac pe Pyram, nu sunt 
Pyram, ci sunt Jurubiţă, ţesătorul. Asta o să-i 
liniştească de-a binelea. 

Gutuie: Hai să facem prologul; o să fie scris o dată 
în versuri de opt silabe şi o dată în versuri de 
şase”. 

Jurubiță: Nu, lasă, mai pune două; să fie opt şi opt. 

Botişor: Dar, ce ziceţi; de leu, n-or să se sperie 
doamnele?" 

Subțirelu: Ba, mie, drept să vă spun, tare mi-e 
teamă că or să se sperie. 

Jurubiță: Băieți, trebuie să ne gândim bine. Să 
aducem, Doamne păzeşte, un leu, aşa, printre 
doamne, ăsta e un lucru îngrozitor! Că nu-i pe 
pământ o fiară mai grozavă decât leu! În carne şi 
oase. Trebuie să ne mai gândim. 

Botişor: Înseamnă că mai e nevoie de un prolog, 
pentru leu. 

Jurubiță: Da, trebuie să spunem cum îl cheamă pe 


320 Gutuie se referă la versificaţia cea mai comună a baladei 
populare engleze constând din versuri de opt silabe alternând cu 
versuri de şase silabe, propunând astfel ca prologul să fie 
prezentat în forma unei balade. 

321 Aluzie la intenţia de a se aduce, în cadrul unui spectacol la 
curtea regală scoțiană, o şaretă trasă de un leu. Ideea a fost, însă, 
părăsită, nu numai din cauza spaimei pe care ar fi provocat-o un 
asemenea fapt, cât şi din motive de securitate. 

ăl care face pe leul. Şi să lase să i se vadă jumătate 
din obraz prin ceafa leului. O să trebuiască să se 
exprime chiar el cu vreo câteva cuvinte. Ceva care 
să sune cam aşa: „Doamnelor!” sau „Frumoaselor 
doamne”, „vă cer” sau „vă rog” sau „vă doresc să 
nu vă fie frică, să nu tremuraţi. Răspund de viaţa 
voastră cu a mea. Dacă aţi crede că eu sunt leu, ar 
fi vai şi-amar de viaţa mea. Nu, nici pomeneală! 
Sunt om, ca toţi ăilalţi”. Şi atunci să-şi spună 
numele şi să recunoască pe faţă că e Blându, 
tâmplarul””. 

Gutuie: Bine, aşa să facem. Dar mai sunt două 
lucruri tare grele; mai întâi, nu ştiu cum o să 
aducem Luna într-o cameră. Ştiţi, doar, că Pyram şi 
Thisbeea se întâlnesc noaptea, pe lună. 

Blându: N-o să fie lună când o să jucăm piesa? 

Jurubiță: Un calendar! Un calendar! Uitaţi-vă în 
almanah! Căutaţi Luna! Căutaţi Luna! 

Gutuie: Da... O să fie lună. 

Jurubiță: Păi, atunci e de-ajuns să lăsaţi deschisă o 
fereastră; luna o să se vadă pe fereastră. 

Gutuie: Da, o să vină unul cu o crosnie de 
mărăcini şi cu un fănar”“ şi să spună că el are 
atenţia să fie persoana Lunii. Dar mai e o chestie; 


322 Aluzie probabil la întâmplarea relatată într-un manuscris 
datând din vremea reginei Elisabeta, când un actor, luând parte la 
o reprezentaţie dramatică în faţa reginei şi dându-şi seama că 
jocul său era complet nesatisfăcător, îşi lepădă deghizarea, 
jurându-se că era un om simplu şi cinstit şi nu personajul pe care îl 
reprezenta. Povestitorul întâmplării afirmă, totodată, că regina a 
făcut mare haz de întâmplare. 

323 Conform tradiţiei populare crosnia de mărăcini era atributul 
omului din lună, surghiunit acolo fiindcă a dus odată, în spinare, o 
asemenea povară, într-o zi de sabat, încălcând regula 
dumnezeiască privitoare la odihnă. 

trebuie să aducem şi un zid în cameră. Pentru că 
aşa spune povestea, că Pyram şi Thisbeea îşi 
vorbeau prin crăpătura unui zid. 

Blându: N-o să putem aduce un zid acolo, în odaia 
dumnealor. Tu ce zici, Jurubiţă? 

Jurubiță.: Oricine poate să joace rolul zidului. N-are 
decât să se mânjească cu puţin ipsos sau cu humă, 
sau cu tencuială şi o să pară un zid sadea. Şi pe 
urmă să-şi resfire degetele, uite-aşa, şi Pyram şi 
Thisbeea or să poată să-şi vorbească în şoaptă, ca 
prin crăpătura unui zid. 

Gutuie: Dacă o putem face şi p-asta, totul merge 
strună! Hai, aşezaţi-vă copii ai mamelor voastre! Să 
repetăm rolurile. Începe tu, Pyram. Şi după ce 
termini ce ai de spus, intri în tufişul ăsta. Şi aşa, 
fiecare cum îi vine rândul. 

(Intră Puck - nevăzut.) 

Puck: 

Ce gugumani fac hărmălaia asta, 
Aici, lângă culcuşul doamnei noastre? 
Cum, joacă teatru? Ah, îi voi privi, 
lar, la nevoie, fi-voi şi actor. 

Gutuie: Vorbeşte, Pyram! Thisbea, vino în faţă! 

Pyram: Din flori, o Thisbea, urcă dulci miasme... 

Gutuie: Miresme, miresme!... 

Pyram: 

... Urcă dulci miresme, 
Aşa-i şi răsuflarea-ţi, draga mea... 
Dar, ce aud? Un glas... Aşteptat-o clipă. 
Mă-ntorc; mă duc să văd ce s-o-ntâmpla. 

(lese.) 

Puck: 

Cel mai ciudat Pyram jucat cândva... 

(lese.) 

Thisbe: Acum, trebuie să vorbesc eu? 

Gutuie: Sigur că da. E rândul tău. Trebuie să 
pricepi că a plecat doar să vadă ce-i cu glasul ăla pe 
care l-a auzit, şi se întoarce îndată. 

Thisbe: 

Strălucitor Pyramus, albi crini porţi pe obraz, 
Mai rumen decât roza ce creşte glorios, 
Cel mai zglobiu din tineri, tu, macabeu viteaz, 
Trăpaş ce-aleargă iute şi-i pururi credincios, 
Chiar la mormânt la Nenea voi merge să te caut. 

Gutuie: La mormânt, la Ninus**, măi omule! Dar 
nu trebuia să spui acum chestia asta. E un răspuns 
pe care i-l dai mai târziu lui Pyram. Îţi spui tot rolul 
dintr-o dată; şi replicile, şi tot. Pyram, vino, e rândul 
tău acum. Trebuie să intri când zice ea ,... şi-i pururi 
credincios”! 

(Intră Puck şi Jurubiță care are pe umeri un cap de 
măgar'-?.) 

Thisbe: 

Trăpaş ce-aleargă iute şi-i pururi credincios. 

Pyram: 

De-aş fi frumos, o Thisbea, aş fi numai al tău. 


324 În conformitate cu legenda lui Pyram şi a lui Thisbe (Ovidiu, 
Metamorfozele, cartea a IV-a, 55-166), cei doi îndrăgostiţi şi-au dat 
întâlnire la mormântul lui Ninus (Ninos), regele Asiriei şi 
întemeietorul mitic al cetăţii Niniva (mileniul al Ill-lea î.e.n.). Soţia 
sa, Semiramida, este considerată drept fondatoarea Babilonului şi 
inspiratoarea grădinilor suspendate din această cetate (una din 
cele şapte minuni ale lumii antice). 

In textul shakespearian, în loc de Ninus, Thisbe pronunţă ninny, 
cuvânt care înseamnă „neghiob, găgăuţă”. 
325 Ideea de a transforma capul unui om în cap de măgar apărase 
în unele lucrări din epoca lui Shakespeare, în care era vorba de 
vrăjitorii. 

Gutuie: Îngrozitor! Nemaipomenit! Suntem vrăjiţi! 
Oameni buni, să fugim! Ajutor! 

(Fug toti.) 

Puck: 

Vin după voi, la joc să vă-mboldesc, 
Prin grohotiş, prin ghimpi, prin glodăraie, 
Voi fi sau cal, sau câine ciobănesc, 
Urs fără cap, sau porc, sau vâlvătaie. 
Sar, latru, mormăi, grohăi, ard - pe rând... 
Cal, câine, urs, porc, flacără arzând. 

(lese.) 

Jurubiță: Ce i-o fi apucat? De ce fug? Vor să-mi 
tragă o păcăleală, desigur. 

(Se întoarce Botişor.) 

Botişor: O, Jurubiţă, cum te-ai schimbat! Ce văd pe 
umerii tăi? 

(lese.) 

Jurubiță: Ce să vezi? Un cap de măgar, asta vezi! 

(Intră Gutuie.) 

Gutuie: Zeii cu tine, Jurubiţă, zeii cu tine! Te-ai 
schimbat de tot! 

(lese.) 

Jurubiță: Le-am ghicit şmecheria! Vor să mă facă 
măgar, să mă sperie, dacă pot. Dar eu nu vreau să 
plec de-aici, şi pace! O să mă plimb încoace şi 
încolo, şi o să încep să cânt, să vadă ei că nu mi-e 
frică deloc. 

(Cântă): 

„Mierloiul negru şi glumet 
Cu ciocul lui gălbiu, 
Şi sturzul, meşter cântăreț, 
Și sprintenul scatiu...” 
Titania (trezindu-se): 

Ce înger mă trezeşte dintre flori? 
Jurubiţă (cântă): 
„ŞI vrăbii, grauri, ciocârlii, 
Şi cucul cântă-acu, 
Dar ce bărbat ar îndrăzni 
Să-i spună-n față nu?” 

Pentru că, la drept vorbind, cine ar vrea să-şi pună 
mintea cu o pasăre atât de neghioabă? Cine să se 
apuce să tăgăduiască spusele cuiva care nu ştie să 
spună decât „cu-cu”, şi atâta tot? 

Titania: 

O, muritor frumos, mai cântă încă! 
Auzul meu iubeşte cântu-acesta, 
Făptura ta vrăjitu-mi-a privirea. 
lar sufletu-mi silit de-a tale haruri, 
Din prima clipă, fermecat îţi jură 
Că te iubeşte mult peste măsură. 

Jurubiță: Mi se pare, doamnă, că nu prea aveţi de 
ce mă iubi. Dar, la drept vorbind, iubirea şi mintea 
nu prea duc azi casă bună. Păcat că nu găsesc nişte 
vecini inimoşi să-i împace. Vedeţi, mă pricep şi la 
glume, dacă e vorba. 

Titania: Eşti înţelept, precât eşti de frumos! 

Jurubiță: Nu, nu prea sunt niciuna nici alta. Dar 
dacă aş avea destulă înţelepciune să ştiu să ies din 
pădurea asta, nici vorbă că aş fi destul de înţelept 
ca să mă folosesc de o asemenea înţelepciune. 

Titania: 

Nu vei pleca din codrul cel silhui, 
Ci lângă mine-n veci o să rămâi. 
Sunt duh de stirpe-naltă; am o ţară 
In care-i pururi soare, şi e vară. 
Şi te iubesc; cu mine vei rămâne, 

Te vor sluji mulțimile de zâne, 
Ce-ţi vor aduce din adânc de mare 
Grămezi de aur şi mărgăritare, 
Vor îngâna în şoaptă dulci cântări 
Când vei dormi în aşternut de flori. 
De tot ce-i pământesc te-oi dezlega, 
Un duh să fii zburând în preajma mea. 
Veniţi, Fir-de-păianjen, Măzăriche, 
Bob-de-muştar şi Fluturaşi Veniţi! 
(Intră patru zâne.) 
Prima zână: 
Supus mă-nchin! 
A doua zână: 


Şi eu! 
A treia zână: 

Şi eu! 
A patra zână: 

Şi eu! 


Titania: 
Să fiţi cuviincioase cu-acest domn, 
Dansaţi în faţa lui şi ţopăiţi, 
Culegeţi fragi şi mure şi smochine 
Şi struguri cu lucire de rubine, 
Furaţi şi mierea harnicei albine, 
Din ceară, torţe mici să plămădiţi, 
Să strângeţi licuricii auriţi, 
Să-i lumineze paşii lui slăviţi. 
Cu-aripi de fluturi ochii să-i umbriţi, 
Când luna se strecoară prin răchiţi. 
Vă închinaţi, supuse să Îi fiţi. 
Prima zână: 
Mărire muritorule! 
A doua zână: 

Mărire! 
A treia zână: 

Mărire! 
A patra zână: 

Mărire! 


Jurubiță: Vă mulţumesc din inimă măriilor-voastre. 
Vă rog, însă, care e numele domniilor-voastre? 

Prima zână: Fir-de-păianjen. 

Jurubiță: Aş fi fericit să leg o prietenie mai strânsă 
cu  domnia-voastră, stimată domnişoară Fir-de- 
păianjen. Oricum, dacă o să mă tai la un deget*“*, pe 
dumneavoastră o să vă chem în ajutor. 

(Către altă zână): 

Pe dumneavoastră cum vă cheamă, domnişoară? 

A doua zână: Măzăriche. 

Jurubiță: Vă rog să transmiteţi salutările mele 
doamnei  Păstaie, mama  domniei-voastre şi 
domnului Harac, tatăl dumneavoastră. Domnişoară 
Măzăriche, aş vrea să vă cunosc mai îndeaproape. 

(Către o altă zână): 

Numele dumneavoastră, vă rog frumos, 
domnişoară! 

A trela zână: Bob-de-mugştar. 

Jurubiță: Stimată domnişoară Bob-de-muştar, am 
avut prilejul să cunosc bine răbdarea 
dumneavoastră. Uriaşul acela mişel pe care-l 
cheamă Antricot a înghițit o sumedenie de rude de- 
ale domniei-voastre. Vă asigur că bunătatea 


326 Conform practicii curente, se folosea puțină pânză de păianjen 
pentru a opri sângele, în cazul în care cineva se tăia la vreun 
deget. 


~ 377 ~ 


Opere Complete Volumul 3 
dumneavoastră mi-a dat lacrimi în ochi. Doresc să 
vă cunosc şi mai îndeaproape domnişoară Bob-de- 


muştar. 
Titania: 
Petreceţi-l acolo, în umbrar... 
Privirea lunii-mi pare-nlăcrimată””. 
Când plânge ea, plâng florile amar, 
Jelind o biată fată înşelată... 
Purtaţi-l lin; vedeţi s-adoarmă-ndată. 
(les.) 
Scena 2 
Un colţ al pădurii. 
Intră Oberon. 
Oberon: 


S-o fi trezit Titania din somn? 
Şi cine i-a ieşit întâi în cale, 
Al inimii stăpân, şi-al minţii sale? 
(Intră Puck.) 
Dar, iată, vine solul meu poznaş. 
Ce veşti mi-aduci din codrul cel vrăjit? 
Puck: 
Stăpâna de-un pocit s-a-ndrăgostit. 
Lângă umbrarul ei ascuns şi sfânt, 
Când ea dormea în tihnă, somn adânc, 
O ceată de cârpaci, de derbedei, 
Ce-abia-şi câştigă traiul, dintre cei 
Care-au umplut magherniţele-Atenei, 
S-au adunat în marginea poienii, 


327 Conform credinţei populare, în acele vremuri, roua era un 
produs al lunii. 

Ca să repete-o piesă. (Cum cred eu, 

S-o joace vor la nunta lui Theseu.) 

Era în ceată-un slut, un guguman, 
Ce îl juca în piesă pe Pyram; 

Când în tufiş intră pentru o clipă, 
Am folosit prilejul şi, în pripă, 

l-am pus pe trunchi o ţeastă de măgar. 
Şi când în scenă se întoarse iar, 

Ai lui, văzându-l cu aşa podoabă, 

La fugă-au rupt-o-n cea mai mare grabă, 
Precum un stol de gâşte sau sitari 
Ce-i simt în preajma lor pe păsărari, 
Sau, mai curând, precum un cârd de ciori 
Ce văd cum vine-un pâlc de vânători, 
Şi se repede de parcă îşi dau duhul 
Şi mătură cu-aripa lor văzduhul... 
l-alerg din urmă, fără să mă vadă, 

Ei fug, se prăvălesc cu toţi grămadă, 

Urlând avan, chemând într-ajutor 

Atena şi întregul ei popor. 

Cam slabi cu duhul, îngroziţi prea tare, 
Că-s încolţiţi de duşmani li se pare. 
lar mărăcinii haina le-o sfâşie, 

O mânecă le fură, o tichie. 

Aşa-i petrec prin codru-ntunecos, 
Lăsându-l pe Pyram cel preafrumos. 
Şi-astfel s-a petrecut; când s-a trezit, 
Crăiasa de-un măgar s-a-ndrăgostit. 

Oberon: 
Frumos s-a potrivit, cum n-am crezut. 
Dar cu flăcău-acela ce-ai făcut? 
L-ai fermecat, precum ţi-am dat poruncă? 
Puck: 

Da, nicio grijă. Poate doarme încă. 
Dar lângă el, dormea şi biata fată; 
Când s-o trezi, o va vedea îndată. 
(Intră Demetrius şi Hermia.) 
Oberon: 
Stai lângă mine! Uite, e chiar el. 
Puck: 
Pe fată-o ştiu, dar pe băiat defel. 
Demetrius: 
De ce m-alungi, când ard de dorul tău? 
Doar c-un duşman te porţi atât de rău. 
Hermia: 
Te cert, şi-atât; dar, ce cumplit mă tem, 
Că tu mi-ai dat temei să te blestem. 
Că pe Lysander dacă l-ai ucis, 
Şi numele-ţi e-acum cu sânge scris, 
Loveşte şi în mine! 
Nici Soarelui nu-i dragă dalba zi, 
Aşa cum el pe mine mă-ndrăgi. 
să cred că-n somn m-a părăsit? Nu pot! 
Mai vrednic de crezare-ar fi, socot, 
să văd pământul despicat în două, 
Prin miezul lui cum trece luna nouă, 
Izbindu-l crunt pe frate-su-n amiaz. 
Tu l-ai răpus, citesc pe-al tău obraz, 
Şi-n ochii pironiţi şi fără vlagă. 
Demetrius: 
Ba eu sunt mort; fiinţa mea întreagă 
E sfârtecată de cruzimea ta; 
Tu, ucigaşa mea, rămâi o stea, 
Un glob strălucitor pe-naltul cer. 
Hermia: 
Unde-i Lysander? Doar atât îţi cer, 

Demetrius, o, dă-mi-l înapoi! 
Demetrius: 
Aş vrea să-i zvârlu stârvul la copoi! 
Hermia: 
Îmi pierd răbdarea ce s-ar cuveni 
S-o aibă-o fată... Javră, marş de-aci! 
De oameni fii de-a pururea uitat! 
Deci, l-ai ucis! Dar spune-adevărat; 
Ai milă, spune-mi; dacă nu dormea, 
Ai fi-ndrăznit să îl loveşti aşa? 
Ce faptă de viteaz! Năpârcă, iată, 
Nu are-o limbă-atât de-nveninată. 
Demetrius: 
Nu-s vinovat! Te mânii în zadar! 
Nu i-am atins un fir de păr măcar! 
Dealtminteri, nici nu-i mort, pe câte ştiu. 
Hermia: 
Te rog din suflet, spune-mi că e viu. 
Demetrius: 
Şi dacă-ți spun, în schimb tu ce-mi vei da? 
Hermia: 
Un drept; să pieri pe veci din calea mea. 
Mi-e silă! Plec! Să nu-mi mai ieşi în față, 
Chiar dacă el ar fi sau nu în viaţă. 
(lese.) 
Demetrius: 
E de prisos să-ncerc să mă aţin 
Pe urma ei... Deci, să mă culc puţin! 
Povara întristării mă zdrobeşte 
Când somnul datoria nu-mi plăteşte; 
Aştept; că poate-n sfânta lui risipă, 
Va poposi şi lângă mine-o clipă... 
(Se culcă.) 

Oberon: 
Vai, ce-ai făcut? Ce rău le-ai încurcat! 
Văd că pe-un alt flăcău l-ai fermecat; 
Şi-ai preschimbat, lipsit de iscusinţă, 
Statornica iubire-n necredinţă. 
Puck: 
Aşa vrea soarta-atotcârmuitoare, 
Credinţă pune-n cumpeni, şi trădare; 
De-şi ţine unul credincios cuvântul, 
O mie-n schimb îşi calcă legământul. 
Oberon: 
Aleargă, fugi ca vântul, află-ndată, 
Unde-i Helena, preafrumoasa fată; 
E palidă, de parcă n-are viaţă, 
Suspine grele sângele-i îngheaţă””. 
Cu farmece s-o chemi degrabă-aci, 
Eu, între timp, pe el îl voi vrăji. 
Puck: 
Alerg, n-o să mă-ntreacă-n zbor, când sar, 
Săgeata celui mai vânjos tătar". 
(lese.) 
Oberon: 
Floare, floare-nsângerată 
De-a lui Cupidon săgeată 
Ochii farmecă-i pe dată! 
Şi să-i pară dalba fată 
Că-i o stea care-şi arată 
Strălucirea fără pată. 
Pentru setea-ţi necurmată, 


328 Se credea, pe atunci, că fiecare suspin al cuiva echivala cu 


pierderea unei picături de sânge. 
329 Arcurile tătărăşti erau foarte puternice, având o formă foarte 
diferită de cele clasice greceşti şi romane. 

Leacul doar la dânsa-l cată! 
(Se intoarce Puck.) 
Puck: 
Crai al cetei de pitici, 
E Helena-n preajmă-aici! 
Cel pe care l-am vrăjit 
Vine-n urma ci, spăşit... 
Tii, grozave întâmplări! 
Proşti sunt bieţii muritori! 
Oberon: 
Fac o larmă! Vor ajunge 
Somnul celuilalt s-alunge... 
Puck: 
Vor peţi-o amândoi! 
Ce petrecere de soi! 
Râd cu hohote, fac haz 
Când se-ntâmplă vreun necaz... 
(Intră Lysander şi Helena.) 
Lysander: 

Cum crezi că râd, când jur că te iubesc? 
Batjocura şi plânsul nu se-mpacă; 
Cuvintele ce-n plâns se plămădesc 

Spun adevărul; plânsul mă îneacă... 

Şi cum să-mi tălmăceşti, aşa,-n răspăr, 

Cuvântul care-i singuru-adevăr? 
Helena: 
Minciuni! Cucernică, drăcească luptă; 
Când adevărul pe-adevăr omoară! 
Juri Hermiei iubire ne-ntreruptă? 

Spui vorbe grele, vorba-i prea uşoară... 

De cântăreşti ce-i spui şi ce-mi spui mie, 
Vezi că nimic n-ai pus pe terezie. 

Lysander: 

Orb fost-am când iubire i-am jurat. 


Helena: 
Acum, de-o laşi, eşti mai necugetat. 


Lysander: 
Demetrius pe ea o îndrăgeşte! 
Demetrius (deşteptându-se): 
Helena! Zână! Chip dumnezeiesc! 
Cu ce pot ochii să-ţi asemuiesc? 
Mai tulbure-i cleştarul, pasămite; 
Ţi-s buzele cireşe pârguite, 
Ce-aşteaptă o-nfocată sărutare. 
Şi neaua de pe Taurus?” îmi pare 
Mai neagră decât penele de ţarcă, 
Fiindcă mâna ta mai albă-i parcă. 
Dă voie gurii mele să-ţi sărute 
Pecetea frumuseţii ne-ntrecute! 
Helena: 
O, iad! O, chinuri grele! Văd prea bine 
Că v-aţi legat să faceţi haz de mine. 
De-aveaţi un dram de bună-cuviinţă, 
M-aţi fi scutit de-această umilinţă. 
Nu vi-i de-ajuns că mă urâţi cumplit? 
Acuma şi-n batjocuri v-aţi unit? 
Vi-i chipul omenesc, precât se pare; 
O, fiţi la fel de oameni şi-n purtare! 
Zadarnic mă slăviţi peste măsură, 
Când inima v-o ştiu mocnind de ură... 
De dragul Hermiei vă învrăjbiţi, 
Şi-acum vă-ntreceţi să mă umiliţi. 
Isprava-i asta, faptă de bărbaţi, 
Obrajii mei în lacrimi să-i scăldaţi? 
Un om de neam nicicând n-ar cuteza 


330 Şir de munţi în Asia Mică, dominând coasta Mării Mediterane. 

Să râdă de durerea altcuiva, 
Cum râdeţi voi acum de-obida mea. 
Lysander: 
Demetrius, eşti necinstit şi rău; 
Că Hermia ţi-e dragă, ştiu şi eu. 
De-aceea-ţi jur, mi-e cugetul curat, 
Ţi-o las, căci o iubeşti cu-adevărat. 
Şi-n schimb îţi cer atâta doar: fă-mi parte 
De dragostea Helenei pân' la moarte! 
Helena: 
Batjocură, ţi-s vorbele deşarte! 
Demetrius: 
Pe Hermia păstreaz-o; ţi-o las ţie! 
lubirea mea s-a stins pentru vecie... 
Şi inima-mi se-ntoarce azi, pribeagă, 
Spre tine, spre Helena mea cea dragă, 
Şi-aicea va rămâne... 
Lysander: 
Nu-i aşa... 
Demetrius: 
Nu-mi ştii credinţa, nu o defăima! 
să n-o plăteşti prea scump, ia seama bine! 
Dar, iată; scumpa ta iubită vine!i 
(Intră Hermia.) 
Hermia: 
Tu, beznă, vlaga ochilor o sorbi, 
Mai ageră-i urechea, ochii orbi; 
Privirii, deci, atât cât i-ai răpit, 
Auzului întors-ai întreit... 
Nu bieţii ochi încoace m-au purtat; 
Urechea mea, Lysander, te-a aflat. 
Cum de-ai lăsat-o-astfel pe draga ta? 
Lysander: 

Cum să rămân? lubirea mă gonea... 


Hermia: 
Dar ce iubire te-a-ndemnat să-pleci? 


Lysander: 
Helena e iubirea mea pe veci. 
Ea, negreşit, mai mândră-i decât toate... 
Sporind podoaba nopţii înstelate, 
Intrece-n frumuseţea ei deplină 
Luceferii cu ochii de lumină, 
Şi toate-aceste cercuri de văpăi... 
De ce-ţi porţi către mine paşii tăi? 
De ce te las? Nu înţeles-ai încă? 
Mă-ndeamnă ura ce ţi-o port, adâncă. 
Hermia: 
Nu cred ce-mi spui... Nu am niciun temei... 
Helena: 
Deci Hermia s-a înțeles cu ei! 
Au uneltit să-şi bată joc tustrei 
De cea mai obidită din femei. 
O, Hermia, vrăjmaşă mi te-arăţi! 
De ce-ai urzit cu oamenii aceştia 
Să-mi faceţi parte numai de batjocuri? 
Noi tainele mereu le-am împărţit, 
Şi ne-am legat surori, în ceasuri lungi 
Când timpul îl certam că-i prea grăbit 
Să ne despartă... Ai uitat acestea? 
Prietenia de pe vremea şcolii? 
Copilăria cea neprihănită? 
Coseam, cu-ndemnarea unor zâne, 
Aceeaşi floare dalbă pe gherghef. 
Şedeam pe-aceeaşi pernă amândouă, 
Cântam acelaşi cânt, cu-acelaşi glas, 
De parcă mână, cuget, glas şi suflet 

Aveau acelaşi trup. Aşa crescut-am: 


Precum două cireşe-ngemănate, 
Unite-n despărţirea lor. 

Ca două boabe pe un singur lujer; 
O inimă aveam, în două trupuri, 
Ca două scuturi pe aceeaşi stemă, 
Încoronate de acelaşi coif. 

Şi vrei să rupi această legătură, 
Unindu-te cu cei ce râd de mine? 
Nu-i vrednic de-o prietenă, de-o fată! 
Te poate osândi orice femeie, 
Deşi doar eu lovită-s dintre toate. 

Hermia: 
Mă miră vorba asta pătimaşă. 
Nu râd de tine; tu mă ponegreşti. 
Helena: 
Dar pe Lysander cine l-a-ndemnat 
Să-mi laude în râs obrajii, ochii? 
Demetrius, cel'alt iubit al tău 
(Ce pân-acum mă alunga cu silă), 
De cine fost-a învăţat să-mi spună 
Minune fără preţ, zeiţă, zână? 
De ce vorbeşte ăstfel cu aceea 
Pe care o urăşte? Şi Lysander 
De ce s-a lepădat de-a ta iubire 
Şi inima mi-o dete mie-n dar? 
Nu tu i-ai pus la cale pe-amândoi? 
De nu m-alintă soarta, nici norocul, 
Şi n-am, ca tine, parte de iubire, 
Şi dragostea mea nu e răsplătită, 
E pricină de milă, nu de râs. 
Hermia: 
Nu te-nțeleg! Nu ştiu ce vrei să spui... 

Helena: 
Urmează! Ha! Prefă-te că eşti tristă, 
Şi strâmbă-te la mine când mă-ntorc! 
Clipiţi din ochi şi râdeţi pe ascuns! 
Desigur, toată lumea se va-ntrece 
să laude frumosul vostru joc. 
Dacă-aţi avea măcar un dram de milă, 
De bunătate, bună-cuviinţă, 
N-aţi face-o ţintă-a glumelor din mine. 
Adio! Plec! Greşeala e şi-a mea. 
Şi leacu-i despărţirea, poate moartea. 
Lysander: 
Opreşte-te, frumoasa mea Helena! 
Mă iartă, viaţa mea, iubirea mea! 
Helena: 
Grozav! 
Hermia: 
N-o mai jigni aşa, iubite! 
Demetrius: 
De n-o ajută rugămintea ei, 
Cu sila îl învăţ cum să se poarte! 
Lysander: 
Amenințarea ta n-are putere 
Mai mult ca rugămintea ei firavă... 
Helena, te iubesc! Îţi jur pe viaţa-mi 
Pe care-s gata să mi-o dau în luptă 
Cu cel ce nu m-ar crede că mi-eşti dragă. 
Demetrius: 
Îţi jur că te iubesc mai mult ca el! 
Lysander: 
Hai, vino, de-i aşa, şi fă-mi dovada! 
Demetrius: 
Hai, iute! 

Hermia: 
Unde vrei s-ajungi, Lysander? 
Lysander: 
În lături, arăpoaico!*" 
Demetrius: 


Nu! N-ai teamă! 

El se preface cum c-ar vrea să-l laşi, 

Dar nici nu se clinteşte... Prea-i molâu! 
Lysander: 

Dă-mi drumul! Pocitanie! Scai! Mâţă! 

Altminteri, te azvârlu ca pe-un şarpe! 
Hermia: 

De ce eşti rău? Ce te-a schimbat aşa, 

lubitul meu? 
Lysander: 
lubitul tău? Piei, ciumă! 
să nu te văd, greţoasă doftorie! 


Hermia: 
Glumeşti? 
Helena: 
Ştii bine că glumiţi cu toţii. 
Lysander: 


Demetrius, îmi ţin cuvântul dat. 
Demetrius: 
Să-l iscăleşti aşa cum cere legea; 
Te ţine-n loc o legătură slabă. 
Lysander: 
Dar cum? Vrei s-o lovesc, sau s-o ucid? 
Chiar de-o urăsc, nu pot să-i fac un rău. 
Hermia: 
Ce rău mai crâncen poate fi ca ura? 


331 În original „etiopiano!”; Lysander se referă la faptul că Hermia 
e foarte brunetă. 

să mă urăşti? De ce, iubitul meu? 
Nu mai sunt Hermia? Nu eşti Lysander? 
Sunt tot aşa frumoasă ca pe vremuri. 
Az' noapte mă iubeai! Şi, tot az' noapte, 
M-ai părăsit! E-adevărat? O, zei! 
Nu-i doar o glumă? 
Lysander: 
Ba-i adevăr! 
Şi nu mai vreau să-mi ieşi vreodată-n cale. 
Deci lasă şi-ndoială şi nădejde; 
E-adevărăt, nu-i glumă; te urăsc, 
Şi o iubesc pe draga mea Helena. 
Hermia: 
Vai! 
(Helenei): 
Ticăloasă! Vierme-ascuns în floare! 
Tu, hoaţă de iubiri, te-ai furişat 
Şi mi-ai furat iubitul! Tu! 
Helena: 
Frumos! 
De ce mă faci să-ți spun cuvinte grele? 
Nu ţi-e ruşine! Nu roşeşti deloc? 
Ruşine! Prefăcuto! Pfui! Paiaţă! 
Hermia: 
Paiaţă? Pentru ce? Aha! Pricep! 
Ea, pasămite,-i 'naltă, eu măruntă; 
S-a tot fălit cu înălţimea ei 
Şi-astfel în ochii lui a câştigat. 
Ce, crezi c-atât de sus te-ai ridicat 
Doar pentru că-s aşa de mărunţică? 
Sunt mică, zici? Prăjină-nzorzonată! 
Sunt mică? Nu sunt chiar atât de mică 
Încât să nu ajung să-ţi zgârii ochii... 
~ 390 ~ 


William Shakespeare 
Helena: 
O, domnilor, vă rog, chiar dacă râdeţi, 
să n-o lăsaţi cumva să mă lovească, 
Eu nu sunt rea şi nu ştiu să mă bat, 
Fricoasă sunt, aşa cum se cuvine 
să fie-o fată; n-o lăsaţi să dea! 
Să ştiţi; chiar dacă dânsa e mai mică, 
Tot nu-i pot ţine piept! 
Hermia: 
Mai mică? larăşi! 
Helena: 
O, Hermia, de ce mă urgiseşti? 
Ştii doar că te-am iubit întotdeauna, 
Şi tainele ţi le-am păstrat cu grijă, 
Şi nu ţi-am căşunat vreun rău; iubirea 
Pe care lui Demetrius i-o port 
M-a-mpins să-i spun că vii aici, în codru. 
De-ndată el pleacă pe urmata; 
Din dragoste, eu l-am urmat pe el. 
M-a izgonit, mi-a spus că mă ucide. 
Şi-acum, de mă lăsaţi să plec în pace, 
Mă-ntorc cu nebunia mea-n cetate 
Şi nu mai vin nicicând în urma voastră. 
Vedeţi cât sunt de proastă de slabă. 
Hermia: 
Hai, pleacă! Cine te mai ţine-n loc? 


Helena: 
O inimă ce-o las neputincioasă. 
Hermia: 
Cui? Lui Lysander? 
Helena: 
Lui Demetrius. 
Lysander: 

Nu-ţi face rău, Helena mea! N-ai teamă! 
Demetrius: 
Nu, domnule, cu toate că-i ţii partea. 
Helena: 
O, la mânie-i rea şi e vicleană, 
La şcoală se purta precum o vulpe. 
Deşi e mică, -i tare-afurisită. 
Hermia: 
lar mică? Numai mică ştii să zici? 
Cum de-nduraţi să mă hulească-ntruna? 
Stai, că-ţi arăt eu ţie! 
Lysander: 
Fugi, Pitică! 
să nu mai creşti deloc, în niciun fel! 
Copil legat cu buruieni vrăjite, 
Tu, ghindă! Ciob! 
Demetrius: 
Eşti prea-ndatoritor 
Cu-o fată care te disprețuiește. 
Dă-i pace! Nu vorbi despre Helena. 
Şi nu-i lua apărarea; dacă vrei 
Măcar în gând s-o îndrăgeşti cumva, 
O vei plăti. 
Lysander: 

Acum mi mă mai ţine 
Dacă-ndrăzneşti, hai, vino, să vedem 
Cine-are drept la dragostea Helenei. 

(Lysander şi Demetrius ies.) 
Hermia: 
Da, domnişoară, uite ce-ai făcut! 
Stai, nu fugi! 
Helena: 
Nu, nu mă-ncred în tine! 

In preajma ta eu nu mă simt prea bine... 
Ți-s pumnii mult mai iuți; dar la picioare, 
Mai ageră-s... Deci plec în fuga mare. 


(lese.) 
Hermia: 

Sunt uluită, nu ştiu ce să spun. 
(lese). 
Oberon: 

Priveşte rodul nepăsării tale! 

Cu voie, fără voie, faci doar şotii! 

Puck: 


O, rege peste umbre, am greşit. 
Dar nu mi-ai spus că-mi voi cunoaşte omul 
După veşmântul lui atenian? 
Aşa era acesta-nveşmântat! 
Licoarea deci pe ochi i-am picurat. 
Dar nu-i nimic; grozav s-a potrivit! 
O glumă pân’ la urmă a ieşit... 
Oberon: 
Flăcăii-n luptă vor să se măsoare; 
Hai, Puck, o beznă fă să se coboare, 
să urce Acheronul pân?” la stele, 
Să legi întregul cer cu păcle grele. 
Cei doi vrăjmaşi în van vor încerca 
Să se găsească-n bezna asta grea. 
la glasul lui Lysander, când şi când 
Cuvinte-amare-n noapte aruncând; 
Cu râsul celuilalt să râzi apoi, 


332 Trecerea de la versurile rimate la versul alb este folosită 
pentru a arăta o schimbare privind vorbitorii precum şi tonul 
vorbirii. Puck revine însă repede la versuri rimate. 

333 Unul din cele patru râuri ale infernului (Hades) - negru la 
culoare şi învăluit în ceaţă. Folosind procedeul stilistic al sinecdocii 
atât Ovidiu cât şi Virgiliu înţeleg prin Acheron tot Infernul. 

Şi-ntruna depărtează-i pe cei doi, 
Pân' ce-o veni un somn de moarte, lung, 
Cu aripi de liliac, cu paşi de plumb; 
Să picuri sucu-acestei buruiene 
Pe-a' lui Lysander adormite gene, 
Şi astfel nălucirea să-i alungi, 
Vor fi iar limpezi ochii lui atunci. 
Vor crede toţi, când s-or trezi, în zori, 
C-a fost doar vis, părelnice-ntâmplări. 
Pleca-vor spre Atena, veseli foarte, 
Prieteni credincioşi până la moarte. 
lar eu mă duc; reginei vreau să-i cer 
Să-mi dea-n sfârşit pe micul scutier; 
Gonind dihania, vraja voi desface 
Şi-o să pogoare iarăşi sfânta pace. 
Puck: 
să ne grăbim! Ai nopţii iuți balauri 
Sfâşie norii-n zbor; chiar adineauri 
Ai dimineţii soli luciră-n zare; 
Strigoii, biete oşti rătăcitoare, 
Fugiră-n gropi, iar tristele năluci 
Înmormântate-n valuri, la răscruci*, 
În patul lor cu viermi se-ascund pe rând, 
Să nu-i găsească ziua pe pământ. 
In tainiţele negre se-ascund iarăşi; 
S-au prins cu noaptea crâncenă tovarăşi. 
Oberon: 


Plămada noastră-i alta; deseori 


334 Potrivit regulilor bisericeşti  sinucigaşii nu puteau fi 
înmormântați în cimitire şi erau îngropaţi la răscruci de drumuri, ca 
o pildă pentru toţi cei care treceau pe acolo. Pe de altă parte, 
sufletele celor înecaţi accidental, ale căror trupuri nu fuseseră 
găsite, rătăceau neliniştite, timp de o sută de ani, neputându-şi 
găsi odihna, din cauză că fuseseră lipsite de slujba înmormântării. 

Cu-al dimineţii crai pornesc în zori, 
Călcând sub paşi covorul moale-al ierbii, 
Spre locurile-n care se-ascund cerbii 
Deschide zarea poarta-i de mărgean, 
Revarsă raze sfinte peste-ocean, 
Schimbând în aur şi în nestemate 
Foşnirea verde-a undelor sărate. 
Deloc nu zăbovi, cu toate-aceste, 
să nu te prindă ziua, fără veste. 
Puck: 
Când încolo, când încoa', 
O să-i mân încolo,-ncoa', 
Puck, toţi ştiu de frica ta, 
Mână-i deci încolo,-ncoa'. 
Ha, vine unul! 
(Intră Lysander.) 
Lysander: 
Demetrius! Trufaşule! Răspunde! 
Puck: 
Fricosule! Hai, vino! Nu te-ascunde! 
Lysander: 
Pun mâna eu pe tine! 
Puck: 
Haide, vino! 
Găsim un loc mai bun! 
(Lysander iese, urmărind glasul. Intră Demetrius.) 
Demetrius: 
Mişel, ce mai! 
Vorbeşte! Unde fugi? Din ce tufiş 
Făcut-ai pentru ţeastă ascunziş? 
Puck: 
Mişelule! La stele te făleşti 
Că vrei să lupţi! Hai, vino! Unde eşti? 

Hai, vino să te mângâi c-o nuia, 
Că nu eşti vrednic, zău de spada mea! 
Demetrius: 
Aici mi-erai? 
Puck: 
Hai, glasul mi-l urmează! 
În luptă-arată-mi inima-ți vitează! 
(lese. Intră Lysander.) 
Lysander: 
Mă cheamă, îl alerg necontenit, 
Când cred că l-am aflat, a şi pierit. 
Fricosul! Tare-i iute de picior! 
Îi fugăresc, el fuge mai cu spor, 
lar eu mă-nfund în spini... Mă-ntind acil 
(Se culcă.) 
O, vino binecuvântată zi! 
O clipă-arată-ţi zarea ta de foc, 
Să-l pot vedea şi să-l ucid pe loc. 
(Adoarme. Intră din nou Puck şi Demetrius.) 
Puck: 
Hei, hei, Fricosule, hai, vin'-odată! 
Demetrius: 
Dacă-ţi dă mâna, stai şi mi le-arată, 
Alergi din loc în loc, te-ascunzi în ceaţă 
Şi nu-ndrăzneşti să mă priveşti în faţă. 
Pe unde eşti? 
Puck: 
Aicea, vezi prea bine! 
Demetrius: 
Plăti-vei scump că-ţi râzi aşa de mine! 
Aşteaptă tu, că zorii vin acum, 
Şi-o să vedem! Dar pân'-atunci, drum bun! 
Sunt ostenit... Mă culc puţin aci! 

Dar n-ai tu grijă: mâine vei pieri... 
(Se culcă şi adoarme. Intră din nou Helena.) 
Helena: 
O, noapte neagră, haide, zbori mai iute! 
Ridică-te, lumină, peste zări! 
Să plec înspre Atena, pe tăcute; 
Aici am parte numai de ocări... 
Tu, somn, ce pleoapa-nchizi durerii grele, 
O fură-mă de-ndat' durerii mele! 
(Adoarme.) 
Puck: 
Numai trei? Doar atât? 
Haide! Doi ori doi fac cât? 
lată-a patra se arată, 
Cupidon, cu-a lui săgeată, 
Sfârtecă pe biata fată! 
(Intră din nou Hermia.) 
Hermia: 
Sunt ostenită cum n-am fost nicicând... 
Ce rece-i roua! Ce tăioşi sunt spinii! 
Nu pot să mă târăsc... Mi-e pasul frânt. 
Aici s-aştept atingerea luminii. 
Să-i staţi, o, ceruri, lui Lysander scut, 
De-or să ia lupta iar de la-nceput... 
(Adoarme. ) 
Puck: 
Pe pământ 
Dormi adânc... 
Leac vrăjit 
Am menit 
Ochilor de-ndrăgostit. 
(Stoarce sucul  buruienii pe pleoapele 
Lysander.) 


~ 397 ~ 


lui 


Opere Complete Volumul 3 
S-o zăreşti, 
Să-i zâmbeşti; 
Draga ta 
lar să-ți dea 
Ochii tăi de-ndrăgostit. 
Partea toţi să şi-o primească 
Şi zicala ţărănească 
Mâine-n zori să se-mplinească. 
Ca în pilde vechi 
Toți, perechi-perechi... 
Flăcăi şi fete se cunună 
Şi toate-or merge iarăşi strună. 
(lese Puck. Demetrius, Helena şi ceilalți dorm.) 


Actul IV 
Scena 1 


Tot în pădure. Lysander, Demetrius, 
Helena şi Hermia dorm. 
Intră Titania şi Jurubiţă, zânele din alai. 
Oberon îi urmează, fără să fie văzut. 


Titania: 
Aşează-te-n acest culcuş de flori, 
Să-ţi împletesc cununi de mărgărint, 
să te sărut cu drag pe obrăjori 
Urechile frumoase să-ţi alint... 
Jurubiță: Unde-i Măzăriche? 
Măzăriche: Aici! 
Jurubiță: Scarpină-mă-n creştet, Măzăriche! Unde-i 
domnişoara Fir-de-păianjen? 
Fir-de-păianjen: Aici! 

Jurubiță: Domnişoară Fir-de-păianjen, fii bună, 
domnişoară, ia-ţi armele şi omoară bărzăunele ăla 
cu coapse roşii care stă pe scaietele de colo; şi adu- 
mi, bună domnişoară, sacul lui cu miere. Ai grijă, 
domnişoară, să nu te  înfierbânţi prea tare, 
domnişoară. Şi, domnişoară, vezi nu care cumva să 
crape sacul cu miere. N-aş vrea să te văd toată 
năclăită-n miere, domnişoară. Unde-i domnişoara 
Bob-de-muştar? 

Bob-de-muştar: Aici! 

Jurubiță: Dă-mi mânuţa, domnişoară Bob-de- 
muştar. Te rog, lasă reverenţele, bună domnişoară. 

Bob-de-muştar. Ce doriţi? 

Jurubiță: Nimic, domnişoară, nimic altceva decât 
s-o ajuţi pe domnişoara Fir-de-păianjen să mă 
scarpine. Ar trebui să mă duc la bărbier, 
domnişoară; mi se pare că mi-a crescut un păr 
nemaipomenit pe obraz. Sunt un măgar gingaş, 
dacă simt că mă mănâncă obrazul, trebuie neapărat 
să mă scarpin. 

Titania: Nu vrei s-auzi un cânt, iubitul meu? 

Jurubiță: Am o ureche grozavă! Porunceşte s- 
aducă vătraiul şi cheia! 

Titania: lubitul meu, n-ai vrea să guşti ceva? 

Jurubiță: La drept vorbind, nu mi-ar strica un tain 
de ovăz. Nişte ovăz uscat ar fi pe cinste. Ba, parcă 
aş avea poftă de nişte fân. Un fân bun, înmiresmat, 
ce poate fi mai bun pe lume? 

Titania: 

Sau aş trimite-o zână să-ţi aducă 
Alune din cămara veveriţei. 

Jurubiță: Aş mânca mai degrabă un pumn de 

mazăre. Dar lasă, nu vreau să vă mai supăr. Simt că 


~ 399 ~ 


Opere Complete Volumul 3 
am o poftă grozavă de somn. 


Titania: 
O, dormi, iar eu în braţe te cuprind. 
Plecaţi, voi zâne,-n cele patru vânturi! 
(Zânele ies.) 
Aşa precum zoreaua-mbrăţişează 
Frumosul caprifoi; şi tot astfel 
Cum iedera-mprescară trunchiul aspru 
Al ulmului! O, cât îmi eşti de drag! 
(Adorm amândoi. Intră Puck.) 
Oberon (arătându-se): 


Puck! Bun venit! Văzut-ai ce se-ntâmplă? 
Mi-e totuşi milă de sminteala ei; 
Mai adineauri, întâlnind-o-n codru 
În vreme ce-aduna miresme dulci 
Să i le dea scârbavnicei dihănii, 
Eu am mustrat-o-amarnic, am certat-o. 
I-mpodobise tâmplele păroase 
Cu o cunună de suave flori, 
lar globii grei de rouă ce, adesea, 
Ca nişte perle se rotesc pe frunze, 
Păreau sub geana florilor culese, 
Că-s lacrimi de durere şi ruşine. 
Si după ce am dojenit-o aspru, 
lar ea, umilă, m-a rugat s-o iert, 
Eu i-am cerut copilul. De îndată 
Ea mi l-a dat şi, însoţit de zâne, 
L-am şi trimis în ţara mea vrăjită. 
Acum, că am învins, voi risipi 
Această pâclă ce-i cuprinse ochii. 
Puck, scoate căpăţâna fermecată 
De pe grumajii-acestui biet cârpaci. 
lar mâine, când se va trezi din somn, 

Să poată să se-ntoarcă la Atena 
Şi toate aceste întâmplări să-i pară 
Doar amăgirea unor visuri rele... 
Dar s-o tămăduim întâi pe ea; 
Fii din nou precum erai, 
Vezi din nou precum vedeai, 
A Dianei floare blândă" 
Floarea lui Amor să-nfrângă 
Trezeşte-te din somn, iubita mea! 


Titania: 

Năprasnic vis, iubite! Se făcea 

Că îndrăgisem un măgar urât... 
Oberon: 

Da, uite-l, doarme! 
Titania: 
Ce s-a petrecut? 
Cât e de hâd! Mi-e silă să-l privesc! 

Oberon: 


Tăcere! Puck, ia-i capul de asin... 
Să-nceap-acum aş vrea un cântec lin, 
Şi somnul să-i cuprindă pe cei cinci. 
Tu, muzică, un somn adânc s-aduci! 
Puck (lui Jurubiţă): 
Na-ţi capul tont şi ochii tăi năuci... 
Oberon: 
Cântaţi! Te rog dă-mi mâna, draga mea! 
Pământul adormit vom legăna; 
Prieteni buni de-a pururea vom sta. 
Şi mâine, când urca-va-ntâia stea, 


335 Floarea Dianei (numită şi Artemisia sau agnus castus) era 
considerată ca având puterea să apere castitatea femeilor care o 
purtau şi prin urmare să neutralizeze efectele florii lui Cupidon, 
care predispunea la îndrăgostire. 

La nunta lui Theseu noi vom juca, 


Menind de bine seminţia sa. 
Perechilor acestora vom da 
Inel sfinţit, gonind ursita rea. 

Puck: 


Să-i dăm zor; auzi, ne-mbie 
Cântu-nalt de ciocârlie. 


Oberon: 
Hai, urma-vom în tăcere 
Umbra nopţii care piere; 
lute, întrecând în zbor 
Globul lunii călător. 
Titania: 


Hai în zbor întraripat, 
Şi să-mi spui cum s-a-ntâmplat 
C-am dormit până spre zori 
Printre bieţii muritori. 


(les. Răsună corni inăuntru. Intră Theseu, Hipolita, 
Egeu şi alaiul.) 


Theseu: 


Găsiţi-mi de îndată pădurarul, 

Că vremea rugii noastre s-a sfârşit. 
Şi-acum, în pragul zorilor, iubito, 

S-auzi cum cântă-n cor ogarii mei. 
Lăsaţi-i slobozi şi-i goniţi pe vale, 
Către apus; găsiţi-mi pădurarul. 

Hai, doamna mea, din vârfu-acelui munte 

să ascultăm ce dulce se-ntretaie 


Lătrat de câini şi-al lui ecou prelung-”. 
Hipolita: 


336 Conform legendei mitologice, Theseu era un mare amator de 
vânătoare, după cum arată şi poetul Geoffrey Chaucer în 
Povestirile din Canterbury. 

Eram cândva cu Hercules?” şi Cadmus**; 
Prin codrii Cretei hăituiam un urs?” 
Cu câini spartani. N-am auzit nicicând 
O goană-atât de voinicească. Râul, 
Pădurea, cerul larg, întreg întinsul 
Păreau că scot un singur strigăt. Larma 
Era nespus de dulce, ca un cântec, 
N-am auzit un tunet mai suav. 
Theseu: 
Ogarii mei se trag din neam spartan, 
Cu botul larg, bălţaţi şi clăpăugi, 
Ce mătură cu-a lor ureche roua, 
Genunchi aduşi şi guşă ca de taur, 
Aleargă-ncet, dar latră ca un clopot. 
Toţi într-olaltă. N-a sunat nicicând 
În Creta, în Tesalia, în Sparta, 
Lătrat mai viu ca sunetul de corn. 
Ai să-i auzi... Dar, stai! Ce nimfe-s astea? 
Egeu: 
Stăpâne, fiica mea aicea doarme; 
Aici Lysander... şi Demetrius... 
Helena, fata lui Nedar, Helena... 
Mă mir grozav să-i văd aci,-mpreună! 
Theseu: 
Desigur, s-au sculat de dimineaţă 


337 Vezi nota 28. 


338 Rege ai Feniciei, fratele Europei şi întemeietor al oraşului Teba 
în Beoţia (Grecia). Legenda spune că ar fi introdus alfabetul şi arta 
scrierii în Grecia. Nu a fost contemporan cu Hercule şi Hipolita, 


aparţinând unei epoci mai vechi. 


339 Hipolita este şi ea o vânătoare pasionată după cum era tot 
neamul amazoanelor, vânatul fiind îndeletnicirea lor de bază. 
Vânătoarea de urşi era rezervată în epoca elisabetană numai 
marilor seniori. Un document al vremii pomeneşte participarea 
reginei Elisabeta la o asemenea vânătoare înainte de a fi regină. 

Ca să cinstească ziua de Armindeni; 
Şi, auzind de planurile noastre, 
Venit-au nunta să ne-o împodobească... 
Egeus, spune: nu e astăzi ziua 
În care fiica ta va trebui 
să spună ce-a ales? 
Egeu: 
Ba da, stăpâne. 
Theseu: 
Gonacii-i vor trezi cu larma lor! 
(Corni şi strigăte înăuntru. Demetrius, Lysander, 
Hermia şi Helena se trezesc şi se şcoală în picioare.) 
De mult trecut-a Sfântul Valentin; 
De-abia acum încep aceste păsări 
să-şi caute pereche-aici, în codru"? 
Lysander: 
lertare, Doamne! 
(El şi toţi ceilalţi cad în genunchi dinaintea lui 
Theseu.) 
Theseu: 
Nu, nu-ngenuncheaţi! 
Ştiam că voi vă duşmăniţi de moarte; 
Cum pogorât-a peste lume pacea 
Pe care pizma o urăşte-atât? 
De ură nicidecum nu s-a temut? 
Lysander: 
Stau încă-n ceasul cel nehotărât. 
În cumpăna de vis şi de trezie... 
Dar nu ştiu toate cum au fost să fie, 
Şi nu-nţeleg cum am ajuns aci. 


340 Aluzie la tradiţia populară engleză - după care de Sfântul 
Valentin (14 februarie) păsările încep să se împerecheze. Sfântul 
Valentin e sărbătoarea tinerilor şi tinerelor fete din Anglia, (n. tr.). 

Cred că... (şi nu vreau să ascund nimic) 
Mi-aduc aminte... Da! Aşa-i, ştiu bine: 
Cu Hermia venisem; gândul nostru 
Era să părăsim Atena, unde 


Primejdiile legii ne pândeau. 
Egeu: 


Destul! Destul! Stăpâne,-ai priceput: 
Chem legea, legea împotriva lui! 
Demetrius, auzi? Au plănuit 
Să jefuiască drepturile noastre: 
Să-ţi fure ţie soaţa, iară mie 
Să-mi fure ascultarea ei supusă, 
Răspunsul ei că vrea să-ţi fie soaţă 
Demetrius: 
Stăpâne bun, Helena cea frumoasă 
Îmi dete planu-acesta în vileag; 
Că ei vor să se-ascundă-aci, în codru 
Eu, mânios, i-am urmărit; Helena, 
Mânată de iubire, m-a urmat. 
Dar nu ştiu ce puteri necunoscute 
Topit-au precum neaua-n primăvară 
lubirea pentru Hermia, ce-ndată 
Mi s-a părut o ştearsă amintire 
A unei jucării ce mă-ncânta 
În zilele copilăriei mele. 
Şi-ntreaga mea iubire şi credinţă, 
S-a-ntors către Helena. Numai ea 
Îmi mângâie privirea... Cu Helena 
M-am logodit când nici n-o cunoşteam 
Pe Hermia. Apoi, orbit de friguri, 
Mi s-a părut că frumuseţea ei 
Îmi face silă. - Acum sunt sănătos: 
O vreau, mi-e dragă, jur să-i fiu pe veci 

Statornic în iubirea mea curată. 
Theseu: 
Preafericită-i întâmplarea-aceasta! 
Vom asculta altcând istorisirea. 
Egeu, voinţei noastre te supune; 
În templu, deci, alăturea de noi, 
Perechile acestea pe vecie 
Se vor uni. Rămâne vânătoarea 
Pe altă dată: soarele e sus. 
La drum, către Atena: trei perechi 
Se vor supune datinei străvechi. 
să mergem, Hipolita! 
(les Theseu, Hipolita, Egeu şi alaiul.) 
Demetrius: 
Tot ce-a trecut e-aşa nelămurit 
Precum un munte mic, pierdut în neguri. 
Hermia: 
lar mie-mi pare că mă uit cruciş 
Şi orice lucru-l văd de două ori. 
Helena: 
La fel şi eu; Demetrius îmi pare 
Un giuvaer care-i al meu pe veci 
Şi, în acelaşi timp, nu e al meu. 
Demetrius: 
Ce credeţi? Ne-am trezit? Precât îmi pare 
E totul încă vis. N-a fost aici 
Chiar ducele şi n-a spus să-l urmăm? 
Hermia: 
Ba da; şi tata. 
Helena: 
Da, şi Hipolita. 
Lysander: 
Ne-a dat poruncă să venim la templu. 

Demetrius: 

Deci, ne-am trezit, în urma lor să mergem. 
Pe drum vom povesti tot ce-am visat. 

(les.) 

Jurubiță  (trezindu-se): Când îmi vine rândul, 
strigaţi-mă şi eu o să răspund. Trebuie să spun: 
„Pyram cel prea frumos”... Hei! N-auziţi? Gutuie! 
Flaut, cârpaciule de foale! Botişor! Hei, căldărarule! 
Subţirelule! Ei, fir-ar să fie! Au şters-o şi m-au lăsat 
dormind. Am avut un vis... nici nu-i trece cuiva prin 
cap ce vis am avut! Se făcea că eram... dar cine 
poate spune ce eram? Parcă aveam... dar cine e-n 
stare să ştie ce aveam? Parcă eram, parcă aveam... 
omul nu-i decât un nebun în haine de paiaţă, dacă 
se-apucă să spună ce era în vis. Ochiul omului n-a 
auzit niciodată, urechea n-a văzut. Mâna nu poate 
să guste, şi nici inima să găsească vorbe pentru a 
povesti ce era visul ăsta al meu. Merg să-l caut pe 
Gutuie, să-l pun să scrie o baladă despre visul meu. 
O să-i zică Visul lui Jurubiță, fiindcă e un vis fără 
sfârşit. S-o cânt la sfârşitul sfârşitului la piesă, în 
faţa ducelui. Sau poate, ca să fie şi mai duios, s-o 
cânt la moartea Thisbeei. 

(lese.) 


Scena 2 


Atena. În casa lui Gutuie. 
Intră Gutuie, Flaut, Botişor şi Subțirelu. 


Gutuie: Aţi trimis pe cineva acasă la Jurubiţă? N-a 
venit încă? 
Subțirelu: Nu se ştie încă nimic. Fără doar şi 

poate, duhurile l-au trimis departe de-aci. 

Flaut: Dacă nu vine, piesa s-a dus. Nu se mai 
poate juca. Nu-i aşa? 

Gutuie: Nu, sigur că nu. Unde mai găseşti în Atena 
pe altcineva în stare să-l joace pe Pyramus ca el? 

Flaut: Aia e! E cel mai mare talent dintre toţi 
meşteşugarii din Atena. 

Gutuie: Şi ce înfăţişare frumoasă, un adevărat 
amant, o voce minunată! 

Flaut: Nu, nu-i frumos să spui aşa; spune că era un 
adamant... Un amant e, Doamne fereşte, un lucru 
de ruşine. 

(Intră Blânau.) 

Blându: Meştere, ducele se-ntoarce de la templu. 
Odată cu el au mai făcut nunta încă vreo doi sau trei 
domni. Dacă am fi jucat piesa, ne-am fi pricopsit. 

Flaut: O bietul Jurubiţă! Ar fi avut parte de câte 
şase bănuţi pe zi, cât i-ar fi fost viaţa de lungă. N-ar 
fi trebuit să piardă ocazia asta; câte şase bănuţi pe 
zi! Uite, pun capul că ducele i-ar fi dat câte şase 
bănuţi pe zi dacă-l vedea jucându-l pe Pyram... Şase 
bănuţi pe zi, numai pentru rolul lui Pyram”". 

(Intră Jurubiţă.) 

Jurubiță: Unde sunteţi, flăcăi? Oameni buni, unde 
sunteţi? 

Gutuie: jurubiţă! O, zi minunată! Zi cu noroc! 

Jurubiță: Meşteri buni, am să vă povestesc nişte 


341 Referire la faptul că după ce Preston, autorul piesei Cambyse, 
a jucat în faţa Elisabetei un rol din tragedia lui Nashe, regina l-a 
răsplătit cu o pensie anuală de douăzeci de lire sterline, o sumă 
destul de frumoasă pentru acele vremi. Faptul că Flaut îl 
imaginează pe Jurubiţă câştigând şase bănuţi (şase penny în text) 
înseamnă că ar fi putut primi o răsplată din partea ducelui egală 
cu de două ori cât câştiga un tâmplar în vremea aceea. 

minunăţii, că, dacă vă spun, înseamnă că sunt un 
atenian adevărat. Deşi nu v-aş spune decât 
adevărul adevărat, aşa cum s-a petrecut. 

Gutuie: Haide, spune, dragă Jurubiţă! 

Jurubiță: Nici gând! Tot ce vă pot spune e că 
ducele a prânzit. Puneţi-vă costumele! Luaţi-vă 
băieri bune pentru bărbi şi panglici noi la târlici. Să 
ne dăm întâlnire la palat. Fiecare să-şi mai arunce 
ochii o dată pe rol. Pentru că, la urma urmei, piesa 
noastră o să fie aleasă dintre toate. Oricum, Thisbea 
să aibă rufărie curată pe ea. Leul, nu cumva să-şi 
roadă unghiile, care trebuie să arate ca nişte 
gheare. Să vedeţi, nu care cumva să mâncaţi ceapă 
sau usturoi, fiindcă răsuflarea trebuie să ne miroasă 
frumos. Şi atunci, nu încape vorbă, o să-i auzim: „Ce 
frumoasă  comedie!”. Gata! Acum, ajunge! Să 
mergem! Hai! Să mergem! 

(lese.) 


Actul V 
Scena 1 


Atena. Palatul lui Theseu. 
Intră Theseu, Hipolita, Philostrat, nobili şi alai. 


Hipolita: 
Ciudate lucruri, dragul meu Theseu, 
Istorisit-au tinerii aceştia. 
Theseu: 
Dar nu ştiu cât or fi de-adevărate. 
Nu cred în basmele străvechi cu zâne: 
Că doar îndrăgostiţii şi nebunii: 

Cu minţile mereu înfierbântate, 
Văd năluciri pe care nicidecum 
Nu le-nţelege dreapta judecată. 
Lunatec-ul, poetu',-ndrăgostitul, 
Sunt întruparea-nchipuirii goale. 
Zăreşte unul demoni fără număr, 
Câţi iadul însuşi n-ar putea cuprinde; 
Acesta e nebunul. Celălalt, 
Îndrăgostitul mistuit de dor, 
Pe fruntea arăpoaicei desluşeşte 
Întreaga frumuseţe a Helenei; 
Poetu',-n minunata lui beţie, 
Pământ şi cer cuprinde-ntr-o privire, 
Şi-acelor lucruri veşnic neştiute, 
Cu pana le dă trup şi-nfăţişare; 
Nălucii plămădite din văzduh, 
El poate să îi dea sălaş şi nume. 
Acesta-i meşteşugu-nchipuirii: 
Cumva dacă scorneşte-o bucurie, 
Ea naşte şi un sol care s-o poarte. 
Sau, dacă-n beznă spaima se năzare, 
Tufişurile le preface-n fiare. 
Hipolita: 
Dar ce spun ei că au păţit az-noapte, 
Şi preschimbarea cugetelor lor 
Nu para fi desarte-nchipuiri, 
Mărturisind un dram de adevăr, 
Ciudat, ce-i drept, ciudat din cale-afară. 


Theseu: 
Vin mirii sprinteni, plini de voioşie! 
(Intră Lysander, Demetrius, Hermia şi Helena.) 
Prieteni, zile lungi de fericire 
să însoţească inimile voastre! 

Lysander: 
Şi vouă, fericire înmiită 
La drum, la prânz, precum şi-n aşternut! 
Theseu: 
Aş vrea să ştiu acum ce măşti, ce jocuri 
Voi umple veacu-acesta de trei ceasuri 
Ce ne desparte cina de culcare. 
Deci, unde e maestrul de petreceri? 
Ce jocuri pregătite-s? Nu-i vreo piesă 
Să uşureze chinul ăstui ceas? 
să vină Philostrat! 
Philostrat: 
Aici sunt, Doamne! 
Theseu: 
Cu ce petreceri vrei să ne desfeţi? 
Ce piesă ai? Ce cânt? Cum să-nşelăm 
Greoiul timp, altfel decât cu jocuri? 
Philostrat: 
Aicea toate sunt înşiruite. 
i Alege cum ţi-e voia, preaînalte! 
(li dă o hârtie.) 
Theseu (citeşte): 
Văd „Lupta cu centaurii““, cântată 
De-un eunuc atenian, la harfă”: 
Nu, asta nu! l-am spus-o dragei mele 
Spre slava lui Heracle, ruda mea. 
„Răscoala cetei de bacante bete 


342 Theseu, împreună cu Hercule, participase la lupta cu centaurii, 
povestită de Ovidiu în Metamorfoze (Cartea XII, 212-536). Aceştia, 
fiinţe jumătate cai, jumătate oameni sunt descrişi de Homer ca 
adevărate fiare. Invitaţi de lapiţi la un ospăț, cu ocazia unei nunţi, 
au vrut să răpească mireasa şi celelalte femei care participau la 
ospăț. In lupta care a urmat centaurii au fost zdrobiţi de lapiţi. 

Ce-au sfâşiat pe cântăreţul trac”?®: 
Povestea asta-i veche,-am auzit-o 
Când m-am întors biruitor din Teba. 
Apoi: „Al celor nouă muze bocet 
Plângând Ştiinţa moartă-n sărăcie”*". 
Pesemne, o satiră muşcătoare; 
Defel nu-i potrivită la o nuntă. 
„Povestea scurtă, plicticoasă foarte 
A lui Pyram şi Thisbe, draga lui. 
O comedie tristă peste poate!” 
Cum? Trist şi comic? Scurt şi plicticos? 
Sau gheaţă caldă şi zăpadă neagră... 
Cum să-mpăcăm aceste ne-nţelegeri? 
Philostrat: 
E lungă doar de câteva cuvinte, 
E cea mai scurtă piesă ce-o cunosc. 
Dar chiar şi-aşa-i prea lungă, plicticoasă, 
Niciun cuvânt nu e la locul lui, 
Niciun actor în rol. De ce e tristă? 
Fiindcă, la sfârşit, Pyram se-omoară. 
Mărturisesc că am vărsat şi lacrimi 
Când am văzut-o; lacrimi din acelea 
Ce numai veselia le stârneşte. 
Theseu: 
Şi cine-o joacă? 
Philostrat: 


343 Aluzia este la Orfeu, cel mai mare poet al Greciei antice până 
la Homer. Pierzându-şi soția, pe Enrydice, şi nereuşind să o aducă 
înapoi, pe pământ, din Infern, a căzut într-o stare de adâncă 
melancolie, arătând dispreţ tuturor femeilor, motiv pentru care a 
fost sfâşiat de bacante (preotesele lui Bacchus). (Ovidiu, 
Metamorfozele, Cartea X-a, 1-84). 

344 Aluzie la un poem al lui Edmund Spenser, mort în mizerie 
(1552-1598), (n. tr.). 

Meşteşugari cu mâna grea şi aspră, 
Ce niciodată până-n clipa asta 
Nu şi-au muncit cu-astfel de lucruri capul, 
S-au hotărât acum să-şi chinuiască 
Nevolnica lor ţinere de minte 
Cu piesa-aceasta,-n cinstea nunţii voastre. 
Theseu: 
S-o ascultăm. 
Philostrat: 
Mai bine nu, stăpâne. 
Nu-i vrednică de voi. Am ascultat-o, 
Şi nu-i nimic de soi în toată piesa. 
Sau poate că simţi-veţi bucurie 
Văzând cum se trudesc şi cum asudă 
Voind să vă slujească. 
Theseu: 
Foarte bine; 
Tot ce se naşte dintr-un gând curat 
E vrednic doar de laudă. Chemaţi-i! 
Voi, doamnelor, poftiţi la locul vostru. 
(lese Philostrat.) 
Hipolita: 
Nu-mi place să văd chinul stângăciei, 
Nici gândul bun murind la datorie. 
Theseu: 
O, draga mea, nu vei vedea acestea! 
Hipolita: 
N-a spus că sunt nepricepuţi cu totul? 
Theseu: 
Vom fi cu-atât mai darnici, răsplătindu-i, 
De vreme ce ei nu ne dau nimic. 
Ne-om desfăta-ncercând să desluşim 
Tot ceea ce ascunde-a lor greşeală. 

să preţuim doar gândul lor curat, 
Nu şi-mplinirea lui, stângace poate. 
Mă-ntâmpinau în dramurile mele 
Tot cărturari de seamă ce voiau 
Să mi se-nchine cu alese vorbe 
Pe care îndelung le cumpăneau; 
Dar îi vedeam pălind şi tremurând, 
Cu limba-mpleticită-n miezul vorbei, 
Cu glasul migălit, tăiat de spaimă, 
Şi pân’, la urmă, amuţind de tot, 
Lăsând urarea nerostită. Însă 
Tăcerea lor era mai grăitoare, 
Şi desluşeam în stânjeneala lor 
Mai mult decât în glasul sunător, 
Obişnuit cu vorbe lustruite. 
lubirea mută-mi spune mult mai mult 
Decât sporovăiala: s-o ascult. 
(Intră Philostrat.) 
Philostrat: 
Cu voia voastră, iată şi Prologul! 
(Trâmbiţe"“”. Intră Prologul.) 
Prologul: 
„Vă stingherim, dar nu din răutate; 
să nu gândiţi că noi vă stingherim 
Din răutate; vrem, precât se poate, 
Doar meşteşugul să ni-l dovedim. 
Venit-am să v-aducem supărare, 
Şi să vă desfătăm n-avem de gând, 
Deşi am vrea. N-aducem desfătare, 
Şi, dacă vă căiţi aşa curând, 
Actorii sunt atât de iscusiţi, 


345 Unii comentatori cred că era obiceiul ca prologul să-şi facă 
apariţia în sunete de trâmbiţe, (n. tr.). 

Că sigur vă vor spune tot ce ştiţi”. 

Theseu: 

Cam otova grăit-a, fără noimă! 

Lysander: 

A gonit prin prolog ca un armăsar care nu ştie să 
se oprească. O învăţătură, deci, stăpâne; nu e de- 
ajuns să vorbeşti, trebuie să vorbeşti cu simţire. 

Hipolita: Adevărat, a vorbit aşa cum cântă din 
flaut un copil; a scos sunete, dar nu şi cântece. 

Theseu: 

Vorbirea lui era precum un lanţ 
Din care nu lipseşte nicio za, 
Dar toate sunt grozav de încâlcite. 
Al cui e rândul? 

(Intră Pyram, Thisbe, Zidul, Luna şi Leul, înfățişânad 
o pantomimă. ) 

Prologul: 

„Cinstite feţe, poate vă miraţi, 
Dar pân’ la urmă veţi pricepe toate. 
Priviţi: Pyram, vestit între bărbaţi, 
Şi doamna Thisbea vor să vi se-arate. 
lar omu-acesta, tămânijit cu var, 

E zidul ce-i desparte, zid hain. 
Printr-o spărtură-a lui, atâta doar, 
Cei doi îşi spun şi dragoste şi chin. 
Acesta, cu fănar şi cu dulău 
Şi cu tufişul de scaieţi, e Luna; 

Cei doi se văd - şi nu gândesc la rău - 
La Ninus, la mormânt, întotdeauna. 
Dar fiara-aceasta, Leul pe-al său nume, 
Când Thisbea vine-n locul hotărât, 
O-nspăimântă; ea vălul şi-a pierdut 
Fugind, iar Leu-n bot l-a mursecat 

Şi l-a mânjit cu sânge şi cu spume. 
Sosi Pyram, mândreţe de bărbat; 
Cătând pe cea mai dragă de pe lume, 
Văzu doar vălul ei însângerat... 
Pe loc îşi dete moartea cu-a sa spadă, 
Cu spada sa, de sânge-nsetoşată... 
Când Thisbea a ieşit din ascunziş, 
A smuls pumnalul lui Pyram, şi-ndată 
În piept şi-nfipse crâncenul tăiș... 
Dar Leu, Zid, Lună,-ndrăgostiţi, vor spune 
Povestea lor în vorbe mult mai bune.” 
(les Prologul, Thisbe, Luna şi Leul.) 
Theseu: 
Mă-ntreb, cum poate Leul şi vorbească... 
Demetrius: Nu-i de mirare, stăpâne; cum să nu 
vorbească un leu, când sunt atâţia măgari care 
vorbesc? 
Zidul: 
„Se-ntâmplă ca-n povestea-aceasta-a lor, 
Ssă-nfăţişez un zid, eu Botişor. 
Vă rog să credeţi că-i adevărat; 
Precât se spune,-aş fi un zid crăpat. 
Prin zidu-acesta, Thisbea şi Pyram 
Îşi spun în taină dorul lor avan. 
Deci, varul, piatra,-această tencuială 
Alungă iute orice bănuială 
Precum că n-aş fi zid. Pe-aici, priviţi, 
Şoptesc cei doi sărmani îndrăgostiţi”. 
Theseu: Se poate aştepta cineva ca un pumn de 
var şi o perucă de câlţi să vorbească mai bine. 
Demetrius: E zidul cel mai plin de duh pe care l- 
am auzit vreodată. 
Theseu: 

Pyram s-apropie de zid; tăcere! 
(Intră Pyram.) 
Pyram: 
„O, noapte neagră! Noapte de catran! 
O, noapte ce soseşti când nu e zi! 
O, noapte, noapte, vai, vai! Eu, Pyram, 
Mă tem că Thisbea nu va mai veni. 
Şi tu, o, zid, o zidule prea, bun! 
Tu stai între ogorul meu şi-al lor! 
Tu, zid, o, zid, o zidule prea bun, 
Fă-mi loc; te rog, privirea să-mi strecor!” 

(Zidul îşi resfiră degetele.) 

„O, zid! De Zevs fii binecuvântat! 
Dar ce văd? Văd că nu o văd deloc! 
Zid ticălos şi rău! M-ai înşelat! 
De-a pururi să n-ai parte de noroc!” 

Theseu: Mi se pare că zidul, fiind un zid simţitor, o 
să-l blesteme şi el pe Pyram. 

Pyram: Nu, slăvite, n-o să facă una ca asta, „M-ai 
înşelat” un semn pentru Thisbea că trebuie să se 
arate şi ea. O să vină şi ea acum, şi eu o s-o caut cu 
privirea prin spărtura zidului. O să vedeţi că totul o 
să se întâmple taman cum v-am spus eu. Uite-o că 
vine. 

(Intră Thisbe.) 

Thisbe: 

„O, zid! Asculţi ades al meu suspin, 
Când mă desparti de Pyram cel frumos; 
Vrând dorul meu cumplit să mi-l alin, 
Eu piatra rece ţi-o sărut duios”. 

Pyram: 

„Se vede-un glas; ah! Cum aş vrea să pot 
Prin zid s-aud obrazul drag alei! 

O, Thisbea!” 
Thisbe: 
„lubitul meu! Tu eşti, aşa socot!” 
Pyram: 
„Da, da, iubitul tău; socoţi ce vrei, 
Ca şi Limandru““*, credincios sunt eu”. 
Thisbe: 
„Eu, ca Helena, te-oi iubi mereu”. 
Pyram: 
„Saphal pe Procrus* n-o iubi atât...” 
Thisbe: 
„Precum Saphal şi Procrus cu îţi sunt!” 
Pyram: 
„Prin zid, o sărutare tu-mi vei da!” 


346 Pentru a arăta ignoranţa meşteşugarilor - criticând şi 
numeroasele trupe de actori improvizaţi din acea vreme, - 
Shakespeare îi înfăţişează ca pronunţând greşit şi confundând 
numele personajelor din legendele mitologice cele mai cunoscute 
în acele timpuri. Astfel Jurubiţă (Pyramus) pronunţă „Limandru” în 
loc de „Leandru”, numele eroului din legenda lui Hero şi Leandru 
iar Flaut (Thisbe) confundă pe Hero cu Elena din Troia. Conform 
legendei Leandru (din oraşul Abydos pe coasta Asiei Mici) trecea 
înot, în fiecare noapte, strâmtoarea Hellespont (azi Dardanele) 
între Grecia şi Asia Mică, pentru a se întâlni cu Hero, preoteasă a 
Afroditei, la templul din Sestus (pe coasta Greciei). Intr-o noapte, 
însă, când marea era foarte agitată, Leandru nu a mai putut 
ajunge la malul unde îl aştepta Hero, înecându-se. Aflând 
nenorocirea, Hero s-a aruncat şi ea în mare. 

347 Este vorba de legenda lui Cephalus şi Procris, credincioşi până 
la moarte unul altuia dar şi chinuiţi de gelozie. Zeița Aurora, 
îndrăgostindu-se de Cephalus l-a răpit, într-o zi când era la 
vânătoare, dar a trebuit să-i dea drumul să se întoarcă la Procris, 
văzând hotărârea lui Cephalus de a rămâne credincios soţiei sale. 
Procris, pe de altă parte, cedând unei intrigi, îl urmări odată, în 
ascuns, pe Cephalus la vânătoare într-o pădure, unde a fost lovită 
de moarte, din greşeală, de sulița soţului său, care s-a sinucis apoi 
de disperare (Ovidiu, Metamorfozele, VII, 665-865). 

Thisbe: 

„Sărut doar zidul, nu şi gura ta...” 

Pyram: 

„La Nenea, la mormânt nu vrei să vii?” 

Thisbe: 

„Spre moarte sau spre viaţă voi veni”. 

Zidul: 

„Eu, Zidul, am sfârşit ce-aveam de spus; 
Sfârşind, deci, zidul iată că s-a dus”. 

(Pyram, Thisbe şi Zidul ies.) 

Theseu: lată, deci, că a căzut zidul care-i 
despărţea pe cei doi vecini. 

Demetrius: Nu-i alt leac, stăpâne; aşa se-ntâmplă 
când zidurile trag cu urechea, dar nu spun nimănui 
nimic. 

Hipolita: În viața mea n-am auzit o prostie mai 
grozavă ca piesa asta! 

Theseu: Cea mai bună din toate piesele acestea 
nu e decât o amăgire. Şi cea mai proastă devine 
frumoasă, dacă o înfrumuseţează fantezia. 

Hipolita: Atunci e nevoie de fantezia măriei-tale, 
nu de a lor. 

Theseu: Dacă nu ne gândim la ei mai frumos 
decât se gândesc ei înşişi, putem să-i socotim nişte 
oameni foarte cumsecade. Dar iată că vin două fiare 
nemaipomenite; o lună şi un leu. 

(Intră Leul şi Luna.) 

Leul: 

„Frumoase doamne, cărora vi-i frică 
Văzând un şoricel pe duşumea; 
Dar când veţi auzi, la o adică, 

Un leu răcnind, mai rău veţi tremura. 
Aflaţi, deci, că eu, Blându, un tâmplar, 

Nu sunt nici leu, nici doamnă leu măcar. 
Un leu adevărat dac-aş fi fost, 
M-ar fi pândit primejdii fără rost”. 

Theseu: O fiară foarte cumsecade, şi cu un cuget 
cinstit. 

Demetrius: E cel mai de treabă dobitoc dintre 
toate dobitoacele pe care le-am văzut vreodată. 

Lysander: Dacă ar fi să-l judeci după vitejie, leul 
ăsta e vulpe curată. 

Theseu: Adevărat, şi dacă i-ai pune în cumpănă 
înţelepciunea, ar fi o gâscă adevărată. 

Demetrius: Nu chiar aşa, mărite; fiindcă vitejia nu- 
i poate birui înţelepciunea, pe câtă vreme o vulpe 
poate să biruie o gâscă. 

Theseu: Sunt sigur că nici înţelepciunea nu-i biruie 
vitejia, fiindcă gâsca nu biruie o vulpe. Dar, ce mai 
încoace şi încolo! Să-l lăsăm pe seama înţelepciunii 
lui, şi s-ascultăm ce zice Luna. 

Luna: 

„Acest fănar e Luna-ncornorată...” 

Demetrius: Ar fi trebuit să-şi poarte coarnele pe 
creştet. 

Theseu: Nu e Crai-nou. Coarnele nu se văd, pentru 
că sunt ascunse în globul Lunii pline. 

Luna: 

„Acest fănar e Luna-ncornorată, 
lar eu sunt omul ce trăieşte-n Lună”"*”. 

Theseu: Aceasta e cea mai mare greşeală din 
toate: omul ar fi trebuit să stea în fănar. Altminteri, 
cum poate să fie omul din Lună? 

Demetrius: Nu îndrăzneşte să intre înăuntru, din 
pricina lumânării. Nu vedeţi că a şi început să ardă? 


348 Vezi nota 69. 

Hipolita: Ne-am săturat de Luna asta; tare aş vrea 
să se mai schimbe. 

Theseu: judecând după lumina slabă a minţii sale, 
Luna asta e gata să apună. Totuşi, din bună 
creştere, din bună rânduială, s-aşteptăm să-i vină 
vremea. 

Lysander: Spune mai departe, Lună. 

Luna: Tot ceea ce am să vă spun este că fănarul 
ăsta e Luna, eu sunt omul din Lună, asta e crosnia 
mea de mărăcini şi dulăul e dulăul meu. 

Demetrius: La drept vorbind, toate astea ar trebui 
să fie în fănar, fiindcă sunt, de fapt, în Lună. Tăcere, 
însă; iat-o pe Thisbe. 

(Intră Thisbe.) 

Thisbe: 

„Mormântul Nenii... Unde-o fi Pyram?” 

Leul: 

„Oooo!” 

(Leul rage; Thisbe fuge.) 

Demetrius: Bine ai răgit, Leule! 

Theseu: Bine ai fugit, Thisbe! 

Hipolita: Bine ai strălucit, Lună! Într-adevăr, Luna 
străluceşte plină de bunăvoință... 

(Leul sfâşie vălul pe care l-a pierdut Thisbe şi 
iese.) 

Theseu: Bine ai sfâşiat, Leule! 

Demetrius: Acum vine Pyram. 

Lysander: Şi Leul s-a făcut nevăzut. 

(Intră Pyram.) 

Pyram: 

„O, Lună! Blândă-i raza ta de soare! 
Îţi mulţumesc pentru lumina-ţi trează! 
Dar darnica şi dalba ta lucoare 

A fetei faţă mi-o înfăţişează... 
Dar stai pe loc! 
Ce nenoroc! 
Văd vălu-nsângerat... 
Privire, vezi? 
Şi poţi să crezi? 
O, puică, ai plecat! 
Sângele tău 
O, ceasul rău! 
Voi, ursitori““”, veniţi! 
Da, alergaţi! 
Firu-mi tăiaţi, 
Striviţi, zdrobiţi, sfârşiţi!” 
Theseu: O asemenea patimă şi moartea unui 
prieten drag sunt în stare să te umple de jale. 
Hipolita: Mărturisesc că mi-e foarte milă de el. 
Pyram: 
„Lacrimi să cadă! 
~ Te-mplântă, spadă! 
In pieptu-mi, spada mea! 
Aicea, poate, 
Inima bate... 
Să pier; aşa, aşa... 
Am răposat 
Şi am plecat: 
Mi-e sufletul în cer; 
Gura să tacă, 
Tu, Lună, pleacă! 
Deci, pier, pier, pier, pier, pier!” 
(Moare. lese Luna.) 


349 Aluzie la cele trei Parce (numite Moirae de Grecii antici). 
Acestea erau Clotho, care înfăşoară pe fus firul vieţii, Lachesis care 
îl toarce din fuior şi Atropos care îl taie. 

Demetrius: Poate c-a vrut să zică „pierd”; fiindcă 
de pierit nu ştiu dac-o pieri, dar de pierdut pierde 
sigur, că nu e, săracul, deloc în zar. 

Lysander: Care zar? E mort de-a binelea, degeaba 
atâta zarvă! 

Theseu: Dacă s-ar milostivi cineva de ei, ar putea 
scoate, pesemne, ceva din tot zarzavatul ăsta. 

Hipolita: Cum de-a plecat Luna mai înainte ca 
Thisbe să-şi fi găsit iubitul? 

Theseu: O să-l găsească la lumina stelelor. Uite-o 
că vine; şi odată cu plânsul ei se isprăveşte şi piesa. 

(Intră Thisbe.) 

Hipolita: Mi se pare că n-o să aibă prea mult de 
plâns pe urma unui asemenea Pyram. Cred că ar fi 
bine să plângă mai pe scurt. 

Demetrius: Cine preţuieşte mai mult; Pyram sau 
Thisbe? Până şi o molie ar fi în stare să aplece 
balanţa de partea unuia sau a altuia. Păzeşte-ne, 
Doamne, de un asemenea bărbat, dar fereşte-ne şi 
de o femeie ca asta! 

Lysander: L-a şi zărit cu ochii ei frumoşi. 

Demetrius: Acum va începe să se tânguie. O s-o 
auziţi. 

Thisbe: 

„Ai adormit? 

Cum, ai murit? 
Pyram, hai, te deşteaptă! 
Niciun cuvânt? 
Mort!... Un mormânt 
Acuma, vai, te-aşteaptă... 
Buze de crin, 

Nas de rubin, 
Obraz de peruzea, 

S-au dus, s-au dus! 
Toate-au apus! 
Ochi de topaz avea... 
Voi, trei surate”? 
Cu mâini de lapte, 
Veniţi, veniţi în zbor! 
Voi aţi tăiat 
Cu-adevărat 
Un fir strălucitor 
Vorbă, te-opreşte! 
Spadă, loveşte. 

Şi viaţa mea sfâşi-o! 
Totu-i sfârşit, 
Thisbe-a murit... 
Adio-adio-adio!” 

(Moare. ) 

Theseu: Luna şi Leul au rămas să îngroape morţii. 

Demetrius: Şi Zidul la fel. 

Jurubită: Nu, câtuşi de puţin: zidul care-i despărţea 
pe părinţii celor doi îndrăgostiţi s-a prăbuşit. Nu 
vreţi să vedeţi un epilog sau să auziţi un dans 
bergamasc?” pe care să-l joace doi dintre noi? 

Theseu: Nu, vă rog, nu-i nevoie de niciun epilog. 
Nu trebuie să vă cereţi iertare; când toţi actorii sunt 
morţi, n-ai de ce să-i mai huiduieşti. Adevărul e că 
dacă acel care a scris piesa l-ar fi jucat pe Pyram şi 
s-ar fi spânzurat cu cingătoarea frumoasei Thisbe, ar 
fi fost o tragedie minunată. Şi aşa, nu-i vorbă, totul 
a fost foarte frumos; aţi jucat cu multă pricepere. Ei, 


350 Cele trei Parce (vezi nota precedentă). 

351 Prin dans bergamasc se înţelegea un anume fel de dans, 
originar din oraşul Bergamo, din nordul ltaliei, ridiculizat în mod 
curent, în Anglia, din cauza caracterului său rustic. 

acum să vă vedem dansul bergamasc; 
deoparte epilogul. 
(Dans.) 
Cu glas de fier sunat-a miezul nopţii; 
Voi, miri iubiţi, vă duceţi la culcare. 
Acum e ceasul sprintenelor zâne. 
Mă tem că mâine vom dormi prea mult. 
Impovăraţi de veghea-acestei nopţi. 
Că păcăleala-aceasta grosolană 
Ne-a rătăcit pe lungul drum al nopţii. 
Deci, la culcare! Două săptămâni 
Petrecerea aceasta o să ţie 
Cu jocuri, cu cântări, cu voioşie. 
(les.) 


Scena 2 
Intră Puck. 


Puck: 

Lupul urlă trist la Lună, 
Rage Leul hămesit; 
Truda zilei se răzbună 
Pe plugarul adormit. 
Jarul pâlpâie abia; 

Cei ce dorm aud, departe 
Cum scânceşte-o cucuvea 
A durere şi a moarte. 
Ceas de blestem şi de groază 
Când strigoii din mormânt 
Nevăzuţi se furişează, 

Pe sub bezne, pe sub vânt... 
lar noi, zâne ce-nsoţim 

Carul palidei Hecate””, 
Prin văzduhuri urmărim 
Umbra miezului de noapte. 
Niciun şoarec n-o să strice 
Pacea ăstui cuib ferice; 
Am venit aici, cu drag, 
Să şterg colbul de pe prag. 
(Intră Oberon, Titania şi alaiul lor.) 
Oberon: 
Casa-aceasta s-o-mpresoare 
Dulcea, molcoma lumină 
A văpăii care moare, 
Licărirea ei blajină; 
Ceata zânelor să salte 
Sprintenă, cu pas uşor, 
Cum pe ramurile-nalte 
Saltă pasărea în zbor. 
Ascultaţi al meu cuvânt 
Şi-l cântaţi, apoi, pe rând. 
Titania: 
Cântul meu să-l îngânaţi 
Când mai slab şi când mai tare, 
Pragului acesta-i daţi 
Sfântă binecuvântare. 
(Zânele cântă şi dansează.) 


352 Hecate apare ca o divinitate misterioasă, având trei trupuri şi 
trei capete, fiind o triplă zeiţă a cerului, pământului şi infernului, 
motiv pentru care este, cu timpul, identificată cu Selene sau zeiţa 
lunii în cer, cu Artemis (Diana) pe pământ şi cu Proserpina în 
Infern. Conform credinţei populare Hecate trimitea pe pământ, 
noaptea, demonii şi fantomele din lumea de sub pământ şi iniţia 
vracii şi vrăjitoarele în arta vrăjitoriei. 

353 După cât se pare, aici urmau două cuplete care s-au pierdut, 


(n. tr.). 

Oberon: 
Pân' ce zorii vor miji 
Prin palat vom hoinări. 
Şi acestui pat de nuntă 
Vom ursi menire sfântă”, 
Ca întreaga lui rodire 
să trăiască-n fericire. 
Cele trei perechi să-şi fie 
Credincioase pe vecie. 
Peste prunci să nu se-abată 
Pacostele niciodată; 
Bot de iepure“, gât strâmb, 
Mână-ntoarsă, trup scălâmb, 
Semne ale piezii rele... 
Să-i ferim pe prunci de ele. 
Şi-acum, zânelor, plecaţi; 
Rouă limpede-adunaţi. 
Şi cu bobul ei curat 
Pace-aduceţi în palat. 
lar stăpânii s-aibă parte 
De mărire pân' la moarte. 
Hai, zburati! 
Nu mai staţi! 
Şi-n zori iarăşi v-adunaţi. 
(les Oberon, Titania şi alaiul.) 
Puck: 
Umbre suntem, umbre-abia; 
De v-am supărat cumva, 


354 O ceremonie de acest gen a avut loc conform poruncii regelui 


Henric al VIII-lea, cu ocazia nunţii unei prințese. 


355 Teama ca nu cumva copiii să se nască cu ceea ce se numește 
popular „buză de iepure” era atât de mare încât se foloseau 
numeroase farmece în timpul sarcinii viitoarelor mame, pentru a 


se preîntâmpina un asemenea defect. 

Socotiţi că am visat 
Tot ce v-am înfăţişat. 
Şi-atunci searbăda poveste 
Ce, în versurile-aceste, 
Am istorisit-o-aci, 

C-a fost vis veţi socoti. 
Oameni buni, nu ne-osândiţi; 
Îngăduitori să fiţi, 

Că vom drege altădat' 
Tot ce-acuma ani stricat 
Şi eu, Puck, cinstit vă spun; 
Dacă vom scăpa acum 
De sudălmi, fluierături, 
Vom aduce, iute, jur, 
Altceva mult mai frumos. 
Şi Puck nu-i un mincinos... 
Tuturora noapte bună; 
Daţi-mi toţi câte o mână 
Şi prieteni buni vom i... 
Într-o altă bună zi, 

Voi plăti cum se cuvine 
Gândul voitor de bine. 

(lese.) 


Visul unei nopţi de vară 
~ 428 ~ 


William Shakespeare 
Comentarii 


A cincea comedie shakespeariană de pe lista lui 
Francis Meres din Pa/ladis Tamia, 1598 (imediat 
după Loves Labours Wonne - Răsplata chinurilor 
dragostei), înregistrată şi tipărită în 1600 într-o 
ediţie in-cvarto, piesa Visul unei nopți de vară (ad. 
Lit. Visul unei nopți în miez de vară) a fost scrisă 
probabil în 1595-1596 pentru a fi jucată cu prilejul 
unei nunţi din lumea protipendadei. S-au propus şi 
datări mai timpurii, de pildă anii 1593-1594, când în 
Anglia au avut loc mari tulburări meteorologice, 
reflectate, chipurile, într-o replică a Titaniei în Il, 1, 
88-114 („... vânturile, care zadarnic ne amenință 
şuierând,/Şi, parcă pentru a se răzbuna, au supt din 
mare/Molipsitoare neguri...”, etc.) Stanley Wells 
comentează: 

„... putem presupune că verile urâte nu erau mai 
puțin frecvente ca astăzi. În orice caz, Titania 
vorbeşte despre ierni neobişnuit de frumoase şi 
despre veri urâte; o preocupă vălmăşagul în 
general. Din punct de vedere tematic, versurile ei 
sunt foarte importante. Dar a vedea în ele o 
încercare de a câştiga simpatia spectatorilor prin 
introducerea unei irelevante aluzii la actualitate 
înseamnă că ne-am format o părere proastă, de-a 
dreptul jignitoare, despre arta lui Shakespeare”. 

Până şi comentatorii din categoria celor amintiţi 
de Wells recunosc, în general, absenţa din piesă a 


356 Stanley Wells, în introducerea la Shakespeare, A Midsummer 
Night's Dream, New Penguin Shakespeare, Harmondsworth, 1967, 
P: 12, 

elementelor „irelevante” şi subliniază îmbinarea 
organică, pe o canava narativă subliniat originală, a 
unor eterogene surse de inspiraţie: pentru Oberon, 
piesa James IV (1591?) de Robert Greene sau 
traducerea engleză a unui chanson de geste, Huon 
de Bordeaux (sec. al XIll-lea); pentru Tezeu şi 
Hipolita, Viața lui Tezeu de Plutarh şi Povestea 
cavalerului de G. Chaucer; pentru grupul 
meşteşugarilor şi Puck, piesa John a Kent (1590?) de 
Anthony Munday; tot pentru Puck (Robin Good- 
fellow, Robin Băiat-de-ispravă) şi pentru „capul de 
măgar”, Discovery of Witchcraft (Descoperirea 
vrăjitoriei, 1584) de Reginald Scot precum şi tradiţia 
folclorică engleză; pentru Pyram, Tisbe şi numele 
Titania, Metamtorfozele lui Ovidiu. 

Numărul „lumilor” sau al „grupurilor” care îşi dau 
întâlnire în Visul unei nopti de vară fluctuează în 
funcţie de punctul de vedere al criticilor şi istoricilor 
literari. După Charlton, este vorba de „trei lumi 
distincte şi fără legătură între ele, înfăţişate într-un 
univers coerent”: 

„.„.. Curtea anacronică a unei Atene prehomerice, 
populația realistă a provinciei engleze 
contemporane cu Shakespeare şi tărâmul zânelor în 
care, dincolo de hotarele timpului, au pătruns 
anticii, medievalii şi modernii pentru a convieţui””". 

Cu modificări, triada este păstrată în viziunea lui 
lon Marin Sadoveanu: 

„Sunt aici trei «mari familii» cari se suprapun: 
umanitatea  grosolană a meseriașilor atenieni; 
umanitatea mijlocie a celor trei perechi de muritori 


357 H.B. Charlton, Shakespearian Contedy, 1938, Methuen, 
London, 1960, p. 103. 

în frigurile dragostei, şi, în sfârşit, lumea spiritelor 
intermediare, care planează...”**, 

Stanley Wells deosebeşte grupul clasic Tezeu- 
Hipolita, al tinerilor, cel al lui Oberon, Titania şi 
spiriduşii lor, şi cel al meseriaşilor.*** Pentru Anikst 
există cinci grupuri: Tezeu şi Hipolita; Lysander, 
Hermia, Demetrius şi Helena; Oberon şi duhurile; 
meşteşugarii; Pyram şi Tisbe."” 

Repartizarea atât de diferită a grupurilor nu 
trebuie să surprindă, Pyram şi Tisbe pot sugera 
lesne o interpolare cu caracter extraneu, e „o piesă- 
în-piesă”; iar statutul mitologic-istoric al grupului 
Tezeu-Hipolita este amintit doar în treacăt (poate ca 
element de referinţă pentru spectatorii cultivati, 
cunoscători ai moştenirii clasice) în replici ca: 

„Hipolita: Eram cândva în tovărășia lui Hercule şi 
Cadmus / Când într-o pădure din Creta ei hăituiau 
ursul/Cu câini din Sparta... ”, (IN, 1, 111-113). 

„Tezeu: Câinii mei se trag din viță 
spartanã...Asunt) guşati ca taurii din Tesalia...”, 
(/bid., 118; 121). 

În plus, după cura arată Wells, grupul Tezeu- 
Hipolita nu se diferențiază prea mult din punctul de 
vedere al condiției sociale de acela al tinerilor”. 

Totuşi, o împărțire a personajelor în cinci „grupuri” 
sau „categorii” pare mai indicată decât altele. 
Grupurile nu se constituie pe baze sociale, istorice 


358 lon Marin Sadoveanu, Visul unei nopți de vară de William 
Shakespeare la Teatrul National, în „Dramă şi teatru”, 1926, vezi 
Shakespeare şi opera lui, EPLU, 1964, p. 538. 

359 Stanley Wells, Op. cit., pp. 17-20. 

360 A. Anikst, în prefața la Şekspir, traducere în limba rusă a 
operei complete în 8 volume, vol. III, 1958, pp. 528-529. 

361 Stanley Wells, Op. cit., p. 18. 

sau mitologice, ci pe baze dramatico-literare şi 
tematice, precum şi în funcţie de posibilităţile 
intelectuale şi emotive ale personajelor care le 
alcătuiesc, ale „participanţilor la dezbatere”. 

Semnificaţia grupărilor poate reieşi şi din proba 
„negativă”, aceea că personajele alcătuitoare nu 
sunt individualizate pregnant, cum ar fi, în piesele 
de până acum, Richard al Ill-lea, Romeo, Julieta, 
călugărul Lawrence, Petruchio, Katharina, Talbot, 
Tamora sau Aaron. 

Spicuind din bibliografia critică, să reținem că 
pentru G.K. Hunter nu există: 

„... Personalități, figuri ca Beatrice, Rosalind sau 
Olivia, care, conştiente de sine, se autocorijează, în 
general, personajele rămân fixe în atitudini... 

„„îndrăgostiții sunt ca nişte dansatori care îşi 
schimbă partenerul în mijlocul unei figuri: momentul 
când se schimbă partenerii e determinat de dans, 
de tipar, nu de starea psihologică a dansatorilor... 

Îndrăgostiții sunt simple marionete ale duhurilor. 
Ceea ce pentru ei este acțiune, este doar «un act» 
pentru cei ce urmăresc, manipulează şi 
comentează ””. 

Mark van Doren: 

„Cei patru îndrăgostiţi, a căror condiție seamănă 
îndeaproape cu situația creată în Doi tineri din 
Verona... vor rămâne până la capăt patru fiinţe 
automate a căror soartă artificială şi amuzantă este 
de a se indrăgosti şi de a scăpa din mrejile dragostei 
ca nişte păpuşi...” 


362 G.K. Hunter, Midsummer Night's Dream în Shakespeare, The 
Later Comedies, 1962, Longmans, London, 1969, pp. 4-76. 
363 Mark van Doren, Shakespeare, 1939, Doubleday, New York, 

H.B. Charlton: 

„Nu prea avem de ales între Demetrius şi 
Lysander... Hermia şi Helena sunt mult mai 
individualizate... Helena e palidă şi înaltă, emblema 
tradițională a iubirii fecioreşti nemângâiate, o fată 
dulce, îndrăgostită  nebuneşte de un bărbat 
nestatornic... Dar deziluzia a făcut-o să învețe multe 
despre lume... Hermia, scundă, oacheşă şi bună de 
gură, e mai vie”. 

Stanley Wells: 

„Caracterizarea tinerilor e voit nesemnificativă. 
Shakespeare nu urmăreşte să sugereze 
particularizarea; ei sunt figuri reprezentative, în 
mod practic substituibile una alteia, după cum o 
arată acțiunea. Pe scenă, bineînțeles, caracterul lor 
anonim este mai puțin evident decât la lectură”? 

M.R. Ridley: 

„Lysander ne este mai simpatic pentru că numai 
vraja e de vină dacă se poartă urât cu Hermia şi, ca 
un al doilea Valentin, o cedează lui Demetrius, pe 
câtă vreme grosolănia lui Demetrius este înnăscută. 
În linii mari, Însă, ei nu sunt decât doi tineri atenieni, 
prezentabili dar nediferențiați, care ar putea foarte 
bine să fie piese într-o problemă de şah”. 

Meşteşugarii, la rândul lor, formează un grup 
destul de compact, chiar dacă 

„„.. Bottom se distanțează de ceilalți meşteşugari 
printr-un savoir-vivre şi un calm care îi îngăduie să 
depășească orice criză şi să întâmpine duhurile cu o 
1953, p. 61. 

364 H.B. Charlton, Shakespearian Comedy, Methuen, London, 
1969, pp. 115-116. 


365 Stanley Wells, Op. cit., p. 18. 
366 M.R. Ridley, Shakespeare's Plays, London, 1937, p. 82. 

stăpânire de sine egală cu a lui Hamlet”. 

„Bottom... e încrezut, serios şi fantastic...(iar) 
Snug, tâmplarul, e omul moral al grupului... ”** 

Sau, 

„(Bottom) este personajul cu cea mai mare 
greutate. Cu alte cuvinte, ca om, el înseamnă mai 
mult pentru Shakespeare decât ceilalți. Lumea e în 
siguranță atâta timp cât dă naştere unor oameni ca 
Bottom ”®. 

Ca individualizare, comparabil cu Bottom este, în 
lumea duhurilor, Puck, despre care s-a scris: 

„Puck, sau Robin-Băiat-de-ispravă, este 
conducătorul cetei de spirite. El e un Ariel în Visul 
unei nopţi de vară și cu toate acestea este cât se 
poate de neasemănător cu Ariel din Furtuna... Ariel 
e un împărțitor al dreptății capabil de milă în fața 
durerilor pe care le pricinuieşte. Puck e un spiriduş 
nebunatic, zburdalnic şi răutăcios, care-şi râde de 
cei pe care îi zăpăceşte... Este, de fapt, un foarte 
epicureic tinerel, punând la cale fel de fel de pozne 
şi Qghiduşii nemaipomenite...”"". 

O temă fundamentală a piesei, reflectată şi 
refractată într-una în elementele subordonate şi 
aruncând lumină şi asupra identităţii grupărilor şi 
personajelor este cea a dragostei, lucru cât se poate 
de firesc într-o piesă considerată „comedia 
dragostei”, întocmai după cum Romeo şi Julieta e 
considerată „tragedia dragostei”. 

Această temă străbate piesa de la un capăt la 
367 Ibid., p. 83. 

368 Characters of Shakespeare's Plays, 1818, Oxford University 
Press, London, 1966, p. 98. 


369 H.B. Charlton, Op. cit., p. 119. 
370 William Hazlitt, Op. cit., pp. 99-100. 

celălalt, condiţionează acţiunea şi conflictele, iar 
formele pe care la îmbracă sunt extrem ce variate: 

„Dragostea este fizică, spirituală, oarbă, 
nesăbuită, capricioasă, loială, nebunească, sfioasă, 
nenorocită, firească, adevărată, credincioasă, 
porumbel şi şarpe, nebunie, mister, unire în 
prietenia din copilărie, vrajă, blestem şi 
binecuvântare. Duşmanii ei sunt ura, gelozia, 
plăcerea de a domina sau de a-i vedea pe alţii 
certându-se, ba chiar şi castitatea”"!. 

Între Tezeu şi Hipolita „nu e dragoste propriu-zisă, 
ci o bună prietenie”? 

Lysander-Hermia şi  Demetrius-Helena sunt 
protagoniştii care, ilustrând dragostea în acţiune 
(spre deosebire de Tezeu-Hipolita), cunosc o gamă 
largă de trăiri între fericire şi suferinţă, trăiri 
caracteristice pentru grupul de care ţin ca vârstă şi 
pregătire. Pe da altă parte, o analiză a tipului şi a 
intensității acestor trăiri dezvăluie şi unele trăsături 
individuale. În prelungirea caracterizării lui Lysander 
şi Demetrius dintr-un citat anterior, iată câteva 
păreri despre Hermia şi Helena, enunțate de acelaşi 
autor: 

„(Ele) sunt puternic diferențiate atât ca înfăţişare 
cât şi ca temperament, iar contrastul sporeşte 
vioiciunea fiecărui portret; şi există momente când 
amândouă ne stârnesc simpatia. Helena mai ales 
atunci când crede că este victima unei conspirații 
puse la cale de ceilalţi şi atât Helena cât şi Hermia 
când intră pe scenă frânte de oboseală spre finele 


371 Donald A. Stauffer, Shakespeare's World of Images, 1949, 

actului III*">. 

Prin contrast cu tinerii, Oberon şi Titania fac 
impresia unei perechi mature sau chiar înaintate în 
vârstă. Asemenea oamenilor, uniţi printr-o dragoste 
care a fost cândva, sau a fost tânără cândva, ei 
deapănă amintiri, îşi adresează reproşuri dictate de 
o gelozie întârziată, fiecare manifestă un spirit de 
dominație faţă de partener. Întrezărim, cred, chiar şi 
probleme ale procreării (copilul indian face impresia 
unui „copil de suflet”). Totuşi, ei nu sunt oameni, ci 
„duhuri”; vârsta lor este, de fapt, mitologică, iar 
„dragostea dintre sexe” ar putea părea „asexuală” 
dacă folclorul nu i-ar închipui bărbat şi femeie - 
pirite care îşi mai aduc aminte de cele omeneşti 
(spre deosebire de zânişoarele aflate în slujba 
Titaniei). 

Nu este lipsită de interes şi „pedeapsa” pe care 
Oberon o pregăteşte Titaniei prin mijlocirea florii 
fermecate ca să o silească să-i cedeze „pajul”: 

„Voi prinde clipa când Titania e adormită/Şi-i voi 
picura în ochi licoarea.../Când se va deştepta,/Ea va 
urmări cu sufletul iubirii/Prima făptură spre care va 
privi - /Fie că e leu, urs, lup sau taur,/Maimuţoi 
băgăcios sau coşcodan neobrăzat”, (II, 1, 177-182). 

Adică, pedeapsa craiului care să stârnească libido- 
ul crăiesei, punând-o în faţa unor animale cunoscute 
ca deosebit de potente sexual în demonologia 
Evului Mediu. Şi nu este întâmplător că prima 
vietate asupra căreia Titania deschide ochii este 
Bottom (reprezentantul grupului de meşteşugari în 
ale dragostei). După cum notează Jan Kott: 

„Bottom este până la urmă transformat într-un 

măgar. Dar în această estivală noapte de coşmar 
măgarul nu simbolizează  stupiditatea, între 
antichitate şi Renaştere s-a considerat că măgarul 
dispune de cele mai mari potente sexuale... 

Scenele cu Titania şi un Bottom preschimbat în 
măgar sunt adeseori jucate de teatre pentru a stârni 
râsete. Socotesc, totuşi, că dacă în aceste scene 
există umor, acest umor este englezesc, humeur 
noire crud şi scatologic, cum se întâmplă frecvent în 
Swift. 

Zvelta, tandra şi lirica Titania tânjeşte după 
dragoste animalică. Puck şi Oberon îl numesc pe 
Bottom, astfel transformat, un monstru. Fragila şi 
suava Titania îl târăşte pe monstru către pat, 
aproape cu forța. El este iubitul pe care l-a dorit şi 
visat”. 

„Chagall a pictat-o pe Titania mângâindu-l pe 
măgar. In tabloul său măgarul e trist, sur şi 
afectuos. După părerea mea, Titania lui 
Shakespeare, mângâindu-l pe monstrul cu cap de 
măgar, ar trebui să se apropie mai mult de viziunile 
teribile ale lui Bosch şi de grotescul suprarealiştilor. 
Și, iarăşi, cred că teatrul modern, care a trecut prin 
poetica suprarealismului, a absurdului şi prin poezia 
brutală a lui Genet, poate zugrăvi veridic această 
scenă, pentru prima oară. Alegerea inspirației 
vizuale este deosebit de importantă în acest 
context. Dintre toți pictorii, Goya este poate singurul 
ale cărui fantezii au pătruns chiar mai adânc decât 
cele ale lui Shakespeare în sfera întunecată a 

bestialităţii. Mă gândesc la  Caprichos”"”. 
(Bineînţeles, „zugrăvirea veridică a acestei scene” 
nu poate fi recomandabilă - şi nu numai din motive 
de elementară decenţă, ci pentru că, aşa cum arată 
un specialist englez în licenţiozitatea 
shakespeariană, Visul unei nopti în miez de vară 
este „o piesă destul de «sigură», în consecinţă 
preferată la examenele şcolare”"*.) 

Povestea lui Pyram şi a Tisbei, atât prin text cât şi 
prin interpretarea actorilor improvizaţi, este o 
parodiere a interludiilor engleze şi, în general, a 
pieselor proaste, prost traduse, prost jucate pe 
scenă; de asemenea, o satiră împotriva exprimării 
artificiale, bombastice şi hiperbolice, în primul rând 
a exprimării îndrăgostiţilor exaltaţi. De aici şi un 
anumit paralelism care se creează între Pyram-Tisbe 
şi grupul tinerilor... Mai mult decât atât, s-a emis, nu 
fără temei, şi ideea că Pyram şi Tisbe este o replică 
la „tragedia dragostei”, Romeo şi Julieta: 

„... povestea lui Pyram şi a Tisbei nu este altceva 
decât o parodie a piesei Romeo şi Julieta... încă de 
pe acum Shakespeare a atins limita extremă a 
comediei. Scopul comediei este autoparodierea iar 
înțelepciunea ei stă în autoințelegere”"". 

Cu excepţia lui Pyram şi Tisbe, în fiecare „grup” se 
fac generalizări privitoare la dragoste. 

Tezeu, dându-i sfaturi Hermiei, fericeşte fetele 
care înţeleg să se dedice vieţii monahale, dar 
încheie spunând: „... mai fericit pământeşte este 

trandafirul distilat/Decât acela care, ofilindu-se pe 
ghimpele  virgin,/Creşte, trăieşte şi moare în 
singuratică fericire”, (|, 1, 76-78). Finalul fericit al 
piesei va ilustra acest îndemn, reluat şi întărit de 
proverbele optimiste rostite de Puck în încheierea 
actului III: „Jack va avea parte de Jill a lui;/Nu se va 
întâmpla nimic rău./Tot omul o să-şi recapete 
jumătatea şi toate vor fi bune şi la locul lor”, (III, 2, 
461-463), replică pe care unii exegeţi o consideră 
prioritară din punct de vedere tematic. 

Tot Tezeu formulează în legătură cu dragostea (e 
adevărat, el se referă nu la dragostea dintre sexe, ci 
la dragostea supuşilor faţă de un conducător drept) 
o maximă interpretabilă şi ca act de acuzare 
împotriva  găunoasei exprimări hiperbolice: „De 
aceea, dragostea şi simplitatea împiedicată la 
vorbă, /Exprimă, după părerea mea, cel mai mult 
prin cel mai puțin”, (V, 1, 104-105). Ideea e 
înregistrată în 1576 de Pettie, în Petite Palace: 
„După câte am auzit, cei care iubesc cel mai mult 
vorbesc cel mai puțin” şi apare şi în Cei doi tineri din 
Verona: „Julia: Nu iubesc cei care işi arată 
dragostea. Lucetta: O! lubesc cel mai puțin femeile 
care îi lasă pe bărbați să afle că iubesc”, (|, 2, 32- 
33). 

Înainte de a trece la tema imaginaţiei, să ne 
amintim că Visul unei nopți de vară, „cea mai 
romantică... şi una dintre cele mai poetice comedii 
ale lui Shakespeare” (A. Anikst), este rodul unei 
extraordinare imaginaţii poetice care a reuşit să 
îmbine într-un tot organizat elemente eterogene. 
Piesa reprezintă „o fuziune imaginativă a 
întâmplărilor”, (F.E. Halliday), „fantezia... extazul 

însuşi al romantismului”, (H.B. Charlton), „jocul liber 
al imaginației cu întruchipările dragostei”, (Donald 
A. Stauffer), „jocul imaginației care... domină toate”, 
(Friedrich Bodenstedt), imaginaţia este „firu/ care 
leagă şi dă viată fiecărei categorii, creând totuşi un 
tot ireal, puternic şi obsedant ca şi realitatea... ”, 
(lon Marin Sadoveanu). 

Ca autoritate bibliografică indiscutabilă se cuvine 
citat şi Tezeu. În bună măsură purtător de cuvânt al 
lui Shakespeare, el face o serie de generalizări în 
raport cu care întreaga piesă este un exemplum; iar 
ideea că, alături de nebun şi îndrăgostit, poetul este 
stăpânit de imaginaţie: 

„The lunatic, the lover and the poet 
Are of imagination all compact”, (V, 1, 6-7) 
„Nebunul, îndrăgostitul şi poetul 
Sunt cu toții alcătuiți din închipuire”. 

Singura idee neilustrată prin personajele piesei 
(nu există un Poet, „poetul”, ca în Timon din Atena), 
trimite implicit la autor. 

Tema imaginaţiei poetice în interpretarea lui 
Tezeu reclamă o analiză neîngăduită de spaţiul 
rezervat Comentariilor”'*; amintesc numai 
esenţialul: sub puterea unui minunat extaz, privirea 
poetului  contemplă cerul şi pământul, dar 
imaginaţia îl poartă spre lucruri „neştiute” şi 
abstracte (airy nothing - „eteric/vaporos nimic”), 
cărora le dă sălaş anume şi un nume (V, 1, 3-17) - 
cf. Emerson: 

„... poetul este Omul care numeşte sau Făcătorul 


378 Am dezvoltat întrucâtva problema în Teorie şi experiment în 

de limbă, dând nume lucrurilor, uneori după 
aparență, alteori după esenţa lor, fiecăruia numele 
său şi nu al altuia, bucurând astfel intelectul, veşnic 
râvnitor de separări sau hotare”? 

lar dintr-o conversaţie între Tezeu şi Hipolita 
răzbate şi ideea că receptorii textului literar trebuie 
să apeleze la imaginaţie (şi în sensul de empatie) 
(V, 1, 89-105; 208-214). 

Generalizări şi comentarii cu privire la puterea 
imaginaţiei asupra nebunilor şi îndrăgostiţilor fac şi 
personaje aparţinând altor grupuri: 

„Helena: Lucrurile nevreanice şi fără niciun preț, 
cu totul disproportionate ca valoare față de ceea ce 
crede indrăgostitul despre ele,/Capătă formă şi 
demnitate prin dragoste,;/Dragostea ne priveşte cu 
ochii ei cu mintea.../Dragostea... se înşală atât de 
des în alegerea pe care o face”, (|, 1, 232-239). 

„Bottom: ... Astăzi judecata şi dragostea nu prea 
fac casă bună”, (III, 1, 132-133). 

„Puck: Doamne, ce nebuni sunt muritorii ăştia!” 
(III, 2, 115) 

Tema imaginaţiei se împleteşte strâns cu aceea a 
„esenţei-aparenţei” sau „a fi” - „a părea”, discutată 
în Studiul introductiv (vol. |, p. 35-37"): „a fi” - „a fi 
altfel/a imagina puternic”. De fapt, dicotomia 
priveşte identitatea reală şi aparenţa identităţii în 
cazul a două grupuri omeneşti: tinerii şi 
meşteşugarii. Primii, sub impulsul imaginaţiei (al 
florii  „fermecate”) îşi schimbă cu uşurinţă 
identitatea; ceilalţi „sunt ceea ce sunt”, ştiu că într- 
o piesă, deci ca actori, ei „trebuie să pară”, „să 

devină alţii”, dar nu izbutesc, cu urmarea că 
stârnesc ilaritate. Dar relaţiile dicotomice sunt mult 
mai complexe decât s-ar părea la prima vedere. 
Astfel, aparenţa „noii identități” a tinerilor este atât 
de puternică încât se substituie identităţii lor reale şi 
din „a imagina puternic” devine „a fi”, ceea ce 
aminteşte de dedublarea personalităţii în cazul lui 
Antonio (Furtuna, |, 2, 97-103); Bottom, „vrăjit” şi el 
de Puck, îşi restrânge identitatea la o existenţă pur 
animalică etc. Din bibliografia critică două idei ale 
lui Stanley Wells rețin atenţia în acest context: 

„Pentru Tezeu, totul nu este decât o perfectă 
iluzie. Pe Hipolita insă o izbeşte faptul că «minţile 
tuturor» au fost afectate. Ea întrezăreşte o forță 
dincolo de cea a fanteziei”. 

„Ultima scenă a piesei nu este, aşadar, un simplu 
adaos. Ea serveşte mai curând ca emblemă atât 
pentru posibilitatea cât şi pentru dificultatea 
realizării fericirii în relatiile dintre oameni; ca 
emblemă a faptului că fericirea se poate obține 
numai printr-o constantă disponibilitate a 
imaginației, prin exercitarea unei întelegeri 
generoase, prin acceptarea oamenilor aşa cum sunt, 
mai curând decât prin respingerea lor pentru 
imperfectiunile de care dau dovadă, chiar dacă 
aceasta presupune să nutrim ceea ce ştim că sunt 
iluziile lor. Trecem cu toții drept oameni minunati 
prin ceea ce ne închipuim despre noi înşine”*”. 

Fraza finală a acestui citat poate servi ca 
introducere la o altă temă de întinsă semnificaţie în 
întreaga operă shakespeariană, cunoaşterea umană 

(căi, posibilităţi, limite). 

Bertrand Evans consacră cunoaşterii un spaţiu 
considerabil în Shakespeare's Comedies în partea 
referitoare la Visul unei nopți de vară. Transcriu 
câteva fragmente: 

„(Neclarul magic) nu este singurul mijloc prin care 
dramaturgul diferențiază capacitățile de cunoaştere 
ale personajelor. Aici, ca şi în celelalte din marile lui 
comedii, aceste facultăți  gnoseologice sunt 
prezentate nuanţat, de la totala lipsă de cunoaştere 
a lui Bottom până la cvasi-perfecțiunea lui Oberon, 
care este atotştiutor. Deşi nectarul este cauza 
principală a discrepanţței fundamentale, mai apar şi 
unele discrepanțe obținute prin mijloace mai simple, 
precum trasul cu urechea sau, ca în cazul erorii 
inițiale a lui Puck, lipsa de informații precise, căreia i 
se adaugă o oarecare doză de iresponsabilitate... 

UVitarea profundă care-i cuprinde pe tineri, niciunul 
neințelegând ce se întâmplă cu el şi fiecare 
suspectând gesturile celuilalt, constituie baza 
acțiunii piesei. Fiecare acceptă fără  şovăire 
schimbarea propriilor sentimente ca pe un fapt 
firesc, aşa cum în vis considerăm naturale 
întâmplările cele mai fantastice... 

Eroinele (Hermia şi Helena)... sunt superioare 
personajelor masculine doar prin aceea că îşi dau 
seama cât de nefirească este situația prin care trec. 
Se indoiesc şi refuză să accepte ceea ce Lysander şi 
Demetrius primesc fără surpriză. 

Precursor al lui Vicentio şi Prospero, Oberon vede 
totul... De la inceput, noi, spectatorii, ne aflăm deci 
într-o pozitie favorizată, pentru că putem privi 
acțiunea nu numai ca pe o simplă ceartă, ci ca pe o 

dispută a muritorilor supravegheată de o forţă 
omnipotentă şi binevoitoare... 

Superioritatea viziunii noastre continuă... şi după 
ce farmecul s-a destrămat; şi rămâne intactă până 
la sfârşitul piesei şi pentru totdeauna. Din acest 
punct de vedere Visul unei nopţi de vară este unică 
între comediile lui Shakespeare, pentru că în toate 
celelalte deznodământul pune capăt discrepanței de 
cunoaştere între spectatori şi personaje. Un 
principiu al metodelor dramatice shakespeariene 
constă în faptul că deznodământul comediilor, 
pieselor istorice sau al tragediilor nu vine niciodată 
să explice lucruri pe care noi le ignorăm, ci doar ca 
să  inalțe cunoaşterea personajelor la nivelul 
cunoaşterii noastre. Prin coincidență, sau poate 
intenționat, Visul unei nopţi de vară şi Romeo şi 
Julieta - piese scrise probabil în acelaşi an - sunt 
singurele în care nivelul de cunoaştere al 
personajelor nu-l egalează, în final, pe al 
nostru... ">, 

Parcă în completarea analizei lui Evans, Stanley 
Wells subliniază câştigurile pe care atât spectatorii 
piesei cât şi personajele ei le-au realizat sub 
raportul cunoaşterii la căderea cortinei: 

„=. hoi, cei din sală, am pătruns în lumea de basm 
care a înrâurit acţiunile omeneşti... Şi noi (ea şi 
Hipolita) ne dăm seama că întâmplările de peste 
noapte au fost o experiență semnificativă pentru 
îndrăgostiți, învățându-i ceva despre ei înşişi; că 
părăsesc pădurea mai maturi decât atunci când au 


383 Bertrand Evans, Visul unei nopți de vară, din Comediile lui 

intrat în ea. Este greu de exprimat logic această 
impresie. Schimbarea din atitudinea lui Demetrius 
față de Helena a fost efectuată prin mijloace pur 
exterioare. Nu ne-a fost înfăţțişat niciun proces 
psihologic. Rătăcirile prin pădure ale indrăgostiților 
au avut loc într-o singură noapte. Dar a fost o 
noapte fermecată, în afara timpului. Pe măsură ce 
îndrăgostiții se îndreaptă spre căsătorie, ne dăm 
seama că ei trebuie să fi trecut printr-o experiență 
necesară dar profund tulburătoare şi că acum sunt 
în siguranță, pe țărmul celălalt. Experienţa s-a 
transformat în ceva «cât se poate de statornic», 
îmbogățindu-le viaţa întocmai după cum «minunata 
vedenie» a lui Bottom o imbogățeşte pe a lui. Ei 
readuc în viața obişnuită ceva din ceea ce au 
învățat în lumea imaginaţiei. Şi iluzia joacă un rol în 
experiența globală a realității”*". 

Imaginaţia, visul, iluzia, reprezintă, aşadar, forma 
de cunoaştere „specifică” în Visul unei nopți de 
vară. Către sfârşitul carierei sale dramatice, 
Shakespeare va relua aceste probleme în Furtuna. 
Dar în loc de a anticipa, este mai cu cale să schiţăm 
o „retrospectivă”. 

Sub o formă sau alta, problemele cunoaşterii au 
fost prezente în toate comediile de până acum; dar 
prin coerenţa tratării lor şi prin folosirea unei piese 
întregi în chip de exemplum, rețin atenţia 
Îmblânzirea îndărătnicei (cunoaşterea şi 
autocunoaşterea prin dragoste şi empatie) şi, 
înainte de aceasta, Comedia erorilor, cu care Visul 
unei nopti de vară are înrudiri de genul celor ce se 
pot stabili cu Furtuna. 


384 Stanley Wells, Op. cit., p. 34. 
~ 445 ~ 


Opere Complete Volumul 3 

În ambele piese în viaţa unor oameni normali 
(„realişti” în Comedia erorilor, parte „romantici”, 
parte  „realişti” în Visul) se întâmplă nişte 
„încurcături” (sau  „erori”) care dau naştere 
comicului de situaţie. In ambele piese acestea sunt 
pricinuite de factori „suprasensibili” (în Comedia 
erorilor, de „întâmplare”, „soartă”, „vrăjitorii”, în 
Visul, de „imaginaţii”. „spiriduşi” etc.) şi rezolvate 
de aceştia (în Comedia erorilor intervine şi templul 
din Efes, mistica creştină) - după Charlton, în cadrul 
unei „ordini inversate”: 

In Comedia erorilor substanța romantică 
încadrează un tablou realist, dar nu-l influențează în 
niciun fel. Dincoace în Visul unei nopţi de vară 
prezidează nu temperament normal (Tezeu) în timp 
ce romantismul îşi trădează substanţa printr-un 
dans furios înainte de a se înfățișa la judecată ””. 

In Comedia erorilor „filosofia începe cu uimirea”, 
eroii fac un pas înainte către „cunoaşte-te pe tine 
însuţi” până când, în actul V, îşi descoperă 
adevărata identitate. In Visul unei nopți de vară 
apar aceleaşi probleme, cu deosebirea că pe când în 
Comedia erorilor personajele „active” se miră în 
timp ce li se întâmplă nişte lucruri nemaipomenite, 
în Visul unei nopți de vară (cu o nesemnificativă 
intervenţie a Hermiei), uimirea se manifestă după 
ce ele au avut loc, ca amintire: 

„Demetrius: Lucrurile acestea par mici şi de 
nedesluşit,/Ca nişte munți îndepărtați prefăcuţi în 
nori. 

Hermia: Îmi pare că văd aceste lucruri cu ochi 
încrucişati,/Când toate par îndoite. 

Helena: Aşa mi se pare şi mie;/Eu l-am găsit pe 
Demetrius aşa cum găseşti un giuvaer,/Al meu şi nu 
al meu. 

Demetrius: Eşti încredințată că suntem treji? Mie 
mi se pare/Că mai dormim, că visăm...”, (IN, 1, 186- 
193). 

„Bottom: ... Am avut o vedenie cu totul şi cu totul 
minunată. Am avut un asemenea vis că mintea 
omenească nu poate spune ce fel de vis a fost. etc.” 
(IV, 1, 203-204). 

(Importanţa replicilor reiese şi din alăturarea lor, 
şi din aşezarea lor la sfârşitul scenei care pune 
capăt tribulaţiilor protagoniştilor aflaţi în puterea 
florii fermecate, precum şi din repetarea insistentă a 
cuvintelor seems „pare”, methinks „mi se pare”, 
„cred”, şi dream „vis"; „a visa”). 

Şi totuşi, experienţa din pădure nu pare să stăruie 
multă vreme în amintirea tinerilor; oricum, dacă ar fi 
să-i comparăm cu nuntaşul din Ba/ada bătrânului 
marinar (Samuel T. Coleridge) care a fost victima 
unei aventuri fantastice asemănătoare, ei nu au 
devenit „mai înţelepţi” (wiser). Hunter atrage 
atenţia asupra unui amănunt extrem de semnificativ 
în ceea ce priveşte cunoaşterea ca lecţie 
neasimilată: 

„În scena finală îndrăgostiţii râd cu hohote de 
inepțiile din piesa jucată în fata lor - ironie pe care 
se cuvine să o sesizăm. Eroii involuntari ai unei 
piese de dragoste, regizați şi supravegheați de 
duhuri, acum cât se poate de conştienţi, sunt 
spectatorii superiori ai unei alte piese. Împreună cu 
ei putem râde pe socoteala meşteșugarilor, dar 

râdem şi pe socoteala lor”**. 

În felul acesta, numeroaselor forme explicite ale 
umorului din piesă - umor de situaţie, de caracter, 
de limbaj; naiv, gras, rafinat, rustic etc. - li se 
adaugă un aspect aparte al „comediei umane”: 
hazul pe socoteala altora, de fapt, haz şi pe 
socoteala noastră, a tuturor... 

Reproşul este vechi de când lumea pentru că la fel 
de vechi este şi fenomenul, înveşnicit şi în proverbe: 
„râde hârb de oală spartă”, „râde rupt de cârpit”, 
„râde dracul de porumbe negre şi pe sine nu se 
vede” etc., „the kiln calls the oven burnt hearth” 
(„cuptorul de ardere îi spune cuptorului de copt 
vatră arsă”). Precizarea e utilă pentru că în jurul 
unei generalizări cu caracter de proverb: „the raven 
chides blackness” („corbul judecă negreaţa”), în 
Troilus şi Cresida, actul Il, scena 3, Shakespeare 
atacă în mod explicit (spre deosebire de „reproşul” 
din Visul unei nopți de vară) un personaj „orbit”, 
Aiax, prostul trufaş care se întreabă indignat: „De ce 
să fie un om mândru? Cum se naşte şi cum creşte 
mândria? Eu unul nu ştiu ce este”, (II, 3, 159-160). 
În plus, orbirea lui Aiax este motivată - prin prostie 
şi îngâmfare. 

Motivări evidente pentru orbirea tinerilor din Visul 
nu există, deşi putem presupune o doză de 
„superioritate” (cf. „spectatorii superiori” în citatul 
din Hunter), predispoziția oamenilor de a-i critica pe 
alţii etc. 

Indiferent de motivări, în piesă există însă 
constatarea unor stări de fapt, constatare de-a 
dreptul tragică, chiar dacă stârneşte ilaritate în 


386 G.K. Hunter, Op. cit., p. 10. 

anumite situaţii: uităm, câteodată foarte repede, 
experiențele prin care am trecut. 

Cel puţin de la o anumită vârstă în sus nu ne mai 
recunoaştem în scenele romantice din Visul, de 
parcă ne-au fost întotdeauna străine exaltările 
nebuneşti ale dragostei, vraja pădurii într-o noapte 
de vară, fascinația lunii şi a razelor ei încărcate de 
polen**', chemările fanteziei descătuşate, mai reale 
ca realitatea însăşi; am rupt din calendarul vieţii 
noastre filele gălbejite pentru a le înlocui cu file noi, 
albe şi negrăitoare sub cerneala de tipar a 
stivuitelor datări. Cu bună sau fără bună ştiinţă am 
omorât visul de altădată - Visul unei nopti de vară. 
Nu mai este acum, înseamnă că nu a fost 
niciodată... 

Uităm - vai, cât de repede - experienţa unui 
îngrijit spectacol cu Visul unei nopti de vară, trăirile 
cinstite pe care le-am încercat dacă am depăşit cât 
de cât condiţia spirituală a lui Bottom - opacitatea 
(nu am zis „prostia”!), lipsa de empatie şi simpatie, 
snobismul, morga de împrumut, superioritatea şi 
toate celelalte. lar dacă pe deasupra mai suntem şi 
critici literari sau regizori, deci foarte superiori, când 
plecăm de la acest spectacol bun sau foarte bun, în 
loc să apreciem încă o dată şi încă o dată 
permanenţa calmă a valorilor din Visul unei nopți de 


387 După Caroline Spurgeon, luna este imaginea cea mai 
frecventă în Visul (apare de 28 ori): „Influența şi prezența lunii se 
simt pretutindeni, în mare măsură datorită imaginilor, începând cu 
primele versuri, când, nerăbdători, nobilii numără zilele care-i 
despart de nuntă după dispariția lunii vechi şi apariţia celei noi... şi 
sfârşind cu versurile lui Puck care ne spune că «lupul urlă la 
lună»...” (Shakespeare's Imagery and what it tells us, 1935, 
Cambridge University Press, 1965, pp. 259-261. 

vară, visăm, proiectându-ne în viitor, mai degrabă la 
din ce în ce mai noi şi originale puneri în scenă ale 
capodoperei lui Shakespeare, precedentul fiind 
creat de mult (adaptări ca The Merry Conceited 
Humours of Bottom the Weaver, 1642, The Fairy 
Queen, cu muzică de Purcell, 1692, versiunea lui 
Garrick The Fairies 1725, din care lipsesc 
meşteşugarii, producţia cu iepuri vii a lui Tree din 
1911 etc.) şi suntem înclinați să vedem lucrurile cât 
mai altfel, poate chiar ca Samuel Pepys: „Cea mai 
insipidă şi ridicolă piesă pe care am văzut-o 
vreodată” (1662) sau ca Derek Traversi: „Cu greu s- 
ar putea spune că Visul unei nopţi de vară este... 
mai mult decât o ornamentație (piece of decoration) 
delicată şi fără substanță ”**. 

Lumea de imagini, metaforele? Avem nevoie de 
imagini şi metafore noi, cât mai bizare, cât mai 
abstruse, cât mai dure, cât mai în consonanţă cu 
propriul nostru veac... De parcă imaginile şi 
metaforele din Visul nu ar fi veşnic noi, pentru 
fiecare generaţie şi pentru fiecare din vârstele 
inteligente ale unui om; de parcă piesa nu ar fi o 
metaforă în ea însăşi prin bogăţie şi supremă 
calitate poetică, exemplificând exhaustiv conţinutul 
celor două tipuri de metafore pe care le distinge 
Lucian Blaga: 

„Cât timp omul (încă nu de tot «om») trăieşte în 
afară de mister, fără conştiinţa acestuia, într-o stare 
neturburată de echilibru paradisiac-animalic, el nu 
întrebuințează decât metafora plasticizantă, cerută 
de dezacordul dintre concret şi abstracțiune... 


388 Derek Traversi, The Young Dramatist, în The Age of 
Shakespeare, 1956, Penguin, Harmondsworth, 1964, p. 183. 

(Celelalte metafore) au un caracter revelator, 
deoarece ele anulează înțelesul obișnuit al faptelor, 
substituindu-le o nouă viziune. Aceste metafore nu 
plasticizează numai nişte fapte în măsura cerută de 
deficienta numirii şi expresiei lor directe, ci ele 
suspendă înțelesuri şi proclamă altele”**. 

Muzica, versurile, muzicalitatea versurilor... Le-am 
uitat demult, încă de pe băncile şcolii primare, încă 
de pe la începutul secolului; suntem antimuzicali; 
dintre vechile instrumente mai acceptăm toba, 
proliferată prin strănepoţi ce seamănă tot mai mult 
cu nicovalele şi cutiile de conserve. Suntem 
întrucâtva, mai receptivi la analiza structuri; 
muzicale a piesei („structura” este pentru noi 
floarea fermecată a lui Puck): 

„lată pavana maiestoasă a îndrăgostiților de la 
curte, Tezeu şi Hipolita, subtili şi demni. lată 
menuetul formal al tinerilor îndrăgostiți, fiecare 
schimbându-și partenerii până când s-au epuizat 
toate variațiunile posibile. lată baletul craiului şi 
crăiesei zânelor cu  alaiurile lor aeriene. lată 
burlescul pas de deux dintre Titania şi Bottom cel cu 
cap de măgar. Şi în chip de coda, iată dansul de tapi 
şi satiri din foarte tragica comedie a lui Pyram şi 
Tisbe””. 

Am uitat până şi una din cerinţele fundamentale 
pe care le satisface numai adevărata operă de artă, 
accesibilitatea (cândva, am apreciat-o!). Or, ca 
atâtea alte capodopere shakespeariene, şi Visul are 
de spus câte ceva celor mai diferite categorii de 


389 Lucian Blaga, Geneza metaforei şi sensul culturii, 1937, în 
Trilogia culturii, ELU, Bucureşti, 1966, p. 280. 
390 Donald A. Stauffer, Op. cit., p. 50. 

cititori şi spectatori, inclusiv săteanului englez şi, 
până la un punct, săteanului român. lon Marin 
Sadoveanu remarca odinioară: 

„... Spiritele din Visul, de origine celtică - deşi 
amestecate, în voie, cu elemente mitologice: Titania 
- ne conduc în mod fatal la acea noapte de jocuri 
nebune populare, un fel de rest dionisiac, bine 
cunoscută în tot Apusul: noaptea Sfântului lon. 
Aceasta e noaptea miezului de vară; că se petrece 
la Atena, pe timpul lui Theseu, lucrul nu are 
importanță pentru Shakespeare! E credința că 
această noapte (ca noaptea Sfântului Andrei la noi) 
are puterea să facă să iasă la suprafață toate 
nebuniile creierului omenesc cari cloceau de 
mult”, 

lar Andrei Brezianu stabileşte o altă legătură: 

„Noaptea iubirii şi logodnelor, «begin these wood- 
birds but to couple now» (IV, 1) (Saint Valentine, 14 
februarie, pentru occidentali) o soră bună cu 
Dragobetele tezaurului nostru de folclor (24 
februarie), sărbătoarea de logodnă şi împreunare a 
păsărilor!” 

Nu are nicio importanță faptul că Sf. Andrei e 
sărbătorit la 30 noiembrie şi Dragobetele se mai 
cheamă ŞI Dragobete-cap-de-primăvară (24 
februarie sau, după L.A. Candrea, 3 martie). 
Shakespeare însuşi, înainte de a sublinia că St. 
Valentino „a trecut”, vorbeşte despre „ritualul lunii 
mai” (The rite of May, IV, 1,132), ceea ce nu se prea 
potriveşte cu „miez de vară”... Sunt amănunte pe 


391 lon Marin Sadoveanu, Op. cit., p.538. 
392 Andrei Brezianu, Visul lui Shakespeare recitat de Peter Brook, 
în Translaţii, ed. Dacia, Cluj-Napoca, 1982, p. 216. 

care le putem uita fără mustrări de conştiinţă; alte 
lucruri, infinit mai de trebuinţă nouă tuturor, se cer 
mereu readuse în focarul conştiinţei. 

Leon D. Leviţchi 


REGELE IOAN 
King John, 1596-1597 


Persoanele 


Regele loan 

Principele Henry, fiul regelui 

Arthur, duce de Bretania, nepot al regelui 

Contele de Pembroke 

Contele de Essex 

Contele de Salisbury 

Lordul Bigot 

Hubert de Burch 

Robert Faulconbridge, fiul lui sir Robert 
Faulconbridge 

Filip Bastardul, fratele său vitreg 

James Gurney, slujitor al doamnei Faulconbridge 

Petru din Pomfret, un proroc 

Filip, regele Franciei 

Lewis, principele moştenitor al Franciei 

Lymoges, duce de Austria 

Cardinalul Pandulph, legatul papei 

Melun, un domn din Francia 

Chatillon, ambasador al Franciei 

Regina Eleonora, mama regelui loan 

Constance, mama lui Arthur 

Blanch de Spania, nepoata regelui loan 

Lady Faulconbridge 

Domni, doamne, cetățeni din Angiers, un sheriff, 
pristavi, căpitani de oaste, oşteni, olăcari şi alti 
slujitori. 


Acţiunea se petrece când în Englitera, când în 
Francia. 


Actul | 
Scena 1 


Northampton. Sala tronului în palat. 
Intră regele loan, regina Eleonora, Pembroke, 
Essex, 
Salisbury şi alții, cu Chatillon. 


Regele loan: 


393 Regele loan, cunoscut în istorie şi sub numele de loan-fără- 
ţară, a fost al treilea fiu al lui Henric al II-lea de Anjou. A domnit 
între anii 1199-1216, urmând la tron lui Richard Inimă-de-leu şi 
uzurpând tronul nepotului său Arthur, un copil de doisprezece ani, 
fiul lui Geoffrey, cel de al doilea fiu al lui Henric al II-lea. A fost 
acuzat că l-ar fi ucis pe Arthur, care, după ce fusese închis într-un 
castel, a dispărut în mod misterios. Evenimentele din piesă sunt 
prezentate mult diferit de realitatea istorică, deşi aceasta este 
respectată în linii mari şi în multe cazuri. loan este cunoscut în 
istoria Angliei pentru faptul că în 1215 a fost constrâns de baroni 
să acorde Magna Charta, prima constituţie a Angliei, prin care se 
limitau drepturile regelui şi se înfiinţa un parlament al clasei 
aristocratice şi care cu timpul a devenit parlamentul modern, 
despărţindu-se în Camera Comunelor şi Camera Lorzilor. 

Acum, Chatillon, spune ce vrea Francia”. 
Chatillon: 
După heretisiri, aşa grăieşte 
Monarhul meu, prin mine, maiestăţii, 
Răpitei“” maiestăţi a Engliterei. 
Eleonora: 
Ciudat cuvânt: „răpită maiestate!” 
Regele loan: 
Tăcere, dragă mamă; auzi solia. 
Chatillon: 
Filip al Franciei, sprijinitorul 
În drepturi şi credinţă-al fiului 
Lui Geoffrey, răposatului tău frate, 
Arthur Plantagenet, pravilnic cere 
Acest plăcut ostrov şi ţările 
Irlanda, Poictiers, Anjou, Touraine, Mâine-”, 
Poftind să laşi deoparte sabia 
Ce ţine-n silnicie-aceste titluri, 
Punând-o-n mâna tânărului Arthur, 
Nepotul şi stăpânul tău de drept. 
Regele loan: 
Şi ce se-ntâmplă dacă nu mă-nduplec? 
Chatillon: 
O mândră răfuială-ntr-un sălbatic 
Şi sângeros război spre-a dovedi 
394 Shakespeare foloseşte adesea în piesele sale numele ţării 
pentru a desemna monarhul respectiv: Francia, Englitera etc. 
395 Aluzie la faptul că loan a uzurpat coroana Prințului Arthur. 
396 Prin căsătorii, moşteniri, manevre diplomatice şi cuceriri, Casa 
de Anjou ajunsese să stăpânească, în timpul lui Henric al II-lea, pe 
lângă Anglia şi Normandia şi provinciile franceze Maine, Anjou, 
Poitou, Acvitania, Guiana, Gasconia şi Comitatul Bretagne, 
reprezentând mai mult de jumătate din ceea ce ţinea de coroana 


Franţei. Pentru aceste teritorii regele Angliei era vasal al regelui 
francez. 

Aceste drepturi smulse cu de-a sila. 
Regele loan: 
Atunci aşa: război pentru război 
Şi sânge pentru sânge, răfuială 
La răfuială. Aşa răspunde Franciei. 
Chatillon: 
Primeşte, atunci, din gura mea-nfruntarea 
Regelui meu. Mi-am împlinit solia. 
Regele loan: 
Du-i-o pe-a mea şi mergi, acum, în pace: 
Fii fulger în uimiţii ochi ai Franciei; 
Căci nici nu vei ajunge să dai seama 
De slujba ta, şi tunurile?” mele, 
Ca tunetul vuind, s-or auzi. 
Deci mergi! Fii trâmbiţa mâniei noastre 
Şi cobea tristă a căderii voastre. 
să fie petrecut cum se cuvine: 
Pembroke, aibi grijă. Şi drum bun, Chatillon. 
(Chatillon şi Pembroke ies.) 
Eleonora: 
Ei, fiul meu, n-am spus-o totdeauna 
Că ne-mpăcata Constance nu se lasă 
Pân-ce n-aruncă Francia şi lumea 
În flăcări pentru-a fiului ei parte? 
S-ar fi putut întâmpina aceasta 
Cu oarecari dovezi de dragoste, 
Pe când acum gătirea de război 
A două ţări, cu groaznică vărsare 


397 În acea vreme nu se putea vorbi încă de tunuri deoarece 


praful de puşcă avea să fie inventat abia o sută de ani mai târziu. 
Anacronismul nu este însă datorat lui Shakespeare. Atât în piesa 
lui Marlowe: Tamberiaine, cât şi în piesa anonimă: Domnia plină de 
necazuri a Regelui loan, care au precedat piesa lui Shakespeare, 
se vorbeşte de tunuri. În credinţa vremii tunurile existau de mult. 

De sânge, doar mai poate hotărî. 
Regele loan: 
Avem cu noi puterea şi dreptatea. 
Eleonora: 
Puterea mai curând decât dreptatea. 
Altminteri ar fi rău de amândoi; 
Ceea ce suflu la urechea ta, 
Doar cerul, tu şi eu putem afla. 
(Intră un sheriff”? vorbind în şoaptă lui Essex.) 
Essex: 
Stăpâne, o pricină a venit 
Din ţară-n faţa scaunului tău 
De judecată”. E cea mai ciudată 
Din câte-am auzit. Să chem pe oameni? 
Regele loan: 
Da, să se-apropie. 
(Sherifful iese.) 
Din mânăstiri şi lavre se va scoate 
A oastei cheltuială. 
(Sherifful intră din nou, cu Robert Faulconbridge şi 
Filip, fratele său bastard.) 
Cine sunteţi? 
Bastardul: 
Supusul tău plecat, om de bun neam, 
Născut în Northamptonshire, fiu mai mare, 
Pe cât ştiu, al lui Robert Faulcombridge 
Oştean de către Inimă-de-Leu'“”, 


398 Ispravnic, înalt slujbaş administrativ, reprezentând pe rege, în 
fiecare din comitatele Angliei, (n. tr.). 

399 Regele loan a fost ultimul rege care a mai judecat personal 
pricinile venite la el din cuprinsul ţării. Magna Charta a dat 
asemenea litigii în competenţa unui tribunal comun. 

400 Denumire admirativă sub care e cunoscut în istorie Richard |, 
fratele mai mare şi înaintaşul lui loan. A domnit între 1189-1199. 

Cu mâna lui de har dăruitoare, 
Înnobilat pe câmpul de bătaie””. 
Regele loan: 
Tu cine eşti? 
Robert: 
Fiu şi moştean tot al lui Faulcombridge. 
Regele loan: 
El e mai mare şi tu eşti moşteanul? 
Nu sunteţi dintr-o mumă, cum se pare. 
Bastardul: 
Ba sigur, dintr-o mumă, înalte Doamne; 
Se ştie; şi aşa cred, dintr-un tată; 
Dar, ca să ştii deplinul adevăr, 
Întreabă cerul şi pe mama mea. 
Eu mă-ndoiesc, ca orice fiu de oameni. 
Eleonora: 
Mojice, piei! Îţi faci de-ocară mama 
Şi-o pângăreşti cu-această bănuială! 
Bastardul: 
Eu, doamnă? Nu. Eu n-am niciun temei. 
E-a fratelui meu pâra, nu a mea; 
El, dac-o poate dovedi, mă stoarce 
De cinci sute de funii“, măcar, pe an. 


Renumit pentru vitejia sa. A participat la Cruciada a Treia. 

401 Titlul de cavaler (Sir) se acorda, în acea vreme, în modul cel 
mai obişnuit, fie înaintea unei bătălii fie după o bătălie. Se acorda 
însă şi pentru anumite virtuţi ale cuiva. Bătrânul Sir Robert 
Faulconbridge fusese înnobilat pe câmpul de luptă. Filip bastardul 
va fi făcut cavaler în decursul scenei de faţă, pentru comportarea 
sa virtuoasă, demnă de un adevărat fiu al lui Richard Inimă-de-leu. 
Tânărul Robert Faulcombridge va rămâne, însă, numai un simplu 
proprietar de moşie, titlul de Sir nemoştenindu-se. 

402 În limba engleză pound (= pfund; tradus aici funt) înseamnă şi 
greutatea de o livră = 453 grame şi unitatea monetară engleză, 
denumită livră sterlină, care la origine a fost de argint, devenind 

Feri-mi-ar cerul mama şi moşia! 
Regele loan: 
Halal băiat! De ce, fiind mai tânăr, 
Râvneşte el la moştenirea ta? 
Bastardul: 
Nu ştiu de ce; doar ca s-o dobândească. 
O dată, mi-a strigat c-aş fi din flori. 
De sunt sau nu bine născut, ca el, 
Cu asta mama las'să-şi bată capul; 
Că, totuşi, sunt făcut mai bine, Doamne, 
(În pace odihnească oasele 
Care şi-au dat această osteneală!) 
Tu pune-alături chipurile noastre 
Şi fii judecător. Dacă bătrânul 
Sir Robert ne-a făcut pe amândoi 
Şi el e tatăl nostru, iar acesta 
E fiul după chipul său, bătrâne 
Sir Robert, că nu-ţi seamăn eu 
Dau slavă în genunchi lui Dumnezeu. 
Regele loan: 
Alei, ce năzdrăvan ne-aduse cerul! 
Eleonora: 
Cu Ilnimă-de-Leu la chip aduce; 
Şi rostul limbii sale-i ca al lui. 
Nu desluşeşti o seamă de trăsuri 
Din fiul meu în boiu-acestui om? 
Regele loan: 
Din ochi l-am cercetat cu de-amănuntul; 
E leit Richard. Spune, măi băiete, 
De ce râvneşti moşia fratelui? 
Bastardul: 


mai târziu o monedă de aur, ceva mai mare decât napoleonul, azi 
înlocuită cu o bancnotă. 

Fiindcă are jumătate-chipul 
Tatălui meu“. Cu jumătate-chipul 
Vrea moştenirea-ntreagă: cei cinci sute 
De funţi pe an pe-un singur chip de groş“”. 
Robert: 
Stăpâne milostiv, când trăia tata, 
Fratele tău l-însărcina adesea... 
Bastardul: 
Prea bine, Domnule, cu asta însă 
Nu-mi poţi lua moşia. Povesteşte 
Mai bine cum o-nsărcina pe mama. 
Robert: 
Şi-o dată l-a trimis cu o solie 
'N Germania, să-ncheie cu-mpăratul 
Pricinile de seamă ale vremii. 
lar regele pândi plecarea lui 
Şi trase-n acest timp la noi acasă; 
Ce se-ntâmplă mă ruşinez a spune, 
Dar adevăru-i adevăr: noian 
De mări era-ntre tatăl meu şi mama“ 
(Cum l-auzii spunând pe tata însuşi.) 
Când acest domn voinic se zămisli. 
Pe patul său de moarte, prin diată, 


403 În sensul de profil. 

404 Aşa cum seamănă profilul monarhului cu profilul care i se 
reproduce pe un groş, seamănă şi Robert cu tatăl său, în timp ce 
bastardul nu seamănă cu acest tată. Groş-ul era o monedă de 
argint, destul de groasă, având câte o efigie a monarhului pe 
ambele părţi. 

405 În vremea lui Shakespeare, pentru ca un soţ să poată respinge 
ca bastard un copil era necesar să fie plecat peste mări pe 
întreaga durată a sarcinii soţiei sale. Declarând că naşterea a avut 
loc doar mai devreme decât timpul socotit de tatăl său, Robert nu 
putea obţine dezmoştenirea fratelui său, după cum hotărăşte, de 
altfel, mai departe, însuşi Regele loan. 

Îmi hărăzi moşia şi jură 
Că fiul mamei nu e de la dânsul; 
Şi să fi fost, ar fi venit pe lume 
Cu trei luni jumătate mai devreme. 
De-aceea, Doamne, lasă-mi ce-i al meu: 
Moşia mea, după lăsatul tatei. 
Regele loan: 
Băiete, frate-tău e legiuit: 
A tatălui tău soaţă l-a născut 
În vremea cât erau căsătoriţi. 
Şi de-a greşit cumva, e vina ei. 
Greşeala asta paşte pe toţi cei 
Ce-şi iau soţie. Spune-mi, ce-ar fi fost 
Când frate-meu, care-l făcu pe el, 
Cum zici, l-ar fi cerut lui tată-tu? 
Nici vorbă, dragă, acesta-ar fi putut 
Păstra viţelul de la vaca lui, 
În ciuda-ntregii lumi. Ar fi putut, 
Nici vorbă. Căci deşi era al lui, 
Fratele meu nu-l putea cere, şi 
Nici tatăl tău îndepărta ca unul 
Ce nu era al lui. Şi, prin urmare: 
Feciorul mamei mele a făcut 
Lui tată-tu-un moştean, şi acum moşteanul 
Lui tată-tu îi moşteneşte-averea. 
Robert: 
Nu poate, oare, tata, prin diată, 
Dezmoşteni-un copil ce nu-i al lui? 
Bastardul: 
Nu, nici atât nu poate, domnul meu, 
Cât n-a putut, cred, să-mi dorească viaţa. 
Eleonora: 
Ce vrei să fii mai bine: un Faulcombridge, 

Şi să te bucuri de averea ta, 
Sau fiu vestit al Inimei-de-Leu, 
Domn în fiinţa ta şi făr-avere?"%* 
Bastardul: 
Când fratele meu, doamnă, ar avea 
Alcătuirea mea şi eu pe-a lui - 
Pe cea lui sir Robert aidoma - 
Când aş avea drept gaibe două bețe, 
Braţe-nvelite-n piele de tipar, 
Şi-obrazu-atât de supt că la ureche 
Nici c-aş putea să-mi pun un trandafir 
Făr' să n-aud; uite trei bani - umblând!" 
De-ar fi să moştenesc pe-această mutră 
Pământul tot, să nu mă mişc de-aici 
De nu l-aş da în schimbul ăstui chip; 
Nu ţin să fiu ca Robert - măscărici. 
Eleonora: 
Îmi placi: ai vrea să-ţi părăseşti averea, 
Să-i laşi pământul, şi să mă urmezi? 
Bastardul: 
Sunt un oştean şi-acum pornesc spre Francia. 
Rămâi cu glia, frate, eu cu lancea. 
Ai dobândit sute de funţi pe an 
Pe mutra ta de niciun gologan. 
Stăpână, te urmez până la moarte. 


406 Deşi fără proprietate funciară, titlul de cavaler (pe care Regele 


loan i-l va acorda bastardului) aducea deţinătorului său, în vremea 
lui Shakespeare, un venit de 120 de livre anual, reprezentând o 
sumă apreciabilă pentru acele timpuri. 

407 În vremea lui Shakespeare circulau nişte monede având o 
valoare foarte mică, bătute de regina Elisabeta şi denumite three 
farthings (trei sferturi de penny). Pe aceste monede, pe lângă 
efigia reginei, era reprezentat un trandafir. Aluzia e la actorii foarte 
slabi la trup care jucau roluri de slăbănogi. 


~ 462 ~ 


William Shakespeare 
Eleonora: 
Nu, aş dori să mergi-naintea mea. 
Bastardul: 
Mai marii trec întâi: aşa e data. 
Regele loan: 
Ce nume porţi? 
Bastardul: 
Filip, stăpâne, e numele meu mic; 
Filip, fecior mai mare al soţiei 
Bătrânului şi bunului sir Robert. 
Regele loan: 
De azi încolo poartă numele 
Aceluia al cărui chip îl porţi. 
Deci, Filip, în genunchi te pleacă-ncet“”* 
Ridică-te Richard Plantagenet!" 
Bastardul: 
Dă-mi mâna, tu, de partea mamei frate, 
Eu, de la tatăl meu, am cinstea parte, 
Tu ai, de la al tău, moşia. Ci sfânt fii, 
O ceas al zilei când mă zămislii! 
Eleonora: 
Adevăratul duh Plantagenet! 
Eu sunt bunica ta: aşa să-mi spui. 
Bastardul: 
Din întâmplare, doamnă: Ei, şi ce? 
408 Regele îndeplineşte ceremonialul învestiturii, care cerea din 
partea celui investit să se lase pe un genunchi, iar regele îl atingea 
pe umeri, pe rând, cu sabia, spunându-i apoi să se ridice Sir. 
409 Regele nu îi dă bastardului numai titlul de cavaler, dar îl 
recunoaşte şi ca fiu al lui Richard Inimă-de-leu, denumindu-l şi 
Plantagenet, supranumele pe care şi-l luase contele Geoffrey de 
Anjou, ginerele lui Henric | şi tatăl lui Henric al II-lea, cu care 
începe dinastia Angevinilor. Aceştia au domnit în Anglia între 


1154-1485 şi au rămas în istorie cu numele de Plantagenet, 
dinastia sfârşindu-se cu Richard al III-lea. 

Ceva cam ocolit, puţin pe laturi, 
Intrat pe geam sau pripăşit în strat - 
Când nu mânci pită, şi cu mei te saturi - 
Îl ai, e-al tău, oricum l-ai căpătat; 
L-ai nemerit, în mână ţi-a-ncăput: 
lar eu sunt eu, oricum m-aş fi născut. 
Regele loan: 
Mergi, Faulcombridge; ai ceea ce doreşti; 
Un om sărac ţi-a dat averi domneşti“". 
Hai, doamnă, şi hai, Richard, facem drum 
Spre Francia, spre Francia, acum. 
Bastardul: 
Cu bine, frate: cerul să-ţi ajute! 
Căci ai venit pe drumul de virtute“. 
(les toți afară de Bastard.) 
În cinste am făcut un pas'nainte, 
Dar mulţi paşi de pământ am dat 'napoi. 
Acum pot face dintr-o lele-o doamnă. 
„Sir Richard, bună ziua!” „Mulţumesc!” 
Şi dacă-l cheamă Gheorghe îi spun Petre: 
Căci cinstea non-nouţă uită numele; 
Ar fi prea cuvios, prea cumsecade 
Altminteri“"*. Acum, iat'un călător! 
Cu scobitoarea, el, la loc de cinste“". 


410 Bastardul, renunțând la moşia la care avea dreptul, conform 
legii, îl face pe fratele său mai mic, Robert, proprietarul acesteia. 
411 Aluzie la faptul că fratele său era, în mod legitim, fiul lui 
Robert Faulcombridge. Ca atare îi urează să-l ajute cerul, deoarece 
conform zicalei că „bastarzii se nasc norocoşi” el nu mai are 
nevoie de urări asemănătoare. 

412 Bastardul are viziunea noii sale stări sociale în urma înnobilării 
şi recunoaşterii sale ca fiu al lui Richard Inimă-de-Leu. 

413 În epoca elisabetană, în urma dezvoltării relaţiilor comerciale 
şi culturale cu tot mai multe ţări, se observă un interes deosebit 
pentru călătorii în toată Europa, iar cei care le efectuau se bucurau 

Când nobilu-mi stomah s-a ghiftuit, 
Când mi-am supt dinţii, atunci catihisesc 
Pe înţepatu-mi oaspe: „Scumpe domn”, 
(Proptindu-mă în cot aşa încep), 
„Mult te-aş ruga”... Aceasta-i întrebarea. 
Răspunsul vine ca-ntr-un catehism: 
„O domnule”-i răspunsul, „la poruncă; 
Cum ţi-o fi voia; sluga dumitale”. 
lar întrebarea: „Eu a dumitale”. 
Şi aşa, într-un divan de măguleli, 
Răspunsul neştiind ce-i întrebarea, 
Şi tot vorbind de Alpi, de Apenini, 

De Pirinei, ca şi de râul Po, 
Taifasul se lungeşte pân' la cină. 
Aceasta e evghenisita lume“ 

De seama mea şi-a-naltului meu duh. 
Copil din flori al vremii lui rămâne 
Cel care n-are gust de-a cerceta 
(Eu sunt aşa, cu acest, gust sau fără!) 
Nu numai obiceiul şi purtarea, 
înfăţişarea, portul hainelor, 

Ci-al sufletului freamăt, spre a stoarce 
Veninul dulce, dulce buzelor 
Acestui veac”. Vreau să cunosc veninul 
Nu doar spre-a săvârşi viclene fapte, 
Ci-a mă feri de viclenii, căci el 


de multă stimă din partea compatrioţilor lor. Scobitorile nu 
fuseseră cunoscute în Anglia, până în vremea aceea, aşa încât 
folosirea unei scobitori devenise un semn de distincţie a cuiva care 


călătorise peste mări şi îşi însuşise obiceiuri continentale. 
414 In sens ironic - „lumea selectă”, „protipendada”, (n. tr.). 


415 Aluzie la obiceiul vremii de a face complimente exagerate şi 
de a linguşi din prefăcătorie. Ecoul acestei practici considerate 


normale se resimte uneori şi în sonetele lui Shakespeare. 

Mă va stropi pe treptele măririi. 
Cine-i aceea-n strai de călărie 
Ce vine-n grabă? Cine-i surugioaica? 
N-are-un bărbat să se milostivească 
A buciuma din goarnă-n faţa ei?'!* 
(Intră Lady Faulcombridge şi James Gurney.) 
Valeu, e mama! Hei, hei, doamnă dragă, 
Ce mi te-aduce aşa de zor la curte? 
Lady Faulconbridge: 
Unde-i măgarul, fratele tău? Unde-i 
Acel ce mă defaimă pretutindeni? 
Bastardul: 
Frate-meu Robert? Fiul lui sir Robert? 
Sau Colbrand uriaşul“”, ne-ntrecutul? 
Pe fiul lui sir Robert aşa-l cauţi? 
Lady Faulconbridge: 
Pe fiul lui sir Robert! Da, mojice, 
Al lui sir Robert; ce-ţi râzi de sir Robert? 
E fiul lui sir Robert ca şi tine. 
Bastardul: 
Vrei să ne laşi o clipă singuri, James? 
Gurney: 
Cu bine, dragă Filip. 
Bastardul: 
Filip! Cirip!“ ° 
416 Însoţitorul surugiului poştalionului suna din goarnă pentru a 
anunța vehiculele şi pietonii să se ferească din drum. 
417 In povestirile cavalereşti privitoare la contele Guy de Warwick 
(secolul al X-lea) ultimul şi cel mai formidabil adversar al acestuia 
este uriaşul Colbrand, pe care danezii îl aduseseră din Africa să 
lupte într-un duel pentru cauza lor şi pe care Warwick îl învinge. Se 
pare că Shakespeare îl considera pe Guy de Warwick drept 
strămoş al său, pe linia mamei. 


418 În original „Philip - sparrow” fiindcă se considera că numele 
„Filip” imită ciripitul vrăbiilor şi bastardul nu-l mai recunoaşte ca 

James, umblă multe snoave; am să-ţi spun. 
(lese Gurney.) 
Eu, doamnă, nu sunt fiul lui sir Robert; 
Din câtă carne-a lui se află-n mine, 
S-ar fi putut sir Robert înfrupta 
În marea vineri, făr' să rupă postul. 
Sir Robert putea mult, dar era-n stare 
Să-mi dea fiinţă mie? Spune. Nu! 
Cunoaştem lucrul lui: de-aceea, mamă, 
Cui sunt dator aceste mădulare? 
Sir Robert n-a strujit acest picior. 
Lady Faulconbridge: 
Te-ai înţeles cu frate-tău împotrivă-mi; 
Era-n folosul tău să-mi aperi cinstea. 
Ce-nseamnă-ocara asta, ticăloase? 
Bastardul: 
Nu ticălos, ci cavaler, măicuţo, 
Ca Basilisco“!"! Port pe umăr semnul!“ 
Da, mamă, eu nu-s fiul lui Sir Robert. 
M-am dezbărat de el şi de moşie. 
Şi naştere, şi nume, s-a dus totul! 
Ci, dragă mamă, fă să-l ştiu pe tata! 
Un om de treabă, cred. Cine-a fost, mamă? 


nume al său. Aluzia este privitoare la o elegie comică a unui poet 
contemporan şi sensul este aici: Filip e mort, acum sunt altcineva. 
Bastardul îi reproşează astfel lui James Gurney, că i se adresează 
numindu-l Filip, în loc de Sir Richard. Totuşi, felul cum îi vorbeşte îl 
şi scuză, bănuind că încă nu a aflat că a fost făcut cavaler. 
419 Aluzie la cavalerul Basilisco, un personaj laş şi lăudăros din 
piesa Soliman şi Perseda aparţinând lui Thomas Kyd, unul din 
dramaturgii contemporani cu Shakespeare. 
420 Ridicarea la treapta de cavaler - învestitura - se făcea 
atingând umerii celui menit ei, cu latul sabiei. Ca un reflex al 
acestei îndepărtate datini, semnele gradelor militare se poartă, şi 
azi, pe umeri, (n. tr.). 

Lady Faulconbridge: 
Te-ai lepădat de Faulcombridge tu însuţi? 
Bastardul: 
De tot, precum m-aş lepăda de diavol. 
Lady Faulconbridge: 
Regele Richard a fost tatăl tău; 
Cu lungi şi-nverşunate curtenii, 
Am fost înduplecată: l-am primit 
În patul nunţii mele. Cerule, 
Nu-mi pune-această-abatere în seamă! 
Ai răsărit din dragul meu păcat: 
Târâtă fui, deşi m-am apărat. 
Bastardul: 
Jur pe lumina soarelui, acum, 
De-ar fi să mă mai nasc o dată, doamnă. 
Mai bun părinte n-aş putea dori. 
Sunt unele păcate care poartă 
Un privilegiu-n lume, ca al tău; 
Greşeala ta n-a fost o nebunie. 
Tu trebuia să-i dai inima ta, 
Plocon poruncitoarei dragoste; 
Cu furia şi neînfrânta-i vlagă, 
Un leu cumplit n-a cutezat să lupte, 


421 În timpul Cruciadei a Treia, Richard Inimă-de-Leu a avut un 
conflict grav cu ducele Austriei, care nu a putut riposta unei jigniri 
pe care i-a adus-o Richard. Acesta, vrând să ajungă mai repede în 
Anglia, a traversat Europa, la înapoierea din cruciadă, trecând prin 
Austria, incognito şi însoţit numai de un paj. Fiind însă identificat, a 
fost închis de ducele Austriei într-un castel, unde a rămas timp de 
trei ani, până ce Anglia a plătit un mare preţ de răscumpărare. 
Una din legendele timpului, foarte răspândită, explicând 
supranumele lui Richard, este şi următoarea: 

În timpul prizonieratului Richard a fost provocat la o întrecere, 
pentru dovedirea puterii, de fiul ducelui Austriei, care era un tânăr 
foarte voinic. În lupta liberă care a avut loc, Richard şi-a ucis 

Nici să ferească falnicul lui piept 
De mâinile lui Richard. Cine zmulge 
O inimă de leu, uşor răpeşte 
O inimă-a unei femei. Da, mamă, 
Îţi mulţumesc din suflet pentru tata. 
Cine-ndrăzneşte-a zice c-ai greşit 
Când m-ai născut, în iad îl şi trimit. 
Vin’, doamnă, să te duc la neamul meu 
Vor zice ei: când Richard mă făcu, 
De te puneai în poară, ar fi fost rău; 
Şi minte cine zice-altfel. Eu, nu. 
(les.) 


Actul Il 


adversarul cu o lovitură formidabilă de pumn. Lupta fiind corectă, 
ducele Austriei nu i-a putut face nimic lui Richard. Pentru a se 
răzbuna însă, a poruncit să se introducă în încăperea în care era 
ţinut închis Richard un leu flămând. Acesta însă a doborât leul cu o 
lovitură puternică şi şi-a înfipt mâna în gâtlejul fiarei, pătrunzându- 
i adânc în piept şi i-a smuls inima şi plămânii, - de unde i-a venit 
supranumele de Inimă-de-Leu. Legenda nu este imposibil să fi fost 
plăsmuită după legenda lui Samson, care ar fi sfâşiat un leu în 
două. Deşi în piesa de faţă Shakespeare îl prezintă pe ducele 
Austriei ca răspunzător de moartea lui Richard confundându-l cu 
contele Widomar de Limoges, la asediul castelului căruia a fost 
omorât Richard. Confuzia nu se datorează lui Shakespeare ci unor 
cronicari ai timpului din care s-a inspirat dramaturgul. Confuzia 
apare şi în poemul Regele Richard Inimă-de-Leu al poetului 
tipograf Wynkyn de Worde (cca 1530). În acelaşi timp cronicarul 
Holinshed relatează că, mai târziu, bastardul l-a omorât pe 
Arhiducele Austriei, ca fiind acela care pricinuise moartea tatălui 
său Richard Inimă- de-Leu. 

Scena 1 


Francia. În faţa zidurilor Angiers-ului. 
Intră, dintr-o parte, ducele de Austria şi oaste; 
dintr-alta, Filip, regele Franciei, şi oaste, 
Lewis, Constante, Arthur şi curteni. 


Regele Filip: 
La Angiers, bine te-am găsit, viteze 
Austria. Arthur, înaintaşul 
Cel mare-al seminţiei tale, Richard, 
Cel ce-a prădat un leu de inima“i, 
Şi-a dus războiul sfânt în Palestina“, 
Intră-n mormânt de timpuriu prin fapta 
Acestui aprig duce. Ca să-şi spele 
Acest păcat, veni, la-ndemnul nostru, 
Să-şi desfăşoare steagul pentru tine, 
Şi să lovească stăpânirea smulsă 
De unchiul tău hain, englezu'-loan. 
Îmbrăţişează-l, spune-i bun venit. 
Arthur: 
lertată-ţi fie de la Domnul moartea 
Lui Inimă-de-Leu, cu-atât mai mult 
Cu cât odraslei sale dai viaţă, 
Dreptatea lui sub aripile tale 
De luptă adumbrind-o. Te întâmpin 
Cu-o mână despuiată de putere, 
Cu pieptul plin de dragoste curată. 
Deci, bun venit, sub porţi la Angiers, duce! 
Regele Filip: 
Copile bun! Cin' să nu-ţi dea dreptate! 


422 Referire la Cruciada a Treia la care a participat Richard Inimă- 
de-Leu, în anul 1190. 

Pe-obrazul tău pun un aprins sărut 
Ca o pecete-a legământului 
De dragoste ce fac de-a nu mă-ntoarce 
Acas' pin' Angiers şi ce ai ca drepturi 
În Francia, o dată cu-acest searbăd, 
Alb-la-chip țărm”, ale cărui picioare 
Răsping mugindul val din Ocean 
Şi ţin ferit de alte ţări ostrovul, 
Pân' ce această Engliteră-ncinsă 
Cu o genune, bastionu-acesta 
Cu zid de ape, pururi sigură 
Şi fără grijă de-uneltiri străine, 
Pân' ce acest cel-de-pe-urmă colţ 
Al Soarelui-apune ţi se-nchină 
Ca rege, pân-atunci, copile drag, 
N-am gând de casă, ci urmez oştirea. 
Constance: 
Primeşte mulţămita mamei sale - 
O mulţămită-a unei văduve 
Pân' ce vânjosu-ţi braţ i-o da putere 
Mai larg să-ţi răsplătească dragostea! 
Austria: 
A cerurilor pace e cu cei 
Ce sabia-şi ridică-ntr-un război 
Atât de drept şi-atât de milostiv. 
Regele Filip: 
Atunci la lucru: tunul meu va bate 
În frunte-acest oraş ce-mi stă-mpotrivă. 
Chemaţi pe căpitanii mei de oaste 


423 Referire la coastele înalte de calcar ale Angliei care apar albe, 
în lumina soarelui, călătorilor care vin din Franţa. Faptul explică, 
după părerea  lexicografului Samuel Johnson (1709-1784), 
denumirea de A/bion dată Angliei din timpuri străvechi. 

S-aleagă mai-prielnicele locuri. 

De-ar fi să-mi las domneştile-oseminte 

Aici, şi, până-n miezul târgului, 

Să trec în vad prin sânge de franţuiji, 
Tot voi supune-acestui prunc oraşul. 
Constance: 

Ci aşteptaţi întoarcerea soliei: 

De nu muiaţi nepregetat în sânge 
Sabia voastră, poate aduce-n pace 
Din Englitera, dumnealui Chatillon, 
Un drept pe care-l smulgem prin război, 
Şi-atunci ne vom căi de orice strop 
Din sângele pe care-aprinsa grabă 
Atât de fără rost îl risipi. 

(Intră Chatillon.) 

Regele Filip: 
Minune, doamnă! lată, la dorinţă, 

Chatillon, solul nostru, a sosit! 

Ce zice Englitera? 'N două vorbe 
Zi. Cu răbdare te-ascultăm, Chatillon. 
Chatillon: 
Atunci, întoarce-ţi din această biată 
Impresurare ostile, şi du-le 
Către un scop mai mare. Englitera, 

Nesuferindu-ţi cererile drepte, 

Luat-a armele. Poncişe vânturi, 

A căror potolire-am aşteptat-o, 
l-au dat răgaz să-şi ducă la liman 
Legiunile-n acelaşi timp cu mine. 
Ea-şi mână paşii spre acest oraş, 

Oştirea tare, oştenii-nerezători, 
Regina-mamă e cu dânsa: Ate'“ 


424 Ate era fiica lui Eris, zeiţa discordiei, posibil şi a lui Zeus şi 

Ce-mpinge la bătaie şi la sânge, 
'Mpreună cu nepoata-i, Blanch de Spania. 
Cu un bastard al rigăi ce-a murit, 
Şi tot ce-i duh al răzvrătirii-n ţară, 
Turbaţi, necugetaţi, trufaşi levinţi, 
La chip fecioare, 'n inimă balauri, 
Vândutu-şi-au averi şi ocine, 
Ducându-şi falnici tot ce au în spate, 
Spre-a-şi încerca din nou norocu-aici. 
Mai mândră floare de viteze inimi 
Ca cea mânată-acum de Englitera, 
Nicicând pluti pe-umflatul val al mării 
Spre-a duce vatăm şi pierzare lumii. 
(Răsună tube.) 
Acuma grobianele lor tobe 
Ne taie vorba. Sunt în faţa noastră 
Să ne-nvoim sau să luptăm. Fii gata! 
Regele Filip: 
Neaşteptat mai vine-această oaste! 
Austria: 
Cât de neaşteptată e, pe-atât 
Să deşteptăm tăria-mpotrivirii. 
Căci inima cu-mprejurarea creşte. 
Să vie sănătoşi! Noi suntem gata. 
(Intră regele loan, Eleonora, Blanch, Bastaraul, 
lorzi şi oaste.) 
Regele loan: 
În pace fie Francia, când Francia 
Ne-ngăduie-a intra în dreptul nostru. 
Când nu, sângere Francia, şi pacea 
Ducă-se-n cer, iar noi, înflăcăraţi 


îndemna zeii şi oamenii la acţiuni nechibzuite şi pripite. Personifică 
nesocotinţa, blestemul ei însemnând vinovăția omului neraţional. 

De-a Domnului mânie, răzbuna-vom 
Trufia ce-i aruncă pacea-n cer. 
Regele Filip: 

În pace fie Englitera, dacă 
Acest, război din Francia se-ntoarce 
În Englitera, spre-a, trăi în pace. 
Noi Englitera o iubim, de dragu:-i, 
Sub greul armăturii, asudăm. 
Această trudă-a ta ar fi să fie, 
Dar ţie-atâta de puţin îţi pasă 
De Englitera,-ncât pe regele-i 
Cel legiuit l-ai răsturnat, ai rupt 
Al moştenirii lanţ, ai înfruntat 
Domnia lui copilă, şi-ai pătat 
Virtutea feciorească a coroanei. 
Priveşte chipul fratelui tău Geffrey: 
Şi ochi şi frunte sunt ca ale lui; 
Acest cuprins puţin închide largul 
Care muri în Geffrey. Mâna vremii 
Din ce-i pe scurt va face-o mare carte. 
Doar Geffrey ţi-era fratele mai mare, 
Acesta fiul lui, iar Englitera 
Mogşia lui şi-a cui este din Geffrey. 
Ci, pentru Dumnezeu, răspunde: cum 
Se-ntâmplă asta că te cheamă rege, 
Când sânge viu-n aceste tâmple bate 
A cărora-i coroana ce-ai răpit? 

Regele loan: 
Dar de la cine-ai dreptul, Francia, 
să ceri răspuns la-aceste întrebări? 
Regele Filip: 
De la judecătorul Cel de Sus, 
Care deşteaptă-n sufletele dârze 


~ 474 ~ 


William Shakespeare 
îndemnul bun de-a căuta prihane 
Şi vătămări aduse dreptului. 
El m-a pus strajă lâng-acest copil; 
Cu el chezaş, îţi dau pe faţă vina, 
Cu mila lui, socot s-o pedepsesc. 
Regele loan: 
Vai, dar într-acest chip hrăpeşti puterea. 
Regele Filip: 
Mă iartă, nu: înfund pe hrăpitor. 
Eleonora: 
Pe cine, Francia, chemi hrăpitor? 
Constance: 
Ci las’ să răspund eu: pe fiul tău. 
Eleonora: 
Înfumurato,-ai vrea ca fiul tău. 
Din flori să fie rege, ca fiind 
Regină tu, să porunceşti în lume! 
Constance: 
Culcuşul meu a fost fiului tău 
Atât de credincios ca şi al tău 
Către bărbatul tău, şi-acest copil 
Cu Geffrey, tatăl său, mai mult aduce 
Ca tine cu loan-n apucături. 
Ca două picături de apă, întocmai 
Ca diavolul cu Talpa Iadului. 
Din flori, băiatul meu! Pe viaţa mea, 
Nu cred că tatăl lui a fost făcut 
În chip atât de legiuit. Aceasta, 
Chiar dacă l-ai fi zămislit tu însăţi. 
Eleonora: 
Copile, mama ta îţi spurcă tatăl! 
Constance: 
Bunica ta te spurcă doar pe tine! 

Austria: 
Tăcere! 
Bastardul: 
Ascultaţi-l pe aprod!“* 
Austria: 


Dar tu, auzi - tu cine dracu eşti? 
Bastardul: 
Un om ce-ar face, domnule, pe dracul 
Cu dumneata, dacă te-ar prinde singur 
Cu pielea dumitale“. Dumneata 
Eşti iepurele de care-umblă vorba, 
A cărui vitejie jumulea 
Pe leii morţi de barbă”. 'Ţi pun cojocul 
La afumat dacă te prind măi, nene, 
Bagă de seamă, zău, o fac. Ţi-o fac! 
Blanch: 
Ce bine-mbracă pielea leului 
Pe cine-a dezbrăcat un leu de piele! 
Bastardul: 
Stă tot aşa de bine-n cârca lui 
Ca pe-un măgar vestmântul lui Alcide“”. 


425 Întrucât aprozii strigau „tăcere” în sălile de judecată, 
bastardul îl aseamănă pe Arhiducele Austriei cu un aprod, (n. tr.). 
426 Arhiducele Austriei poartă pielea de leu pe care a luat-o de la 
Richard Inimă-de-Leu după moartea acestuia. 
427 Referire la proverbul foarte popular în acea vreme: „Mortuo 
leoni et lepores insultant” („Când leul e mort chiar şi iepurii îl 
insultă”). A apuca pe cineva de barbă era, în acea vreme, o gravă 
insultă. 
428 Hercule este deseori denumit Alcide, după bunicul său, poetul 
Alcaeus. El a purtat acest nume până când preoteasa lui Apollo, 
Pythia i-a dat numele de Hercule, când a consultat oracolul de la 
Delfi, unde a primit însărcinarea să-l slujească pe regele 
Eurystheus timp de 12 ani, îndeplinind 12 munci extrem de grele 
pentru a deveni nemuritor. 

Conform legendei, după ce ucise leul din Nemea, Hercule îşi 

Dar am să-ţi iau, măgarule, povara, 
Şi-am să-ţi dau alta ca să-ţi rup spinarea. 
Austria: 
Cine-i fălosul ce ne bate capul 
Cu roadele deşertului său duh? 
Ci hotărăşte, rege, ce să facem. 
Regele Filip: 
Femei şi voi, nebuni, curmaţi voroava. 
loane rege, iată pe scurt totul: 
Ca drept al lui Arthur cer de la tine 
Englitera, Irlanda, Anjou, Touraine, Maine, 
Vrei să le dai şi să pui arma jos? 
Regele loan: 
Odat’ cu capul! Francia, te-nfrunt! 
Rămâi în seama mea, Arthur de Bretania, 
lar eu, pe lângă dulcea-mi dragoste, 
'Ţi voi da mai mult decât vreodată mâna 
Fricoasei Francii poate câştiga. 
Supune-te. 
Eleonora: 
Vin’ la bunica, puiule. 
Constance: 
Du-te, copile, du-te la bunica, 
Dă-i o domnie, ea-ţi va da în schimb 
O prună, o cireaşă şi-o smochină. 
E o bunică bună. 
Arthur: 
Pace, mamă. 
Aş vrea să fiu culcat adânc sub glie; 
Nu-s vrednic să vă bateţi pentru mine. 
Eleonora: 


făcu vestmânt din pielea leului, al cărui cap îi servea astfel drept 
coif. 

Atât l-a ruşinat maică-sa, bietul 
Băiat, că plânge. 
Constance: 
Ba ruşine ţie, 
De e sau nu aşa. Năpâştile 
Bunicei sale, nu ruşinea mamei, 
Storc bieţilor lui ochi mărgăritare 
Pe cari, mişcat, le va culege cerul. 
Ah, pentru-această salbă de cleştar 
Se va îndupleca să-i deie cerul 
Dreptate şi izbândă-asupra ta. 
Eleonora: 
Ponegritoare-a cerului şi-a lumii! 
Constance: 
Rău-făcătoare-a cerului şi-a lumii, 
să nu mă faci ponegritoare. Tu 
Şi fiul tău aţi smuls de la copilul 
Meu oropsit domnie, tron şi drepturi. 
El ţi-este fiul fiului mai mare; 
Nenorocit de tine, nu de altul; 
Păcatele-ţi sunt ispăşite într-însul; 
Măsura aspră-a legii îl loveşte, 
Fiind cu două roduri doar departe 
De pântecele tău plin de păcate. 
Regele loan: 
Lunateco, 'ncetează! 
Constance: 
Atât mai spun: 
El nu-i bătut doar din păcatul ei, 
Ci Dumnezeu făcut-a ca păcatul 
S-ajungă-a-i fi pedeapsa în vlăstarul 
Ei de departe, şi de ea bătut, 
Nedreptăţii ca lui e şi a ei, 

E şi pedeapsă pentru-al-ei păcat. 
Grozav e pedepsit copilu-acesta 
Doar din pricina ei. Blestem asupră-i! 
Eleonora: 
Tu, ce cârteşti degeaba, pot aduce 
Diata care stinge dreptul lui”. 
Constance: 
Hei, cine se-ndoieşte? O diată, 
Diată rea, diată de muiere“, 
Diată de bunică-nveninată. 
Regele Filip: 
Tăcere, sau fii mai cuminte, doamnă. 
Rău ne-ar sta nouă aprobând cu „bravo” 
Această scenă care sună rău. 
Un trâmbiţaş s-adune-aici, pe ziduri, 
Pe oamenii din Angiers. Vrem să ştim 
Din gura lor, ce titluri iau în seamă: 
Ale lui Arthur sau ale lui loan. 
(Sunete de trâmbiţă. Cetăţeni se ivesc pe ziduri.) 
Întâiul cetățean: 
Cine-i acel ce ne-a chemat la ziduri? 
Regele Filip: 


429 Cronicarul Holinshed afirmă că Richard Inimă-de-Leu a lăsat, 
prin testamentul său, coroana Angliei fratelui său loan. 

430 Constance afirmă că testamentul lui Richard a fost influenţat 
de mama sa, regina Eleonora. În vremea lui Shakespeare femeile 
căsătorite nu aveau voie să facă testamente pentru a le feri de 
influenţa soţilor lor. Ca urmare termenul de „testament de femeie” 
(muiere) vrea să însemneze un act lipsit de valabilitate legală ca 
fiind inspirat de o femeie. Regina Eleonora se temea, de altfel, de 
domnia lui Arthur, deoarece, prin intermediul acestuia, cea care ar 
fi domnit de fapt în Anglia, ar fi fost Constance, mama lui. Eleonora 
l-a influenţat pentru acest motiv pe Richard | să-i lase coroana 
fratelui său loan, pe care de altfel Eleonora îl iubea cel mai mult 
dintre toţi fiii săi. 

E Francia în numele-Engliterei. 
Regele loan: 
E Englitera-n numele ei însăşi. 
Bărbaţi din Angiers, bunii mei supuşi... 
Regele Filip: 
Bărbaţi din Angiers, credincioşi lui Arthur, 
Aţi fost chemaţi să sfătuim în pace... 
Regele loan: 
De treburile noastre; m-ascultaţi 
Pe mine întâi, deci. Steagurile Franciei, 
Împinse-n faţa voastră şi-a cetăţii, 
Venite sunt ca să vă facă rău. 
Aceste tunuri au ţevi încărcate 
De ură, gata, la un semn, să scuipe 
Mânia lor de fier asupra voastră. 
Gătirile de cruntă-mpresurare 
Şi fapte fără milă-ale Franţuzului 
Înfruntă-nchisa pleoapă-a porţilor 
Cetăţii voastre. Dacă nu veneam, 
Aceste pietre adormite-aici 
Ce fac o cingătoare-n jurul vostru, 
De trăsnetul puterii lor s-ar fi 
Mutat din patul lor încremenit 
De var, lăsând în acest timp o largă 
Spărtură ca puterea lor cumplită 
Să dea năvală peste pacea voastră. 
Văzându-ne pe noi, regele vostru 
Cel legiuit, care de sârg mergând 
Cu mare trudă am adus sprijană 
În faţa-acestor porţi spre a cruța 
O rană frunţii zidurilor voastre 
Ameninţate, iată că Franţuzul 
Uimit catadicseşte-a sta de vorbă; 

Şi-acum, în locul gloanţelor“”, în foc 
Învăluite, cari-ar scutura 
Ca nişte friguri zidurile voastre, 
Ei nu trimet decât cuvinte blânde, 
Învăluite-n fum, spre-a vă turna 
'N ureche rătăcirea necredinţei. 
Ci, dându-le crezarea cuvenită, 
Buni cetăţeni, lăsaţi-ne-năuntru 
Pe noi, regele vostru-a cărui vlagă, 
Secată de al oştirii grabnic mers, 
Cere-adăpost în zidurile voastre. 
Regele Filip: 

După cuvântul meu, amândurora 
să ne răspundeţi. lată,-n dreapta mea, 
A cărei vânjoşie e-nchinată 
Prin sfinte jurăminte dreptului 
Ce apăr, e-un vlăstar Plantagenet, 
Feciorul fratelui mai mare-al lui, 

Şi rege peste el şi tot ce are. 
Pentru dreptatea-n pulbere călcată, 
Călcăm, în pas de luptă, iarba-n faţa 
Cetăţii voastre, nefiind noi vouă 
Vrăjmaşi decât atât cât datoria 
De dragoste de oaspeţi ne îndeamnă 
Cu-evlavie să sprijinim acest 
Copil năpăstuit. Fiţi buni, atunci, 

A vă plăti de ceea ce desigur 
Sunteţi datori cui are dreptu', adică 
Acestui tânăr principe. Şi-atunci, 
Ca ursul purtând botniţă, arma noastră 
Va pedepsi ocara doar cu chipul, 


431 Armele de foc nefiind încă inventate în acea vreme, folosirea 
termenului „gloanţe” nu este justificată. 

lar răutatea tunurilor noastre 
Zadarnic irosi-se-va-mpotriva 
Tot-neatinşilor nori de pe cer; 
Şi-ntr-o întoarcere blagoslovită, 
Nebântuită, cu nefrânte săbii 
Şi neturtite coifuri, duce-vom 
Acasă viu clocotitorul sânge 
Pe care am venit să-l împroşcăm 
Peste oraşul vostru şi lăsa-vom 
Prunci şi muieri şi pe voi toţi în pace. 
Dar dacă treceţi nebuneşte peste 
Poftirea ce vă facem, nu ocolul 
Acestor ziduri vechi vă poate-ascunde 
De solii mei de luptă, chiar când toţi 
Aceşti engleji cu meşteşugul lor 
Ar fi adăpostiţi în ţarcul vostru. 
Deci, spuneţi nouă: vrea cetatea voastră 
să ne primească domn, fapt pentru care 
Am înfruntat-o? Sau vreţi, la un semn, 
Să ne arătăm urgia, înotând 
Prin sânge până la moşia noastră? 
Întâiul cetățean: 
Suntem supuşii regelui-Engliterei. 
Noi pentru el ţinem acest oraş. 
Regele loan: 
Sunt regele, lăsaţi-mă să intru. 
Întâiul cetățean: 
Noi nu putem lăsa decât pe cine 
Se dovedeşte rege. Lui şi noi 
Vom dovedi credinţă. Pân-atunci 
De lumea-ntreagă apărăm cetatea. 
Regele loan: 
Coroana Engliterei nu vădeşte 

Pe rege, atunci, iată, aduc martori 
Treizeci de mii de inimi de engleji... 
Bastardul: 
Din flori şi alţii... 
Regele loan: 
Ce dovedesc cu viaţa titlul nostru. 
Regele Filip: 
Tot aşa mulţi, şi tot aşa de viţă... 
Bastardul: 
Şi cu câţiva din flori... 
Regele Filip: 
În faţa ta tăgăduiesc ce spui. 
Întâiul cetățean: 
Pân' s-o alege cel mai tare-n drepturi 
Noi, pentru el, păzim avutul lui. 
Regele loan: 
Deci, ierte Domnul sufletele care, 
'Nainte să se lase roua serii, 
Zbura-vor spre lăcaşul lor de veci, 
În pricea cruntă pentru-al ţării rege! 
Regele Filip: 
Amin! Amin! Pe cai, călări! La arme! 
Bastardul: 
Tu, sfinte Gheorghe, ce pălişi pe zmeu, 
Şi şezi de-atunci călare-n ban, la poartă“, 
Învaţă-mă să-l miruiesc. 
(Către Austria): 
Măi, nene, 
De-aş fi acasă-n vizuina ta, 
Măi, nene, cu leoaica ta, aş pune 
Un cap de bou pe blana ta de leu; 
Te-aş face altă-aia! 


432 Desigur, zugrăvit pe firma de la intrare, (n. tr.). 

Austria: 

Taci! Destul! 

Bastardul: 

O, tremură! Auzi cum rage leul. 

Regele loan: 

Ci hai pe câmp; acolo vom stoli 
În cea mai bună rânduială oastea. 

Bastardul: 

Hai repede, să dobândim loc bun. 

Regele Filip: 

Aşa să fie! 
(Către Lewis): 
Rămăşiţa oastei 
Pe celalt dâmb! Cu Dumnezcu-nainte! 

(les. Alarmă şi iureş, apoi retragere. Intră un 
pristav francez cu trâmbiţaşi, îndreptându-se spre 
porți.) 

Pristavul francez: 

Bărbaţi din Angiers, porţile deschideţi 
să intre Arthur, duce de Bretania“, 
Cel ce, cu mâna Franciei, făcu 
Mult spor de lacrimi mumelor engleze 
Ai căror fii zac semănaţi în sânge; 
Şi mulţi bărbaţi de văduve, pe brânci, 
Sărută-nţepeniţi pământul veşted. 
Izbânda, cu puţine pierderi, saltă 
În flamurile vesele-ale Franciei 
Ce-s gata, 'n chip măreț desfăşurate, 
Să intre-nvingătoare, ridicând 


433 Arthur dobândise ducatul Bretagne de la mama sa Constance. 
Când Regele loan îi făgăduieşte, spre sfârşitul acestei scene, să-l 
facă duce de Bretania, înţelege probabil numai să-i confirme 
apanajul, în calitate de suveran al său. 

Pe Arthur rege-al Angliei şi-al vostru. 
(Intră un pristav englez cu trâmbițaşi.) 
Pristavul englez: 
Bărbaţi din Angiers, bucuraţi-vă, 
Sunati din clopote, monarhul vostru 
Şi-al Angliei, loan, se-apropie, 
Stăpân acestei zile de alean. 
lar pavezele de lucios argint 
Cari-au purces de-aici se-ntorc spoite 
Cu sângele franţujilor. Şi nici 
O pană-nfiptă-n coifuri englezeşti 
Nu s-a clătit de-o lancie a Franciei. 
In mâinile ce le-au desfăşurat 
La dus, se-ntorc şi flamurile noastre. 
Asemeni unui pâlc de vânători 
Vin mândrii noştri-engleji cu mâini roşite“” 
'N măcelul groaznic al vrăjmaşilor. 
Deschideţi şi primiţi pe-nvingători! 
Întâiul cetățean: 
Pristavi, din turnuri am putut vedea 
De la un cap la altul şi bulucul 
Şi înturnarea celor două oști; 
De-o seamă amândouă, ce nu pot 
Tăgădui nici ochii cei mai ageri: 
Cu sânge-a plătit sângele; bătaia 
Bătăii a răspuns; cu vlaga vlaga. 
S-a războit, puterea cu puterea. 
De-o seamă sunt, şi nouă dragi de-o seamă. 
Ci unul dovedească-se mai tare. 
Altminteri, noi nu vom ţinea oraşul 


434 Aluzia la practica sângeroasă a acelor timpuri, când cei ce 
luau parte la vânătoare îşi mânjeau mâinile cu sângele căprioarei 
vânate. 

Pentru niciunul, ci pentru-amândoi. 
(Intră iar cei doi regi cu oastea lor, din din direcții 


diferite. ) 


Regele loan: 
Mai ai de risipit mult sânge, Francia? 


Zi, trebuie-n puhoi să curgă râul 
Dreptăţii noastre? Acesta-mpiedicat 
De tine părăsi-va matca lui 
De baştină şi se va revărsa 
În furiosu-i curs pe malul tău, 
Dacă nu laşi ca apele-i de argint 
Să-şi poarte mersul lin către ocean. 
Regele Filip: 
Tu, rege-al Angliei, un strop de sânge 
'N această grea-ncercare n-ai cruțat 
Mai mult ca noi, ba chiar mai mult pierdut-ai. 
Jur pe-acest braţ ce cârmuie pământul 
Vegheat de-aceste zări, mai înainte 
De-a pune arma prinsă pentru lege 
Te vom smeri - căci doar eşti ţinta ei - 
Ori vom spori mormanul celor morţi 
Cu-un os regesc, împodobind izvodul 
De pierderi din acest război cu-un nume 
De rege alipit unui măcel. 
Bastardul: 
Ah, majestate, turnul slăvii tale 
Înalt mai este, când bogatul sânge 
Al regilor ia foc! Acuma Moartea 
Îşi căptuşeşte fălcile cu-oţel, 
lar paloşele-oştenilor sunt dinţii 
Şi colții ei. Acum benchetuieşte 
Mâncând bucăţi de om în sfada 
Pe care nu au dezlegat-o regii. 

De ce stă-ncremenit domnescul lagăr? 
Strigaţi „daţi buzna!” regi, 'napoi pe câmpul 
Mânjit de sânge, voi la fel de tari. 
Voi suflete-nfocate! Atunci căderea 
Unuia-nsemne pacea celuilalt, 
Şi pân-atunci, război, prăpăd şi moarte! 
Regele loan: 
De care parte-s cetăţenii voştri? 
Regele Filip: 
De-a Angliei; grăiţi. Cine vi-i rege? 
Întâiul cetățean: 
Când îl cunoaştem, regele englez. 
Regele Filip: 
Cunoaşteţi-l în mine ce-i ţin dreptul. 
Regele loan: 
În mine ce ţin însumi dreptul meu, 
Purtând domnia-ntru fiinţa mea, 
Stăpân pe mine, pe-Angiers şi pe voi. 
Întâiul cetățean: 
Putere mai cumplită decât noi 
Vă stă-mpotrivă şi, cât e-ndoială, 
Noi teama noastră, 'n dosul porţilor 
Închise straşnic, o privim drept rege. 
Pân' ce un rege sigur o va stinge. 
Bastardul: 
Pe legea mea, aceşti golani din Angiers, 
Regi, îşi bat joc de voi. Făr' să le pese, 
Ei, stând pe metereze, cască gura, 
Şi se desfată-ntocmai ca la teatru, 
La jocul vost' de vicleşug şi moarte. 
Primiţi, mărite feţe, sfatul meu: 
Ca răzvrătiţii din lerusalim 

Fiţi prieteni pentru-o clipă“, şi-mpreună 
Legaţi, abateţi peste-acest oraş 
Cele mai crude săvârşiri de rău: 
De-o parte şi de alta, Francia 
Şi Englitera pună-şi în bătaie, 
Cu vârf umplute, tunurile“ lor, 
Pân' ce-nfiorătorul lor cutremur 
Va arunca pe jos malurile 
De piatră ale oraşului sumet. 
Atâta i-aş juca pe-aceşti măgari, 
Incât pustiul care s-ar alege 
De zidul lor, să-i lase goi ca vântul. 
Când veţi sfârşi, desfaceţi adunata 
Putere-a voastră, flamurile voastre 
'N amestec, despărţiţi-le înc-o dată. 
j Faţă la faţă, spadele muiate 
In sânge vârf la vârf, până când soarta 
II va alege, dintre toţi, pe-acela 
Ce va primi plocon această zi 
Şi sărutarea slavei şi-a izbândei. 
Ce ziceţi de-acest sfat, domnii slăvite? 
Nu are-un iz ca de politichie? 
435 În /storia evreilor a lui Ben Gorion, tradusă din limba ebraică în 
limba engleză de Pierre Morwyn, în 1575, se relatează faptul că în 
timpul stăpânirii romane asupra ludeii, în perioada de mijloc a 
secolului | e. n., în lerusalim existau trei grupări politice care se 
luptau violent între ele pentru supremație. Când însă s-a pus 
problema răscoalei pentru înlăturarea stăpânirii romane, cele trei 
partide s-au unit împotriva duşmanului comun. Răscoala a fost 
însă înăbuşită în mod sângeros de Titus, fiul împăratului 
Vespasian, care în anul 70 e. n. a cucerit şi distrus lerusalimul. 
Piesele privitoare la tragedia lerusalimului erau curente în vremea 
când Shakespeare a scris Regele loan, asediul oraşului constituind 
o temă dramatică frecventă. 


436 Aşa cum am arătat mai sus (nota 5) în vremea domniei lui 
loan-fără-ţară nu existau încă tunuri. 

Regele loan: 
Pe cerul ce se-ntinde-asupra noastră, 
Îmi place! Francia, să ne legăm 
Puterile spre-a rade-acest oraş, 
Şi-n luptă vom vedea cine-o fi rege. 
Bastardul: 
De ai în tine inimă de rege, 
Fiind şi tu-nfruntat de-acest oraş 
Sanchiu, întoarce-ţi gurile de tun, 
Ca noi, spre zidurile lui sumeţe. 
Şi când le vom fi aruncat în ţărnă, 
Ne-om măsura noi doi, de-a valma, vad 
Croindu-ne spre ceruri ori spre iad. 
Regele Filip: 
Fie aşa. De unde vei lovi? 
Regele loan: 
Noi din apus vom arunca prăpădul 
În inima cetăţii. 
Austria: 
lar eu din miazănoapte. 
Regele Filip: 
Al nostru fulger 
Din miazăzi lovi-va, revărsând 
Furtuna lui de gloanţe pe cetate. 
Bastardul: 
Cuminte meşteşug! Din miazănoapte 
La miazăzi, Austria şi Francia 
Vor trage unu-asupra celuilalt. 
Vreau să-i îndemn la asta. Înainte! 
Întâiul cetățean: 
Ci ascultați, regi mari, binevoiţi 
A sta puţin, şi arăta-voi vouă 
Un chip de pace şi unire-n voie. 

Luaţi oraşul fără foc şi sânge. 
Lăsaţi să moară-n patul lor aceste 
Vieţi ce vin spre-a se jertfi-n bătaie. 
Nu stăruiţi, ci ascultați, regi vrednici. 
Regele loan: 
Vorbeşte; ţi se-ngăduie; ascultăm. 
Întâiul cetățean: 

Această fiică-a Spaniei, de colo, 
Domnița Blanch, e rudă Engliterei. 
Priviţi la anii principelui Levis 
Şi la făptura ei. Când dragostea 
Vânjoasă ar năzui la frumuseţe, 

În cine-i ea mai limpede ca-n Blanch? 
Când dragostea fierbinte-ar vrea virtute, 
În cine străluceşte ea ca-n Blanch? 
Când dragostea trufaşă-ar râvni neamul, 
În cine curge-un sânge-nalt ca-n Blanch? 
Şi tot ca ea, 'n frum'seţe, neam, virtute, 
E principele Lewis desăvârşit. 

Şi de n-ar fi, mă rog, nu-i ea leit? 

Şi dacă ea are-un cusur, să zicem, 

Ar putea fi cusur ce n-are el? 

E jumătatea unui om deplin, 

Menit a fi desăvârşit printr-însa; 

Şi ea, minune dulce, împărţită, 

A cărei împlinire zace-n el. 

O, când se-adună două văi de-argint, 
În câtă slavă nu se-mbracă malul! 

Ca malurile unui râu unit, 

Ca țărmurile ce-l veghează, fi-veţi 
Voi, regi, căsătorind pe-aceşti doi principi. 
Această nuntă mai mult spor va face 
Decât ar putea tunu-n faţa-acestor 

Porţi ferecate. Prin puterea ei, 
Mai iute decât pulberea ar face-o, 
Noi vom deschide larg poarta intrării. 
Lăsându-vă să treceţi. Făr-aceasta, 
Turbata mare nu-i atât de surdă, 
Nici leii mai înverşunaţi, nici munţii 
Cu steii lor mai neclintiţi, nici moartea 
În stârpitoarea-i furie mai dârză. 
Ca noi ţiind cetatea. 
Bastardul: 
Spiţă-n roate. 
Cum zăngăne, scoţându-le din trenţe, 
Ciolanele bătrânei Morți! E-o gură, 
Ce scuipă munţi şi moarte, stânci şi mări, 
Vorbind de lei ce rag, ca o fetiţă 
De treisprezece ani despre căţei! 
Din ce tunar ieşi năprasna asta? 
Din gura-i iese trăsnet, foc şi fum 
Şi limba lui pocneşte ca un băț! 
Ne-a împuiat urechile. Cu vorba-i 
Te arde mai vârtos ca pumnul“ Franciei. 
Pe naiba! Mai prostit n-am fost de când 
Zisesem tatei fratelui meu „tată”! 
Eleonora (către regele loan): 
Ascultă, fiul meu, fă nunta asta, 
Şi dă nepoatei noastre-o zestre mare; 
Printr-însa vei asigura temeiul 


437 În povestirile cavalereşti medievale duelurile în care se 
folosea numai puterea pumnilor erau destul de comune. Conform 
legendei Richard Inimă-de-Leu l-a omorât pe fiul Arhiducelui 
Austriei într-un astfel de duel. Loviturile aveau ca ţintă capul şi 
fiecare din cei doi combatanți administra şi primea loviturile ps 
rând, în acest din urmă caz trebuind numai să reziste când erau 


loviți. 

Nesigur încă al coroanei tale. 
Nu va avea copilu-acesta““ soare 
Spre-a coace floarea ce făgăduise 
Un rod puternic. Văd în ochii Franciei 
Înduplecare. Uite-i cum şoptesc. 
_Dă-i ghes, acum cât sufletele lor 
In stare sunt de gânduri de mărire, 
Ca râvna lor fierbinte, răcorită 
De adierea dulcilor rugări, 
A milei şi-a căinţei, să n-ajungă 
j De gheaţă iarăşi, cum era-nainte. 
Intâiul cetățean: 
Ce zic măriile lor de-mbierea 
De pace a cetăţii-ameninţate? 
Regele Filip: 
Vorbeşte, Englitera, tu întâiul, 
Căci tu ai stat de vorbă-ntâi cu dânşii. 
Regele loan: 
Dacă domnescul tău cocon, ce-i faţă, 
In cartea-aceasta a-ncântării poate 
Ceti „mi-eşti drag”, o zestre de regină 
Va cumpăni pe-a ei: Anjou, Touraine 
Cea dulce, Mâine, Poictiers, tot ce se află 
Supus coroanei şi domniei noastre 
Pe-acest liman al mării (făr' cetatea 
Ce-mpresurăm acum), va fi podoabă 
La patul ei de nuntă, şi-o va face 
Bogată-n titluri, cinste şi mărire 
Pe cât în frumuseţe, neam, purtări, 
Se-ntrece cu orice domniţă-n lume. 
Regele Filip: 


438 Regina Eleonora se referă la Prinţul Arthur pe care regele Filip 
îl sprijinea să ia coroana Angliei. 

Ce zici tu, Lewis? Priveşte-n ochii fetei. 
Lewis: 
O fac, şi văd în ochii ei, stăpâne, 
Minunea şi-ntâmplarea minunată, 
Că umbra mea e-ntruchipată-n ei; 
Deşi e umbra fiului tău doar, 
Se face-un soare, fiul tău o umbră. 
Jur, niciodată nu m-am îndrăgit, 
Ca pân-acum, pe mine, 'ntr-acest chip 
Scris, în privirea ei, cu-atâta har. 
(Vorbeşte în şoaptă cu Blanch.) 
Bastardul: 
Scris, în privirea ei, cu-atâta har, 
De fruntea.-i, ce se-ncruntă, spânzurat, 
Şi răstignit în sufletu-i; tâlhar 
De inimi se şi crede; doar păcat, 
Că scris şi spânzurat, şi ciopârţit, 
Pe lângă ea, e prost şi necioplit. 
Blanch: 
Într-asta, vrerea unchiului-i şi-a mea; 
De vede-n tine-un lucru care-i place, 
Şi dacă lucru-acesta-i cade drag, 
Pot trece lesne peste gustul meu; 
Sau, dacă vrei ca să vorbim pe şleau, 
Pot face ca iubirea-mi să-l primească. 
Şi nu voi, domnul meu, nici să te-ncânt 
Că tot ce văd în tine-i de iubit. 
Eu put atâta doar să spun; în tine - 
Chiar dacă răul cuget ţi-ar fi domn - 
Nu văd nimic ce ar stârni în mine ura. 
Regele loan: 
Ce zic cei tineri? Ce zici tu, nepoată? 
Blanch: 

In cinste se cuvine să-mplinesc 
Ce-nţelepciunea ta binevoieşte. 
Regele loan: 
ZI, principe:-ai şi poţi iubi domniţa? 
Lewis: 
Întreabă de mă pot lipsi de ea; 
Căci o iubesc cu sufletul meu tot. 
Regele loan: 
Atunci îţi dau Volquessen“*, Touraine, Maine, 
Poictiers şi Anjou, aceste cinci provincii“, 
Cu ea-mpreună, şi mai pun treizeci 
De mii de mărci cu herbul englezesc. 
Filip de Francia, dacă te împaci 
Cu asta, porunceşte fiului 
Şi fiicei tale să-şi întindă mâna. 
Regele Filip: 
Da, bucuros. Coconi, daţi-vă mâna. 
Austria: 
Şi buzele; căci sunt încredinţat 
C-aşa făcui când m-am încredinţat. 
Regele Filip: 
Deci, cetăţeni, deschideţi porţile, 
să intre prietenia ce-aţi legat; 
La paraclisul Maicei Precistei 
___ Vom face nunta asta după datini, 
In ceata noastră nu-i şi lady Constance? 


439 Denumire de origine latină desemnând oraşul Rouen şi ţinutul 
dependent de acesta. 

440 Cele cinci provincii oferite de Regele loan constituie o simplă 
afirmaţie a lui Shakespeare, întâlnită în piesa anonimă Domnia 
plină de necazuri a Regelui loan, istoria nemenţionând nicăieri 
acest lucru. Prin gestul pe care i-l atribuie lui loan, Shakespeare 
vrea să sublinieze caracterul impulsiv al regelui, fericit că i se 
oferă ocazia unei înţelegeri cu regele Franţei. 

Văd, nu-i. Căci însoţirea ce-ncheiarăm 
Ar fi stricată fiind de faţă ea. 
Unde-o fi ea şi fiul ei? la spuneţi. 
Lewis: 
E tristă-n cortul înălţimii tale. 
Regele Filip: 
Pe legea mea, 'nvoiala ce făcurăm 
Puțin va uşura tristeţea ei. 
Frate englez, cum am putea-mpăca-o 
Pe văduvă? Venisem pentru ea, 
Şi ne-am întors din cale, Domnul ştie, 
Întru folosul nostru. 
Regele loan: 
Avem noi leac. 
Vom face pe-Arthur duce de Bretania“, 
Şi comite de Richmond, şi stăpân 
Pe-acest plăcut oraş. Chemaţi pe doamna: 
Un ager olăcar s-o-nvite a merge 
La sărbătoare. Eu cred că deşi 
Nu vom umplea măsura vrerii sale, 
Vom mulţumi-o totuşi într-atât 
Încât să punem strajă gurii sale. 
Să mergem, cât se poate de curând 
În uimitorul negătit alai. 
(les toți, afară de Bastard. Cetăţenii pleacă de pe 
Ziduri. ) 
Bastardul: 
Smintită lume, regi smintiţi, smintită 
'Nvoială! loan, ca să poprească dreptul 
Întreg al lui Arthur, îi las-o parte; 


441 Cuvintele Regelui loan trebuie să se înţeleagă ca însemnând 
confirmarea titlului de duce de Bretagne, deoarece Arthur avea 
ducatul respectiv de la mama sa, (vezi nota 41). 

lar Francia pe care cugetul 
Curat a ferecat-o-n armătura.-i, 

Pe care dragostea şi mila-au dus-o 
Pe câmpul de bătaie, ca oştean 
Al Domnului, s-a lăsat prinsă-n mreajă 
De-acest răstoarnă-planuri, acest diavol 
Şiret, acest geambaş ce sparge tidva 
Credinței, far’ să-i pese,-acest sperjur, 
Tâlhar, care câştigă de la toţi: 
Regi, cerşetori, moşnegi, flăcăi şi fete, 
Cel care, neavând a pângări 
Decât cuvântul „fată”, o despoaie 
De el pe biata fată, acest domn 
Spăsit la chip, linguşitor: Folosul. 
Folosul, povârniş al lumii! Lumea 
E de la sine bine cumpănită. 
Făcută a se-ntoarce lin pe loc, 
Pân' ce această nadă, acest ponor 
Plecat spre rău, această lunecare, 
Folosul, o lipseşte de-orice cumpăt, 
Orice făgaş, plan, cale, năzuinţă. 
Şi-acest ponor, Folosul, acest lotru, 
Acest mehenghi, această vorbă care 
Preschimbă toate, a făcut pe Francia 
Cea fluşturatecă a-şi trage ajutorul 
La care se legase, 'ntr-un război 
Cinstit şi lămurit, în schimbul unei 
Prea josnice şi rău-tocmite păci. 
Dar pentru ce batjocoresc Folosul? 
Fiindcă pân-acum nu mi-a slujit? 
Aici c-aş avea putere-a-nchide palma, 
Când îngerii lui galbeni““? ar veni 


442 Joc de cuvinte. Între 1470 şi 1634 au circulat în Anglia monede 

Să mi se-nchine. Însă, mâna mea 
Fiind, până acum, neispitită, 
Ca un calic ce-şi râde de bogat. 

Cât sunt sărac, dar, am să spun, râzând, 
Că nu-i păcat mai greu ca bogăţia. 
Bogat fiind, voi spune cu tărie 

Că nu-i păcat ca neagra sărăcie. 
Când regii legămintele-şi sfâşie 
De dragul tău, Foloase, - slavă ţie! 


(lese.) 
Actul Ill 
Scena 1 
Francia. Cortul regelui Franciei. 
Intră Constance, Arthur şi Salisbury. 
Constance: 


Sunt duşi la nuntă! Duşi să-şi jure pace! 
Un sânge calp unit cu-un sânge calp! 
Spre-a fi prieteni! Lewis va lua pe Blanch, 
Şi Blanch aceste ţări? Nu, nu-i aşa; 

Ai spus greşit, ai auzit greşit; 
la-ţi seama, spune-ţi încă-o dat’ povestea. 
Nu poate fi aşa; doar tu spui asta. 

In tine nu pot crede, vorba ta 
E doar răsuflul unui om de rând; 

Ci, omule, să crezi că nu te cred; 

Un legământ de rege-mi spune-altminteri. 
Am să te pedepsesc că m-ai speriat, 


de aur purtând în revers pe Arhanghelul Mihail răpunând balaurul - 
monede numite în chip obişnuit angels, îngeri, (n. tr.). 

Căci sunt bolnavă şi mă-ncearcă spaima, 
Bătută de nevoi, murind de spaimă, 

Vădană fără sprijin, pradă spaimei, 

Femeie ce-i făcută să se-nspaime. 

Deşi poţi spune că ţi-ai râs de mine, 

Mâhnitu-mi suflet nu mai are pace, 

Şi-n zbucium se va zbate toată ziua. 

Ce vrei să zici cu datul tău din cap? 

De ce la fiul meu caţi aşa trist? 
Ce-nseamnă mâna asta peste piept? 

De ce în ochii tăi 's-aceste lacrimi, 

Ca un râu falnic revărsat pe maluri? 

Aceste semne-ţi întăresc cuvântul? 

Mai spune-o dată; nu povestea ta, 
Ci doar atâta: de-i adevărată? 

Salisbury: 
Atât de-adevărată pe cât cred 
Că ţii de mincinoşi pe cei ce sunt 
Pricina vorbei mele-adevărate. 
Constance: 

O, de mă-nveţi să cred acest amar, 
Invaţă-acest amar să mă ucidă; 
Credinţă şi viaţă să se-nfrunte 

Ca furiile-a doi dezmoşteniţi 
Ce-n toiul întâlnirii cad şi mor. 
Lewis şi Blanch soţi! Copile! Ce te faci? 
Când Francia şi Anglia se-mpacă 

Ce mă fac eu? Ci, omule, hai, du-te! 

să nu te prind pe-aici. Această veste 
Urât te-a mai făcut în ochii mei! 

Salisbury: 
Ce rău, stăpâna mea, am săvârşit 

Spunând pe-acela săvârşit de alţii? 

Constance: 
Un rău atât de-nfricoşat încât 
Acopere de rău pe cine-l spune. 
Arthur: 
Ci fii, te rog, mai stăpânită, doamnă. 
Constance: 
Tu care-mi ceri aceasta, dac-ai fi 
Hâd, slut, - ocară-a pântecelui meu - 
Plin de scârboase pete şi prihane, 
Şchiop, caraghios, pitic, negru, căznat, 
Bălţat de groaznice pecingini şi 
De semne care-ţi vatămă privirea, 
Nu mi-ar păsa şi-aş fi mai stăpânită, 
Căci eu nu te-aş iubi, iar tu nevrednic 
Ai fi de neamul tău şi de coroană. 
Dar eşti frumos: şi-atunci când te-ai născut, 
Copile dragă, Firea şi-Ntâmplarea 
S-au însoţit spre a te face mare; 
Prin darurile Firii te asemui 
Cu crinii şi cu traudafiru-n floare. 
Dar Întâmplarca? E putredă, schimbată, 
Pierdută pentru tine; ceas de ceas 
Cu unchiul tău loan se preacurveşte. 
Cu mâna ei de aur a-mpins Francia 
Să calce cinstea stăpâniei sale, 
să facă majestatea ei codoşcă, 
Codoşcă-ntre-Întâmplare şi loan, 
'Ntâmplarea, târfa, şi loan, tâlharul! 
la spune-mi, măi, nu-i Francia haină? 
Toarnă-i venin cu vorba ta, ori du-te 
Şi lasă-mă cu jalea singură, 
să sufăr singură. 
Salisbury: 

Mă iartă, doamnă. 
Făr' dumneata nu pot să merg la regi. 
Constance: 
Ba poţi, şi trebuie, nu merg cu tine; 
Voi face mândră jalea mea să fie, 
Căci mândră-i suferinţa, şi dârz face 
Pe cel ce suferă, în faţa mea 
Şi-a maiestăţii suferinţei mele, 
„Adună regii, căci e-atât de mare 
Incât doar largul, vajnicul pământ 
O poate duce; aici stă ea cu mine, 
Aici mi-e tronul; regii să se-nchine. 
(Se aşază pe pământ. Intră regele loan, regele 
Filip, Lewis, Blanch, Eleonora, Bastardul, ducele de 
Austria, şi curteni.) 
Regele Filip: 
Aşa, copila mea, această zi 
Blagoslovită va fi-n Francia, 
Serbată pururi. Spre-a o târnosi 
Slăvitul soare s-a oprit din mers, 
Şi-n chip de vrăjitor a prefăcut, 
Cu focul nestemaţilor săi ochi, 
Aceste biete brazde-n luciu aur. 
lar anul care-aduce această zi 
N-o va vedea decât ca sărbătoare. 
Constance (ridicându-se): 
O zi cumplită, nu o sărbătoare! 
La ce-a slujit? Cu ce ne-a dăruit 
Spre-a fi trecută printre zile mari 
Cu slove aurite-n calendar? 
Nu, scoate-o mai curând din săptămână, 
Această zi de-ocară, chin şi hainie, 
lar dacă nu se poate, fie ca 

Femeile în faceri să se roage 
Să nu se mântuiască-n ziua asta, 
Ca nu cumva nădejdea să le fie 
De-o iazmă zăticnită; iar năierul 
Să n-aibă groază-atunci decât de-nec, 
Şi-alt târg să nu se strice decât doar 
Cel încheiat atunci. În ziua asta 
Tot lucrul început să meargă rău; 
Da, chiar credinţa schimbe-se-n vânzare! 
Regele Filip: 
Zău, doamnă, n-ai niciun temei să blestemi 
Urmările plăcute ale zilei. 
N-ai chezăşie majestatea mea? 
Constance: 
M-ai păcălit cu un ban calp cu chipul 
Mariei tale, care-atins, sunat, 
Se-arată fără preţ; hain, hain eşti! 
Cu armele-ai venit ca sângele 
Vrăşmaşilor să-l verşi, şi-acum în arme 
Îi strângi în braţe. Avântul vitejesc 
Şi aspra încruntare-a bătăliei 
S-au stins în zâmbete, prieteşug 
Şi-nchipuiri de pace. Obida noastră 
A ferecat această legătură. 
În luptă, 'n luptă, ceruri, împotriva 
Acestor regi fără cuvânt! Vădana 
Vă strigă; Ceruri, fiţi-mi voi bărbatul! 
Nu-ngăduiţi ca ceasurile acestei 
Spurcate zile s-o încheie-n pace, 
Ci până-n seară să se-aşeze vrajba 
Între-aceşti regi sperjuri, lupta pe viaţă! 
Vai, ceruri, auziţi-mă, vă conjur 
să m-auziţi! Vai! 

Austria: 
Lady Constance, pace! 
Constance: 

Război! Război! Nu pace! Pentru mine 
Război e pacea. O, Lvmoges! O, Austria" 
iți faci de râs însângerata pradă“; 

Tu slugă, tu mişel, tu secătură, 

Tu mic viteaz, măreț în mişelie! 

Tu tare ţiind partea celui tare! 
Oştean al Întâmplării ce nu lupţi 
Decât atunci când dumneaei, cea şuie, 
E lângă tine să te mântuiască! 

Eşti un hain, şi linguşeşti mărirea. 

Ce caraghios, ce lingav caraghios, 

Ca să te lauzi, să le legi, să juri 
Că eşti cu mine, rob cu sânge rece! 
Doar n-ai tunat că eşti de partea mea? 
Nu te-ai jurat oşteanul meu spunându-mi 
Să mă încred în steaua, în norocul 
Şi în virtutea ta! Şi treci acum 
La cei ce-mi sunt duşmani, Piele de leu! 
Ci de ruşine scoate-o şi atârnă-ţi 


443 Urmând pe autorul piesei Domnia plină de necazuri a Regelui 
loan, Shakespeare contopeşte într-un singur personaj pe Leopold, 
ducele Austriei, care l-a ţinut închis pe Richard Inimă-de-leu în 
1193, cu Widomar viconte de Limoges, asediat de Richard în 
castelul său de la Châlons, sub zidurile căruia a murit lovit de o 
săgeată şi Bertrand de Gourdon, arcaşul care a tras săgeata fatală. 
În timpul unui armistițiu cu regele Franţei, cu care era în război, 
Richard atacă pe vasalul său, vicontele de Limoges, care nu voia 
să-i predea o comoară pe care o găsise şi unul din arcaşii acestuia 
trage asupra lui Richard şi-l omoară. 

444 Aluzie la blana de leu pe care o poartă ducele Austriei luată de 
la Richard I, după moartea acestuia, ca pradă a învingătorului. 

O piele ele vițel pe bietuţi umăr””. 
Austria: 
O, de mi-ar spune un bărbat aceasta! 
Bastardul: 
O piele de vițel pe bietu-ţi umăr. 
Austria: 
N-ai să-ndrăzneşti a doua oar’, mojice! 
Bastardul: 
O piele de vițel pe bietu-ţi umăr. 
Regele loan: 
Nu-ngădui asta; depăşeşti măsura. 
(Intră Pandulph.) 
Regele Filip: 
lată venind legatul sfânt al Papei. 
Pandulph: 
Har unşilor trimeşi ai Domnului! 
La tine, rege loane, mi-e solia. 
Eu Pandulph, cardinalul de Milan“, 
Legat al papei Inochent aici, 
În numele lui, dar, te-ntreb cucernic 
De ce înfrunţi pe sfântă noastră maică 
Biserica, cu-atâta cerbicie, 
Şi-alungi pe Stephen Langton, arhiepiscop 


445 În casele nobililor mari, în care existau măscărici, aceştia erau 
îmbrăcaţi într-o haină de piele de vițel, având nasturii încheiaţi la 
spate, pentru a se deosebi clar de livrelele lacheilor. Asemuirea cu 
un vițel implica, încă înainte de Shakespeare, atât nerozie cât şi 
laşitate. In piesa Domnia plină de necazuri a Regelui loan, 
evidenţierea trăsăturii de laşitate a ducelui Austriei se face prin 
provocarea la duel a acestuia de către bastardul Richard. Ducele 
refuză însă să se bată cu cineva inferior lui ca rang şi atunci 
Regele loan îl creează pe Richard, duce de Normandia, ceea ce îl 
face pe ducele Austriei să părăsească în grabă scena. Shakespeare 
nu a preluat însă acest fapt, care nu are niciun temei istorie. 

446 Cardinalul Pandulph nu era cardinal de Milan. 

Ales de Canterbury din sfântu-i scaun? 
În numele-amintit al sfântului Părinte 
Inochent““! te-ntreb acestea. 
Regele loan: 
Ce nume pământesc poate-ndrăzni 
Să ceară seama volnicului suflet 
Al unui rege uns? Tu cardinale, 
N-ai fi putut închipui un nume 
Mai sec, mai ieftin şi mai caraghios 
Spre-a-mi cere un răspuns, ca cel al papei. 
Aşa să-i spui, şi-adaugă aceste 
Din gura Engliterei; Niciun preot 
Italian nu va să dijmuiască, 
Nici să zăpcească pe moşia noastră. 
Cum, după Cel de Sus, sunt singur Domnul, 
Aşa sub el, oblastia, acolo 
Unde domnesc, vreau s-o am singur eu, 
Făr-ajutor de mână muritoare. 
Zi asta papei. Şi nici o-nchinare 
În faţa lui şi-a încălcării sale. 
Regele Filip: 
Cu-aceste vorbe, frate, grăieşti hulă. 
Regele loan: 
Cum tu şi regii toţi ai creştinimii 
Sunteţi jucaţi de-acest şoltic de popă 
Ce-nspaimă cu blesteme ce se pot 
Răscumpăra cu bani şi, prin virtutea 
Nemernicului aur, - zgură, praf! - 
Vă cumpăraţi iertare mincinoasă 
De la un om ce-o vinde-n târg pe-a lui; 
Cum tu, şi toţi cei duşi de nas, hrăniţi 


447 Papa Inocenţiu al lIll-lea a întărit foarte mult autoritatea 
papală. 
~ 504 ~ 


William Shakespeare 
Solomonia asta cu venituri, 
Eu singur, eu, potrivnic mă ridic, 
Şi duşmani îi numesc pe-ai săi prieteni. 
Pandulph: 
Atunci, intru puterea ce mi-e dată, 
Proclet să fii, anâtema asupră-ţi, 
Şi bine fie cuvântat cel care 
Nu va primi s-asculte de-un eretic; 
Cucernică să se numească mâna, 
Canonisită, vrednică de sfinţi, 
Ce printr-un mijloc tainic ar curma 
Viaţa ta de hulă. 
Constance: 
'Ngăduieşte 
O clipă, să blestem şi eu cu Roma. 
Părinte cardinale, zi amin 
La-nflăcăratu-mi blestem. Făr-obidă 
Nu poate-o limbă să blesteme bine. 
Pandulph: 
E legea, doamnă, cu blestemul meu. 
Constance: 
Şi cu al meu. Când legea nu e-n stare 
să ocrotească dreptu’, atunci drept fie 
Să-mpiedici nedreptatea. Dacă legea 
Nu poate da fiului meu domnia-i, 
Fiindcă cel ce-o ţine, ţine legea, 
Deci dacă legea este nedreptate, 
Cum poate legea-mpiediea să blestem? 
Pandulph: 
Filip al Franciei, te paşte-un blestem; 
Dă drumul mâinii-acestui rău eretic, 
Şi-ardică braţul Franciei asupră-i, 
Dacă cumva nu se supune Romei. 

Eleonora: 
Păleşti cumva? Nu trage mâna, Francia. 
Constance: 
Vezi, drace, să nu se căiască Francia: 
De-şi trage mâna, iadul pierde-un suflet. 
Austria: 
Ascultă, rege Filip, pe legat. 
Bastardul: 
Şi-atârnă-i pielea de vițel pe umăr. 
Austria: 
Da, lainice, trebuie să-nghit ocara. 
Căci... 
Bastardul: 
Poţi s-o duci prea bine-n poala ta. 
Regele loan: 
Ce răspunzi, Filip, cardinalului? 
Constance: 
Ce să răspunză altfel decât dânsul? 
Lewis: 
Tată, gândeşte-te, deosebirea 
E: sau răscumperi greu blestemul Romei, 
Sau pierzi uşorul prieteşug englez. 
Alege ce-i mai slab. 
Blanch: 
Blestemul Romei. 
Constance: 
Lewis, fii dârz! Te ispiteşte dracul 
Sub chipu-unei mirese despuiate. 
Blanch: 
Lady Constance o spune nu din cuget, 
Ci din nevoie. 
Constance: 
Dacă-mi ştii nevoia, 

Ce naşte doar când cugetul e mort, 
Eşti nevoită, atunci, a trage-nvâăţul 
Că cugetul trăieşte când ea moare; 
Doboar' nevoia, cugetul va naşte; 
Şi ţine-mă-n nevoie, 'mi nărui cugetul. 
Regele loan: 
E dus pe gânduri regele, şi tace. 
Constance: 
Ci du-te de la dânsul şi vorbeşte. 
Austria: 
Aşa fă, rege, nu mai sta pe gânduri. 
Bastardul: 
Atârnă-ţi doar o piele de vițel. 
Regele Filip: 
Sunt încurcat şi nu ştiu ce să spun. 
Pandulph: 
Ceea ce-ai spune nu te-ar încurca 
Mai mult, fiind proclet şi blestemat? 
Regele Filip: 
Cucernice părinte, fii tu însuţi 
În locul meu şi spune-mi ce te-ai face. 
Această mână a regelui şi-a mea 
Sunt de curând unite, şi-ntâlnirea 
Adâncei noastre năzuinţi, nuntită 
În însoţirea noastr-unită, strânsă 
Prin legături de sfinte juruinţe. 
Suflarea de pe urmă ce-a dat glas 
Cuvintelor a fost de-adânc jurată 
Credinţă, pace, drag, prietenie 
'Ntre ţările şi inimile noastre. 
'Nainte chiar de-acest răgaz de pace, 
Puțin 'nainte (atât de scurt încât 
Abia-am putut să ne spălăm pe mâini 

Spre a le uni-n domnescul târg de pace), 
O ştie cerul că erau mânjite 
De tot, cu pensula unui măcel 
În care răzbunarea zugrăvise 
Cumplita vrajbă-a unor regi aprinşi. 

Şi-aceste mâni spălate-abia de sânge, 
Unite-acum cu drag, strânse-mpreună, 

Să se desfacă din strânsoare, chiar 

Din dulcea bucurie a-mpăcării? 
Să-mi joc credinţa? Să glumesc cu cerul? 
Să fac din noi copii atât de brudii 
Încât să ne jucăm de-a „prinde-mi mâna”? 
să lepăd jurământul de credinţă, 

Un oaspe sângeros să culc în patul 
De nuntă-al zâmbitoarei păci, să tulbur 
Senina frunte-a caldei omenii? 
Stăpâne sfânt, părinte, fă să fie 
Altminteri. Din adâncul milei tale 
Îndeamnă, porunceşte, hotărând 
O rânduială blândă; vom fi veseli 
Să-ţi facem voia rămânând prieteni. 

Pandulph: 
Oricare lucru e deşertăciune, 
Oricare rând e neorânduială, 

Afar' de cel ce e-mpotriva Angliei. 
Deci, hai la luptă! Fii apărătorul 
Bisericei, sau las-o pe aceasta 

Să-şi sufle, atunci, blestemul, un blestem 
De marnă, peste fiul răzvrătit. 
Poţi apuca de limbă-un şarpe“, Francia, 


448 Conform credinţei timpului, şarpele înţepa cu limba, care era 
veninoasă. Prin urmare, a apuca un şarpe de limbă însemna un act 
deosebit de periculos. 

Un leu turbat de ucigaşa-i labă, 
Un tigru nemâncat de dinţi, mai bine 
Decât să ţii în pace-această mână. 
Regele Filip: 
Pot trage mâna, însă nu credinţa. 
Pandulph: 
Faci din credinţă-un duşman al credinţei, 
Şi ca zavera-ncaieri legământul 
Cu legământul, limba cu ea însăşi. 
O, juruinţa ta făcută-ntâi 
Lui Dumnezeu, s-o-ndeplineşti întăi; 
să aperi, aşadar, Biserica“. 
Tot ce-ai jurat e împotriva ta 
Şi nici nu poate fi ţinut de tine; 
Căci ceea ce-ai jurat a face rău 
Nu-i rău când e făcut cum se cuvine; 
Şi, neîndeplinit, când e spre rău, 
E-ndeplinit mai bine neţinându-l. 
Când ţi-ai luat un ţel greşit, mai bine 
E să-l greşeşti. Deşi nu dă de-a dreptul, 
Poteca ocolită e cea dreaptă; 
Minciuna de minciună lecuieşte, 
Cum focul stinge focu-n rana arsă. 
Doar legea întăreşte jurământul; 
lar tu jurat-ai împotriva legii, 
Prin ce-ai jurat altfel decât juraseşi. 
Şi ai făcut, chezaş credinţei tale, 
Un jurământ potrivnic celuilalt; 
De-un adevăr de care nu eşti sigur 
Nu poţi jura decât să nu juri strâmb; 
Batjocură-ar fi altfel jurământul! 


449 Regele Filip primise de la papă titlul de „Fiul cel Mare al 
Bisericii şi Regele Prea Creştin”. 

Tu, însă, ai jurat să juri doar strâmb, 
Cu-atât mai strâmb cu cât ţii jurământul. 
De-aceea juruinţa ta din urmă. 
Rostită împotriva celeilalte, 

E răzvrătirea ta-mpotriva ta. 
Izbândă mai frumoasă nu poţi face 
Decât dacă-ţi armezi statornicia, 

Şi tot ce-i mare-n tine, împotriva 
Acestor sterpe, abraşe năzuinţi. 
Către-acest ţel se-ndreaptă ruga noastră, 
Dac-o binevoieşti; iar dacă nu 
Să ştii că-ţi năluceşte-anâtemă 
Atât de grea că n-ai să poţi s-o duci, 
Ci-n scrâşnet ai să mori sub negru-i val. 

Austria: 
Curată răzvrătire! 


Bastardul: 
larăşi ăsta! 
O piele de vițel nu-ţi umple gura? 
Lewis: 
La luptă, tată! 
Blanch: 


'N ziua nunţii tale? 
Cu sângele cu care te-ai nuntit? 
Cum! Oameni morţi serba-vor nunta noastră 
Şi mugete de goarne, şi-aspre tobe, 
Şi chiote de iad ne vor petrece? 
Bărbate,-ascultă! Ah, cât de nou e 
Cuvântu-n gura mea; 'n numele lui 
Pe care pân-acum nu l-am rostit 
Te rog îngenunchiată; Nu purcede 
Asupra unchiului. 
Constance: 

O, pe genunchii-mi 
Bătătoriţi de-ngenunchieri, te rog, 
Cinstit cocon, să nu strici hotărârea 
Cea scrisă-n ceruri. 
Blanch: 
Acum să-ţi văd iubirea; la ce ţii 
Mai tare ca la numele soţiei. 
Constance: 
La ce înalţă omul, ce te-nalţă; 
La cinstea lui, la cinstea ta, da, Lewis. 
Lewis: 
Mă mir cât pari, măria ta, de rece, 
Cu-atât de mari temeiuri ce te cheamă. 
Pandulph: 
Voi arunca anatema asupră-i. 
Regele Filip: 
Nu va mai fi nevoie. Te las, Anglia! 
Constance: 
O, 'ntoarcere a măririi din surghiun. 
Eleonora: 
Trist salt al uşurinţei franţuzeşti! 
Regele loan: 
Vei plânge ceasu-acesta peste-un ceas. 
Bastardul: 
Bătrânul clopotar, groparul Timp, 
De-o vrea, prea bine; Francia va plânge. 
Blanch: 
E soarele îmbrobodit în sânge. 
Zi dulce, bun rămas! De care parte 
S-ar cuveni să fiu? Sunt cu-amândouă. 
Fiece oaste are-o mână-a mea; 
Şi-n harţa lor, ţinând eu de-amândouă, 
Se rup şi se desfac, şi mă sfâşie. 

Bărbate, nu mă pot ruga să-nvingi; 
Unchiule, cată să mă rog să pierzi; 
Tată, nu-ţi pot dori să aibi noroc; 
Bunică, nu-ţi urez s-ajungi la ţintă; 
Oricine-nvinge, 'n partea lui voi pierde. 
'Nainte de-a juca, am şi pierdut. 
Lewis: 
Cu mine, doamnă! Soarta ţi-e cu mine. 
Blanch: 
Unde mi-e soarta, acolo viaţa-mi moare. 
Regele loan: 
Ci du-te, vere, de adună oastea. 
(Bastardul iese.) 
Ard, Francia, de-o aprigă mânie; 
lar furia ce-ncerc nu mai e-n stare 
Să fie stinsă decât doar cu sânge, 
Cu sângele cel mai de preţ al Franciei. 
Regele Filip: 
Mânia te va arde pân’ la scrum, 
'Nainte de a-ţi stinge-n sânge focul; 
la seama, că primejdia e mare. 
Regele loan: 
Şi pentru tine. Hai la luptă, frăţioare. 
(les.) 


Scena 2 


Acelaşi loc. Câmpia lângă Angiers. Alarmă, iureş. 
Intră Bastardul cu capul ducelui de Austria. 


Bastardul: 
Nu, zău, această zi-i grozav de caldă; 

Un diavol nevăzut pluteşte-n aer'” 
Şi plouă cu năpaste. Tu zaci, duce, 
lar Filip este viu! 
(Intră regele loan, Arthur şi Hubert.) 
Regele loan: 
Hubert, păzeşte-acest copil. Hai, Filip“, 
Căci mama-n cortul ci e-mpresurată“”. 
Mă tem c-au prins-o. 
Bastardul: 
Am scăpat-o, Doamne, 
Maria sa e-n pace, nu te teme. 
Hai, dar, stăpâne, cu puţină trudă 
Vom duce lucrul nost’ la bun sfârşit. 
(les.) 
Scena 3 


Acelaşi loc. Alarmă, iureş, retragere. 
Intră regele loan, Eleonora, Arthur, 
Bastardul şi lorzi. 


Regele loan (către Eleonora): 
Aşa; măria ta vei sta în spate. 
Cu bună pază. 


450 Conform demonologilor, în aer, foc, apă şi pământ se găseau 
duhuri diavoleşti, cele din aer provocând furtunile cu fulgere şi 
tunete. Cuvintele bastardului arată că presimte apropierea unei 
furtuni, 

451 Deşi regele i-a dat bastardului numele de Richard, el continuă 
totuşi să-i spună Filip, aşa cum se numea mai înainte. 

452 Din punct de vedere istoric Prinţul Arthur asedia unul din 
turnurile oraşului Mirebeau, în apropiere de Poitiers, în care se afla 
regina mamă Eleonora, când Regele loan a atacat şi a cucerit 
oraşul făcându-l prizonier pe Arthur, şi eliberându-şi mama. 
Acţiunea a fost una din cele mai glorioase succese militare ale lui 
loan. 

(Către Arthur): 
Vere, nu fi trist; 
Bunicii îi eşti drag, iar unchiul tău 
Va fi ca tatăl tău de bun cu tine. 
Arthur: 
Din asta mama va muri de jale. 
Regele loan (către Bastard): 
Spre Anglia, grăbeşte, vere dragă; 
Şi până vii, vezi şi desfundă sacii 
Chiaburilor egumeni; îngeraşii“” 
De aur din sipete slobozeşte-i, 
Căci foamea trebuieşte săturată 
Cu grasele ciosvârte ale păcii, 
Îndeplineşte-ţi slujba cât mai bine. 
Bastardul: 
Ceasloave, candeli, clopote“, ce-mi pasă, 
Când aurul şi-argintu-mi fac cu ochiul! 
Te las, măria ta. Bunico, dacă 
Mă pocăiesc cândva, am să mă rog 
Pentru-izbăvirea ta. Îţi sărut mâna. 
Eleonora: 
Drum bun, iubite vere. 
Regele loan: 
Drum bun, vere. 
(Bastardul iese.) 
Eleonora: 
Vino încoace, am să-ţi spun ceva. 
(la pe Arthur de-o parte.) 
Regele loan: 


453 Vezi nota 50. 

454 În cazul pronunțării unei excomunicări, aceasta se încheia cu 
următoarele cuvinte: „Inchide cartea de rugăciuni, stinge 
lumânarea şi trage clopotul”. 

Vino-ncoa, Hubert! Hubert, dragul meu, 
Îţi sunt prea-ndatorat; aici în piept 
E-un suflet care ştie seama ta, 
Şi cu dobândă va să-ţi răsplătească. 
Şi, dragă, legământul tău de voie 
E viu în pieptul meu, cu drag păstrat. 
Dă-mi mâna ta. Aveam ceva să-ţi spun, 
Dar am să caut timpul mai prielnic. 
Zău, Hubert, parcă mă sfiesc. 
Să-ţi spun în câtă cinste te am eu pe tine. 
Hubert: 
Sunt foarte-ndatorat măriei tale. 
Regele loan: 
Să nu spui asta, dragul meu; nu încă; 
Dar chiar dac-ar mai zăbovi, prilejul 
Ca eu să-ţi fac un bine va veni. 
Aveam să-ţi spun ceva, dar s-o lăsăm; 
E soarele pe cer, şi ziua mândră, 
Cu tot alaiul farmecelor lumii, 
E prea zglobie, prea de glume plină, 
Ca să m-asculte. Dacă clopotul 
Din miez de noapte ar suna o dată 
Cu limbă de oţel şi glas de-aramă 
În cursul amorţit al nopţii, dacă 
Pe locu-acesta-ar fi un cimitir, 
Şi te-ar munci o mie de amaruri, 
Sau dac-un duh posac, melanholia, 
Clocindu-ţi sângele l-ar îngroşa 
El care curge gâdilici prin vine 
Făcând ca râsul, un nerod, să joace 
În ochii tuturor, şi să le strâmbe 
Obrajii-n chipul trândavului haz - 
Fior vrăjmaş al planurilor mele - 

Sau fără ochi de m-ai putea vedea, 
Făr' de urechi, auzi, şi fără limbă 
De mi-ai putea răspunde, doar cu gândul, 
Lipsit de ochi, urechi şi de cumplitul 
Răsunet al cuvintelor, atunci, 
În ciuda zilei care ne pândeşte, 
Aş revărsa în sânu-ţi gândul meu. 
Dar, vai, nu voi; şi totuşi, te iubesc 
Şi cred, pe legea mea, că mă iubeşti! 
Hubert: 
Atât de mult, că tot ce-mi spui să fac, 
Chiar dacă moartea-ar atârna de fapta-mi, 
Pe ceruri, am s-o fac. 
Regele loan: 
Nu-ţi spuneam eu? 
O, Hubert, Hubert, pleacă-ţi ochii numai 
Pe-acest copil: ei bine, dragul meu, 
E-un şarpe veninos în calea mea; 
Şi pretutindeni unde pun piciorul 
E-acolo, 'n faţa mea: Mă pricepi tu? 
Îl ai în pază. 
Hubert: 
ÎI voi păzi aşa 
Ca să nu vatăme măriei tale. 
Regele loan: 
Doar moartea. 


Hubert: 

Doamne? 
Regele loan: 

O groapă. 
Hubert: 

Va muri. 


Regele loan: 
~ 516 ~ 


William Shakespeare 
Destul. Acum pot să mă bucur, Hubert. 
Mi-eşti drag. Da! N-am să-ţi spun ce am de gând 
Cu tine. Ţine minte. 
(Către Eleonora): 
Drum bun, doamnă; 
Am să trimit măriei tale-o strajă. 
Eleonora: 
Fii binecuvântat! 
Regele loan: 
În Anglia, vere, Hubert te va-nsoţi, slujindu-te 
Cu credincioasă grijă. La Calais! 
(les.) 


Scena 4 


Acelaşi loc. Cortul regelui Franciei. 
Intră regele Filip, Lewis, Pandulph şi curteni. 


Regele Filip: 
Deci, pe-o furtună ce mugea pe valuri, 
O-ntreagă flotă cu-nfrăţite pânze 
Fu risipită, ruptă de tovarăşi"”. 
Pandulph: 
Tărie şi curaj! Va merge bine. 
Regele Filip: 
Cum să mai meargă dup-atâta rău? 
N-am fost bătuţi? Nu e pierdut Angiers? 
Arthur nu-i prins? Prieteni dragi, ucişi? 
Englezul sângeros plecat acasă 
Trecând peste orice, 'n pofida noastră? 


455 Unii comentatori văd în aceste rânduri o aluzie la Armada 
spaniolă a lui Filip al II-lea distrusă de furtună în anul 1588, când 
încercase să atace Anglia. 

Lewis: 
Ce-au dobândit au şi-ntărit. Mişcări 
Atât de vii, cu-atâta şart făcute, 
Atâta rost în lucru-atât de crunt 
E nemaipomenit. Cine-a cetit 
Sau auzit o faptă ca aceea? 
Regele Filip: 
Aş îndura şi lauda lor dacă 
Aş trage-o pildă din ruşinea mea. 
(Intră Constance.) 
Priviţi; vine-un mormânt în loc de-un suflet, 
Ce ţine cu de-a sila duhul veşnic 
În temniţa-ntristatei răsuflări“**. 
O, vino, doamnă, rogu-te, cu mine. 
Constance: 
Vezi! Vezi acum sfârşitul păcii voastre. 
Regele Filip: 
Răbdare, doamnă! Alină-te, Constance! 
Constance: 
Nu, nu voi sfaturi, nu voi alinare, 
Ci doar sfârşitul, marea alinare! 
Voi moartea, moartea; Moarte-mbătătoare, 
O, tu hoit sfânt, balsamică duhoare, 
Ridică-te din patul nopţii pururi, 
Tu ură şi urgie-a fericirii, 
Şi săruta-voi oasele-ţi scârboase 
Şi-n ţeasta-ţi goală-mi voi înfige, ochii, 
Şi-n degete-mi voi pune viermii tăi, 
Şi gura-mi cu gunoi voi astupa-o, 
Şi-un hoit scârnav voi fi asemeni ţie. 
Hai, strâămbă-te, voi crede că zâmbeşti, 
Şi mă voi drăgosti cu tine. Vino, 


456 Metaforă obişnuită pentru corpul omenesc. 

Ibovnică-a pierzării. 
Regele Filip: 
O, jale, alină-te! 
Constance: 
Nu, cât am glas să strig; de mi-ar fi limba 
În gura tunetului, cu ce foc 
Aş zgudui pământu-ntreg, şi cum 
Aş deştepta din somnu-i ciuda hârcă 
Ce nu poate-asculta glas de femeie 
Duios, şi-şi bate joc de ruga ei. 
Pandulph: 
Nu-i jale ce rosteşti, ci nebunie. 
Constance: 
Nu eşti om sfânt dacă vorbeşti aşa. 
Nebună nu-s; ce smulg e părul meu; 
Constance îmi zice, văduva lui Geffrey; 
Arthur e fiul meu, şi e pierdut. 
Nebună nu-s, dar zău c-aş vrea să fiu, 
Căci astfel m-aş uita pe mine însămi. 
O, de-aş putea, ce jale-aş da uitării! 
Învaţă-mă un tâlc s-ajung nebună 
Şi, cardinale, te-or canonisi! 
Nebună nefiind, ci-n toată firea, 
Înţelepciunea mea se chibzuieşte 
Cum aş putea scăpa de-aceste chinuri, 
Şi-mi spune să mă-nnec ori să mă spânzur. 
să fiu nebună, mi-aş uita copilul. 
Sau mi-ar părea un mototol de cârpe. 
Nebună nu-s, ci bine, bine simt 
Fiece rană a nenorocirii. 
Regele Filip: 
Ridică-ţi părul. Ce iubire văd 
În revărsarea mândrelor ei plete, 

În care, de-a căzut un strop de-argint, 
Deodată zece mii de fire dragi 
Se-adună-ntr-o durere laolaltă, 
Ca nişte vechi nedespărţiţi prieteni 
Strânşi împreună la nenorocire. 
Constance: 
Spre Anglia, te rog. 
Regele Filip: 
Ridică-ţi părul. 
Constance: 
Da, am s-o fac, şi pentru ce s-o fac? 
L-am smuls din banta lui şi-am strigat tare; 
O, mâinile, dac-ar putea da drumul 
Copilului, cum au făcut cu părul! 
Mi-e ciudă, acum, pe volnicia lui, 
Şi voi să-l prind din nou în legătură, 
Fiindcă bietu-mi fiu căzut-a prins. 
Părinte cardinal, te-am auzit 
Că vom vedea în ceruri pe cei dragi. 
Dacă-i aşa, îmi voi vedea copilul; 
Căci de la Cam, întâi născutul prunc“, 
Şi pân’ la cel ce ieri întâi ţipa, 
Nu s-a născut făt mai frumos pe lume. 
Dar jalea crâncen va muşca din floarea-i, 
Şi-i va goni mândreţea din obraji, 
Şi va părea deşert ca un strigoi, 
Ca frigurile veşted şi uscat; 
Şi astfel va muri, şi înviind, 
Când îl voi întâlni la curte, 'n cer, 
Nu-l voi cunoaşte; aşa în veci, în veci, 


457 Referirile biblice sunt frecvente în opera lui Shakespeare, ca şi 
în întreaga literatură engleză şi americană. Primul copil născut a 
fost Cain, fiul lui Adam şi Eva. 

N-am să-l mai văd pe dragul meu Arthur. 
Pandulph: 
Cumplită-nsemnătate dai durerii. 
Constance: 
El spune, care n-a avut copil. 
Regele Filip: 
Ca pe copilul tău, ţi-iubeşti durerea. 
Constance: 
Durerea ţine locul celui dus, 
Se culcă-n patul lui, mă ia de mână, 
Îi poartă ochii dragi, 'i-îngână vorba. 
MI-l aminteşte-n tot ce-avea frumos, 
Cu forma lui îi umple haina goală; 
Am deci cuvinte să-mi iubesc durerea. 
Drum bun; dacă pierdeai ce-am pierdut eu, 
Aş fi ştiut să te mângâi mai bine“. 
Nu voi să ţiu pe cap podoaba asta, 
Cât timp în mintea mea e-atâta haos. 
O, Doamne! Fiul meu, Arthur al meu, 
Viaţa, harul, lumea toată-a mea, 
Alinul văduviei şi al durerii! 
(lese.) 
Regele Filip: 
Mă tem de-o pacoste; merg cu ea. 
Lewis: 
Nimic pe lumea asta nu mă-ncântă, 
Viaţa-i tristă ca povestea veche 
Ce-mpuie capul celui somnoros. 
Necinstea strică gustul dulce-al lumii, 
Şi el ne dă necinste şi amar. 


458 E foarte probabil ca în acest pasaj Shakespeare să exprime 
durerea pe care a încercat-o în anul 1696, când şi-a pierdut pe 
unicul său fiu Hamnet, în vârstă de 12 ani. 

Pandulph: 
'Naintea vindecării de grea boală, 
În clipa chiar a însănătoşirii, 
Atacu-i mai cumplit; când să te lase, 
Durerea ce se duce-i cea mai grea. 
Pierzând această zi, ai pierdut ce? 
Lewis: 
Pierdui plăcerea, fericirea, slava. 
Pandulph: 
Le-ai fi pierdut, de sigur, câştigând-o. 
Nu, nu; când soarta vrea să fericească 
Pe oameni, îi priveşte cu-ncruntare. 
Te miri gândind la ce-a pierdut loan, 
Când ziua-i pare-atât de câştigată. 
Nu-ţi pare rău că Arthur a fost prins? 
Lewis: 
Pe cât e de voios că-l are-n mână. 
Pandulph: 
Ai mintea ca şi sângele de tânăr; 
Auzi-mă grăind ca proorocii, 
Căci însăşi boarea vorbei ce voi spune 
Sufla-va orice fir de praf, de pai, 
Orice măruntă piedică din calea 
Ce trebuie să-ţi poarte paşii oblu 
Spre tronul Engliterei; ia aminte; 
loan a prins pe Arthur; cât timp viaţa 
Fierbinte zburdă-n binele acestui, 
Nu-i cu putinţă ca loan cel şubred 
Să guste-un ceas, o clipă,-un pic de tihnă; 
Un schiptru zmuls de-o mână făr' de lege, 
Se ţine-avan precum s-a câştigat; 
Şi cui îi fuge locul sub călcâie 
Nu cată la netrebnicul său sprijin. 

Ca loan să steie, Arthur trebuie să cadă; 
Aşa e, şi nu poate fi altfel. 
Lewis: 
Ce-am să câştig din prăbuşirea lui? 
Pandulph: 
Prin dreptul doamnei Blanch, soţiei tale, 
Poţi cere tot ce a cerut şi Arthur. 
Lewis: 
Şi pierde tot ce a pierdut şi Arthur. 
Pandulph: 
Ce tânăr eşti pe-o vreme-aşa bătrână! 
loan urzeşte planuri pentru tine, 
Cu tine unelteşte timpul: cine 
În sânge drept îşi pune mântuirea, 
In sânge o găseşte mincinoasă. 
Această făr' de lege va aduce 
Răceala-n inimi la întreg norodul, 
Şi-i va îngheţa osârdia, încât 
lvească-se un cât de mic prilej 
Ca să-i răstoarne tronul, şi-l vor prinde; 
Căci niciun abur nu va fi pe cer, 
Un joc al firii, o zi posomorâtă, 
Un vânt uşor, un fapt obişnuit, 
Făr' să-i găsească-o pricină ciudată, 
Numindu-l meteor, minune, semn, 
Lepădătură, piază, glas din cer, 
Vădind spre răzbunare pe loan. 
Lewis: 
Poate că-aşa nu se va mai atinge 
De viaţa tânărului Arthur, ci 
Îl va ţinea doar straşnic în prinsoare. 
Pandulph: 
Când, principe, va şti că te apropii, 

Şi dac-Arthur nu va fi dus de mult, 
La vestea asta-l va ucide. Atunci, 
Cu inima, întregul lui popor 
Se va scula asupră-i, suspinând 
De doru-unei schimbări neaşteptate; 
Şi va afla prilej de răzvrătire 
Şi furie visând la vârful doar 
Al degetelor lui însângerate. 
Parcă şi văd zurbaua în picioare. 

O, bine ţi-se-arată, chiar mai bine 
Decât ţi-am spus. Băiatul Faulcombridge, 
În Englitera, pradă-acum Biserica 
Şi siluieşte mila. Doar câţiva 
Franţuji de-ar fi acolo-n arme, ar trage, 
Ca glasul unui corn, de partea lor 
O mie de engleji, precum un pumn 
De nea, rostogolit, ajunge-un munte. 
Hai, principe, la rege! Ce minuni 
Se pot isca din supărarea lor! 

Ci, hai la rege, o, cinstit cocon; 

Căci lucruri mari se, pot ivi acum 
Când sufletele-s pline de obidă 
Spre Anglia; voi îndemna pe rege. 

Lewis: 
Temeiuri mari, la fapte mari. Ci, hai! 
Şi de zici „da”, el nu va zice „bai”. 
(les.) 


Actul IV 
Scena 1 


Northampton. O încăpere în castel. 

Intră Hubert şi doi slujitori. 


Hubert: 
Roşeşte-mi acest fier; iar tu aşteaptă 
După perdea; când în pământ voi bate 
O dată din picior, atunci săriţi 
Şi prindeţi strâns de scaun pe copilul 
Aflat cu mine. Aţi înţeles? Fiţi gata. 
Întâiul slujitor: 
Cred că vei sta chezaş acestei fapte. 
Hubert: 
Nici vorbă! Nu vă temeţi; luaţi aminte. 
(Slujitorii ies.) 
Copile, vino; am să-ţi spun ceva. 
(Intră Arthur.) 
Arthur: 
Da, bună ziua. 
Hubert: 
Bună ziua, domnul meu cel mic. 
Arthur: 
Atât de mic, c-un titlu atât de mare, 
Spre-a fi mai domn decât pot fi. Eşti trist? 
Hubert: 
Ei, da. Eram mai vesel. 
Arthur: 
Doamne iartă! 
Credeam că trist pe lume-s numai eu. 
Da, mi-amintesc, de când eram în Francia, 
De tineri ce stăteau ca noaptea trişti, 
Din răsfăţare doar. Pe legea mea, 
De n-aş fi la-nchisoare, şi de-aş paşte 
Mioare, aş fi vesel toată ziua. 
Aş fi şi-aici la fel, de n-aş propune 

Că unchiu-ncearcă a-mi face mai mult rău; 
Căci el îmi poartă frică, şi eu lui. 
E vina mea că sunt fiul lui Geffrey? 
Nu, sigur nu. Aş vrea să fiu al tău, 
Doar dacă m-ai iubi, jur asta, Hubert. 
Hubert (aparte): 
Dacă-i răspund, cu ciripitul lui 
Va deştepta în mine mila moartă, 
De-aceea voi fi aprig şi grăbit. 
Arthur: 
O, Hubert, eşti bolnav? Pari alb la faţă; 
De fapt aş vrea să fii puţin bolnav, 
Căci aş veghea cu tine toată noaptea; 
Mi-eşti drag mai mult decât îţi sunt eu ţie. 
Hubert (aparte): 
i Cuvântul lui îmi frânge inima. 
(li întinde o hârtie.) 
Citeşte, - Arthur. 
(Aparte): 
Şi voi neroade lacrimi! 
Voi ce-alungaţi ne-ndurătoarea caznă! 
Să mă grăbesc, ca hotărârea mea 
Să nu se scurgă-n lacrimi de femeie. 
(Tare): 
Nu poţi citi? Nu-i bine scris acolo? 
Arthur: 
Prea bine pentru-o faptă atât de rea. 
Cu fierul roşu trebuie să-mi arzi ochii? 
Hubert: 
Copile, trebuie. 
Arthur: 
Şi vrei? 
Hubert: 

Şi vreau. 
Arthur: 
Te rabdă inima? Când ţi-era rău, 
Ţi-am prins batista mea în jurul frunţii - 
Cea mai de preţ, cusută de-o domniţă - 
Şi nu ţi-am mai cerut-o îndărăt; 
Cu mâna, 'n miez de noapte, 'ţi săltăm capul; 
Ca clipele ce priveghează ceasul, 
Însufleţeam mereu greoiul timp 
Zicând: De ce-ai nevoie? Ce te doare? 
Sau: Ce pot face pentru dumneata? 
Alt fiu de om sărac te-ar fi lăsat, 
Şi nu ţi-ar fi grăit cuvânt de drag, 
Pe când pe tine te-ngrijea un prinţ. 
Dar poate-mi crezi iubirea prefăcută, 
Şi o numeşti vicleană; Fă cum ştii. 
De-i scris în cer că trebuie să-mi faci rău, 
Atunci, să-l faci. Vrei să-mi scoţi ochii, - ochii 
Din care n-a scăpărat nicicând privire 
Rea pentru tine? 
Hubert: 
Am jurat s-o fac; 
Şi sunt dator să-i ard cu fierul roşu. 
Arthur: 
Nu-i nimeni, decât doar în acest veac 
De fier, care să facă-o faptă-asemeni. 
Şi fierul chiar, deşi-ncălzit la roşu, 
Apropiat de ochi mi-ar soarbe lacrimile 
Şi-ar stinge înfocata lui mânie 
În apa nevinovăţiei mele. 
Da, dup-aceea ar pieri-n rugină, 
Doar fiindcă-a purtat foc spre arde ochii. 
Eşti mai neînduplecat ca fierul roşu? 

Şi dac-un înger ar veni la mine 
Zicând că Hubert vrea să-mi scoată ochii, 
Eu nu l-aş crede; de n-ar spune-o Hubert. 
Hubert (bate din picior): 
Veniţi! 
(Intră slujitori cu funii, fiare, etc.) 
Şi faceţi cum v-am poruncit. 
Arthur: 
O, milă, aibi milă, Hubert! Îmi sar ochii 
Când văd doar aceşti oameni sângeroşi. 
Hubert: 
Ci daţi încoace fierul, şi legaţi-l! 
Arthur: 
De ce trebuie să fii atât de aspru? 
N-am să mă zbat; voi sta ca piatra molcum, 
O Hubert, nu lăsa să fiu legat. 
Ascultă, Hubert; dă-i afar’ pe-aceştia, 
Şi ca un miel voi sta de liniştit: 
Nu voi clipi, nu voi clinti, nu voi crâcni, 
Nu voi privi cu-nverşunare fierul. 
Alungă pe-aceşti oameni, şi te iert, 
Oricare caznă-ai să mă faci să-ndur. 
Hubert: 
leşiţi afar'; lăsaţi-mă cu dânsul. 
Întâiul slujitor: 
Cu drag rămân departe de-aşa faptă. 
(Slujitorii ies.) 
Arthur: 
Vai, vai, mi-am alungat, dar, un prieten. 
Avea ochi răi, dar inimă miloasă. 
O, cheamă-l îndărăt; mila lui poate 
Trezi pe-a ta. 
Hubert: 

Copile, hai, fii gata. 


Arthur: 
Şi nu-i scăpare? 
Hubert: 
Nu, doar să-ţi pierzi ochii. 
Arthur: 


O, dacă-n ochii tăi ar fi un pai, 
Un bob, un colb, un benchi, un fir de păr, 
Ceva ce-ar stânjeni acest scump dar, 
Simţind că un nimic te doare acolo, 
Mişelul plan ţi s-ar părea cumplit. 
Hubert: 
Aşa te ţii de vorbă? Tacă-ţi gura. 
Arthur: 
Hubert, tot ce pot spune două guri 
Nu e destul spre-a apăra doi ochi. 
Nu mă sili să tac, nu mă sili! 
Sau, Hubert, dacă vrei, retează-mi limba: 
Aşa pot păstra ochii. O, cruţă-mi ochii! 
Imi vor sluji doar ca să te privesc, 
Uită-te, zău, unealta s-a răcit; 
N-ar vrea să-mi facă rău. 
Hubert: 
Pot s-o încălzesc, copile. 
Arthur: 
Nu, sigur, focul a murit de jale 
Că el, menit spre bine, e folosit 
In scopuri ticăloase. Vezi şi tu: 
Acum nu mai e rău-n acest jar; 
Cereasca boare-a stins văpaia lui, 
Suflând pe ea cenuşa pocăinţei. 
Hubert: 
Dar pot s-o-nviu cu răsuflarea mea. 

Arthur: 
Dac-ai s-o-nvii, se va roşi atunci 
Doar de ruşinea faptei tale, Hubert. 
Da, într-o doară-ţi va sări în ochi, 
Şi ca zăvodul îmboldit la harţă 
Va ataca stăpânul ce-l asmuţă. 
Tot lucrul ce-ai voi să foloseşti 
Spre-a-mi face rău nu-şi împlineşte slujba; 
Tu singur doar n-ai mila-aceea care 
Cuprinde fierul cel sirep şi focul, 
Făpturi ce sunt unealta ne-ndurării. 
Hubert: 
Vezi şi fii viu! Nu-ţi voi atinge ochii 
Pentru tot aurul unchiului tău, 
Deşi jurasem şi gândeam, copile, 
Să-i ard într-adevăr cu fieru-acesta. 
Arthur: 
Acum eşti iarăşi Hubert; adineaori 
Erai un altul. 
Hubert: 
Taci, niciun cuvânt. 
să n-afle unchiul tău că n-ai murit. 
Voi îndopa aceşti copoi cu basne“"”; 
Şi, drag copil, dormi fără griji, în pace: 
Pentru nimica-n lume, Hubert nu va 
Să-ţi facă rău. 
Arthur: 
O, Hubert, mulţumesc. 
Hubert: 
Tăcere. Nicio vorbă. Vin' cu mine: 


459 Cronicarul Holinshed afirmă că Hubert a răspândit peste tot 
zvonul că a îndeplinit porunca regelui şi că Arthur a murit de 


întristare. 

In mari primejdii intru pentru tine. 
(les.) 


Scena 2 


Acelaşi loc. Sala tronului în palat. 
Intră regele loan încoronat, Pembroke, Salisbury, 
şi alți lorzi. Regele se urcă pe tron. 


Regele loan: 
Sunt iar aici, şi iar încoronat, 
Privit, cred eu, cu ochi plini de iubire. 
Pembroke: 
Acest „şi iar”, de n-ar fi fost atât 
De mult pe placul înălţimii tale, 
E de prisos. Erai încoronat, 
Şi-nalta-ţi stăpânire niciodată 
N-a fost tăgăduită, nici credinţa 
Supuşilor pătată-n răzmeriţe, 
lar noi nădejdi n-au vânturat prin ţară 
Schimbări visate ori un trai mai bun. 
Salisbury: 
Deci, să te-nstăpâneşti cu-o nouă fală, 
Să-mpodobeşti un titlu-acum bogat, 
Să sufli aurul, să faci alb crinul, 
Să torni mireazmă peste viorea, 
Să dai luci gheţei, curcubeului 
S-adaugi înc-o floare, ori cu-o faclă 
Să-ncerci a lumina ai nopţii ochi, 
Risipă este şi trufie goală. 
Pembroke: 
Deşi-mplinită se cuvine voia 
Mariei tale, totuşi lucrul este 

Ca o poveste spusă şi răs-spusă, 
Şi-n cele de pe urmă, plicticoasă, 
Când cade şi la timp nepotrivit. 
Salisbury: 
Prin el străvechea şi vestita faţă 
A datinei obşteşti e mult sluţită, 
Şi, ca un vânt ce se întoarce-n pânze, 
El abătu al gândurilor curs, 
Umplu de fiori şi teamă cuviinţa, 
Făcu bolnav bun-simţul sănătos şi 
Părelnic adevărul, îmbrăcându-l 
Într-un vestmânt atât de nou croit. 
Pembroke: 
Când meşterii se străduiesc a face 
Mai bine decât bine, şi irosesc 
Din râvnă măiestria, şi adese 
Vrând să-ţi acoperi vina, o faci mai grea, 
Precum un petec pe-o ruptură mică, 
În loc s-ascundă vina, o vădeşte 
Mai mult decât când nu era cârpită. 
Salisbury: 
Aşa grăia, 'naintea-ncoronării 
Şi sfatul nostru, dar măriei tale 
Plăcutu-i-a să treacă peste el; 
Şi bucuroşi suntem noi toţi de asta, 
Căci voia noastră-n totul şi-ntru toate 
Se pleacă înaintea voiei tale. 
Regele loan: 
O seamă de temeiuri pentru-această 
A doua-ncoronare vi le-am dat, 
Şi le cred tari, dar altele mai tari, 
Cu mult mai tari - şi mi-e mai mică teama 
Vi le voi arăta; ci spuneţi-mi 


~ 532 ~ 


William Shakespeare 
Ce rânduieli poftiţi să îndreptăm, 
Şi veţi vedea cu câtă-ngăduinţă 
Am să v-ascult şi-am să vă fac pe voie. 
Pembroke: 
Atunci, ca unul ce-s tâlmaciul lor, 
Spre-a da dorinţei inimii lor glas, 
În numele-a noi toţi şi, mai ales, 
Al siguranţei tale pentru care 
Şi ei, şi eu, ne ostenim atâta, 
Din suflet cer scăpare pentru Arthur 
A cărui aruncare-n lanţuri face 
Să fluture pe buzele cârtelii 
Acest cuvânt primejdios, anume: 
Dacă ce ţii în pace, ţii pe drept, 
De ce, atunci, te-mpinge teama care, 
Zic ei, urmează paşii nedreptăţii, 
Să ţii închis pe tânăra ta rudă, 
Şi să nu-ngădui tinereţii sale 
Folosu-unei alese-nvăţături. 
Şi ca vrăjmaşii noştri să nu poată 
Afla prilej de-aici, las' să se ştie 
Că tu ai poruncit să-ţi cerem asta, 
Nu pentru lucrul nostru te rugăm, 
Ci pentru-al tău, de care-atârnă-al nostru: 
E în folosul tău să fie slobod. 
(Intră Hubert.) 
Regele loan: 
Fie aşa. Las tinereţea lui 
În seama voastră. Hmbert, ce mai nou? 
(Îi vorbeşte aparte.) 
Pembroke: 
E omul care-avea să săvârşească 
Înfricoşata faptă: a arătat 

Porunca unui prieten dintr-ai mei; 
Icoana unei crunte făr' de legi 
E vie-n ochii lui. Posomorârea.-i 
Vădeşte-aleanul unui suflet tulbur; 
Şi cred, cu groază, că s-a-ndeplinit 
Ceva de care mă temeam atâta. 
Salisbury: 
Regele schimbă feţe-feţe, când 
Muncit de cuget, când muncit de planu-i, 
Ca-ntre pristavii-a două oşti cumplite; 
E-atâta foc în el că va plesni. 
Pembroke: 
Şi-atunci, plesnind, mă tem că va ieşi 
Miazma morţii unui blând copil. 
Regele loan: 
Nu stăpânim avanul braţ al morţii: 
Eu, domnilor, doream să vă fac voia, 
Dar ceea ce-aţi cerut s-a dus, pieri; 
El zice că-Arthur a murit azi-noapte. 
Salisbury: 
Da, ne temeam ca boala-i n-avea leac. 
Pembroke: 
Da, am aflat ce-aproape-i era moartea, 
Chiar înainte de-a cădea bolnav. 
Aceasta-şi cere seama, azi sau mâine. 
Regele loan: 
De ce mă pironiţi cu-aşa reci ochi, 
Ţin foarfecele sorții, credeţi voi? 
Sunt eu stăpân pe pâlpâirea vieţii? 
Salisbury: 
Comedie e asta, şi-i ruşine 
S-o joci, măria ta, atât de prost. 
Să-ţi meargă-n plin. Şi-aşa, rămâi cu bine. 

Pembroke: 
Mai stai, lord Salisbury; merg cu tine 
Să caut seama bietului copil; 
Domnia unei gropi fără de vreme. 
El ce-avea drept la toată această ţară, 
Trei stânjeni îi ajung; ce soartă-amară! 
Nu mai putem răbda; acest venin 
Va izbucni şi, cred, peste puţin. 
(Lorzii ies.) 
Regele loan: 
Sunt foc de mânioşi. Îmi pare rău: 
Nu se aşează-o temelie-n sânge, 
Prin moartea altui nu-ţi aperi viaţa. 
(Intră un olăcar.) 
Ai ochiu-nfricoşat.; ci unde-i sângele 
Ce ţi-l vedeam alt' dată în obraji? 
Un cer atât de mohorât ca ăsta 
Se-nseninează doar printr-o furtună; 
Revarsă-ţi ploaia: cum merg toate-n Francia? 
Olăcarul: 
Merg toate înspre Anglia. Nici când 
De pe pământul unei ţări, oştire 
Atât de mare nu s-a ridicat 
Spre-a se găti de luptă peste graniţă. 
Drept pildă le-a slujit năvala ta, 
Încât ştiind abia că se gătesc, 
Îţi vine veste c-au sosit cu toţii. 
Regele loan: 
O, unde s-a-mbătat iscoada noastră? 
Unde-a dormit? Şi ce păzeşte mama, 
Ca oaste-asemeni să se scoale-n Francia, 
Şi nici s-audă? 
Olăcarul: 

Doamne, urechea ei 
E plină de pământ. La-ntâi de-april, 
Muri slăvita-ţi mamă şi, stăpâne, 
Lady Constance, şi ea, muri în furii, 
Trei zile înainte““. Am auzit-o 
Din zvon. Nu ştiu: e-adevărat sau ba. 
Regele loan: 
Răreşte-ţi pasul, groaznică-Ntâmplare, 
O leagă-te cu mine pân-ce-mpac 
Nemulţumiţii sfetnici. Mama moartă! 
Ce rău mai merge lucrul meu în Francia! 
Cine-i în fruntea oştilor din Francia, 
De cari mărturiseşti c-au şi sosit? 
Olăcarul: 
E principele Lewis. 
Regele loan: 
M-ai zăpăcit 
Cu-aceste rele veşti. 
(Intră Bastardul şi Petru din Pomfret.) 
Ce zice lumea 
De chipul cum mă port? Nu-mi umple capul 
Cu veşti mai rele, căci e plin acum. 
Bastardul: 
Ţi-e frică să-afli răul, atunci lasă-l 
Să cadă fără veste-a supra ta. 
Regele loan: 
Ci iartă, vere, căci m-a, apucat 
Sub el talazu'. Acum răsuflu iar 
De-asupra apei, şi pot asculta 
Pe orişicine, orice-ar vrea să spună. 
Bastardul: 


460 De fapt, Constance, mama lui Arthur, murise cu trei ani mai 
înainte, în 1201. 

Ce bine-am izbutit între călugări 
Se va vedea din sumele ce-am strâns, 
Dar, străbătând de-a-lungul ţara-ncoace, 
Aflai poporul năucit cu totul, 
Buimac de zvonuri, tulburat de vise, 
Temându-se şi neştiind de ce. 
Şi iată-un prooroc cules de mine 
Din ulițele Pomfret-ului, unde 
Cu sutele umblau pe urma lui“”. 
El le cânta în viersuri rău lovite 
Că la ispasul viitor, spre-amiază, 
Maria ta vei părăsi coroana. 
Regele loan: 
Tu, visător nebun, de ce spui asta? 
Petru: 
Ştiind că-ntr-adevăr aşa va fi. 
Regele loan: 
Hubert, afar' cu el: întemniţează.-l; 
Şi-n ziua-aceea, la amiaz', când zice 
Că voi lăsa coroana, să mi-l spânzuri. 
Predă-l în pază bună şi te-ntoarce 
Căci am cu tine treabă. 
(Hubert iese cu Petru.) 
Dragă vere, 
Ai veşti de-afară? Ştii cine-a venit? 
Bastardul: 
Franţuzul, Doamne; toţi vorbesc de asta. 
M-am întâlnit, de-altminteri, cu lord Bigot 
Şi lord Salisbury, cu ochii roşii 


461 Petre din Pomphret se bucura de o mare popularitate ca 
proroc, pe vremea Regelui loan. Totuşi, pentru o prorocire 
mincinoasă, a fost legat de coada unui cal, târât pe ulițele din 
Warham şi urcat în spânzurătoare împreună cu fiul său, (n. tr.). 

Ca fieru-ncins în foc, şi mai mulţi alţii: 
Mergeau să afle groapa lui Arthur 
Care, spuneau, a fost ucis azi-noapte, 
După porunca ta. 
Regele loan: 
Dragul meu, du-te 
Şi bagă-te între dânşii: am o cale 
Spre-a câştiga din nou iubirea lor; 
Du-i înaintea mea. 
Bastardul: 
Mă duc să-i caut. 
Regele loan: 
Hai, dar, de sârg; cu dreptul înainte. 
O, dacă n-aş avea supuşi vrăjmaşi 
Când duşmanii străini înspaimă ţara 
Cu-nfricoşata fală-a oastei lor! 
Fii ca Mercur, cu aripi la călcâie, 
Şi zboară, ca şi gândul, iar la mine: 
Bastardul: 
Voi învăţa s-alerg ca duhul vremii. 
Regele loan: 
Grăit-ai ca un vrednic, bun voinic. 
(Bastardul iese.) 
Fugi după el. Va fi nevoie, poate, 
De-un olăcar între-aceşti domni şi mine. 
Fii tu acela. 
Olăcarul: 
Cu tot dragul, Doamne. 
(lese.) 
Regele loan: 
O, mama moartă! 
(Intră iar Hubert.) 
Hubert: 

Stăpâne, zic că s-au văzut cinci luni“ 
Azi-noapte; patru nemişcate, a cincea, 
Măiastră, se-nvârtea-mprejurul lor. 
Regele loan: 
Cinci luni! 
Hubert: 
Unchieşi şi babe-n uliţi 
Proorocesc primejdii mari din asta! 
Toţi au pe buze moartea lui Arthur, 
Şi când vorbesc de dânsul dau din cap, 
Şi-şi suflă unul altuia-n ureche. 
Cel ce vorbeşte-apucă pumnul celui 
Ce-ascultă, şi el face-un semn de groază, 
'Ncruntându-şi fruntea, dând din cap, holbându- 
se. 
Văzui un faur cu ciocanu-aşa, 
Pe când se răcea fierul pe ilău, 
Stând gură-cască la un croitor 
Care, cu foarfece şi cot în mână, 
Şi în papuci, (pe care-n graba lui 
li încălţase unu-n locul altuia,) 
Vorbea de multe mii de-oşteni franţuji, 
Tocmiţi în şiruri de bătaie-n Kent. 
Un alt slab, nespălat meseriaş 
Intrând, vorbi de moartea lui Arthur. 
Regele loan: 
De ce tot cerci să mă-nspăimânţi cu-acestea? 
De ce-mi dai zor cu moartea lui Arthur? 
A fost răpus de mâna ta. Aveam 
Temei puternic să-i doresc sfârşitul? 
Tu nu aveai niciunul să-l ucizi. 


462 Cronicarul Holinshed menţionează apariţia pe cer a cinci luni, 
văzute în provincia York. 

Hubert: 
N-aveam? Cum, Doamne, nu mi-ai dat poruncă? 
Regele loan: 
E-un blestem pentru regi de-a fi slujiţi 
De robi ce iau o toană drept poruncă 
Şi-n sânge risipesc lăcaşul vieţii; 
Şi într-un semn din ochi al stăpânirii, 
Ei bănuiesc o lege, socotindu-l 
Amenințarea vajnică-a măririi, 
Când ea, din întâmplare, s-a-ncruntat 
Mai mult din voie rea decât din cuget. 
Hubert: 
lată pitacul pentru ce-am făcut. 
Regele loan: 
__O, când va fi să fie răfuiala 
Intre pământ şi cer, acest pitac 
Mărturisi-va spre osânda noastră. 
De câte ori vederea unei scule 
A răului te-mpinge să faci răul! 
De n-ai fi fost atunci tu lângă mine, 
Un om de mâna firii însemnat, 
Chemat şi-ales spre-a face-o mârşăvie, 
Acest omor nici nu-mi trecea prin gând. 
Insă cătând la urgisitu-ţi chip, 
Găsind că-ţi merge-o cruntă mişelie, 
Că eşti în stare de-a-ndrăzni orice, 
Ti-am pomenit de moartea lui Arthur. 
lar tu, spre-a fi pe placul unui rege, 
Nu te-ai sfiit să pierzi un principe. 
Hubert: 
Maria ta!... 
Regele loan: 
De-ai fi clătit din cap, de-ai fi tăcut 

Când ţi-am vorbit ascuns de planul meu, 
Sau de-ai fi-ntors un ochi nedumerit 
Ca să mă faci să-ţi spun pe şleau povestea, 
Mă amuţea ruşinea, mă-mpietrea, 
Fiorul tău trezea fioru-n mine; 
Dar tu din semne chiar m-ai priceput, 
Şi cu păcatul ai grăit prin semne. 
Da, făr-a şovăi inima ta, 
Şi apriga ta mână, după-aceea, 
S-au îndurat să săvârşească fapta 
Pe care ni-i ruşine s-o numim. 
Piei dinaintea mea, şi niciodată 
Nu-mi ieşi-n drum. Curtenii mei mă lasă, 
Şi ţara mea este-nfruntată până 
La poarta mea de-un stol de oşti străine; 
Dar în adâncu-acestei ţări de carne, 
Pe-acest meleag de sânge şi de suflet, 
Domneşte vrăşmăşia şi zavera 
'Ntre gândul meu şi moartea lui Arthur. 
Hubert: 
Ridică-te asupra altor duşmani! 
Voi împăca cu tine gândul tău; 
Arthur trăieşte; această mână-a mea 
E o mână fără vină, încă fecioară, 
Nu poartă pete rumene de sânge, 
Şi, până azi, în pieptu-mi n-a pătruns 
Fiorul unui gând de-a face moarte. 
Ai ponegrit natura-n chipul meu 
Care, deşi pe dinafară aspru, 
Închide-un suflet totuşi prea curat 
Spre-a fi călăul unui biet copil. 
Regele loan: 
Arthur trăieşte! O, du-te-n grab la sfetnici, 

Aruncă urei lor aprinse ştirea, 
Şi adu-i la supunere-mpăcându-i. 
Şi uită tot ce patima-mi scornise 
Despre făptura ta: mă-orbise furia, 
Şi ochii, beţi de năluciri de sânge, 
Te-nfăţişau măi hâd decât erai. 

O, nu răspunde, ci ad-aici la mine 
Pe domnii mâniaţi, cu mare grabă. 
Te mân cu vorba-ncet; tu fugi mai tare. 

(les.) 


Scena 3 


Acelaşi loc. În faţa castelului. 
Intră Arthur, pe ziduri. 


Arthur: 
Înalt e zidul! Totuşi voi sări. 
Pământ iubit, aibi milă şi mă cruţă. 
Puţini mă ştiu sau nimeni. Chiar aşa, 
Vestmântul meu de mic năier mă schimbă. 
Mi-e frică; totuşi voi cerca norocul; 
Dac-ajung jos, şi nu-mi frâng oasele, 
Găsi-voi mii de chipuri de scăpare. 
(Sare.) 
Vai mie! Duhul unchiului era 
'N aceste pietre. Cerul să-mi ia sufletul, 
Şi Anglia să-mi ţie oasele!“ 


463 În privinţa morţii prinţului Arthur, au circulat în acea vreme 
diferite zvonuri. Cronicarul Holinshed spune că vrând să coboare 
de pe zidurile castelului, unde era închis, a căzut şi a murit. 
Cronicarul Foxe afirmă că a murit sărind de pe ziduri în şanţul 
înconjurător, încercând să evadeze. 

Într-un mod asemănător a încercat şi loana d'Arc să evadeze 

(Moare. Intră Pembroke, Salisbury şi Bigot.) 
Salisbury: 
Îl voi vedea la Saint-Edmundsbury“*: 
E-n joc scăparea noastră. Să primim 
Neapărat plăcuta lui poftire, 
'N vederea unor timpuri de restrişte. 
Pembroke: 
Prin cine-a dat scrisoarea cardinalul? 
Salisbury: 
Prin contele Melun, un domn din Francia, 
Care mi-a spus că dragostea lui Lewis 
Mai multă e decât e scrisă-aici. 
Bigot: 
Atunci, mâini dimineată-l întâlnim. 
Salisbury: 
Mai bine să pornim acum, căci fi-vor 
Trei zile lungi de drum până la dânsul. 


din prizonieratul englezilor, rupându-şi însă picioarele şi fiind astfel 
prinsă. 

Conform unui zvon foarte răspândit şi care se bucura de cea 

mai mare crezare în acel timp, prinţul Arthur era ţinut; prizonier în 
castelul din Rouen. Nemulțumit de faptul că Hubert refuzase să-i 
îndeplinească porunca, Regele loan a venit într-o noapte la castel, 
într-o barcă, a cerut să i se predea prizonierul, pentru a-l strămuta 
într-un alt loc, l-a luat în barca sa, l-a înjunghiat cu propria sa 
mână şi l-a aruncat în Sena, legat de un pietroi. După aceea a pus 
să se răspândească zvonul că tânărul prinţ s-a înecat încercând să 
evadeze pe una din ferestrele castelului. Shakespeare adoptă însă 
legenda sinuciderii prinţului. 
464 Datele istorice nu sunt strict respectate în piesa Regele loan. 
Astfel adunarea baronilor la St. Edmundsbury (localitate în Suffolk, 
la 75 mile de Londra) unde aceştia şi-au formulat plângerile 
împotriva domniei tiranice a regelui a avut loc în 1214. Pe de altă 
parte, debarcarea francezilor, de care se vorbeşte mai departe în 
această scenă, a arat loc în 1216. Arthur a dispărut misterios în 
anul 1203 iar regina Eleonora a murit în 1204. Toate aceste 
evenimente sunt apropiate între ele în desfăşurarea piesei. 

(Intră Bastardul.) 
Bastardul: 
lar bine v-am găsit, domni mânioşi! 
Prin glasul meu sunteţi chemaţi de rege. 
Salisbury: 
Chiar regele s-a lepădat de noi. 
Nu vom mai căptuşi subţirea-i mantă 
Cu cinstea noastră, nici urma-vom pasul 
Ce lasă-un semn de sânge unde calcă. 
Întoarce-te şi zi-i aşa; Ştim totul. 
Bastardul: 
Orice-aţi gândi, mai bine-o vorbă bună. 
Salisbury: 
O chibzuieşte scârba, nu smerenia. 
Bastardul: 
Puţină chibzuinţă-n scârba voastră! 
Ar fi mai chibzuit, s-aveţi smerenie. 
Pembroke: 
Şi nerăbdarea are dreptul ei. 
Bastardul: 
Aşa-i: acel de-a-şi vătăma stăpânul. 
Salisbury: 
Aici e temniţa. 
(Văzând pe Arthur.) 
Dar cine-i jos? 
Pembroke: 
O, moarte, cu ce mare şi domnească 
Mândreţe te-ai împodobit! Pământul 
Nu s-a căscat s-ascundă această faptă? 
Salisbury: 
Omorul, ca şi cum şi-ar uri fapta, 
A dat-o în vileag spre răzbunare. 
Bigot: 

Sau, hărăzind frumuseţea asta gropii, 
O socoti prea mândră pentru-o groapă“”. 
Salisbury: 
Sir Richard, ce gândeşti? Ai mai văzut, 
Citit sau auzit? Poţi să-ţi închipui. 
Sau poţi închipui ceea ce vezi, 
Deşi vezi bine? Făr-aceasta, gândul 
Putea întruchipa ceva asemeni? 
Aici e fruntea, coiful, creasta lui, 
Şi creasta crestei de pe stema morţii“. 
Aici, ruşinea cea mai sângeroasă, 
Sălbătecia cea mai crudă, fapta 
Cea mai de jos pe care oarba ură 
Sau furia-nfocată-au hărăzit-o 
Cândva plânsorii blândei pocăinţe. 
Pembroke: 
Orice omor e-ndreptăţit de-acesta, 
Şi-acesta, aşa hâd şi fără seamăn, 
Va da o cuviinţă, o frumusete, 
Păcatelor ce încă n-au venit; 
Va dovedi o făr-de-lege glumă, 
'N lumina-acestei groaznice vedenii. 
Bastardul: 
E-un lucru blestemat şi sângeros, 
O faptă cruntă-a unei mâini mârşave; 
De-o fi lucrat cumva o mână-aici. 
Salisbury: 
De-o fi lucrat cumva o mână-aici! 
Ne-am cam închipuit ce-avea să fie: 


465 Conform practicii timpului, principii nu erau înmormântați în 
pământ ci îmbălsămaţi şi aşezaţi într-un sarcofag sau un cavou. 
466 Imagini şi termeni Împrumutați de Shakespeare din heraldică, 
ştiinţă de mare vază în vremea lui, (n. tr.). 

E lucrul fără milă al lui Hubert, 
Şi-ndeplinirea unui plan al regelui 
De-a cărui ascultare mă feresc. 
Cad în genunchi în faţa năruirii 
Acestei dulci vieţi, şi suflu peste 
Această frumuseţe făr' de suflet 
Tămâia unei sfinte juruinţe: 
De-a nu gusta plăcerile vieţii, 
De-a nu mă molipsi de-o bucurie, 
De-a nu cunoaşte tihna şi răgazul, 
Pân' ce n-oi da acestui braţ o slavă 
Gătindu-l cu podoaba răzbunării. 
Pembroke şi Bigot: 
Noi întărim cu sufletele noastre. 
(Intră Hubert.) 
Hubert: 
Sunt, domnilor, înfierbântat de graba 
Cu care vă tot caut, Arthur e viu, 
Şi regele trimite după voi. 
Salisbury: 
O, e-ndrăzneţ! De moarte nu roşeşte. 
Hai, piei de-aici, mişel spurcat! Hai pleacă! 
Hubert: 
Nu sunt mişel. 
Salisbury (trăgându-şi sabia): 
Vrei să-mplinesc eu legea? 
Hubert: 
Ţi-e sabia lucioasă. Bag-o-n teacă. 
Salisbury: 
Nu, vreau s-o bag în piele de-ucigaş. 
Hubert: 
'Napoi îţi spun, 'napoi, lord Salisbury! 
Şi sabia mea taie ca şi-a ta; 

N-aş vrea să-ţi pierzi măsura, domnul meu, 
Nici să-ncerci sorții apărării-mi drepte, 
Ca nu cumva în faţa urii tale 
Să uit mândria, cinstea ta, şi neamul. 
Bigot: 
Gunoi ce eşti! Cutezi să-nfrunţi un nobil? 
Hubert: 
Nu! Dar cutez să-mi apăr dreptul suflet, 
Chiar împotriva unui împărat. 
Salisbury: 
Eşti ucigaş. 
Hubert: 
N-o dovedeşti cu asta. 
ŞI, totuşi, nu-s. lar cine spune-altminteri 
Nu spune drept si, ca atare, minte. 
Pembroke: 
Taie-l bucăţi. 
Bastardul: 
Astâmpără-te, 'ţi spun! 
Salisbury: 
În lături, sau te spintec, Faulconbridge! 
Bastardul: 
Ba spintecă pe dracul, Salisbury! 
Dacă te-ncrunţi la mine, faci un pas, 
Sau cu mânia-ţi grabnică mă înfrunţi, 
Te-ating de moarte. Lasă-ţi spada, 
Ori te fărâm pe tine şi frigarea, 
să crezi că-un diavol a picat din iad. 
Bigot: 
Ce vrei să faci, vestite Faulcombridge? 
S-ajuţi un om de rând şi-un ucigaş? 
Hubert: 
Nu-s ucigaş! 

Bigot: 
Cine-a ucis copilul? 
Hubert: 
Nici nu-i un ceas, şi îl lăsasem teafăr. 
Eu l-am cinstit, l-am îndrăgit, şi-oi plânge, 
Cât voi trăi, duioasa lui făptură. 
Salisbury: 
Nu crede apei reci din ochii săi, 
Căci mişelia nu-i făr' lacrimi de-astea; 
Şi el, deprins, le face-aidoma 
Cu cele-ale căinţei şi durerii. 
Veniţi cu mine, voi al căror suflet 
Urăşte izul greu de zalhana; 
Mă-năbuşe năduhul făr' de legii. 
Bigot: 
Veniţi la principele Lewis, la Bury! 
Zi regelui să vie după noi. 
(Lorzii ies.) 
Bastardul: 
Frumoasă lume! Ştii isprava asta? 
De eşti tu cel ce, fără de fiorul 
Neistovit şi necuprins al milei, 
Ai săvârşit această faptă-a morții, 
Pierdut eşti, Hubert! 
Hubert: 
Ci ascultă-mă!... 
Bastardul: 
Ha! Îţi spun asta; 
Eşti un procilet la fel de negru... 
Nu! Nimic nu poate fi aşa de negru“. 


467 Sufletele osândite erau înfăţişate, în Misterele evului mediu, 


ca personaje îmbrăcate în negru şi cu feţele mânjite cu negreală. 
Sufletele bune erau îmbrăcate în alb. 

Eşti mai proclet decât satana însuşi; 
Nu mai e-n iad un drac aşa de negru, 
Cum ai fi tu, dac-ai ucis copilul. 
Hubert: 
Pe sufletul meu... 
Bastardul: 
Dac-ai învoit - 
Atâta doar - această cea mai crudă 
Din fapte, ia-ţi atunci orice nădejde; 
Şi dacă ai nevoie de-o frânghie, 
Cel mai subţire fir tors de-un păianjen 
Va fi destul să te sugrume. O trestie 
Va fi o grindă spre-a te spânzura““, 
Sau dac-ai vrea tu singur să te-neci, 
In lingură să torni puţină apă, 
Şi-atât va fi cât oceanu-ntreg, 
Destul să-nghită-asemenea nemernic“. 
Te bănuiesc pe tine foarte tare. 
Hubert: 
Dacă cu fapta, voia, sau cu gândul, 
Sunt vinovat de furtul dulcei vieţi 
Ce era-nchisă-n acest lut frumos, 
Nu-mi fie-n iad un chin destul de mare. 
L-am lăsat teafăr. 
Bastardul: 
Haide, ia-l în braţe"”. 


468 Aluzie la faptul că, în conformitate cu legenda biblică, luda s-a 
spânzurat după ce l-a vândut pe lisus. 

469 Conform credinţei timpului criminalii erau mai expuşi 
accidentelor fatale decât oamenii cinstiţi. 

470 Bastardul îi cere lui Hubert să ia în braţe trupul lui Arthur 
pentru a verifica astfel nevinovăția pe care şi-o proclamă. Conform 
credinţei lumii germanice, trupul celui ucis sângera la apropierea 
ucigaşului, (c.f. Cântecul Nibelungilor: modul cum a fost identificat 

Sunt parcă uluit, îmi pierd cărarea, 
Prin spinii şi primejdiile lumii. 
Cât de uşor duci Anglia“! pe braţe! 
Din acest hârb de maiestate moartă, 
Viaţa, dreptul, adevăru-acestei 
Ţări au zburat la cer; iar Englitera 
Rămâne să-ncolţească, să dezbată, 
să sfâşie cu dinţii moştenirea 
Făr' de stăpân a mândrei ei măriri. 
Ci, pentru osul ros al stăpânirii 
Războiul-câine îşi zbârleşte părul, 
Şi mârâie în ochii blânzi ai păcii. 
Oştiri de-afar' şi răzvrătiți din 'nuntru 
Alcătuiesc un singur şir de luptă, 
Şi-o uriaşă vraişte pândeşte, - 
Precum pândeşte-un corb bolnava fiară 
Sfârşitul grabnic al hrăpitei fale. 
Ferice, acum, de cel ce-şi va scăpa 
Mantaua din furtună. Du copilul 
Şi vino după mine. Merg la rege: 
Căci mii de griji pe capul nostru sunt, 
Şi cerul chiar priveşte ţara crunt. 
(les.) 


Actul V 


Scena 1 


ucigaşul lui Siegfried). Înţelegem, din cele ce urmează în scena 
respectivă, că Hubert a apărut nevinovat. 

471  Numindu-l pe Arthur „Anglia” bastardul îl recunoaşte 
oarecum, ca rege de drept al Angliei, fiindcă, în mod obişnuit, în 
piesele lui Shakespeare, monarhilor li se dă numele ţării lor. In 
urma morţii lui Arthur bastardul întrevede începerea unor lupte 
între alţi pretendenți pentru coroană. 

Acelaşi loc. O încăpere în palat. 
Intră regele loan, Pandulph cu coroana, şi curteni. 


Regele loan: 
Aşa am părăsit în mâna ta 
Cununa slavei mele. 
Pandulph (dând coroana lui loan): 
la-ndărăt 
Din mâna mea, ca danie a papei, 
Mărirea ta, şi stăpânirea ta. 
Regele loan: 
Deci ţine-ţi vorba sfântă; ieşi în calea 
Franţuzului şi pune tot cuvântul 
Sfinţiei sale, spre a-l opri din mers, 
Cât nu suntem în flăcări. Sfetnicii 
Nemulţumiţi se scoală-asupra noastră, 
Norodul nu se-mpacă cu-ascultarea, 
Jurând credinţă şi-nchinându-se 
Unor străini, unei domnii străine. 
Acest potop de pătimaş venin 
Rămâne a fi zăgăzuit de tine. 
Nu pregeta: e-atât de bolnav timpul 
Încât ori i se dă pe dată leacul, 
Ori piere de-un istov fără de leac. 
Pandulph: 
Suflarea mea a ridicat furtuna 
Pentru purtarea-ţi trufaşă cu papa; 
Acum, fiindcă te-ai întors smerit, 
Voi potoli tot viforul războinic, 
Şi voi aduce vreme bună-n ţară. 
Azi, ziua de Ispas - tu ţine minte! - 
Pe legământul tău în slujba papei, 

Mă duc să-nduplec pe Franţuz la pace. 
(lese.) 
Regele loan: 
În ziua de Ispas? N-a zis prorocul 
Că-n ziua de Ispas, pân' la amiază, 
Voi părăsi coroana? Aşa făcui. 
Crezusem că voi fi silit la asta; 
Har Domnului, a fost cu voia mea. 
(Intră Bastardul.) 
Bastardul: 
Tot Kent-ul s-a predat. Cetatea Dover 
Mai ţine încă. Londra a primit 
Ca oaspe rar pe Lewis cu oastea sa. 
Curtenii tăi nu vor să te asculte: 
S-au dus să se închine la vrăjmaş; 
Şi spaima cea cumplită vântură 
Un număr mic de prieteni îndoielnici. 
Regele loan: 
Curtenii mei n-au vrut să se întoarcă 
Când au aflat că Arthur era viu? 
Bastardul: 
Mort l-au aflat, şi aruncat pe uliti; 
Un scrin deşert din care-odorul vieţii 
De-o mână crudă-a fost prădat şi smuls. 
Regele loan: 
Hubert, mişelul, îmi spunea că-i viu. 
Bastardul: 
Pe legea mea, aşa ştia şi el. 
De ce slăbeşti? De ce priveşti a jale? 
Fii mare-n fapte, cum ai fost în gânduri. 
Nu vază lumea că-ndoiala tristă 
Şi frica stăpânesc un ochi de rege. 
Fii furtunos cu vremea, foc cu focul, 

Ameninţând pe cine te-ameninţă, 
Şi-nfruntă chipul groazei cei făloase. 
Aşa, cei mici, împrumutând purtarea 
De la cei mari, vor fi prin pilda-ţi mari 
Şi plini de duhul dârz al hotărârii. 
'Nainte! Fii strălucitor ca Marte" 
Când este gata a păşi-n război; 
Arată-avânt şi-ncredere ne-nfrântă. 
Ce? Vor să cerce leu-n“'” vizuină? 
Să-l sperie? Să-l facă-a tremura? 
să nu se zică asta. Sari şi-aleargă 
Spre-a-ntâmpina restriştea de la porți, 
Şi a lupta cu ea cât nu-i pe-aproape. 
Regele loan: 
Legatul papei a venit la mine, 
Şi-am încheiat cu el o bună pace; 
El mi-a făgăduit să-ntoarcă oastea 
Adusă de Lewis. 
Bastardul: 
Haină pace! 
Putem noi oare pe pământul ţării 
Trimite vorbe bune, face târguri, 
Îndupleca, vorbi, tocmi răgazuri, 
Cu-o armie vrăjmaşă? Un tânăr spin“, 
Un famen în mătasă calcă ţara, 
Se umflă-n pene pe-un pământ războinic, 


472 Aluziile la mitologia greco-romană sunt mult mai puţine în 
Regele loan decât în alte piese ale lui Shakespeare. Referirile la 
Marte, zeul războiului la romani, fiind unele dintre cele mai curente 
în nenumărate piese ale timpului, apar frecvent şi în operele lui 


Shakespeare. 
473 |n armoariile regelui loan figura leul englez. 


474 Sifilisul, care a bântuit cu furie Franţa evului mediu, producea 
pe atunci, în epoca de mare virulență, căderea totală a părului. 

Râzând de vânt cu trândavele-i flamuri, 
Şi nimeni nu-i stă-n cale? 'N luptă, Doamne! 
N-o fi putut legatul face pace, 
Ori, de-a putut, mai bine să se spună 
Că ne-au văzut gătiţi a ne lupta. 
Regele loan: 
Fii căpitanul oastei în război. 
Bastardul: 
'Nainte deci! Curaj! Să se arate 
Dacă putem un mândru duşman bate! 
(les.) 


Scena 2 


Un câmp lângă Edmundsbury. Tabăra franceză. 
Intră, în arme, Lewis, Salisbury, Melun, Pembroke, 
Bigot şi oşteni. 


Lewis: 
Dumneata Melun, fă suret la asta, 
Păstrându-l spre aducere aminte, 
Şi dă izvodul domnilor 'napoi. 
Fiindc-având tocmeala noastră scrisă, 
Şi ei, şi eu, cetind aceste rânduri, 
Putem cunoaşte cele ce-am jurat, 
Şi păstra tare, fără greş, credinţa. 
Salisbury: 
Din parte-ne, nicicând nu va fi ruptă 
Ci, luminate domn, deşi-am jurat 
De bună voie slujbă şi credinţă 
În lupta ta, eu totuşi, crede-mă, 

Nu-s bucuros că-această boală-a vremii 


Îşi află leacu-n trista răzvrătire, 
Şi nici că vindec o-nvechită rană, 

Făcând mai multe. O, mă doare-n suflet, 
Că trebuie să scot din teacă fierul 

Spre-a văduvi femeile! O, chiar 
Acolo unde cinstea în primejdie 
Sus strigă numele de Salisbury! 
Dar răul vremii e atât de marc 

Încât, spre-a vindeca şi-ntrema dreptul, 
Nu mai putem lucra decât cu mâna 
Cumplitei nedreptăţi şi-a silei tulburi. 
Şi nu-i păcat, o triştii mei prieteni, 
Că noi, copii şi fii acestei ţări, 

Am apucat un ceas atât de jalnic, 
Încât păşim în cântece de luptă 
Străine, pe pământul ei cel drag, 

Şi-i întărim pe cei ce-i vrăjmăşesc, 
(Ci cată să mă-ntorc şi să jelesc 

Ruşinea de-a fi fost împinşi la asta,) 

Cinstind pe domnii unei ţări străine, 

Şi-urmând un steag necunoscut aici. 
Aici? O, neam, de te-ai muta de-aici! 
De-ar vrea Neptun“'”, cu braţul ce te-ncinge, 

Din dragostea-ţi de tine să te smulgă 

Şi să te-arunce pe-un tărâm păgân; 
Acolo,-aceste două oşti creştine 
Ar aduna al urii sânge-n vâna 
lubirii, 'n loc de-a-l risipi-ntre ele! 


475 Neptun, ca zeu al mării, e invocat să strămute populaţia 
Angliei pe un țărm păgân, unde ar fi, drept urmare, nevoită să se 
unească pentru a lupta împotriva duşmanilor creştinătăţii şi 
englezii nu s-ar mai bate între ei din cauza unor rivalități mărunte. 

Lewis: 
Arăţi o mândră fire-n toate acestea, 
Şi patimile mari care se zbat 
În pieptul tău cutremură simţirea. 
O, dar ce luptă vrednică purtat-ai 
Între nevoie şi credinţa dată! 

Ci las’ să şterg cinstita-această rouă 
Ce, argintie, 'ţi curge pe obraji; 
Căci inima-mi s-a-nduioşat de plânsul 
Unei femei, ce-i val obişnuit; 

Dar revărsarea asta,-a unor lacrimi 
Atât de bărbăteşti, acest puhoi, 

Ce vine din furtuna unui suflet, 
Mi-uimeşte ochii, şi mă uluieşte 
Mai tare ca atunci când am văzut 
Boltitu-nalt al cerului cu totul 
Împodobit de meteori de foc. 

Sus fruntea, strălucite Salisbury, 

Cu suflet mare-nlătură restriştea 
Şi lasă-aceste lacrimi la copiii 
Ce n-au văzut în clocot lumea toată 
Şi-n jocuri doar au înfruntat Norocul, 
Infierbântaţi, cu drag şi voioşie. 
Hai, hai, căci cată să-ţi vâri braţu-adânc 
În sacu-mbelşugat al fericirii, 

Ca Lewis chiar, şi dumneavoastră toţi, 
Legaţi cu noi prin viţele puterii. 

(Intră Pandulph însoțit. ) 
Şi parcă chiar acum vorbi un înger“; 


476 Unii comentatori văd în aceste cuvinte ale prinţului Lewis o 


aluzie la monedele de aur pe care se afla chipul arhanghelului şi 
care se numeau „îngeri”. Alţii văd o referire la zicala care avea 
sensul de „A vorbit însăşi înţelepciunea”. 

Priviţi, legalul papei vine-n grabă 
Spre-a ne-ntări cu mâna Domnului, 
Şi prin cuvântu-i sfânt a pune dreptul 
De partea noastră. 
Pandulph: 
Har, luminate domn! 
lată ce este; regele loan 
S-a împăcat cu Roma; sufletu-i 
Atât de-mpotrivit sfintei Biserici 
S-a-ntors la Roma şi la sfântul scaun. 
De-aceea nu mai fluture-ncruntată 
Flamura ta, şi domolit să fie 
Sirepul duh al crudului război 
Ce, ca şi leul adăpat din mână, 
Să zacă molcum la genunchii păcii, 
Nemaifiind cumplit decât la faţă. 
Lewis: 
să ierţi prea sfinte; nu voi da-ndărăt; 
Prea mare m-am născut spre-a fi un şerb, 
Ori un vechil ţinut să deie seama, 
Ori slugă de dârvală şi unealta 
Vreunei domnii din câte sunt pe lume. 
Suflarea ta a-ncins văpaia stinsă 
A vrajbei dintre-acest pământ şi mine, 
Şi vreascuri a adus de-a hrănit focul; 
Şi-acum e prea târziu spre a-l mai stinge 
Cu-acelaşi vânt uşor ce l-a aprins. 
M-ai învăţat cum să cunosc dreptatea, 
Mi-ai arătat ce-aş dobândi aici, 
Da, mi-ai băgat isprava asta-n suflet, 
Şi vii să-mi spui acuma că loan 
S-a împăcat cu Roma! Dar, ce-mi pasă? 
Eu, pe temeiul însoţirii mele, 

După Arthur, cer ţara pentru mine; 
Şi-acum, când jumătate e cuprinsă, 
Eu să mă-ntorc 'napoi fiindcă loan 
S-a împăcat cu Roma? - 'S robul Romei? 
Ce bani a dat, ce oşti năimit-a Roma, 
Şi câtă armătură a trimes 
În sprijinul războiului? Nu eu 
Am dus tot greul? Cine, dar? Nu eu? 
Şi cei care-au răspuns chemării mele, 
Şi-au asudat aici, şi-au dus războiul? 
N-am auzit pe ostrovenii-aceştia 
Strigând „Vive le roy!” Când treceam eu 
Pe lângă târgurile lor? N-am eu în mână 
Cele mai bune cărţi, spre-a câştiga 
Un joc al cărui preţ e o coroană? 
Şi-am să dau partea care-mi cade mie? 
Nu, nu, aşa ceva nu se va spune. 
Pandulph: 
Vezi acest lucru doar pe dinafară. 
Lewis: 
Oricum îl văd, eu nu voi da-ndărăt 
Cât timp isprava nu-mi va izbândi 
Pre cât am juruit-o-n visul meu, 
'Nainte de-a stoli viteaza frunte 
A oastei şi de-a strânge laolaltă 
Aceste mândre suflete din lume, 
Spre-a izbândi şi a-mi câştiga un nume, 
De-ar fi şi-n gura groazei sau a morţii. 
(Sună trâmbiţe. ) 
La ce ne cheamă-aceste aspre trâmbiţi? 
(Intră Bastaraul însotit.) 
Bastardul: 
După frumosul obicei al lumii, 

Cer ascultare. Vin spre a vorbi; 
Stăpâne sfinte, sunt trimes de rege 
să aflu ce tocmit-ai pentru el, 
Şi, după ce răspunzi, voi şti şi rostul 
Şi marginea lăsată vorbei mele. 
Pandulph: 
Delfinul“'” vajnic este împotrivă; 
Nu vrea să zăbovească cu tocmeli, 
Şi spune verde că nu lasă armele. 
Bastardul: 
Pe sângele ce furia-l sminteşte, 
Bine-a zis tânărul. Dar ascultați 
Pe regele englez. Măria sa 
Prin mine vă vorbeşte; El e gata: 
Spun - cum ar spune el - cu maimuţeasca 
Şi mojiceasca voastră năvălire, 
Măscară-nzorzonată, festă proastă, 
Această-obrăznicie fără barbă“, 
„Această trupă de copii, pe rege 
Il fac să râdă. Gata-i să gonească 
Cu biciu-această oaste de pitici, 
Aceşti pigmei, din graniţele ţării. 
Aceeaşi mână ce-a avut tăria, 
In faţa porţii voastre, a vă bate 
Şi a vă face să săriţi pârleazul, 
Să vă băgaţi ca ciuturele-n puțuri, 
să vă culcaţi în staulele voastre, 
să vă pitiţi ca nişte amaneturi, 


477 Moştenitorul tronului Franţei purta denumirea de „Delfin” şi 
avea ca apanaj provincia Dauphine în sud-estul Franţei. Folosirea 
titlului în epoca regelui loan constituie însă un anacronism 
deoarece provincia a fost dobândită de coroana Franţei numai 


începând cu anul 1349. 
478 Vezi nota 82. 

In cufere şi lăzi, să luați în braţe 
Purceii-n strat, să căutaţi scăpare 
În gropniţe şi temniţe-ngroziţi 
Şi scuturaţi de spaimă chiar la cântul 
Cocoşului sămânţei voastre“'” care 
Vi se părea un glas de-englez armat; 
Să fi slăbit biruitoarea mână 
Ce chiar la voi acas' v-a pedepsit? 
Nu! Falnicul monarh, să ştiţi, e-n arme, 
Şi ca un vultur peste cuibu-i zboară, 
Spre a sări pe-oricine-l ameninţă. 
lar voi, voi stârpituri, haini nemernici, 
Voi crunţi Neroni, ce rupeţi trupul drag 
Al mamei voastre“* Anglia, roşiţi! 
Căci, iată, până şi-ale voastre soaţe 
Şi fete cu palid chip aleargă 
Ca nişte amazoane“" după tobe, 
Schimbându-şi degetarele-n mănuşi 
De fier, âcele-n lănci“*, şi dragostea 


479 Galii, populaţia băştinaşă care locuia în Franţa înaintea erei 
noastre, erau numiţi astfel de romani, după cocoşul pe care-l 
purtau pe coifuri. Gallus, pe latineşte, înseamnă „cocoş”. Galii 
aparţineau ramurii celtice a popoarelor indo-europene, (n. tr.). 

480 Printre faptele dovedind dezechilibrul mintal al împăratului 
Nero (54-68 e. n.) se menţionează şi tăierea pântecelui mamei 
sale, după moartea acesteia, pentru a vedea locul unde a fost ţinut 
în trupul ei, înainte de a se naşte. S-a sinucis din cauza unei 
revolte militare, la vârstă de 31 de ani. 

481 Aluzie la neamul amazoanelor care, conform mitologici 
greceşti, îşi aveau ţara în nord-estul Asiei Mici. În timpul războiului 
troian au venit în apărarea Troiei. Regina lor, Penthesilea, a fost 
ucisă de Ahile. 

482 Faptul imaginat de Shakespeare, ca femeile să-şi dea 
degetarele şi acele, pentru a fi transformate în arme, este atestat 
de istorie ca petrecându-se realmente, mai târziu, în timpul 
războiului civil din Anglia (1640-1649), când femeile şi-au dat 

William Shakespeare 
În cruntă şi sălbatică pornire. 
Lewis: 
Destul ai ocărât - hai, du-te-n pace, 
Ne-ntreci, mărturisesc, în vorbe grele. 
Drum bun! Pun prea mult preţ pe timp spre-a-l 
pierde. 
Cu un flecar ca tine... 


Pandulph: 
Daţi-mi voie. 
Bastardul: 
Vreau sa vorbesc. 
Lewis: 


Nu vrem să v-auzim. 
Să bată tobele, şi glasul bătăliei 
Vorbească pentru noi şi țelul nostru. 
Bastardul: 
Da, tobele bătute vor striga 
Cum veţi striga şi voi, bătuţi fiind. 
Deşteaptă-un sunet doar cu toba ta, 
Şi-ndată altă tobă, gata-ntinsă, 
Va răsuna puternic cât şi-a ta; 
Mai sună-odat', şi-un sunet ca şi-al tău 
Se va rostogoli-n văzduh râzându-şi 
De tunetul cu-adânc gâtlej; căci iată, 
Făr-a-i păsa de-acest legat beteag, 
De care s-a slujit mai mult în glumă, 
Se-apropie războinicul loan. 
Pe fruntea lui e moartea scofâlcită, 
A cărei slujbă azi e să se-nfrupte 
Din miile acestea de franţuji. 
Lewis: 


degetarele şi acele pentru făurirea armelor armatei Parlamentului 
comandată de Cromwell. 

Sunaţi din tobe, să vedem năpasta. 
Bastardul: 
Ai s-o şi vezi; nu te-ndoi de asta. 
(les). 


Scena 3 


Acelaşi loc. Un câmp de bătaie. Alarmă. 
Intră regele loan şi Hubert. 


Regele loan: 
Cum ne mai merge azi? la spune-mi, Hubert. 
Hubert: 
Mă tem că rău. Cum ţi-e, măria ta? 
Regele loan: 
Căldurile“*” ce m-au muncit atât 
M-apasă greu; mi-e inima bolnavă. 
(Intră un olăcar.) 
Olăcarul: 
Măria ta, viteazul Faulconbridge 
Doreşte să laşi câmpul de bătaie, 
Şi să-l vesteşti prin mine ce drum iei. 
Regele loan: 
Spre Swinstead, spune-i; merg la mănăstire. 
Olăcarul: 
Fii liniştit, căci marile-ajutoare 
Dorite de Delfin, acum trei nopţi 
S-au scufundat pe prundul de la Goodwin. 
Acum i-a şi venit lui Richard ştirea. 
Franţujii se bat prost şi dau-napoi. 
Regele loan: 


483 Cronicarul Holinshed prezintă diferite versiuni privind cauza 
morţii regelui loan. Shakespeare reţine otrava şi frigurile. 

Vai, frigurile crâncene mă ard; 
Nu vor să-mi dea răgaz ca să mă bucur. 
La drum spre Swinstead; repede, pe targă; 
Mă simt slăbit - îmi vine să leşin. 
(les.) 


Scena 4 


Acelaşi loc. Altă parte a câmpului de bătaie. 
Intră Salisbury, Pembroke, Bigot şi altii. 


Salisbury: 
Credeam că n-are-atâţi prieteni riga. 
Pembroke: 
La luptă, iar! Să-mbărbătăm Franţuzul; 
De-i merge rău, ne merge rău şi nouă. 
Salisbury: 
_Acest împieliţat de Faulconbridge, 
In ciuda noastră, a dus singur lupta. 
Pembroke: 
Zic că, bolnav, loan a părăsit-o. 
(Intră Melun rănit şi purtat de oşteni.) 
Melun: 
Purţaţi-mă la răzvrătiţii-engleji. 
Salisbury: 
Pe când aveam noroc purtam alt nume. 
Pembroke: 
E contele Melun. 
Salisbury: 
Rănit de moarte. 
Melun: 
Fugiţi, cinstiţi engleji! Sunteţi vânduți; 
Desfaceţi nodul aspru-al răzvrătirii, 

Şi-mbrăţişaţi credinţa surgunită. 
Găsiţi pe loan al vostru şi-n genunchi 
Cădeţi-i, căci Franţuzul dac-ajunge 
Stăpân pe-această zi cumplită, vrea, 
Ca o răsplată-a ostenelei voastre, 
să vă reteze capul. A jurat-o, 

Şi eu cu el, şi alţii mulţi cu mine, 
Pe-altarul de la Saint-Edmundsbury, 
Altar pe care v-am jurat şi vouă 
Prietenie şi iubire-n veci. 


Salisbury: 
E cu putinţă? O fi adevărat? 


Melun: 
N-am în privirea mea cumplita moarte, 
Păstrând în mine doar un pic de viaţă 
Ce mi se duce, cum un chip de ceară 
Işi pierde-nfăţişarea lângă foc? 

Ce m-ar putea-ndemna să mint acum, 
Când n-am de tras folos din vreo minciună? 
De ce-aş minţi, când ştiu că mor aici, 

Şi dincolo trăiesc prin adevăr? 

Vă spun că Lewis, ieşind învingător, 
E blestemat dacă-ochii voştri-apucă 
O altă zi mijind în răsărit. 
Dar chiar în noaptea asta-al cărui negru, 
Molipsitor răsuflet fâlfâie 
În juru-aprinsei creste-a slabului, 
_Bătrânului şi râncedului soare, 

In noaptea asta cruntă veţi muri, 
Plătind, cu viaţa voastră, prin vânzare, 
Ispaşa faptei voast' de vânzători, 
Când Lewis cu ajutorul vostru-nvinge. 
să pomeniţi de mine-unui anume 

William Shakespeare 
Hubert din preajma regelui loan. 
lubirea pentru el, şi-mprejurarea 
Că tatăl mare-al meu era englez, 
M-au îndemnat l-aceste spovedanii, 
În schimb, vă rog, duceţi-mă afară 
Din freamătul şi larma bătăliei, 
Să-mi torc în pace gândul de pe urmă, 
Şi sufletul de trup să-l despărţesc 
Cu-nalte cugetări şi doruri sfinte. 
Salisbury: 
Te credem; şi afurisit să fiu 
De nu mi-e drag de harul şi de chipul 
Acestui foarte bun prilej cu care 
Ne vom întoarce din haina fugă, 
Şi, ca un val izbit ce dă-napoi, 
Lăsând sminteala şi-oarba rătăcire, 
Ne vom pleca-n uitatele hotare 
Şi-adânc ne vom rostogoli-n smerenii 
În oceanul nostru, marele 
Monarh loan. Voi să te-ajut cu braţu-mi 
să pleci de-aici; văd frigurile morţii 
În ochii tăi. Prieteni; un nou zbor, 
Şi-un nou noroc în vechiu-ne ogor! 


(les.) 
Scena 5 
Acelaşi loc. Tabăra franceză. 
Intră Lewis şi alaiul său. 
Lewis: 


Mi s-a părut că soarelui pe cer 
li era silă s-asfinţească, şi 

Sta locului înflăcărând apusul, 
Pe când Englezul, măsurând pământul 
Său de-a-ndarate, se trăgea încet. 
Ce bine ne-am purtat, când cu un trăsnet 
Al armelor de foc nefolosite, 
Dup-o ispravă-atât de sângeroasă, 
Dând noapte bună, ne-am înfăşurat 
În voie flamurile noastre rupte, 
Rămase-n câmp, aproape ca stăpâne! 
(Intră un olăcar.) 


Olăcarul: 
Unde-i stăpânul meu? 
Lewis: 
Aici; ce veste? 
Olăcarul: 


Contele Mel'n e mort. Domnii engleji 
Cu-ndemnul lui au mai trădat o dată; 
lar ajutorul mult dorit de tine 
S-a scufundat pe prundul de la Goodwin. 
Lewis: 
Afurisite veşti! Să te ia dracul! 
N-aş fi visat să fiu atât de trist 
Pe cât m-ai făcut tu. Cine mi-a spus 
Că regele-a fugit, c-un ceas sau două 
'Nainte ca-ntunerecul crescând 
S-arunce oastea noastră în risipă? 
Olăcarul: 
Oricine-a zis, e-adevărat, stăpâne. 
Lewis: 
Bun adăpost şi veghe bună, noaptea! 
Nu va fi ziuă când mă voi trezi, 
Spre-a încerca norocul bun de mâine. 
(les.) 

Scena 6 


Un loc deschis în preajma mânăstirii din 
Swinstead. Intră Bastaraul şi Hubert, 
de-o parte şi de alta. 


Hubert: 
Cine-i? Răspunde! Hei, răspunzi? Ori trag. 
Bastardul: 
Prieten. Cine eşti? 


Hubert: 
Din partea Angliei. 
Bastardul: 
Unde te duci? 
Hubert: 


Ce-ţi pasă? Mai curând eu să te-ntreb 
Pe tine und'te duci, nu tu pe mine. 
Bastardul: 
E Hubert, mi se pare. 
Hubert: 
Chiar aşa e. 
Că-mi eşti prieten cred cu dinadins; 
Văd că-mi cunoşti destul de bine glasul. 
Eşti cine? 
Bastardul: 
Cine vrei; şi dacă vrei 
Să-mi faci plăcere multă, crede-atunci 
Că mă cobor dintre Plantageneţi. 
Hubert: 
Rea tinere de minte! Tu şi noaptea 
Cea oarbă m-aţi făcut de râs Viteze, 
Mă iartă, căci rostirea limbei tale 

Scăpă cunoaşterii urechei mele. 
Bastardul: 
Hai, fără mofturi. Ce mai vesti pe-afară? 
Hubert: 
Hei, rătăcesc pe fruntea neagră-a nopţii 
Să dau de tine. 
Bastardul: 
Lasă, ce mai veşti? 
Hubert: 
O, domnul meu, veşti pe măsura nopţii: 
Cumplite, negre, triste, fioroase. 
Bastardul: 
Deschide rana lor în faţa mea; 
Nu sunt muiere, nu voi leşina. 
Hubert: 
Cred că-un monah l-a otrăvit pe rege“. 
L-am părăsit aproape fără glas, 
Şi-am alergat să-ţi spun nenorocirea 
Ca să poţi lua măsuri pe loc, mai bine 
Decât dac-o aflai în toiul ei. 
Bastardul: 
Cum a luat-o? Cine a gustat-o? 
Hubert: 
Spun, un monah; mişel gata la toate, 
Care-a crăpat îndată; regele 


484 Această variantă a morţii lui loan se întâlneşte, pentru prima 


oară la cronicarul Thomas Wykes, mult după moartea regelui. Ea 
nu se întâlneşte însă la niciunul din istoricii care au scris în 
următorii şaizeci de ani după moartea lui loan. Conform legendei 
pe care o prezintă Shakespeare, un oarecare călugăr pe care îl 
tratase rău regele loan i-a oferit acestuia, din răzbunare, la 
mănăstirea Swinstead, o băutură otrăvită. Aşa cum se obişnuia în 
acea vreme, pentru a câştiga încrederea lui loan, călugărul a 
gustat, mai întâi, băutura, murind apoi şi el. 

Vorbeşte încă; poate-şi vine-n fire. 
Bastardul: 
Cine-a rămas de veghe lângă rege? 
Hubert: 
De, mai ştiu eu? Toţi domnii s-au întors 
Ducând cu ei pe principele Henry; 
La ruga lui au fost iertaţi de rege, 
Şi sunt lângă măria sa cu toţii. 
Bastardul: 
Astâmpără-ţi mânia, cerule, 
Şi nu ne da-ncercări peste putere! 
Azi-noapte, Hubert, jumătat' din oaste 
Trecând prin şes, fu prinsă de talaz 
Şi înghiţită-n mlaştina Lincoln-ului; 
Eu însumi am scăpat cu greu călare. 
la-o-nainte, hai! Du-mă la rege; 
Mă tem că moare până ce vin eu. 
(les.) 


Scena 7 


Grădina mănăstirii Swinstead. 
Intră principele Henry'*”, Salisbury şi Bigot. 


Principele Henry: 
E prea târziu, căci sângele lui tot 
E-atins de stricăciune. Creierul - 
Pe care mulţi îl cred lăcaşul fraged 
Al sufletului“** - aiurind, vesteşte 
485 Principele Henry avea numai nouă ani la moartea tatălui său. 
E prezentat însă ca fiind mult mai mare. 
486 Părerile în privinţa locului sufletului în corpul omenesc erau 


diferite. Totuşi se considera că locul unui suflet raţional era 
creierul. 

Sfârşitul vieţii sale muritoare. 
(Intră Pembroke.) 
Pembroke: 
Maria sa vorbeşte încă;-aş crede 
Că dac-ar fi adus afară-n aer, 
S-ar potoli fierbintea însuşire, 
A negrului venin ce-l năpădeşte. 
Principele Henry: 
Aduceţi-l afară în grădină. 
E încă furios? 
(Bigot iese.) 
Pembroke: 
E mai cuminte 
Decât când l-am lăsat; acuma cântă. 
Principele Henry: 
O, nebunie-a boalei! Chinul însuşi 
În stăruința lui, nu se mai simte. 
Rozând pe dinafară trupul, moartea 
Îl lasă nemişcat şi-asupra minţii 
Se-aruncă, împungând-o şi rănind-o 
Cu legiuni de-ntruchipări ciudate, 
Cari-n vâltoarea-atacului din urmă 
Se zăpăcesc. Ciudat, că moartea cântă. 
Sunt puiu-acestei lebede murinde 
Ce cântă-un viers duios la moartea sa“, 
Şi care-şi sună sufletul şi trupul 
Doinind în pragul liniştei de veci! 
Salisbury: 
Fii tare, domnul meu, căci te-ai născut 


487 Legenda lebedei care cântă când moare mai apare şi în alte 


opere shakespeariene. În 7o the Reader (1590) M. Vallans descrie 
cântecul lebedei muribunde, ca „un sunet prelung sugerând un 
cântec produs în gâtlejul lebedei, în momentul în care spiritul 
acesteia se trudeşte să iasă prin gâtul lung şi îngust al păsării.” 

William Shakespeare 


Spre-a da un chip acestui lut pe care 
El l-a lăsat atât de grumb şi aspru. 
(Intră Bigot şi Salisbury ducând pe regele loan 
într-un jet.) 
Regele loan: 
Oh, sufletu-mi e-n largul lui acum; 
Nu duce dor de uşi şi de ferestre. 
E vară-atât de caldă-n sânul meu 
Că toate măruntaiele-mi se-usucă. 
Sunt mâzgăleala trasă cu o pană 
Pe un hrisov ce-n preajma-acestui foc 
Se scorojeşte. 
Principele Henry: 
Cum te simţi, stăpâne? 
Regele loan: 
Răpus, bolnav, mort, părăsit, pierdut; 
Şi nimeni nu va da poruncă iernii 
Să-şi bage-n gâtul meu mâna-i de gheaţă, 
Nici apelor din ţara mea să curgă 
Prin sânul meu aprins; nici miezei-nopţi 
Cu vânturile-i reci să mă sărute 
Pe buza arsă, şi să mă aline 
Cu frigul ei. Eu nu râvnesc mai mult; 
Cerşesc răcoare; voi sunteţi atât 
De răi şi nemiloşi că nu mi-o dati. 
Principele Henry: 
O, lacrimile mele de-ar putea 
să te-ntremeze! 
Recele loan: 
Sarea lor o caldă. 
În mine e un iad“, şi-n el e-nchisă 


488 Conform tradiţiei biblice, împărtăşită de cei mai mulţi din 
contemporanii lui Shakespeare, cei păcătoşi purtau un iad în trupul 

Otrava, ca un demon ce munceşte 
Un sânge osândit fără iertare. 
(Intră Bastardul.) 
Bastardul: 
Cu sufletul la gură sunt, de graba 
Cu care am venit să te văd Doamne. 
Regele loan: 
Venit-ai, vere, spre-a-mi închide ochii; 
Catargul sufletului meu e rupt, 
Şi funiile pânzei vieţii mele 
Sunt doar un fir, un firicel de păr; 
Acest biet fir îmi ţine sufletul, 
Atâta cât s-aud vestirea ta; 
Şi tot ce vezi va fi un pumn de lut, 
Şi-un chip al maiestăţii spulberate. 
Bastardul: 
Delfinu-i gata a veni încoace 
Şi, Domnul ştie, cum vom ţine piept; 
Căci cea mai bună parte-a oştii mele 
Pe când făceam, anume, o mişcare, 
Intrând în mlaştini noaptea,-a fost 
Răpită de-un talaz neaşteptat“. 
(Regele moare.) 
Salisbury: 
Torni veşti de moarte-ntr-o ureche moartă, 


A 


lor. Rostind aceste cuvinte loan îşi recunoaşte crima comisă 
împotriva prinţului Arthur. 

489 Cu câteva zile înaintea morţii sale regele loan a trecut peste 
nisipurile de la Goodwin, în timpul refluxului, odată cu cea mai 
mare parte a armatei sale. Locul poartă de atunci denumirea de 
„Colţul Regelui”. În seara acelei zile, la mănăstirea Swinstead, 
regele a simţit primele simptome ale unei maladii violente, din 
cauza căreia a murit patru zile mai târziu, la 18 octombrie 1216. 
loan însă nu a murit la mănăstire ci la Castelul Newark, unde a 
cerut să fie transportat. 

William Shakespeare 
Stăpâne! Rege, - fost -, acum nimic. 
Principele Henry: 
Aşa voi trece, aşa mă voi sfârşi. 
Ce tihnă, ce nădejde să-ţi rămână, 
Când ce era un rege e țarină? 
Bastardul: 
Te-ai dus, dar! Eu rămân în urma ta 
Spre-a-ndeplini lucrarea răzbunării; 
Ci sufletu-mi-te va sluji atunci 
În cer, aşa cum te-a slujit pe lume. 
Acum, voi stele ce plutiţi în cruguri 
Desăvârşite, unde vi-i puterea? 
Luciţi acum cu o credinţă nouă, 
Şi-ntoarceţi-vă-ndat' cu mine iarăşi, 
Spre-a stăvili prăpădul şi ruşinea 
Din slaba poartă-a tristei noastre ţări. 
Noi să lovim, ori noi vom fi loviți; 
Delfinul spumegă pe urma noastră. 
Salisbury: 
Nu ştii, se pare, ceea ce ştim noi, 
Aici e cardinalul“”, la odihnă. 
Venit acum o jumătat' de ceas 
De la Lewis, cu-atari poftiri de pace, 
Încât în cinste le putem primi, 
Cu gând de a sfârşi pe loc războiul. 
Bastardul: 
Va face-o mai curând când va vedea 
Că ne-am gătit vârtos de apărare. 
Salisbury: 
Nu, e un lucru ca şi săvârşit, 
Căci a trimes pe malul mării mult 


490 Din punct de vedere istoric, cel care a mijlocit pacea între 
francezi şi englezi a fost un cardinal numit Gualo. 

Calabalăc, şi şi-a lăsat pricina 
Şi cearta-n seama cardinalului, 
Cu care dumneata şi eu, şi-alţi domni, 
De crezi cu cale, sta-vom dup-amiază 
Spre-a isprăvi cu bine toată treaba. 
Bastardul: 
Fie aşa. lar tu, stăpânul meu, 
Cu principii de care noi ne scutim, 
Grijeşte de-al părintelui prohod. 
Principele Henry: 
El trebuie-ngropat la Worcester; 
Aşa a vrut. 
Bastardul: 
Atunci aşa va fi. 
Şi fericit să poarte blinda ta 
Fiinţă moştenirea părintească”, 
Şi slava ţării noastre! În genunchi 
Ţi-închin cu totul slujba-mi credincioasă 
Şi-adânca mea supunere de-apururi. 
Salisbury: 
Şi noi îţi închinăm iubirea noastră 
Pe care-o vom păstra făr' de prihană. 
Principele Henry: 
As vrea din suflet să vă mulţumesc, 
Şi n-aş putea s-o fac decât cu lacrimi. 
Bastardul: 
Să nu dăm vremii decât jalea ei 
Cât timp ne copleşeşte de amaruri 
Nicicând această Anglie n-a fost 
Şi nu va fi căzută la genunchii 
Unui cotropitor trufaş, decât 


491 Bastardul vrea să sublinieze faptul că Principele Henry devine 
rege prin moştenire, fiind fiul regelui, şi nu prin uzurpare. 

Când ea l-a ajutat să o doboare. 
Acum când domnii ei s-întorşi acasă, 
Trei unghiuri ale lumii vie-n arme. 
Vom şti da piept. De nimeni nu ne pasă 
Cât Anglia-şi rămâne credincioasă. 
(les.) 


Regele loan 
Comentarii 


John Dover Wilson se numiră printre puţinii 
specialişti care consideră că piesa istorică Regele 
loan a fost scrisă cu mult înaintea anilor 1596-1597, 
asupra cărora în general s-a căzut de acord, inclusiv 
pe baza unor referiri la „actualitate” - neliniştea 
pricinuită de zvonurile că Spania pregăteşte o nouă 
Invincibilă Armada să atace Anglia (vezi II, 1, 20-29 
şi 66-75), veştile despre tratativele cardinalului 
arhiduce de Austria privind o împăcare a lui Henric 
al IV-lea al Franţei cu regele Spaniei (cf. cardinalul 
din piesă care caută să dezbine Anglia de Franţa, III, 
1, 147-161), moartea, la 11 august 1596, a fiului lui 
Shakespeare, Hamnet, care e posibil să fi sugerat 
portretul prinţului Arthur etc.“” Regele loan nu ni s-a 
transmis sub forma vreunei ediţii /;n-cvarto, ci numai 
în prima ediţie in-folio din 1623 unde apare ca prima 
piesă din secţia „cronicilor” sub titlul 7he /ife and 
492 O corelare succintă a unor evenimente din anii 1596-1597 cu 
anumite pasaje din piesă a fost consemnată în studiul lui G.B. 


Harrison, Shakespeare's Topical Significances - King John, în 
Shakespeare Criticism 1919-1935, Oxford University Press, 1937, 


pp. 271-281. 
~ 575 — 


Opere Complete Volumul 3 
death of King John (Viaţa şi moartea regelui loan) - 
într-un text apreciat astăzi ca „bun”. Prima 
reprezentare scenică se pare că a avut loc de-abia 
în 1737. 

Principala sursă a lucrării lui Shakespeare (după 
cei mai mulţi cercetători unica) a fost o piesă 
anonimă în două părţi, The Troublesome Reigne of 
John King of England (Tulburata domnie a lui loan, 
rege al Angliei), publicată în 1591. Dramaturgul nu a 
apelat la cronicarii săi favoriţi, în primul rând la 
Raphael Holinshed, unde ar fi găsit referiri şi la 
Charta Magna Libertatum din 1215, document a 
cărui semnare de către rege a avut o însemnătate 
vitală pentru evoluţia politică-socială a Angliei. 
Despre o eventuală consultare a lui Holinshed, 
Allardyce şi Josephine Nicoll afirmă: 

„(Shakespeare) a recurs la Holinshed ca la o sursă 
de a doua mână, deşi, judecând după izbucnirea 
regelui când acesta află despre presupusa ucidere a 
lui Arthur s-ar părea că el a avut în vedere pasajul 
corespunzător din opera cronicarului (The 
Chronicles of England, Scotlande, and Irelande... 
1577). Se pare că, totuşi, aceasta este singura 
dovadă (şi e dubioasă) că Shakespeare a cunoscut 
relatarea originală”**. 

Totodată, dramaturgul nu a folosit nici materialul 
din piesa King John (1561?) a lui John Bale, singura 
punte de legătură cu aceasta fiind, după câte s-ar 
crede, atacul împotriva papalității. 

Despre relaţia dintre cronica shakespeariană şi 


493 Allardyce Nicoll and Josephine Nicoll, în prezentarea piesei din 
volumul Ho/inshed's Chronicle as used in Shakespeare's Plays, 
1927, Everyman's Library, Dent, London, 1965, p. 1. 

piesa anonimă The Troublesome Reigne of John King 
of England s-a scris mult iar părerile au fost 
polarizate după cum urmează: 

a) Pe canavaua piesei anonime (scrisă de 
Marlowe, Marlowe şi Robert Greene, George Peele?), 
Shakespeare a compus o piesă nouă; 

b) Piesa anonimă nu ar fi o lucrare 
preshakespeariană, ci o prelucrare după Regele loan 
de Shakespeare (aşa susţine, de pildă, Peter 
Alexander, combătut cu argumente puternice de 
John Dover Wilson); 

c) Shakespeare însuşi ar fi scris mai întâi piesa 
anonimă, apoi Regele loan (Courthope, Tillyard). 
Reţină atenţia şi amănuntul că piesa anonimă din 
1591 a fost retipărită în 1611 şi 1622 cu 
menţionarea autorului, „W. Sh.” şi, respectiv, „W. 
Shakespeare”. 

După E.K. Chambers şi alţii, prima variantă este 
cea mai plauzibilă, cu toate că numai două versuri 
sunt preluate întocmai, iar altele 150 sunt doar 
„comparabile”. 

Piesa-cronică a lui Shakespeare este, până la un 
punct, o variantă prescurtată a piesei anonime (are 
cu 300 versuri mai puţin); până la un punct, 
deoarece Shakespeare renunţă în bună măsură la 
invectivele împotriva francezilor şi mai îndulceşte 
spiritul antipapal şi, pe de altă parte, scoate 
puternic în relief ideea de patriotism, exprimată atât 
de rege cât şi de Faulcombridge, introduce 
personaje noi, dezvoltă personajele din punct de 
vedere caracterologic, intervine cu forţa sa verbală 
caracteristică (dacă mai era nevoie să amintim 
acest aspect!) şi fundamentează sistemul ideatic al 

piesei cu unele concepţii fundamentale pentru 
gândirea sa filosofică, politică şi morală. 

Dacă lăsăm de o parte câteva date consemnate 
de istorie privind domnia regelui loan, supranumit 
Lackland („fără ţară”), (s-a alăturat regelui francez 
Filip în a nu-l elibera din captivitatea acestuia pe 
fratele său Richard Inimă-de-leu după întoarcerea 
monarhului englez din cruciadă şi deci a devenit 
uzurpator al tronului); (l-a ucis - probabil - pe 
Arthur, fiul fratelui său mai vârstnic Geoffrey; în 
1205 l-a înfruntat pe papa Inocenţiu al Ill-lea în 
alegerea episcopului de Canterbury cu urmarea că a 
fost detronat în 1211 şi excomunicat în 1212; când 
Filip al Franţei a fost gata să accepte cererea papei 
de a invada Anglia, loan a consimţit să facă din ţara 
sa o feudă a Romei şi să-l recunoască pe Stephen 
Langton, candidatul papei, ca arhiepiscop; s-a supus 
voinţei baronilor şi a semnat Magna Charta în 1215 
dar l-a convins pe papă să o anuleze), profilul moral 
al monarhului rămâne destul de neclar. De altfel, 
Holinshed însuşi are anumite ezitări atunci când îl 
caracterizează: 

„Era mândru la înfăţişare, dar avea o privire 
neplăcută şi încruntată; era destul de crud din fire...; 
și nu atât de viteaz cât şovăielnic in vreme de 
cumpănă. Totuşi, acestea par a fi o zugrăvire 
invidioasă din partea celor care nu înțelegeau să 
vorbească de bine pe un om pe care în sinea lor îl 
urau... 

Adevărat este că oricine citeşte istoriile ce s-au 
scris despre acest rege va afla că el nu poate fi prea 
recunoscător cronicarilor din vremile când a trăit; 
deoarece abia de găsesc un cuvânt bun pentru el, 

numai dacă îi sileşte adevărul să-l rostească şi fac 
aceasta, cum ar veni, împotriva voinței lor. 

Neindoielnic lucru pare că omul avea inimă 
regească într-insul şi că nu dorea alta decât să aibă 
supuşi credincioşi care să-l ajute să răzbune 
nedreptățile ce i le-au făcut regele Franței şi alții...” 

S-a afirmat că faţă de John Bale al cărui „rege 
loan” este idealizat (pentru că a fost primul monarh 
din istoria Angliei pornit împotriva papalității - să nu 
uităm că piesa lui Bale a fost scrisă în timpul sau 
curând după domnia lui Henric al VIll-lea), piesa 
anonimă din 1591 „se apropie mai mult de adevărul 
istoric”. Şi cum Shakespeare îi este atât de 
îndatorat acestei piese, se pune întrebarea: care 
„adevăr istoric” - cel din Holinshed (neconsultat) 
sau din alte surse? 

La urma urmei, deşi Regele loan este o „cronică”, 
nu a fost o preocupare majoră a lui Shakespeare de 
a respecta cu sfinţenie materialul documentar avut 
la îndemână; nu a procedat astfel nici chiar atunci 
când a consultat materiale neechivoce, fără 
propoziţiile dubitative ale lui Holinshed, introduse 
prin „totuşi... par a fi” etc. Atât în piesele-cronici 
anterioare Regelui loan (Henric al VI-lea, Richard al 
III-lea, Richard al II-lea), cât şi în cele care îi 
urmează (mai ales Henric al V-lea), pe Shakespeare 
nu l-a preocupat atât „adevărul istoric” cât adevărul 
dramatic al personajelor şi încadrarea acestora într- 
o concepție unitară privind rolul capetelor 
încoronate în istorie. 

lar în cadrul acestei concepții, există două teme 


494 A. Anikst, în postfaţa la Regele loan, vol. IIl al Opere!or lui 
Shakespeare traduse în limba rusă, Moscova, 1958, p. 551. 

precumpănitoare la Regele loan: tema monarhului 
ideal şi tema patriotismului. 

Estecât se poate de limpede că regele loan nu 
este un rege ideal pentru Anglia, - tot aşa după 
cum, în succesiunea cronologică a pieselor istorice 
ale lui Shakespeare, nu a fost, până acum, nici 
Henric al VI-lea, nici Richard al Ill-lea, nici Richard al 
II-lea; aceasta, chiar dacă se poate bănui intenţia 
dramaturgului de a-l înzestra cu unele trăsături 
pozitive în prima parte a piesei: luptă curajos 
împotriva francezilor, se opune papei pentru motive 
întemeiate, nu este lipsit de abilitate politică, apără 
şi interesele ţării sale. Dar trăsăturile reprobabile 
atârnă atât de greu în cumpănă, încât, deşi, cum 
spune Hazlitt: „... crimele pe care este ispitit să le 
săvârșească îi sunt mai curând impuse de 
împrejurări şi ocazii decât sugerate de propriile sale 
imbolduri”, deşi „el ne este înfăţişat mai mult laş 
decât crud şi mai vrednic de dispret decât odios...”, 
„există [...] puține personaje scenice care stârnesc 
mai mult dezgust şi repulsie. Îi lipseşte cu totul 
măreția intelectuală sau tăria de caracter care să-l 
ferească de indignarea ce o stârneşte comportarea 
lui imediată...”*?. 

Este un rege uzurpator, pentru că monarhul legal 
ar fi trebuit să fie nepotul său Arthur, e un criminal 
(îl ucide pe Arthur şi, în plus, e mic la suflet până şi 
în cruzime, întrucât, pentru a nu fi vinovat de crimă, 
îl însărcinează pe Hubert să o săvârşească), 
cumpără sprijinul Franţei în clipe grele, cedându-i 
teritorii şi manifestând, pe linia involuţiei, un egoism 


495 William Hazlitt, Characicrs of Shakespeare's Plays, 1817, 
Oxford University Press, London, 1966, p. 192. 

ireductibil care, până la sfârşit, face din loan un 
monarh nevrednic din punct de vedere moral. 

Patriotismul regelui - despre care vorbesc unii 
critici - este discutabil. Dacă la începutul piesei 
acest patriotism poate fi desprins anevoie de 
interesele personale, acestea predomină cu tot mai 
multă claritate pe măsura desfăşurării 
evenimentelor, parcă în întâmpinarea remarcii lui 
Holinshed: „... nu dorea alta decât să aibă supuşi 
credincioşi care să-l ajute să răzbune nedreptățile 
ce i le-au făcut (subl. ns.: «lui», nu <«țării») regele 
Franţei şi alţii”. Înfruntarea papalității are şi un 
pronunţat caracter „comercial”, replicile sale pline 
de retorism patriotic pot fi interpretate şi într-un 
sens negativ (vorbe „mari”, demagogie, ca în cazul 
unor replici ale lui Richard al II-lea din piesa cu 
acelaşi nume), iar ideea că Shakespeare nu spune 
niciun cuvânt despre capitularea regelui în faţa 
baronilor în 1215 pentru a-l înfăţişa mai bine ca 
„rege-patriot” (Şvedov) este, cel puţin în parte, 
infirmată de faptul că această capitulare nu este 
amintită nici în sursa de căpetenie a piesei. 

Tema unui monarh ideal pe tronul Angliei, 
urmărită asiduu de Shakespeare şi în alte piese 
istorice, nu-şi găseşte ilustrarea în regele loan, ba 
chiar dimpotrivă: prin acest rege (ca în atâtea alte 
rânduri) Shakespeare le-a arătat elisabetanilor cum 
nu trebuie să fie un monarh. Într-un cuvânt, 
dramaturgul apără consecvent principiul monarhic, 
dar nu are încă la îndemână „grăitoarea pildă”... 
Dacă, pe de altă parte, citim piesele istorice nu în 
ordinea publicării lor, ci în ordinea domniilor (deci 
Regele loan, Richard al II-lea, Richard al III-lea, cele 

două părţi din Henric al IV-lea, Henric al V-lea) şi 
urmărim imaginea  somatică, dominantă, prin 
raportare la ideea cauzalităţii istorice, vom constata 
că în Regele loan „începuturile” sunt vicioase, 
prevestitoare de rele pentru următoarele domnii - în 
planul imaginilor artistice şi al lexicului, ca 
diformităţi şi boli ale trupului, naşteri nefireşti etc.“ 

Personajul care apără principiul monarhic cu 
străşnicie este „Bastardul”, fiul din flori al lui 
Richard Ilnimă-de-leu şi al soţiei lui Sir Robert 
Faulcombridge, înfiat de acesta şi purtându-i 
numele (Philip Faulcombridge). Chiar atunci când 
află că este fratele lui loan (şi, prin urmare, ar putea 
avea pretenţii la tron) şi, ulterior, când îşi dă seama 
de slăbiciunile şi greşelile grave ale monarhului, el îi 
rămâne credincios cu fapta şi cu sfatul bun în clipe 
grele, de pildă în lupta finală cu Lewis al Franţei 
(„Arată-te mare prin exemplu şi te înveşmântă/Cu 
neînfricatul duh al hotărârii”, etc. - V, 1, 44-61). 

Bastardul este şi un mare patriot, se comportă 
eroic pe câmpul de bătălie (ceea ce face ca 
binecunoscuta sa tiradă de la sfârşitul piesei 
„Această Anglie...”, V, 7, 112-118 - să fie o 
convingătoare mărturisire de credinţă), urmăreşte 
neatârnarea ţării prin realizarea unităţii interne 
condamnă şi înfruntă amestecul Romei în treburile 
Angliei. Dacă la acestea adăugăm şi integritatea sa 
morală, comparabilă cu cea a lui Hotspur în Henric 
al IV-lea (Bastardul o credincios sie însuşi”, aşa 
496 Pentru o tratare a întregii probleme, v. L.L., Pe marginea 
pieselor istorice ale lui Shakespeare, în Studii shakespeariene, 
Dacia, Cluj-Napoca, 1976. 

497 „Nici un personaj shakespearian de până acum nu a fost el 
însuşi într-un mod atât de atrăgător şi inexplicabil”, spune Mark 

cum îi cere Angliei să fie „ea însăşi” în ultimul vers 
al piesei şi aşa cum Polonius îi va cere lui Laert să 
fie în ultima şi cea mai importantă recomandare din 
seria sa de maxime şi proverbe), înţelepciunea, 
aprecierea lucidă a oamenilor şi situaţiilor, 
promptitudinea deciziilor (prin contrast cu atitudinile 
regelui), precum şi faptul că începând cu actul V, 
când loan nu se mai simte în stare să conducă 
treburile ţării, el preia îndatoririle regale („Regele 
loan: De acum înainte porunceşte tu acestor clipe”, 
scena 2, versul 77), se poate afirma că, în fond, 
Bastardul, adevăratul erou al piesei, este şi un rege 
înzestrat „ideal” din punctul de vedere al lui 
Shakespeare. 

Bastardul îşi formează Weltanschauung-ul pe baza 
observației, metodă fundamentală a cunoaşterii 
(vezi şi Studiul introductiv din vol. |, pp. 11-15), 
ilustrată, după părerea unor autori de întreaga 
cronică: „piesa stă în întregime sub somnul 
«observaţiei»”**. El teoretizează în acest sens: 
„Pentru că este doar un bastard al vremii/Acela care 
nu ştie, cât de cât, să observe” (eventual şi: „cam 
ceea ce se întâmplă în jurul lui”) şi se observă şi 
pe sine, luând hotărârea de „a nu se folosi de 
înşelăciune” şi, „ca să evite înşelăciunea”, „să 


van Doren în Shakespeare, 1939, Doubleday, New York, 1953, p. 
95. 

498 L.C. Knights, Shakespeare: The Histories, 1962, The British 
Council, Longman Group, London, 1971, p. 25. 

499 Observation din textul shakespearian („That does not smack 
of observation”, |. 1, 207-208) este interpretat astfel de Alexander 
Schmidt; s-a sugerat însă şi sensul de „respectare”, de „imitare” 
(a modului de comportament al celor din preajmă), precum şi o 
îmbinare a ambelor sensuri. 

învețe”, (|, 1, 214-215). Bastardul, aşadar, este şi 
„credincios fată de sino însuşi” şi doritor să rămână 
astfel, controlându-se prin introspecţie: 

„În calitatea sa de comentator moral, marea forță 
a Bastardului stă în conştiinţa sa de sine. Aceasta se 
manifestă atât în umorul cât şi în francheţea şi 
cinstea sa. El nu numai că işi râde de 
compromisurile avide şi de «mărfurile» aducătoare 
de profit, dar este conştient că şi el le-ar putea 
cădea victimă”. 

Atunci când Elinor, regina-mamă, îl întreabă dacă 
preferă să moştenească partea de avere ce i se 
cuvine alături de Robert, fratele său vitreg după 
Faulconbridge, sau numele de „fiu s/ăvit al lui 
Richard Inimă-de-leu,/Lord ca înfăţişare dar fără 
pământ”, (|, 1, 130-137), Bastardul nu ezită să-şi 
revendice descendența, nu banii: „Frate, ia-ti 
pământul meu, eu îmi iau norocul”, (|, 1, 151). 

Bastardul se declară în felul acesta de partea 
„onoarei” (honour), temă pe care Shakespeare o 
dezvoltă mai târziu în Henric al IV-lea şi în Henric al 
V-lea, dar al onoarei ca „lealitate”, „cinste”, 
„probitate”, „corectitudine”, aşa cum reiese clar că 
o interpretează în momentul când e făcut cavaler: 
„Cu o palmă de onoare mai bun de cât am fost,/Dar 
cu nenumărate palme de pământ mai puțin 
(«rău») ”, (I, 1, 182-183). Sublinierea este absolut 
necesară, pentru că el face o distincţie netă între 
acest gen de „onoare” şi, aşa cum va face 
Shakespeare nu odată, de onoarea falsă, de honour 
ca „onoruri”, de simulacrul cinstei reale, de onoarea 


500 Donald A. Stauffer, Shakespeare's World of Images, 1949, 
Indiana University Press, 1966, p. 86. 

care perverteşte caracterele. Devenit Sir Richard 
Plantagenet, el comentează, sarcastic, printre 
altele: „Ei, de-acum încolo pot face o lady din orice 
Joan./ «Să trăiţi, Sir Richard!» «Noroc bun, 
vericule!»/Şi dacă-l cheamă George, eu o să-i spun 
Peter,/Căci onoarea  nou-făcută uită numele 
oamenilor”, - (Ibid., vers. 181-187). De menţionat că 
în actul Ill, cuvântul „onoare” va avea conotaţii 
negative atunci când e folosit de Constance, mama 
prinţului Arthur, ca imbold pentru a-l face pe Lewis 
să lupte împotriva lui loan: 

„Blanch (către Lewis): Acum să-ți văd dragostea: 
ce temei mai puternic poți avea decât numele de 
soață? 

Constance: Temeiul care îl susține pe el, cel care 
te susține pe tine,/Onoarea lui. Vai! Onoarea ta, 
Lewis, onoarea ta!” (III, 1, 313-316). 

În concepţia Bastardului, onoarea cu conotaţii 
negative se asociază strâns cu „banii”, cu „marfa” şi 
„bunurile”, cu „profitul”, toate incluse în commodity, 
în vestita sa replică din II, 1, 561-598. Întrucât 
motivul banului este pentru prima dată prezentat 
explicit şi sub forma de generalizări care se vor 
răsfrânge ulterior în tematica şi intriga a două piese 
întregi (Neguțătorul din Venetia şi Timon din Atena) 
se cuvine să reproducem aici măcar câteva din 
deosebit de interesantele comentarii pe care le face 
Allan Lewis pe marginea acestei replici într-un 
studiu special, Shakespeare and the Morality of 
Money": 

„=. Într-o succesiune rapidă, marfa (commodity) 


501 Publicat în „Social Research”, vol. 56, No. 5, Autumn, 1969, 
pp. 233-388. 

este denumită «schimbătoare a ţelurilor», «diavol 
viclean», «comisionar», «sperjur de fiecare zi», «cea 
care câştigă de la toţi», «cea care nu are de pierdut 
nimic din cele îmbietoare la suprafaţă», «gentilom 
cu faţa linsă», «gâdilitoarea marfă», «atracţia 
lumii», «acest profit, această înclinare spre 
ticăloşie», «această strămutare a mişcării», 
«această codoaşă», «acest cuvânt care schimbă 
toate». 

Marfa a devenit atotputernică în împărăția răului 
şi a diavolului. Se bucură de mişcare, dinamism, 
putere... [...] Influența ei depăşeşte cu mult pe 
aceea a profitului personal [...]. 

Marfa schimbă lumea şi metodele sale sunt cele 
ale mediului criminal lipsit de scrupule. Arta 
uluitoare a lui Shakespeare şi distincţiile sale 
sugestive se poate să nu fi fost premeditate sau 
concepute conştient. Se poate ca ele să izvorască 
din extraordinara sensibilitate a poetului. Totuşi, ele 
reflectă frământările sociale ale epocii. 
«Comisionarul» (broker) nu se referă numai la 
recent fondata Bursă regală şi la birourile 
comerciale din docurile cu intensă activitate ale 
Londrei, ci şi la codoş şi codoaşă, care câștigă de la 
toți, indiferent de conditia socială [...]. 

„„.„Tillyard a subliniat comparatia cu discursul 
despre grad în Troilus şi Cresida în (Shakespeare's 
History Plays, New York, 1944, p. 219). Marfa a 
înlăturat orice tel şi a transformat intenția divină 
într-o dezordine impersonală, lipsită de directie, 
controlată de propria sa mişcare eratică [...]. 

Versurile finale ating problema păcatului şi a 
virtuții, a bogățiilor şi sărăciei [...]. «Atâta timp cât 

sunt sărac», afirmă Bastardul, «nu există decât un 
singur păcat, acela de a fi bogat». Odată bogat, el 
va pretinde, virtuos: «Nu există decât un singur 
viciu, acela al cerşitului». Devreme ce regii au 
încălcat onoarea şi tradiţia în numele mărfii, 
oamenii i se vor închina lui Cain - calambur pe baza 
«câştigului» (în engleză, „gain”). S-a dus credința 
veche; noua credință este banul [...]. 

Destrămarea lumii feudale a descătuşat elemente 
care s-au dezvoltat uimitor. Trebuia remodelat un 
întreg univers, începând cu individul şi afectând 
toate aspectele existenței culturale, politice, 
economice şi morale. Noua moralitate, moralitatea 
lumii moderne, reclama fuziunea între trecutul 
iudeo-creştin şi prezentul materialist. Interesul 
egoist şi avantajul pot coincide cu bunăstarea 
tuturor, dar asemenea posibilități sunt fortuite şi 
imprevizibile. Shakespeare nu emite judecăți. II 
preocupă drama deciziilor umane. Prins într-o 
dilemă,  Bastardul respinge mai târziu noua 
moralitate şi devine eroicul apărător al onoarei, dar 
este conştient de degenerarea morală pe care o 
inspiră  idolatrizarea banilor. Discursul despre 
«marfă» este o temă pentru timpurile noastre.” 

În desfăşurarea acțiunii din piesă, banii joacă un 
rol însemnat, mal ales în cadrul conflictului dintre 
Anglia şi Roma, conflict în aparenţă doar religios- 
politic, dar având foarte serioase temeiuri 
economice şi comerciale (John Squire). Intr-un dialog 
cu machiavelicul Pandulph, legatul Papei, regele 
loan dă cărțile pe față: „Niciun preot italian/Să nu 
mai ridice zeciuială şi dăjdii pe pământurile 
noastre”, (III, 1, 153-154); sau, adresându-i-se 

~ 587 ~ 


Opere Complete Volumul 3 
regelui Franţei: „Cu toate că tu şi toți regii 
creştinătății/vă lăsați conduşi de acest popă 
băgăcios,/remându-vă de blestemul pe care îl pot 
cumpăra banii/Şi datorită virtuților ticălosului aur, 
această zgură, această pulbere, /Cumpăraţi corupta 
iertare a unui om/Care prin această vânzare îşi 
vinde iertarea  proprie.../Eu unul, singur, mă 
împotrivesc/Papei şi pe prietenii lui îi socotesc 
dușmanii mei”, (Ibid., vers. 162-167; 170-171). 

Nu încape îndoială că în această piesă, aşa cum 
arată Allen Lewis (şi nu numai el), „marfa” şi 
„panul” vizează „epoca modernă”, în mod nemijlocit 
perioada sfârşitului de veac al XVI-lea în Anglia. Şi 
totuşi, potrivit cercetărilor istorice, chiar în timpul 
domniei regelui loan „venitul” era un obiectiv râvnit 
de papalitate, iar cruciadele a 3-a - la care a luat 
parte şi Richard Inimă-de-leu - (1189-1192) şi a 4-a 
(1202-1204) nu au fost întreprinse, ca şi celelalte 
cruciade de altfel, numai pentru a-i distruge pe 
„necredincioşi” şi a elibera „locurile sfinte”, ci şi în 
vederea cuceririlor şi a sporului de venituri." 

Tema mustrărilor de conştiinţă ca ilustrare a 
rolului cognitiv dar şi punitiv al conştiinţei în 
viziunea shakespeariană (v. Studiul introductiv din 
vol. I, p. 46-66) nu este tratată pe larg în piesă, dar 
lămureşte căderea regelui în apatie şi inactivitate 
după ce pune la cale omorârea prinţului Arthur. 

In sfârşit, ca preludiu important pentru una din 
temele piesei Weguțătorul din Veneţia, trebuie 
502 O corelare interesantă între tema „mărfii” şi a „banului” in 
Regele loan şi rolul jucat de cavalerii templieri ai epocii s-ar putea 
întreprinde pe baza extrem de interesantei lucrări recente, The 


Holy Blood and the Holy Grail de M. Baigent, R. Leigh şi H. Lincoln, 
Jonathan Cape, 1982. 

amintit excesul. După M. Van Doren: 

„Prezența în Regele loan a unui faimos pasaj 
despre vopsirea crinului nu este întâmplătoare, ci 
esenţială, pentru că tema piesei o constituie 
excesul... Pembroke şi Salisbury,  mustrând 
vanitatea lui loan care doreste să fie încoronat în 
două rânduri, formulează ideea în termeni care 
sunt, ei înşişi, excesivi: 

«A păstra un titlu răsunător odată,/A polei aurul 
curat, a vopsi crinul,/A zvârli parfum pe trandafiri 
etc./Este un exces fără rost şi ridicol», (IV, 2, 10-16). 

Ei continuă să-şi poleiască aurul şi în alte patru 
replici [...] Enunţarea greşelii comite greşeala şi, 
într-adevăr, cei doi nobili continuă până la sfârşitul 
piesei ca un cor a cărui manieră şi substanță sunt 
prea mult [...]. Şi în alte părti ale piesei fructul 
replicilor devine prea greu şi floarea cade. 
Discursurile lui Lewis, Melun, ale prințului Henric, ale 
cetățenilor din Angiers şi ale lui loan însuși sunt 
mereu în primejdie de a deveni pompoase peste 
măsură: şi chiar şi Bastardul Faulcombridge... poate 
fi «un palavragiu» [...]. Totuşi, limita extremă, 
culmea hiperbolei, regele Thule al excesului de 
oftaturi, sunt atinse şi depăşite de Constance. Ea 
este ultima şi cea mai teribilă dintre femeile 
văicărețe ale lui Shakespeare, ea reprezintă punctul 
către care a fost trasată atât de drept linia ce incepe 
cu Lucreția şi trece prin Richard al Ill-lea. Prin 
Constance Shakespeare nu încheie tema durerii; 
aceasta va reveni cu zâmbete prin Viola şi cu 
nebunie în Hamlet, Othelo, Lear şi Perlele. Dar de 
acum înainte, Shakespeare îi va devia cursul... 


503 Mark van Doren, Op. cit., pp. 88-91. 

Şi totuşi, într-o piesă care e departe de a fi o 
capodoperă (fir epic nesatisfăcător, antiteze 
nesusţinute, nefinisări, caracterul de tranziţie a 
piesei - ca şi Richard al II-lea), Shakespeare acordă 
o atenţie specială limbii şi stilului. 

„(Shakespeare) pare să fie foarte conştient de 
felul în care foloseşte limba, variind stilul de la o 
scenă la alta şi între un personaj şi altul. Toate 
acestea se impletesc cu pasaje cuprinzând versuri 
declamatorii ale vechiului stil, uneori caracterizate 
printr-un exces fără egal în Regele loan. [...] 

Distinct față de declamație este limbajul plin de 
concetti cu caracter de calambur, asemănător cu 
exprimarea cea mai convențională din sonete...” 

lar în limbajul Bastardului apare un element nou: 
„versul tăios, spiritual, sardonic, compact şi 
controlat'”*; „caracterul lui Faulcombridge permite 
limbajului declamator să fie modificat printr-o 
atitudine sardonică’”™®®. 

Şi din punctul de vedere al exprimării, Bastardul 
(în afară de pateticul Arthur) polarizează atenţia şi 
simpatia cititorilor. Berowne (în Zadarnicel/e chinuri 
ale dragostei) evoluează de la un limbaj eufuistic 
către o exprimare simplă; regele loan evoluează de 
la un stil bombastic spre unul intens dramatic (în 
dialogul cu Hubert în actul IV) şi poetic, dar ultimele 
sale versuri recad în artificialitate; însă Bastardul 
este aproape la fel de constant în modul de a vorbi 
ca şi în atitudinile sale morale: foloseşte cuvinte din 


504 Ifor Evans, The Language of Shakespeare's Plays, 1952, 
Methuen, London, 1966, pp. 59-62. - îlbid., p. 66. 

505 /bid., p. 64. 

506 /bid., p. 66. 

viaţa cotidiană, preponderent germanice, imagini 
plastice, adesea cu caracter rustic. Grăitor în 
această privinţă este contrastul între două replici 
relativ apropiate, una rostită de Lewis (V, 2, 40-63), 
cealaltă de Bastard (V, 2, 120-158), (ambele sunt 
importante, fiind declarații de război ale 
comandanților de oştiri înainte de încleştarea 
hotărâtoare dintre francezi şi englezi). În linii mari, 
prima replică ilustrează stilul francez rafinat, 
abstract; cea de a doua, stilul concret englez, astfel: 

„Mâna care a avut puterea, chiar la uşa 
voastră,/Să vă ciomăgească şi să vă silească să vă 
aciuiați în casă;/Să vă afundaţi în apa latinilor ca 
gălețile;/Să vă ghemuiţi în paiele de pe scindările 
grajdurilor:/Să zăceți ca zălogurile zăvorâte în lăzi şi 
cufere;/Să vă îmbrăţişați cu porcii; să căutaţi dulce 
adăpost afară,/În cavouri şi temnițe; să tremurați şi 
să dârdâiți/Până şi la cârâitul ciorilor 
voastre,/Închipuindu-vă că este glasul vreunui 
englez înarmat;/Această mână biruitoare să fie 
neputincioasă aici?...” (V, 2, 137-146). 

Asemenea versuri - şi sunt destule - 
compensează din neajunsurile piesei lui 
Shakespeare. Dar, cum spune M. van Doren: 

„Nedându-şi seama de poezia care lucrează 
asemeni drojdiei în fiecare vers pe care îl rosteşte, 
Bastardul crede că-i disprețuieşte pe poeți. şi-i 
disprețuieşte cu adevărat, şi pe bună dreptate, pe 
indivizii manierati care-şi plănuiesc şi-şi dăltuiesc 
frazele în vederea efectului. El este criticul lui 
Shakespeare pe care-l acuză pentru stilul 
declamator, el este forța cu ajutorul căreia 
Shakespeare se eliberează de bombasticism, de 

limitările unui vers eroic prea formal. [...] 
Shakespeare va reveni la atac prin Hotspur, care va 
conduce acest atac într-un chip şi mai strălucit şi va 
pune punct în aşa fel ca să nu mai fie nevoie să fie 
reluat vreodată în limba engleză”. 

Leon D. Leviţchi 


NEGUŢĂTORUL DIN VENEŢIA 
The Merchant of Venice, 1596-1597 


Persoanele 


Dogele Veneției 

Prințul Marocului, Prințul de Aragon, peţitori ai 
Porţiei 

Antonio, un neguţător venețian 

Bassanio, prietenul său 

Gratiano, Salanio, Salarino, prieteni ai lui Antonio 
şi Bassanio 

Lorenzo, iubitul Jessicăi 

Shylock”, un evreu bogat 


507 Mark van Doren, Op. Cit., p. 96. 

508 Originea numelui Shylock nu a putut fi precis stabilită. Numele 
ar putea fi o formă coruptă a cuvântului ebraic „Shallach” 
însemnând „corb de mare” şi servind ca poreclă dată cămătarilor, 
sau o formă modificată a numelui biblic Shelah, preluat din Cartea 
Facerii, după cum sunt şi numele prietenului lui Shylock, Tubal, şi 
al lui Jessica. S-ar putea însă ca numele să fi fost auzit de 
Shakespeare, ca aparţinând unui evreu, deoarece John Russell 

Tubal, un evreu, prietenul său 

Launcelot Gobbo, un măscărici, slugă la Shylock 

Moş Gobbo, tatăl lui Launcelot 

Leonardo, sluga lui Bassanio 

Baltazar, Stefano, servitori ai Porţiei 

Porţia, o moştenitoare bogată 

Nerissa, camerista ei 

Jessica, fiica lui Shylock 

Demnitari ai Venetiei, grefieri, un temnicer, 
servitori ai Porţiei şi alte slugi. 


Acţiunea se petrece când la Veneţia, când la 
Belmont, reşedinţa de pe continent a Porţiei. 


Actul | 
Scena 1 


O stradă din Veneţia. 
Intră Antonio, Salarino şi Salanio. 


Antonio: 

Eu nu ştiu, zău, de ce-s atât de trist: 

Mă plictiseşte, şi pe voi la fel. 
Neghioabă stare! Cum de m-a cuprins, 
Unde-am găsit-o şi din ce-i făcută, 
Încă nu ştiu: 
Ştiu doar că, din pricina ei, mi-e greu 
Pe mine însumi să mă recunosc. 

Salarino: 


Brown în editarea piesei The Merchant of Venice (Ediţia Arden, 
1955, Londra) menţionează faptul că M.A. Lower a întâlnit, într-un 
document din anul 1435, numele Richard Shylok. 

Pe ocean ţi-s gândurile duse, 
Acolo unde falnicele-ţi nave 
Ca nişte seniori sau bogătaşi 
Ai mării trec, - ca-ntr-un alai semeţ””, 
Privind de sus măruntele barcaze 
Ce le salută cu o plecăciune 
Înaltul zbor de pânze-naripate. 
Salanio: 
Eu, domnule, în locul dumitale, 
Aş da întâietate-n al meu suflet 
Nădejdilor plecate pe corăbii. 
M-aş tot uita la firele de iarbă 
să văd cum bate vântul, aş căta 
Prin hărţi să aflu porturi, dane, rade, 
Şi orice stăvili s-ar ivi în calea 
Corăbiilor mele, m-ar mâhni. 
Salarino: 
lar eu, suflând în ciorbă s-o răcesc, 
M-aş speria la gândul că-o vântoasă 
Ar căşuna mult rău în largul mării. 
Privind apoi nisipul din clepsidră”"”, 
Eu m-aş gândi la bancuri şi la praguri 
Şi l-aş vedea pe „Sânt-Andrei””"! al meu 
Innisipit, cu mândrele-i catarge 
Lăsate peste chila îngropată 
Spre-a-i da cea de pe urmă sărutare. 
De-aş merge la biserică, vederea 
Lăcaşului de piatră mi-ar aduce 


509 Aluzia priveşte paradele organizate cu ambarcaţiuni şi corăbii, 


care aveau loc uneori pe Tamisa, cu ocazia unor festivități. 

510 In biserici, lângă amvon, se afla o clepsidră pentru a indica 
durata unei predici. 

511 Englezii capturaseră la Cadiz, în 1596, un galion spaniol cu 
acest nume. 

În minte-acele stânci primejdioase 
Care-atingându-mi firava corabie 
l-ar scurge mirodeniile-n mare 
Si-ar îmbrăca talazele-n mătăsuri. 
La gândul că pot pierde într-o clipă 
Averea-mi toată, cum să nu fiu trist? 
Dar bine ştiu că şi pe-Antonio gândul 
La mărfurile lui, îl întristează. 
Antonio: 
Ba, zău că nu, căci mărfurile mele, 
Har Domnului, nu stau doar într-o cală, 
Nici într-un singur loc; averea mea 
Nu-i la cheremul anului acesta: 
Nu mărfurile, deci, mă întristează. 
Salarino: 
Te-i fi îndrăgostit... 
Antonio: 
Nici pomeneală! 
Salarino: 
Nici asta nu-i? Atunci eşti trist, să zicem, 
Fiindcă nu eşti vesel, şi-ai putea 
Să ţopăi şi să râzi de bucurie 
Că nu eşti trist. Natura, jur pe lanus"", 
A plăsmuit destule ciudăţenii: 
Inşi care se hlizesc mereu, râzându-şi 
De-un cimpoier, ca nişte papagali””>, 
Sau alţii cu o mutră-atât de acră, 
Încât nu-şi dezvelesc a zâmbet dinţii 


512 lanus, zeu roman având două feţe, una surâzătoare şi cealaltă 
încruntată. Luna ianuarie şi-a primit numele, în cinstea lui, iar la 
Întâi lanuarie oamenii îşi schimbau între ei daruri constând din 
dulciuri şi monede. 

513 Papagalul era considerat ca întruchiparea prostiei. 

Nici la o glumă vrednică de Nestor”. 
(Intră Bassanio, Lorenso şi Gratiano.) 
Salanio: 
ÎI văd venind pe nobilul Bassanio, 
Cu Graţiano şi Lorenzo, vrednici 
Mai mult ca noi să-ţi ţină companie. 
Salarino: 
Aş mai fi stat ca să te-nveselesc, 
De nu m-ar fi oprit amici mai vrednici. 
Antonio: 
Pun mare preţ pe vrednicia ta, 
Dar cred că eşti chemat de alte treburi 
Şi foloseşti prilejul ca să pleci. 
Salarino: 
Buni domni ce sunteţi, bună dimineata! 
Bassanio: 
Buni, buni, dar oare când o să mai râdem? 
De ce sunteți aşa ceremonioşi? 
Salarino: 
Vom căuta răgazul potrivit. 
(Salarino şi Salanio ies.) 
Lorenzo: 
Signor Bassanio, noi doi plecăm, 
De vreme ce pe-Antonio l-ai găsit, 
Dar nu uita că ne-ntâlnim la cină. 
Bassanio: 
Nu voi lipsi. 
Gratiano: 
Signor Antonio, nu arăţi prea bine, 
Acorzi prea mult respect acestei lumi: 


514 Erou grec, cel mai în vârstă participant la asediul Troiei şi prin 


urmare şi cel mai sobru. Renumit pentru elocinţă, spirit de 
dreptate şi cunoaştere a artei militare. 

O pierde cel ce-o cumpără cu griji - 
Schimbat eşti foarte, crede-mă ce-ţi spun. 
Antonio: 
Nu, Graţiano, lumea-i pentru mine 
O scenă doar, pe care joacă-un rol 
Tot omul’, - rolul meu e unul trist. 
Gratiano: 
Eu, rolul măscăriciului îl vreau, - 
Să se-ncrețească fețele de râs! 
Mai bine să-mi dospească-n vin ficatul 
Decât în lacrimi inima-mi să-ngheţe. 
De ce un om cu sângele fierbinte, 
Să stea cioplit în piatră ca strămoşii? 
Să doarmă când e treaz şi, plin de ţâfnă, 
___ Să dea în gălbinare? Zău, Antonio, 
Iti spun acestea pentru că mi-eşti drag - 
Sunt unii oameni ale căror feţe 
Tot spumegă ca smârcul; ei tac mâlc 
Ca să-şi păstreze faima de-nţelepţi, 
De parc-ar spune: „Sunt Jupân Oracol, 
Când voi grăi eu, câinii s-amuţească!"'"” 
lubite-Antonio, îi cunosc eu bine 
Pe muţii care trec drept înţelepţi; 
Dac-ar vorbi, sunt sigur că i-ar face 
Pe-ascultătorii lor să-i creadă proşti. 
Dar despre asta, o să mai vorbim. 
Ci lasă a melancoliei nadă, - 
Cu ea nu prinzi decât plevuşcă proastă. 
Lorenzo, să plecăm, - rămâi cu bine, 


515 Idee reluată şi dezvoltată în piesa Cum vă place (Act II, sc. 7). 
516 Aluzia la zicala populară, în acea vreme, conform căreia câinii 
îi lătrau pe cei care se făceau de râs sau apăreau în stare de 
inferioritate. 

O să-mi închei discursul după-masă”". 

Lorenzo: 

Da, te lăsăm, deci, pân-la ora mesei. 
Graţiano nu mă lasă să vorbesc - 
Sunt unul dintre înţelepţii muţi. 

Gratiano: 

Încă doi ani de-i sta în preajma mea, 
Nici limba-n gură n-o să-ți mai auzi. 

Antonio: 

Plecaţi cu bine, şi voi prinde glas. 

Gratiano: 

Mă bucur, căci tăcerea, doar limbii de vițel 
Îi şade bine, fetei bătrâne tot la fel... 
(les Gratiano şi Lorenzo.) 
Antonio: 
Ce-o fi vrut să spună? 

Bassanio: Grațiano îndrugă verzi şi uscate, 
trăncănind mai mult decât oricare alt venețian”. 
Tâlcurile lui sunt ca două boabe de grâu ascunse în 
două baniţe de pleavă: pierzi o zi întreagă până le 
găseşti, iar după ce le-ai găsit, vezi că nu merita 
osteneala. 

Antonio: 

N-ai vrea să-mi povesteşti, cum mi-ai promis, 
Despre femeia căreia ziceai. 
Că i-ai jurat un tainic hagialâc? 
Bassanio: 
Stii, cred, Antonio, cât am păgubit 


517 Aluzie la practica predicatorilor puritani de a se asigura de 
masa de prânz, pe la casele pe unde mergeau, amânând 
continuarea sfaturilor şi învățăturilor pe după-masă. 

518 Bassanio adoptă exprimarea în proză, părăsind, pentru 
moment, pentametrul iambic, dat fiind observaţia dispreţuitoare şi 
plată pe care o face privitor la vorbăria goală întâlnită la Graţiano. 

Vrând să trăiesc pe un picior mai mare 
Decât mă lasă slabele-mi mijloace. 
Nu că-aş dori să fiu lipsit acum 
De-asemenea trai bun, însă aş vrea 
Să scap de datoriile grozave 
În care vârsta - prea risipitoare - 
A tinereţii, m-a vârât. Antonio, 
Îţi datorez, în bani şi în iubire 
Atât de mult, încât iubirea ta 
Îmi dă ea însăşi dreptul la nădejdea 
Că voi scăpa de-acele datorii, 
Dezvăluindu-ţi planurile mele. 
Antonio: 
Dezvăluie-le, bunule Bassanio, 
lar dacă se va dovedi că poartă 
Pecetea cinstei, cum o porţi şi tu, 
Fii sigur că-ţi voi pune la-ndemână 
Tot sprijinul şi punga mea, de-asemeni. 
Bassanio: 
În şcoală, când pierdeam câte-o săgeată, 
O alta slobozeam, tot într-acolo, 
Cu gândul s-o găsească pe întâia 
Şi, slobozindu-le pe amândouă, 
Chiar le găseam, ades"'*. Această pildă 
Copilăroasă, cată-a pregăti 
Mărturisirea unui gând curat, 

Îţi datorez prea mult, şi am pierdut 
Prosteşte ce mi-ai dat, dar dac-ai trage 
Încă-o săgeată, în aceeaşi parte, 

Le vei găsi, sunt sigur, pe-amândouă 


519 Săgeţile de aceeaşi mărime şi greutate bat la distanţe egale. 
Ca urmare o a doua săgeată trasă în direcţia unei săgeți pierdute 
cade în apropierea acesteia. 

Sau, cel puţin, o vei redobândi 
Pe-a doua, pentru cea dintâi urmând 
Să-ţi fiu datornic recunoscător. 
Antonio: 

Mă ştii prea bine, totuşi vremea-ţi pierzi 
Vorbindu-mi pe-ocolite de iubirea 
Ce-ţi port, şi mă nedreptăţeşti mai mult 
Punându-mi la-ndoială dărnicia 
Decât dacă mi-ai risipi averea: 

Ci spune-mi doar ce trebuie să fac 
Şi-mi stă-n putere, şi voi face-ntocmai. 

Bassanio: 

Trăieşte la Belmont o mândră doamnă - 
Mai mândră decât vorba poate spune - 
Bogată şi cu însuşiri alese: 

Din ochii ei primit-am uneori 
Tăcute semne. Porţia o cheamă - 
Nu-i mai prejos de Porţia lui Brutus"”, 
Fiica lui Caton”". Lumea o admiră, 
Bărbaţi vestiți din cele patru vânturi 
Vin s-o peţească. Părul ei bălai 
Pe tâmple-i cade ca o lână de-aur, 
Încât Belmont-ul a ajuns să fie 
Ca o Colchidă, unde vin mulţi lasoni”” 
S-o caute. O, de-aş putea, Antonio, 


520 Unul din conducătorii conspirației împotriva lui Cezar, şi 
participant la asasinarea acestuia. S-a sinucis fiind învins în lupta 
de la Philippi (12 î. e. n.), de către Marc Antoniu şi Octavian. 

521 Filosof şi membru al partidului patricienilor la Roma, 
proverbial pentru integritatea sa. Fiica sa Porţia a fost soţia lui 
Brutus şi s-a sinucis când a aflat de moartea acestuia. 

522 lason a fost conducătorul expediției argonauţilor în Celchida, 
pe coasta de răsărit a Mării Negre, veniţi acolo în căutarea 
legendarei lâni de aur, (vezi nota 65). 

Cu unul dintre ei să mă măsor, 
Norocu-ar fi, presimt, de partea mea. 
Antonio: 
Ştii bine că averea mea-i pe mare; 
Nu am nici bani, nici mărfuri să le schimb 
În bani, de-aceea du-te la Veneţia 
Şi vezi cât credit am, şi foloseşte-l 
Din plin, ca să ajungi la mândră Porţia. 
Te du şi află unde-anume-s banii, 
Voi întreba şi eu, - şi-i poţi avea 
În numele şi cu-nvoirea mea. 
(les.) 


Scena 2 


Belmont. O încăpere din casa Porţiei. 
Intră Portia şi Nerissa. 


Porţia: Pe legea mea, Nerissa, mica mea făptură e 
obosită de lumea asta mare”. 

Nerissa: Aţi avea şi de ce, scumpă doamnă, dacă 
necazurile voastre ar fi la fel de multe ca şi 
noroacele; totuşi, pe câte văd, cei ce huzuresc de 
prea bine sunt la fel de bolnavi la suflet ca ăi care n- 
au ce pune în gură. lată de ce, nu-i mică fericirea 
ăluia care se află taman la mijloc: belşugul duce mai 
grabnic la cărunteţe, dar cumpătarea lungeşte viaţa 
omului. 

Porţia: Înţelepte vorbe, şi straşnic spuse. 

Nerissa: Şi mai straşnice-ar fi, dacă-ar fi urmate. 

Portia: Dacă a face ar fi la fel de uşor ca a şti ce-i 


523 Convorbirile cu oamenii de rând şi între aceştia sunt redate în 
proză şi nu în pentametrul iambic. 

bine de făcut, atunci bisericuţele ar fi fost catedrale, 
iar bordeiele săracilor ar fi fost palate domneşti. Bun 
e dascălul care-şi urmează propriile învățături; eu, 
una, aş putea mai degrabă să-nvăţ douăzeci de 
oameni ce-ar fi bine să facă, decât să fiu unul din cei 
douăzeci care-mi urmează poveţele. Mintea poate 
născoci legi pentru sângele nostru, dar o fire aprinsă 
trece dincolo de poruncile reci ale legilor; tinereţea.-i 
ca un iepure zălud, care sare peste plasa întinsă de 
ologul sfat bun. Dar vorbele astea înțelepte nu-s în 
măsură să-mi aleagă un soţ potrivit. „A alege”, vai, 
ce cuvânt! Nu pot nici alege pe cine-aş vrea eu, nici 
respinge pe cine nu-mi place; aşa se-ntâmplă când 
voinţa unei fiice vii e împovărată de voinţa unui tată 
mort! Nu-i oare cumplit lucru, Nerissa, să nu poţi 
alege, şi nici respinge pe nimeni? 

Nerissa: Tatăl domniei voastre a fost un om 
evlavios, iar asemenea oameni au, înainte de 
moarte, idei fericit inspirate, - dovadă, loteria 
închipuită de dânsul prin aceste trei lăcriţe - de aur, 
de argint şi de plumb: acela care va alege bine, vă 
va alege şi pe dumneavoastră, ceea ce înseamnă că 
nu va putea alege bine decât acela pe care şi 
dumneavoastră îl veţi iubi cu adevărat. Dar ia 
spuneţi-mi, nutriţi vreun simţământ pentru vreunul 
din peţitorii aceştia princiari, care-au şi sosit? 

Portia: Mai citeşte-mi o dată lista cu numele lor şi 
ti-i voi descrie pe rând; iar după felul cum ti-i voi 
descrie, îţi vei putea da seama ce simţăminte 
nutresc pentru ei. 

Nerissa: Să începem cu principele napolitan””. 


524 Napolitanii erau vestiți în acea vreme pentru cunoştinţele lor 
privind caii de rasă. 

Portia: A, ăsta-i ua mânzoc sadea, fiindcă vorbeşte 
tot timpul numai despre calul lui, fălindu-se că şi-l 
potcoveşte singur. Tare mă tem că maică-sa şi-a 
înşelat soţul c-un potcovar! 

Nerissa: Urmează contele palatin””. 

Porţia: Asta umblă mereu încruntat, de parc-ar 
spune; „N-ai decât să nu mă alegi”... La auzul unei 
glume, nici nu zâmbeşte. Mă tem c-o s-ajungă, la 
bătrâneţe, ca „filozoful plângăreţ”, dacă, tânăr fiind, 
e atât de trist şi de mitocan. Decât să mă mărit cu 
vreunul din ăştia doi, m-aş cununa mai degrabă cu 
Moartea, cea cu ciolanul în gură”. Ferească-mă 
Dumnezeu de ăştia doi! 

Nerissa: Ce ziceţi de Monsieur Le Bon, franţuzul? 

Portia: E om şi el, să zicem, ca orice făptură-a 
Domnului. Ştiu că zeflemeaua-i un păcat, dar zău că 
are-un cal mai de soi decât al napolitanului şi că se- 
ncruntă mai dihai decât contele palatin; e un 
fitecine şi-un nimeni. Ar fi în stare să dănţuie la 
auzul unui sturz şi să se dueleze cu propria-i umbră. 
Dacă m-aş mărita cu unul ca el, ar însemna să am 
nu un soţ, ci douăzeci. Dacă m-ar dispreţui, l-aş 
ierta, dar dacă m-ar iubi la nebunie, n-aş putea să-i 
răsplătesc niciodată iubirea. 

Nerissa: Ce părere-aveţi de Falconbridge, tânărul 
baron englez? 

Portia: Doar ştii că nu vorbesc cu el, fiindcă nu-l 
înţeleg, cum nici el nu mă înţelege pe mine. Nu ştie 
nici latineşte, nici franţuzeşte, nici italieneşte; iar 


525 Titlul de palatini implica privilegii regale sau o înaltă funcţie 
imperială. 

526 Aluzie la capul de mort şi cele două oase încrucişate, 
emblemă întâlnită pe vechile pietre de mormânt. 

cât despre englezeasca mea, nu face nici două 
parale - precum ai putea să juri dac-ai fi chemată ca 
martoră. De arătat, nu arată rău, dar vai! Cine poate 
sta de vorbă c-un mutuleac? Şi apoi, ce fistichiu se- 
mbracă! Cred că şi-a cumpărat pieptarul în Italia, 
nădragii în Franţa, tichia în Germania, şi manierele 
cam de peste tot. 

Nerissa: Ce părere aveţi despre vecinul său, lordul 
scoţian? 

Portia: Că-i un vecin milostiv, fiindcă a luat cu 
împrumut o palmă de la englez şi s-a jurat să i-o dea 
înapoi la primul prilej; cred că francezul s-a pus 
chezaş pentru el, îndemnându-l să-i mai tragă una. 

Nerissa: Cum vă place neamţul cel tânăr, nepot al 
ducelui de Saxa? 

Porţia: Foarte urăcios dimineaţa, când e treaz, şi 
mai urâcios încă, după-amiază, când e beat?” . in cel 
mai bun caz, e ceva mai rău decât un om, iar în cel 
mai rău caz, e ceva mai bun decât un animal. Chiar 
de-ar fi să se-ntâmple tot ce poate fi mai rău, trag 
nădejde să scap de el. 

Nerissa: Dacă s-ar oferi să aleagă şi el, şi ar alege 
lăcriţa cu pricina, iar dumneavoastră l-aţi respinge, 
ar însemna să nesocotiţi voinţa tatălui domniei 
voastre. 

Portia: Tocmai ca să nu se-ntâmple asemenea 
nenorocire, te rog să pui o cană cu vin de Rin pe 
lăcriţa cealaltă, fiindcă în felul acesta sunt sigură c-o 
va alege, - ar alege ispita din afară, chiar dacă 
diavolul ar sta înăuntru. Aş face orice, Nerissa, decât 
să mă mărit c-un burete! 


527 Societatea elisabetană considera pe toţi germanii ca dedaţi 
alcoolismului. 

Nerissa: Nu vă temeţi, domniţă, n-o să fiţi a nici 
unuia dintre domnii aceştia: mi-au dezvăluit 
planurile lor, şi anume, că vor să se-ntoarcă acasă şi 
să nu-şi mai bată capul cu peţitul, dacă nu cumva v- 
ar putea câştiga prin vreun alt mijloc, decât cel 
hotărât de tatăl dumneavoastră prin loteria 
lăcriţelor. 

Portia: De-ar fi să trăiesc cât Sibila”**, aş prefera 
să mor fecioară ca Diana”, decât să fiu dobândită 
în vreun alt fel decât cel hotărât de tatăl meu. Mă 
bucur că peţitorii aceştia sunt atât de înţelepţi, 
fiindcă nu-i printre ei măcar unul, a cărui plecare să 
n-o doresc din tot sufletul, şi mă rog lui Dumnezeu 
să le binecuvânteze călătoria. 

Nerissa: Vă mai aduceţi aminte, domniţă, de un 
venețian, om cu carte şi oştean, care, pe vremea 
când încă mai trăia tatăl dumneavoastră, a venit aici 
împreună cu Marchizul de Montferrat? 

Porţia: A, da, un anume Bassanio, parc-aşa îl 
chema. 

Nerissa: Aşa-i, doamna mea, şi cred că dintre toţi 
bărbaţii văzuţi vreodată de ochii mei neghiobi, 
dânsul era cel mai vrednic de-o domniţă frumoasă. 

Porţia: Mi-l amintesc bine, şi-l socot vrednic de 


528 Profetesă a lui Apollo, la oracolul acestuia din Cumavo, 
localitate în sudul Italiei, căreia zeul îi hărăzise să trăiască atâţia 
ani câte fire de nisip a putut lua într-o mână (Ovidiu, 
Metamorfozele, XIV). Era cea mai în vârstă şi mai vestită din cele 
10 sibile ale antichităţii, care aveau darul profeţiei. Conform 
tradiţiei romane a vândut regelui Tarquinius legendarele Cărţi 
sibiline care conţineau profeţii şi care au fost păstrate în Capitoliu, 
la Roma, până în anul 403 e. n., când au dispărut. 

529 Zeița lunii, castităţii şi a vânătorii, căreia Zeus îi acordase 
permisiunea de a nu se căsători niciodată, dându-i şi un alai de 
nimfe spre a o însoţi şi ocroti în permanenţă. 

laudele tale. 

(Intră un servitor.) 

Ce se-ntâmplă? Ce veşti aduci? 

Servitorul: Doamnă, cei patru străini vă caută ca 
să-şi ia rămas bun, şi a mai venit un sol trimis de-un 
al cincilea peţitor, Prinţul Marocului, pentru a-i vesti 
sosirea aici, chiar în astă-noapte. 

Portia: Dacă i-aş putea ura bun venit celui de-al 
cincilea cu aceeaşi dragă inimă cu care le doresc 
drum bun celorlalţi patru, m-aş bucura de sosirea 
lui; de-ar avea un suflet de sfânt şi un chip de 
diavol, aş prefera să mă spovedească decât să mă 
peţească. 

Nerisso, vino, - iar tu, băiete, ia-o înainte! 
Abia plecă un peţitor, că-mi bate 
La uşă altul, pe nerăsuflate. 
(les.) 


Scena 3 


Veneţia. O piaţă publică. 
Intră Bassanio şi Shylock. 


Shylock: Trei mii de ducați”, va să zică? 

Bassanio: Da, domnule, pe trei luni. 

Shylock: Pe trei luni, va să zică? 

Bassanio: Pentru care, precum ţi-am mai spus, 
garantează Antonio. 

Shylock: Garantează Antonio, va să zică? 

Bassanio: Mă poţi ajuta, deci? Îmi faci acest hatâr? 
Care-ţi este răspunsul? 

Shylock: Trei mii de ducați, pe trei luni, şi Antonio- 


530 Ducaţii erau monede de aur, deci valoroase. 

i chezaş? 

Bassanio: Răspunde-mi! 

Shylock: Antonio are nume bun. 

Bassanio: Ai auzit vreodată că n-ar avea? 

Shylock: A, nu, nu, nu! Zicând că are nume bun, 
voiam să spun că îmi ajunge chezăşia lui. Totuşi, 
mijloacele lui nu-s tocmai sigure: are-o corabie în 
drum spre Tripoli”*:, o alta în drum spre Indii şi, pe 
cât se spune pe Rialto”, ar mai avea o a treia 
corabie în Mexic, a patra în drum spre Anglia, ca să 
nu mai pomenesc de alte negoţuri, risipite prin ţări 
străine. Dar corăbiile nu-s decât nişte scânduri, iar 
marinarii nişte bieţi oameni - ce te faci cu şobolanii 
de apă, căci sunt şi de-ăştia, nu doar şobolani de 
uscat, după cum sunt hoţi de uscat şi hoţi de apă, 
vreau să zic pirați, - şi pe urmă, mai sunt şi 
primejdiile celelalte, valurile, vânturile, stâncile. 
Oricum, însă, omul prezintă destule garanţii. Trei mii 
de ducați, va să zică: socot că-i pot primi garanţia. 

Bassanio: Fii convins că da. 

Shylock: Vreau să mă conving, de aceea trebuie 
să mă mai gândesc. Aş putea oare vorbi cu Antonio? 

Bassanio: Dacă doreşti, poţi lua masa cu noi. 

Shylock: Da, ca să miros carne de porc, ca să mă 
înfrupt din animalul în care prorocul vostru, 
Nazariteanul, l-a vrăjit pe diavol să intre! Sunt gata 


531 Important port comercial de pe coasta Liban-ului. 
532 In Veneţia existau trei locuri foarte distincte care purtau 
denumirea de Rialto: mai întâi insula pe care s-a construit Veneţia 
veche, apoi Bursa sau Camera de Comerţ, unde se întâlneau 
negustorii venețieni în vederea diferitelor tranzacţii şi, în fine, 
podul care leagă insula Rialto cu cartierul San Marco. 

In cadrul piesei prin Rialto se înţelege Bursa unde se încheiau 
tranzacţiile comerciale. 

să cumpăr de la voi şi să vă vând marfă, să stau de 


vorbă cu voi, să mă plimb cu voi, şi aşa mai departe, 
dar nu să şi mănânc, să beau ori să mă rog cu voi! 
Ce vesti de pe Rialto? Cine vine-ncoace? 


(Intră Antonio.) 
Bassanio: Signor Antonio. 
Shylock (aparte): 
E vameşul făţarnic în persoană! 
Cât îl urăsc fiindcă e creştin! 
Dar şi mai mult fiindcă, din prostie, 
Dă cu-mprumut, fără dobândă, bani, 
Făcând, să scadă camăta-n Veneţia! 
De l-aş avea la mână cu ceva, 
Mi-aş stinge vechiul dor de răzbunare. 
El ne urăşte neamul sfânt şi-mi strică 
- Aici, unde se-adună negustorii - 
Afacerile, ponegrindu-mi cinstea, 
Fiindcă iau, cum zice el, dobândă. 
De-l iert, afurisit să-mi fie neamul! 
Bassanio: 
Shylock, m-asculţi? 
Shylock: 
Gândindu-mă temeinic 
La mijloacele mele, n-aş prea crede 
Că pot să strâng pe loc şi dintr-o dată 
Trei mii, - dar nu-i nimic, fiindcă Tubal 
- Evreu bogat - mă poate ajuta. 
Cam pentru câte luni doreşti? 
(Către Antonio): 
Fiţi sigur, 
Tocmai vorbeam de înălţimea voastră. 
Antonio: 
Deşi nu iau şi nu dau cu-mprumut 

Bani cu dobândă, Shylock, obiceiul 
MIi-l voi călca spre-a împlini nevoia 
Unui prieten. 
(Către Bassanio): 
Ştie el cât ceri? 


Shylock: 
Da, trei mii de ducați. 
Antonio: 
Şi pe trei luni. 
Shylock: 


Uitasem: pe trei luni... Şi garanţia 
Domniei voastre... Să vedem... Dar parcă 
Spuneaţi că nu obişnuiţi să daţi 
Şi să luaţi bani cu dobândă... 
Antonio: 
Aşa e! 
Shylock: 
Când lacob, cel de-al treilea patriarh 
După Avram”, - al treilea, da, prin vrerea 
Prea înţeleptei sale mume”**, - când 
El la păşune oile-i ducea 
Unchiului Lâban... 
Antonio: 
Ce făcea? Cumva 
Lua dobândă? 
Shylock: 
Nu, nu chiar dobândă! 


533 Conform legendei biblice, lacob era fiul lui Isac şi tatăl lui Iosif, 
care a adus pe evrei în Egipt. La rândul său, Isac era fiul lui 
Abraham, primul patriarh de după potop şi întemeietorul poporului 


evreu. 
534 Cu ajutorul mamei sale, Rebeca, lacob a obţinut, 


înşelăciune, binecuvântarea tatălui său muribund, care se cuvenea 


fratelui său mai mare, Esau. 

Ci iată ce făcea: când el şi Lâban 
S-au învoit ca mieii cei tărcaţi 
Să-i fie daţi lui lacob ca simbrie, 
Urmând ca oile să fie duse, 
Către sfârşitul toamnei, la berbeci, 
Spre a se-mperechea, isteţul baci 
Mi ţi-a cojit, în toiu-mpreunării, 
Nişte nuiele şi le-a pus în faţa 
Acelor oi borţoase, ca să fete 
Doar miei tărcaţi, simbrie pentru lacob. 
Tot un câştig era, ce-l fericea, 
Căci fericire-i, de nu-l furi, câştigul. 
Antonio: 
Ar fi putut să piardă-n treaba asta, 
Căci nu stătea-n puterea lui să facă 
Un lucru cârmuit de Cel de Sus. 
Prin pilda asta camăta-i mai bună? 
Berbeci şi oi ţi-s galbenii, cumva? 
Shylock: 
Nu ştiu, dar îi sporesc la fel de grabnic. 
Luaţi aminte... 
Antonio: 
Ai văzut, Bassanio, 
Că diavolul citează din Scriptură 
Când îi convine? Ca un ticălos 
Cu zâmbetul de-a pururea pe buze, 
Sau ca un măr stricat pe dinăuntru, 
Minciuna-şi ia înfăţişări frumoase! 
Shylock: 
Trei mii, frumoasă sumă, şi rotundă... 
Trei luni din an... la să vedem dobândă! 


Antonio: 
Ei, Shylock, vrei să ne îndatorezi? 

Shylock: 
Signor Antonio, de atâtea ori 
Pe Rialto m-aţi mustrat că iau dobândă, 
Dar v-am răbdat ocările: răbdarea 
E semnul încercatului meu neam. 
Mi-aţi zis păgân, şi câine ucigaş, 
Şi mi-aţi scuipat caftanul ovreiesc, 
Fiindcă de-al meu drept mă foloseam. 
Şi-acum, veniţi la mine să vă-ajut: 
Şi-mi ziceţi: Shylock, nişte bani am vrea... 
Da, chiar domnia ta, care-ţi scuipai 
Saliva-n barba mea şi m-alungai 
Ca pe un câine... lar acum, vreţi bani! 
Ce să vă spun? - Că-un câine n-are bani? 
Că n-are trei mii de ducați de dat? 
Sau, aplecându-mă pân-la pământ, 
Să bâigui ca o slugă prea supusă: 
„Mărite domn, scuipaşi pe mine miercuri, 
În altă zi mă alungaşi, şi-n alta 
De câine mă făcuşi, drept care eu 
Ţi-oi da cu împrumut atâţia bani?” 
Antonio: 
Ţi-aş spune-aşa din nou, şi te-aş scuipa, 
Şi te-aş lovi. De-mi dai bani cu-mprumut, 
Nu-i dai unui prieten - căci prăsila 
Unui metal de rând nu-i de-un prieten - 
Ci-o dai unui duşman, cu-atât mai lesne 
De pedepsit, în caz că nu plăteşte. 
Shylock: 
Ce repede v-aprindeţi! Eu voiam 
să fim prieteni, şi să mă iubiţi, 
Voiam să uit ocările de-alt-dată 
Şi, fără vreo dobândă, să vă dau 

Bani cu-mprumut, oricât aveţi nevoie, 
Dar nici nu vreţi să-mi ascultați oferta, 
Măcar că-i bună... 
Antonio: 
Ar fi ca bună... 
Shylock: 
Bunătatea asta, 
Voi dovedi-o. Haidem la notar, 
Să-mi iscăliţi o garanţie simplă, 
Precum că (toate astea, doar în glumă!) 
În ziua şi în locul hotărât, 
De nu-mi veţi achita întreaga sumă, 
Vă învoiţi a mă lăsa să tai 
Din trupul dumneavoastră, drept amendă, 
Un funt de carne fragedă, pe-alese. 
Antonio: 
Prea bine! Garanţia voi semna-o, 
Zicând că şi evreii pot fi darnici. 
Bassanio: 
Ba nu vreau s-o semnezi de dragul meu: 
Mai bine la ananghie rămân! 
Antonio: 
A, nu te teme, omule, nu-i cazul: 
De azi în două luni, cu-o lună-adică 
Nainte de scadenţă, voi primi 
O sumă de vreo nouă ori mai mare. 
Shylock: 
Părinte-Avram, cum sunt aceşti creştini! 
Ei înşişi necinstiţi, pun la-ndoială 
Chiar gândurile altora! Mă rog, 
Ce-aş câştiga eu de mi-aş cere dreptul 
Când dumnealui nu mi-ar plăti la zi? 
O carne ruptă dintr-un trup de om 

Nu-i bună, şi nici n-are preţul cărnii 
De oaie, sau de vită, ori de capră. 
Vreau totuşi să-i câştig bunăvoința, 
Prietenia chiar: dacă primeşte, 
Prea bine! Dacă nu, la revedere 
Şi nu vă fie cu bănat, vă rog! 
Antonio: 
Da, Shylock, garanţia-ţi voi semna. 
Shylock: 
Atunci, poftim degrabă la notar, 
Să-ncheie şugubeaţa învoială, 
lar eu m-oi duce ca să iau ducaţii 
Şi să mai văd de casa mea, lăsată 
În grija unei slugi nesăbuite. 
Mă-ntorc de-ndat'. 
Antonio: 
Hai, bunule evreu! 
(lese Shylock.) 
Se face bun, va deveni creştin! 
Bassanio: 
Mieroasa-i vorbă-ascunde-un gând hain. 
Antonio: 
Corăbiile mele, fii pe pace, 
Cu-o lună înainte s-or întoarce! 
(les.) 


Actul Il 
Scena 1 
Belmont. O încăpere din casa Porţiei. 


Muzică de corneţi. 
Intră prințul Marocului cu suita lui; Porţia, 

Nerissa şi alți slujitori din suita Porţiei. 


Prințul Marocului: 
Nu mă-alungaţi pentru culoarea pielii. 
Blazon umbros al soarelui fierbinte, 
Al cărui bun vecin şi rudă sunt. 
Aduce-ţi-mi bărbatul cel mai chipeş 
Născut în miazănoapte, unde focul 
Lui Phoebus” rareori topeşte gheaţa, 
Şi veţi vedea al cui sânge-i mai roşu, 
Când ne-om tăia, de dragul dumneavoastră, 
Infăţişarea mea i-a-nspăimântat 
Pe cei mai vajnici, dar vă jur, domniţă, 
Că ea le place mânadrelor fecioare 
Din ţara mea, şi n-aş dori s-o schimb 
Decât ca să vă fur a voastre gânduri. 
Portia: 
Pentru-a alege, n-am drept călăuze 
Doar ochii de fecioară: loteria 
Destinului mă-mpiedică, de altfel, 
S-aleg în voie. Dacă tatăl meu 
Nu mi-ar fi poruncit să iau drept soţ 
Pe cel ce mă va dobândi, în felul 
De care ţi-am vorbit, vestite prinţ, 
Mi-ai apărea la chip ca toţi ceilalţi 
Veniţi să mă peţească... 
Prințul Marocului: 
Mulţumind 
Şi pentru-atât, vă rog să-mi arătaţi 
Lăcăţele, ca să-mi încerc norocul. 
Vă jur pe iataganu-acesta, care 


535 Numele dat în mitologia greacă lui Apollo, zeul luminii, artelor 
şi prezicerii viitorului. 

A-njunghiat un şah şi-un prinţ persan 
Şi i-a adus lui Soliman-sultanul”** 
Victorii pe trei câmpuri de bătaie, 
Vă jur că, spre-a vă cuceri, domniţă, 
Aş şti să-nfrânt privirea cea mai dârză, 
Să-ntrec bravura celor mai viteji, 
Să-i smulg ursoaicei puii şi să râd 
De leul care rage-n preajma prăzii. 
Dar vai! Dacă Hercule”“ şi-ar juca 
Puterea-n zaruri, s-ar putea să piardă 
In faţa slăbănogului de Lichas!"** 
Alcide”“*-a fost şi el învins de-un paj. 
La fel şi eu, dus de Norocul orb, 
Aş fi în stare să nu nimeresc 
O ţintă-atinsă de-unul mai nevrednic 
Şi as muri de jale. 


536 Referirea e la sultanul Soliman | Magnificul (1495-1566), care 
a cucerit Ungaria în 1526, transformând-o în paşalâc. 

537 Eroul mitologic Hercule, fiul lui Zeus şi al pământenei 
Alcmena, personificare a unei uriaşe forţe fizice, era un personaj 
extrem de popular în teatrul elisabetan şi menţionat în toate 
ocaziile. 

538 Servitorul care i-a adus lui Hercule cămaşa otrăvită cu sângele 
lui Nessus. Conform legendei mitologice, când centaurul Nessus a 
încercat s-o răpească pe soţia lui Hercule, Deianira, acesta l-a 
săgetat, omorându-l. Inainte de a-şi da însă sufletul, Nessus i-a 
spus Deanirei să înmoaie în sângele său una din cămăşile lui 
Hercule, pe care să i-o dea să o îmbrace, când ar bănui că 
dragostea lui Hercule pentru ea ar putea să slăbească şi a-l face 
astfel mereu îndrăgostit de ea. Când însă Hercule a îmbrăcat 
cămaşa, aceasta i s-a lipit de trup arzându-l ca un foc cumplit. 
Hercule a cerut atunci să i se facă un rug pe care s-a urcat şi 
cuprins de flăcări s-a înălţat în lumea zeilor. Hercule l-a aruncat pe 
Lichias în mare fiindcă i-a adus cămaşa. (Ovidiu, Metamorfozele, 
IX). 

539 Deşi fiul lui Zeus, Hercule era cunoscut şi sub numele de 
Alcide, bunicul său din lumea pământenilor. 

Portia: 
Totuşi cată 
Norocul să-ți încerci. Oricum, ia seama, 
Poţi renunţa să mai alegi, sau poţi 
Jura să au mai ceri, de-aci-nainte, 
Nici unei doamne mâna, de voi pierde. 
Prințul Marocului: 
Prea bine, dar întâi să-mi cerc norocul. 
Portia: 
Acum, la templu: după-masă-abia 
Ursita va să ţi se împlinească. 
Prințul Marocului: 
Deci, la noroc: ori cel mai blestemat 
Să fiu, ori cel mai binecuvântat! 
(les, în acompaniament de corneți.) 


Scena 2 


Veneţia. O stradă. 
Intră Launcelot Gobbo. 


Launcelot: De bună seamă, cugetul n-o să mă lase 
să fug de la stăpânu-meu, jidovul. Necuratul mă tot 
ispiteşte,  şoptindu-mi peste umăr: „Gobbo, 
Launcelot Gobbo, dragul meu Launcelot”, sau 
„bunul meu Launcelot”, ori „dragul meu Launcelot 
Gobbo ia-ţi călcâiele la spinare şi şterge-o!” Cugetul, 
însă, îmi zice: „Nu, ia seama, cinstite Launcelot, ia 
seama, cinstite Gobbo”, sau „cinstite Launcelot 
Gobbo, nu fugi, nu-ți lua călcâiele la spinare”. 
Atunci, diavolul ăl mai viteaz mă îndeamnă să-mi 
iau catrafusele şi s-o şterg, „Întinde-o!” îmi zice. „Ce 
Dumnezeu, zice, ia-ţi inima-n dinţi şi fugi!” Dar 

cugetul mi se-agaţă de gât, lângă inimă, şi-mi zice 
înţelepţeşte: „Cinstite prietene Launcelot, fiindcă, 
deh, eşti feciorul unui om cinstit” - mai bine zis al 
unei femei cinstite, căci taică-meu avea nu ştiu ce... 
făcuse ceva urât şi prinsese un fel de miros... aşadar 
îmi zice cugetul: „Stai pe loc Launcelot!” „la-o din 
loc”, zice diavolul. „Stai pe loc!” îmi zice cugetul. 
„Cugete, îi răspund eu, mă sfătuieşti de bine”. Apoi: 
„Diavole, mă sfătuieşti de bine”. Dacă aş asculta 
glasul cugetului, aş rămâne în slujba stăpânului 
meu, jidovul, care - să mă ierte Dumnezeu! - e un 
fel de diavol; iar dacă-aş fugi de la jidov, aş asculta 
de necuratul, adică de diavol. De bună seamă că 
jidovu-i diavolu-n carne şi oase, iar cât despre 
cuget, cugetul ăsta al meu e cam nesimţit, dacă mă 
povăţuieşte să rămân la jidov. Diavolul îmi dă un 
sfat mai prietenesc: bine, diavole, o să fug, călcâiele 
mele-s la voia ta, o s-o iau la sănătoasa. 

(Intră moş Gobbo, cu o coşarcă.) 

Moş Gobbo: Domnişorule, spune-mi, rogu-te, care- 
i drumul spre locuinţa domnului jidov? 

Launcelot (aparte): Cerule! Asta-i chiar taică-meu, 
care, fund mai orb ca noaptea, nu mă mai cunoaşte: 
ia să-l zăpăcesc niţel! 

Moş Gobbo: Spune-mi, rogu-te, domnişorule, care- 
i drumul spre locuinţa domnului jidov? 

Launcelot: O iei la dreapta după primul colţ, pe 
urmă la stânga, după al doilea colţ, iar după al 
treilea n-o mai iei nici la dreapta nici la stânga, ci 
cobori drept spre casa jidovului. 

Moş Gobbo: Doamne sfinte! O să-mi vină greu să 
nimeresc drumul! Mi-ai putea spune dacă un anume 
Launcelot, care locuieşte în casa aceea, se mai află 

acolo? 

Launcelot: Vorbeşti de domnişorul Launcelot? 
(Aparte): Acu’ să vedeţi: au să vă dea lacrimile!... 
Vorbeşti de domnişorul Launcelot? 

Moş Gobbo: Nu-i niciun domnişor, ci doar băiatul 
unui om sărac; taică-su, măcar c-o spun eu, e sărac 
lipit pământului, dar cinstit şi, slavă Domnului - 
bogat în ani. 

Launcelot: Bine, bine, taică-su poate să fie ce-o fi, 
acu' noi vorbim de domnişorul Launcelot. 

Moş Gobbo: De prietenul domniei tale, Launcelot. 

Launcelot: Prin urmare, bătrâne, prin urmare, zic, 
vorbeşti de domnişorul Launcelot? 

Moş Gobbo: De Launcelot, dacă nu-ţi e eu bănat, 
domnule. 

Launcelot: Prin urmare, de domnişorul Launcelot. 
Nu-mi vorbi de dânsul, tăicuţule, fiindcă tânărul 
domn - potrivit Soartei, Destinului şi altor ziceri 
ciudate, cum ar fi cele Trei Parce”“ şi alte asemenea 
ramuri ale ştiinţei, - a răposat de-a binelea sau, mai 
pe şleau, s-a dus în ceruri. 

Moş Gobbo: Doamne, Dumnezeule! Băiatul ăsta 
era toiagul bătrâneţelor mele, singurul meu reazem! 

Launcelot (aparte): Arăt eu a ciomag, a stâlp de 
casă, a toiag sau a reazem?... Nu mă mai cunoşti, 
taică? 

Moş Gobbo: Văleleu! Nu te cunosc, domnişorule, - 
dar spune-mi, rogu-te, băiatul meu - Dumnezeu 
odihnească-i sufletul! - e mort sau trăieşte? 

Launcelot: Chiar nu mă cunoşti, taică? 


540 Zeiţele destinului, Chloto, Lachesis şi Atropos, care torceau 
firul vieţii oamenilor şi îl tăiau în momentul când hotărau moartea 
cuiva. 

Moş Gobbo: Vai, domnişorule, am vederea slabă, 
nu te cunosc. 

Launcelot: Ba, chiar de-ai avea ochi buni, s-ar 
putea să nu mă cunoşti: înţelept e părintele care-şi 
recunoaşte copilul. Prea bine, tăicuţule, o să-ţi spun 
veşti despre feciorul matale. Binecuvântează-mă... 
Adevărul o să iasă la lumină; un omor nu poate 
rămâne multă vreme ascuns; un fiu poate, dar 
adevărul iese la iveală până la urmă. 

Moş Gobbo: Ridică-te, domnule, te rog! Sunt sigur 
că nu eşti băiatul meu, Launcelot. 

Launcelot: lar cu te rog să-mi dai binecuvântarea, 
- să lăsăm gluma la o parte: sunt Launcelot, băiatul 
matale de ieri, feciorul de azi şi copilul de mâine. 

Moş Gobbo: Nu pot crede că eşti feciorul meu. 

Launcelot: Nici eu nu ştiu ce să cred despre asta, 
dar sunt Launcelot, sluga jidovului, şi-s sigur că 
Margareta, nevasta matale, mi-e mamă. 

Moş Gobbo: Da, aşa o cheamă! Şi pot să jur că, 
dacă eşti Launcelot, eşti carne din carnea mea şi 
sânge din sângele meu. Domnul fie lăudat! Tii, dar 
ce barbă ai! Ai mai mult păr pe obraji decât, are-n 
coadă Dobbin, calul meu de samar. 

Launcelot: |lnseamnă că-i creşte de-a-ndoaselea 
coada, căci avea mai mult păr pe ea, decât am eu 
pe obraji, când l-am văzut ultima oară. 

Moş Gobbo: Dumnezeule! Cum te-ai schimbat! 
Dar ia spune-mi, cum te împaci cu stăpânu-tău? l- 
am adus un dar. Cum te mai împaci cu el? 

Launcelot: Binişor, binişor, dar în ce mă priveşte 
m-am hotărât să fug de la dânsul şi să nu mă opresc 
până n-oi lăsa în urmă o bună bucată de drum. 
Stăpânu-meu e-un jidov sadea. l-ai adus un dar? Dă- 

i mai bine-un ştreang)! In slujba lui, mor de foame - 
îmi poţi număra coastele, cu fiece deget. Mă bucur 
c-ai venit, tată! Dă-mi darul pe care l-ai adus, ca să-l 
dau domnului Bassanio, un stăpân vestit pentru 
livrelele mândre şi nou-nouţe cu care-şi îmbracă 
servitorii. Dacă nu intru în slujba lui, fug de-aici pân’ 
la capătul pământului! Tii, ce noroc pe mine! Uite-l 
că vine-ncoace... Du-te la el, tată! Jidov să fiu, ducă 
mai rămân în slujba jidovului! 

(Intră Bassanio cu Leonardo şi câțiva servitori. ) 

Bassanio: Aşa să faceţi, dar aveţi grijă cu masa să 
fie pregătită pentru cel târziu ora cinci. Duceţi 
scrisorile astea, comandaţi livrelele şi rugaţi-l pe 
Graţiano să vină de îndată acasă la mine. 

(Un servitor iese.) 

Launcelot: Du-te la el, tată! 

Moş Gobbo: Domnul să vă binecuvinteze, mărite 
domn! 

Bassanio: Mulţumesc! Doreşti ceva de la mine? 

Moş Gobbo: Acesta-i feciorul meu, domnule, un 
băiat sărac... 

Launcelot: Nu un băiat sărac, domnule, ci 
servitorul bogatului jidov, servitor care-ar vrea, 
domnule, precum vă va specifica taică-meu... 

Moş Gobbo: Are, cum s-ar zice, domnule, o mare 
avocaţie - să slujească... 

Launcelot: Adică, mai pe scurt, sunt slugă la jidov 
şi aş dori, precum vă va specifica taică-meu... 

Moş Gobbo: El şi stăpânu-său, să mă ierte 
înălţimea voastră, nu prea se au ca fraţii... 

Launcelot: Ca să fiu scurt, adevărul este că 
jidovul, oropsindu-mă, mă sileşte - precum tatăl 
meu, om bătrân, sper să vă egsplice... 

Moş Gobbo: Am aici nişte porumbei fripţi, pe care- 
aş vrea să vi-i dăruiesc înălţimii voastre, şi v-aş 
ruga... 

Launcelot: Ca să fiu şi mai scurt, rugămintea se 
referează la mine, precum înălţimea voastră va afla 
din gura acestui om cinstit şi bătrân, care, deşi 
bătrân şi sărac, mi-e tată... 

Bassanio: Vorbească numai unul. Ce doreşti? 

Launcelot: Să vă slujesc, domnule. 

Moş Gobbo: Tocmai asta-i buba, domnule. 

Bassanio: 

Te ştiu prea bine: ai câştig de cauză - 
Stăpân-tu, Shylock, mi-a vorbit chiar azi 
Şi mă-nvoiesc să te înalţ în rang. 
De-i înălţare-n rang să pleci din slujba 
Unui evreu bogat, spre-a te tocmi 
La un boier atâta de sărac. 

Launcelot: Zicala veche se-mparte bine între 
stăpânu-meu Shylock şi dumneavoastră, domnule: 
dumneavoastră aveţi „harul dumnezeiesc”, iar 
dumnealui are „destulul”... 

Bassanio: 

Că bine zici! Te du cu tatăl tău, 
la-ți bun rămas de la stăpân, şi vino 
La mine-apoi. 
(Către servitori): 
lar voi să-i pregătiţi 
O haină mai pestriță ca a voastră. 

Launcelot: Haide, tată! Degeaba, n-o să-mi pot 
găsi o slujbă! Nu ştiu să dau din gură. Şi totuşi 
(privindu-şi palma), dac-ar fi să mă iau după ce-mi 
stă scris în palmă, nu se află-n toată Italia om mai 
norocos ca mine. Uite linia vieţii, de pildă, arată c-o 

să am o droaie de neveste, vreo cin'şpe, adică nu-s 
chiar aşa multe! Un'şpe vădane şi nouă fete mari, 
nu-i cine ştie ce pentr-un bărbat... Mai văd c-o să 
scap de trei ori de la înec, adică de primejdia 
însurătorii, cum ar veni. Dacă Soarta-i femeie, 
înseamnă că-i femeie de treabă... Haide, tată, - mă 
duc să-mi iau rămas bun de la jidov! 

(les Launcelot şi moş Gobbo.) 
Bassanio: 
Ai grijă, Leonardo. Să te-ntorei 
De-ndat' ce cumperi lucrurile-acelea 
Şi le împărţi, - pe cei mai buni prieteni 
La cină i-am poftit. Te du, de grabă! 
Leonardo: 
Voi face tot ce îmi va sta-n putere. 
(Intră Gratiano.) 


Gratiano: 
Unde-i stăpânul tău? 

Leonardo: 

Se plimbă-acolo. 
(lese.) 
Gratiano: 

Signor Bassanio! 
Bassanio: 

Graţiano! 

Gratiano: i 

Iti cer o favoare. 
Bassanio: 


E ca şi dată. 
Gratiano: Nu mă poţi refuza; trebuie neapărat să 
te însoțesc la Belmont. 
Bassanio: 
Prea bine, dacă trebuie... Eşti, însă, 

Prea aprig, prea aprins, prea repezit - 
Alese însuşiri, în ochii noştri, 
Dar nu şi-ai celor ce nu te cunosc; 
Prea ne-nfrânat le pari. Ai grijă, deci, 
Să-ţi domoleşti c-un dram de cumpătare 
Pornirile, ca nu cumva purtarea-ţi 
să fie rău privită-n locu-acela, 
Zădărnicindu-mi orişice speranţă. 
Gratiano: 
Signor Bassanio, dacă n-oi purta 
Veşmânt cuviincios, şi n-oi vorbi 
Cum trebuie (-njurând doar în răstimpuri) 
Şi dacă-n buzunar n-oi ţine cărţi 
De rugăciuni, şi nu m-oi închina 
La fiecare masă, folosind 
Întreg tipicul bunelor maniere, 
Ca unul care ştie ce să facă 
Spre-a fi pe placul bunicuţei sale, - 
să nu mai ai încredere în mine! 
Bassanio: 
Prea bine, vom vedea cum te-i purta. 
Gratiano: 
Da, dar să nu mă judeci după felul 
Cum m-oi purta diseară... 
Bassanio: 
Se-nţelege! 
Ba, te-aş ruga să fii cât mai zglobiu, 
Fiindcă-avem prieteni puşi pe chef. 
Şi-acum, te du - am oarecare treabă. 
Gratiano: 
Lorenzo şi ceilalți mă-aşteaptă, ştiu, 
Dar ne vom revedea la ora cinei. 
(les.) 

Scena 3 


Tot la Veneţia. O încăpere din casa lui Shylock. 
Intră Jessica şi Launcelot. 


Jessica: 
Îmi pare rău că-l părăseşti pe tata; 
Un iad ni-e casa, însă tu, drac vesel, 
Îi mai furai un pic din mohoreală. 
Dar pleacă sănătos: ţine-un ducat 
Şi ia scrisoarea asta, să i-o dai 
La cină lui Lorenzo, musafir 
La noul tău stăpân. În taină dă-i-o! 
Şi-acum te du, n-aş vrea să fiu văzută 
De tata că-ţi vorbesc. 
Launcelot: Adio! Lacrimile îmi îneacă limba-n gât, 
prea frumoasă păgână, prea dulce evreică! Să mă 
bată Dumnezeu dacă un creştin n-ar fi în stare de 
orice ca să te aibă! Rămâi cu bine! Lacrimile astea 
prosteşti îmi sting curajul. Adio! 
Jessica: 
Adio, Launcelot. 
(lese Launcelot.) 
Ce hâd păcat 
Ascund în mine, dacă mi-e ruşine 
De tatăl meu? Deşi sunt fiica lui 
Prin sânge, nu-i sunt fiică şi prin fire. 
Lorenzo, de cuvânt de te vei ţine, 

Ast chin se va sfârşi, căci soaţă bună, 
Creştină-oi fi cu tine împreună. 
(lese.) 


Scena 4 


O stradă din Veneţia. 
Intră Gratiano, Lorenzo, Salarino şi Salanio. 


Lorenzo: 
În timpul cinei, vom ieşi furiş 
Şi, travestindu-ne la mine-acasă, 
Ne vom întoarce după-un ceas cu toţii. 
Gratiano: 
Dar nu ne-am pregătit cum se cuvine. 
Salarino: 
N-am vorbit încă nici de făclieri. 
Salanio: 
Nu iese bine fără pregătire. 
Mai bine-ar fi să ne lipsim de ei. 
Lorenzo: 
Acum e patru: două ore-avem 
Ca să ne pregătim. 
(Intră Launcelot, cu o scrisoare.) 
Ce veşti, amice? 
Launcelot: Dacă veţi binevoi să desfaceți plicul, 
veţi afla veştile. 
Lorenzo: 
E scrisă de o mână cunoscută, 
O mână prea frumoasă, şi mai albă 
Decât hârtia! 
Gratiano: 

Veşti despre iubire? 
Launcelot: Cu voia dumneavoastră. 
Lorenzo: 
Unde pleci? 

Launcelot: Păi, mă duc, domnule, să-l poftesc pe 
fostu-meu stăpân jidovul, să cineze astă-seară cu 
noul meu stăpân, creştinul. 

Lorenzo: 

Stai, ia şi asta, - spune-i Jessicăi, 
În taină, de cuvânt că mă voi ţine. 

(lese Launcelot.) 

Hai, domnilor, nu vreţi să vă gătiţi 
Pentru-acest bal mascat? Am făcut rost 
Şi de un făcilier. 


Salarino: 
Acum mă duc. 
Salanio: 
Şi eu. 
Lorenzo: 
Ne întâlnim peste vreun ceas 
La Graţiano-acasă. 
Salarino: 
Foarte bine. 

(Salarino şi Salanio ies.) 

Gratiano: 


Nu de la Jessica era scrisoarea? 
Lorenzo: 

Ţi-oi spune tot: ea însăşi îmi arată 

Cum s-o răpesc din casa părintească, 
Ce juvaeruri are, şi cât aur, 

Şi-n ce costum de paj s-a îmbrăcat. 
De-o nimeri bătrânu-n rai vreodată, 
Să-i mulţumească blândei sale fiice, 

lar ei să nu-i stea-n cale nenorocul 
Decât fiindcă-i fiica unui jidov. 
Să mergem, poţi citi pe drum scrisoarea. 
Da, Jessica-mi va fi, azi, făclier. 


(les.) 
Scena 5 
Veneţia. În faţa casei lui Shylock. 
Intră Shylock şi Launcelot”“!. 
Shylock: 


Ei, o să vezi şi tu deosebirea 
Dintre bătrânul Shylock şi Bassanio... 
Hei, Jessica!... N-o să te mai îmbuibi 
Cum te-mbuibai la mine... Jessica!... 
N-o să mai sforăi şi n-o să-ţi mai rupi 
Veşmintele, dormind... Hei, Jessica! 
Launcelot: Hei, Jessica! 
Shylock: 
Ţi-am spus eu să o strigi? 
Launcelot: Păi, nu-mi tot ziceai matale că dacă nu 
strigi la o licitaţie nu faci nicio brânză? 
(Intră Jessica.) 
Jessica: 
Da, m-ai chemat? O porunceşti? 
Shylock: 
La cină 
Sunt, Jessica, poftit, ia-mi cheile. 
De ce m-aş duce, însă? Nu mă cheamă 


541 Începând cu această scenă Launcelot apare într-o postură cu 
totul diferită de cea de mai înainte. El nu mai este un ţăran slujind 
un om bogat, ci apare ca măscărici, în ceata servitorimii lui 


Bassanio. 

Din dragoste, ci ca să mă-mbuneze. 

M-oi duce totuşi, ura mă împinge, 

Vreau să mă ghiftuiesc pe socoteala 

Risipitorului creştin. Ai grijă 
De casă, fata mea... Mă duc în silă, 
Ei pun ceva la cale contra mea, 

Căci am visat ieri noapte saci cu bani. 

Launcelot: Duceţi-vă, domnule, vă rog: stăpânul 
meu cel tânăr abia aşteaptă să-i călcaţi pragul... 

Shylock: 

Şi eu la fel. 

Launcelot: Au pus dumnealor ceva la cale: n-o să 
vă spun c-o să vedeţi o mascaradă, dar dac-o s-o 
vedeţi, înseamnă că nu degeaba mi-a dat sângele 
pe nas” în lunea Paştilor, la ceasurile şase 
dimineaţa, - zi cu ghinion care-n anul acela cădea în 
miercurea Păresimilor, la patru ani după-amiază. 

Shylock: 

Ce mascaradă? Jessica, m-asculţi? 
Încuie uşile, iar de-o s-auzi 
Cum bate toba şi guiţă surla 
Cu gâtul strâmb, tu nu te căţăra 
Sus, la ferestre, nici nu-ţi scoate capul 
Afară-n stradă, ca să-i vezi pe-acei 
Creştini nebuni cu suliman pe feţe, - 
Astupă ale casei mele-urechi, 
Ferestrele adică, - să nu intre 
Prosteasca zarvă-n casa mea cinstită! 
N-am poftă să petrec în seara asta, 
Jur pe-al lui lacob”“ sfânt toiag, şi totuşi 


542 Sângerarea nasului era considerată ca prevestitoare de rele. 
543 Vezi nota 20. 

Mă duc"... Băiete, ia-o înainte 
Şi spune-le că vin. 

Launcelot: O iau înainte, jupâne. Stăpână, totuşi 

uită-te pe fereastră, căci 
un creştin o să se-arate, 
de-o evreică vrednic foarte. 
(lese Launcelot.) 


Shylock: 
Ce-a zis acel nebun din neamul roabei 
Agar?" 
Jessica: 
A zis: „Stăpâna mea, adio”. 
Shylock: 


Nu-i rău nebunul, dar prea-i mâncăcios: 
Incet ca melcul, doarme toată ziua, 
Mai rău ca un motan. Eu n-am nevoie 
De trântori, de aceea mă despart 
De el şi-l dărui unuia pe care 
Sper să-l ajute-a-şi cheltui bănetul 
Ce-i dau cu împrumut. - Hai, intră-n casă, 
Fă cum ţi-am spus, încuie bine uşa! 
Căci „paza bună trece primejdia rea” - zicală 
Ce-n veci se potriveşte-unui om cu socoteală. 
(lese.) 
Jessica: 
Cu bine, - fericirea de mi-e dată, 
Vei pierde-o fiică, iară eu un tată. 
(lese.) 


544 Deşi în actul I, sc. 3 Shylock declară că nu va mânca sau bea 
împreună cu creştini, acceptă în cele din urmă invitaţia la masă 
din partea lui Antonio, în pregătirea răzbunării de a cărei realizare 
e încredinţat. 

545 Roaba lui Sara, soţia lui Abraham. Cuvintele lui Shylock 
exprimă dispreţ. 

Scena 6 


Tot la Veneţia. 
Intră Gratiano şi Salarino, mascaţi. 


Gratiano: 
În şopru-acesta ne-a rugat Lorenzo 
Să-l aşteptăm. 
Salarino: 
Dar el cam zăboveşte. 
Gratiano: 
Mă mir, deoarece îndrăgostiţii-s 
Mai iuți decât ceasornicul, se ştie. 
Salarino: 
De zece ori mai iuți sunt porumbeii 
Venerei”"*, când e vorba de o nuntă, 
Şi nu de-o căsnicie şubrezită. 
Gratiano: 
Aşa-i; dar oare vii la un chiolhan 
Cu-aceeaşi poftă, ce o simți când pleci? 
Şi oare-un cal se-ntoarce pe-un drum lung 
Cu-acelaşi pas voios, făcut la dus? 
De-un lucru după care-alergi, te bucuri 
Mai mult decât atunci când l-ai găsit. 
Plecând din port, corabia cu flamuri 
E ca un fiu risipitor, trufaş, 
De vânturi-târfe dezmierdat. Dar vai! 


546 Carul lui Venus era tras, prin înălțimile cerului, de către 
porumbei. 

La-ntoarcere, de-aceleaşi vânturi-târfe 
I-s pânzele şi coastele sfărmate, 
Încât arată ca un cerşetor! 
Salarino: 
Destul cu vorba: iată-l pe Lorenzo. 
(Intră Lorenzo.) 
Lorenzo: 
Prieteni dragi, zăbava mi-o iertaţi - 
Anume treburi, nu eu sunt de vină: 
Când veţi fura şi voi femei, eu însumi 
Voi şti să vă aştept... în casa asta 
Stă socru-mi jidov... Cine-i înăuntru? 
(Apare la fereastră Jessica, deghizată în paj.) 
Jessica: 
Dar cine eşti? Răspunde-mi, ca să ştiu, 
Deşi mi-e glasul foarte cunoscut. 
Lorenzo: 
Lorenzo sunt, dragostea ta. 
Jessica: 
Lorenzo, da, şi dragostea mea, da. 
Căci cine mi-e mai drag ca tine, oare? 
Şi cine altul ştie că-s a ta? 
Lorenzo: 
Doar cerul, ca şi gândurile tale. 
Jessica: 
Prinde-acest sipet, merită-osteneala! 
Ce bine că e noapte! Mi-e ruşine 
De travestiul meu. lubirea-i oarbă 
Şi-ndrăgostiţii nu văd ce prostii 
Ajung să facă. Dacă le-ar vedea, 
Chiar Cupidon s-ar ruşina de mine, 
Că-s travestită într-un băieţandru. 
Lorenzo: 

Coboară, făclierul meu vei fi! 
Jessica: 
Cum?! Sub o faclă să-mi arăt obrazul? 
Şi-aşa-i destul de ruşinat. În umbră 
Mi-e locul, nu-n lumină, dragul meu! 
Lorenzo: 
Chiar travestită-n paj, tot dulce eşti. 
Dar vino grabnic: 
Bassanio ne-aşteaptă la ospăț, 
lar noaptea, ca o hoaţă, stă să fugă. 
Jessica: 
Îndată vin, - doar uşa s-o încui 
Şi să mă dauresc cu niscai galbeni. 
(Se face nevăzută.) 
Gratiano: 
Pe masca mea, creştină-i, nu evreică! 
Lorenzo: 
Jur c-o iubesc din inimă, căci are 
Şi-nţelepciune, pe cât pot să judec, 
Şi frumuseţe, de nu mă mint ochii, 
Şi se arată-a fi şi credincioasă. 
Frumoasă, înţeleaptă, credincioasă, 
Aşa o voi păstra mereu în suflet. 
(Intră Jessica.) 
Ai şi venit? Hai, domnilor, la drum! 
Mascaţii noştri ne aşteaptă-acum. 
(lese împreună cu Jessica şi Salarino.) 
(Intră Antonio.) 


Antonio: 
Cine-i acolo? 
Gratiano: 
A, signor Antonio! 
Antonio: 

Ruşine, Graţiano! Unde-s ceilalţi? 
Prietenii v-aşteaptă,-i ora nouă, 
Nu-i bal diseară - vântul s-a stârnit; 
Bassanio se va-mbarca-n curând. 
Trimis-am zeci de oameni după tine. 
Gratiano: 
Mă bucur, - altceva nici nu-mi doresc, 
Decât la drum azi-noapte s-o pornesc. 
(les.) 


Scena 7 


Belmont. O încăpere din casa Porției. 
Muzică de corneţi. 
Intră Porţia şi Prințul Marocului, cu suitele lor. 


Portia: 
Perdeaua la o parte! Arăta-ți-i 
Lăcriţele, acestui nobil prinț! 
Alege, deci! 
Printul Marocului: 
Întâia, cea de aur, poartă scris: 
„Dacă m-alegi câştigi ceva dorit de multi”. 
A doua, de argint, făgăduieşte: 
„Dacă m-alegi atât cât meriti capeti.” 
De plumb e-a treia, aspră ca pisania: 
„Dacă m-alegi dai tot ce ai, rişti totul.” 
Cum o să ştiu că-alegerea e bună? 
Portia: 
Portretul meu e-ntr-una din lăcrițe; 
Dacă-o alegi, a dumitale-s, prinţe! 
Prințul Marocului: 
Un zeu călăuzească-mă! Să văd 


~ 633 — 


Opere Complete Volumul 3 
Ce spun inscripţiile, înc-odată - 
Să-ncep cu cea de plumb: 

„Dacă m-alegi dai tot ce ai, rişti totul.” 

Dai tot ce ai? Rişti totul? Pentru plumb? 
Păi, cei ce riscă, riscă în nădejdea 

Unui câştig frumos; un om cu cap 
Nu dă doi bani pe strălucirea zgurei. 
Nu, pentru plumb nu dau, nu risc nimic! 
Ce zice-argintul, cel mult-feciorelnic? 
„Dacă m-alegi atât cât meriti capeti. ” 
Atât cât meriţi?! Fără părtinire 
Te preţuieşte, prinţe! După tine, 

Ai merita destule, - poate, totuşi, 
N-ajung ca să o meriţi pe domniţă. 

Dar de m-aş teme că de ea nu-s vrednic 
Ar însemna să mă-ndoiesc de mine! 
Atât cât merit, pe domniţă-o merit! 
Prin naştere, prin creşterea primită, 

Prin farmecul şi-averea mea, o merit - 
Şi mai ales prin dragostea ce-i port. 
Ce-ar fi s-aleg, oprindu-mă aici? 
la să mai văd în aur ce stă scris: 
„Dacă m-alegi câştigi ceva dorit de mulți”. 
Păi, e domniţa; toţi râvnesc la ea 
Şi vin buluc, din cele patru colţuri 
Ale pământului, ca să sărute 
Această raclă, - această sfântă vie. 
Deşertul hireanian”“ şi nesfârşita 
Arabie s-au prefăcut în drumuri 


547 Regiune persană la sud şi sud-est de Marea Caspică, vestită 
pentru starea sa de sălbăticie şi pustietate. Shakespeare se referă 
şi în alte piese la Hircania, ca de exemplu la tigrii fioroşi din 
această regiune, în Henric al VI-lea, partea a 3-a, act. |, sc. 4. 

Pe care vin să-i vadă mândrul chip, 
Atâţia prinți. Împărăţia apei, 

Ce scuipă-n faţă cerul, nu-i opreşte 
Pe-aceşti străini; trec ca peste-un pârău 
Spre-a o vedea pe Porţia cea frumoasă. 

Icoana ei cerească se ascunde 
Într-una din aceste trei lăcriţe. 
În cea de plumb? Ar fi o blasfemie 
să cred aşa ceva: prea aspru-i plumbul, 
Nici să-i încingă giulgiul n-ar fi bun!" 
O fi cumva-n lăcriţa de argint? 
Mai ieftin decât auru-i argintul, 
De zece ori. Gând păcătos, şi-acesta! 
Un juvaer aşa de scump stă-n aur! 
În Auglia-i un ban bătut în aur, 
Cu chip de înger”, şi gravat deasupra... 
Dar îngerul, aici, stă înăuntru”, 
Pe-un pat de aur... Daţi-mi cheia! lată, 
Aleg, fie ce-o fi, lăcriţa asta! 
Portia: 
Deschide-o, prințe, iar de-s înăuntru, 
Îți aparțin. 
(Prințul descuie lăcrița de aur.) 
Prințul Marocului: 
La naiba! Ce-i aici? 
Un cap de mort, ce poartă în găvane 
Un sul, pe care scrie - ia să văd: 
„Nu-i aur toi ce-i lucitor - 


548 Aluzie la practica din acea vreme a învelirii morţilor în foi de 
plumb. 

549 Pe una din monedele de aur ale timpului se afla gravat chipul 
arhanghelului Mihail, zdrobind în picioare balaurul. 

550 Cu alte cuvinte portretul Porţiei, comparată cu o fiinţă 


angelică. 

Ti s-a mai spus de-atâtea ori! 
Mulţi şi-au vândut chiar viața lor 
Spre-a mă putea privi cu dor: 
În cripte de-aur viermii-au spor. 
De-ai fi fost bun judecător, 
Pe cât eşti de cutezător, 
Un alt răspuns ai fi primit, - 
Mă lasă rece-al tău petit.” 
Da, rece... Osteneala-mi fu deşartă; 
să vină-un ger, de foc să mă despartă! 
Adio, Porţia! Prea-s de jale frânt 
Spre-a zăbovi: aşa pleacă-un înfrânt! 
(lese, impreună cu suita lui.) 
Portia: 
Un bun sfârşit. Perdeaua să se tragă!... 
Toţi cei cu firea”” lui, la fel s-aleagă! 
(lese.) 


Scena 8 


O stradă, din Veneţia. 
Intră Sa/arino şi Salanio. 


Salarino: 
Bassanio-a plecat, eu Graţiano, 
Pe mare; i-am văzut cu ochii mei 
Şi-s sigur că Lorenzo nu-i la bord. 
Salanio: 
Hapsânul jidov l-a trezit pe Doge 
Cu zbieretele lui şi împreună 


551 Firea, în sensul de caracter al omului, era considerată, în acea 
vreme, ca fiind constituită din patru elemente, combinate în 
proporţii variate: mânia, sângele, calmul şi melancolia. 

S-au dus corabia s-o cerceteze... 
Salarino: 
Dar prea târziu: corabia plecase! 
Despre Lorenzo, Dogele-a aflat 
C-a fost văzut cu Jessica-mpreună 
Într-o gondolă. Şi Antonio însuşi 
L-a-ncredinţat pe Doge că cei doi 
Nu se aflau pe nava lui Bassanio. 
Salanio: 
N-am auzit în viaţa mea un om 
Să zbiere-aşa pe străzi, ca acest jidov, 
Muncit de patimi stranii şi-ncâlcite; 
„Copila mea! Ducaţii mei!”**... Să fugă 
Cu un creştin!... Ducaţii mei creştini! 
Dreptate, lege... fiică-mea... ducaţii... 
Un sac, doi saci cu galbeni, plumbuiţi! 
Ducaţi de-aceia dubli”, şterpeliţi 
De fiică-mea!... Şi două nestemate, 
De-acelea mari, de fiică-mea furate! 
Găsiţi-mi-o pe fată, căci ea are 
Şi-acele nestemate, şi ducaţii!” 
Salarino: 
Golanii din Veneţia-l urmau 
Zbierând: „Copila mea... Ducaţii mei...” 
Salanio: 
să ţină minte-Antonio sorocul, 


552 Conform imaginii timpului privind caracterul avar al evreilor, 
Shylock pune fuga fiicei sale cu un creştin pe acelaşi plan cu furtul 
banilor săi de către Jessica. Scena îşi găseşte o paralelă în piesa 
Evreul din Malta a  contemporanului şi în acelaşi timp 
predecesorului lui Shakespeare, Marlowe, în care evreul Barabas 
se văicăreşte în termeni asemănători: „Fiica mea! Aurul meu!” 

553 Ducaţii de aur existau şi sub forma unor piese în valoare de 
doi ducați, conţinând o cantitate dublă de aur. 

Căci altfel, va plăti... 
Salarino: 
Că bine zici! 
Vorbind deunăzi c-un franţuz, mi-a spus 
Că-n marea ce desparte Englitera 
De Franţa”, o corabie de-a noastră 
S-a dus la fund, cu-ncărcătura-i scumpă. 
Şi m-am rugat în sinea mea: Dea Domnul 
să nu fie corabia lui Antonio... 
Salanio: 
Mai bine spune-i lui ce-ai auzit, 
Dar pe-ocolite, ca să nu-l mâhneşti. 
Salarino: 
Nu-i om mai bun ca el pe-acest pământ! 
Bassanio i-a spus, la despărţire, 
Că se va-ntoarce grabnic, dar Antonio - 
L-am auzit eu însumi - i-a răspuns: 
„Nu te grăbi de dragul meu, Bassanio, 
Ci lasă timpul să-şi dea roada plină, - 
Nu te gândi la polita aceea, 
Gândeşte-te doar la iubita ta, 
Fii vesel şi arată-i c-o iubeşti, 
În chip şi fel, cât fi-va cu putinţă”. 
Spunând acestea, faţa-nlăcrămată 
Şi-a-ntors de la Bassanio, apoi 
O mână pe la spate i-a întins 
Şi-a strâns-o pe a lui, la despărţire. 
Salanio: 
De dragul lui, i-e încă dragă lumea. 
Hai, rogu-te, la el, să-i descreţim 


554 În Anglia, prin această zonă maritimă se înţelege Marea 
Mânecii, strâmtoarea dintre Dover şi Calais şi regiunea învecinată 
a sudului Mării Nordului. 

Cu-o glumă, două, fruntea-mbrăţişată 
De gânduri negre. 
Salarino: 


Da, aşa vom face. 
(les.) 


Scena 9 


Belmont. O încăpere din casa Porţiei. 
Intră Nerissa, cu un servitor. 


Nerissa: 
Hai, dă perdeaua-n lături, cât mai grabnic: 
Aragonezul vine să aleagă, 
Acum, când jurământul şi-a rostit. 
(Muzică de corneți. Intră Prinţul de Aragon, Porţia 
şi suitele lor.) 
Portia: 
Lăcriţele acestea, nobil prinţ, 
Priveşte-le: dac-o alegi pe-aceea 
Ce mă cuprinde, îţi voi fi mireasă. 
De nu, va trebui să pleci de-aici 
De-ndată, fără să mai spui o vorbă. 
Prințul de Aragon: 
Trei lucruri am jurat să-ndeplinesc: 
Întâi, să nu dezvălui nimănui 
Lăcriţa ce-am ales; apoi, în cazul 
Că n-aleg bine, niciodată-n viaţă 
Să nu-i mai cer unei fecioare mâna. 
Şi în sfârşit, 
să plec numaidecât, dacă dau greş. 
Portia: 
Acestor trei porunci li se supune 

Oricine-mi vrea nevrednica făptură. 
Prințul de Aragon: 
Sunt pregătit. A inimii nădejde 
Să se-mplinească, de-oi avea noroc! 
Deci, aur, şi argint, şi plumb de rând. 
„Ducă m-alegi dai tot ce ai, rişti totul.” 
Chiar mai frumos de-ai fi, n-aş da nimic. 
la să vedem şi aurul, ce zice? 
„Dacă m-alegi câştigi ceva dorit de multi.” 
„Mulţi” poate-nseamnă proştii care-aleg 
Cu ochiul, ce nu poate să pătrundă 
In casă, ci rămâne ca lăstunul”” 
Pe dinafară şi-şi clădeşte cuibul 
Sub streşini, pradă vânturilor rele. 

Nu voi alege ce-şi doresc cei mulţi, 
Nu vreau să fiu de-o seamă cu prostimea 
Şi să gândesc ca minţile de rând. 
Cămară de argint, îţi cer de-aceea, 
Deviza încă-odată să mi-o spui: 
„Dacă m-alegi atât cât meriti capeti.” 
Da, bine zis, căci cine-ar cuteza 
Să-i smulgă Soartei, prin înşelăciune, 
Onoruri care nu i se cuvin? 

Să nu se-mpăuneze nimeni, deci, 
C-un rang nemeritat! O, câte-averi 
Şi slujbe-nalte nu sunt dobândite 
Prin mită! Bine-ar fi ca doar prin merit 
Să fie dobândită-orice onoare! 
Atunci, atâţia care-s astăzi slugi 


555 Conform afirmațiilor lui Shakespeare, lăstunul, apreciind după 
aparenţe superficiale, îşi construieşte cuibul în locuri care se 
dovedesc periculoase, unde i-l distrug vânturile. Cuibul lăstunului 


simbolizează înşelăciunea aparenţelor. 

Ar fi stăpâni, atâţia care dau 
Porunci, ar sta să li se poruncească, 
Şi-atâta ţărănie strecurată 
Prin al onoarei lan s-ar spulbera, 
Lăsând onoarea să-şi arate faţa 
Curată, fără pleava astei vremi! 
Dar ia s-aleg! Ce zice, deci, argintul? 
„Dacă m-alegi atât cât meriti capeti.” 
Eu cred că merit, - daţi-mi dară, cheia 
Ca să-mi descui de-ndată fericirea! 


(Descuie lăcrița de argint.) 
Portia: 


Prea mult ocol pentru ce afli-acolo! 
Prințul de Aragon: 


Ce-i asta? Mutra unui dobitoc 
Ce-mi dă, clipind din ochi, un bileţel! 
Îl voi citi... Nu semeni, vai, cu Porţia! 
Nu asta am sperat şi-am meritat! 
„Dacă m-alegi atât cât meriti capeti.” 
Un cap de prost - atât am meritat? 
Aceasta mi-i răsplata? Nu-s mai vrednic? 
Portia: 


A face o greşeală nu-i totuna 
Cu a o judeca. 
Prințul de Aragon: 


Ce scrie-aici? 
„Această dreaptă judecată 
De şapte ori fu încercată 
Prin proba focului, curată: 
Cel ce sărută-o umbră, cată 
Să aibă umbra drept răsplată. 
Sunt unii proşti ce se desfată 
Privind o lacră argintată. 

Ia-ti ce nevastă vei pofti”*, 
Eu capul tău mereu voi fi, 
Deci, pleacă, domnule, de-aci!" 
De-aş mai rămâne-n acest loc, 
Aş fi mai mare dobitoc! 
C-un cap venisem, de zevzec, 
Spre-a te peţi. Cu două plec. 
Adio. De cuvânt mă ţin - 
Să-mi rabd amarnicul destin! 
(lese Prințul de Aragon cu suita lui.) 
Portia: 
Aşa se arde-un fluture pe lampă! 
Deştepţii ăştia mintea-şi pierd, întreagă, 
Când vine vremea ca şi ei s-aleagă! 
Nerissa: 
Zicala nu minţea: noroc se cere 
Şi ca să scapi de ştreang şi spre-a-ţi găsi muiere... 
Portia: 
Nerissa, vino! Lasă jos perdeaua! 
(Intră un servitor.) 
Servitorul: 
Unde-i stăpâna? 
Portia: 


556 Lexicograful Samuel Johnson consideră că Shakespeare ar fi 
uitat, odată ce foloseşte cuvintele „la-ți ce nevastă vei pofti”, de 
jurământul pe care trebuiau să-l depună toţi cei care deschideau 
vreuna din lăcriţe, de a nu se mai căsători niciodată, dacă nu 
găseau portretul Porţiei. S-ar putea însă ca textul respectiv să 
însemne o dezlegare de jurământ, pentru cel ce deschide lăcriţa 
de argint. Faptul că Prinţul de Aragon declară, înainte de plecare, 
că îşi va ţine cuvântul, se referă, fără îndoială, la păstrarea 
secretului privitor la alegerea şi conţinutul lăcriţei. Criticul Halliwell 
consideră că obligaţia de a nu se căsători niciodată impusă celor 
ce greşeau lăcriţa era o condiţie stabilită de Porţia, care putea prin 
urmare dezlega de jurământ pe cine voia. 

Sunt aici. Ce vrei? 
Servitorul: 
Domniţă, a descălecat la poartă 
Un tânăr venețian, trimis încoace 
De-al său stăpân, spre a-i vesti sosirea 
Şi a-i rosti salutul călduros, 
Prin daruri scumpe, nu numai prin vorbe 
Curtenitoare. N-am mai pomenit 
Un sol al dragostei la fel ca dânsul. 
Nicicând o zi de-april n-a fost mai dulce 
Vestind sosirea verii-mbelşugate, 
Ca solu-acesta, de-al său domn trimis. 
Portia: 
Te rog să încetezi: mă tem că-altminteri 
O să ne spui că rudă eşti cu dânsul, 
Prea-l lauzi cu atâtea vorbe-alese! 
Nerissa, vino, - ard să-l văd pe solul 
Lui Cupidon, cel plin de curtenie. 


Nerissa: 
O, zeu galant, Bassanio să fie! 
(les.) 
Actul III 
Scena 1 


O stradă din Veneţia. 
Intră Sa/anio şi Salarino. 


Salanio: Ce mai e nou pe Rialto? 

Salarino: Păi, încă mai umblă zvonul, neadeverit, 
că o corabie de-a lui Antonio s-ar fi scufundat, cu 
bogata-i încărcătură, într-o strâmtoare, mi se pare 

că-i zice Strâmtoarea Goodwins”"; un loc foarte 
primejdios, unde zac scheletele multor corăbii 
falnice, dacă-o fi adevărat ce zice Gura Lumii, o 
cumătră cam mincinoasă de felul ei. 

Salanio: Aş vrea să fie la fel de mincinoasă ca 
babele alea care ronţăie boabe de ienupăr”, ori se 
prefac că-şi plâng un al treilea soţ, aşa, ca să-şi 
prostească vecinii. Din păcate, însă, e adevărat - ce 
să ne mai răcim gura de pomană ori să lungim 
vorba - e adevărat că bunul Antonio, vrednicul 
Antonio... O, de-aş putea găsi un adjectiv care săi 
se potrivească! 

Salarino: Gata, pune punct! 

Salanio: Cum? Ce zici? Da, în sfârşit, vreau să 
spun că i s-a pierdut o corabie. 

Salarino: Tare-aş vrea să fie ultima lui pagubă! 

Salanio: Până una alta, zic „amin”, pentru ca nu 
cumva dracul să-mi spurce rugăciunea, căci iată-l 
venind sub înfăţişarea unui evreu. 

(Intră Shylock.) 

Ce-i cu dumneata, Shylock? Ce mai e nou în lumea 
negustorilor? 

Shylock: Voi aţi ştiut, aţi ştiut mai bine ca oricine, 
că fiică-mea a fugit! 

Salarino: Asta aşa e: eu, unul, l-am cunoscut pe 


557 Goodwin Sands, un şir de bancuri de nisip, pe o lungime de 
zece mile, se află în partea de nord a strâmtorii Dover, în largul 
coastei Angliei. Sensul originar al denumirii Goodwin este acela de 
„buni prieteni” şi, pe cât se pare, Shakespeare a ales locul 
catastrofei maritime ca însemnând posibilitatea, uneori, a unor 
capcane ascunse ale prieteniei. 

558 In epoca respectivă era credinţa că ienupărul avea calităţi 
medicale în ceea ce privesc durerile de stomac ale oamenilor 
bătrâni. 

croitorul de i-a făcut aripile cu care-a zburat. 

Salanio: lar Shylock ştia şi el că păsăruica era pe 
cale să se zburătăcească; şi că-i în firea tuturor să-şi 
părăsească cuibul. 

Shylock: O s-ajungă-n iad pentru asta! 

Salarino: Da, dacă-ar judeca-o diavolul. 

Shylock: (Carnea şi sângele meu să se 
răzvrătească! 

Salanio: Mai las-o-ncolo, stârv bătrân! Cum o să se 
răzvrătească, la vârsta ta?” 

Shylock: Eu vorbeam de fiică-mea, că-i carnea şi 
sângele meu. 

Salarino: Între carnea ta şi a ei e-o deosebire mai 
mare decât între tăciune şi fildeş; după cum între 
sângele tău şi-al ei e-o deosebire mai mare decât 
între molan şi vinul de Rin”. Dar ia spune-ne, ai 
auzit cumva că Antonio ar fi pierdut o corabie pe 
mare? 

Shylock: Încă-o afacere proastă! Un falit, un 
risipitor”“', care abia cutează să-şi arate faţa pe 
Rialto! Un cerşetor care obişnuia să vină spilcuit în 
piaţă! Ar face bine să se uite la poliţa aceea... Îmi 
zicea „cămătar”... Ar face bine să se uite la poliţa 
aceea... Dădea bani cu împrumut, - din iubire 
creştinească... Ar face bine să se uite la poliţa 
aceea! 


559 Joc de cuvinte. Shylock înţelege pe fiica sa prin „carnea şi 
sângele meu să se răzvrătească”, în timp ce Salanio interpretează 
spusele sale ca o aprindere a poftelor trupeşti. 

560 Vinul de Rin era considerat ca un vin de calitate excepţională, 
prin conţinutul său de alcool şi capacitatea de a produce un sânge 
bogat şi sănătos. 

561 Pentru Shylock, gestul lui Antonio, da a se expune ruinei 
pentru un prieten, este dovada unui caracter foarte risipitor. 

Salarino: Păi, sunt sigur că n-ai să-i rupi carnea de 
pe el, dacă nu plăteşte, - la ce ţi-ar folosi? 

Shylock: Ca momeală pentru peşti. Oricum, o să- 
mi hrănească răzbunarea, dacă altceva n-o să poată 
hrăni! M-a făcut de râs, mi-a furat o jumătate de 
milion, a râs de pagubele suferite de mine, şi-a 
bătut joc de câştigurile mele, mi-a disprețuit 
neamul, mi-a pus piedici în afaceri, mi-a îndepărtat 
prietenii, mi-a întărâtat duşmanii, - şi pentru ce, mă 
rog? Pentru că sunt evreu. Dar oare un evreu n-are 
ochi şi el? N-are şi el mâini, mădulare, un trup, 
simţuri, simţăminte şi patimi? Nu se hrăneşte şi el 
cu aceeaşi hrană, nu e rănit de aceleaşi arme, nu e 
supus aceloraşi boli, nu se vindecă datorită aceloraşi 
leacuri, nu aceeaşi vară îl încălzeşte, şi nu tot o 
iarnă îi văâră frigul în oase, întocmai ca unui creştin? 
Dacă ne-mpungeţi, nu sângerăm? Dacă ne gâdilaţi, 
nu râdem şi noi? Dacă ne otrăviţi, nu ne dăm duhul? 
lar dacă ne faceţi un rău, nu ne răzbunăm oare? Păi, 
dacă suntem ca voi în toate privinţele, trebuie să ne 
asemănăm şi în privinţa asta! Când un evreu îl 
nedreptăţeşte pe-un creştin, cum îi răspunde 
acesta, în smerenia lui? Prin răzbunare! Când un 
creştin îl nedreptăţeşte pe-un evreu, cum să 
răspundă acesta, dacă nu tot prin răzbunare, 
urmând pilda creştinului?”“” Ticăloşia de la voi 
învățată, eu o voi pune în practică, şi să nu vă miraţi 
dacă vă voi desăvârşi învăţătura! 

(Intră un servitor.) 

Servitorul: Domnilor, stăpânul meu Antonio e 


562 În cuvinte mult mai puţine, şi, totodată lipsite de pateticul 
textului shakespearian se exprimă în mod asemănător şi Barabas 
în Evreul din Malta (act. V, sc. 2) de Marlowe. 

acasă la dânsul şi doreşte să vă vorbească. 

Salarino: L-am căutat peste tot. 

(Intră Tubal.) 

Salanio: lată încă unul din neamul lui - un al 
treilea ca el ar fi greu de găsit, dacă nu cumva 
însuşi diavolul s-ar face evreu. 

(Salanio, Salarino şi servitorul ies.) 

Shylock: Ei, Tubal, ce veşti aduci din Genova? Ai 
găsit-o pe fiică-mea? 

Tubal: Am trecut prin multe locuri unde se vorbea 
despre ea, dar de găsit n-am găsit-o. 

Shylock: Ai, ai, ai! Mi-a furat un diamant pe care-l 
cumpărasem cu două mii de ducați la Frankfurt“! 
Aşa un blestem n-a căzut niciodată pe neamul 
nostru, - nu l-am simţit până-acum... Două mii de 
ducați! Şi alte juvaeruri scumpe, foarte scumpe... Aş 
vrea s-o văd pe fiică-mea întinsă moartă la 
picioarele mele, cu cerceii în urechi! Aş vrea s-o văd 
că zace la picioarele mele, cu ducaţii în coşciug!... 
Nicio ştire despre ei? Vai, şi cât o să mă mai coste 
căutatul! Pagubă peste pagubă! Hoţul îţi fură atâta 
avere, şi mai trebuie să plăteşti încă o dată pe-atât 
ca să-l găseşti pe hoţ!... Şi nicio mulţumire măcar, 
nicio răzbunare! Doar pe capul meu cad toate 
nenorocirile, doar din pieptul meu ies suspinele, 
doar ochii mei varsă lacrimi! 

Tubal: Ba, mai au şi alţii parte de nenorociri. Pe 
cât am auzit la Genova”, Antonio... 

Shylock: Cum? Ce? Ce fel de nenorocire? 


563 În vremea lui Shakespeare, în oraşul Frankfurt din Germania 
aveau loc, de două ori pe an, renumite târguri internaţionale. 

564 Genova era în acea vreme rivala comercială temută a 
Veneţiei. 

Tubal: A pierdut o corabie care venea de la Tripoli. 

Shylock: Slavă Domnului! Slavă Domnului! Dar e- 
adevărat? E-adevărat? 

Tubal: Am stat de vorbă cu câţiva dintre marinarii 
care-au scăpat cu viaţă. 

Shylock: Îţi mulţumesc, bunul meu Tubal! Bună 
veste, bună veste! Ha, ha! Unde-ai aflat-o? La 
Genova? 

Tubal: Am mai auzit că fiica matale a cheltuit într- 
o noapte, la Genova, optzeci de ducați. 

Shylock: Parcă mi-ai înfipt un pumnal în inimă! N-o 
să-mi mai văd niciodată galbenii!... Optzeci de 
ducați într-o singură noapte! Optzeci de ducați! 

Tubal: M-am întors la Veneţia împreună cu mai 
mulţi creditori ai lui Antonio, care mi-au zis că nu-i 
rămâne decât să dea faliment. 

Shylock: Mă bucur nespus... O să-i scot sufletul, o 
să-l chinuiesc... Mă bucur nespus! 

Tubal: Unul din ei mi-a arătat un inel pe care fiica 
matale i-l dăduse în schimbul unei maimute. 

Shylock: Lua-o-ar naiba! Rău mă mai chinuieşti, 
Tubal! Era inelul meu cu peruzea””, primit în dar de 
la Lea, când eram flăcău; nu l-aş fi dat nici pentru o 
mie de maimuțe! 

Tubal: Dar Antonio e ruinat, asta e sigur! 

Shylock: Da, aşa o, aşa e. Du-te Tubal, şi găseşte- 
mi un portărel, dă-i bani şi tocmeşte-l cu două 
săptămâni înainte... Dacă ăla nu-mi achită poliţa, îi 
scol inima din piept! Fără dumnealui la Veneţia, o să 
pot învârti orice afaceri o să poftesc. Du-te, Tubal, 


565 Conform legendelor medievale, peruzeaua arăta o mişcare în 
interior atunci când deţinătorul acestei pietre preţioase era 
ameninţat de vreo primejdie. 

du-te, ne întâlnim după aceea la sinagoga noastră, - 


du-te, bunul meu Tubal, ne întâlnim la sinagogă, 


Tubal! 
(les amândoi.) 


Scena 2 


Belmont. O încăpere din casa Porţiei. 
Intră Bassanio, Portia, Gratiano, Narissa 
şi mai multi slujitori. 


Portia: 
Nu te grăbi s-alegi, ci mai aşteaptă 


_ O zi sau două, căci dacă dai greş, 
Inseamnă că te pierd. Mai stai puţin. 
Ceva îmi spune (nu, nu e iubire!) 
Că n-aş vrea să te pierd şi, precum ştii, 
Nici ura nu dă astfel de poveţe. 
Dar, ca să nu mă înţelegi greşit, - 
Căci fetele nu se pricep la vorbe - 
„Aş vrea să stai aici o lună-două, 

In care te-aş putea-nvăţa s-alegi, 
Măcar că am jurat să ţin secretul - 
Şi o să-l ţin, aşa că mă poţi pierde. 
De-ar fi aşa, m-ai face să regret 
Că n-am păcătuit călcându-mi vorba! 
Doar ochii dumitale sunt de vină: 
Privindu-mă, în două m-au tăiat - 
O jumătate e a dumitale, 
lar cealaltă la fel, fiind a mea, 
Căci de-i a mea e tot a dumitale, 
Încât îţi aparţin în întregime. 
O, rele vremuri ce ridică stăvili 

Între stăpâni şi drepturile lor: 
Îţi aparţin, dar nu-s a dumitale! 
De vină-i soarta, nu eu... Dar vorbesc 
Prea mult, vrând timpul să-l opresc în loc 
Şi să-l lungesc, doar-doar vei amâna 


Alegerea. 
Bassanio: 
O, lasă-mă s-aleg, 
Căci aşteptarea-i chin... 
Portia: 


De-i chin, Bassanio, 
Mărturiseşte, cât eşti tras pe roată, 
Că dragostea-ţi ascunde şi trădare. 
Bassanio: 
Trădarea îndoielii, ce mă face 
De dragoste-a mă teme să mă bucur. 
E pace mai degrabă-ntre zăpadă 
Şi foc, decât între iubirea mea 
Şi vreo trădare. 
Portia: 
Dar vorbeşti aşa 
Ca orice om supus la cazne grele. 
Bassanio: 
Făgăduieşte-mi viaţa, şi-ţi spun totul! 
Portia: 
Mărturiseşte şi trăieşte, deci! 
Bassanio: 
„Mărturiseşte că iubeşti”, aceasta-i 
Mărturisirea mea. O, dulce caznă, 
Când cea care mă chinuie mă-nvaţă 
Cum să răspund spre a scăpa cu viaţă! 
Dar să-mi încerc norocul, la lăcriţe! 
Portia: 

Prea bine. Dacă mă iubeşti aievea 
Mă vei găsi într-una dintre ele. 
_Nerissa şi toţi ceilalţi, la o parte! 
In timp ce-a lege, muzica să cânte! 
Astfel, de pierde, va sfârşi în cântec 
De lebădă“. lar spre-a întări această 
Metaforă, voi spune: ochii mei 
Înlăcrimaţi îi vor fi pat de moarte. 
Dar s-ar putea să şi câştige, - atunci 
N-ar mai fi muzica la fel, ar fi 
Ca o fanfară la încoronarea 
Unui monarh slăvit de-ai săi supuşi; 
Sau ca acele dulci acorduri, care 
În zori se furişează în auzul 
Vreunui mire şi la nuntă-l cheamă. 
ÎI vezi apoi păşind la fel de mândru 
Ca tânărul Alcide”, dar mai tandru, 
Răscumpărând tributul virginal 
Plătit de Troia cruntului balaur 
Al mării. Jertfa, iată, sunt eu însămi, 


566 Legenda după care lebăda cântă, la apropierea morţii, este 
pomenită în literatura engleză, pentru prima oară, - după John 
Russel Brown - de poetul Edmund Spenser în Calendarul Păstorului 
(1579). 

567 Conform legendelor mitologice greceşti, Hesione, fiica lui 
Laomedon, regele Troiei (tatăl lui Priam), a fost legată în lanţuri, 
pe o stâncă, în mare, urmând a fi devorată de un monstru marin, 
pentru a îmblânzi astfel mânia zeilor Phoebus-Apollo şi Poseidon, 
pe care îi supărase Laomedon. Alcide (Hercule, vezi nota 32) s-a 
oferit atunci să o salveze, dar nu din dragoste pentru ea, ci în 
schimbul unei perechi de cai divini, pe care Laomedon îi căpătase 
de la Zeus, care îl luase în Olimp pe fiul său Ganymede, cel mai 
frumos tânăr dintre pământeni, pentru a-i umple cupa cu vin, la 
masă. După uciderea monstrului, Laomedon, însă, nu şi-a mai ţinut 
făgăduiala, motiv pentru care Hercule a cucerit atunci Troia şi l-a 
ucis. (Ovidiu Metamorfozele, XI). 

lar voi sunteţi nevestele troiene 
Cu ochii plini de lacrimi... Hai, veniţi, 
Priviţi sfârşitul luptei! Hai, Hercule! 
Trăind, dă-mi viaţă!... Lupta mă-nspăimântă 
__ Mai mult decât pe cel ce-n ea se-avântă. 
(In timp ce Bassanio monologhează în faţa 
lăcrițelor, se aude un cântec): 
„Spune-mi, dragostea fierbinte 
Creşte-n suflet sau în minte? 
ȘI creşte, cu ce merinde? 
Răspunde, răspunde! 
Ea se naşte-n ochi şi-şi are 
Hrana tot în ochi, şi moare 
Tot în leagănul lor mare. 
Ding, dong! Să cântăm toti de-odat' 
Clopotele dragostei când bat!” 
Toți: 
„Ding, dong!” 
Bassanio: 
Ce-i înafară poate-i doar părere, - 
Podoabele tot ne mai amăgesc. 
La judecăți, atâţia păcătoşi 
Se apără c-un glas plăcut, ce-ascunde 
Ticăloşia lor. Dar în credinţă, 
Nu s-au văzut atâtea erezii 
Blagoslovite de vreun cărturar 
Care le-nvăluie-ntr-un text ales 
Grosolănia? Nu-i pe lume viciu 
să nu facă paradă de virtute. 
Câţi laşi, cu inimile-nşelătoare 
Ca nişte praguri de nisip, nu poartă 
Ca Hercule şi Marte, bărbi cumplite, 

Deşi li-e alb ca laptele ficatul? !”®? 
Îşi lasă barbă, spre a fi temuţi... 
Dar frumuseţea? De-o priveşti mai bine, 
Vezi că e pusă pe cântar şi, astfel, 
Se-ntâmplă o minune a naturii: 
Cei mai frumoşi n-atârnă cel mai greu! 
Aşa de pildă buclele-aurii, 

Ca nişte şerpi ce se sucesc în vânt, 
Sunt, foarte-adesea, zestrea altui cap, 
A cărui tigvă zace-ntr-un mormânt. 
Podoaba nu-i decât perfidul țărm 
Al unei mări primejdioase, - vălul 
Pestriţ al unei fete indiene”, 
Într-un cuvânt, e-un adevăr părelnic 
În care timpul cel viclean se-mbracă 
Spre-a-i amăgi pe cei mai înţelepţi. 
De-aceea, aur bătător la ochi, 

Tu, hrană a lui Midas”, nu te vreau! 
Şi nici pe tine, palid salahor 


568 Ficatul era considerat alb ca laptele atunci când sângele este 
rece şi curge liniştit prin vine, în special în momentele când cineva 
este stăpânit de laşitate. 

569 In concepţia timpului, persoanele oacheşe nu puteau fi 
considerate frumoase. Acelaşi sentiment de respingere a unei 
persoane brunete este exprimat şi atunci când se fac referiri la 
egipteni (Visul unei nopți de vară, V, 1) sau etiopieni (Mult zgomot 
pentru nimic, V, 4). 

570 Rege legendar al Frigiei, ţară situată în partea centrală şi de 
nord-vest a Asiei Mici), vestit pentru bogăţiile sale. Cerând 
bătrânului satir Silenus, tovarăşul de beţie al zeului Dionisus, darul 
ca orice ar atinge să se prefacă în aur, Silenus îi obţinu din partea 
zeului această favoare. Cum însă Midas constată cu disperare că 
până şi hrana şi băutura i se transformau în aur îndată ce le 
atingea, îl imploră pe zeu să-i ia darul înapoi. Dionisus îl trimise 
atunci să se spele în apele râului Pactolus, al cărui nisip deveni 
după aceea bogat în aur, (Ovidiu, Metamorfozele, XI). 

Care-ntre oameni mijloceşti! Te-aleg 
Pe tine, plumb sărac, - deşi mai mult 
Ne-ameninţi decât ne făgăduieşti, - 
Căci însăşi simplitatea ta mă mişcă 
Mai mult decât retorica umflată! 
Să-mi fie bucuria, dar, răsplată! 
Porţia (aparte): 
Cum se topesc deodată îndoiala, 
Şi deznădejdea, spaima şi sfârşeala, 
Şi gelozia chiar, cu ochi verzui! 
lubire, potoleşte-ţi zborul şui, 
Măsoară-ţi bucuria, ţine-ţi firea, 
Mă copleşeşte prea mult fericirea, 
Mai micşoreaz-o, să nu mă doboare! 
Bassanio: 
Dar ce-mi văd ochii? 
(Deschide răclita.) 
Chipul mândrei Porţia! 
Ce semizeu l-a zugrăvit întocmai? 
l-s vii şi ochii, sau poate că par 
A se mişca, rotindu-se-n ai mei? 
Suflarea dulce buzele-i desparte - 
Hotar de miere între doi prieteni! 
În părul ei artistul a urzit, 
Ca un paing, o mreajă aurie 
În care inimile se pot prinde 
__ Mai repede decât se prind ţânţarii 
In plasa lui... Dar cum de-a fost în stare 
Să-i facă ochii? Primul ochi pictat 
Ar fi putut, cred, văzul să-i răpească! 
Dar laudele mele lasă-n umbră 
Icoana, şi ea însăşi şchiopătează 
In spatele modelului ei viu. 

Acesta-i pergamentul ce cuprinde 
Norocul meu, pe scurt înfăţişându-l: 
„Nu după ochi le-ai luat 
Și-ai ales cu-adevărat! 
Fiindcă-acest noroc ti-e dat, 
Nu-ncerca să-l schimbi vreoadat'. 
Si, în semn de multumire 
Şi de-adâncă fericire, 
Doamnei tale dă-i de ştire 
C-un sărut, că-i vei fi mire!” 
Că bine zice... Voie dă-mi, domniţă! 
(O sărută.) 

Să dau şi să primesc e-a mea sentinţă. 
Precum un luptător aplaudat 
Într-o arenă, e încredinţat 
Că a ieşit învingător, dar parcă 
O îndoială încă-l mai încearcă, - 
Ovaţiile, oare-s pentru el? 
Frumoasa mea, mă-ntreb şi eu la fel, 
E-adevărat ce văd? Binevoieşte 
A întări, şi-astfel, adevereşte! 

Portia: 
Signor Bassanio, mă vezi aici 
Aşa cum sunt: cu toate că eu însămi 
N-aş fi râvnit o soartă mult mai bună, 
De dragul dumitale-aş vrea să fiu 
De zeci de ori eu însămi-mai frumoasă 
De mii de ori, şi încă mai bogată 
De zece mii de ori: 
Ca să mă-nalţ în ochii dumitale, 
Aş vrea să am virtuţi, şi frumuseți, 
Prieteni, şi averi peste măsură; 
Dar, una peste alta, nu-s decât 

O fată simplă, neumblată-n şcoli, 

Nepricepută, dar îndeajuns 
De tânără spre-a mai putea să-nveţe. 
Şi încă un noroc: nu e nici proastă 
De felul ei. Norocu-i cel mai mare 
E, însă, că blajinu-i duh se lasă 
În voia dumitale, să-l îndrumi 
Ca rege suveran şi domn alei! 
De-acum, îţi aparţin, cu tot ce am. 
Palatu-acesta, pân'-mai adineaori, 
Era al meu, şi slugile, la fel: 
Eu, mie însămi îmi eram regină. 
De-aci-nainte, slugile, palatul, 
Eu însămi, suntem ale dumitale, 
Căci ţi le dărui, cu acest inel, 
Pe care, dacă-l vei înstrăina 
Sau pierde, va-nsemna c-ai încetat 
să mă iubeşti, ceea ce îmi va da 
Prilej de supărare. 
Bassanio: 
Doamna mea, 

Cuvinte nu mai am, mi le-ai răpit 
Pe toate. Numai sângele-mi vorbeşte 
Şi-s buimăcit, cum-după cuvântarea 

Măiastră-a unui prinț, se-arată-a fi 

Mulțimea fremătândă de plăcere, 

În care, contopiţi într-o suflare, 

Sunt toți un mare val de bucurie, 

Rostită sau tăcută... Dacă-acest 

Inel s-ar despărți de acest deget, 

S-ar despărţi şi viaţa de-al meu trup, - 
„Bassanio-i mort” putea-vei spune-atunci! 
Nerissa: 


~ 656 ~ 


William Shakespeare 
Stăpâne şi stăpână,-i rândul nostru, 
Al celor ce-am văzut că se-mplineşte 
Dorinţa noastră, să ne bucurăm 
Urându-vă noroc! 
Gratiano: 
Signor Bassanio 
Şi scumpă doamnă, vă doresc şi eu 
Tot binele pe care vi-l doriţi - 
Convins că nu-l doriţi mai mult ca mine. 
Şi-ngăduiţi ca ziua sorocită 
A cununiei voastre la altar, 
Să fie şi a cununiei mele. 
Bassanio: 
Cu dragă inimă, de ai cu cine. 
Gratiano: 
Îţi mulţumesc, - mi-ai şi dat o soţie, 
Căci ochii ei sunt ca şi-ai dumitale 
De ageri: la domniţă când priveai, 
Eu mă uitam la slujitoarea ei. 
lubeşti, iubesc, - zăbava nu-i de mine, 
Cum nu-i de dumneata. Îţi atârna 
Norocul de lăcriţele acestea, 
La fel şi-al meu, pe cât s-a dovedit. 
Pân'-mă treceau sudorile, peţind-o 
Şi-n jurăminţi uscându-mi cerul gurii, 
Am izbutit să-i smulg fădăduinţa 
Că, de-o vei dobândi pe doamna ei, 
Mă va iubi şi ea. 


Portia: 
Aşa-i, Nerissa? 
Nerissa: 
Aşa-i, domniţă, de-mi îngăduiţi. 
Bassanio: 

lar tu, Graţiano, de cuvânt te ţii? 
Gratiano: 
Mă ţin, signore. 

Bassanio: 

Prin nunta voastră-o veţi cinsti pe-a noastră. 
Gratiano: 

Mă prind pe-o mie de ducați că noi vom avea 


primul băiat. 
Nerissa: 
Cu banii jos? 
Gratiano: 
A, nu, cu banii jos n-o să câştigăm niciodată la 


jocul ăsta! 
Dar cine vine? Lorenzo cu păgâna lui! 
Şi bunul meu prieten venețian, Salanio! 
(Intră Lorenzo, Jessica şi Salanio.) 
Bassanio: 
Lorenzo şi Salanio, bun venit - 
Deşi ca nou venit, n-am poate, dreptul 
Să vă întâmpin astfel, - dulce Porţia, 
Îngăduie-mi să le spun „bun venit” 
Prietenilor mei. 


Portia: 
Le spun şi eu: 
Sunteţi bine-veniţi! 
Lorenzo: 
Vă mulţumim! 
Eu, unul, nu voiam să vin încoace, 
Dar întâlnindu-l pe Salanio-n drum, 
El m-a rugat să-l însoțesc. 
Salanio: 


Aşa e, 
Dar am avut temei să vin aici: 

Signor Antonio vă trimite semn. 
(Îi dă o scrisoare lui Bassanio.) 
Bassanio: 
Să-mi spui, te rog, cât n-am deschis scrisoarea, 
Cum o mai duce bunul meu prieten? 
Salanio: 
Bolnav nu e, decât, cel mult, în suflet, 
Nici sănătos, decât la cap... Scrisoarea 
O să v-arate starea lui... 
Gratiano: 
Nerissa, 
Vezi de străină, să se simtă bine. 
Salanio, dă-mi mâna! În Veneția 
Ce mai e nou? Cum o mai duce-Antonio, 
Neguţătorul-prinţ?”'! Izbânda noastră 
Ştiu că-i va umple sufletul de slavă: 
Ca lason cucerit-am lâna de-aur””. 


571 La începutul secolului al XIII-lea, conducătorii Republicii 
Veneţiei au permis negustorilor venețieni să pună stăpânire, în 
numele Veneţiei, pe orice insule puteau în Marea Egee, 
comportându-se ca suverani şi recunoscând suzeranitatea 
Veneţiei. 

572 lason era fiul regelui din lolcus, în Tesalia. Tatăl său a fost 
detronat de fratele său vitreg Pelias, când lason era copil încă. 
Făcându-se mire, acesta i-a cerut unchiului său să-i restituie 
coroana. Pelias s-a arătat dispus să i-o redea punându-i însă 
condiţia de a aduce din Colchida (la sud de munţii Caucaz) vestita 
lână de aur, care era păzită de un balaur. lason puse atunci să i se 
construiască o corabie, pe care o numi Argo şi chemă în ajutor pe 
cei mai de seamă eroi ai timpului. Printre cei cincizeci, care 
alcătuiră echipajul şi căpătară în legende denumirea de argonauţi, 
se numărau Hercule, Castor şi Pollux, Teseu ş.a. Regele Colchidei 
acceptă să le predea lâna de aur, însă numai în schimbul unor 
munci supraomeneşti, pe care i le ceru lui lason şi pe care acesta 
le aduse la îndeplinire ajutat de Medeea, fiica regelui, care se 
îndrăgostise de el. Tot ea îl ajută să fure şi lâna de aur fiindcă 
regele întârzia să i-o dea, fugind apoi împreună şi luându-l şi pe 

Salanio: 
Mai bine cucereaţi pierduta-i navă. 
Portia: 
Scrisoarea asta ceva rău ascunde, 
Prea a pălit Bassanio, - vreun prieten 
l-o fi murit, altfel nimic pe lume 
N-ar scoate din țâțâni un om ca el, 
Stăpân pe firea lui... E tot mai palid! 
Bassanio, dă-mi voie, mi se cade, 
Ca jumătate-a ta, o jumătate 
Din răul ce-ţi aduce-acea scrisoare. 
Bassanio: 
O, dulce Porţia, sunt scrise-aici 
Vreo câteva din cele mai cumplite 
Cuvinte care-au înnegrit vreodată 
Hârtia! Scumpa mea, când ţi-am vorbit 
Întâia oară de iubirea mea, 
Ţi-am spus cinstit că singura-mi avere 
E sângele din vine. Nu minţeam. 
Şi totuşi, socotind că n-am nimic, 
Mă lăudam. Mai rău decât nimic 
Se cuvenea să-ţi spun, domniţă scumpă, 


fratele ei mai mic Absyrtus. Descoperind înşelăciunea, regele 
Colchidei porni în urmărirea lor şi când era pe punctul de a-i prinde 
Medeea îşi ucise fratele şi îl tăie în bucăţi, pe care le presără pe 
întinsul mării. Regele Colchidei renunţă atunci la urmărire pentru a 
aduna bucăţile trupului fiului său, pe care îl înmormântă la Tomi 
(Constanţa - tomi = bucăţi). Ajunşi la lolcus, lason şi Medeea se 
căsătoriră, de unde se strămutară la Corint, fiind expulzați din 
lolcus. După câţiva ani însă lason o părăsi pe Medeea vrând să se 
căsătorească cu Glauce, fiica regelui Corint-ului. Din răzbunare 
Medeea trimise un veşmânt otrăvit lui Glauce, arzând-o de vie, 
ucise pe cei doi copii pe care îi avea cu lason şi fugi la Atena într-o 
şaretă trasă de balauri înaripaţi, căsătorindu-se acolo cu regele 
cetăţii. După unele legende lason a murit de inimă amară. 

Căci spre a face rost de bani eu însumi, 

Pe-un bun prieten l-am silit să-i ceară 

Un împrumut duşmanului său crunt! 
Scrisoarea asta de hărtie-i trupul 
Prietenului meu, şi curge sânge 
Din fiece cuvânt, ca dintr-o rană. 

Salanio, e chiar adevărat? 

S-au scufundat corăbiile-i toate? 
Din Tripoli, din Mexic?” şi din Anglia, 
Din Lisabona, din Alger, din India? 
Niciuna n-a scăpat din încleştarea 
Cu stâncile flămânde de corăbii? 

Salanio: 
Niciuna, domnul meu. Şi-apoi, evreul 
Nu vrea, se pare - chiar dac-ar avea 
Antonio banii - să-i primească. Zău, 
De când sunt, n-am văzut o vietate 
Cu chip de om, mai dornică să-l piardă 
Pe-un muritor! Din zori şi până-n seară 
Se ţine scai de Doge, - ameninţându-l 
Că dacă nu-i va face lui dreptate, 
Va da în judecată statu-i liber! 
Vreo douăzeci de negustori de seamă, 
Şi Dogele, şi marii demnitari 
Ai portului au stat cu el de vorbă, 
Dar nimeni n-a putut din cap să-i scoată 
Hapsânul gând de-a-şi cere crunta plată 
Făgăduită prin înscrisu-acela. 
Jessica: 
L-am auzit jurându-se în faţa 


573 Una din puţinele inexactităţi întâlnite la Shakespeare, 
privitoare la Veneţia, care nu avea în acele vremuri niciun fel de 
legături directe cu Mexic sau America. 

Lui Tubal şi-a lui Chus, de-un neam cu el, 
Că-ar prefera a lui Antonio carne 
Decât de douăzeci de ori mai mult 
Bănet, cât scrie-n învoiala ceea. 
Şi ştie că va fi vai şi-amar de-Antonio 
În caz că legea nu se va opune. 
Portia: 
Prietenul ţi-e astfel la strâmtoare? 
Bassanio: 
Da, cel mai bun prieten, om ales 
Şi de o dărnicie fără seamăn, 
Vădind mai mult ca orice italian 
Onoarea Romei de odinioară. 
Portia: 
Evreului, ce sumă-i datorează? 
Bassanio: 
Vreo trei mii de ducati, doar pentru mine! 
Portia: 
Cum? Nu mai mult? Plăteşte-i şase mii 
Şi rupe învoiala! Nu, nu şase, 
Dublează suma, şi tripleaz-o chiar, 
Decât să-şi piardă-un astfel de prieten 
Măcar un fir de păr, din vina ta! 
Dar du-mă la altar întâi, să-ţi fiu 
Soţie, şi te du degrabă-apoi 
La bunul tău prieten, în Veneţia. 
Căci lângă Porţia nu vei sta nicicând 
Cu suflet trist. Bănet destul avea-vei 
Ca să plăteşti de douăzeci de ori 
Mărunta datorie! După-aceea, 
Adu-l aici pe scumpul tău prieten, 
lar între timp eu însămi şi Nerissa 
Vom fi ca nişte văduve-fecioare. 

Hai, pleacă, în chiar ziua nunţii tale! 
Fii vesel, cu prietenii! Plătit 
Atât de scump, vei fi şi mai iubit 
De mine... Dar citeşte-a cea scrisoare! 
Bassanio: „Scumpul meu Bassanio, mi s-au înecai 
toate corăbiile, creditorii mei sunt din ce în ce mai 
necruţători, averea mi s-a împuținat, polita dată 
evreului a ajuns la scadență şi, având în vedere că, 
dacă-aş plăti-o n-aş mai putea rămâne în viaţă, 
socot că nu-mi mai eşti dator cu nimic, dacă aş 
putea să te revăd inainte de-a muri! Totuşi, fă cum 
doreşti: dacă prietenia ce-mi porți nu te va convinge 
să vii, nu te lăsa convins de scrisoarea mea”. 
Portia: 
lubitule, te du, fără zăbavă! 
Bassanio: 
De vreme ce-mi îngădui, plec îndat 
Dar, până m-oi întoarce, niciun pat 
Odihnă nu-mi va da, ea să se pună 
Între noi doi, cât nu vom fi-mpreună. 
(lese.) 


r 


Scena 3 


O stradă din Veneția. 
Intră Shylock, Salarino, Antonio şi un temnicer. 


Shylock: 
„ Priveşte-l, temnicere, fără milă: 
Asta-i nebunul ce dădea bani gratis: 
Din ochi să nu-l slăbeşti! 
Antonio: 
Cinstite Shylock, 

Ascultă-mă! 
Shylock: 

Vreau plata să-mi primesc, 
După-nvoială! N-o vorbi de rău, 
Căci am jurat să o respect. Din „câine” 
Nu mă scoteai, pân-a veni la mine 
C-un interes: ei bine, dacă-s câine, 
La colții mei ia seama!... O să-mi facă 
Dreptate Dogele!... Mă mir că-l laşi 
Să iasă, temnicer nesăbuit! 


Antonio: 
Ascultă-mă, te rog! 


Shylock: 
Vreau plata mea, 
Nu vreau să te ascult! Vreau plata mea, 
Destul cu vorba! N-o să faci din mine 
Un prost duios, cu ochii-nceţoşaţi, 
Ce se înmoaie, scuturând din cap 
Şi suspinând, când un creştin îl roagă 
să fie bun... Nu vorbe vreau! Vreau plata! 
(lese.) 


Salarino: 
E câinele cel mai ne-nduplecat 


Care-a trăit vreodată printre oameni. 
Antonio: 
Dă-i pace; nu mai vreau să-l urmăresc 
Cu rugăminţi deşarte. Îmi vrea viaţa, 
Şi ştiu de ce: adesea i-am scăpat 
Din gheara lui pe oamenii veniţi 
Să mi se plângă. Tocmai de aceea 
Mă şi urăşte! 
Salarino: 
Dogele, sunt sigur, 

Nu va îngădui această plată. 
Antonio: 
Nu poate-opri nici el lucrarea legii: 
Căci dacă înlesnirile făcute 
Străinilor, aici, ar fi ştirbite, 
Justiţia-ar avea de suferit, 
Şi Statul însuşi, care propăşeşte 
Făcând negoţ eu naţiile toate”. 
Hai, du-te, - suferinţele acestea 
Şi pagubele, m-au slăbit atâta, 
Încât nu cred că mâine-l voi putea 
Plăti pe sângerosul creditor 
C-un funt de carne. Temnicer, să mergem! 
Bassanio de-ar veni să vadă cum 
De datorie-l scap, - de rest nu-mi pasă! 
(les.) 


Scena 4 


Belmont. O încăpere din casa Porţiei. 
Intră Porţia, Nerissa, Lorenzo, Jessica şi Baltazar. 


Lorenzo: 
Vă spun pe şleau, domniţă, că ideea 
Ce o aveţi despre prietenie 
E nobilă şi foarte-adevărată; 
Ea iese şi mai bine la iveală 
Prin felul cum răbdaţi să staţi departe 
De omul drag. Dar dacă-aţi şti pe cine-l 
Cinstiţi astfel, ce om dintr-o bucată 


574 Cronicarii epocii arată în mod expres că toţi străinii, indiferent 
de origine sau credinţă, se bucurau de toate drepturile la Veneţia, 
precum şi de protecţia statului. 

E cel pe care-l ajutaţi, şi cât 
De mult pe soţul vostru îl iubeşte, 
Aţi fi mai mândră de această faptă 
Decât v-ar cere-o simpla bunătate. 
Portia: 

Nu m-am căit nicicând de-o faptă bună, 
Şi n-o voi face-acum. Căci, la prieteni 
Care-mpreună timpul şi-l petrec 
Şi poartă-n suflet al iubirii jug 
În părţi egale, trebuie să fie 
O potriveală-n trăsături şi-n felul 
De-a fi şi de-a gândi. De-aceea cred 
Că-Antonio, prietenul de-o viaţă 
Ai soţului meu, seamănă cu dânsul. 
Dacă-i aşa, ce mic preţ am plătit 
Ca să-mi răscumpăr sufletul părelnic 
Din starea-i de cruzime infernală! 
Dar par pe mine însămi că mă laud, - 
Destul cu asta! Vorba s-o schimbăm! 
Îţi las în grijă casa mea, Lorenzo, 
Pân'-la sosirea soţului meu drag. 
Cât despre mine, am jurat în taină 
Un trai de reculegere şi rugă 
Să duc, slujită numai de Nerissa, 
În aşteptarea soţilor - al ei 
Şi-al meu. La două mile depărtare 
Se află-o mănăstire: ne vom duce 
Acolo, şi te rog să nu refuzi 
Ce-ţi cer acum, mânată de iubire 
Şi de nevoie. 

Lorenzo: 
Doamna mea, sunt gata 
Orice poruncă să vă-ndeplinesc. 

Portia: 
Toţi cei ai casei gândul mi-l cunosc 
Şi te vor recunoaşte drept stăpân, 
Cu Jessica-mpreună,-n locul meu 
Şi-al lui Bassanio. Deci, la revedere! 
Lorenzo: 
De fericite ceasuri s-aveţi parte! 
Jessica: 
Domniţă, vă doresc doar bucurii! 
Portia: 
Vă mulțumesc şi vă doresc la rându-mi 
Doar bucurii. - Cu bine, Jessica. 
(les Jessica şi Lorenzo.) 
Tu, Baltazar, 
Dă-mi voie să te socotesc mereu 
Un slujitor cinstit. Scrisoarea asta 
La Padova s-o duci cu toată graba 
Şi vărului meu, doctorul Bellario, 
să i-o-nmânezi, iar ce-ţi va da el însuşi 
- Hârtii şi straie - grabnic să aduci 
La podul plutitor către Veneţia. 
Nu-i timp de vorbe, pleacă de îndată, 
lar eu voi fi acolo, înainte. 
Baltazar: 
Cu graba cea mai mare plec, domniţă! 
(lese.) 
Portia: 
Nerissa, vino,-am pus la cale-un plan 
De care nu ştii: îi vom revedea 
Pe-ai noştri soţi, cât nici nu bănuiesc. 
Nerissa: 
Dar ei ne vor vedea? 
Portia: 

Bine-nţeles, 
Dar în veşminte ce-i vor face-a crede 
C-avem ce ne lipseşte. Pun prinsoare 
Pe orice vrei, că-n clipa când vom fi 
În tineri deghizate amândouă, 
Eu voi părea mai chipeş decât tine, 
Îmi voi purta cu graţie mai multă 
Pumnalul, voi vorbi c-un glas de fluier - 
Nici de copil, nici de bărbat, făcând 
Şi nişte paşi de-aceia, bărbăteşti, - 
Da, voi vorbi de lupte, ca un tânăr 
Lăudăros, minţind cu iscusinţă 
Că am respins femei din lumea bună 
Şi le-am făcut de dorul meu să cadă 
Bolnave şi să moară. Mai apoi, 
Le-oi spune, poate, cât de rău îmi pare 
Că le-am ucis... Asemenea minciuni 
Cu zecile le-aş spune, ca bărbaţii 
Să jure că la şcoală nu m-am dus 
Decât vreun an. În minte amo mie 
De astfel de tertipuri golăneşti 
Şi li le voi servi. 
Nerissa: 
Vom fi bărbaţi? 
Portia: 
Ce întrebare?! De te-ar auzi 
Vreun dezmăţat, ce-ar zice? Dar să mergem! 
Îţi voi dezvălui tot planul meu 
Abia-n trăsura care ne aşteaptă 
La poarta parcului. Ci haide-acum: 
Sunt douăzeci de mile, e-un lung drum! 
(les.) 

Scena 5 


O grădină, tot în Belmont. 
Intră Launcelot şi Jessica. 


Launcelot: Da, zău, păcatele părinţilor cad asupra 
copiilor, aşa că mă tem pentru matale, zău! 
Totdeauna ţi-am vorbit descins, iată de ce îţi 
împărtăşesc şi acum învingerile mele, - nu te necăji 
că ţi-o spun, dar cred că eşti osândită. Mai eo 
speranţă, însă, măcar că-i o speranţă nelegiuită. 

Jessica: Şi, mă rog, care-i speranţa asta? 

Launcelot: Păi, ai putea să speri că nu jidovul te-a 
făcut, că nu eşti fiica tatălui matale, adică. 

Jessica: Ar fi într-adevăr o speranţă nelegiuită, şi 
atunci ar cădea asupră-mi păcatele mamei mele. 

Launcelot: În cazul ăsta, mă tem că eşti osândită 
de amândoi părinţii, - oricum, când scap de 
Scylla”””, tatăl matale, mă lovesc de Charibda, adică 
de mămica matale; ce mai?! Eşti pierdută şi-ntr-o 
parte şi-n cealaltă! 

Jessica: Mă va mântui soţul meu: el a făcut din 


575 Scylla şi Charibda sunt numele a două stânci, pe cele două 
maluri ale strâmtorii Messina, dintre Italia şi Sicilia. In stânca aflată 
pe malul italian, se găsea o peşteră în care locuia Scylla, un 
monstru înfricoşător, lătrând ca un câine, cu 12 picioare şi 6 gâturi 
lungi, cu tot atâtea capete având fiecare câte trei şiruri duble de 
dinţi ascuţiţi. Seylla, după unele legende, fusese o nimfă, 
transformată în monstru de către Amfitrita, zeiţa Mării Mediterane 
şi soţia lui Poseidon (Neptun). Pe stânca de pe malul opus creştea 
un smochin imens, servind de adăpost uriaşului Charybdis care 
înghiţea de trei ori pe zi apele mării, pentru a le revărsa sub forma 
unor vârtejuri înspăimântătoare, scufundând corăbiile, care căutau 
să ocolească stânca Scyllei. (Homer, Odiseea, XII, 85-110). Zicala 
„Prins între Scylla şi Charibda” a apărut în epoca Renaşterii. 

mine o creştină! 

Launcelot: Cu-atât mai rău pentru el: eram, şi-aşa, 
destui creştini pe lume, abia ne mai răbdăm unii pe 
alţii! Inmulţirea creştinilor o să ducă la scumpirea 
porcilor, fiindcă dac-o s-a-jungem să mâncăm cu 
toţii carne de porc, în curând n-o să mai găsim nicio 
bucăţică de slănină de pus în tigaie! 

Jessica: O să-i spun soţului meu părerea ta, iată-l 
că vine. 

(Intră Lorenzo.) 

Lorenzo: În curând o să fiu gelos pe tine, 
Launcelot, dacă-o s-o mai înghesui aşa prin colţuri 
pe nevastă-mea. 

Jessica: Nu, Lorenzo, n-ai de ce să te temi, - 
Launcelot nu se-nţelege cu mine: mi-a spus-o verde- 
n obraz că, fiind fiica unui evreu, nu mă pot aştepta 
la îndurarea Cerului. Şi mi-a mai spus că tu nu eşti 
un bun fiu al obştei, deoarece faci să crească preţul 
cărnii de porc, convertindu-i pe evrei la creştinism. 

Lorenzo: Despre asta pot da socoteală obştei mai 
bine decât poţi da socoteală tu despre arăpoaica pe 
care-ai lăsat-o borţoasă: da, Launcelot, Maura o să-ţi 
facă un copil. 

Launcelot: E firesc ca o Maură să se poarte ca o 
paceaură, dar mi-aş tulbura pacea dac-aş privi-o cu 
ură. 

Lorenzo: E ciudat cum orice nerod e-n stare să se 
joace cu cuvintele! Am impresia că-n curând vorba 
de duh se va preface-n tăcere, iar singura fiinţă 
cuvântătoare demnă de laudă va rămâne papagalul. 
- Du-te-n casă, afurisitule, şi spune-le să se 
pregătească de cină! 

Launcelot: Păi, sunt gata pregătiţi, domnule: toţi 

au poftă de mâncare... 

Lorenzo: Dumnezeule! Ce calamburgiu! Atunci, 
spune-le să pregătească masa! 

Launcelot: Păi, e pregătită, domnule, - numai că 
ar fi trebuit să spuneţi „să pună masa”... 

Lorenzo: Cum ai spune „să-ţi pui pălăria”? Ce-ar fi 
să ţi-o pui, în faţa mea? 

Launcelot: Nu, domnule, nici aşa! Îmi cunosc 
datoria. 

Lorenzo: Nu scapi niciun prilej! Vrei să-ţi arăţi 
dintr-o dată întreaga deşteptăciune? Te rog înţelege 
vorba simplă a unui om simplu: du-te în casă şi 
spune-le să pună masa, să servească friptura, şi 
vom veni apoi la cină. 

Launcelot: Da, domnule: masa va fi servită, 
friptura va fi pusă pe masă, iar cât despre sosirea 
domniei voastre la cină, să fie aşa cum o să vă- 
ndemne pofta şi gustul domniei voastre. 

(lese.) 

Lorenzo: 

Ce judecată! Cât de potrivite 
I-s vorbele! Nebunul şi-a sădit 
În minte-o droaie de cuvinte bune 
Şi ştiu eu mulţi nebuni, foarte sus puşi, 
Ce-ar fi în stare, pentru-o vorbuliţă, 
Să bată câmpii... Jessica, ia spune-mi 
Ce crezi despre soţia lui Bassanio? 
Jessica: 
Nici n-am cuvinte spre-a o lăuda. 
E bine ca Bassanio să ducă 
Un trai cinstit, alături de-o femeie 
Atât de binecuvântată-ncât 
Prin ea plăcerile cereşti i-s date 

Chiar pe pământ; iar dacă pe pământ 
Nu le-o afla, în cer nici n-o s-ajungă! 
Doi zei de-ar pune rămăşag în cer 
Pe două fete pământeşti, iar Porţia 
Ar fi una din ele, biata lume 
Ar trebui să pună la bătaie, 
În loc de cealaltă, ceva mai scump, 
Căci n-are seamăn Porţia... 
Lorenzo: 
În mine 
Tu ai un soţ la fel de bun ca ea. 


Jessica: i 
Intreabă-mă ce cred şi eu... 


Lorenzo: 
Fireşte, 
Dar mai întâi să mergem să mâncăm. 


Jessica: 
Nu, cât poftesc dă-mi voie să te laud. 


Lorenzo: 
Ba nu, te rog la masă-aceste laude 


Serveşte-le, oricui, şi îţi promit 
C-o să le-nghit odată cu mâncarea. 


Jessica: 
Prea bine, dragul meu, vei fi servit. 


(les.) 


Actul IV 


Scena 1 

Veneţia. Un tribunal. 
Intră dogele, demnitarii, Antonio, Bassanio, 
Gratiano, Salarino, Salanio şi alții. 


Dogele*: 

Antonio-i aici? 
Antonio: 

Da, excelenţă. 
Dogele: 


Imi pare rău de dumneata: chemat eşti 
Să-nfrunţi un zbir cu inima de piatră, 
Un adversar neomenos, lipsit 
De milă şi de orişice simţire. 
Antonio: 
Am auzit că excelența voastră 
S-a străduit să-i moaie-nverşunarea, 
Dar cum rămâne neînduplecat 
Şi cum prin niciun mijloc legiuit 
Nu pot scăpa de răutatea lui, 
Răbdarea mea îi va-nfrunta mânia 
Şi-s pregătit cu sufletu-mpăcat 
Să-i rabd turbata samavolnicie. 
Dogele: 
Chemaţi-l pe evreu în faţa Curţii! 
Salarino: 
La uşă-aşteaptă, - iată-l, excelenţă! 
(Intră Shylock.) 
Dogele: 
să vină-n faţa noastră, faceţi loc! 


576 Pentru a da mai mult dramatism scenei, Shakespeare 
imaginează tribunalul ca fiind prezidat de însuşi dogele Veneţiei, o 
practică la care se renunţase la Veneţia încă din secolul al XIV-lea. 

Da, Shylock, lumea crede, ca şi mine, 


Că răutatea ta e doar o mască 
Purtată până-n cea din urmă clipă, 
Când vei vădi o milă şi-o-ndurare 

Mai stranii încă decât ţi-e cruzimea 
Părelnică; şi-n loc să-ţi ceri dobândă - 
Un funt din carnea ăstui negustor 
Sărman, - nu numai că de-a cea pedeapsă 
Îl vei ierta, dar, cu mărinimie, 

Îl vei scuti de-o parte-a datoriei, 

Din milă pentru pierderile grele 
Pe care nu demult le-a suferit - 
Destul de grele pentru-a dobori 
Un negustor regal şi-a-l face vrednic 
De mila unor oameni împietriţi, 

Cu inima de cremene, ca turcii 
Sau ca tătarii neînduplecaţi 
Şi ne-nvăţaţi s-arate îndurare. - 
Evreule, - aşteptăm din partea ta 
Un blând răspuns! 
Shylock: 
V-am spus doar, excelenţă, 
Ce urmăresc; pe-al nostru sfânt Sabat?” 
Jurat-am plata să-mi primesc, întocmai 
Cum scrie-n învoială. Dreptu-acesta 
De mi-l tăgăduiţi, în greu pericol 
Vă puneţi însăşi carta libertăţii 
Cetăţii voastre. O să mă-ntrebaţi 
De ce prefer un boţ de carne moartă 
În loc de trei mii de ducați. Să zicem 


577 Ziua a şaptea a săptămânii, conform calendarului ebraic, 


dedicată odihnei şi îndeplinirii practicilor religioase. Originea 
cuvântului „sâmbătă” în limba română. 

Că-aşa mi-e voia: oare v-am răspuns? 
Dac-aş avea în casă un guzgan, 
Şi-aş da nu trei, ci zece mii de galbeni 
Spre-a-l otrăvi, n-ar fi un drept, al meu? 
Tot n-am răspuns? Ei bine, unii oameni 
Nu suferă să vadă-un rât de porc, 
Alţii, când văd o mâţă-şi ies din minţi, 
lar alţii, când aud suflând cimpoiul, 
Se scapă în nădragi... Simţirea, doamnă 
A patimilor noastre, le supune 
Capriciilor ei... Şi-acum, răspunsul: 
Aşa cum nu-i vreun limpede temei 
Ca unii să nu rabde-un porc să vadă, 
lar alţii-un biet pisoi folositor, 
Sau alţii un cimpoi dogit, şi toţi 
De ruşinosul lor imbold ascultă 
Şi urgisesc, ei înşişi urgisiţi, - 
La fel şi eu nu pot, şi nici nu vreau, 
S-arăt un alt motiv, decât o ură 
Adâncă împotriva lui Antonio, - 
Nu pot să-l sufăr, de aceea-l chem 
La un proces în care tot eu pierd! 
Ei, v-am răspuns? 
Bassanio: 
Nu, om nesimţitor, 
Nu-i un răspuns cruzimea să ţi-o scuze! 
Shylock: 
Nu-ţi sunt dator cu vreun răspuns plăcut. 
Bassanio: 
Un om ucide tot ce nu iubeşte? 
Shylock: 
Dar să urăşti ce nu ucizi, e voie? 
Bassanio: 

Nu orice supărare naşte ură. 
Shylock: 
Te laşi de două ori muşcat de-un şarpe? 
Antonio: 
Discuţi cu un evreu, să nu uiţi asta - 
E ca şi cum, pe-o plajă stând, i-ai cere 
Întinsei mări să-şi micşoreze fluxul, 
Sau lupului i-ai cere socoteală 
De ce-şi jeleşte oaia mieluşelul? 
Ori ca şi cum ai porunci ca brazii 
Să nu-şi mai mişte coamele, pe munte, 
Când freamătă-n furtunile cereşti. 
Mai lesne-ai face toate-aceste lucruri 
Decât să-ndupleci inima de piatră 
A ăstui jidov - ce-i mai greu ca ea? 
Nu-i mai propune, rogu-te, nimic - 
Vreau judecat să fiu, cât mai degrabă, 
Cum o vrea jidovul şi cere legea. 
Bassanio: 
Nu trei mii de ducați îţi dau, ci şase! 
Shylock: 
Chiar dacă fiece ducat dintr-ăştia 
În şase s-ar preface, nu i-aş lua - 
Vreau plata cuvenită să-mi primesc! 
Dogele: 
De n-arăţi milă, cum o poţi spera? 
Shylock: 
De lege nu mă tem: fac eu vreun rău? 
Aveţi atâţia robi şi-i folosiţi 
- Ca pe catării şi pe câinii voştri - 
La cele mai amarnice corvezi, 
Fiindcă, de, i-aţi cumpărat... Vă zic eu 
Să-i sloboziţi şi să-i primiţi în sânul 


~ 676 ~ 


William Shakespeare 
Familiilor voastre? Sau vă-ntreb 
De ce asudă sub poveri? Vă cer eu 
In paturi moi să doarmă, ca şi voi, 
Şi să mănânce-aceleaşi bunătăţi? 
Îmi veţi răspunde: „Robii sunt ai noştri”, 
Eu vă răspund la fel: al meu e funtul 
De carne ce i-l cer, şi-l voi avea, 
Căci l-am plătit! De mi-l tăgăduiţi, 
Ruşine legii voastre! N-au putere 
Decretele Veneţiei! Vreau dreptate 
Să mi se facă! Mi-o veţi da? Răspundeţi! 
Dogele: 
Am dreptul judecata s-o amân, 
De nu soseşte doctorul Bellario, 
Un învăţat pe care l-am chemat 
Să judece-acest caz. 
Salanio: 
Mărite Doge, 
Aşteaptă-afară-un sol trimis de doctor 
Din Padova, cu o scrisoare-a lui. 
Dogele: 
Scrisoarea daţi-mi! ŞIi-l chemaţi pe sol! 
Bassanio: 
Curaj, Antonio! Fruntea sus! Mai bine 
Să-mi ia evreul sângele şi trupul, 
Decât să-ţi pierzi măcar un singur strop 
Din pricina-mi! 
Antonio: 
Eu sunt batalul turmei, 
Ales să moară. Cel mai firav rod 
E primul care cade pe pământ. 
Ci lasă-mă să cad şi eu, Bassanio, 
Nu poţi avea un rost mai bun: în viaţă 

Rămâi, te rog, şi scrie-mi epitaful! 
(Intră Nerissa, deghizată ca un secretar de 
avocat.) 


Dogele: 
Din Padova, de la Bellario, vii? 
Nerissa: 
Vă-aduc, din Padova, salutul său, 
Mărite Doge! 
(Îi dă o scrisoare.) 
Bassanio: 
Ce tot îţi ascuţi 
Cuţitul? 
Shylock: 
Ca să tai cu el amenda 
Din trupul negustorului falit. 

Gratiano: 


Pe inimă ascute-l, nu pe talpă, 
Evreule hapsân! Niciun metal 
Nu-i mai tăios ca răutatea ta, 
Nici chiar securea gâdelui! 
Nu-i rugă în stare să te-nduplece? 
Shylock: 
Niciuna 
Din cele născocite de-a ta minte! 
Gratiano: 
La naiba, câine-afurisit! La moarte 
Să te condamne, chiar de calcă legea! 
Mă faci să şovăi în credința mea 
Şi lui Pitagora”? să-i dau dreptate, 
Când spune că în oameni se-ntrupează 
Vreun suflet de-animal: câinescu-ţi duh 


578 Filosof şi matematician grec (circa 582-500 î. e. n.). Adept al 
teoriei metempsihozei. 

A fost al unui lup, ucis prin ştreang 
Fiindcă sfârtecase-un om, iar tu 
Te-ai pomenit, în pântecele mumei, 
Cu duhul lui, pe când zbura din lup, - 
Lihnit ca el eşti, şi setos de sânge! 
Shylock: 
Cât nu poţi şterge de pe învoială 

Pecetea, zbieri în van şi-ţi strici bojocii; 

Repară-ţi mintea, tinere, altminteri 
Se spulberă de tot. - Eu cer dreptate! 

Dogele: 
Bellario îmi scrie c-a trimis 
La curtea noastră-un tânăr învăţat, - 
Dar unde-i? 

Nerissa: 

E aproape, şi aşteaptă 
Răspunsul vostru, de-l primiţi sau nu? 

Dogele: 

Din toată inima-l primesc. Să meargă 
Vreo câţiva să-l aducă-aici, cu cinste. 
Şi-acum, scrisoarea lui s-o auzim! 

Un grefier: „Excelenta voastră va întelege că la 
primirea scrisorii d-voastră eram foarte bolnav. Dar 
în clipa când a sosit solul d-voastră, se găsea lângă 
mine, într-o vizită prietenească, un tânăr doctor din 
Roma, pe nume Baltazar. L-am pus la curent cu 
disputa dintre Evreu şi neguțătorul Antonio şi am 
consultat împreună multe cărți; el îmi cunoaşte 
părerea şi v-o aduce la cunoştinţă, îmbogăţită cu 
propria-i învățătură (pe care n-am cuvinte s-o laud 
îndeajuns), v-o aduce la cunoştinţă în locul meu, 
răspunzând astfel invitaţiei excelentei voastre. Vă 
rog să nu vedeți în puţinătatea anilor săi o piedică în 

calea unei drepte prețuiri: fiindcă nicio dată n-am 
cunoscut o minte mai înțeleaptă într-un trup atât de 
tânăr. Î las la aprecierea  domniei-voastre, 
încredințat că încercarea la care-l veti pune îi va 
vădi cel mai bine meritele.” 

Dogele: 
Aţi auzit ce scrie învățatul 
Bellario... lată-l, însă, şi pe doctor... 
(Intră Portia, în robă de magistrat.) 
Dă-mi mâna... Vii din partea lui Bellario? 
Portia: 
Da, excelență. 
Dogele: 
Fii binevenit. 
la-ţi locul, deci. Cunoșşti disputa care 
Se judecă aici? 


Portia: 
Am cunoştinţă 
Deplină. Care-i jidovul, şi care 

Neguţătorul? 

Dogele: 
Shylock şi Antonio, 

leşiţi în faţă! 

Portia: 
Numele ţi-e Shylock? 

Shylock: 

Da, Shylock. 
Portia: 


E-un proces ciudat acesta, 
Dar legile Veneției permit 
Să-l intentezi. 
(Către Antonio): 
Îi eşti datornic, nu? 

Antonio: 

Aşa pretinde. 
Portia: 

Recunoşti contractul? 

Antonio: 

ÎI recunosc. 
Portia: 

Va fi milos evreul. 

Shylock: 


De ce să fiu? Şi cine mă obligă? 
Portia: 
Virtutea milei n-o ai cu de-a-sila: 
Ea cade pe pământ din cer, ca ploaia 
Cea lină, şi îl binecuvântează 
Pe cel ce dă, ca şi pe cel ce ia. 
Supremă-ntre puternici, unui rege 
Decât coroana-i şade mult mai bine: 
Regescul sceptru-i simbolul puterii 
Vremelnice, al maiestăţii grave, 
Temei al spaimei ce-o inspiră regii; 
Dar mai presus de-a sceptrului putere 
Stă mila: tronul ei se află chiar 
În inimile regilor,-e-un dar 
Dumnezeiesc; puterea pământească 
Se-aseamănă cu-a Domnului, doar când 
Dreptatea e de milă îndulcită. 
Evreule, de-aceea, chiar vorbind 
În numele dreptăţii, te gândeşte 
Că nimeni nu se mântuie prin ea. 
Toţi cerem îndurare, şi-i o rugă 
Ce cată să ne-nveţe-a fi miloşi. 
Acestea toate ţi le-am spus, doar-doar 
Dreptatea ţi-o vei îndulci cu milă, 

Altminteri Curtea va să-l osândească 
Pe negustor, cum porunceşte legea. 
Shylock: 
De-i un păcat, pe capul meu să cadă! 
Cer pedepsirea lui, după-nvoială! 
Portia: 
Nu poate datoria să-ţi achite? 
Bassanio: 
Ba da: ofer aici, în faţa Curții, 
Toţi banii, - chiar de două ori pe-atât! 
lar dacă nu-i destul, de zece ori, 
Mă pun chezaş cu mâinile, cu capul, 
Cu inima-mi, că-i voi plăti! Nici asta 
De nu-i ajunge, pic de cinste n-are 
In răutatea lui! Măcar o dată 
Supuneţi, vă rog, legea-vrerii voastre: 
Spre-a face-un mare bine, săvârşiţi 
O mică nedreptate, retezându-i 
Acestui diavol crunta hotărâre! 
Portia: 
Cu neputinţă! Nimeni în Veneţia 
Nu poate-o lege dată să o schimbe, 
Ar fi un precedent, un prost exemplu, 
Urmat de multe-abuzuri... Nu se poate! 
Shylock: 
Un Daniel" ne judecă! O, tânăr 
Şi drept judecător, cât te stimez! 


579 Aluzie la legenda biblică a Suzanei. Suzana era vestită pentru 
frumuseţea şi castitatea sa şi a fost, pe nedrept, acuzată de 
adulter de doi bătrâni. Mărturia lor mincinoasă a fost dovedită de 
tânărul proroc Daniel, care întoarse împotriva bătrânilor propriile 
lor cuvinte. Suzana a fost achitată iar cei doi acuzatori executaţi. 
Porţia se înfăţişează înaintea tribunalului sub numele de Baltazar, 
nume pe care i-l dăduseră babilonienii lui Daniel. 

Portia: 
Arată-mi, rogu-te, contractu-acela. 
Shylock: 
Aicea-i, prea cinstite doctor, iată-l! 
Portia: 
De trei ori ți se-oferă suma, Shylock! 
Shylock: 
Dar am jurat... la ceruri m-am jurat! 
Un suflat de sperjur vreți să m-apese? 
Nu, nici de-mi dați Veneția, nu pot! 
Portia: 
Da, termenu-a trecut, şi, prin aceasta, 
Evreul are dreptul, după lege, 
Să ceară-un funt de carne şi să-l taie 
De lângă inima acestui om”. 
Primeşte suma întreită, fii 
Milos şi lasă-mă să rup contractul! 
Shylock: 
Doar după plata scrisă-aici anume! - 
Păreţi a fi un bun judecător, 
Cunoaşteţi legea, limpede v-a fost 
Expunerea; vă cer, ca stâlp al legii 
Ce sunteţi, şi în numele ei chiar, 
Să daţi sentinţa! Pe-al meu suflet jur 
Că nu e limbă omenească-n stare 
să-mi schimbe gândul! Vreau ce-i în contract! 
Antonio: 
Rog Curtea să-şi rostească-ndat' sentinţa! 
Portia: 
580 Deşi inițial Shylock ceruse ca livra de carne să fie tăiată „din 
orice parte a trupului va vrea el” (act |, sc. 3), în scena de față se 
precizează că bucata de carne trebuie să fie de lângă inima lui 


Antonio. Probabil precizarea s-a făcut la redactarea în scris a 
contractului de împrumut. 

Atunci, ascult-o: pieptul dezveleşte-ţi 
Pentru cuţit! 
Shylock: 
O, nobil magistrat! 
O, tânăr minunat! 
Portia: 
Pedeapsa asta 
Înscrisă în contract, se potriveşte 
Cu spiritul şi slova legii noastre. 
Shylock: 
Aşa-i! O, înţelept judecător, 
Eşti mai bătrân decât te-arată chipul! 
Portia: 
Drept care, dezveleşte-ți pieptul! 
Shylock: 
Da, 
Chiar pieptul; aşa spune şi contractul, 
Nu, nobile judecător? - Aproape 
De inima-i, da, chiar aşa stă scris! 
Portia: 
Aşa-i... Ai pentru carnea-i un cântar? 
Shylock: 
E pregătit. 
Portia: 
Vezi, Shylock, la-ndemână 
Să fie vreun chirurg, să-i lege rana 
Ca nu cumva să moară... 
Shylock: 
E-n contract? 
Portia: 
Nu-i prevăzut, dar ce-are-a face? Bine 
Ar fi s-o faci din milă. 
Shylock: 

Nu-s de-acord, 
Nu-i în contract! 
Portia: 
Cinstite negustor, 
Mai ai ceva de spus? 
Antonio: 
O vorbă doar. 
Sunt pregătit, şi tare. - Mâna dă-mi, 
Bassanio, adio-ţi spun! Cu bine! 
Nu fi mâhnit că pentru tine mor, 
Căci prin aceasta, soarta se arată 
Mai bună decât e de obicei: 
Ea îndeobşte-l lasă să trăiască 
Pe omul ruinat, silindu-l astfel 
Cu ochii goi să-şi vadă sărăcia, 
La bătrâneţe. De pedeapsa asta, 
Ea mă scuteşte... Spune-i soaţei tale 
Cum a murit Antonio, mai spune-i 
Cât te-am iubit, şi cum mi-am înfruntat 
Sfârşitul. După ce-i vei spune tot, 
Să judece şi ea dacă Bassanio 
A fost sau nu iubit... Că ţi-ai pierdut 
Prietenul, nu-ţi pară rău, precum 
Nu-mi pare mie rău că-n locul tău 
Plătesc-cu inima plătesc, de poate 
Evreul de ajuns de-adânc să taie. 
Bassanio: 
Antonio, ţin la soția mea 
Cum ţin la viață, dar nici ea, nici viaţa, 
Nici lumea toată n-au în ochii mei 
Un preţ mai mare decât viaţa ta. 
Aş pierde tot, pe toate le-aş jertfi 
Acestui diavol, ca să te salvez! 

Portia: 
Soția ta, de-ar auzi ce spui, 
Nu prea ţi-ar mulţumi... 
Gratiano: 
Am o nevastă 
Pe care o iubesc, mă jur, dar totuşi 
Aş vrea să fie-n cer, ca să convingă 
Vreun sfânt să schimbe firea ăstui jidov! 
Nerissa: 
E bine că nu-i ceri şi ei părerea, 
Căci de i-ai cere-o, n-ai mai avea pace! 
Shylock: 
Buni soţi aceşti creştini! Decât s-o ştiu 
Pe fiică-mea c-un soţ creştin, mai bine 
S-o văd nevastă-n neamul lui Barabas!*"... 
Dar pierdem vremea: vreau s-aud sentinţa! 
Portia: 
Un funt din carnea ăstui negustor 
Îţi aparține, în temeiul legii. 


Shylock: 
O, drept judecător! 
Portia: 
Şi-l poţi tăia 
Din pieptul lui, cum legea îţi dă voie. 
Shylock: 


O, prea-nvăţat judecător! Sentinţă 
Ca asta, zic şi eu!... Te pregăteşte! 
Portia: 
Aşteaptă-un pic... Mai e ceva: contractul 
Nu-ţi dă la niciun strop de sânge dreptul, - 
„Un funt de carne” scrie, lămurit: 


581 Răzvrătitul criminal grațiat de Pilat când l-a condamnat pe 
lisus Christos. 

la-ţi funtul tău de carne, dar să ştii 
Că de va curge chiar o picătură 
De sânge creştinesc, averea ta 
Va fi-n virtutea legilor Veneţiei 
De către statul nostru confiscată. 


Gratiano: 
O, prea-nvăţat judecător!... la seama, 
Evreule! 
Shylock: 
Aşa prevede legea? 
Portia: 


O poţi citi... Şi fii încredinţat 
Că vei primi dreptatea ce-o tot ceri, 

Ba chiar mai mult decât ai vrea... 

Gratiano: 
la seama. 

Evreule!... O, drept judecător!... 

Shylock: 
Atunci, să-mi dea de trei ori mai mulți bani. 
Şi ducă-se creştinul! 
Bassanio: 
lată banii! 
Portia: 
Încetişor! Evreu-şi va primi 
Dreptatea... Nicio grabă nu-i... Amenda, 
Doar ea, i se cuvine. 
Gratiano: 
O, prea drept 
Judecător!... Evreule, ce zici? 

Portia: 

Drept care, pregăteşte-te să tai 

Un funt de carne, fără să verşi sânge, 
Un funt, nimic mai mult sau mai puţin, 

Căci dacă depăşeşti măcar cu-o iotă, 
Cu-a douăzecea parte dintr-un dram, 
Sau dacă talgerul s-ar apleca 
Măcar c-un fir de păr, - ţi se confiscă 
Averea-ntreagă, iar tu însuţi mori! 
Gratiano: 
Un Daniel, al doilea Daniel!... 
Acum te-am prins, păgâne, la strâmtoare! 
Portia: 
Ce mai aştepţi? la-ți ce ţi se cuvine! 
Shylock: 
Nu, daţi-mi banii datoraţi, şi plec. 
Bassanio: 
Sunt pregătiți, poftim! 
Portia: 
l-a refuzat, 
În fața Curții. A cerut dreptate? 
Dreptate va primi, după contract! 
Gratiano: 
Un Daniel, al doilea Daniel! 
E-o vorbă pentru care-ţi mulţumesc, 
Evreule... 
Shylock: 
Nici banii daţi nu-i capăt? 
Portia: 
Nimic, decât amenda prevăzută, - 
Ţi-o poţi lua, primejduindu-ţi viaţa. 
Shylock: 
Lua-l-ar dracul! Pâra mi-o retrag! 
Portia: 
Nu te pripi, evreule! Căci legea 
Mai are-un păs. În pravila Veneţiei 
Stă scris că dacă un străin încearcă, 

Făţiş sau pe ascuns, să se atingă 
De viaţa unui cetăţean, acesta 
Primeşte-o jumătate din averea 
Străinului, cealaltă jumătate 
În vistieria statului intrând, 
lar viaţa vinovatului atârnă 
De-a Dogelui voinţă, doar de-a lui. 
Te afli în această-ncurcătură, 
Căci s-a vădit, nu-ncape îndoială, 
Că-ai uneltit, pe-ascuns şi chiar fățiș, 
Să-i iei împricinatului viaţa, 
Fiind pasibil astfel de pedeapsa 
De care-am pomenit... îngenunchează 
În faţa Dogelui, cerşindu-i mila! 
Gratiano: 
Ba, roagă-l să te lase să te spânzuri, 
Măcar că statul ţi-a luat averea, 
Şi nu mai ai cu ce să-ţi cumperi ştreangul! 
Vei fi pe banii obştei spânzurat... 
Dogele: 
Ca să-ţi dai seama ce deosebire 
E între noi, nici nu aştept să-mi ceri, 
Şi viaţa-ţi dăruiesc! A lui Antonio 
E-o jumătate din averea ta, 
lar cealaltă-i a statului, ce-o poate 
Schimba-n amendă, dacă te c-ăieşti. 
Portia: 
Doar partea statului, nu şi cealaltă. 
Shylock: 

Nu, luaţi-mi tot, şi nu-mi cruţaţi nici viaţa! 
Luând stâlpul casei, casa mi-o luaţi! 
Averea luându-mi, viaţa mi-o luaţi! 

Portia: 

Antonio, ce hatâr te-nduri a-i face? 
Gratiano: 
Un ştreang pe gratis, altceva nimic! 
Antonio: 
ÎI rog pe Doge, şi întreaga Curte, 
Să-i lase-o jumătate din avere, 
Urmând ca eu să am în folosinţă 
Cealaltă jumătate şi s-o dărui, 
La moartea lui, distinsului bărbat 
Ce fiica i-a furat... Şi încă două 
Condiţii pun: întâi, să se boteze”, 
Apoi, în faţa Curţii, să dea-n scris 
Că lasă ginerelui său Lorenzo 
Şi fiicei sale, tot ce va avea 
În clipa morţii. 


Dogele: 
Dacă n-o va face, 
Va pierde graţierea ce i-am dat-o. 
Eşti mulţumit, evreule? Ce zici? 
Shylock: 


Sunt mulţumit. 
Portia (către Nerissa): 
Fă actul de donație! 

Shylock: 

Lăsaţi-mă să plec... Nu mă simt bine... 

Îmi veţi trimite actul, să-l semnez... 

Dogele: 

Hai, pleacă, dar ai grijă să-l semnezi! 
Gratiano: 

Doi naşi avea-vei la botez; alţi zece”: 


582 Trecerea la creştinism era considerată o pedeapsă impusă 
evreilor. 
583 Aluzia este la juriul constituit din doisprezece juraţi care, după 

Ai fi avut, de te-aş fi judecat, 
Ca să te ducă la spânzurătoare, 
Nu la cristelniţă! 
(lese Shylock.) 


Dogele: 
Te rog, pofteşte 
La mine-acasă, te invit la masă. 
Portia: 
Vă cer iertare, excelență, plec 
La Padova, de-ndată, ca s-ajung 
Chiar astă-seară. 
Dogele: 


E păcat că n-ai 
Răgaz... Şi-acum, Antonio, mulţumeşte-i 
Acestui domn: îi datorezi, cred, mult. 
(les Dogele, demnitarii şi suita.) 
Bassanio: 
Stimate domn, azi, eu şi-al meu prieten 
De-o grea pedeapsă am putut scăpa 
Doar prin înţelepciunea dumitale. 
Ţi-om răsplăti, deci, nobila strădanie 
Cu suma de trei mii ce-o datoram 


Evreului. 
Antonio: 
Datori însă-ţi rămânem 
A te iubi şi-a te sluji de-a pururi. 
Portia: 


E mulţumirea cea mai bună plată. 

Sunt mulţumit că v-am putut scăpa 

- Plătit mai bine nu pot fi; de altfel, 
N-am spirit mercenar... Să mă cunoaşteţi, 


cum spune Graţiano, ar fi trebuit să-l judece şi să-l condamne pe 
Shylock la moarte pentru purtarea sa plină de ură faţă de Antonio. 

Când ne-om mai întâlni! Şi-acum, vă spun: 
Cu bine! 
Bassanio: 
Dragă domnule, o clipă! 
Te rog primeşte de la, noi, măcar 
O amintire-n dar, nu ca răsplată: 
Întâi, promite-mi că nu mă refuzi, 
Apoi, mă iartă! 
Portia: 
Fie, dacă stărui... 
(Către Antonio): 
Mănuşile-ţi le-aş vrea ca amintire”. 
(Către Bassanio): 
lar dumitale ţi-aş lua inelul, - 
Semn de iubire... Mâna nu ţi-o trage! 
Mai mult nu vreau, dar dacă mă iubiţi, 
Să nu mă refuzaţi! 
Bassanio: 
Acest inel, 
lubite domn, e-un lucru de nimic, 
Mi-ar fi ruşine să ţi-l dau... 
Portia: 
Nu vreau 
Decât inelul, țin morţiş să-l am. 
Bassanio: 
Nu-i un inel de preţ, dar nu-l pot da, 
Din anumite pricini,-o să-ţi cumpăr 
Inelul cel mai scump din tot cuprinsul 
Veneţiei, pe-acesta, însă, nu-l dau! 
Portia: 
Văd, domnule, că-n vorbe doar eşti darnic, - 


584 Conform unui obicei al timpului schimbul mănuşilor constituia 


un semn de prietenie. 

M-ai învăţat, întâi, să cer, şi-acum 
Mă-nveţi cum se respinge-un cerşetor. 
Bassanio: 
Cinstite domn, acest inel e-un dar 
De la soția mea: când mi l-a pus 
Pe deget, mi-a cerut să-i jur solemn 
Că nu-l voi vinde, dărui, sau pierde. 
Portia: 
De scuza asta mulți se folosesc 
Spre-a nu mai face daruri... De-i întreagă 
La minte, şi de-ar şti ce mult îl merit, 
Soția dumitale nu te-ar ține 
De rău, că mi l-ai dat... Rămâi cu bine! 
(les Portia şi Nerissa.) 
Antonio: 
Bassanio, dă-i inelul: să atârne 
În cumpănă mai greu decât porunca 
Soţiei tale, meritele lui 
Şi dragostea ce-ţi port... 
Bassanio: 
Fugi, Graţiano 
Şi dă-i inelul, şi adu-l, de poţi, 
Acasă la Antonio! Hai, dă-i zor! 
(lese Gratiano.) 
Antonio, hai şi noi, iar mâine-n zori 
Zbura-vom amândoi către Belmont. 
(les.) 


Scena 2 


O stradă din Veneția. 
Intră Portia şi Nerissa. 


~ 693 ~ 


Opere Complete Volumul 3 
Portia: 
Vezi unde-i casa jidovului, du-te 
Şi pune-l să semneze actu-acesta. 
Plecăm la noapte, ca să fim acasă 
Cu-o zi-naintea soţilor iubiţi... 
Îi prinde bine lui Lorenzo dania. 
(Intră Gratiano.) 
Gratiano: 
Uf, domnule, greu te-am ajuns din urmă! 
Signor Bassanio, chibzuind mai bine, 
Inelul ţi-l trimite şi te roagă 
La masă să pofteşti, la dânsu-acasă. 
Portia: 
A, nu pot! Dar inelul îl primesc, 
Şi-i mulţumesc, - te rog să-i spui aceasta. 
Şi te mai rog la casa lui moş Shylock 
Să-l duci pe secretarul meu. 
Gratiano: 
ÎI duc. 
Nerissa: 
Am, domnule, să-ți spun ceva. 
(Către Portia): 
Să văd 
De pot să-i iau inelul - îmi jurase 
Că-l va păstra în veci... 


Portia: 
Da, vei putea! 
Se vor jura apoi că-au dăruit 
Unor bărbaţi inelele, dar noi 
Îi vom sfida, jurând şi mai vârtos! 
Hai, du-te! Ştii unde ne revedem. 
Nerissa: 


Vrei să mă duci acolo, domnul meu? 

Actul V 
Scena 1 


Belmont. Aleea care duce la casa Porţiei. 
Intră Lorenzo şi Jessica. 


Lorenzo: 
Cum străluceşte luna! - Într-o noapte 
Ca asta, când copacii, sărutaţi 
De-o dulce adiere, amuţeau, 
Troilus”*”, cocoţat pe-al Troiei zid, 
Privea, oftând, spre tabăra de corturi 
A grecilor, unde dormea Cresida. 
Jessica: 
Tot într-o noapte ca aceasta, Thisbe”*, 


585 Povestea dragostei dintre Troilus şi Cresida nu se întâlneşte 
printre legendele clasice greceşti, apărând pentru prima oară în 
literatura de la sfârşitul evului mediu şi începuturile Renaşterii, 
bazată pe unele referiri succinte în legendele războiului troian. 
Troilus, unul din fii regelui Priam este îndrăgostit de Cresida, fiica 
preotului troian Calchas. Ea răspunde dragostei lui Troilus 
făgăduindu-i credinţă veşnică. Calchas părăseşte Troia, refugiindu- 
se în tabăra grecilor, fiind încunoştinţat de zei de soarta cetăţii, 
care va cădea în mâna grecilor. Cu ocazia unui schimb de 
prizonieri între greci şi troieni Calchas obţine ca fiica sa să poată 
părăsi Troia, ceea ce aceasta face spre disperarea lui Troilus. 
Cresida îi făgăduieşte că se va întoarce în Troia, dar în tabăra 
grecească se lasă cucerită de eroul grec Diomede. Aflând de 
trădarea Cresidei, Troilus îşi caută, înnebunit de durere, moartea şi 
este ucis în luptă de Ahile. Povestea lui Troilus şi a Cresidei se 
găseşte în poemul cu acelaşi nume al poetului medieval englez 
Geoffrey Chaucer. 

586 Eroina din legenda lui Pyramus şi a Thisbei, care constituie 
subiectul scenetei prezentată de meşteşugarii atenieni în faţa lui 

Păşind prin iarba-n rouă, cu sfială, 
Zărit-a umbra leului, de care 
Fugi-ngrozită. 
Lorenzo: 
Şi-ntr-o altă noapte 
Ca asta, cu-o smicea de salcie-n mână, 
Didona” sta la ţărmul mării-ntinse, 


Tezeu şi a Hipolitei, în actul V, sc. 1 din Visul unei nopți de vară. 

Este povestea tragică a doi tineri îndrăgostiţi din vechea cetate 

a Babilonului, ai căror părinţi nu consimţeau la căsătoria lor şi care 
nu-şi puteau vorbi decât printr-o spărtură în zidul despărțitor 
dintre cele două curţi, fiind vecini. După un timp hotărâră să se 
întâlnească într-o noapte la cavoul lui Ninus, fondatorul imperiului 
asirian. În noaptea respectivă Thisbe, venind prima la locul 
întâlnirii, a fost atacată de o leoaică, care tocmai ucisese un bou. 
Scăpând prin fugă, leul i-a smuls vestmântul, pe care l-a pătat cu 
labele sale pline de sânge şi pe care l-a lăsat la locul întâlnirii. 
Pyramus venind şi găsind vestmântul însângerat a crezut că 
Thisbe fusese mâncată de vreo fiară şi se înjunghie sub un dud, 
ale cărui dude deveniră roşii după aceea. Thisbe reîntorcându-se şi 
găsindu-l mort, se omoară şi ea. Legenda este povestită de Ovidiu 
(Metamorfozele, IV) şi se găseşte şi în Legenda bunelor femei a lui 
Geoffrey Chaucer. 
587 Regina şi întemeietoarea Cartaginei, îndrăgostită de Enea, 
care, după căderea Troiei, în drum spre a-şi căuta o altă ţară, 
poposise un timp la Cartagina, unde conform Eneidei lui Vergiliu, 
Didona şi Enea se îndrăgostiră unul de altul. Enea, trebuind însă 
să-şi continue călătoria spre Italia - conform hotărârii zeilor - unde 
avea să devină întemeietorul poporului roman, Didona se sinucise 
de durere. 

Până la Eneida lui Vergiliu legenda Didonei era prezentată altfel, 
în urma uciderii soţului ei, părăsise cetatea Tir-ului, de pe coasta 
Feniciei şi întemeiase Cartagina, în Africa de Nord (Tunisia). Un 
rege vecin amenințând Cartagina cu război dacă Didona nu 
acceptă să se căsătorească cu el, aceasta, care jurase să rămână 
credincioasă memoriei soţului ei, s-a sinucis. Legenda dragostei 
dintre ea şi Enea apare numai în Eneida lui Vergiliu. Din punct de 
vedere istoric, între căderea Troiei (1184 î. e. n.) şi întemeierea 
Cartaginei (853 î. e. n.) sunt mai mult de 300 de ani. După toate 
probabilitățile, însă, legenda cum apare în versiunea lui Vergiliu, 

lubitul implorându-şi să se-ntoarcă-n 
Cartagina... 
Jessica: 
Pe-o noapte ca aceasta, 
Medeea”** culegea acele ierburi 
Vrăjite, spre-a-l întineri pe Aeson””. 
Lorenzo: 
lar Jessica,-ntr-o noapte ca aceasta 
Pleca de la bogatu-i tată jidov 
ŞI, cu iubitul ei risipitor, 
Fugea de la Veneţia la Belmont. 


Jessica: 
lar tânărul Lorenzo, într-o noapte 
Ca asta, îi jura că o iubeşte, 
Furându-i inima cu jurăminţi 
Prea mincinoase... 
Lorenzo: 


Şi tot într-o noapte 


circula la Roma. După Vergiliu legenda apare şi în operele altor 
scriitori. 

588 Medeea, care ajutase pe lason să răpească lâna de aur din 
Calchida în schimbul promisiunii acestuia de a se căsători cu ea, îl 
însoţi, la întoarcere, în Tesalia. Aici, conform legendei, îi redădu 
tinereţea lui Aeson, tatăl lui lason, cu ajutorul unor ierburi vrăjite. 
intr-o altă versiune, Medeea şi lason nu-l mai găsiră pe Aeson în 
viaţă, deoarece acesta fusese omorât de fratele său vitreg Pelias, 
care îi luase, mai înainte, coroana. Medeea, atunci, convinse pe 
fiicele lui Pelias să-şi omoare tatăl şi să-l taie în bucăţi pe care să 
le fiarbă, cu anumite ierburi, conform instrucţiunilor ei, pentru a 
reda tinereţea tatălui lor, ceea ce, bineînţeles, nu s-a realizat. Fiul 
lui Pelias îi izgoni atunci, din Tesalia, pe lason şi pe Medeea, care 
se stabiliră în Corint, unde avu loc apoi cumplita tragedie a lui 
lason, (vezi şi nota nr. 65). 

589 In legătură cu referirile la legendele mitologice de mai sus, 
criticul J. Hunter observă că ordinea povestirilor sus-menţionate 
este aceeaşi cu a povestirilor existente într-o ediţie in-folio a 
operelor lui Chaucer, pe care ar fi posedat-o Shakespeare. 

Ca asta, mândră Jessica-l bârfea 
Pe-al ei iubit, dar mica bârfitoare 
Era de eliertată. 
Jessica: 
Ţi-aş mai spune 
De multe nopţi ca astea, de-am fi singuri, 
Dar parc-aud pe cineva venind. 
(Intră Stefano.) 
Lorenzo: 
Hei, cine-aleargă în tăcerea nopţii? 
Stefano: 
Sunt un prieten. 
Lorenzo: 
Un prieten? Care 
Prieten? Spune-ţi numele, te rog! 
Stefano: 
Stefano mă numesc şi v-aduc ştire 
De la stăpână mea că va sosi 
În zorii zilei la Belmont, acasă. 
Se tot opreşte şi îngenunchează 
La sfintele troiţe””, fericire 
Rugându-le să-i dea în căsnicie. 
Lorenzo: 
E cineva cu ea? 
Stefano: 
Doar un sihastru 
Şi slujitoarea ei. Stăpânul meu 
S-a-ntors? 
Lorenzo: 


590 Troiţele la marginea drumului erau foarte populare în acea 
vreme, în Anglia, după cum erau şi în Italia, iar călătorii trebuiau 
să se oprească şi să se închine la fiecare, pentru a fi ocrotiţi de 


nenorociri. 

Nu, şi nu ştim nimic de dânsul. 
Dar, Jessica, să mergem înăuntru 
Ca să ne pregătim s-o-ntâmpinăm 
Sărbătoreşte pe stăpâna casei. 

(Intră Launcelot.) 

Launcelot: Sola, sola, u-hu, sola, sola!” 

Lorenzo: Cine strigă? 

Launcelot: Sola! Nu l-aţi văzut cumva pe dom’ 
Lorenzo? Sola, sola! 

Lorenzo: Nu mai zbiera aşa, omule! E aici. 

Launcelot: Sola! Unde? Unde? 

Lorenzo: Aici! 

Launcelot: Spune-i că-a sosit un sol de la stăpânu- 
meu, c-un sac plin cu veşti bune. Stăpânu-meu va fi 
aici până-n zori. 

(lese.) 

Lorenzo: 

lubito, hai în casă, înăuntru 
Să-i aşteptăm! Ba nu, de ce ne-am duce? 
Prietene Stefano, mergi în casă 
Şi spune-le stăpâna că soseşte, - 
Şi umple cu-a ta muzică văzduhul! 
(lese Stefano.) 
Pe ţărmu-acesta, dulce-i somnul lunii! 
Să stăm aici, lăsându-ne furaţi 
De muzică... Suava-i armonie 
Se potriveşte cu tăcerea nopţii. 
Şezi, Jessica! Priveşte firmamentul 
Cu mici tipsii de aur pardosit! 
Nu-i stea, cât de măruntă, să nu cânte”, 


591 Launcelot foloseşte strigăte obişnuite la vânătoare şi la 


vânătoarea de şoimi. 
592 Incă din vremea lui Platon filosofii şi oamenii de cultură s-au 

Mişcându-se pe crugu-i, ca un înger 
În corul heruvimilor cu-ochi tineri: 
Aceeaşi armonie stăpâneşte 
Şi sufletul nemuritor, dar noi, 
Închişi în straiul nostru gros, de lut, 
N-o auzim. - 
(Intră muzicanții. ) 
Veniţi, şi pe Diana” 
Treziţi-o cu un imn! Stăpâna voastră 
Acordurile dulci să vi le-audă 
Şi, fermecată, să purceadă-acasă. 
(Muzică.) 
Jessica: 
Cântarea dulce nu mă-nveseleşte. 
Lorenzo: 
Din pricină că mintea ta e trează, - 
Dar ia gândeşte-te cum zburdă-o turmă, 
Un cârd de mânji sălbatici, nestruniţi, 
Ce salturi fac, zbierând şi nechezând, 
De fierbinţeala sângelui mânaţi! - 
Dar numai ce aud un zvon de goarnă 
Sau vreun crâmpei de cântec, că se-opresc 
lar ochii lor sălbatici devin galeşi 
Prin dulcea vrajă-a muzicii; de-aceea 
Poetul”** pe Orfeu l-a-nchipuit 
Copaci, şi stânci, şi ape atrăgând. 
Căci nu-i pe lume om, cât de-mpietrit 
Sau furibund ar fi, a cărui fire 


referit la muzica minunată produsă de mişcarea corpurilor cereşti, 
comparând-o, în epoca Renaşterii, cu aceea a îngerilor. 

593 In decorul de noapte, luminat de o lună plină strălucitoare şi 
legănat într-o suavă armonie cerească, Porţia este numită Diana, 
zeiţa lunii şi stăpâna nopţii feerice. 

594 Aluzie la Ovidiu şi Metamorfozele, X şi XI. 

Să nu se schimbe muzică-ascultând. 
Un om ce n-are muzică în suflet 
Sau nu-i mişcat de dulcea-i armonie, 
E copt pentru trădări, comploturi, jafuri; 
l-e cugetul întunecat ca noaptea, 
Şi neagră ca Erebul”” i-e simţirea: 
Nu poţi avea încredere-ntr-un astfel 
De om... Ascultă muzica-aşadar! 
(Intră Portia şi Nerissa, ceva mai în fund.) 
Portia: 
Lumina ceea arde-n casa mea: 
Cât de departe raza ei răzbate! 
Ca fapta bună într-o lume rea... 
Nerissa: 
Nici n-o văzusem în lumina lunii. 
Portia: 
Un nimb mai mare face să pălească 
Un nimb mai mic; cât nu-i un rege-n preajmă, 
Locțiitorul lui e plin de slavă, 
Dar când apare regele, şi-o pierde 
Precum se pierde-n mare-un râu... Ascultă! 
Nerissa: 
Sunt muzicanţii casei voastre, doamnă. 
Portia: 
Nimic nu-i bun când nu-ți apare bun: 
Mai dulce-mi sună-acuma, decât ziua. 
Nerissa: 
Tăcerea-i dă, domniţă, acest farmec. 
Portia: 


595 Fiul lui Chaos, golul infinit din care a fost creată lumea cu zeii, 
oamenii şi toate lucrurile care există. Erebus simboliza întunericul 
şi era denumirea dată spaţiului întunecat prin care umbrele 
morţilor treceau înainte de a intra în Infern. 

Şi cioara are-un viers la fel de dulce 
Cu-al ciocârliei, când n-ascultă nimeni; 
Şi chiar privighetoarea, peste zi 
Dac-ar cânta, când gâgâie gâscanii, 
N-ar trece drept mai bună cântăreaţă 
Ca pitulicea! Vremea potrivită 
Dă multor lucruri preţul cuvenit... 
Dar, linişte! Cu-Endymion””* în braţe 
Adoarme luna. O, să n-o trezim! 
(Muzica nu se mai aude.) 
Lorenzo: 
E glasul Porţiei, de nu mă-nşel. 
Portia: 
Mă recunoaşte după glas, ca orbul 
Pe cuc... 
Lorenzo: 
Domniţă, bun venit acasă! 
Portia: 
Ne-am tot rugat pentru bărbaţii noştri 
Cu bine să se-ntoarcă... S-au întors? 
Lorenzo: 
A, încă nu, domniţă, dar un sol 
Veni mai adineaori să vestească 
Sosirea lor. 
Portia: 
Nerissa, du-te-n casă 
Şi dă-le servitorilor poruncă 


596 Conform unora dintre legendele mitologice privitoare la 


Endymion, acesta era un tânăr de o frumuseţe incomparabilă, pe 
care îl găsi, odată, din întâmplare, în timp ce dormea, zeiţa Selene 
(Diana, Artemis). Îndrăgostindu-se de el, ea obţinu ca Zeus să-i 
dea un somn veşnic pentru a se putea desfăta, privindu-l la 
nesfârşit şi a-l săruta, fără să-l trezească. Legendele însă se 
contrazic între ele. 

Să nu vorbească despre lipsa noastră - 
Şi voi, Lorenzo, Jessica, la fel! 
(Se-aude o goarnă.) 
Lorenzo: 
E soţul dumneavoastră,-i aud goarna... 
Nu vom vorbi, domniţă, nu vă temeţi! 
Portia: 
O zi bolnavă-mi pare noaptea asta, - 
Un pic mai palidă: e ca o zi 
Când soarele îşi ţine-ascunsă faţa. 
(Intră Bassanio, Antonio, Gratiano şi cei din suita 
lor.) 
Bassanio: 
Am fi la Antipozi de n-ar fi soare 
Şi aţi umbla doar noaptea... 
Portia: 
Daţi-mi voie 
Să vă fiu soare, dar nu şi uşoară 
Aş vrea să fiu, căci cel care se-nsoară 
Cu o femeie-uşoară,-i soţ greoi, 
Cum n-aş vrea-n veci Bassanio să fie. 
Dar Dumnezeu cu noi! Bine-ai venit 
Acasă, domnul meu! 
Bassanio: 
Îţi multumesc, 
Domniţă! Pe prietenul meu drag, 
Întâmpină-l la fel: el e Antonio, 
Cel căruia îi datorez atâta. 
Portia: 
Ai şi de ce să-i fii îndatorat, 
Căci mult s-a-ndatorat ca să te scape. 
Antonio: 
Dar am scăpat de datoria ceea. 

Portia: 
Eşti, deci, binevenit în casa noastră 
Şi spre-a ţi-o dovedi nu doar în vorbe, 
Acestor politeţuri le pun capăt. 
Gratiano (către Nerissa): 
Pe luna de pe cer, jur că l-am dat 
Acelui grefier, - un foc să-l ardă, 
De-ţi pui atât la inimă, iubito! 
Portia: 
O ceartă, de pe-acum? Despre ce-i vorba? 
Gratiano: 
Despre-un inel, un biet inel de aur 
Pe care mi l-a dat, şi care-avea 
Un moto bun de pus pe un pumnal: 
„lubeşte-mă şi nu mă părăsi!” 
Nerissa: 
Ce-mi tot vorbeşti de moto şi de preţ? 
Când ţi l-am dat, tu mi-ai jurat să-l porţi 
Până la moarte, şi să-l iei cu tine 
Chiar în mormânt. Se cuvenea să-l ţii 
Măcar fiindcă-ai jurat cu-atâta foc, 
De nu de dragul meu!... I l-ai dat, zici, 
Acelui grefier? Pun rămăşag 
Că n-o să-i crească barbă niciodată! 
Gratiano: 
Bărbat când o să fie, o să-i crească! 
Nerissa: 
Dac-o femeie poate fi bărbat... 
Gratiano: 
Îţi jur pe dreapta mea că i l-am dat 
Unui băiat, un fel de fătălău, 
Nu mai înalt ca tine, şi limbut, - 
Mi l-a cerut drept plată, că-l slujea 

Pe-acel judecător, şi n-am putut, 
Zău, să-l refuz! 


Portia: 
Eşti vinovat, ţi-o spun 
Pe şleau, - aşa uşor să te desparţi 
De primul dar primit de la nevastă, 
Cu jurăminţi pe deget pus şi-nfipt 
Adânc în carne... lată, eu i-am dat 
lubitului meu soţ tot un inel 
Şi mi-a jurat că-l va păstra în veci, - 
E-aci de faţă şi pun mâna-n foc 
Că nu şi-ar scoate-inelul de pe deget 
Şi nu l-ar da, pentru nimic în lume! 
Zău, Graţiano, rău ai supărat-o 
Pe buna ta soţie. Să fi fost 
În locul ei, mi-aş fi ieşit din minţi! 


Bassanio (aparte): 
Mai bine mâna stângă îmi tăiam, 
Să-i pot jura că am pierdut inelul 
Cercând să-l apăr!... 


Gratiano: 
Şi Signor Bassanio 
Şi-a dat inelul, i l-a dat acelui 
Judecător, care i-l tot cerea, 
Şi care-l merita din plin. Atunci, 
Băiatul, grefierul, mi-a cerut 
Inelul meu... Nici el, nici avocatul 
N-au vrut decât inelele drept plată. 


Portia: 
A, ce inel i-ai dat, iubitul meu? 
Nu-i, sper, inelul dăruit de mine?! 


Bassanio: 
De-ar fi greşeala să-mi sporesc minţind, 

Aş spune: nu! Dar, precum vezi, inelul 
Pe deget nu mai este, nu-l mai am. 


Portia: 
Cum nu mai ai în inimă credinţă! 
Îţi jur că până nu văd iar inelul, 
Nu vin în patul tău! 
Nerissa: 


Nici eu nu vin 
În patul tău, până nu-mi văd inelul. 
Bassanio: 
O, dulce Porţia, dac-ai şti inelul 
Cui i l-am dat, şi pentru cine-anume, 
Şi pentru ce anume-am dat inelul, 
Şi cât de greu mi-a fost să dau inelul, 
Când am văzut că vrea numai inelul, 
Mânia ţi s-ar potoli atunci. 
Portia: 
De-ai fi ştiut să preţuieşti inelul 
Sau pe femeia ce ţi-a dat inelul, 
Ori cinstea de-a păstra mereu inelul, 
N-ai fi ajuns să-nstrăinezi inelul, 
Căci de-ai fi arătat vreo-mpotrivire, 
Cine-ar fi fost atâta de smintit 
Şi fără de obraz, încât să-ţi ceară 
Un lucru ce-l păstrai ca pe-o icoană? 
Nerissa mă învaţă ce să cred: 
Inelu-i, pot să jur, la o femeie! 
Bassanio: 
Nu, doamna mea, îţi dau cuvântul meu 
Că nu unei femei l-am dăruit, 
Ci unui doctor în ştiinţa legii; 
Îi oferisem trei mii de ducați, 
Dar el voia inelul. Refuzându-l, 

să plece l-am lăsat, deşi-mi salvase 
Prietenul... Ce să-ţi mai spun, domniţă? 
Inelul i-am trimis: mi-era ruşine 
Şi nu voiam ca nerecunoştinţa 
Onoarea să-mi păteze. Doamnă dragă, 
Mă iartă, căci, îţi jur pe-aceste stele, 
De faţă de-ai fi fost, m-ai fi rugat 
Să-i dau inelul vrednicului doctor! 
Portia: 
Să nu-ndrăznească doctorul acela 
Să-mi calce pragul!... Căci de mi-a luat 
Bijuteria scumpă, ce-mi juraseşi 
C-o vei păstra, voi fi la fel ca tine 
De darnică şi nu-i voi refuza 
Nimic, nici trupul meu, nici patul tău! 
Sunt sigură că-l voi cunoaşte-odată! 
Să nu lipseşti de-acasă nicio noapte - 
Păzeşte-mă, ca Argus”! Căci, de nu, 
Pe cinstea mea (e încă-a mea!) îţi jur 
Că-n pat îl voi primi pe acel doctor! 
Nerissa: 
lar eu pe secretarul lui. la seama, 
Să nu mă laşi lipsită de-apărare... 
Gratiano: 
A, numai să-ndrăznească! De l-aş prinde, 


597 Uriaş având o sută de ochi, descendent al lui Neptun. Hera 
(Iunona) îl numi paznicul junincii în care fusese metamorfozată lo, 
fiica regelui din Argos, de către Zeus, pentru a o scăpa de furia 
sus-numitei zeițe. Neputând-o distruge, Hera o ţinea astfel 
despărțită de Zeus. Cum ochii lui Argus adormeau pe rând, 
cincizeci din ei îi rămâneau permanent deschişi, aşa că Zeus îl 
trimise pe Hermes (Mercur) să-i adoarmă toţi ochii, cântându-i din 
flaut, după care îi tăie capul. Hera îi transpuse atunci cei o sută de 
ochi pe penele de pe coada păunului, pasărea sa favorită. (Ovidiu, 
Metamorfozele, |). 

l-aş frânge pana, să se-nveţe minte! 
Antonio: 
Eu sunt izvoru-acestor triste certuri. 
Portia: 
Nu-ţi face griji. Rămâi binevenit. 
Bassanio: 
Greşeala iartă-mi, Porţia, de față 
Cu-aceşti prieteni, jur pe ochii tăi 
Frumoşi, în care eu mă văd pe mine... 
Portia: 
Luaţi aminte!-n ochii mei se vede 
De două ori pe sine... Jură-mi, deci 
Pe dubla ta fiinţă! jurământ 
De-ncredere, ce vreţi?! 
Bassanio: 
Te rog, m-ascultă! 
Greşeala iartă-mi, şi pe viaţa mea 
Îţi jur să nu-mi mai calc vreodat' cuvântul! 
Antonio: 
Mi-am pus zălog, de dragul lui, chiar trupul 
Şi, fără cel ce are-acum inelul, 
Aş fi pierdut zălogul. De-astă dată 
Zălog mi-aş pune sufletul, să-l pierd 
Când soţul vostru-şi calcă jurământul. 
Portia: 
Primesc zălogul... Dă-i acest inel 
Şi spune-i să încerce să-l păstreze 
Mai bine ca pe celălalt... 
Antonio: 
Bassanio, 
Să juri că-l vei păstra! 
Bassanio: 
Pe legea mea, 

E chiar inelul dat acelui doctor! 


Portia: 
Păi de la el îl am! Ca să mi-l dea, 

Mă ierţi, Bassanio, m-am culcat cu dânsul... 
Nerissa: 
lar eu, Graţiano, să mă ierţi, aseară 

Pentru inelu-acesta m-am culcat 

Cu fătălăul, ştii tu, grefierul... 
Gratiano: 
E ca şi cum am drege drumul mare 

În vară, când potecile sunt bune... 
Ne-aţi şi încornorat, fără motiv?! 
Portia: 
Nu mai vorbi aşa! Sunteţi uimiţi - 
Citiţi scrisoarea asta, pe-ndelete - 
Din Padova-i trimisă, de Bellario, 
Şi veţi afla că „doctorul” acela 
Era chiar Porţia; grefier, Nerissa... 
Lorenzo-i martor c-am pornit odată 
Cu voi, dar ne-am întors abia acum. 
Nici n-am intrat în casă. Fii, Antonio, 
Binevenit. Am pentru dumneata 
Mai bune veşti decât te-aştepţi. Deschide 
Scrisoarea asta: vei afla din ea 
Că trei corăbii ale dumitale 
În port sosiră, pe neaşteptate, 
Cu-ncărcătura lor. Dar nu-ţi voi spune 
Prin ce-ntâmplare am găsit scrisoarea. 


Antonio: 
Mi-a pierit graiul! 


Bassanio: 
Doctorul acela 


Erai chiar tu, şi nu te-am cunoscut? 

Gratiano: 
Tu, grefierul ce-o să-mi pună coarne? 
Nerissa: 
Nu, nici prin gând nu-i trece, decât doar 
Bărbat de va ajunge... 
Bassanio: 
Scumpe doctor, 
În lipsa mea, cu soața mea te culcă! 
Antonio: 
Domniţă dragă, nu mi-ai dat doar viaţa 
Ci şi averea, căci stă scris aici 
Că mi-au sosit corăbiile-n port. 


Portia: 
Dar tu, Lorenzo? Secretarul meu 
Şi pentru tine are-o veste bună. 
Nerissa: 
Da, şi i-o dau chiar fără nicio plată: 
E-o danie-a bogatului evreu 
Care, la moartea lui, vă lasă toată 
Averea, Jessicăi şi dumitale. 
Lorenzo: 
Frumoase doamne, veştile acestea 
Sunt mană pentru cei înfometați! 
Portia: 


E-aproape ziuă, totuşi sunt convinsă 
Că nu vă mulţumeşte pe deplin 
Tot ce v-am spus. Hai să intrăm în casă - 
Voi să ne puneţi întrebări, iar noi 
Vă vom răspunde, după cuviință. 
Gratiano: 
Aşa să fie... Prima întrebare, 
La care vreau Nerissa să-mi răspundă, 
E dacă vrea să meargă la culcare 

Acum (la ora două-n zori) sau poate 

Preferă să aştepte pân-la noapte? 
Eu unul, să se-ntunece aş vrea 

Chiar ziua, numai să mă culc cu ea. 
Cât voi trăi, acesta-mi va fi țelul: 
Nerissei mele să-i păstrez inelul! 

(les.) 


Neguţătorul din Veneţia 
Comentarii 


După toate probabilitățile, piesa a fost scrisă în 
1596 sau în 1596-1597. Înregistrată în 1598 şi 
trecută în acelaşi an pe lista lui Francis Meres (în 
Palladis Tamia) ca a 6-a şi ultima comedie 
shakespeariană de până atunci, ea a fost publicată 
pentru prima oară într-o ediţie in-cvarto în 1600 sub 
titlul  „Neîntrecuta (Istorie a  Weguțătorului din 
Veneția) Cu nemaipomenita cruzime a lui Shy/ocke 
evreul (faţă de amintitul neguţător) cu tăierea 
întocmai a unei livre (din carnea sa, şi cu câştigarea 
Porţiei) prin alegerea uneia din cele trei lăcriţe”. O a 
doua ediţie in-cvarto, foarte puţin modificată, a 
apărut în 1619. Piesa a fost jucată, cert, la 10 

februarie 1605. În primul canon shakespearian din 
1623 e clasificată ca a 9-a în secţia rezervată 
comediilor. 

Dintre izvoarele Neguțătorului din Veneția, cel mai 
important este // Pecorone (1378?), o lucrare în 
proză de Giovanni Florentino, publicată abia în 1558 
şi posibil tradusă în limba engleză către sfârşitul 
secolului al XVI-lea. Din // Pecorone Shakespeare a 
preluat episodul contractului încheiat de Antonio şi 
Shylock (subiectul circula de mult în folclorul estic) 
şi motivul inelelor (vezi actul V al piesei) precum şi 
numele localităţii Belmont (după cum se va vedea 
mai departe,  Belmont-ul are şi semnificații 
simbolice). 

Episodul lăcriţelor e descris în cea de a 66-a 
povestire a lui Richard Robinson din Gesta 
Romanorum (1577). 

S-a presupus, de asemeni, că dramaturgul ar fi 
împrumutat episoadele menţionate dintr-o piesă 
englezească neidentificată până astăzi dar despre 
care Stephen Gosson, în Sohoole of Abuse (1579), 
îşi aminteşte că ar fi văzut-o jucată, reţinând ideea 
că „evreul... reprezintă lăcomia vânătorilor de 
bunuri  lumeşti şi  sângeroasele pofte ale 
cămătarilor”. 

Oarecari paralele se pot stabili cu Evreul din Malta 
(1590?), tragedia lui Christopher Marlowe (Shylock- 
Barabas,  Jessica-Abigail, anumite situații şi 
formulări), precum şi cu o piesă de Thomas Dekker, 
The Jew of Venice (Evreul din Venetia), înregistrată 
de Humphrey Moseley la 9 septembrie 1653 (piesa 
nu ne-a parvenit) sau Joseph the Jew of Venice 
(Iosif, evreul din Veneția), jucată de o trupă 

englezească la Dresda în 1626. 

Din materialele folosite de Shakespeare, cel mai 
semnificativ este episodul contractului, pentru că, 
aşa cum au arătat mulţi comentatori, conflictul 
dintre Antonio şi Shylock este cheia de boltă a 
edificiului narativ-dramatic al Neguțătorului şi de 
modul în care, până la urmă, se rezolvă acest 
conflict depinde deznodământul unei piese ce putea 
foarte lesne să se transforme într-o tragedie. lar 
dacă este să privim lucrarea din perspectiva 
interesantă pe care o sintetizează Ludowyk în citatul 
de mai jos, şi anume din perspectiva testelor ce se 
înlânţuie ca o serie, nu-i putem tăgădui întâietatea: 

„În diferite momente ale acțiunii un personaj este 
pus la încercare sau are loc un test. Aceste teste se 
bazează pe criterii morale, de pildă decizia în 
alegerea uneia dintre cele trei posibilități (testul 
lăcrițelor) sau, la marea scenă a procesului, 
opțiunea între justiţie sau milă (mercy). Şi, frecvent, 
totul pare să graviteze în jurul ideii de a hotărî între 
aparenţă şi realitate. 

interpretând piesa drept o înlănţuire de teste, 
constatăm că ea începe cu testarea lui Bassanio de 
către prietenul său Antonio: îl va ajuta oare 
Antonio... să câştige mâna Porţiei? După o scenă 
expozitivă în care ne este înfăţişată Portia şi 
Belmont-ul, şi în care, într-un chip foarte delicat, 
Nerissa sondează reacțiile Porţției fată de pețitorii 
strânşi până în momentul respectiv şi fată de voinţa 
tatălui ei, asistăm la o nouă testare a lui Antonio, de 
data aceasta de către Shylock. Va consimţi oare 
Antonia să se preteze la ceea ce Shylock numeşte 
«joacă»?  Contemplăm aici situatia unui om 

confruntat cu o glumă aparentă, oferită lui de către 
un alt om care pare a fi un prieten «iubitor». Ştim 
însă prea bine că îndărătul lui Shylock şi a 
propunerii sale se ascund potențialități sinistre. 

Urmează testul lăcrițelor, în care răstimp, hazliu, 
Gobbo îl pune la încercare pe tatăl său, iar Jessica, 
în aparență o fiică ascultătoare, părăseşte casa 
părintească. Între acestea s-au adunat norii furtunii 
care se va abate asupra lui Antonio. În actul IV, 
scena 1, are loc marea scenă a procesului din care 
reiese că realitatea este superioară aparenței şi mila 
este preferabilă justiţiei - capabilă să distrugă pe 
omul care se încrede numai în ea. În continuarea 
deznodământului fericit al procesului se încheagă un 
test nou - acela al soților şi inelelor. Soții nu-şi 
recunosc soțiile, sunt înşelați de aparente, dar în 
scena finală a rezolvării din actul V, neguțătorul sare 
din nou în ajutor, îşi pune chezăşie sufletul pentru 
prietenul său şi toate sfârşesc cu bine”. 

Ca în majoritatea zdrobitoare a celorlalte 
împrumuturi shakespeariene, şi de data aceasta 
este exclusă posibilitatea unor comparabilităţi de 
ordin estetic între sursele fundamentale de 
inspiraţie şi capodopera lui Shakespeare. Dar chiar 
şi în ceea ce priveşte materialul faptic, mai 
„comparabil”, primele nu constituie decât vagi 
indicaţii rutiere pentru un călător mult prea încercat 
ca să nu le schimbe pe alocuri direcţia pentru a 
ajunge mai repede pe tărâmurile râvnite ale 
„basmului” şi „Arcadiei”. 

Într-adevăr, cu tot realismul unor situaţii din piesă, 


598  E.F.K.  Ludowyk, Understanding Shakespeare, 1962, 
Cambridge University Press, 1964, p. 120. 

este, aşa cum se arată în repetate rânduri, absolut 
necesar să ne împăcăm cu ideea unui fundal sau 
măcar a unei atmosfere „fabuloase” şi „idilice” (ca 
în Poveste de iarnă), „să renunțăm de bună voie la 
necredință” (Coleridge) pentru a putea trece cu 
vederea - într-un text de altfel tipărit cu grijă - 
inadvertenţele, inconsecvenţele, sudarea imperfectă 
uneori a întâmplărilor: 

„Se pare că pe Shakespeare nu l-au stânjenit 
câtuşi de putin improbabilităţile povestirii sale. 
Potrivit unui sonet care prefațează prima ediție a lui 
Il Pecorone, /ucrarea aceasta povesteşte despre 
nebuni şi a fost scrisă pentru nebuni de către un 
nebun, şi totuşi  Neguţătorul din Veneția 
accentuează unele improbabilități aflătoare acolo. 
Nenorocirile lui Ansaldo încep cu pierderea unei 
singure corăbii importante; dar cele ale lui Antonio 
sunt stârnite de pierderea simultană a nu mai puțin 
de şase. În Il Pecorone doamna soseşte la Venetia 
din proprie inițiativă şi trebuie să se zbată ca să i se 
recunoască legalitatea intervenției; dar Portia 
anticipează cererea ducelui ca unchiul ei să fie 
consultat şi în momentul când îşi face apariția o 
aşteaptă o întreagă curte judecătorească. Toate 
acestea sunt aproape în spiritul unei versiuni 
timpurii a povestirii cu contractul pe baza livrei de 
carne din Dolopathos unde doamna este deghizată 
prin mijloace magice. Este limpede că în asemenea 
momente Shakespeare nu a căutat să-şi facă 
istorisirea credibilă în termeni obişnuiţi”. 


599 John Russell Brown, în /ntrogucerea la Shakespeare, The 
Merchant of Venice, ediţia Arden, 1955, Methuen, London, 1971, 
pp. XLIX-L. 

Într-un sens restrâns, în mod explicit, „basmul” şi 
„idila” stăpânesc în Belmont (cu precădere în actul 
V), în „reşedinta de la tară a Porţiei” (după 
Shakespeare-Lexicon al lui Alexander Schmidt), 
unde domneşte „principiul feminin” (Marilyn 
French): acolo are loc peţirea Porției prin mijlocirea 
lăcrițelor, acolo, în grădina argintată de razele lunii, 
Lorenzo şi Jessica îşi deapănă povestea de dragoste 
vorbind despre muzică, acolo se rezolvă conflictele. 
Dar într-un sens mai larg şi într-un mod mai curând 
conotativ, „basmul” e prezent şi la Veneţia (undo 
domneşte „principiul masculin”): aici aflăm despre 
soarta miraculoasă a corăbiilor cu scumpeturi ale lui 
Antonio şi tot aici se transpune în fapt legenda 
medievală, exotică şi incredibilă, a evreului care îşi 
reclamă „livra da carne”. 

În schimb, limbajul negustoresc al Veneţiei 
infuzează numeroase replici „romantice”. 
Precedentul fusese folosit de Shakespeare însuşi în 
unele din sonetele sale, de pildă în Sonetul IV, în 
care întâlnim imagini şi exprimări lirice însoţind 
imagini şi exprimări cu caracter comercial, inclusiv 
metafora  usurer  (cămătar),  cuvânt-cheie in 
Neguțătorul din Venetia. 

„(Bassanio şi Porţia) nu-şi vorbesc amintind de 
aştri, ci folosind termeni negustoreşti. Încă de la 
începutul piesei Bassanio întrezărise «buna stare» 
(I, 1, 175) iar atunci când face alegerea corectă şi 
inscripția îl învaţă să ceară mâna doamnei, zice: 

«Nepreţuite vorbe! Frumoasă doamnă, cu voia 
ta,/Sosit-am pentru ca, în temeiul socotelii, să dau şi 
să primesc» (III, 2, 139-140). «A veni în temeiul 
socotelii» însemna a-ți prezenta nota de plată... De 

dragul lui Bassanio (Porţia) ar dori să fie: «înmiit mai 
frumoasă, înmiit mai bogată,/Şi aceasta numai 
pentru ca în felul acesta, preţuită mult în socoteala 
ta,/Să pot depăşi nota de platăAn virtute, frumuseţe, 
averi, prieteni» (III, 2, 154-157). Termenii comerciali 
se întâlnesc la tot pasul în vorbirea Porției... °°° 

Citim în lucrări serioase despre importanţa muzici; 
în piesa lui Shakespeare, astfel: 

„... Deşi nu se poate spune că această prezență 
ne este dată prin imagini, ele o subliniază puternic. 
Cele două mari momente sentimentale şi romantice 
silit introduse şi însoţite de muzică iar dulceata 
sunetului ei răsună în ele astfel încât în cuprinsul a 
numai 45 de versuri ea este amintită mai frecvent 
decât în cuprinsul altor piese întregi”. 

Sau: 

„Muzica este imaginea dominantă a piesei”, 

Elementul muzical este prezent începând cu 
ritmurile melodioase a nenumărate replici în versuri 
(şi uneori chiar şi în proză) şi sfârşind cu 
neîntrecutele  generalizări poetice privind rolul 
muzicii în viaţa universului şi a oamenilor, ca de 
pildă în antologicele comentarii ale lui Lorenzo din 
actul V, scena 1, versurile 70-88 făcute pe marginea 
replicii lui Jessica: „Nu sunt niciodată veselă când 
aud muzică suav”, (Ibid., v. 69). Ca să nu mai 
vorbim de rolul moral al muzicii, reflectare a 
concepţiilor pitagoreene şi platonice, preluate de 
Shakespeare (vezi şi Studiul introductiv din volumul 
600 /bid., p. LVI. 

601 Caroline Spurgeon, Shakespeare's Imngery and what it tell as, 
1935, Cambridge University Press, 1965, pp. 269-270. 


602 Marilyn French, Shakespeare's Division of Experience, 1981. 
Abacus, London, 1983, p. 105. 

| al prezentei ediţii, pp. 62-63). Dar afirmaţia că 
„muzica este imaginea dominantă a piesei” nu are 
acoperirea cuvenită (dacă, bineînţeles, definim 
„imaginea”, odată cu C. Spurgeon, drept „orice fel 
de comparație, precum şi orice fel de metaforă - de 
fapt o comparație condensată”""). Statistic, din 
totalul de 113 imagini cât cuprinde piesa potrivit 
calculelor Carolinei Spurgeon, numai câteva sunt 
„mMuzicale” la cadrul general al celor 80 de imagini 
„poetice. 

Imaginile comerciale sunt mult mai numeroase - 
de altfel ca şi vocabulele de acest tip; iar cuvântul 
central money (bani) (cu sinonimele sale, go/d - aur, 
silver - argint, apoi cuvintele analoge fortune - 
avere, wealth - bogăţie, thrift - bună-stare etc.) este 
la fel de important din punct de vedere tematic (în 
acest contest menţionez că boierul Sbierea din 
Răzvan şi Vidra foloseşte un lexic întru totul 
comparabil cu cel al lui Shylock din mai multe 
puncte de vedere“). Muzica şi banii sunt frecvent 
înfăţişaţi şi exemplificaţi antitetic, aşa cum sunt 
înfăţişate Veneţia (oraş, activitate, zbucium, negoţ) 
şi Belmont (viaţă patriarhală în mijlocul naturii) sau, 
în alte piese, Atena şi pădurea de lângă Atena (Visul 
unei nopti de vară), Verona şi Milan şi pădurea 
dintre ele (Cei doi tineri din Verona) etc. Influenţa 
binefăcătoare a muzicii ne apare ca un deziderat, pe 
câtă vreme cea dăunătoare a banilor se conturează 
ca un fapt; şi nu cred că este greşit să asociem 
603 C. Spurgeon, Op. cit., p. 6. 

604 Ibid., p. 280. 
605 Vezi şi Leon  Leviţchi, Procedee  /ingvistie-stilistice 


shakespeariene în „Răzvan şi Vidra”, Analele Universităţii 
Bucureşti, Filologie, anul XXIV, 1975, p. 77. 

muzica cu verbul a fi (to be) şi banii cu a avea (to 
have)". 

Dacă în Regele loan, prin gura bastardului era 
proclamată - ca reflectare a mutaţiilor economice 
din Anglia secolului al XVI-lea - „... o nouğ religie 
care o va înlocui pe cea veche, o religie având Aurul 
drept divinitate”, în Neguţătorul din Veneţia o 
parte din lunga replică a bastardului este //ustrată 
bogat (procedeul lui Shakespeare aminteşte de 
amplificarea şi ilustrarea noţiunii de poet ca 
generalizare teoretică a lui Tezeu în Visul unei nopti 
de vară, nu în această comedie ci în piesa istorică- 
tragedie Richard al II-lea, în figura protagonistului). 

Deşi paşnic şi cinstit, comerţul venețienilor stă de 
la primele pagini ale piesei sub semnul acumulării 
băneşti: 

„Prima scenă descrie valorile Venetiei: oraşul este 
total absorbit de bani şi maniere. Manierele sunt 
«feminine» atunci când sunt dictate de dorința de a 
plăcea sau de a linişti pe altcineva şi sunt 
«masculine» atunci când sunt dictate de dorința de 
a-şi afirma personalitatea, de a-şi manifesta 
superioritatea sau rangul, sau de a face impresie 
asupra altuia. În Venetia manierele sunt legate de 
valori ca onoarea, reputația şi faima. Deşi asemenea 
lucruri pot fi importante, piesa sugerează că ele 
sunt sterile afară de cazul când urmăresc scopuri 
concrete - plăcerea (jocul) şi  procreerea, 
considerată în această piesă ca  rodnicie, 


606 Vezi ampla discutare a opoziţiei dintre cele două verbe în 
Erich Fromm, To Have or To Be?, 1976, Abacus, London, 1979. 

607 Allan Lewis, Shakespeare and the Morality of Money, în Social 
Research, vol. 56, No 3, Autumn 1969, p. 375. 

fruitfulness, și cu implicația de îmbogățire. 

Antonio e trist, dar răspunde «Prostii!» când e 
întrebat dacă nu cumva e îndrăgostit. Dragostea nu 
este o valoare în această lume în care femeile sunt 
«de vânzare»... Veneția... întelege numai limbajul 
economic. 

Salarino şi Salanio se dau în vânt după bani şi 
posesiuni şi aproape că se ridică la nivelul poeziei 
avântate când discută despre asemenea lucruri. Pe 
Gratiano şi Lorenzo îi preocupă banii şi bunele 
maniere,  impresionându-l pe bogatul Antonio. 
Antonio însuşi şi Shylock se înrudesc de aproape. 
Dar banii sunt un scop în sine pentru Shylock, care 
este evreu, caracterizare fără îndoială menită să 
satisfacă reprezentările şi prejudecățile 
renascentiste, dar a cărui comportare este mai 
degrabă puritană... Shylock dă bani cu împrumut 
pentru a face bani, silindu-i astfel să rodească...”* 

„.... Mişcarea piesei este o emigrare treptată a 
personajelor de la Veneţia către Belmont... Plecarea 
lui Bassanio din Veneţia este o pierdere pentru 
Antonio, fuga lui Jessica este o pierdere pentru 
Shylock, dar ambele pierderi sentimentale sunt 
resimtite în esență în termeni economici...” 

Spre deosebire de „neguţători”, Shylock nu-şi 
câştigă banii prin muncă, ci prin camătă, şi cum 
creştinismul interzicea împrumutul cu dobândă (cu 
toate că legea engleză îl tolera în vremea lui 
Shakespeare), iar Antonio apără cu străşnicie acest 
principiu, se poate afirma că acesta este motivul 


608 Marilyn French, Op. cit., pp. 101-102. 
609 /bid., p. 103. 

principal al urii lui Shylock împotriva lui Antonio“. 
De altfel, în importantul aparteu rostit în prima sa 
apariţie pe scenă, Shylock însuşi subliniază o 
asemenea motivare: 

„II urăsc pentru că e creştin; Dar şi mai mult (subl. 
ns.) pentru că în marea lui prostie/Dă bani cu 
imprumut pe gratis şi face să scadă/Camăta 
obişnuită aici la noi, în Veneţia./Dacă îl prind 
vreodată la strâmtoare, O să astâmpăr/ad lit. „o să 
îngraş”) străvechea vrajbă ce i-o port./EIl urăşte 
neamul nostru sfânt şi-şi bate joc,/Chiar acolo unde 
se întrunesc cel mai adesea negustorii,/De mine, de 
afacerile mele şi de câştigul meu cinstit,/Căruia îi 
spune dobândă. Blestemat să-mi fie neamul/Dacă il 
iert.” (|, 3, 43-53). 

Pe piaţa Rialto, Antonio i se opune mereu lui 
Shylock, pe de o parte pasiv, dând bani cu 
împrumut fără să ceară niciun fel de dobândă (deci 
îi face „concurenţă”) şi pe de altă parte activ, 
înfierând făţiş camăta practicată de evreu şi 
considerată de acesta drept „un câştig cinstit”. 
Inteligent, abil, „plin de idei” (Hazlitt), Shylock îşi 
apără ceva mai departe punctul de vedere 
„teoretic” apelând la Vechiul Testament şi 
interpretând cazuistic pasaje referitoare la lacob şi 
Laban (|, 3, 72 şi urm.), ceea ce îl face pe Antonio, 
duşman al şiretlicurilor, să comenteze: „Vezi, 
Bassanio,/Diavolul e în stare să citeze din Scripturi 
ca să-şi atingă țelul”, (v. 98-99) şi „Vai, ce înfăţişare 
frumoasă are falsitatea!” (v. 103). Până la sfârşitul 
piesei Shylock va afirma, uneori obsesiv, că este de 


610 V. şi J.W. Draper, M.P., XXXIII (1937), pp. 37-47, citat de John 
Russell Brown, Op. cit., p. XLIII. 

partea „legii”... 

În legătură cu puternica înclinaţie achizitivă a lui 
Shylock se pune întrebarea ce anume scop 
urmăreşte el realizând câştiguri „cinstite”. Marilyn 
French, în citatul reprodus ceva mai înainte, afirmă 
răspicat: „strânge bani de dragul banilor”, opinie 
împărtăşită şi de alţi cercetători, unii bazându-se şi 
pe citate din text, astfel Launcelot Gobbo se plânge 
că „a murit de foame în casa lui”, (II, 2, 116). 
Jessica, iarăşi, că „iad ne este casa”, (Il, 3, 2), 
Shylock însuşi afirmând că banii sunt mijlocul cu 
care trăieşte (IV, 1, 378). 

Totuşi, lăsând la o parte citatele care sunt 
interpretabile, Shylock nu este niciun Volpone al lui 
Ben Jonson, niciun Hagi-Tudose al lui Delavrancea, 
personaje a căror supremă voluptate este să-şi 
contemple grămezile de aur. Mai curând, întocmai 
ca pentru Barabas din Evreul din Malta, banii sunt 
pentru Shylock o armă de luptă, singura armă de 
luptă într-o societate nu numai competitivă ci şi 
ostilă rasial şi religios. Şi, oricum ar sta lucrurile, 
numai banii îi vor da posibilitatea să se răzbune. 

Din aparteul lui Shylock reiese limpede că el se va 
răzbuna nu numai pe Antonio „neguţătorul”, ci şi pe 
Antonio „creştinul”. 

În Anglia epocii lui Shakespeare nu existau 
comunităţi evreieşti, evreii neavând dreptul să se 
stabilească în această ţară (se aplica în continuare 
legea aspră emisă de Eduard | în 1290), dar 
amintirea unor vechi manifestări anticreştine ale 
acestora, deşi ţinând mai curând de natura 
legendei, stăruia încă în mintea elisabetanilor, cu 
urmarea că evreii erau puşi pe aceeaşi treaptă cu 

antropofagii, cu căpcăunii, cu Tamburlaine şi alţi 
„monştri”; iar „hăituirea evreilor” (/ew-baiting) din 
acele vechi timpuri sau, în cuvintele lui Shylock, 
„ura împotriva neamului meu”, fusese reactualizată 
în conştiinţa multor englezi cu prilejul procesului 
evreului portughez Roderigo Lopez, doctorul reginei 
Elisabeta. Acuzat de a fi încercat s-o otrăvească pe 
aceasta, el a fost condamnat şi spânzurat la 7 iunie 
1594 (cf. cu posibila aluzie a lui Graţiano, în IV, 1, 1: 
„Spiritul câinesc” al lui Shylock „s-a înstăpânit într- 
un lup” - cf. cu numele Lopez - „spânzurat pentru 
ucidere de om”). 

S-a subliniat, totuşi, că piesa nu este îndreptată 
împotriva evreilor şi că Shylock (alături de Tubal) nu 
reprezintă o figură „tipică”. Mai mult decât atât, aşa 
cum a observat şi Marilyn French reluând 
interpretări mai vechi, s-a spus că, de fapt, prin 
Shylock Shakespeare îi atacă pe puritani (cum avea 
să facă mai târziu prin figura lui Malvolio din A 
douăsprezecea noapte şi, susţinut, prin Angelo în 
Măsură pentru măsură): 

„(Shylock) personifică în mare măsură noțiunea 
populară despre puritan. El e sobru, activ, citează 
Biblia, e ipocrit, asertiv şi nemilos - de asemenea e 
un om care strică plăcerea altora”. 

lar într-o piesă în care muzica joacă un rol atât de 
însemnat, Shylock este antimuzical (ca şi Malvolio), 
potrivindui-se foarte bine definiţia dată de Lorenzo 
„Omului care nu are muzică îutr-insul” şi de care 
„trebuie să te fereşti”, (V, 1, 83-88). 

Shylock ni se înfăţişează ca un personaj extrem de 


611 Leo Kirschbaum, Character and Characterization in 
Shakespeare, Dotroit, 1962, pp. 9-10. 

complex şi, totodată, e singurul pe deplin şi în 
adâncime zugrăvit. Prin suferinţele pe care le îndură 
şi prin eşecul final el este o figură tragică; prin 
tensiunea voinţei care „se înrudeşte cu hybris-ul 
antic”, un titan, după cum spune Tudor Vianu: 

„=. un titan al răutății. Dorința lui de răzbunare 
este imensă şi o urmăreşte cu o tenacitate pe care 
n-o reduce nimic”. 

Despre licăririle de umanitate ale cămătarului s-a 
scris mult şi nu rareori în contradictoriu (s-a 
contestat, de exemplu, dragostea sa faţă de Jessica 
etc.). Tot Tudor Vianu scrie următoarele rânduri de 
autoritate: 

„Dar această ură turbată, fără iertare, «iureşul 
cruzimii» /ui Shylock, despre care vorbeşte 
Bassanio, se produc într-un suflet de om. Aici stă 
deosebirea dintre Shylock al lui Shakespeare şi 
Barabas al lui Marlowe. In răutatea lui Barabas nu 
scânteiază nicio lucire omenească, Shylock este 
înfățişat însă ca un suflet ultragiat, şi setea lui de 
răzbunare, deşi monstruoasă, nu este exterioară 
condiției umane, este explicabilă prin elementele 
psihologiei omeneşti: «Sunt sigur că n-o să iei din 
carne... La ce ţi-ar fi bună?» /i spune Salarino. lar 
Shylock îi răspunde: 

«La momit peştele!... Dacă altceva nu va hrăni, va 
hrăni răzbunarea mea! El m-a terfelit; m-a păgubit 
cu o jumătate de milion; a râs de mine când 
pierdeam; m-a luat în zeflemea când câştigam; a 
hulit numele meu; mi-a zădărnicit afacerile; m-a 
răcit de prieteni; mi-a aţâţat duşmanii)... 


612 Tudor Vianu, Studii de literatură universală şi comparată, 
1963, în Shakespeare şi opera lui, EPLU, Bucureşti, 1964, p. 572. 

Şi pentru care cuvânt? 

Pentru că sunt evreu!... Evreul n-are ochi?... N-are 
organe, nu e slab şi nu e gras, n-are simţuri, dureri 
şi patimi?.../.../» 

Ura lui Sliylock este deci imensă, dar este 
explicabilă şi este omenească. Întocmai ca alți mari 
poeti ai lumii, Shakespeare n-arată fată de eroii săi 
acea parțialitate îngustă care poate crea iluzia că 
oamenii sunt buni sau răi în chip absolut şi 
elementar. Shakespeare pare a voi să rectifice 
înțelegerea mai veche şi mai simplistă a bunătăţii şi 
răutății omeneşti ca nişte calități invariabile. El pare 
a voi să ne spună că bunătatea şi răutatea sunt stări 
ale omului, produse ale condiției lui în societate, şi 
că, în împrejurări schimbate, felul de a fi şi valoarea 
morală a oamenilor ar putea fi alta. 
Comprehensiunea psihologică a lui Shakespeare 
este atât de largă şi de umană, superioritatea 
intelectuală şi morală cu care consideră 
manifestările omeneşti este atât de înaltă, încât fată 
de patimile cele mai încordate el izbuteşte să 
adopte o atitudine clară, adâncă şi înteleaptă””. 

Antonio, „neguţătorul din Veneţia”, este mult mai 
sumar caracterizat decât Shylock şi decât l-ar fi 
îndreptăţit titlul piesei, totuşi câteva trăsături sunt 
schiţate viguros. În două rânduri se vorbeşte despre 
el ca despre „un negustor regesc”. Este bogat, 
generos (până şi Shylock îi recunoaşte faptele 
bune), gata să-şi ajute prietenul (Bassanio) până la 
sacrificiul de sine, e cinstit. lar spectatorului şi 
cititorului îi devine simpatic de la primele versuri în 
care îşi exprimă ceea ce ar putea fi numit 

melancolie „premonitorie” („Zău, nu ştiu de ce sunt 
atât de trist”, |, 1, 1 şi „Socot că lumea, Gratiano, 
este ceea ce este - /O scenă pe care fiecare om 
trebuie să joace un rol,/lar rolul meu este unul trist”, 
I, 1, 77-79). Pe marginea acestor versuri, Clemen 
face, printre altele, următoarele observaţii: 

„Constatăm aici o tehnică proprie lui Shakespeare, 
pe care o va dezvolta tot mai mult în marile 
tragedii... Noi, spectatorii, nu cunoaştem motivul 
tristetii lui Antonio, după cum nu-l cunosc nici 
prietenii lui şi cum mărturiseşte el însuşi că nu-l 
cunoaşte. Astfel noi, spectatorii, ne simţim din ce în 
ce mai atraşi de acest personaj, manifestăm interes 
şi chiar curiozitate. 

Nu s-a întâmplat încă nimic în această scenă dar 
Shakespeare ne-a călăuzit imaginația, curiozitatea şi 
aşteptarea pe un drum precis. Acţiunea poate să 
înceapă acum. Arta lui Shakespeare constă în a-şi 
transporta spectatorii din chiar prima scenă în 
atmosfera şi problemele piesei fără să le dezvăluie, 
totuşi, urmările. Imaginea oferă cel mai bun mijloc 
pentru o asemenea afirmare indirectă şi ascunsă de 
care are nevoie această artă a prefigurării 
întâmplărilor ce vor avea loc”. 

Majoritatea celorlalte personaje creştine 
(Kirschbaum îl include aici şi po Antonio): 

„=. sunt mai degrabă zugrăviri de valori decât 
încercări de a oferi iluzia unei dimensionalități 
substanțiale. A căuta să găsim în ele profunzime 
psihologică este nu numai greşit din punct de 
vedere estetic, dar şi distructiv din punct de vedere 


614 Wolfgang H. Clemen, The Development of Shakespeare's 

dramatic: rostul lor este de a apărea ca nişte celule 
nu prea diferențiate şi individualizate ale unui singur 
organism, comunitatea creştină”. 

Membrii acestei comunităţi trăiesc în bună 
prietenie, se bucură de viaţă fără a face excese, 
caută să nu se lase stăpâniţi de bani ci, dimpotrivă, 
să-i stăpânească. 

„Chiar de la începutul piesei este definită o 
asemenea prietenie. Ea se manifestă prin voie bună, 
mese, frumuseţe, distracții, muzică, discuții, daruri 
şi alte asemenea plăceri ale societăţii omeneşti... În 
călătoria lor de nuntă Lorenzo şi Jessica cheltuiesc 
banii cu nepăsare la jocuri de cărți şi făcând 
cumpărături copilăreşti. Când se îinapoiază nu mai 
au aproape nicio lețcaie, dar, lucru semnificativ, 
Porţia îi încredințează lui Lorenzo «gospodărirea şi 
conducerea casei mele». Ori de câte ori este posibil, 
în această societate creştină trebuie să existe 
plăceri nevinovate. Bassanio, de pildă, trebuie să ia 
parte la o «cină» inainte de a pleca la Belmont. Va fi 
o mare petrecere. Nu care cumva Gratiano să fie 
rezervat la masă. Bassanio declară: 

«Te-aş ruga stăruitor să-ţi pui/Cel mai năstruşnic 
strai al veseliei pentru că avem prieteni/Care au de 
gând să petreacă». Gratiano, Salarino şi Salanio 
pregătesc o surpriză pentru ospăț. Vor fi măşti, 
deghizări şi făclieri; şi măştile vor fi precedate de 
muzică, tobe şi surle. Muzica e un lucru important 
pentru aceşti oameni. Ea cântă în timp ce Bassanio 
işi alege lăcriţa... 

Totuşi, ei nu duc, categoric, o existență hedonistă. 
Plăcerea nu este bunul lor cel mai de preț, este un 

bun subsidiar. Ceea ce urmăresc ei nu este atât o 
religie manierată, cât un mod de comportare 
religios. Ființele omeneşti, socotesc ei, se deosebesc 
de animale printr-o aspirație firească spre bine prin 
intermediul rațiunii... *"* 

Cu adaosul că Porţia este sufletul amintitei 
comunităţi şi că Shakespeare a zugrăvit-o în culori 
neşterse (e „zâna bună” a piesei, seamănă întru 
totul cu Porţia lui Brutus, cum spune Bassanio când 
îi face portretul în |, 1, 172-173, e înţeleaptă, plină 
de bun simţ şi tact, realistă şi totodată romantică, 
gingaşă, veselă - „la naşterea ei a dansat o stea” 
etc.), putem lua fragmentele de mai sus din 
caracterizarea lui Kirschbaum drept introducere la 
stabilirea temei sau temelor principale din 
Neguțătorul din Venetia. 

Pentru că, în ciuda atmosferei de „basm”, de 
„idilism”, de „utopie” chiar, precum şi de destindere 
(bineînţeles, în părţile socotite „comice” cu prea 
lesnicioasă etichetare), piesa examinează serios şi 
profund probleme vitale de etică şi comportament 
social. Cu alte cuvinte, ca şi în alte „comedii”, de 
fapt, dincolo de nivelul de suprafaţă, „comedii ale 
existenţei umane” (din piesele de până acum, mai 
ales Comedia încurcăturilor, Îmblânzirea 
îndărătnicei, Visul unei nopti de vară), în 
Neguțătorul Shakespeare tratează şi, mai mult, 
rezolvă (în spiritul concepţiilor sale omniprezente în 
opera sa) nişte teme. 

Că aceste teme există, s-a putut vedea şi din 
prima parte a prezentei „postfeţe”; dar mi se pare 
indicat să facem măcar o sumară trecere în revistă, 

cronologic, a părerilor exprimate de 
shakespeariologi cu privire la ceea ce ar trebui 
considerat a fi teme dominante: 

1813-1814 Coleridge: „În Regele Lear şi în 
Neguţătorul din Veneția «poveşti populare», 
Shakespeare a căutat să reprezinte oamenii din 
toate epocile şi timpurile”” . 

1817 Hazlitt: „răzbunarea evreiască este cel putin 
la înălțimea jignirilor creştine”"*. 

1925 E.K. Chambers: „un conflict între principiile 
opuse ale Dragostei şi Urii”"*. 

1931 J.W. Lever: „pe de o parte există dragostea, 
care «întelege <datul şi luatub sentimentului; 
împărțirea generoasă a darurilor naturii şi sporirea 
urmaşilor prin căsătorie» şi, pe de altă parte, 
camăta, «negarea prieteniei şi a comunității». 

1938 Mark van Doren: „Cuvântul dragoste este ca 
puful din cuibul celor mai multe replici şi în numele 
ei se săvârşesc cele mai nobile fapte” şi: „contrastul 
între armonic şi ură, dragoste şi discordie, e complet 
aici, iar deocamdată Shakespeare se mulţumeşte 
să-l rezolve în comedie. Până şi în tragedii, acest 
conflict nu poate fi mai complet”. 

1948 Nevill Coghill: „piesa este «o alegorie a 


617 S.T. Coleridge,  Shakespearian Criticism, 1813-1814, 
Everyman's Library, Dent, London, vol. II, 1967, p. 217. 

1953, p. 81. 

Justiţiei şi a Milei, a Legii vechi şi a Legii noi» ””. 

1919 Donald Stauffer: „Cel puțin în această 
perioadă, Shakespeare a devenit un aristotelian 
autentic, predicând fără rezerve doctrina căii de 
mijloc. («După câte îmi dau seama», spune Nerissa, 
«sunt deopotrivă de bolnavi cei prea îmbuibaţi ca şi 
cei ce flămânzesc. Nu mică este, aşadar, fericirea de 
a fi undeva la mijloc» - l, 2, 5-8; v. şi III, 2, 111-114) 
„Fiecare act moral trebuie judecat separat prin 
raportare la mediu şi agent, (V, 1, 99, 197-198). 

«Trăieşte şi lasă-i şi pe alţii să trăiască» trebuie să 
fie regula de conduită socială într-o lume de 
personalități profund conservatoare, iraționale şi 
antagoniste, pentru că simpatiile şi aversiunile 
depind de capriciile «afecțiunii, Doamna pasiunii». 
Societatea trebuie să cultive toleranța dacă vrea să 
dăinuiască. Numai ura nu poate fi tolerată deoarece 
distruge toleranța însăşi. Justiţia şi Mila, Vechiul 
Testament şi Noul Testament reiau străvechea lor 
bătălie, iar pledoaria este pentru libertatea 
dragostei, nu pentru constrângerile pasiunii'***. 

1955 John Russel Brown: „Să spunem că este o 
piesă despre a da şi a lua? Despre calambururi de 
genul: cu cât dai mai mult, cu atât primeşti mai 
mult, sau aceluia ce are i se va mai da, iar de la 
acela ce nu are i se va lua şi ceea ce are? Cele două 
părți ale piesei sunt conexate prin aceste probleme: 
Portia este lâna de aur, negustorii se aventurează şi 
riscă asemeni oricărui îndrăgostit, lăcrițele fac 


622 Ibid., p. 87 Nevill Coghill, The Governing Idea, în „Shakespeare 
Quarterly”, 1, London, 1948, cit. de J.R. Brown, Op. cit., p. L. 

tranzacții cu valorile, contractul şi inelele sunt 
chezăşii ale posesiunii. În încăierarea dintre a da şi a 
lua, când e greu să distingem aparența de realitate, 
un Singur lucru pare sigur: a da este esentialul - a 
da cu larghețe, fără gândul de a lua”. 

Tot după Brown, o altă temă este cea a aparenţei 
şi a realităţii (asupra căreia voi reveni). 

1956 M.M. Morozov: „În mijlocul acestui haos al 
minciunii se află numai dragostea şi muzica”. 

1958 A. Smirnov: „Dovă teme care, s-ar părea, nu 
au nimic comun între ele, se desprind din mulțimea 
de idei şi tendințe ale comediei - tema relației dintre 
om şi avere, proprietate, şi tema prieteniei ca una 
din temeliile unei vieți luminoase, armonioase - da, 
a prieteniei care uneşte firile nobile indiferent de 
sex, nu a iubirii dintre bărbat şi femeie..." 

1960 Derek Traversi: „Mi/a reprezintă «înţelesul» 
cel mai adânc, cel mai permanent al piesei lui 
Shakespeare”. 

1964 E.F.C. Ludowyyk: „(Sunt) două motive 
recurente în testele pe care se întemeiază piesa. 
Unul - dacă un om preferă binele aparent celui 
real... celălalt este conflictul dintre dezacord şi 
armonia muzicii”, 

1964 John Wain: „Armonia, «gradul», 
subordonarea firească a ceea ce este inferior față 


624 John Russell Brown, Op. cit., p. LVIII. 

de ceea ce este superior - aceasta este cheia 
întregii vieți. 

Marile simboluri ale acestei unități sunt muzica şi 
dansul. Nu este o întâmplare că în Neguţătorul din 
Veneţia, dup ce elementul  dezintegrator 
reprezentat de Shylock a fost înlăturat şi tinerii 
îndrăgostiți sunt lăsați singuri cu fericirea lor, ei 
încep să vorbească despre muzică... (Există apoi) 
referirea la Orfeu, simbol al puterii muzicii de a 
impune armonia  naturilor războinice. Elementul 
creştin se impleteşte cu cel clasic. Ambele sisteme 
pun armonia în centru şi fac ca bogăția şi 
frumuseţea vieții să depindă de un echilibru, de un 
sens al atingerii şi proporției ca acela care conduce 
arcuşul viorii pe strune'”*. 

1981 Marilyn French: „Shakespeare arată, destul 
de limpede după părerea mea, că dragostea este, 
indiferent de aspectele ei, un singur lucru, dăruirea 
(ad lit. Giving = dat, dare, a da, să dea)”"”. 

Să recunoaştem că toate afirmaţiile de mai sus 
sunt judicioase; că între ele nu există deosebiri 
sensibile de interpretare; că există doar deplasări 
ale „centrului de greutate”. Ceea ce, în definitiv, nici 
nu ar trebui să deranjeze de vreme ce, cu toată 
simpatia spectatorilor elisabetani pentru piesele cu 
caracter moralizator, Neguțătorul din Venetia este o 
operă literară, nu o didahie sau un eseu filosofic. 

Şi totuşi, o oarecare ierarhizare se impune tocmai 
pentru motive legate de artă literară, de estetică şi 
compoziţie, şi anume ca răspuns la întrebarea dacă 


629 John Wain, The Living World of Shakespeare, Macmillan, 

din punct de vedere tematic există un principiu 
unificator cu caracter dominant. 

Un asemenea principiu unificator sau o asemenea 
temă dominantă unificatoare este dragostea - 
dragostea în înţelesul ei nobil, dragostea care „nu 
caută la ale sale”, care dă fără să ceară (dar este 
răsplătită), dragostea ca mijloc de cunoaştere (ca în 
Imblânzirea îndărătnicei), dragostea ca manifestare 
a armoniei universale (simbolizată prin muzica 
„sferelor”), ca element component al „gradului” şi 
„ordinii” (idei fundamentale în sistemul gândirii 
shakespeariene), ca descătuşare a omului din 
lanţurile dragostei de sine, ca atitudine care face 
posibilă fericirea, liniştea sufletească, împăcarea şi, 
în orice caz, supraviețuirea într-o lume imperfectă în 
care, la atâtea alte vicisitudini s-a mai adăugat şi 
pacostea  idolatrizării aurului, a „acestui sclav 
galben” (Timon din Atena). lar pledoaria lui 
Shakespeare pentru dragoste acoperă cele mai de 
seamă raporturi între oameni: convieţuirea socială 
în sensul cel mai larg (cu implicarea tuturor 
personajelor), instituţiile sociale (astfel justiţia, 
„legea” care se cuvine să fie interpretată nu numai 
în spiritul şi nu în „litera” ei, ci, de la caz la caz, şi în 
lumina toleranţei şi chiar a milei), relaţia părinți- 
copii (ilustrată negativ), prietenia  (Antonio- 
Bassanio), dragostea-prietenie între bărbat şi femeie 
(în opoziţie cu dragostea oarbă de care îşi râdea 
Puck în Visul unei nopţi de vară). 

Organic împletită cu tema dragostei este tema 
„căii de mijloc”, subordonată celei dintâi numai în 
măsura în care condiționează  durabilitatea 
sentimentului erotic (În Romeo şi Julieta călugărul 

Lorenzo spunea: „/ubiți-vă cumpătat; aşa se face 
dragostea trainică”, IN, 6, 14; iar Porţia adevereşte: 
„O, dragoste, fii  cumpătată, domoleşte-ti 
extazul,/Revarsă-ți fericirea cu măsură, pune stavilă 
acestui exces!” etc. - III, 2, 111 şi urm.). Altminteri, 
„Calea de mijloc” este şi o temă independentă (se 
recomandă folosirea chibzuită a banilor, cumpătarea 
în toate - vezi şi citatul din Kirschbaum). 

Tema „realitate-aparenţă” (care ocupă un loc atât 
de proeminent la cugetarea shakespeariană - vezi şi 
Studiul introductiv din vol. |, pp. 31-46), scoasă 
puternic în evidenţă în episodul lăcriţelor, are cam 
acelaşi statut ca şi acela al temei precedente, după 
cum poate reieşi din următorul comentariu al lui J.R. 
Brown: 

„O «idee» sau temă «diferită» e sugerată de 
scenele cu lăcrițele - aceea a aparenţei şi realității. 
Ea este atacată frontal în judecarea lăcrițelor de 
către Bassanio: «Lucrurile ce-ţi iau ochii prin faţadă 
sunt cel mai puţin ele însele» (III, 2, 73) şi; în 
inscripțiile din lăcrițe: «Nu tot ce străluceşte e aur» 
(II, 7, 65), «Sunt destui proşti/Argintaţi ca mine» (II, 
9, 68-69) și «Tu, care nu alegi după înfăţişarea din 
afară» (III, 2, 131). Bassanio iubeşte cu adevărat 
pentru că iubeşte mai mult ceea ce este dincolo de 
aparență. Povestea contractului ilustrează, şi ea, 
această temă; felul în care Shylock motivează 
camăta determină comentariul: «Vai, ce înfăţişare 
frumoasă are falsitatea!» (l, 3, 103) şi contractul 
însuşi reclamă observația: «Nu-mi plac cuvintele 
frumoase şi un cuget ticălos» (|, 3, 180). Tema se 
repetă în numeroase detalii. Jessica o evreică, dar în 
inima ei este iubita credincioasă a unui creştin: «cu 

toate că prin sânge sunt fiica lui, nu sunt şi fiica 
năravurilor lui» (II, 3, 18-19). Dovada /ui Launcelot 
că diavolul îi dă sfaturi mai bune decât conştiinţa 
precum şi mărturisirea tatălui său că el este fiul lui 
bun sunt de asemeni legate de această temă. şi 
neînțelegerea care se iscă în urma schimbului de 
inele este o declaraţie comică pentru că, în ciuda 
aparențelor, Bassanio îi rămâne într-adevăr 
credincios Porţiei... Dar (această temă), atât în 
Neguţătorul cât şi în altă parte, nu exprimă întregul 
înțeles al piesei, explicarea profundei satisfacţii pe 
care o procură asistarea la un spectacol. Shylock şi 
Porţia, ca personaje individualizate, nu par să o 
scoată în relief, iar, pe de altă parte, ea nu sporeşte 
prea mult semnificaţia scenei procesului.” 

În sfârşit, tema conştiinţei, cu toată însemnătatea 
ce i-o acordă Shakespeare în concepţia sa etică, nu 
este integrată organic atunci când Gobbo 
dialoghează cu „conştiinţa ” şi cu „diavolul” (II, 2, 1- 
30). 

Prezenţa temelor „complementare” diluează până 
la un punct rolul temei dominante, nici ea tratată 
destul de articulat, ceea ce ne sileşte să subscriem 
la aprecierile lui Derek Traversi: 

„... în unele privințe, piesa este experimentală, 
asimilată imperfect unei singure conceptii 
dominante. Contrastul dintre valorile reprezentate 
de Belmont şi Rialto, respectiv dragostea romantică 
şi goana după bogăție, este, poate, elaborat 
incomplet, iar alegoria lăcrițelor, deşi deloc de 
disprețuit în efectele sale scenice, suportă cu greu 
povara semnificațiilor morale ce i-au fost impuse 


631 John Russell Brown, Op. cit., p. Lil. 

fără tragere de inimă...; dar în ciuda acestor şi altor 
incongruente, piesa depăşeşte comediile de început 
ale lui Shakespeare prin îmbinarea meşteşugită a 
elementelor sale binecunoscute datorită tradiției şi 
vădeşte, printr-o mai mare complexitate şi prin 
reflexii mai variate asupra realității, o apropiere de 
câteva trăsături permanente ale creațiilor sale 
comice mature”, 

Cu sau fără bună-ştiinţă, Shakespeare solicită 
considerabil imaginaţia şi „fondul anaforic” al 
spectatorilor („Dregeţți nedesăvârşirile noastre cu 
gândurile voastre”, Henric al V-lea, Corul, 23) pentru 
ca aceştia să-şi facă o imagine clară despre 
organicitatea piesei, a capodoperei care este 
Neguțătorul din Veneţia. Până la urmă, principiul 
explicit „dominant” şi „unificator” al piesei este 
marea ei poezie, „exprimarea aproape în mod 
uniform frumoasă”. 

Leon D. Leviţchi 

632 Derek Traversi, Op. cit., pp. 35-36. 

„Particularitatea izbitoare a spiritului lui 
Shakespeare era însuşirea sa generică, puterea de 
comunicare cu toate celelalte spirite, astfel încât 
cuprindea în sine un univers de gândire şi simtire, şi 
nu avea vreo înclinaţie deosebită sau vreo 
înzestrare mai pronuntată decât alta. Era precum 
oricare alt om, doar că nu ca toti ceilalti oameni. Era 
cum nu se poate mai putin de egotist. Nu era nimic 
prin el, dar era tot ce erau sau ar fi putut să devină 
altii Nu numai că purta în sine germenii oricărei 
facultăți şi simtiri, dar le şi putea urmări intuitiv, mai 
dinainte, în toate ramificațiile lor posibile, prin orice 
schimbare a soartei, ciocnire a pasiunilor sau stare 
de spirit. Avea o minte ce oglindea vremurile trecute 
şi prezente. ” 

William Hazlitt, 1818 

